
Magnorum seriptorum próventus 
quoniam nullus esse 'solet nisi iis 
temporibus, quibus virtutes et fa- 
cile gignunturet recteaestimantur, 
quis non, miretur summum ltoma- 
narum rerum scriptorem P. Corne- 
lium Taeitum nec libera re publiea 
vixisse nec Augusto principe, sed 
Nerone dominante natum in eatem- 
pora incidisse, quae ipse et dixit et 
expertus est saeva et infesta virtu- 
tibus, eum quidem, ut Plinius ait! 
omne studiorum genus paulo libe- 
rius et erectius perieulosum servi- 
tus fecisset. Nimirum quamquam 
declinaverant ingenia post rei pu- 
blieae interitum in privatae vitae 
angustias coacta ae sie quoque 
principum saevitia oppressa et com- 
muni omnium servitute infecta, non 
tamen ita iam effeta erat Romana 
civitas, ut non reperirentur, qui 
maiorum gloriae memores et aemuli 
ad ipsam etiam imperii formam 
emendandam adspirarent genero- 
sisque studiis aliquem priseae vir- 
tuti ae libertati locum vindieare 
cuperent; atque cives eiusmodi, 
qui inter gravissima pericula non 
se ferendos darent temporum pra- 


, vitati, ut animis fortibus et erectis 


esse necesse erat, ita eosdem si ad 
illustrandas litteras incumberent, 
mirum non est longe praestantius 
aliquid et nobilius effecisse quam 
qui privata industria inter schola- 
sticos nulla rei publieae cura inge- 
nii acumen ostentarent. ''aleexem- 
plum atque id simul et illustrissi- 


1 Plin. epp. III, 5, 5. qui narrat ideo pa- 
truum grammaticos libros de dubio sermone 


scripsisse. 


I963316 





mum et ultimum praebuit Tacitus; 
nam post eius aetatem emortuis 
fere vetustis ac nobilibus familiis, 
eum summa rerum apud eos ple- 
rumque esset, qui imperium a bar- 
barorum infestis incursionibus ar- 
mis defendebant, nec ultra pacem 
et securitatem amplius quicquam 
vel sperare vel quaerere cives pos- 
sent, litterarum studia paene tota 
ad provinciales homines translata 
sunt, quorum industria aut servili 
veterum imitatione continebatur 
aut, si aeriore ingenio praediti es- 
sent, spreta latini sermonis proprie- 
tate ac puritate peregrinam natu- 
ram miranovandi libidine exprime- 
bant. Taeiti vero ars ita est novi- 
tate insignis, ut tamentota Romana 
sit; ita priorum seriptorum studiis 
nutrita, ut propriae virtutis plena 
sit; ita denique scholasticis exerci- 
tiis exculta, ut prodat animi magni- 
tudinem ae libertatem. Sed inge- 
nium eius ut accuratius noscatur, 
primum de vita quae aecepimus, 
enarranda sunt. 

Constat natum esse Tacitum ante 
annum p. Ch. 61, quo anno Plinius 
minor natus est,? qui cum testetur 
se ac Tacitum propemodum aequa- 
les esse3 dubitari potuit, quantum 
temporis inter utriusquenatales in- 
tercesserit; ac fuerunt qui decem 

aene annos interfuisse crederent 

acitum natum esse statuentes 3. 
52; alii annos 583, 54, 58 praetule- 
runt; mihi et Plinii verba aceura- 


tius consideranti et reliqua, quae 
infra commemorabuntur indicia 
2 ib. VI, 20, 5. 
3 ib. VII. 20. 

eolligenti nihil est veri similius 
quam natum esse Tacitum a. 58; 
exiguo enim intervallo se a Tacito 
disiunctum esse satis indicatPlinius, 
nec eredendum est amplius aliquod 
spatium significari verbisillis: equi- 
dem adulescentulus, cum iam tu fama 
gloriaque floreres; te sequi, tibi longo 
sed proximus intervallo et esse et ha- 
beri concupiscebam. Scilicet in illa 
verborum honorificentia, qua erga 
Tacitum semper utitur Plinius, fa- 
mam gloriamque ne nimis magnifice 
interpretemur, cogitandum est non 
aliam gloriam intellegi quam quae 
agendis causis centumviralibus iam 
ab adulescentibus quaerebatur; 
solebant enim, id quod Attilium 
dixisse Plinius refert,4 sic in foro 
pueri a causis centumviralibus au- 
spicari, ut ab Homero in scholis; 
atque ipse etiam Plinius undevice- 
simo aetatis anno dicere in foro 
coeperat,5 et adulescentulo adhuc 
aetio aliqua. apud centumviros 
adeo prospere cessit, ut illam pri- 
mam sibi aures hominum et ianuam 
famae patefecisse testetur.ó Mani- 
festum igitur est, quo in studio et 
quo in laudis genere Plinius adule- 
scentulus Tacitum secutus et ae- 
mulatus sit; nec credere licet Tacito 
nut minus prospere rem cessisse 
aut tardius famaeianuam patuisse, 
ut, si tribus fere annis ante Plinium 
in foro dicere coepit, potuerit iam 
fama gloriaque florere, cum ille 
eandem viam ingressus est. 

Fuit autem ortus Tacitus eque- 
stri loco; de familia eius nihil certi 
constat, quamquam haud improba- 
bile est patrem eius fuisse illum 
Cornelium Tacitum,equitem Roma- 
num, Belgicae Galliaerationes pro- 
eurantem, cuius alter Plinius men- 
tionem facit propterfilium inter pri- 
mos infantiae annosingenti statura 
monstrosum etmox mortuum.? 'Tra- 


4 Epp. Il, 14, 2. 

5 ib. V, 8, 8. 

6 ib. I, 18, 3. 4. 6. Ad hoc tempus refero 
quod paene adhuc puerum se patronum a Ti- 
fernatibus cooptatum scribit IV. 1, 4. de quare 
aliter Masson. vit. Plin. p. 22. 

7 N.H. VII, 16, $. 76. 

ditur etiam inseriptio in agro [u- 
liacensi reperta haee: Apollini .. . 
| Rationatoris honore | usurus. secun- 
dum | Cornelius Verus Tacitus | erexit 
monumenti loco.8 atque olim Reine- 
sius cum aliis et illum Plinii procu- 
ratorem et hune rationatorem et 
rerum scriptorem Tacitum eundem 
esse statuerunt, gavisi etiam cogno- 
men eius antea ignotum ex inscri- 
ptione emersisseidque scriptore ve- 
racissimo dignissimum; sedea ipsa 
causa est una de pluribus, eur hane 
inseriptionem  subditieiam pute- 
mus; mirum tamen, quod non prae- 
nomen etiam affictum est, de quo 
dubitatur; plerique enim Corne- 
lium Tacitum sine praenomine ap- 
pellant; pauci aliquot et recentes 
'Taciti codices mss. Caium ferunt, 
in quos id a doctis hominibus illa- 
tum suspiceris ex Sidonii Apollin. 
locis duobus epp. lib. IV, 14 et 22; 
quo auctore primus inter Taciti edi- 
tores Lipsius Caium appellavit; sed 
neque quae sit in talireSidoniiedi- 
tionibus fides habenda satis iam 
constat, neque si constaret, scri- 
ptori ipsi magnam auctoritatem 
concederemus; quare plus tribui- 
mus codici vetustissimo Corbeiensi, 

ui tribus locis post Ann. lib. I. et 
TI. etIII. Publium habet. Ceterum 
non extinctam esse Taciti familiam 
eum ipso intellegimus ex eo, quod 
parentem eum suum dicebat M. Ta- 
citus,? qui a. 276 per sex menses 
in imperio fuit, quamquam is Clau- 
dius, non Cornelius dicebatur; is 
fratrem habuit Florianum, qui item 
duobus mensibus imperator fuit; 
horum statuae ex marmore in solo 

roprio Interamnae positae cum 
'ulmine membratim disiectae es- 
sent, responderunt haruspices, post 
mille .annos ex eorum familia futu- 
rum imperatorem Romanum, qui 
subacto universo terrarum orbe se- 


! plum commemorat ex Fabiano Seneca dial. 
| VI, 283, 5. nam idem hoc esse ob temporum 
rationes parum credibile est. 

8 Vid. Reines. syntagm. p. 108, unde eam 
repetiverunt Orellius Inseriptt. lat. n. 1069. 
et Steiner cod, iuscrr. rom. Rheni n. 705. 





Aliud tale exem-: 


9 Vid. Flav. Vopisc. vit. Taciti c. 10. 

natui imperium restituat; erant au- 
tem utriusque liberi multi supersti- 
tes, quorum posteros Vopiscus ait 
credere se millesimum annum esse 
expectantes;l9 certe mirum non est 
etiam quinto seculo repertum esse, 
qui originem a 'l'acito duceret; is 

. fuit Polemius, ipso anno 476, quo 
imperium Romanum concidit,praef. 
praet., ad quem seripta est Sidonii 
ep. 14 lib. IV. 

Civem sibi vindicant Tacitum In- 
teramnates, qui et statuam ei posu- 
erunt a. 1514.11 et effigiem eius in 
apostolico palatio ostendunt, et se- 
pulerum in agro suo olim positum 
fuisse sed ab Hectore Simonetta 
ideo dirutum tradunt, quia Tacitum 
ob ea quae de Christianis dixitode- 
rat; sed tota haec Interamnatium 
persuasio ut tribui potest pervaga- 
tae Italorum ambitioni, qui civium 
suorum antiqua gloria delectantur, 
et potuit fabula de Taciti patria et 
sepulero facile oriri ex iis quae de 
imperatorum Taciti et Floriani se- 
puleris certa fide tradita sunt, ita 
nihil tamen incredibile habet, si so- 
lum proprium, in quo ea fuerant, 
iam ducentis annis ante in eadem 
familia fuisse statuamus.12 

De pueritia Taciti nihil traditur; 
non tamen dubium est quin ea disci- 

linà, due illa aetate pueri uti sole- 

ant, diligenterinstitutus sit; itaque 
Virgilii carmina studiose ab eo lecta 
et memoriae mandata esse, nunc 
quoque crebra ineius libris vestigia 
ostendunt; item graecam linguam 
didicit, quae erat pars necessaria 
liberalis eruditionis, cum plurima- 





10 1d. vit. Floriani c. 2. 
11 Inscriptio, cui vulgati illa aetate erro- 
res non desunt, haec est: 
C. CORNELIO TACITO 
Eq. R. Proc. Gall. Belgicae. Pr. Urbano 
X V. viro. sacr. fac. Cos. augustissimoque 
rerum.augustarum . scriptori 
M. CI. Taciti.et. M. Annii.Floriani 
fratrum . Caesarum . affini 
Interamnates . Nahartes 
ad . renovandam. clarissimi . civis. memoriam 
et.ad.excitandos.inflammandosque 
posterorum. animos. posuerunt. 
12 Vid. Franc. Angeloni, historia di Terni. 
Rorn. 1616. 

rum rerum et litteris et magistris 
graecis uterentur; ac Tacitum satis 
constat non solum philosophiam, 
sed militarem quoque artem graecis 
auctoribus percepisse.13 Ceteruma 
grammaticorum disciplina ad rhe- 
tores et philosophos progressus ea 
omnia haud dubie praecipuo studio 
tractavit, quae civi in foro ac re pu- 
bliea versanti praesidio et orna- 
mento essent; itaque dubitari non 
potest quin iuris peritiam sibi para- 
verit legesque et instituta maiorum 
omnemque rerum Romanarum me- 
moriam diligenter cognoverit,quip- 
pe eui reprehendenda videretur in- 
scilia reipublicae ut alienae;14 nec 
desunt eorum studiorum multa ac 
praeclara in scriptis eius docu- 
menta. Sed nihil profecto magis 
eurae habuit quam ut dicendi arte 
excelleret, quippe qua una maxime 
via ad honores et potentiam muni- 
retur; quare si credere par est prae- 
stantissimis eum, qui tum erant, 
eloquentiae praeceptoribus usum 
esse, de Quintiliano cogitabimus et 
Nicete Sacerdote, quibus usus est 
Plinius;15 ae si dialogi de oratt. 
auctorem Tacitum esse statuimus, 
Curiatio quoque Materno et Vipsta- 

no Messallae eum amicum fuisse - 
intellegimus, adsectatum vero ma- 
xime duos illius aetatis celeberri- 
mos oratores M. Aprum et Iulium 
Seeundum.16 Quorum studiorum 
hunc tulit fructum, ut cum in foro 
dicere adulescentulus coepisset, 
tribus fere annis post Plinio idem 
stadium ingrediente ipse iam fama 
gloriaque floreret. Atque ut initia 
haec in utroque nee temporibus ad- 
modum disiuneta et ipso etiam lau- 
dis genere simillima fuerunt, ita 
eredendum est Tacitum et Plinium, 
qui nobis nunc ingenia eorum ex 
scriptis aestimantibus dissimillimi 


13 Id intellegi ex Ann. II, 16. iam pridem 
docui a. 1835. in N. Annall. philol. et paedag. 
vol. XIV, fasc. 5. p. 93; ibidem primus indi- 
cavi Platonis locum, quem Ann. VI, 6 com- 
memorat, esse in Gorg. 8$. 170. p. 524 sq. 

14 Hist. 1, 1. 

15 Plin. epp. II, 14, 9. VI, 6, 3. 

l6 Vid. dial. de oratt. c. 2. 

videntur, non solum amicitia sed 
etiam studiorum similitudine per 
totam vitam fuisse coniunctissi- 
mos; de quare habemus disertis- 
sima Plinii testimonia. Quam me 
delectat, inquit,17 quod si qua posteris 
cura nostri, usquequaque narrabitur, 
qua concordia, simplicitate, fide vixe- 
rimus. erit rarum et insigne, duos 
homines aetate propemodum. aequales, 
non nullius in litteris nominis — alte- 
rum allerius studia fovisse. equidem 
adulescentulus, cum iam tu fama glo- 
riaque floreres, te sequi, tibi longo sed 
proximus intervallo et esse et haberi 
concupiscebam. et erant multa cla- 
rissima ingenia: sed tu mihi, ita simi- 
litudo naturae ferebal, maxime imita- 
bilis, mazime imitandus videbaris. quo 
magis gaudeo, quod, si quis de studiis 
sermo, una nominamur, quod de te lo- 
quentibus statim occurro. Nec verbis 
modo hane coniunctionem testatur, 
sed re ipsa etiam studia mutuo ad- 
juverunt; eum eadem enim epistola 
Plinius librum quendam a "Tacito 
scriptum remittens ait: librum tuum 
legi et quam diligentissime potui adno- 
tavi, quae commutanda, quae eximenda 
arbitrarer; nam et ego verum dicere 
adsuevi et tu libenter audire; neque 
enim ulli patientius reprehenduntur 
quam qui mazime laudari merentur. 
nunc a te librum meum cum adnota- 
tionibus tuis expecto: o tucundas, o 
pulchras vices! Rursus in alio Ta- 
citi libro iocatur Plinius sesumpsis- 
se magistri personam epp. VILI, 7. 
atque videtur ad eandem operam 
pertinere epp. IX, 14. Communia 
gtudia spectant etiam epp. I, 6. IX, 
10. item I, 20, qua epistula Plinius 
et suam de brevitate sententiam ex- 
ponit et Taciti sciscitatur, ut appa- 
reat non potuissein hacreinsignem 
aliquam differentiam inter utrius- 
que dicendi modum intercedere. 
Neque in iis tantum epistulis, quae 
ad Tacitum ipsum seriptae sunt, 
verum etiam in aliis laudat eum ita, 
ut nullam animorum aut studiorum 
dissensionem prodat, sed praedicet 


17 Epp. VII, 20, 2, 

etiam morum similitudinem ; vid.II, 
1, 6. IV, 15, 1.2; unum autem, quod 
orationi eius eximium inesse scribit 
epp. II, 11, 17., ut eeuvós dicat, id 
profecto tale non est, ut ab se alie- 
num esse putaverit, quippe qui et 
ipse orationem magnificam et ex- 
celsam probaret.8 Demonstrabo 
infra in reliquis quoque rebus 

ravioribus magnam esse Plinii ac 

"aciti concordiam; nunc illud ma- 
nifestum est in litterarum studiis 
maximeque in eloquentia tantam 
fuisse eorum similitudinem, quan- 
tam esse par erat in duobus viris 
qui et natura similes essent et con- 
suetudine coniuncti, et qui institu- 
tione communi et pari seculi sui vi 
ad eadem studia adducerentur ; ha- 
buitque haec similitudo hane vim, 
ut iudicio hominum tamquam plane 
pares eadem et gloria et gratia 
celebrarentur ac nomina ipsorum 
quasi litterarum propria non homi- 
num haberentur.19 

Iam vero cum ad rem publicam 
uterque pari claritate accederet, 
probabile est honores quoque eos- 
dem utrique pari facilitate conti- 
gisse; sed difficileest eos in Tacito 
singulatim persequi, quippe qui 
pauca de vita sua tradat; manife- 
stum tamen, idem ei evenisse, quod 
Agricolae,20 ut matrimonium ad 
maiora nitenti decus ac roburesset ; 
despondit enim ei egregiae spei 
filiam unicam Agricola, cum eonsul 
esset a. (1. et post consulatum ecol- 
locavit;23 habebat autem puella 
vixdum annos quattuordecim; nata 
enim erat quaestori Agricolae in 
Asia;2?2 ipse Tacitus iuvenem se 
tum fuisse dicit; agebat enim, si 
nostra ratio vera est, annum vigesi- 
mum ; aetas et ipsius et uxoris Ro- 
manorum moribus convenit. Cum 


18 Epp. I, 20, 19. III, 13, 4. IX, 26. 

19 Epp. VII, 20, 5. IX, 23, 2. 3. Consecuti 
igitur vivi iam,Plinio videntur, quod Cicero- 
nem apud posteros consecutum dicit Quintil. 
X, 1, 112., ut Cicero iam non hominis nomen 
sed eloquentiae habeatur. 

20 Agric. c. 6. 

21 Tac. Agr. c. 9 extr. 

22 ib. c. 6. 

autem Agricola a. 10 p. Chr. in Bri- 
tanniam missus sit, unde. a. 13 re- 
diit, cumque rursus a. 14 Aquita- 
niae praepositus per tres paenean- 
nos toma abfuerit, qui eonsulatum 
eius antecesserunt, vix videtur ve- 
risimile Romae eum satis potuisse 
mores et ingenium iuvenis perspi- 
cere, quem generumeligeret; quare 
haud improbabile mihi videtur 'T'a- 
citum tribunum militum eum eo in 
Aquitania versatum esse contuber- 
nio eius, ut mos erat, adscriptum; 
neque abhorrent quae ipse Tacitus 
de Agricolae in Aquitania commo- 
ratione tradit, ubi cum nihil admo- 
dum maioris rei gestum sit, vix cre- 
dibile est tot, verbis tam diligenter 
ac tam studiose dieturum fuisse, 
quomodo se Agrieola in admini- 
stranda provincia gesserit,23 nisi 
ipse iis rebus interfuisset; quod si 
ita est, plane Agricolae exemplo 

ost prima castrorum rudimenta 
MUS regressus uxorem duxit. 
Deinde cum honores capesseret, 
viginti ferme annos natus a. 18 for- 
tasse decemvir stlitibus iudieandis 
facetus est, sicut aliquot annis 

ostea Plinius; ea enim aetate so- 
ebant iuvenes vel illum magistra- 
tum vel aliam vigintiviratus partem 
obire.4 Atque videtur ad hoc ho- 
norum initium pertinere quod scri- 
bit l'acitus dignitatem suam a Ve- 
spasiano Znchoatam esse.?95 Minus 
facile dicas, quomodo Titus eius 
dignitatem auxerit, nisi forte de ali- 

uo sacerdotio vel munere extraor- 

inario cogitabimus; nam reliquos 
honores si suo quemque anno ade- 
ptus est, quaestorem a. 84, tribu- 
num plebis vel aedilem a:86 fuisse 
putabimus imperante quidem Do- 


23 ib. c. 9. ^ 

24 Vid. Ann. III, 29 et ibi intptt. 
nio vid. Masson. in eius vita p. 35 sq. 

25 Hist. I, 1. Mihi.Galba, Otho, Vitellius 
nec beneficio nec iniuria cogniti. dignitatem 
nostram a Vespasiano inchoatam , a. Tito 
auctam, a Domitiano longius provectam non 
abnuerim. Quo loco cum non vitam suam 
enarret sed beneficia imperatorum in se col- 
lata commemoret, parum recte statuas quae 
minora sunt neglecta esse et in dignitate in- 
choata quaesturam intelligi. 

mitiano, a quo dignitatem suam 
longius provectam dicit; nam eodem 
imperante 2.88 praetorem fuisse ac 
simul sacerdotio quindecimvirali 
praeditum ludis saeeularibusinten- 
tius affuisse ipsius testimonio con- 
stat;206 nee suspicari licet aliquot 
annis praeturam dilatam esse ob 
odium Domitiani in Agricolam; 
scilicet qui favent Tacito, eredere 
malunt nihil gratiae ei saevis- 
simum tyrannum tribuisse; quid, 
quod fuerunt etiam qui quum ulti- 
mum ante Agricolae mortem qua- 
driennium Roma abfuerit, exulasse 
eumauttaedio temporum secessisse 
statuerent, parumilli perspicientes, 
quo in statu tum res 'l'aciti fuerint; 
qui cum Agricolae exemplo non 

robaret eos qui contumacia et 
inani iaetatione libertatis famam 
fatumque provocarent, e pro- 
fecto prudentia atque moderatione 
in accipiendis honoribus usus est, 
qua socer iram principis leniebat;?7 
quare si quis praeturam eum suo 
annoipsumrepudiasse statuit, nulla 
ratio erat, eur non idem aliquot an- 
nis post faceret; Domitianus vero 
quamvis odisset Agricolam gravis- 
sime, dissimulata offensione non 
solum amplissimos ei ob res in Bri- 
tannia gestas honores decerni ius- 
sit, sed etiam sequentibus annis 
saevissimum animum ab omniaper- 
ta violentia cohibuit, in eius morbo 
crebris nunciis insignem curam si- 
mulavit, in morte speciem doloris 
prae se tulit;?9 non potest igitur 
credibile videri, in genero eum iram 
illam prodidisse, quam in socero 
reposuisset; erat autem irae indi- 
cium, si Taciti praetura ultra legi- 
timum annum dilata esset, idque 
eo ipso tempore, cum paulo ante 
Agricola triumphalia ornamenta et 
illustris statuae honorem et quic- 
quid pro triumpho dari solebat, 
multo verborum honore cumulata 
accepisset; immo vero si ulla causa 
esset probabilis, eur maturatos po- 


26 Ann. XI, 11. 
27 Agric. c. 42. 
28 ib. c. 39 — 43. 

tius Taciti honores coniceremus, 
inulto id posset in illa simulata gra- 
tia verisimilius videri; nunc autem 
eredimus praeturam Tacitum suo 
anno adeptum esse, quamvis invi- 
tum ab invito, videturque hoc haud 
leve argumentum esse, quo nostra 
de nataliannoTaciti sententia com- 
probetur. 

Post praeturam "Tacitus per 
quadriennium id, quod Agricolae 
inortem antecessit, Roma abfuit; 
consecuta autem Agricolae mors 
est d. X. kal. Sept. Pompeio Collega 
Priscoque coss. a.93. Abfuisse vero 
se ita 'l'acitus ipse significat, ut 
et necessitate aliqua prohiberetur 
quominus eum uxore ltomam redi- 
ret morientique adsideret,?9? nec 
tamen illa tristior aliqua et calami- 
tosa necessitas esset, in qua dicere 
non posset Agricolam salvis affi- 
nitatibus et amicitiis decessisse. 30 
Quarenequefieri potest utexul tum 
fuerit, neque credibile est privato 
eum consilio abfuisse, ut nuncio de 
Agricolae morbo accepto celeriter 
reverti ac certe funeri interesse li- 
ceret; constat vero ne post mortem 
quidem statim eum revertisse; non 
enim Romae fuit, cum Massa Bae- 
bius, qui moriente Agricola reus 
erat,31 damnatus est eumque post 
damnationem Plinius illud fortitu- 
dinis specimen edidit, quod et ipse 
enarravit epp. VII, 33, et a Tacito 
inhistoriis celebrari cupiebat. Quae 
eum ita sint, nihil probabilius fingi 
aut coniei potest quam "Tacitum 
post praeturam anno interiecto in 
aliquam provinciam eum imperio 
missum esse pari Domitiani favore, 
quem superstite Agricolaei non de- 
fuisse consentaneum est; quae au- 
tem illa provincia fuerit, non magis 
constat quam quando illinc deces- 
serit; certe non multo post Romae 
eum fuisse certum est, cum ipse vidit 
illa, quae Helvidius, Maurieus, Ru- 


29 ib. c. 45. Noster hic dolor, nostrum vol- 
nus; nobis tum lonyae absentiue conditione 
ante quadriennium amissus es. 

30 ib. c. 44. 

31 ib. c. 45. 


DE CORNELH TACITI VITA INGENIO 


stieus, Senecio passi sunt; nec pro- 
fecto mirum quod praecipua ei mi- 
seriarum pars visa est aspici, cum 
suspiria subseriberenturet cum sae- 
vus ille Domitiani vultus denotan- 
dis tot hominum palloribus suffice- 
ret;3? neque enim Tacitum ab illo 
neglegi par erat vel propter ipsius 
claritatem, vel propter soceri mor- 
tem, quae auterimen Domitiani erat 
aut certe votum. Itaque ultimos et 
gravissimos impotentis dominatio- 
nisannos Tacitusintertristissimam 
necessitatem transegit, cum diffi- 
cillimum esset deforme servitium 
subterfugere viro minime obscuro, 
qui vel silentio vel absentia non mi- 
nus fatum provocaturus esset quam 
|S] praesens inutilem fortitudinem 
Domitiano opposuisset. 

Neque tamen cum caesus ille es- 
set, adeo sola laetitia exultavit ut 
non memoria ae dolor praeteriti 
temporis animo eius inhaereret ; in- 
tellegebatenim miserrimo illo quin- 
decim annorum spatio ex iis quos 
iam felicioribus auspiciis remp. ca- 
pessere par esset, multos fortuitis 
casibus, promptissimum quemque 
saevitia principis intercidisse, pau- 
eos superesse non modo aliorum 
sed quodammodo sui superstites, 
quippe qui exemptis e media vita 
tot annis iuvenes ad senectutem, 
senes propeadipsosexactae aetatis 
terminos per silentium venissent; 
plurimos vero, qui timore tempo- 
rum in privatum otium refugissent, 
captos paulatim inertiae dulcedine 
invisam primo desidiam amare coe- 
pisse nec ad publicanegotia iamre- 
trahi posse. Quare quamvisbeatis- 
simum seculum oriri praedicaret 
eum Nerva et 'T'raianus imperium 
suscepissent, non tamen fugit eum 
haud facile sarciri posse damna, 

uae Domitianus intulerat, nec tam 
facile revocari ingenia studiaque 
quam oppressa erant.93 Qua in re 
manifestum est quam reete vir sa- 
pientissimusiudicaverit; adeo enim 





ib. c. 45. 
ib. c. 3. 

exhausta erant ingenia, adeo ab- 
lecta studia, quae rem publicam or- 
nare possent, ut quamvis totum 

aene seculum principes optimi et 
Destvoleacisenni illustrarent, nemo 
tamen existeret Tacito vel Plinio 
similis. Atque primis quidem post 

omitiani eaedem annis, cum ii 
omnes praecipuo in honore essent, 
qui maxime Domitiano displicuis- 
sent, 'l'acitus quoque inter clarissi- 
mos viros in republica versatus est; 
ac statim ei Nerva imperator exi- 
mium plane honorem habuit; cum 
enim a. 91 consul esset ipse colle- 
gamque ascivisset Verginium Ru- 
fum, quo nemo erat gloria et vir- 
tute principis fastigio propior, 
mortuo huic in consulatu Tacitum 
suffecit,94 magis puto dignitatem 
eius et virtutem secutus quam an- 
norum numerum; quamquam an- 
numquoque hunc legitimum Tacito 
fuisse ad consulatum capessendum 
ratio nostra probat; atque tribus 
annis post secutus est Tacitum Pli- 
nius à Traiano consul creatus in 
menses Septembrem et Octobrem 
2.100.35 Ceterum, ut mos erat, Ta- 
citus Verginium Rufum oratione fu- 
nebri ornavittam illustri, ut Plinius 
hunc velut supremum felicitati Ver- 
ginii eumulum accessisse iudicet, 
quod laudatorem nactus sit elo- 
quentissimum.36 Deinde ineunte 
anno 100 consularis Tacitus et Pli- 
nius consul designatusiussi sunt ab 
senatu Afris adesse accusantibus 
Marium Priscum; qui cum procon- 
sul inmanitate et saevitia excessis- 
set crimina, quibus iudices dari 
possent, hoc primum effecerunt, ut 


eius eausa in senatu ageretur; acta] 


est deinde per triduum frequentis- 
simo senatu, ipso Traiano praesi- 
dente, magna contentione, summa 
omnium eg pee cipes: et cum Pli- 
nius primo die quinque paene horis 
dixisset respondissetque ei Clau- 
dius Marcellinus, postero die pro 
Mario dixit Salvius Liberalis, vir 





34 Plin. ep. II, 1, 6. 
35 Vid. Masson. vit. Plin. p. 1035q.106 sqq. 
36 Plin. ep. II, 1, 6. 

subtilis, dispositus, acer, disertus, 
in illa vero causa omnes artes suas 
proferens; eui respondit, ut ait Pli- 
nius, Cornelius Tacitus eloquentis- 
sime, et quod eximium orationi eius 
inest, oeuvaos. ut facile intellegas 
Tacito partes aliquanto difficiliores 
obtigisse quam Plinio. Postremo a 
senatu damnatus est Marius ad- 
iectumque, quod Tacitus et Plinius 
iniuncta advocationegiligenter for- 
titerque funeti essent, arbitrari se- 
natum ita eos fecisse, ut dignum 
mandatis partibus fuerit37 Atque. 
haec quidem res tanta gloria gesta 
tamque honorifice a senatu collau- 
data extrema fuit ''acito, quantum 
quidem nobis constat; nam etsi ad 
haee maxime tempora. atque for- 
tasse etiam ad sequentes aliquotan- 
nos spectant, quae Plinius in epp. 
commemorat, quibus intellegimus 
summa cum laude tum Tacitum in 
luce hominum versatum esse et pu- 
bliea negotia tractasse, nihil tamen 
unum traditur, quod praecipua me- 
moria dignum sit. Ànno quidem ut 
videtur101 Plinius seribit33 studio- 
sos multos ad eum convenire solere 
admiratione ingenii adduetos, e 
quorum copiarogabat eum cireum- 
spicere praeceptores idoneos, quo- 
rum unum volebat a Comensibus 
conduci, ne cogerentur liberos suos 
studiorum eausa Mediolanum mit- 
tere.99 Item cum Roma abesset T'a- 
eitus, commendavit Plinio candida- 
tum Iulium Nasonem, quem rursus 
Plinius, illo tempore consularis, 
commendavit Fundano diligentis- 
sime;49 eidem Fundano,consuli de- 
signato, Plinius Asinium Bassum 
quaestorem eo nomine commendat, 
quod is Tacitum arcta familiaritate 
complexus sit.41 Sed quiequid au- 
ctoritatis, quiequid laudis Tacito 
obtigit, id totumintellegimus neque 
ad militiam pertinere neque etiam 
ad magistratus singulari dexteri- 


37 Id. ep. II, 11. 

38 Vid. Masson. l. c. p. 118. 
39 Plin. ep. IV, 13, 11. 

40 Id. VI, 9 et 6. 

41 Id. IV, 14. 

tate administratos , quamquam has 
quoque virtutesnon est eur defuisse 
ei eredamus; eminet vero in eo et 
insignis est dicendi facultas, quae 
et comparata esset magna studio- 
rum diligentia et aliorum studiis 
praeberet exemplum; atque id ita 
esse ipae testatus est sermone illo, 
quem Plinius summa eum voluptate 
sie refert: Narrabat Tacitus sedisse 
secum Circensibus prozimis equitem 
Romanum; hunc post varios eruditos- 
que sermones requisisse: Italicus es an 
provincialis? se respondisse: nosti me, 
et quidem ez studüs. ad hoc illum: T'a- 
citus es an Plinius? Exprimere non 
possum, inquit Plinius, quam sit iu- 
cundum mihi, quod nomina nostra quasi 
litterarum propria , non hominum, lit- 
teris redduntur , quod uterque nostrum 
his etiam ex studüs notus, quibus aliter 
ignotus est.42 Quare haud improba- 
bile est studiorum amorem, quam- 
quam aliorum, in causa fuisse, cur 
aliquanto etiam prius Tacitus hono- 
ribus ac negotiis publicis exsolutum 
se vellet quam ob ingravescentem 
aetatem secedere vel necesse esset 
vel exeusatum.43 Nequenego etiam 
alias causas fortasse extitisse; su- 
spiceris ex iis, quae de beati seculi 
ortu post Domitiani eaedem sen- 
sisse eumrettuli, diuturna servitute 
animirobursi non fractum, at certe 
imminutum esse nec eum perdu- 
rasse vigorem, qui continuae in se- 
natu et iudiciis contentioni etpluri- 
mis rebus agendis par esset atque 
iis etiam laetus et alacer occurreret; 
suspiceris etiam tempora illa, quae 
ab initio summam felicitatem ac li- 
bertatem allatura speraverat, non 
planetaliaevasisse, qualia diuinter 
priorum temporum atrocitatem ex- 
optaverat et apudanimum finxerat; 


42 ld. IX, 23, 2. 3. Ceterum animadverti 
velim studia saepe sic dici, ut praecipue ora- 
toria intellegantur; vid. Plin. ep. III, 18, 5. 
11. 9, 8. IV, 16, 1. 3. 8, 4. 11, 4. 13, 10. 19, 2. 
24, 4. VI, 2, 2. 5. 6, 3. 11,3. 17, 5. VII, 6,8. 9, 
l. 16. 13, 1 sq. 24, 5. paneg. 95, 1. Hinc est 
quod Plinius maior opus id, quo oratorem ab 
incunabulis instituit et perfecit, Studiosi no- 
mine inscripsit. Plin. ep. III, 5, 5. 

43 Cf. Plin. ep. IV. 23, 3. 4. 

atque sunt in Plinii certe epistulis 
variae querelae, quae si communes 
illi, ut par est, cum Tacito fuerint, 
facile hane vim habere potuerunt, 
ut quamvis egregio principe et libe- 
rato senatu et iustitia restituta gau- 
deret, praeferret tamen otium etse- 
cessum; verisimile enimest, praeter 
paucos illos, quos quasi sui super- 
stites esse dicebat, alios haud pau- 
cos in senatum venisse, qui prae- 
sentibus bonis aliter atque ipse uti 
vellent minusque generosa ac su- 
blimia de futuro tempore consilia 
agitarentet veterem eorum gloriam, 
qui Domitianoregnante cum Tacito 
sensissent,44 aut ignorarent aut 
spernerent; talia enim fere saepius 
Plinius queri videtur.45 Denique li- 
cet etiam aliquid de adversa vale- 
tudine suspicari, quamquam eius 
nullum usquam indicium est. Sed 
quamvis haec omnia vel vera vel 
verisimilia credamus, nulla tamen 
potior, nulla verior eausa videri po- 
terit, quae Tacitum ad privatum 
otium traduxerit quam historiae 
scribendae consilium. Quod eum 
professusiamesseteo tempore, quo 
Agricolae vitam edidit, i. e. anno 97 
exeunte vel ineunte 98, non tamen 
erediderim ante annum 102 vel 103 
eum constanter secessisse ; ad haec 
enim ferme tempora pertinere illa 
videntur quae in Plinii epistulis pu- 
blieas eum res curasse testantur; 
quae praeterea ad eum datae sunt 
epistulae, scriptae sunt pleraeque, 
cum Romae non esset, tres autem 
tum, cum in historiis componendis 
prope ad finem pervenisset; quam 
enim Plinius ei materiam vel ipsius 
rogatu vel sua spontetribushis epi- 
stulis suppeditat, ea ad Titi Do- 
mitianique tempora speetat; una ex 
iis post Nervae mortem ,46 omnes 
autem certe ante annum 107 de- 
bentscriptae videri propterea quod 


44 Tales Plinius bonos dicit; vid. ep. IV,17, 
8. 15, 1. 24, 5. paneg. 45, 2. 46, 8. 90,6. 95,4. 
cf. Tac. Ann. III, 36. XVI, 26. hist. I, 38 extr. 

45 Veluti ep. III, 20,8. 21, 3. 1V, 25, 4 sq. VI. 
6,4.10,5.2,5 sqq. 5, 5 sq. VIII, 25, 2. 1X,2,3.9,1. 

46 Sunt illae lib. VI, 16 et 20, lib. VII, 33. 
in postrema hac 8$. 1C. Nerva divus appellatur. 

nullum omnino est recentioris anni 


in Plinii epistulis indicium ; in qui- 
bus eum nulla absoluti historiarum 
operis mentio, nulla, quae in alio- 
rum operibus haud rara est, gratu- 
latio, nulla laudatio reperiatur, se- 
quitur, ut si talem epistulam per 
tempora scribi non potuisse puta- 
bimus, paulo post a. 107 absolutae 
et editae sint historiae; sin potuisse 
scribi sed casu aliquononscriptam 
dicemus,certenon multum ante eun- 
demannumrecedemus.4? Neque po- 
tuit commode in praefatione histo- 
riarum uberiorem materiam dicere 
Nervae principatum Traianiqueim- 
perium, nisi complexus mente bella 
Daciea duosque ex iis triumphos, 
quorum alter a. 102, alter a. 106 
actus est. Eandem autem materiam 
eum senectuti sescribit seposuisse, 
nondum se senem esse indicat, ni- 
mirum annos tum fere 48 habens 
vel 49. De reliqua Taciti vita nihil 
traditum est; constat tamen eum 
sub exitum Traiani superstitem ad- 
huc fuisse, quoniam quae leguntur 
Ann. lI, 61 de imperii Romani fini- 
bus, scribi non potuerunt nisi inter 
annos115etll7,quorumaltero Tra- 
ianus illos fines constituit, altero 
Hadrianus omisit;48 cum autem non 
admodum probabile sit post editas 
historias 'l'aeitum novem ferme de- 
cemve annis non ultra secundum 
Annalium librum progressum esse, 
eredibile est locum illum tum ma- 
xime additum esse, cumtotum opus 
absolutum ad editionem pararetur ; 
quod si factum est a. 116, 'l'acitus 
tum annos habuit dunque a 
octo, nec mirumadmodum est quod 
vir paene sexagenarius vitam non 
eo usque produxit, ut quod promi- 
serat, Nervae quoque et Traiani res 





47 Nihil enim moror Ritteri sententiam, sa- 
tis iam ab aliis explosam, qui verba illa Agric. 
c.3: non pigebit -memoriam prioris servitul is- 
composuisse ita interpretatur ut Tacitum iam 
tum, cum haec scriberet, historias compositas 
habuisse, sed in scriniis continuisse opinetur. 

48 De prolatis usque ad rubrum mare a Tra- 
iano finibus vid. Xiphilin. LXVIII, 26 — 30. 
Eutrop. VIII, 3. de omissis ab Hadriano pro- 
vinciis Spartian. Hadr. c. 5. Eutrop. VIII, 6. 
S. Ruf. c. 14. Augustin. de civ. d. IV, c. 29. 

scriberet; certe credibileest, si vita 
suppeditasset, prius eum de Au- 
gusti aetate scripturum fuisse; id 
enim et multis annis post promi- 
sit49 et quamvis laudaret raram il- 
lam temporum felicitatem, ubi sen- 
tirequae veliset quae sentias dicere 
liceat, profecto intellexittamen mi- 
nus liberum sibi esse de superstite 
principe iudicium quam de Augusto 
futurum erat. Accedit quod ipsa 
etiam consilii ratio, quam in enar- 
randis et disponendis rebus gestis 
secutus est, suasisse videtur, ut ad- 
dito Augusti principatu opus totum 
et integrum efficeret antequam ad 
novum rerum ordinem progredere- 
tur: de qua re infra dicam expli- 
eatius. 

De seriptis Tacititenuis etmanea 
estapud veteres memoria. Nam pri- 
mum nescitur qui illi fuerint libri, 
quos Plinio misit duo vel tres,50 in 
quibus illum adnotare voluerat 
quae commutanda , quae eximenda 
arbitraretur; ac fieri potest ut plu- 
res etiam scripserit; quorum om- 
nium quamquam et tempüs et oc- 
easionem et argumentum ignora- 
mus, illud tamen dubitari non potest 
quin oratoria studiá spectaverint; 
id enim efficitur iis, quae supra de 
studiorum similitudine ac societate 
exposui, quae ipsicum Plinio inter- 
cessit; itaque aut orationes fuisse 
credibile est aut talia, quae ad 
ipsam artem dicendi pertinerent. 
Atque habuit profecto laudatio Ver- 
ginii Rufi, quam supra commemo- 
ravi, magnam ef a viri illius magni- 
tudine commendationem et ab ipsa 
Taciti eloquentia, quam Plinius 
praedieat,51 et à recente tum tem- 
porum felicitate, quibus habita est 
oratio; neeminus potuit Marii Prisci 
accusatio digna videri quae per- 
scriberetur etederetur, cum Plinius 


49 Ann. IIl, 24. Quod parabat de Augusto 
opus numquam editum esse sine testimonio 
credimus , quia nullum usquam eius indicium 
extat; in altero illo de Nerva et Traiano cer- 
tior res est quod constat Ammianum Marcel- 
linum a Nerva principe exorsum esse. 

50 Vid. Plin. ep. II, 11. VIII, 7. IX, 14. 

51 Ep. II, 1, 6. 

eam eausam iudicet personae clari- 
tate famosam, severitate exempli 
salubrem, rei magnitudine aeter- 
nam;52? denique cum summam elo- 
quentiae laudem "Tacitus causis 
maxime agendis collegisset,' aliae 
plures haud dubie actiones eius 
fuerunt memorabiles, quas edere 
posset, id quod Plinium in suis plu- 
rimis fecisse constat. Praeterea non 
abhorruisse Tacitum a quaestioni- 
bus ad ipsam artem oratoriam per- 
tinentibus Plinii epistula docet, 53 
qua eius iudicium de brevitate sci- 
scitatur;cuiepistulae si fortenonita 
plane assensit, ut paucis verbis de- 
fungeretur, Plinio quidem non potuit 
aliter satisfacere nisi epistula lon- 
gissima. Quare si quafides est Ful- 
gentio,quiCorneliiT'aciti facetiarum 
librum commernorat,54 non profecto 
eredemus, id quod Lerschio visum 
est, indignam eam Taciti gravitate 
et scurrilem materiam fuisse, sed 

uaesisse Tacitum putabimus, qui 

acetiarum possit in causis agendis 
usus esse; quod argumentum cum 
a nullius oratoris persona abhorret, 
tum tractari etiam ab eo potuit, qui 
ipse facetiarum non admoduim stu- 
diosus esset; ae tractatum est a Ci- 
eerone,55 Domitio Marso,56 Quin- 
tiliano,57 erantque, ut ait Quinti- 
lianus,58 adid pertinentia eta Grae- 
ciseta Latinis composita praecepta. 
Accedit quod ipsa verba, quaetam- 

uam 'T'aciti Fulgentius profert, vi- 

entur ad causam alicuius filii ex- 
heredatispectare. Sed de Fulgentii 
fide, quamquam in hoe quidem T'a- 
citi libro nec mentiendi nec errandi 


52 Ep. H, H1, 1. 

53 Ep.I, 20. 

54 Fulgent. de abstrusis sermonib. pag. 
XXIV. ed. Lersch. Quid sit elogium. Elogium 
est hereditas in malo. sicut Cornelius Tacitus 
in libro facetiarum ait: Cessi( [al. caesi ; fort. 
decessit] itaque morum elogio in filiis relicto. 
Cf. Lersch. ib. p. 72 sq. , 

55 Vid. de Or. II, c. 54 sqq. 

56 Is de urbanitate scripsit diligentissime. 
vid. Quintil. VI, 3, 102. 

57 lib. VI, c. 3. 

58 ib. 8. 11. 22. idem commemorat Cicero- 
nis facete dicta a Tirone vel alio collecta et 
Domitii Afri urbane dictorum libros ib. $. 5 
et 42. 








DE CORNELII TACITI VITA INGENIO 


ulla fingi potest occasio probabilis, 
suum quisque sequatur iudicium ; 
illud vero nemo negabit, qui nune 
"Taciti fertur dialogum de oratoribus 
studiisiis, quibus permaiorem vitae 
partem unis maxime vacavit, ap- 
prime convenire; ae tamen est de 
eius libri auctore quaestio diflicil- 
lima; cum enim dicendi genus, quo 
'Tacitus in reliquis libris usus est, 
mirum quantum differat a dialogo, 
adeo quidem ut vel si argumenti di- 
versitatem reputes nec dialogi na- 
turam neglegas ae temporum quo- 
que distantiae rationem habeas, 
non tamen superesse videatur simi- 
litudinis tantum quantum in eodem 
quidem scriptore superesse par est, 
quamvis ille diversissimas res ge- 
nere diversissimo , interiecto etiam 
magno temporis intervallo tracta- 
verit. Et vero, ut exemplo ufar, Ci- 
ceronis si orationemaliquam ex iis, 
quas primas habuit, cum libris phi- 
losophicis comparaveris, quos sub 
finem vitae composuit, similitudi- 
nem in dicendi genere adeo omnes 
semper agnoverunt, ut quae et 
quanta diversitas sit, parum adhue 
animadversum esse videatur. Quare 
cum plerique non credibile esse exi- 
stimarent adeo sui dissimilem fieri 

otuisse Tacitum, ut in dialogo ne 
initia quidem quamvis tenuia illius 
proprieiesusdpoxiohun quaeinre- 
iquis eius libris insignis est, aucto- 
rem eum dialogi haberipossenega- 
verunt; dissimilitudinem autem eo 
magis miram esse confitendum est, 
quod temporum distantia exigua 
est paucorum annorum; probabile 
enim est dialogum scriptum esse 
sub finem imperii Domitiani,59 ut 


59 Vid. Eckstein, Prolegomena in Taciti, 
qui vulgo fertur, dialogum de oratoribus. Hal. 
1835. pag. 38. Infirma admodum sunt argu- 
menta, quibus usus Ritter prooem. ad Tac. 
opp. pag. XIsq. Tito imperante dialogum edi- 
tum esse contendit; nam neque iuvenilem 
orationis abundantiam etimmaturitatem agno- 
Scimus, cum qua non bene convenit prae- 
clara illa ars, qua mores et ingenium collo- 
quentium díalogi auctor expressit, quam artem 
idem Ritter tanti facit, ut ostendi non posse 
quemquam e reliquis Romanorum scriptoribus 
putet, qui ad eandem artis praestantiam ad- 


SCRIPTIS COMMENTATIO. 


exiguo intervallo distet liber de 
Agricola editus ac vix credibile sit 
''aeitum adeo totam exuere potuisse 
illam dialogi eloquentiam tam pau- 
eis annis, et quidem quibus eum 
constat in republica versatum esse 
etconsulem fuisse et publicis nego- 
tiis districtum. reiautem parum per 
se credibili ut fidem habeamus, 
certe testimonia imprimis firma ac 
fide dignarequiremus;ea vero nulla 
sunt; nam unumillud satis infirmum 
est, quod libri mss, Taciti nomen 
dialogo inseriptum habent, neque 
ii omnes; deestenimin cod.Vindob., 
in quo recentior manus Quintiliani 
nomen addidit; omnes vero sunt 
recentes, ex uno omnes fonte deri- 
vati, quem eur multo vetustiorem 
fuisse statuamus nulla causa est; 
accedit quod dialogus in nullo alio 
librorum genere servatus esse vide- 
tur, nisi in quo is Germaniae Taciti 
subiunctus esset, ut facile potuerit, 
id quod saepissime factum est, au- 
ctoris nomen recte in antecedente 
libro positum adalium librum trans- 
ferri, qui in eodem volumine illum 
exciperet. Apud veteres autem 
scriptores nulla extat dialogi men- 
tio; nam quod Pomponius Laetus 
testis pro l'acito excitatur, nullius 
momenti est, quia is fidem pro- 
fecto habuit recenti alieui libro 
ms.;90 Plinii vero testimonium, 
quo nuper plerique rem confectam 
essestatuerunt,nullum est.61 Quam- 


spiret; neque concedimus silentium illud,quod 
Agric. c. 3. Tacitus commemorat, ad littera- 
rum studia et librorum editionem pertinere; 
nihil enim aliud in mente habet nisi oppres- 
sam senatus libertatem. 

60 Codicum mss. atque etiam Pomponii 
Laeti testimoniis nimium tribuere videtur 
Eckstein l. c. " 

61 Id primus indagavisse sibi visus est A. 
G. Lunge, cuius dissertatio ter edita, primum 
in Actis Seminarii R. et Societ. philol. Lips. 
vol.I, p. 77 sqq. deinde aucta in Dialogi edi- 
tione Dronkiana,Confluentib. 1828.pag.X VI — 
XXVIII, denique in Langii scriptis miscell. a 
Iacobo editis. p. 3—-14. Credidit enim verba 
illa Plinii in epistula ad Tacitum data IX, 10. 
8.2. ,,itaque poemata quiescunt, quae tu inter 
nemora ei lucos commodissime perfici putas** 
non posse alio pertinere quam ad locos simi- 
les in dial. c. 9, ubi Aper poetas reprehendens 
ait: adice quod poetis , sà modo dignum ali- 

obrem testium auctoritatem si 
quaerimus, res redit ad unam il- 


quid eluborare et efficere velint , relinquenda 
conversulio amicorum et iucunditas urbis, 
deserenda cetera o[ficia atque ut ipsi dicunt, 
in nemora et lucos , id est in solitudinem se- 
cedendum est. et c. 12. nemora vero et luci et 
secrelum ipsum , quod Aper increpabat, tan- 
tum mihi adferunt voluptatem, ut inter prae- 
cipuos carminum fructus numerem quod nec 
in slrepitu — nec inter sordes et lacrimas 
reorum componuntur , sed secedit animus in 
loca pura atque innocentia fruiturque sedibus 
sacris. Sed si a levi illa similitudine disces- 
seris, quod voces nemora et luci pariter iunctae 
sunt, id quod fit etiam alibi, ut apud Tac. 
Germ. c. 9. 10. 45. aliis Virgilii, Propertii, 
Frontonis, Lactantii locis, quos indicavit 
Doederlein. Synon. vol. II, p. 90, uterque dia- 
logilocus nihil habet, curad eum Plinius pro- 
vocaret: solitudinis enim amor intellegitur is, 
quem ipsi poetae fatentur, de quo cum tot 
alii similibus etiam verbis dixerint, (vid. Hor. 
Ep. ll, 2, 77. carm. 1, 1, 30. III, 4, 7. 25, 2. 
Ovid. "Trist. I, 1, 41. Plin. ep. VII, 9, 9. cf. 
Quintil. X, 3, 22.), tum etiam Saleium Bassum 
vel Maternuin dixisse probabile est, quos pro- 
ximum erat testes adhibere; poeticus igitur 
ille solitudinis amor ab Apro accusatur, a Ma- 
terno defenditur, qua in re nullae Taciti par- 
tessunt; neque ad Plinium pertinet quicquam, 
quippe qui non poetico illo solitariae vitae 
amore urbem reliquisset sed morem commu- 
nem secutus tempore illo, quo rarescere sole- 
bant, ut ait Stat. silv. IV, 4, 14, densae moe- 
nia Romae, secessum petiverat ut ab urbanis 
negotiis requiesceret et valitudini consuleret 
et alio aere, sicut idem ait Statius, aestivos 
Soles deciperet; otiosus igitur venationi se 
dabat sed nimio quodam studiorum amore inter 
venationem etiam stilum et pugillares secum 
habebat; vid. ep. V, 18, 2. IX, 36, 6. atque 
hortatus erat Tacitum ut eandem consuetudi- 
nem sequeretur ep. I, 6. Ad hanc igitur epistu- 
lam probabile est Tacitum ita respondisse, ut 
reprehensa illa, quam ipse Plinius confessus 
erat inertia et quiete praecepta quaedam pro- 
poneret, quae in otio illum et maxime in ve- 
nando sequi vellet, ne corporis curam nimis 
neglegeret; praeceperat autem , ut Minervam 
et Dianam pariter coleret; et quoniam ille 
scripserat I, 6, 2 silvas et solitudinem ipsum- 
que illud silentium , quod venationi daretur, 
magna sibi cogitationis incitamenta esse, Ta- 
citus respondit, inter venationem leviora stu- 
dia tractanda esse: commodissime autem inler 
nemora et lucos poemata perfici. Rursus ad 
haec Plinius ep. IX, 10 rescripsit, praeceptis 
Taciti se, quamvis cupiat, parere non posse 
ob aprorum penuriam; non igitur Dianae se 
sed Minervae tantum servire, et quia non vor- 
setur inter nemora et lucos, poemata quiescere. 
Manifestum igitur est, quae Tacitus de poema- 
tis inter nemora et lucos perficiendis scripse- 
rat, inter praecepta illa fuisse , quae neglecta 
& se Plinius altera epistula excusat; neque 
dixisse Tacitum de toto genere studiorum poe- 
ticorum, quod solitudinem desideret, sed com- 
mendasse id studium, quod commodissime 
Plinius tractare possit, siquidem inter venau- 

lam Jibrorum mss. inscriptionem, 
quam ut facile est in suspicionem 
adducere, ita fatendum tamen fieri 
posse ut e veteri memoria tradita 
sit, neque debet quod parum veri- 
simile est, statim incredibile et fi- 
ctum videri. Et vero si ab oratio- 
nis colore discedas, nihil est in dia- 
logo, quod a Taeito abhorreat. 
Quod enim de se dialogi auctor 
commemorat, tum cum colloquium 
habitum est, id est sexto anno im- 
perii Vespasiani vel a. 5, se iuve- 
nem admodum fuisse, id plane in Ta- 
eitum quadrat, qui e nostra ratione 
tum septendecim fere annos habe- 
bat;62 praeterea Iustum Fabium, 
nd quem scriptus est dialogus, 'l'a- 
eito fuisse amicum facile crede- 
mus, eum idern etiam Plinio amieus 
fuerit;63 nec est cur negemus in 
''aeitum cadere posse quod dialogi 
auetor cap. 2. summo se studio as- 
sectatum esse scribit oratores illius 
aetatis celeberrimos M. Aprum et 
lulium Seeundum; denique in ipso 
dialogi argumento nihil fere est, 


dum non soli Dianae sed etiam Minervae ser- 
viendum sit. Quae cum ita sint, fore spero, 
ut nemo posthac Langium secutus in dialogo 
quaerat illa Taciti verba, quae in amissa ali- 
qua eius epistula scripta fuisse necesse est; 
eademque opera etiam eorum sententiam satis 
refutatam arbitror, qui epistulam illam lib. IX, 
10. non Plinii esse sed Taciti opinati sunt, qua 
is ad Plinii illam lib. I, 6 responderit; quam 
sententiam nemo ni falloraccuratius defendit 
post Fr. Hessium in dissertatione de C. Caeci- 
lio Plinio minore Dialogi de Oratoribus auctore 
(Magdeb. 1831. Fortseizuug des n. Jahrb. des 
Paedag. zu lieben Frauen. VI.) pag. 16 sqq. 

62 Temporum illa indicia sunt in dial. c. 
17. et c. 1. nec dubitandum quin appellatio 
iuvenis admodum eam potissimum aetatem 
quam posui, significet; pari modo apud Ta- 
citum hist. IV, 5 Helvidius Priscus iuvenis ad- 
modum dicitur quo tempore ad philosophiae 
studia incubuit; id factum videtur aetatis 
anno XVI vel XVII, sicuti Agricolam idem 
fecisse in prima iuventa tradit Agr. c. 4. item 
Domitianus admodum iuvenis appellatur Agr. 
c. 7, cum haberet annos XVIII ; neque alia ae- 
tas iisdem vocibus indicari videtur hist. 1I, 78 
et IV, 42. Senec. controv. I. praef. extr. p. 69. 
Claudius Marcellus, qui aetatis anno XVII 
obiit, a Velleio Il, 93 admodum iuvenis, a Ta- 
cito Ann. I, 3 admodum adulescens dicitur; 
minus accurate idem Velleius 11, 41, 3 Iulium 
Caesarem admodum iuvenem dicit aetatis 
anno XXIV. 

63 Vid. Plin. ep. I, 11. VII, 2. I, 5, 8. 

quod non placuisse Tacito et ab 
ipso scribi potuisse existimemus; 
etenim sicubi eaedem res et in dia- 
logo et in historicis Taciti libris 
tanguntur, quamquam eae pro ar- 
gumenti diversitate paucissimae 
sunt, nullum diserepantis iudicii 
vestigium apparet;6* ac si recte 
supra exposuimus quanta interces- 
serit Plinio ac Tacito studiorum 
consiliorumque similitudo, illi quo- 
que Taciti quodammodo. causam 
agere videri possunt, qui ut Pli- 
nium auctorem dialogi esse doce- 
rent, ea collegerunt, quae similia 
vel communia in epistulis eius et in 
dialogo reperiuntur.65 Satis igitur 
constat, si dialogi auctor non aut 
Tacitus fuit aut Plinius, fuisse eum 
non solum aetate illis aequalem sed 
etiam studiis iudiciisque consen- 
tientem. Ac mihi quidem quam- 
quam res haec natura sua dubia ad- 
modum est et incerta, quoniam re- 
liqua omnia in Tacitum satis con- 
veniunt, orationis diversitati non 
tantum tribuo, ut ideo abiudican- 
dum ab eo dialogum putem; satis 
enim ex iis, quae supra dixi,66 ap- 
parere arbitror, per totum illud 
tempus, quo Tacitus nullam aliam 
studiis suis laudem quam boni ora- 
toris et causidiei sectatus est, di- 
cendi genere eum non fere alio 
usum esse quam quo Plinius utitur, 
formato illo maxime ad veterum 
oratorum exempla ac praecipue Ci- 
ceronis; aliter enim fieri non po- 
tuit, ut Plinius et naturae similitu- 
dinem sibi eum Tacito intercedere 
et ante omnes eum sibi maxime 
imitabilem, maxime imitandum vi- 
sum esse praedicaret; atque in Pli- 
nio quidem certum est, in Tacito 
probabile, Quintilianum fuisse qui 
praeceptis etexemplo hane utrique 
studiorum viam et commendaret et 
praeiret, cum alii longe diversum 
artis genus sequerentur, quorum 
prineeps fere fuerat L. Annaeus 


64 Talia maxime persecutus est Lange l. c. 

65 In his rebus diligentissimus fuit Fr. 
Hesse l. c. 

66 Vid. pag. VIII. 

Seneea, tenuiora exempla sunt 
quae Quintiliani feruntur declama- 
tiones. Ciceronis vero imitatio 
quamquam servilis non erat neque 
adeo tota Quintiliani et egregio- 
rum cius discipulorum studia occu- 
pabat, ut non multa praeclara in- 
genia etiam post Ciceronem enxti- 
tisse et sibi quoque ipsis magnam 
propriae laudis copiam relictam 
esse existimarent,67 fiebat tamen 
necessario ut eloquentia eorum, 
euius quidem summum exemplum 
ex alieno seculo petendum erat, 
magnam partem arte et studio 
quaereretur repugnante sui seculi 
natura, adeo ut quam ipsi vel po- 
pularem dicendi consuetudinem, 
vel etiam artem aetati illi acce- 
ptam et maxime blandientem e 
eommuni usu imbibere possent, 
eam raticne ac disciplina exuere et 
devitare studerent.68 Quare cre- 
dere necesse est olim '"l'acitum, 
dum sui seeuli pravitatem declinat, 
appetivisse eam eloquentiae spe- 
eiem, quae non aetatis suae inge- 
nio sed Ciceronis exemplo Quinti- 
lianique praeceptis accommodata 
esset; postea vero cum ad histo- 
riam seribendam se contulisset, 
rursus videmus eum plane aliud 
eloquentiae genus artificiose effin- 


67 Sufficit de hac re, quae multis ct testi- 
moniis et exemplis comprobari potest, apud 
Quintilianum legere lib. X, 1, 118—122 et to- 
tum eiusdem libri caput 2, quod est de imi- 
tatione; apud Plinium locum illum ep. VI,21,1. 
sum ec iis,qui mirer antiquos, non Lamen, ul 
quidam, temporum nostrorum ingenia despi- 
cio; neque enim quasi lassa eL e[feta natura, 
ut nihil iam laudabile pariat. apud Tacitum 
Ann.III, 55. nec omnia apud priores meliora, 
sed nostra quoque aetas multa laudis et ar- 
tium imitanda posteris (ulit. 

68 Longe alia ratio Ciceronis est, in quo 
eloquentia Romana, quae iam antea per quos- 
dam quasi gradus paulatim exculta esset, ita 
tum primum perfecta enituit, ut tamen, si Ci- 
cero nullus fuisset, multi ad parem similem- 
que praestantiam adspiraturi fuerint; ct re- 
ctissime scribit Tac. dial. c. 25 de eius aetatis 
oratoribus: mec refert quod inter se specie 
differunt, cum genere consentiant : — omnes 
eandem sanitatem eloquentiae ferunt, ut, si 
omnium pariter libros in manum sumpaeris, 
scias,quamvis in diversis ingeniis, esse quan- 
dam iudicii ac voluntatis simililudinem ac 
cognaLionem. 


Taciti vol. I. 

xisse, quod miro modo ex vete- 
rum scriptorum studiis suaeque ae- 
tatis inventis compositum non so- 
lum novum esset sed etiam adeo 
ipsius proprium, ut qui similiter 
Seripserit, inter veteres noverimus 
neminem. Quae cum ita sint, mi- 
nime nobis incredibile videtur il- 
lum ipsum Tacitum, qui historiae 
seribendae novam dicendi artem 
adhibuit, aliquando cum orator ad- 
huc esset, eo dicendi genere usum 
esse, quod in dialogo admiramur; 
neque parva laus est, quod in utro- 
que genere simul et praestantiam 
summam assecutus est, et eam con- 
stantiam ac facilitatem, quae non 
arte quaesita sed natura ingene- 
rata videatur. Non autem creden- 
dum est, quod Lipsius dixit, in illa 
mutatione prorsus a sese abiisse 
Tacitum; etenim quamvis diversa 
sint illa dicendi genera, hoe tamen 
commune habent, qued et suae 
utrumque materiae aptissimum est 
et quod utrumque seculi ingenio 
contrarium ab arte magis et ratio- 
ne Taciti profectum quam consensu 
aequalium commendatum est.69 Vi- 
detur autem dialogus tum a Tacito 
seriptus esse, cum ad summam 
oratoriae artis maturitatem perve- 
nisset: adeo ille simul et insigni 
iudicii prudentia et oratoris exer- 
citati peritia et summa dicendi 
69 Mirum quod Lipsius non cogitavit tan- 
tae mutationis se ipsum insigne exemplum 
esse, qui cum maturiore aetate constanter Ta- 
citum in scribendo imitans orationem etiam 
duriorem effingeret, olim tamen, cum Ienae 
esset, plane Ciceroniano exemplo scribere so- 
lebat; documento esse possunt epistolae eius 
a Sal. Cypriano editae in Catal. codd. mss. 
bibl. Goth. p. 56 et in Clar. viror. epp. p. 
182 sq. et vid. Klotzii opuscc. varii argum. 
pag. 14. Gesn. ad Heinecc. fundam. stili cult. 
p. 112sqq. Haud dissimile est Hugonis Grotii 
exemplum, cui Annales et Historias de rebus 
Belgicis scribenti cum Tacitum sibi imitan- 
dum proposuisset, auctor fuit Bignonius, ut 
Caesarem potius imitaretur; scilicet libera 
fere est exemplorum electio iis, qui minus 
naturae vi et seculi ingenio ducuntur quam 
suo arbitrio et iudicio e studiis hausto; nec 
credendum est id non cadere in Taciti Plinii- 
que aetatem, cum cadat manifestissime in pro- 
ximam Frontonis, sintque etiam vetustiora 
exempla artificiosae imitationis, ut Arruntii 
apud Sen. epist. 111. 
É B 

arte, denique in omnibus rebus ad- 
mirabili ingenii praestantia splen- 
det. Nec profecto credibile est ar- 
gumenti natura et dialogi forma 
allectum esse "Tacitum ut semel 
aliquando a consueta sibi dicendi 
ratione deflecteret  Ciceronisque 
orationem imitaretur, sed faten- 
dum est fructum hune cumque pul- 
cherrimum ae fortasse ultimum 
fuisse totius vitae prioris studio- 
rum, quae ei usque ad aetatis an- 
num quadragesimum fere cum Pli- 
nio communia fuerant. Ab co inde 
tempore aliam viam ingressus est 
adduetus, puto, iis, quae in ipso 
dialogo a Materno maxime expo- 
sita sunt; nam quod ille docuit 
magnorum oratorum, qui veterum 
gloriam aequarent,neque ferax ne- 
que patiens illud seculum esse, ne- 
que quae una supersit eloquentiae 
species, studio magnopere dignam, 
id Tacitus haud dubie verissimum 
esse Domitiano imperante cogno- 
vit; nec mirum quod eodem tem- 
pore ad historiam studia traducere 
constituit; a quo consilio quam- 
quam feliciora Nervae et "Traiani 
tempora per paucos eum annos re- 
tinuisse videntur, cum illo tempore 
patriae caritate faciendum putaret, 
quod antea suae salutis causa fe- 
cerat, ut publicis negotiis non de- 
esset, non tamen abductus est ab 
historiae seribendae consilio, cuius 
maiorem quam eloquentiae usum 
esse tum quoque eum intellexisse 
par est; neque enim minus quam 
Plinius senserat,70 quanta potestas, 
quanta dignitas, quanta maiestas, 
quantum. denique numen esset histo- 
"iae, quae pudorem malorum faci- 
norum ineuteret et metu posterita- 
tis et infamiae a pravis dictis fa- 
etisque deterreret. 

Itaque in ipso quem praedieat 
beatissimi seculi ortu de Agri- 





70 Ep. IX, 27. cui epistulae non tempero 
mihi quin nullam aliam occasionem fuisse 
coniciam quam partem aliquam historiarum a 
'acito recitatam; atque ipse Tacitus videri 
potest eiusdem recitationis eventum in mente 
habuisse cum scripsit ea, quae leguntur Ann. 
1V, c. 33 extr. 


DE CORNELII TACITI VITA INGENIO 


cola scribens, publice professus 
est memoriam prioris servitutis se 
compositurum, quamvis intelle- 
gens adeo iam depravata hominum 
ingenia esse adeoque inertiae dc- 
dita et à rerum publiearum cura 
aliena, ut plerique talem histo- 
riam, quae virtutes et vitia civium 
vitamque publieam unice specta- 
ret, fastidiose aversaturi videren- 
tur./1 Eadem temporum pravitas 
effecit, ut ei quoque libro, quem 
tum edebat, veniam petendam exi- 
stimaret,72 quippe quo illud ante 
omnia agebat, ut excusationem iis 
eriperet, qui principis saevitiam 
suae inertiae ac desidiae praetexe- 
bant; hoc enim Agricolae exemplo 
demonstrare cupiebat, posse etiam 
sub malis principibus magnos vi- 
ros esse nec necesse esse aut pri- 
vatae vitae ingloria desidia occul- 
tari aut, contumacia et inani iacta- 
tione libertatis fatum provocare. 
Scriptus autem is liber est inter 
diem XIV. kal. Octobr. a.97 et VI. 
kal. Febr. a. 98; altero enim illo 
die Nerva Traianum adoptavit, al- 


71 Hinc est quod scribit Agric. c. 3. non 
pigebit — memoriam prioris servitutis 
composuisse. cf. supra adn. 47. 

72 De venia, qua sibi opus fuisse scribit 
Agric. c. 1. cum multi multis modis errave- 
runt, tum nemo gravius quam nuper Ritter 
prooem. p. XV, qui simul fingit quae et Ta- 
citi prudentia indignissima suntet vcrbis eius 
grammaticisque linguae legibus vehementer 
repugnant; quae refutare opus non est. Alii 
cum veniam illam, qua sibi opus fuisse ct 
quam se petisse Tacitus scribit, nusquam ab 
eo peti viderent, varia commenti sunt, ut Ta- 
citus aut id non scripsisse aut ut veniam ali- 
quam petisse videretur; inter quae mirabile 
est Wexii inventum, qui ut multis nominibus 
de Taciti Agricola optime meritus est, ita il- 
lud tamen infeliciter finxit prolegg. p. 162. 
ipsi libri inscriptioni addidisse Tacitum verba 
quaedam nunc amissa, quibus aliqua veniae 
petitio contineretur. Scilicet fecit Tacitus 
fere quod scribit Plin. ep. 1I, 13, 11. erten- 
dcrem preces , nisi et tu rogari diu nolles et 
ego Lota hac epistula fecissem; rogat enim 
et quidem ef[ficacissime, qui reddit causas 
rogandi. Quid enim aliud Tacitus toto capite 
primo fecerat nisi ut antiquorum et meliorum 
temporum exemplis suo scribendi consilio 
veniam conciliaret? et profecto si quis vel 
primis statim verbis auditis interrogetur, quo 
tale initium spectet, aliud respondere non po- 
terit nisi ipsum scribendi genus defendi vel 
excusari ; de cuiusraritate testatur etiam Plin. 
ep. VII, 31, 6. 

tero ipse mortuus est; tum vero 
Nerva adhue supersteserat, quippe 
qui non divus sed Caesar appelle- 
tur eap. 3. et Traianus iam ado- 
ptatus; ibidem enim dicitur felici- 
tatem temporum quotidie augere 
et princeps appellatur cap. 44. Ce- 
terum Tacitus cap. 3. extr. sic ait: 
hic interim liber , honori Agricolae so- 
ceri mei destinatus professione pietatis 
aut laudatus erit aut ezcusatus, Quae 
verba proprie eo spectant, ut et- 
iamsi ipsi scribendi generi venia 
non concedatur, habeat tamen hic 
liber in pietatis certe professio- 
ne aliquod adversus vituperantes 
praesidium. Sed excusatione etiam 
alio nomine eget; etsi enim et arte 
magna compositus est et genero- 
sum Taciti animum probat, deest 
ei tamen aliquid, quod in reliquis 
Taciti libris non desideramus; in 
quibus cum mirifico plane iudicii 
aeumine insignium virorum mores 
et ingenia describat atque ca quo- 
que indaget, quae in hominum ani- 
mis maxime abdita et occulta sunt, 
in Agricola parem diligentiam non 
priest, quippe non tam unius 

ominis propriam imaginem effin- 
gens, sed perfecti potius exempli 
speciem ad imitationem omnium 
proponens; ut facile intellegas mi- 
nus eum historici partes egisse, 
quem nullo decet nec amoris nec 
odii affectu commotum intimos ani- 
morum sensus acri examine per- 
scrutari, sed amore et admiratione 
soceri plenum ab eiusmodi exa- 
mine abhorruisse; neque id vitio 
ei verti potest, qui pietatem pro- 
fessus non veritatem laederet, sed 
quam ipse perfectam virtutem ve- 
neraretur, eam aliis quoque admi- 
randam et imitandam proponeret. 
Atque ut dialogo edito oratoriis 
studiis pulcherrimum finem impo- 
suit, ita hoc libro ut dignissimo ex- 
ordio historica auspicatus est; ne- 
que enim dubitari potest quin is 
gravissimo historiae scribendae 
muneri inprimis aptus sit, qui Agri- 
colae illam admirabilem modera- 
tionem afferat firmatam adversus 

ambitionem et gloriam pariterque 


et a contumaci odio et turpi servi- 
tio alienam. Sed antequam ipsam 
illam, quam promiserat, servitutis 
memoriam eomponeret, edidit de 
situ, moribus et populis Ger- 
maniae librum, anno quidem, ut 
videtur, 98 p. Chr.n.53 De cuius libri 
causis et consilio longum est enar- 
rare quot quamque diversae fue- 
rint et adhuc sint doctorum viro- 
rum sententiae. Mihi non hoc pri- 
mum consilium Taciti fuisse vide- 
tur, ut Romanorum mores exagi- 
taret, adhibita parum honorifica 
barbarorum comparatione, nec 
magis hoe, ut quasi historiarum ap- 
pendicem seriberet, quae si ipsi 
operi alieubi interponeretur, nimis 
ampla futura erat, quippealiquanto 
amplior quam nobile illud de Iu- 
daeis embolium hist. lib. V inser- 
tum;74 nec Ludenio credemus esse 
hanc rudem quandam farraginem 
rerum ad Germanos pertinentium, 

uas variis libris legendis Tacitus 
ile cooptóniE et ut casu oblatae 
erant, sine ordine in chartam con- 
lecerit ut iis aliquando in historiis 
scribendis uteretur, non ut tam- 
quam iustum librum ederet. Neque 
etiam Passovius recte statuit, pro- 


78 Nullius momenti suntquae contra dispu- 
tat Rupert. vol. I. pag. XIX. nam si vel ma- 
xime statuamus, librum non quidem ante se- 
cundum Traiani consulatum scribi potuisse, 
qui commemoratur c. 37, sed post eum po- 
tuisse, certe non potuit aut in tertio consu- 
Jatu aut post tertium, qui est anni 100; nec 
credibile est Tacitum tamquam Velleium ali- 
quem, ut scilicet honorem haberet Traiano, 
noluisse anni 99 consules appellare. 

74 Novissime hanc sententiam defendit 
Ritter prooem. p. XVIII. confisus sua opi- 
nione, de qua supra dixi, historias illo tem- 
pore iam absolutas fuisse; et quod praefatio 
deest Germaniae, tantum abest ut isto modo 
satis excusetur, ut magis miremur ne hoc 
quidem dixisse Tacitum, velle se hunc librum 
tamquam historiarum corollarium haberi, ut 
inde petantur, quae ad Germanorum res recte 
intellegendas necessaria sint; id vero erat 
confiteri vitium haud leve in scribendis histo- 
riis commissum; neque ullum indicium in 
Germania est, quo sentiamus respicere eum 
historias iam absolutas et editas aut illustrare 
velle res in illis traditas. Contra facilius cre- 
das Germanorum rebus ideo non ut Iudaeo- 
rum proprium locum concessum esse, quia 
iam aliquot annis ante Germania edita erat. 

positum Tacito fuisse, ut'Traianum 
a hello Germanieo deterreret;75 
non enim is est Tacitus, qui laudet 
principem proferendi imperii incu- 
riosum;76 ae minus dignum prae- 
mium eius belli esse arbitrabatur, 
quod abolendae infamiae causa 
quam quod proferendi imperii cu- 
pidine susciperetur;?7 quid igitur 
eum tum censuisse putabimus, cum 
primo beatissimi seculi ortu exeus- 
sa tristi servitute domestica liceret 
etiam de externis rebus cogitare, 
idque principe Traiano, qui bellis 
fortiter gerendis inprimis idoneus 
videretur, et de quo iam socer Ta- 
citi Agricola, vir militaris, optima 
quaeque sperasset?78 

Non nego difficillimum id bellum 
visum esse Tacito et felicis eventus 
spem praecipuam eum in hostium 
discordia habuisse;79 sed haud du- 
bie censuit utendum esse hoc au- 
xilio antequam concordia aliquo 
modo parata universa belli moles 
in Romanorum imperium ingrue- 
ret; et voluisse eum segnes animos 
summae infamiae cogitatione pun- 
gere et ad res strenue gerendas ex- 
eitare satis declarant ea, quae de 
ignominioso Domitiani triumpho 
Germanico dixit,8? quo pertinent 
etiam illa summa cum aeerbitate 
dieta Germ. e. 37. proximis tempori- 
bus triumphati magis quam victi sunt, 
et quod paulo ante, postquam dixit 
ab eo tempore, quo primum Cim- 
brorum arma audita sint, ad alte- 
rum imperatoris Traiani consula- 
tum ducentos ferme et decem an- 
nos colligi, hace addit: tam diu Ger- 
mania vincitur! "Talia qui scribit, 
non profecto suadet ut bellum pru- 
denter fugiatur sed ut fortiter ge- 
ratur: atque infamiam quidem sub 
Domitiano aeceptam aboleri certe 
Tacitus voluit vera aliqua ac so- 
lida vietoria, vel si proferendi im- 


75 Vid. Philomath. vol. I. pag. 41sqq. 
176 Vid. Ann. IV, 32. 

177 Aum.I, 3 extr, cf. IV, 74. hist. I, 19. 
178 Agric. c. 44. 

179 Germ. c. 33. 

$0 Agric. c. 39. 

perii aut spes nulla ostenderetur 
aut differenda in praesens consilia 
essent. Iam vero si meminerimus 
Tacitum anno priore consulem 
fuisse et tunc in luce hominum ver- 
satum, eum boni proveherentur et 
bonis principibus ii essent caris- 
simi, qui invisi malo fuerant, 81 dubi- 
tari non potest, quin edendo singu- 
lari huie de Germania libro occa- 
sionem non historiae scribendae 
rationes sed publicae curae prae- 
buerint. Sciendum est autem paulo 
ante Traianum ex Hispania in Ger- 
maniam a Domitiano eum legioni- 
bus aeccitum esse;82 illic cum res 
gereret, et de Domitiani caede ct 
de Nervae principatu ei allatum 
est; illic et adoptatum se a Nerva 
accepit et Caesar, mox imperator 
et tribunieiae potestatis consors 
factus est;83 illie et consulatus ai- 
ter et Germanici nomen ei delatum 
est;$* ipsum igitur illum consula- 
tum, quem Tacitus commemorat, 
Traianus gessit in Germania;$5 
sed Danuvium non transgressus 
emendanda maxime militari disci- 
plina effecit ut Germani bellum de- 
trectarent obsidibusque datis im- 
perii maiestatem, quam antea im- 
pune contempserant, vereri se fa- 
terentur;86 itaque mortuo Nerva 
'l'ràianus Romam rediit nulla in- 
signi victoria clarus neetriumphum 
meritus, frustrata aut interim certe 
dilata eorum spe, qui superstite 
quidem Nerva "Traianum eredide- 
rant magno ac glorioso bello ultu- 
rum esse dedecus Romano nomini 
sub Domitiano adiectum.87 Ex his 
igitur rebus natam esse Tacito 
scribendi de Germania libri cau- 
sam veri simillimum est, ut eorum 
vel levitatem castigaret vel insci- 
tiam doceret, qui nimis impatien- 


81 
82 
83 
84 
85 


Plin. paneg. c. 45, 3. 46, S. 90, 6. 
ibid. c. 14. 
ibid. c. 8, 6. 9, 2. 3. 10, 3. 
ibid. 56, 3. 9, 2. 
ibid. 56, 4—8. 59, 3. 
86 ibid. c. 12. 13. 16. 
87 "Talem spem fuisse iam antea, quae tum 
in futurum tempus reiciebatur, facile intelle- 
gas ex iis, quae dicit Plin. paneg. c. 16 et 17. 

ter faciles de Germanis triumphos 
imaginarentur, parum illi eogitan- 
tes, quam magnum ac difficile bel- 
lum futurum esset ob populorum 
frequentiam et terrarum naturam 
et hominum fortitudinem nondum 
iis vitiis debilitatam, quibus Ro- 
mana virtus perierat; nam illud si- 
mul omittere non potuit, quod in 
omnibus libris graviter inculcat, 
degeneres Romanorum animos mo- 
resque corruptos praecipuam cau- 
sam esse eur neque de libertate ne- 
que de securitate publiea nec de 
belliea gloria bene sperare li- 
ceat.88 Ac fortasse, cum illa ante 
omnia Tacitus docere vellet, ali- 
quid simul Traiani amicitiae tri- 
buit, a socero Agricola concilia- 
tae; illi enim gratum haud dubie 
faciebat, si cavebat, ne imperiti ho- 
mines nimia ab eo sine ratione exi- 
gerent. Denique hoe quoque Taci- 
tum ad scribendum impulisse cre- 
diderim, quod videretur sibi ali- 
quanto accuratius de Germania di- 
cere posse quam alii; neque enim 
puto iis tantum eum ad hane rem 
adiumentis usum esse, quae omni- 
bus in promptu erant, sed habuisse 
praeterea alia non vulgaria, sive 
quod ipse aliquando in Germania 
fuit sive quod a Cornelio Tacito vel 
patre suo vel avunculo, certe pro- 
pinquo, qui Belgieae Galliae pro- 
curator fuerat, plura cognovit ae 


certiora quam in vulgus nota 


erant. 89 

Accedimus ad Historiarum et 
Annalium magna et immortalia 
opera, de quorum temporibus supra 
dietum est, de ambitu ac nomini- 
bus nuper dubitari coeptum. At- 
que Historias quidem hoc nomine 
inscriptas ac prius editas esse quam 
Annales, librisque quattuordecim 
res gestas inde a Galbae principatu 
usque ad Domitiani caedem com- 
prehendisse satis constat; nam de 


88 fimiliter Plinius quoque queritur omis- 
sum armorum studium et neglectam virtutem 
patriam paneg. c. 13, 5. ct extinctam castro- 
rum disciplinam ib. c. 18, 1, 

8S9 Vid. supra adn. 7. 

inscriptione quidem, quoniam e 
libris mss. nihil certi cognoscitur, 
Plinii atque T'ertulliani testimoniis 
fides habenda est;9? libros quat- 
tuordecim fuisse ex hoc intellegi- 
mus, quod Hieronymus?! coniuncto 
librorumAnnalium Historiarumque 
numero testatur Tacitum post /u- 
gustum usque ad mortem Domitiam 
vitas Caesarum triginta voluminibus 
erxaravisse, ct quod vetustissimus 
codex ms. eandem numerandorum 
librorum rationem sequens ultimo, 
id est sexto decimo Annalium libro 
Historiarum libros quinque qui su- 

ersunt tamquam eiusdem operis 
ibros XVII, XVIII, XVIIII, XX, 
XXI subiungit.9? Niebuhrii autem 
coniecturam nemo nune probat, qui 
quod quinque illis libris neduorum 
quidem annorum historia contine- 
tur, tanto accuratius ac fusius cre- 
didit 'acitum res Romanas in Hi- 
storiis enarrasse, ut his solistriginta 
libri tribuendi sint, parum reputans 
biennii illius propter ingentem re- 
rum gestarum molem tam singula- 
rem naturam esse, ut ex his libris 
nihil possit: de reliquis colligi;93 
ceterum sic quoque aliquanto ube- 
riorem in Historiis quam in Annali- 
bus rerum narrationem fuisse ex 
hoc efficitur, quod Annalium sede- 
cim libris anni fere quinquaginta 
quattuor, Historiarum vero decem 
libris postremis anni sex et viginti 


90 Plin. ep. VII, 33, 1. Tertull. apol. 16, 
ubi quae in hist. lib. V. leguntur, dicit Cor- 
nelium Tacitum in quinta historiarum suarum 
scripsisse. Accedit Sidonius Apollin. epp. IV, 
14. qui proferens locum ex Tac. hist. V, 26. 
ait: C. Tacitus — in historia sua retulit. 

91 in commentariis ad Zachar. III. 14. 

92 Quod nuperRitter. prooem. p. XXII de- 
monstrare conatus est Annalium fuisse XVIII, 
Historiarum XII libros, non habet ullam pro- 
babilitatis speciem ; quae enim libroAnn.XVI 
desunt, quamquam studiose ita enumeravit, 
ut quam longissimum rerum ordinem exten- 
deret, scilicet ut iis non amissa pars libri XVI 
sufficere posse sed alii duo libri requiri vide- 
rentur, facile tamen intellegas pleraque omnia 
talia esse, ut aut plane omissa aut paucis ver- 
bis a Tacito commemorata esse verisimile sit ; 
reliqua autem commode capere potuit lib. XVI. 

93 in Museo Rhen. philol. vol. II, fasc. 2. 
pag. 293sq. Cf. dial. c.17. Galbae et Othonis 

continebantur. Sed Annalium in- 
scriptionem hanc veram esse recte 
puto credemus ipsi Tacito, qui an- 
nales nostros dixit Ann. IV, 32; nec 
minus clare lib. III, 65 et lib. XIII, 
31 annales se scribere testatur; 
acceditIornandis testimonium, qui 
de reb. Get. c. 2. Cornelium anna- 
lium scriptorem appellat; neque 
tamen est cur falsa credamus verba 

uae vetustissimus cod. Corbeien- 
sis habet: ab ezcessu divi Augusti; 
quae ille verba ita cum primis cu- 
iusque libri verbis coniunxit, ut 
appareat librarium ante haec initia 
alit SIASGOR ORI spatium reliquisse, 
quam vel ipse operosius postea 
pingi vellet, vel quam alius ante 
eum librarius eodem consilio omi- 
sisset; quamobrem verisimillimum 
est Tacitum ipsum ita ut nos feci- 
mus inseripsisse Annales ab ezcessu 
divi Augusti.91 Utriusque operis 
quamquam magnas partes amisi- 
mus — desunt enim Annalium liber 
quintus paene totus sextique ini- 
tium, deinde libri toti VII, VIII, 
IX, X, praeterea libri XI initium, 
libri XVI finis, Historiarum libri 
quinti pars maior et reliqui post 


94 Nipperdeius nimia codicis praestantis- 
simi veneratione Annalium nomen addendum 
non censuit; neque nego nonnumquam vete- 
res hac brevitate usos esse, ut ipsum librorum 
commune nomen omitterent, nominis addita- 
mentum aliquod ponerent, quale illud est: ab 
excessu divi Augusli; sermoni id convenit et 
grammaticorum consuetudini, qui in magna 
librorum multitudine, quos indicari oporte- 
bat, longiorum inscriptionum molestiam fu- 
giebant; nec Plinium miror eidem brevitati 
studuisse, ubi indicis se partibus fungi dicit ; 
is igitur ep. V, 3, 6 avunculi libros sic com- 
memorat: A fine Aufidii Bassi triginta unus. 
naturae historiarum triginta sepLem. quam- 
quam historiarum nomen ideo etiam magis 
in priore opere omitti potuit quia statim in 
altero addendum erat; ipse quidem maior 
Plinius in praef. n. h. plenius dicit (temporum 
nostrorum historium a [fine Awfidii Dassi. 
itemque minor Plinius idem opus historias 
vocavit ep. V, 8, 5. Sed illam brevitatem vix 
crediderim ipsos librorum auctores sibi in so- 
lemni inscriptione permisisse; cuius rci quod 
uhum nunc habemus exemplum, vereor ne 
falsum sit; Livii enim libros nuper ab urbe 
condita inscribere coeperunt; in Tacitum 
certe ne eandem neglegentiam cadere pute- 
mus; ipse etiam cod. Corbei. prohibere vi- 

etur. 

quintum libri novem toti — ea ta- 
men quae supersunt, satis demon- 
strant quo consilio quantaque arte 
'laeitus res Romanas tradiderit. 
Aeprimum quidem quod duo opera 
diversistemporibus separatim edita 
diversis etiam nominibus appella- 
vit, non videtur ideo factum, ut 
diversas historiae scribendae ratio- 
nes se secutum esse significaret; 
ac videntur mihi nimii fuisse non- 
nulli in indagandis iis, quae vellent 
diversa videri in Taeiti Annalibus 
et Historiis: Romani enim quam- 
inam nomina illa saepe promiscue 

e omni rerum gestarum narratione 
dixerunt, si tamen discrimen face- 
rent, Annales aut eos libros dixc- 
runt, in quibus rerum gestarum 
non tam natura ac vera ratio quam 
ordo ae series explicaretur, ut quid 
quoque anno gestum esset sciretur, 
aut eos, in quibus quovis modo ea 
tempora enarrarentur, quae ipse 
scriptor non vidisset; pariterque 
historias aut eius esse dixerunt, qui 
de suis temporibus scriberet, aut 
eius qui de quocunque tempore 
scribens artem adhiberet et 1udi- 
cium.95 Ac 'T'acitum quidem, quo- 
niam Annales profecto non ponti- 
ficum aut vetustissimorum scripto- 
rum exemplo conficere voluit, ma- 
nifestum est Historias de suorum 
temporum memoria dixisse, Ánna- 
les de priorum; materiae igitur 
diversitatem, non diversam tra- 
ctandae materiae rationem indica- 
vit, quamquam quaedam discrimina 
vel ex ipsa materia vel aucta aucto- 
ris aetate atque usu nasci par est. 
Ceterum huie historiarum atque 
annalium discrimini "Tacitus in 
distribuenda materia non tantum 
tribuit quantum ipsi rerum naturae 
suoque de rebus iudicio; neque 


95 Agit de hac re pluribus Gell. V, c. 18. 
cf. Serv. ad Virg. Aen. I, 373. inter historiam 
et annales hoc interest: historia est eorum 
temporum, quae vel vidimus vel viderepotui- 
mus, dicla &zó «oU lorogstv, id est videre. 
annales vero sunt eorum Lemporum annorum- 
que, quae aetas mostra non novit. unde Li- 
vius ez annalibus et historia constat. hacc 
lamen confunduntur licenter. 

enim initium historiarum ab altero 
potissimum Galbae consulatu pro- 
pterea duxit, quod ipse tum puer 
decennis fere fuisset, sed quod ab 
illo anno novum quasi rerum or- 
dinem nasci intellexerat; itaque 
nomen tantum historiarum ab sua 
aetate petivit, non ambitus consti- 
tuendi normam ae regulam. Sed 
quale eius in ordinanda ae distri- 
buenda materia consilium fuerit, 
accuratius explicandum est. Atque 
illo quidem tempore, quo primum 
historias se scripturum publice 
professus est, bipartitum opus pro- 
misit, memoriam prioris servitutis ac 
testimonium praesentium bonorum ; 96 
alteram hanc partem dubium non 
est quin eandem intellexerit, quam 
aliquot annis post cum historias 
ederet, iterum promisit sed distulit, 
his verbis usus: sí vita suppetitel, 
principatum divi Nervae et imperium 
J'raiani, uberiorem securioremque 
materiam, senectuti seposui.9! Sed 
memoriam prioris servitutis quae- 
ritur solisne historiis contineri vo- 
luerit an iam tum de prioribus quo- 
que temporibus cogitaverit; mihi 
alterum illud fieri non posse vide- 
tur; Domitiani enim quindecim 
annorum principatus quamquam 
attulit Romanis servitutem durissi- 
mam, adeo quidem ut ipse Tacitus 
dieat: sicut vetus aetas vidit, quid ul- 
limum in libertate esset, ita nos , quid 
in servitule:98 non tamen potest 
Vespasiani quoque et Titi princi- 
patus pàri iure servitutis nomine 
comprehendi ; neque etiam Galbae, 
Othonis, Vitellii tempora quamvis 
bellis civilibus afllieta, servituti ita 
ut Domitiani accenseri possunt; at 
possunt ac debent Tiberii, Caligu- 
lae, Claudii, Neronis tempora nec 
credi potest haec non in mente 
habere eum qui de servitute dice- 
ret. Quid quod Augusti quoque 
principatus servitutis nomine com- 
prehenditur? Augustus enim haud 
dubie ex "Taciti quidem sententia 








96 Agric. c. 3 extr. 
97 Iist. I, 1l extr. 
9S Agric. c. 3. 

servitutem primus constituit ac fir- 
mavit, quamquam id eum facere 
pacis interfuisse fatetur,99 quippe 
qui cuncta discordüs civilibus fessa 
nomine principis sub imperium acce- 
perit;199 sed et dominationem id im- 
perium appellati0l et ait: quanto 
quis servitio promplior, opibus et ho- 
noribus extollebantur;10? eodem spe- 
etant acriora vincla103 et dies crudi 
adhuc serviti.194 Proinde dubium 
non est quin servitutis nomine 
comprehendatur totum illud tem- 
pus post pugnam Actiacam usque 
ad Domitiani mortem, sitque me- 
moria servitutis nihil aliud quam 
historia principatus eius, qui ante 
Nervam 'lraianumque fuit. Sed 
magnum hune rerum ambitum 

uamquam nomine significavit, 
dubites tamen, utrum voluerit T'a- 
citus iam tum scribendo amplecti 
totum an eam tantum eius partem, 
quam Historiis comprehendit; mihi 
de toto eum cogitasse non solum 
ob nominis significationem proba- 
bile videtur sed etiam ideo, quod 
in Historiarum exordio omne illud 
tempus, quod fuit post pugnam 
Aetiacam, negat magnos auctores 
habere, qui pari eloquentia et liber- 
tate usi sint; simul veritatem dieit 
pluribus modis infractam, primum 
inscitia rei publieae ut alienae, 
mox libidine adsentandi aut rursus 
odio adversus dominantes; ita 
neutris curam posteritatis fuisse 
inter infensos vel obnoxios. Quare 
apparet, Tacitum, qui iam rara se 
temporum felicitate frui praedicat, 
ubi sentire quae velis, et quae sen- 
tias dicereliceat, intellegere ipsum, 
si hae felicitate utendum historiae- 
que veritati consulendum sit, totum 
illud tempus scribendum esse. Sed 
eius rursuspartem tantum tractavit 
eum Annales edidit; omisit enim 
Augusti tempora, quibus dicendis 

104 extr. cf. c. 46. 

uamquam in praefatione Anna- 
lium fatetur non defuisse decora 
ingenia, donec adulatione deterre- 
rentur, non id tamen hane vim ha- 
bet, ut quasi tacitus reprehendat, 
quae in Historiis dixerat, sed decora 
tantum ingenia appellat quippe 
uibus ars et eloquentia fuerit, 
hnbertas et veritas non item;105 
quamobrem hane quoque partem 
se ipsum promisit adiecturum, si 
plures ad curas vitam produxis- 
set.100 Non autem inconsulto fe- 
eisse credendus est, quod Annales 
non a pugna Actiaca sed ab Augusti 
excessu exorsus est; scilicet uni- 
versam servitutis memoriam non 
temeré ct suo commodo sed pro 
ipsa rerum natura in tres partes 
descripsit, quas a novissima orsus 
deinceps pertractare instituit; ac 
rima quidem parte complecti vo- 
ebat lene illud servitutis initium, 
eum libertatem plerique ob civi- 
lium bellorum diuturnas miserias 
pacis causa haud inviti desponde- 
rent, Augustus vero temporibus 
eallide usus prudentia magis quam 
vi munia senatus, magistratuum, 
legum in se traheret et provisis 
etiam heredum in rem publicam 
opibus eam sibi principatus vim 
firmaret, in qua cuncti otii dulce- 
dine et suo quisque privatim com- 
modo allecti exuta aequalitate iussa 
principis aspectare consuescerent. 
Sequitur deinde parte altera prin- 
eipatus Iuliae gentis hereditate 
traditus et in impotentem domina- 
tionem conversus, dum Tiberius, 
Caligula, Claudius, Nero tollunt 
quae adhue manebant morientis 
libertatis vestigia, nobiles familias 
exhauriunt, cives in vile vulgus 
mutant, universum imperium lto- 





105 Probabile est Tacitum cum illa ita ge- 
neratim scriberet, in mente tamen habuisse 
certos rerum auctores; ac mihi quidem Li- 
vium significasse videtur et in Historiis inter 
eos, quos dicit inscitia rei publicae veritatem 
laesisse, antequam adsentandi libido aut 
odium adversus dominantes invalesceret, et 
in Annalibus inter eos, quos decora ingenia 
appellat, quae cessisse &it cum adulatio in- 
grueret. 

106 Aun. III, 24. 

manum tamquam rem domesticam 
variis libidinibus exercent, donec 
Nerone interfecto cum heredes 
nulli essent, sublata omni alia po- 
tentia nihil validum superfuit prae- 
ter exercitus. 

Itaque tertia pars novam rerum 
faciem habet evulgato imperii ar- 
cano posse principem alibi quam 
Romae fieri; extincto hereditatis 
iure eum videretur libertati locus 
aliquis datus esse, quia eligi prin- 
eipes oportebat, invalida senatus 
populique R. auetoritate diversis- 
que et venalibus militum studiis 
bella oriunturnon tam civium quain 
exercituum inter se, dein Galba, 
Othone, Vitellio caesis Vespasia- 
nus imperium armis invadit, pru- 
dentia sibi filiisque firmat, quorum 
alter Domitianus relapsus in Iuliae 
gens impotentiam eum servitute 

urissima omnia opprimeret, cae- 
sus est. Apparet igitur et tres has 
partes, quas quoad eius fieri potuit, 
e Taciti mente breviter enarravi, 
aptissime descriptas esse et efficere 
coniunetas unum aliquid et totum, 

uod "Tacitus servitutis memoriam 

ixit, certis id tamquam drama ali- 
quod gradibus ab initio placido 
per varia certamina ad violentum 
exitum deduetum, e quo illud in 
summa intellegatur fieri apud Ro- 
manos non potuisse ut principatus 
vel hereditarius vel electione aut 
armis adeptus cum libertate coa- 
lesceret, sed res esse dissgciabiles 
principatum ac libertatem. 

'T'ripertitum igitur hoc opus con- 
sentaneum est flaeitam ante per- 
ficere voluisse quam susciperet 
novum opus ab illo materiae diver- 
sitate ac temporum natura seiun- 
etum; caeso enim Domitiano, sicut 
'lacito quidem videbatur, ortum 
est beatissimum seculum, quod re- 
bus Romanis eam pacem ac felici- 
tatem afferret, quae votis omnibus 
expetita de futuro tempore spem 
laetissimam praeberet; cum enim 
vetus aetas vidisset quid in liber- 
tate ultimum esset et immoderato 
eius usu bellis civilibus conflictata 

ipsam denique libertatem amisis- 
set, cumque sequens aetas infinita 
principatus potentia oppressa quid 
esset in servitute ultimum vidisset, 
hoe unum supererat, ut quoniam 
neque servitus generi humano to- 
leranda erat neque inmensum im- 
perii corpus stare ac librari sine 
roetore poterat, reperto salubri 
quodam temperamento et concentu 
res olim dissociabiles, principatus 
ae libertas, miscerentur et suus 
esset utrique locus suumque ius 
sine alterius detrimento.107 Hane 
igitur Tacitus credidit eius princi- 

atus vim ac naturam esse, quem 

erva ae Traianus auctoritate se- 
natus restituta gesserunt; ac fa- 
tendum est magnam et felicem 
hano rerum commutationem fuisse, 
quam praestantissimi ingenii viri 
et antea diu exoptaverant et per- 
fectam diligenter fovebant; sed 
eadem simul ultima fuit, in qua ci- 
vium Romanorum et maxime opti- 
matium studia ac pristina libertatis 
reique publicae cura eo vigore re- 
vixisse viderentur, qui antiquorum 
temporum virtute haud indignus 
esset. Non est huius loci explicare 
cur nec diuturna potuerit illa feli- 
citas esse neque etiam, quamdiu 
integer mansit novus rei publicae 
status, magnarum virtutum magno- 
rumque ingeniorum ferax fuerit; 
atque ipse etiam Tacitus cum iure 
suo ab Nervae Traianique princi- 
patu novam felicioremque aetatem 
exortam 'erederet, eximio tamen 
aeumine sensisse videtur non hane 
esse quasi novam Romani imperii 
iuventutem sed placidum tautum 
senescentis et quodammodo fir- 
mum gradum ad propinquum in- 


107 Agric. c. 3. Plin. epp. III, 20, 12. fu- 
sius Plinius in panegyrico Traiano dicto illam 
principatus naturam, sive qualis erat, sive 
qualem tum boni optabant, enarravit. Ac 
Libertas restituta tum ctiam publice templo 
dicato celebrata est, id quod inscriptiones de- 
monstrant; vid. Mommsen, Berichte der kün. 
süchs. Ges. d. W. a. 1850. pag. 300 sq. item in 
numis Nervae celebrantur Libertas jyublica, 
lustitia, Aequitas, et ftoma feliz et cadem 
illa Seenritas D. li. quam Tacitus quoque prae- 
dicat Agr. 3. 

teritum.108 Verumtamen quid ille 
de futuro.tempore speraverit aut 
timuerit, in medio relinquemus; 
praeteriti vero temporis quae aeta- 
tes et qui quasi articuli fuerint, 
fectissime eum perspexisse mani- 
festum est; ac nisi mors obstitisset 
quominus de Augusti temporibus 
scriberet, perfectum haberemus et 
plane egregium opus trilogiae Ae- 
schyleae simile, in quo partes tres 
et singulae per se constarent et 
coniunctae item aliquid unum et 
totum efficerent. Nunc vero servata 
de Annalium tantum et Historiarum 
libris dimidia fere parte, quoniam 
quae duo diversa opera sunt, uno 
tamen consilio continentur, non 
credendum est inscriptionis diver- 
sitate aliud quid praeter materiae 
diversitatem indicatum esse; ne- 
que ipsum Tacitum improbasse 
putaverim, si quis forte utrumquo 
opus continuato librorum numero 
in unum coniungere voluit, id quod 
si non statim, certe non multo post 
faetum esse demonstrabitur infra. 
lam vero quantus et quam per- 
fectus historiae condendae artifex 
Tacitus fuerit, perspici plane non 
poterit, nisi demonstremus quo- 
modo legibus artis satisfecerit, 
quae ante omnia hoc exigunt, ut 
quod componitur opus unum sit et 
totum et simplex; itaque et mate- 
riam unam esse oportet, quae re- 
rum totum aliquem ambitum initio 
ae fine bene conclusum et in partes 
suas apte descriptum comprehen- 


108 Demonstravi iam supra p. X, non adeo 
totum se Tacitum laetitiae de beatissimi se- 
culi ortu dedisse, ut non simul magnum te- 
Staretur de gravissimis damnis dolorem, quae 
prior dominatio intulerat, cum oppressis in- 
geniis studiisque, amissaque spe succrescen- 
tis aevi melioris pauci ei superesse viderentur 


! iique diuturna servitute fracti, qui reip. eon- ' 


sulerent, Non mirum itaque, quod Germ. c. 33. 
urgentia imperii fata appellat; ac spectant 
huc, quae de ira deorum infra exponam ; et 
cum Agric. c. 3. illam felicitatem temporum 
celebret, quibus principatus ac libertas mi- 
sceantur, idem tamen quamquam in re diversa 
postea scripsit Hist. IV, 64. liaud facile liber- 
Las et domini miscentur; et Ann. IV, 33 mix- 
tam reip. formam laudari facilius quam eve- 
nire aut diuturnam esse posse ait. 

dat, etipsum materiae corpus tam- 
quam anima una perfusum esse 
debet ut pari sentiendi iudicandi- 
que norma e scriptoris illa ingenio 
nata res omnes aestimentur, et 
formam denique orationis dicendi- 
que artem unam esse et aequalem 
convenit, quae sit eiusdem ingenii 
vera et ad vivum expressa imago. 
Ac de materia quidem quoniam sa- 
tis iam dictum esse videtur, super- 
est ut de ingenio Taciti et de eius 
eloquentia agendum sit; de quibus 
rebus cum multorum multa sint ac 
diversissima iudicia, nos omissa 
concertandi ae refellendi conten- 
tione quid nobis maxime probabile 
videatur, ordine exponeraus. 109 
Iam primumsiquaerimus,intanta 
rerum divinarum humanarumque 
varietate, de quibus sensus suos 
"Tacitus et iudicia vel expressis ver- 
bis pronunciavit vel obscurius in- 
dicavit, quid illud unum sit, quod 
per omnia eius iudicia pertineat, 
quando quidem universas res Ro- 
manas intuenti ei praeteritasque 
cum praesentibus comparanti ac 


109 Praeter eos, qui in editionibus Taciti 
ct in libris ad litterarum historiam pertinenti- 
bus de vita eius et de dicendi genere, raro de 
ingenio egerunt, hi maxime appellandi sunt : 
lo. Hill, über die talente u. deu charakter 
des geschichtschreibers mit auwendung auf. 
die schriflen des Tacitus, übers. v. Duhle. 
Gütting. 1789. Hegewisch, über den cha- 
rakter des Tacitus als patriot wu. schriftsteller, 
Berl. Monatsschrift, 1789. Juli. idem: über 
den. schriftstellerischen character des Taci- 
Lus, in Histor. wu. literar. Aufsátze. Kiel, 1801. 
p. 10—87. Meierotto. do Taciti moribus. 
Berol. 1790. fol. Il. W. Süvern, tber den 
kunstcharakter des Tacitus, in Schriften der 
lierl. Akad. d. W. 1822 u. 23. p. 73 8qq.. K. 
lloffmeister, die wellanschauung des Ta- 
citus. Essen, 1831. Scharpff , darstellung 
der politischen w. religiósen ansichten des 
Tacitus, Rottweil. 1843. [t. von Dosse, über 
wu. wider Tacitus den geschichtschreiber, in 
N. Juhrbb. f. Phil. u. Pid. 1845. Suppl. Bd. 
XI, p. 452—407. I. Kil. Wolf, de divina 
mundi moderatione e mente C. Cornelii Ta- 
citi. diss. inaug. Fulda. 1830. — W. Dót- 
ticher,Prophetische stimmen aus Hom oder 
dus christliche im Tacitus u. der typisch pro- 
phetische charakter sciner werke in beziehung 
auf Homs verháltniss zu Deutschland. Hamb. 
u. Gotha, 1840. A. Kahlert, Cornel. Taciti 
sententiae de nalura , indole ae regimine 
deorum. Partic. I. Breslau, 1841. Part. Il. 
Neustadt. 1817. 4. 

de futuris etiam quid sperandumsit 
reputanti certo aliquo modo ani- 
mum affici et moveri consentaneum 
est, nullum alium ei sensum fuisse 
arbitramur nisi magnum dquendum 
et alta mente repostum dolorem ac 
moerorem; eum enim eo esset pa- 
triae amore, ut in eius salute et fe- 
licitate gloriaque suas omnes cogi- 
tationes ac vota defixa haberet, tri- 
stissimo desiderio recolebat prisco- 
rum temporum decora et virtutes, 
a quibus amissa libertate adeo de- 
sciverant sequentia tempora, ut 
magis magisque depravatis mori- 
bus ne spes quidem superesset fore 
ut unquam hominum ingenia e tor- 
pore et mollitia et levitate ad recu- 
perandam pristinam laudem exci- 
tarentur. Neque tamen mollis is 
dolor est abiectique et fracti animi, 
qui muliebrem in modum malis suis 
inhaerens una cum spe ipsam etiam 
vim voluntatemque agendi despon- 
deat, sed est maseulus quidam ac 
fortis dolor, qui in ipsa despera- 
tione et quamvis diis iratis et ob- 
stante fati necessitate nullum vir- 
tuti praemium praeter infelicis lau- 
dem fortitudinis propositum sit, 
nullum tamen viri fortis bonique 
civis officium omittat.110 Estautem 


110 Scilicet diversi sunt, aui nync aut sunt 
aut fingi et intellegi solent aegrae mentis ho- 
mines, sive placidiore illi affectu quicquid in 
vita hominum pracstans et perfectum fuit 
amissum esse dolent, sive violentiore morbo 
correpti non solum humanarum rcrum sed 
ctiam sui fastidio laborant; utrique certe dum 
ereptam queruntur facultatem agendi ea, quae 
optima iudicant, nihil agunt eoque ipso rur- 
sus dolorem et fastidium nutriunt et augent ; 
ac saepe haud facile dicas, sitne causa segni- 
tiae morbus ille an morbi segnitia; certe dum 
cogitationum ac votorum sublimitate supra 
omnes homines clati sibi videntur, utilitate 
sunt infra plurimos et simplicissimos. A tali 
hominum genere longissime distat natura 
"Taciti; quare mihi Tieckius, non iniquus cius 
nestimator, cum animi illam aegritudinem 
recte animadvertisset, nimis tamen ad nostro- 
rum jngeniorum habitum scripsisse videtur 
illa: Jen grossen , erhabenen Tacitus kaun 
der verstüándige als einen dichter. lesen; 
(hactenus recte; sed illa minus conveniunt: ) 
hier spricht in jeder zeile das gebrochene rà- 
mische herz, welches im kampf des todes den 
grossen verlust ausspricht ohne ihn mit na- 
men zu nennen. Vid. fabulam de morte poetae 
(Novellenkranz auf 1934.) p. 24. 

is animi habitus totus natus ex re- 
rum Romanarum contemplatione, 
non ex aliqua animiipsius discordia 
et interna luctatione, qualis nasci 
solet in iis, qui philosophicis stu- 
diis nutriti dum perfectas rerum 
species intenta mente cernunt ma- 
gnoque desiderio amplectuntur, 
nimium abhorrere ab illis et longe 
distare hominum vitam intellegunt, 
adeo ut inter ea quae cupiunt et 
amant et ea quae fiunt ac fieri pos- 
sunt, ingens positum discrimen to- 
lerare nequeant, quod nulla indu- 
stria, nulla virtute humana tolli 
possit. Tacitus enim quamquam 
philosophiamGraecorum diligenter 
cognoverat, Platonem legerat,111 
Stoicorum, Epieureorum sententias 
perceperat,112 haud dubie tamen 
co in his studiis temperamento usus 
est, quod semper ltomanorum in- 
geniorum proprium fuit, ut cum 
utilia ea ad iudicium formandum et 
erudiendum animum crederet, vi- 
vendi tamen et agendi normam ae 
legem non separata cogitatione in- 
veniendam sed ex moribus institu- 
tisque ltomanorum et maiorum 
exemplis multoque rerum usu defi- 
niendam censeret; animadverterat 
enim, qui solas ex intima philoso- 
phia petitas sententias sequeban- 
tur, inutili contentione ad ea eniti, 
quae fieri omnino non possent et 
per abrupta se psp perdere, rei 
publicae non prodesse, 113 aut certe 
intempestivam sapientiam iis locis 
temporibusque promere, ubi nullus 
eius usus esset;lli hos igitur sta: 
tuebat philosophiae studium ultra 
quam concessum ltomano et sena- 
tori hausisse; ipse Agricolae exem- 
plum secutus, quod difficillimum 
rebatur, ex sapientia modum reti- 
nuit, cuius haec vis est, ut non 
dum sublimia et perfecta captan- 
tur, praesentium rerum prudentia 


111 Vid. adnot. 13. 

112 Vid. hist. IV, 5. Ann. VI, 28. Agr. 46. 

113 Vid. Agric. c. 42. et Thrascae exemplum 
Ann. XIV, 12. 

114 Documento est Musonius Rufus hist. 
Ill, 81. 

etagendi facultas pereat.li5 Quam- 
obrem errant qui T'aeitum vel Stoi- 
cum vel Epieureum fuisse et ex 
philosophorum doctrina ingenium 
eius definiri posse arbitrantur; ne- 
que enim si ad unam alteramve 
sectam sententiae eius exigantur, 
constare sibi reperietur, neque 
ipse scholae praeceptis tantum tri- 
buit quantum historiae rerumque 
usui; quamquam satis constat, 
Stoicos ei magis probatos esse 
quam alios philosophos, quia illi 
animos adversus fortuita firma- 
bant,1!1ó morumque probitate et 
fortitudine ad laudatissima Roma- 
nae virtutis exempla proxime aece- 
debant; iisdem etiam assentieba- 
tur fere in iis rebus, quae ad sacra 
pertinent, naturam deorum dico et 
animorum immortalitatem, de qui- 
bus rebus Romani tum, cum maio- 
rum sententias olim per manus tra- 
ditas tamquam superstitiosas ab- 
iecissent, philosophorum placita 
sequi solebant, neque tamen diffi- 
cile est in his quoque quasi pro- 
prium quendam et peculiarem in- 
genii ''aciti colorem agnoscere. 
Itaque deos tales quidem, quales 
fabulae tradebant, nullos esse sta- 
tuit, ac videtur vulgatam Euemeri 
sententiam probasse, qui aliquando 
illos homines fuisse docuerat;117 
quare ut personas quidem deorum 
certas ac finitas non esse credidit, 
ita divinum tamen esse aliquid non 
negat, cuius vis etiam in humanis 
rebus cernatur; neque multum ab- 


115 Vid. Agric. c. 4. quoloco quis ille modus 
sit, varie interpretantur, ipsique etiam Romani 
variis in rebus verbisque variis saepe tamen 
idem illud cavendum dixerunt, ne qui se totos 
philosophorum doctrinae traderent, importune 
ex vitae perfectae specie praesentem vitam 
metirentur; ita enim agendi prudentiam, sen- 
sumque communem amitti et abhorrere ho- 
mines a publicis moribus et aberrare a civi- 
tatis vita. Vide quae nuper post alios compo- 
suit Wex prolegg. ad Agr. p. 45. et adde Sen. 
epist. 5, 1— 6. 103, 5. 108,13 —23. Consentit 
cum Tacito Plinius, quamquam is tamen illius 
aetatis Stoicis videtur familiarius usus esse; 
vid. Epist. 1, 10, 10. 12, 3. 10. 22,6. 111, 11, 6. 

116 Hist. IV, 5. 

117 Bacchum certe tamquam aliquem le- 
gumlatorem dicit festos laetosque ritus po- 
suisse hist. V, 5. 

horruisse eum a ludaeorum per- 
suasione crediderim, quos praedi- 
cat mente sola unumque numen in- 
tellegere, et profanos habere eos, 
qui deum imagines mortalibus ma- 
teriisinspecies hominum effingant; 
denique summum illud et aeternum 
neque imitabile esse neque interi- 
turum;!18 similia enim etiam de 
Germanis tradit, quos ait deorum 
nominibus appellare secretum il- 
lud, quodsolareverentia vident ;119 
ut appareat ipsa deorum nomina 
inania esse videri et ad falsas deo- 
rum species pertinere, verum autem 
unum illud secretum esse, quod 
sola mente ae reverentia intellega- 
tur Quae sententia quamquam 
prope accedere videri possit ad 
nostrum illud: zvsbua 0 eost x«i 
TOUS 7t9o0OxvvoUvras avTOV Év ztveU- 
gcco xai and'eiq Oei zrgoaxvveiv, 120 
vehementer tamen a christiana 
doctrina diserepat; nam neque di- 
vinum illud numen personam esse, 
neque omnino esse id alibi statuit 
nisi in mente hominum; quo effici- 
tur ut id neque agere quiequam tali 
vipossit, quae a persona extra homi- 
nem posita proficiscatur, et ut inter 
homines, qui moribus corruptis di- 
vini numinis sensum ae cogitatio- 
nem exuerint, ideo nec agat quic- 

uam nee sit omnino, quia non cre- 

itur esse. Itaque nulla Tacitus 
miraeula, nulla ostenta aut omina 
ideo narrat, quod ea ab diis orta 
deorumque voluntatem declarare 
eredat, sed ideo tantum, quia vul- 
gari opinione cum magnis casibus 
coniuncta erant aut in hominum 
animos aliquam vim habuerant, ac 
pr vulgi eam opinionem 
fuisse dicit aut additis certe qui- 
busdam vocibus, ut tamquam, quasi, 
velut, significat, certe non suam 
esse eam sententiam;1?1 nonnum- 


118 Hist. V,5. cf. Sen. quaestt. nat. VII, 30, 
3. deus effugit oculos , cogitatione visendus 
est. id. fragm. 31. 

119 Germ. c. 9. cf. c. 31. extr. 

120 Ev. Ioh. IV, 24. 

121 Vid. Ann. 11,51. IV,64. XIII,17. 41. XIV, 
5. 22. XV, 47. hist. 1I, 1. III, 56, ubi ostenta 

quam simpliciter rem ita comme- 
morat, ut neque adfirmet quiequam 
neque neget;122 alibi permittit le- 
gentibus arbitrium; 123 videbat 
enim plerumque post eventum de- 
mum talia credi;124 sed ut conqui- 
rere fabulosa et fictis oblectare legen- 
tium animos procul gravitate coepli 
operis credebat, ita vulgatis traditisque 
demere fidem non audebat ;125 quare 
etiam quae de Vespasiano miracula 
narrabantur, non omisit, scilicet 
non quod ipse crederet sed quod 
ali ea tum quoque memorabant, 
cum nullum iam mendaeio pretium 
esset.120 Item ubi benignitatem 
deum memorat, statim addit se mo- 
destiam hiemis intellegere1?7 atque 
alibi quoque ope divina aliquid 
factum dicit ubi aut occulta rei 
causa erat,1?8 aut ubiquae naturae 
vi fiebant, volebat hominum faci- 
noribus opponere.1292 Haec igitur 
omnia non obstant quominus sui 
animi sententiam Tacitum ibi pro- 
fessum esse dicamus, ubi diis negat 
res humanas curae esse; nec pro- 
fecto sine acerbo dolore aequita- 
tem deum erga bona malaque do- 
eumenta narrat,l90 et irrita pro- 
digia, quae sine cura deum evenisse 
dicit, quippe qui quamvis minari 
viderentur, non tamen ulcisceren- 
tur Neronis scelera;131 et negat 
recte.in adversis rebus fatum et dei 
iram vocari, quod in pace fors seu 
natura vocetur.132 Illud vero magis 
mirum videri potest, quod iram 
deum et ultionem sic aliquotiens 
eommemorat, ut id e sua mente fa- 
eere videatur; de toto enim illo 
tempore, quod historiis complexus 


narrata eo elevat, quod statim addit praeci- 
puum ostentum fuisse ipsum Vitellium. 


122 Vid. Ann.II, 17. XV, 7. 47. hist. 1,62. 
193 Vid. hist. I, 18. I11, 33 extr. 

124 Vid. Ann. XV, 74. hist. I, 10. IV,81. 
125 Hist. 1I, 50. 

126 Hist.IV, 81. 

127 Ann. XII, 43. 

128 Hist. 1V, 78. cf. Ann. XV, 7. 


129 Ann.1, 30. XIII, 17. XIV, 5. XVI, 13. 
hist. IV, 54. 

130 Ann. XVI, 33. 

131 Ann. XIV, 12. scilicet alibi talia ad su- 
perstitiones refert, ut Ann. I, 28. 

132 llist. IV, 26. cf. 1, 86. 

est, in ipsa praefatione c. 3. dicit: 
non unquam atrocioribus populi R. 
cladibus magisve iustis iudiciis appro- 
batum est, non esse curae deis securi- 
tatem nostram, esse ultionem. Infelix 
voro et misera persuasio, cui tamen 
fuerunt qui fidem non haberent 
propterea quod consentaneum non 
esset tam tristes et saevos deos 
credi, ut numquam benignitate, 
semper ira tantum in homines ute- 
rentur.133 Nimirum non cogitave- 
runt, id quod supra dixi, non videri 
'acito divini quicquam esse nisi 
inanimis hominumneque agendi fa- 
eultatem deos ullam haberenisi per 
eosdem hominum animos; quare 
fit ut depravatis moribus nullum 
usquam divinum numen esse videa- 
tur neque vim ullam in rebus hu- 
manis exserere possit nisi noxiam 
et pernieiosam, qualem a corruptis 
hominum animis proficisci par est; 
id ita esse, perspicue declarat ver- 
bisillis: propitàis, si per moresnostros 
liceret, deis, 194 quibus significatipso- 
rum hominum scelere combustum 
esse Capitolium cum prosperae es- 
sent res Romanae nec ullum ab 
externis hostibus' periculum. Sed 
ipsam illam hominum culpam alibi 
appellat deorum iram propterea 
quod vitia adeo late diffusa sunt et 
hominum mentes tanto opere occu- 
preerun et infecerunt ut si qui 

oni et integri supersint, resistere 
illis nullo modo possint ipsorum- 
que vitiorum immensaet plus quam 
humana vis essevideatur, quae eam 
ipsam ob causam divina appellari 
potuit. Itaque Seianum dicit in- 

ente potentia potitum dum unus 

"iberium sibi totum devinxit, non 
tam sollertia. ( quippe isdem artibus 
victus est) , quam deum ira in rem Ito- 
manam, cuis pari exitio viguit ceci- 
ditque.135 scilicet breviter "'acitus 
ct magna gravitate speciem magis 
rei quam veritatem significat; cum 
enim sollertia Seiani non tanta fue- 
rit, ut non maiore sollertia vieta sit, 


133 Hist. I, 3. Hoffmeister pag. 109 sqq. 
131 Hist. III, 72. 
135 Aun.IV,]1. 

negat in ea causam pestiferae po- 
tentiae positam esse; sed cum vieta 
illa non minus exitium rei Romanae 
attulerit quam dum viguit, quasi 
divinae irae instrumentum Seianus 
videri potest, cuius et potentia et 
casu pariter dii ad aflligendos Ro- 
manos usi sint; altius vero intro- 
spicienti vera causa tantarum cala- 
mitatum in Romanorum pravitate 
et inertia posita est, quae ex seipsa 
tyrannos eorumque impotentem do- 
minationem generavit et tamquam 
pestis quaedam toti populo a diis 
immissa,ea omnia effecit, quae 
a singulis hominibus nec effici nec 
prohiberi possent. Pravitas vero 
illa quoniam et ortum et progressum 
et tamquam historiam habuit, idem 
etiam in deorum iram eadere ne- 
cesse est, quippe quae eadem res 
sit. Originem eius "Tacitus a poten- 
tiae cupidine repetit, quae cum im- 
perii magnitudine adolevit erupit- 
que; adolevit autem inter tribuni- 
cias turbas et patrum plebisque 
certamina; erupit denique bellis 
civilibus a Mario Sullaque primum 
goes quibus aequalitas pessum- 

ata, libertas armis vieta et in do- 
minationem conversa est; eandem 
deum iram, eandem hominum ra- 
biem, easdem scelerum causas dieit 
'l'acitus postea et Pompeium Cae- 
saremque et Octavianum cum An- 
tonio, denique Othonem et Vitel- 
Ium indiscordiam egisse.136 Appa- 
ret igitur deum iram esse ipsam 
illam hominum rabiem, quae quo- 
niam tamquam morbus pestilens 
universos invasit, paulatim eos 

uoque corrumpit, qui boni super- 
uerant; nulla 1gitur in hoc est re- 
pugnantia, quod eadem deum ira 
et ulcisci malos et facere malos in- 
tellegitur estque simuletcausa pra- 
vitatis et effectus;137 neque enim 
mirum est, quod cum nulla bonis 


136 Hist. II, 38. 

137 Hoffmeister p. 111. cum non crederet 
tam iniquos et saevos deos videri potuisse Ta- 
cito, iram deorum miro modo statuit nihil esse 
nisi imaginem quandam poeticam, cui ille in 
ipsis quidem rebus gestis narrandis et nesti- 
mandis nullam veritatem concesserit, sed cui 

artibus praemia sed pericula tan- 
tum et supplicia proposita essent, 
aut desciverunt boni a virtute, aut 
certe animos desponderunt et de- 
sperationeinignaviam delapsi sunt, 
quippe qui a consensu seculi non 
modo praesidium fortitudini suae 
sed ne laudem quidem sperare pos- 
sent; recte igitur Tacitus eam quo- 
que iram numinum in res Romanas 
vocavit, quod cum Nero Pisonianae 
coniurationis occasione ad saevis- 
simam crudelitatem  abuteretur, 
segniter plerique et servili patien- 
tia mortem oppetiverunt;138 atque 
alibi quae universos corripuit ra- 
bies, ira deum appellatur ideo, ut 
pro se quemque inde excusationem 
petere intellegamus et communi se 
morbo abreptum dicere.139 
Quaecumita sint, manifestum est 
non habuisse Tacitum id solatii, ut 
a divino numine extra hominem po- 
sito crederetuniversas reshumanas 
regi, sed a communi hominum vo- 
luntate et consensu, non a divinis 
aeternisque consiliis omnia pendere 
statuebat; in tanta autem vitiorum 
colluvie, quibus Romanum impe- 
rium laborareintellegebat, reperire 
non poterat, unde possent tantis 
malis remedia afferri; adeo enim 
hominum animos labes penitus in- 
sederat, adeo spes omnis et facul- 
tas pristinae virtutis reeuperandae 
perierat, ut ne tum quidem, cum 
beatissimisaeculi ortum celebraret, 
in publico gaudio fracta hominum 
et oppressa ingenia esse oblivisce- 
retur;140 quid quod tum urgentia 
etiam émperü fata cogitavit, 141 
quasi recordatus quae puero ipso 
homines ex Capitolii incendio omi- 
nati erant;14? atque videbat quidem 
et noverat, quae aliquando imperio 
Romano interitum allatura erant; 


tantum tamen tribuerit vt in ea ipse quasi ac- 
quiesceret suumque dolorem deleniret. 

138 Ann. XVI, 16. 

139 Ann.I, 39 extr. 

140 Vid. adn. 33. 

141 Germ. c. 33. 

142 Ea clades quam alte in animum Tnciti 
descenderit, pluribus locis satis declarat vid. 
hist. I1I, 71 —73. IV, 54. 1,2. 

audiverat Druidas cecinisse, pos- 
sessionemrerumhumanarum trans- 
alpinis gentibus portendi;143 Ger- 
manos vero tam periculosos hostes 
esse sciebat, ut nihil iam fortunam 
Romanis praestare maius posse fa- 
teretur quam eorum discordiam ; 144 
christianam quoque sectamaliquam 
esse cognoverat, cui exitiabilem 
superstitionem et humani generis 
odium inesse existimabat;145 sed 
quis fieri potuisse credat, ut Ro- 
manus homo hoc in animum indu- 
ceret, Germanorum illam feritatem 
et barbaram virtutem posse ali- 
quando eum christianorum doctrina 
longe tum disiuncta in unum coire 
et ex incredibili hoc consortio no- 
vum imperium novumque rerum or- 
dinem nasci? nam etiamsi divino 
consilio humani generis fata regi 
suspicatus esset, in Romano pro- 
fecto imperio adeo omnia esse cre- 
didit, ut eo deleto videretur rerum 
omnium perturbatio ac pernicies 
instare et humanitatis eruditionis- 
queomnis interitus. Quare quamvis 
labentibus rebus Romanis et mori- 
bus peste mortifera infectis si qua 
tamen spes melioris vitae futurae 
erat, eam necesse est in ipso Ro- 
mano imperio defixam et conclusam 
habuerit; quam cum non posset a 
diis repetere, posuit in ipsa humani 
ingenii mobilitate rerumque huma- 
narum perpetua fluctuatione, ut 
quasi in orbem redeuntibus fatis 
qui iam ad interitum prope acces- 
sisse videbantur, eos aliquando in 
pristinum vigorem resurgere et vir-. 
tutem patriam recuperare posse 
speraret.146 Scilicet auxerat ei ani- 
mum beatior Traiani principatus ac- 
fortasse ingravescens ipsius aetas 
facilius patebat solatiisquamvisin- 
certis; in Annalibus igitur et de 
futuro tempore spes eius aliquanto 
laetior est et mitius de praesente 


143 Hist. IV, 54. 

144 Germ. c. 33. 

145 Ann. XV, 44. 

146 Ann. III, 55. nisi forte rebus cunctis 
inest quidam veluL orbis, ut quemadmodum 
Lemporum vices ita morum vertantur. 

iudicium quam in Historiis, adeo 
ut laudet etiam suam aetatem; nec 
omnia, inquit, apud priores meliora, 
sed nostra quoque aetas multa laudis 
et artium imitanda tulit;141 et repre- 
hendit hominum morem, qui vetera 
extollant, recentium incuriosi;148 
quamquam non adeo iam suis tem- 
poribus delectabatur, ut non etiam 
contrarium vitium eorum reprehen- 
deret, qui veterum gloriam et virtu- 
tem celebrari aegre ferebant, quod 
illalaude diversossuos mores argui 
crederent.149 Illud vero egregium, 
quod Tacitus quamvis modica suae 
aetatis laude sic utitur, ut excitet 
homines ad laudis studium et vir- 
tutis certamina, ne nimia sui seculi 
desperatione inertiae se dedant; 150 
est enim hoc inprimis Tacito pro- 
positum, ut quamvis sint eius de 
divinis humanisque rebus iudicia 
tristia aut parum probabilia, ex 
omnibus tamen quaerat materiam 
detestandi vitia et adhortandi ad 
virtutem strenue colendam. 

Iam vero ut cunctis rebus velut 
orbem quendaminesse statuit, cuius 
nec divina lex reperiri possit nec 
humana, propterea quod nec dii 
ulli praeter hominum conspirantem 
voluntatem mundum regant, neque 
in tanta hominum inconstantia mo- 
rum ingeniorumque vicissitudines 
certum aliquem cursum teneant, ita 
ctiam in rebus singulis parem in- 
constantiam et incertitudinem ver- 
sari statuit, ut, cum et fiant saepe, 
quae prohibere, et non fiant, quae 
efficere homines summa ope sum- 
maque prudentia studuerunt, quasi 
occulta aliqua vis sapientissima 
consilia certissimasque spes fallere 
videatur; eam autem vim 'l'acitus 
non divinam esse arbitratur, sed 
casum appellat et fortunam, cuius 
vim magnam et admirabilem ex re- 


147 Anmnm.l. c. 

148 Ann. lI extr. ita iam olim Agric. c. 1. 
incuriosam suorum aetatem reprehenderat, 
sed tum tempora saeva et infesta virtutibus 
dicebat. 

149 Ann. IV,33 extr. 

150 Ann. IHI, 55 extr. 

rum gestarum memoria cognosci 
dieit; itaque ubi memorat, quam 
despectus olim Claudius fuerit, qui 
postea princeps factus est, muli, 
inquit, quanto plura recentium seu 
velerum revolvo,, tanto magis ludibria 
rerum mortalium cunctis in. negotiis 
obversantur ; quippe fama, spe, vene- 
ratione potius omnes. destinabantur 
imperio, quam quem futurum princi- 


pem fortuna in occulto tenebat.151 et. 


alibi notat magna documenta insta- 
bilis fortunae summa et ima miscen- 
tis192 et demonstrat hominibus for- 
tunam saepius affuisse quam ratio- ' 
nem153 vel fortunam fuisse pro 
virtutibus;154 eiusmodi exemplis, 
eorum castigat vanitatem, qui for- 
tunae donis nimium tribuunt; ipse 
ab iis vera bona, quae in virtutibus 
sita sunt, diligenter M OU NE et 
in rebus gestis enarrandis hocagit, 
uae verae historiae omnis lex esse 
dabet, ut non modo casus eventusque 
rerum, qui plerumque fortuiti sunt, sed 
ratio eliam. causaeque noscantur. 156 
Ceterum in casu et fortuna non 
magis quam in eo quod fatum ap- 
pellat, divini numinis vim aut con- 
silium cerni arbitratur, sed videtur 
Stoicis fere consentiens ea quae 
praeter rationem eveniant mira et 
inexpeetata, naturalium contineri 
eausarum nexu statuisse; fatum 
autem tum dieit, cum infirmitas hu- 
mana non potest per totum illum 
causarum ordinem usque ad prin- 
cipia mente ascendere sed proxima 
tantum intuens adeo non intellegit, 
uomodo quae factasunt, potuerint 
fieri, ut occulta in iis aliqua et plus 
quam humana vis versari videatur; 
itaque omina quoque et prodigia 
veri aliquid habere non credit, quia 
plerumque illa non inter causas re- 
rum futurarum referri possunt sed 
indicia tantum earum facere putan- 
tur; nec magis mathematicorum 


151 Ann. III, 18. cf. IV, 20. 

152 Hist, IV, 47. 1II, 68. II, 70. 

153 Hist. III, 59. cf. Ann. XVI, 1. 

154 Hist. IJ, 82. I, 16. Ann. XV, 48. XVI, 6. 
155 Agric. 44. 

156 Hist. I, 4. 

arte credit futura intellegi, 157; 
quippe quae eodem errore tenetur 
quo haruspicina et reliqua divi- 
nandi genera. Causarum vero oc- 
cultarum quoniam necessarius et 
irrevocabilis effectus est, quae fato 
manent, vitari non possunt, quam- 
vis PS significata;158 item 
quod fiunt saepe ea, quae propter 
ignotas causas expectari non pos- 
sunt, nihil arduum fatis est3159 post 
eventum autem cum rerum nexus 
intellegitur, eventorum causae pos- 
sunt fata dici propterea quod quid 
ex illis eventurum esset, antea sciri 
non potuit; ita cum Batavorum co- 
hortes a Vitellio in Germaniam re- 
mittebantur, parasse fata dicit ''a- 
citus principium interno externo-i 
que bello, quippe cui cohortes illae 
occasionem daturae erant.160 Ac 
multis praeterea locis fatum aut fa- 
talia ea appellat, quorum aut causa 
nulla apparebat aut quorum even- 
tus longe alius sperabatur;lél et 
pertinet fatum ita ut deum ira ad 
exeusandum hominum errorem.162 
Maxime autem quae in rerum na- 
tura praeter expectationem acci- 
dunt, fato fieri dicuntur aut pro- 
digia habentur sive ob imperitiam 
hominum sive ob timorem,163 et 
frequentissime mors fatum appel- 
latur, quia semper futura mors et 
incerta est et inevitabilis;164 qui 
autem scelere hominum interfectus 
est, is non fato obisse dicitur, quia 
non naturalem causam mors habuit 
nec eum sic perire necesse fuit;165 
scilicet opponitur fatum libero ho- 
minum arbitrio, quod quamquam 
coercetur ipsa rerumnatura causis- 








157 Vid. Ann. IV, 58. VI, 22. XII, 52. 
hist. I, 92. 

158 Hist. I, 18. 

159 Hist. II, 82. 

160 Hist. Il, 69. 


161 Ann. V, 4. XI, 26. XIII, 12. XV, 61. 
hist. I, 50. 


162 Ann.I, 89. 55. hist. IV, 72. 

163 Hist. I, 18. 86. IV, 26. 

164 Agric. c. 45. Ann. X1, 2. XIV, 12. 62. 
hist. III, 38. dial. c. 13. : 

165 Ann.I, 3. II, 71. VI, 16 (10). XIV, 62. 
XVI, 6. hist. V, 10. 

ue naturalibus, non tamen tolli 
'l'acito videtur fatali necessitate, 
quam olim homines tamquam di- 
vinam et immutabilem voluntatem 
venerati erant; quare quotiens fa- 
tum pro illa necessitate dicit, pon 
id facit proprie aut e sua mente. 166 
Liberum igitur hominem Tacitus 
ita esse statuit, utnullam extra eum 
libertatem esse credat; naturae 
quidem ille viribus, quae liberanon 
est, suaque ipsius infirmitate con- 
stringitur, sed nulla autdeorum vo- 
luntate aut necessitate fati; quare 
etsi fieri potest, ut consiliis hominis 
eventus non respondeat, in ipsis 
tamen certe consiliis etin voluntate 
libera virtutem esse oportet, sine 
qua Tacitus nullam esse statuit 
spem immortalitatis, quae una sum- 
mum est virtutis praemium. Sed de 
immortalitate quid senserit difficile 
est dicere; mihi nullam aliam ho- 
minum post mortem vitam intelle- 
xisse videtur nisi quam etiam diis 
tribuit, hominum illam viventium 
animis conclusam ac terminatam; 
et sicut dii non certae ac finitae 

ersonae sunt sed tantum divinum 
illud, quod hominum animis pro 
euiusque captu inest aut virtute 
exercenda vigens et vim suam ex- 
serens aut vitiis oppressum et ex- 
pulsum, ita homines quoque post 
mortem omne id quod mortaleiniis 
fuit et quod personas certis finibus 
eireumscriptas iis induit, amittunt 
nec ulla sui parte manent immor- 
tales nisiquaein hominum memoria 
et mentibus durat; quae pars illud 
ipsum divinum est, ex quo virtutes 
et praeclare facta originem habent ; 
id enim natura sua aeternum est; 
unde apparet immortalitatem nul- 
lam aliam esse nisi quae gloria con- 
linetur neque eius piruepos esse 
nisi qui divini numinis plenos se 
vita et factis probaverint, id est vi- 
ros illustres veraque gloria dignos; 
Stoicis igitur videtur Tacitus as- 
sensus esse, quibus placere dieit 
magnas animas non cum corpore 


166 Ann. VI, 28. XH, 64. hist. I, 71. 

extingui;107 nam etsi de assensu 
suo tacet, ut solet intalire,alteram- 
que sententiam pariter commemo- 
rat, locum aliquem esse piorum 
manibus, scilicet ne importuna du- 
bitatione luctum filiae et uxoris 
Agricolae laederet, ad quas oratio 
illa conversa est, nihil tamen aliud 
declarant quae deinceps illis prae- 
cipit, ut omnia facta dictaque Agri- 
eolae secum revolvant figuramque 
animi magis quam corporis com- 
pleetantur; mentis enim formam 
aeternam nec simulacris mortalibus 
sed suis cuiusque moribus expri- 
mendam esse; quidquid, inquid, ex 
Agricola amqvimus, quidquid, mirati 
sumus,manet mansurumque est in ani- 
mis hominum, in aeternitate temporum, 
fama rerum; nam multos veterum ve- 
lut inglorios et ignobiles oblivio obruit : 
Agricola posteritati narratus et tradi- 
tus superstes erit. Manifestum est 
videri Tacito non modo inter ho- 
mines Agricolam gloria immorta- 
lem esse, sed omnino alibinusquam 
eum nisi in gloria superstitem esse; 
quem si praeterea aliquo modo ma- 
nere statuisset, non puto omissu- 
rus erat consolandi genus, quod in 
promptu erat et mulieribus aptissi- 
mum, ut aliquem saerum coetum 
animarum felicium fingeret in eo- 
qo illas quoque eum Agricola una 

ore diceret, id quod Seneca fecit.168 
'l'acitus vero personam quidem nul- 
lam in immortalitate servari signi- 
Gicat, sed unum, quod in homine 
divinum fuit, virtutes et bene facta 
dictaque mansura esse; atque qui 
est eius mos praeclarus, hae quo- 
que persugsione ita utitur, ut eos, 
qui mortuo verum honorem ac pie- 
tatem praestare velint, ad contem- 
plationem virtutum eius et imita- 
tionem adhortetur; itaque Germa- 
nos laudat, quod lamenta ac lacri- 


167 Agric. c. 46. Non neglegendum est 
praeterea, quod qui alibi moriendi constan- 
tiam summis laudibus eifert, in Iudaeis mo- 
riendi contemptum non laudat sed tamquam 
ex superstitione ortum despicit, quia illi 
animos proelio aut suppliciis peremptorum 
ueternos pulant. hist. V, 5. 

168 Dial. VI, c. 25. 


Taciti vol. I. 

mas cito, dolorem ettristitiam tarde 
ponant, quia feminis lugere hone- 
stum sit, viris meminisse;169 item 
Senecam narrat170 et amicis testa- 
tum esse se quod pulcherrimum 
habeat, imaginem vitae suae relin- 
quere, cuius si memores essent, bo- 
narum artium famam et constantis 
amicitiae laturos, et hortatum esse 
uxorem, ut ipso mortuo in contem- 
platione vitae per virtutem aetae 
desiderium mariti honestis solatiis 
toleraret; ipsamque eius uxorem 
praedieat laudabili in maritum me- 
moria supervixisse.171 Ad virtutem 
igitur exercendam tota haec spectat 
de immortalitate persuasio, quippe 

uae non a natura homini concessa 
sit sed ab ipso suis cuiusque consi- 
liis et factis paranda; in quibus si 
divina natura enituit, pietas esteam 
imitari eoque parem apud posteros 
immortalitatem et gloriam conse- 
qui. Dicetaliquis: quidigitur vulgo 
hominum fiet et feminis omnibus- 
que iis, quibus quamvis probissimis 
non datum est famam nominis illu- 
stribus rebus gestis extendere? 
hi ergo ad immortalitatis spem ad- 
spirare non poterunt, quia memoria 
eorum non potest nisi inter suos 
nec admodum diu servari? Sane 
Tacitus nullam aliam novit vitam 
nisi humanam hane et terrestrem, 
in qua quae sunt inter homines no- 
bilitatis et potentiae et conditionis 
diserimina, eadem pertinere ne- 
cesse est ad animarum vitam, quae 
in eadem terrestri vita, id estin me- 
moria hominum viventium contine- 
tur; ac nimis paene inhumanus vi- 
deri possit, quod optimatibus, qui- 
bus in civili vita favit, etiam post 
mortem immortalitatis spem faci- 
liorem multo et certiorem tribuerit 
quam reliquis hominibus; sed ni- 
mirum Romanus homo non potuit 
suam naturam exuere; ceterum 


169 Germ. c. 27. 

170 Ann. XV, 62. 63. 

171 ib. c. 64. cf. Ann. II, 71. non hoc prae- 
cipuum amicorum munus est prosequi de- 
funcium. ignavo questu, sed quae voluerit 
meminisse, quae mandaverit exsequi. nec 
dissimilis Tiberii oratio Ann. IV, 38. 

probabile est sic eum iudieavisse 
ut in quovis homine quamvis humili 
et obscuro aliquam certe virtutem 
et divinitatis partem inesse posse 
statueret, quae, quamvis in vita 
angusta et inter paucos, vim tamen 
suam exhiberet et ita per alios vel 
sine auctoris nomine in aeternum 
propagaretur;172 nam ipsam qui- 
demvirtutemnon esse ex modo cla- 
ritatis et famae metiendam in iis 
quoque existimavit, quorum et vita 
in luce hominum versata est et me- 
morianon cum ipsis intercidit. Cum 
enim immortalitatem pro virtutis 
praemio habeat, immortalitas au- 
tem gloria contineatur, non tamen 
gloriam per se ipsam aut quovis 
modo parandam esse statuit, sed vi- 
tuperat pariter et contemptum glo- 
riae et nimiam cupidinem 1:3 scili- 
cet ante omnia vera bona, quaein vir- 
tutibus sita sunt, implenda docet, 
quod ut fieri possit, saepe etiam 
neglegenda est gloria et dissimu- 
landa, 174 sed si bonis artibus quae- 
sita veniat, non spernenda, quia 
contemptu famae ipsae etiam vir- 
tutes contemni videntur,175 iique 
miserandi, quorum animis calami- 
tate et miseria fractis decedit certa- 
men virtutis et ambitio gloriae, P en 
cium hominum affectus;Y16 perfecti 
igitur hominis est virtutem propter 
ipsam colere nulla praemii ecupi- 

ine; et gloriae cupidinem exuere 
ita ut non simul virtutis studium 
deponatur, ea vero summa laus est, 
quam etiam sapientes et boni haud 
facile consequuntur. 177 


172 Exemplum tale narrat hist. III, 23. 

173 Ann.XV,8.928. hist. I, 49. Galba famae 
nec incuriosus nec venditator. 

174 Agr.c.44. c.8. nec Agricolaumquam in 
suam famam gestis exsultavit : ad auctorem ac 
ducem ut minister Jeriinam referebat: ita 
virtute in obsequendo , verecundia in prae- 
dicundo extra invidiam mec extra gloriam 
erat. ib. c.9. ne famam quidem , cui saepe 
etiam boni indulgent, ostentanda virtute aut 
per artem quaesivit. ib. c. 18. nec Agricola 
prosperitate rerum in vanilatem usus — sed 
ipsa dissimulatione famae famam auxit. 

175 Ann.IV, 38. 

176 Ann. XV, 16. 

177 Agr.c.9. hist. IV, 6. etiam sapientibus 
cupido gloriae novissima exuitur, ad quem 

Haec omnia qui consideraverit 
facile intelleget frustra esse si quis 
velit aliquam "Taciti theologiam 
componere, quippe quae tota in 
ethieam conversa sit, propterea 
quod nec multos deos nec unum 
persona indutum et liberum esse 
statuit sed divinum aliquid, quod 
sola mente intellegi possit neque 
usquam sit nisi in mentis intelle- 
etu, nec id diversum a virtutis spe- 
cie, quae humano animo insidet ac 
sola ex homine mortem non patitur 
sed manet et propagatur cum ab 
omnibus, qui virtutem vita sua ex- 
presserunt, tum maxime a magnis 
viris, quorum gloria aeterna. Vir- 
tutem igitur eum summum bonum 
iudicet ex eaque viros magnos ae- 
stimet, quaeritur quid de virtute 
senserit qualesque viros magnos 
' habuerit; sed ne totam disciplinam 
(moralem per omnes vitae partes 
iet per omnia hominum genera per- 
sequamur, prohibet ipse Tacitus, 
qui publieam vitam praecipue spe- 
etat, privatam raro attingit; nam 
etsi non spernit eas virtutes, quae 
a privatis exerceri possunt, tamen 
non solum operum suorum natura 
sed sui etiam animi sententia ad- 
ducitur, ut plus tribuat virtutibus 
civilibus neque virum magnum iu- 
dicet qui in privata vita delitescat 
quasi patriam non habeat aut pu- 
bliearum rerum eura non ad se 
pertineat. Quare ut vult aetatem 
quamque universam eum prioribus 
seculis honesta virtutis certamina 
exercere,178 ita ab unoquoque ho- 
mine eam virtutem exigit, quae re- 
bus agendis comprobetug, non eam 
quae nihil agendo nulla sui expe- 
rimenta eapiat; itaque vituperat 
segnem innocenliam,11? et neque stu- 


locum interpretes Platonem huius sententiae 
auctorem demonstraverunt, ad cuius verba 
propius accedit Fronto de eloq. p. 78. ed. 
Berol. novissimum homini sapientiam co- 
lenti amiculum est gloriae cupido: id novis- 
simum exzuilur; ipsi , ipsi , igquam, Platoni 
in novissimum usque vitae finem gloria ami- 
culum erit. 

178 Vid. supra p. XXXI. 

179 Ann. XIV, 51. cf. hist. I, 49. Galbae 

diorum gravitate1$0 neque metu 
temporuml8l satis excusari iner- 
tiam et segne Otium arbitratur; 
nam et olim videbat otii dulcedine 
Augustum pellexisse populum Ro- 
manum, ut libertate se privari pa- 
teretur, cum novis ex rebus aucti 
tuta et praesentia quam vetera et 
periculosa mallent,182 et suis tem- 
poribus hoc vel maximum damnum 
rei publicae illatum esse intellege- 
bat, quod oppressis Domitiani sae- 
vitia ingeniis studiisque subierat 
etiam ipsius inertiae dulcedo et in- 
visa primo desidia postremo amari 
coepta erat.183 Neque tamen hoe 
solum atrocitate temporum efficie- 
batur, ut pauciores essent, qui 
etiam eum suo periculo boni cives 
esse vellent, sed illud quoque se- 
quebatur necessario, ut in his ipsis 
aut minor virtus esset aut certe 
non tam libere exerceri tamque il- 
lustria facinora edere posset; libe- 
rae enim rei publieae temporibus 
statuebat 'l'acitus virtutes et faci- 
lius genitas et melius aestimatas 
esse; tum agere digna memoratu 
pronum magisque in aperto fuis- 
se;184 postea tamquam ira numi- 
num ingruisse morum pravitatem, 
in qua perfecta virtus etiamsi ali- 
quando existeret, ferri non posset 
nisi truncata quodammodo et ita 
deminuta ut non nimia exsuperan- 
tia inter homines aut pravos aut 
mediocres emineret. ltaque Gal- 
bae iudicat nocuisse antiquum ri- 
gorem et nimiam severitatem, cui 
?am, inquit, pares non sumus;185 et 
veritatem non posse in omnibus re- 


medium ingeníum, magis extra vitia quam 
cum virtutibus. 

180 Hist. IV, 5. reprehendit philosophos, 
qui magnifico nomine seqne otium velant. 

181 Hist. I, 49 de Galba dicit: claritas 
natalium ei melus temporum obtentui , ut, 
quod segnitia erat, sapientia vocaretur. 1n 
Agricola tamen facilius excusat quietem ct 
otium, quem dicit gnarum sub Nerone tempo- 
rum , quibus inertia pro sapientia fuit. Agr. 
c. 6. Similiter sapientiora dicit Ann, III, 
55. cf. adnot. 1. 

182 Ann.I, 2. 

183 Agr. c.8. 

184 Agr. c. 1. hist. III, 51. 

185 Hist. I, 18. 

bus retineri fatetur; neque enim 
reprehendit eos, qui etiam menda- 
cio utantur adversus tyrannos, 186 
si id salutis suae causa facere co- 
gantur; item Memmium Regulum 
ait auctoritate, constantia, fama in 
tantum elarum fuisse, in quantum 
praeumbrante imperatoris fastigio 
concessum sit;18? quid quod etiam 
meliore prineipe Vespasiano Iu- 
lium Frontinum dicit virum ma- 

num fuisse, quantum licuerit;188 

ucis boni vero virtutem adeo im- 
peratoriam haberi viderat, ut qui 
ea excellerent, haud facile invi- 
diam aut odium principis effugere 
possent,id quod Corbulonis et A gri- 
colae exempla probant; et erant 
formidolosi paci viri insignes et 
ignavo principi praegraves.189 Qua- 
re quod Corbulo beatos praediea- 
vit veteris temporis imperatores, 
quippe quorum gloriae respubliea 
non obstitisset, id profecto Taci- 
tus ad omne virtutis genus perti- 
nere statuit; non enim ferre pote- 
rant principes tales viros, qui sua 
laude supra ipsorum fastigium at- 
tolli viderentur, sed sibi volebant 
ministros esse qui neque virtute 
eminerent et negotiis sine dede- 
core publico praeessent.190 Quae 
eum ita sint, dubium non est, quin 
Tacitus crediderit felicius virtu- 
tem et maiore vi enitescere potuisse 
libera re publiea,neque tamenideo 
eam plane aut desperandam aut 
deserendam esse statuit; sed posse 
etiam sub malis principibus ma- 

nos viros esse Agricolae exemplo 

0cet;191 qui quamquam non totam 
magnitudinem suam explicare po- 
tuerat et principis odio non solum 
e medio gloriae cursu revocatus 


186 Itaque neque Senecam reprehendit, 
quod Neroni gratias egit, neque Agricolam, 
quod Domitiano, quamquam neuter eorum id 
ex animi sententia fecit; eumque finem esse 
dicit omnium cum dominante sermonum ct 
consuetudinem servitii, Ann. XIV, 56. Agr. 
c. 42. hist. II, 71. Aliam causam habet egre- 
gium mendacium, quod memorat hist, IV, 50. 

187 Ann. XIV, 47. 

188 Agr. c. 17. 

189 Agr. c. 39. Ann. XI, 19. 

190 Ann. I, S0. VI, 45 (39). 

erat sed fortasse etiam vita priva- 
tus, '"l'acito tamen visus est quan- 
tum ad gloriam, longissimum ae- 
vum peregisse, quia et vera bona 
impleverat, quae in virtute sita 
sunt, et quia summos honores ad- 
epto nihil aliud adstruere fortuna 
poterat; unde apparet illud qui- 
dem in viro magno plane necessa- 
rium esse, hoe vero a fortuna pen- 
dere et posse pro temporum natura 
plus minusve esse. Non opus est 
communes laudes persequi, sine 
quibus nulla magna virtus esse 
potest, quod bonum publieum pri- 
vato usui anteponendum est, 192 
quod vincenda potentiae cupido, 
quae cunctis affectibus flagrantior 
est,193 quod gloriae studium tem- 
perandum, 191 quod fortuna non est 
pro virtutibus habenda, 195 et quae 
praeterea veris bonis comprehen- 
di intellegitur; illud vero gravius 
est quaerere, quale iter capessen- 
dae rei publieae sub malis princi- 
pibus Tacitus eos ingredi voluerit, 
quos magnos viros esse statuit; 
quorum virtutem quoniam non de- 
sidem aliquam et otiosam esse vult 
sed gerendis rebus spectatam, hoc 
ante omnia praecipit, ut ne quis iis 
consiliis res gerendas suscipiat, 
quibus sibi ipse gerendarum rerum 
facultatem erepturus sit; id autem 
accidere necesse estiis, qui magis 
quid optabile sit et quid fieri de- 
beat cogitant quam quid fieri pos- 
sit; Tacitus itaque non philosophi- 
cam aliquam de optimo rerum sta- 
tu doctrinam ita secutus est, ut non 
plus tribueret civili prudentiae et 
rerum usui, 196 neque maiorum glo- 


ria ita captus tenebatur, ut negle-, 


cta temporum hominumque diver- 
sitate illorum instituta per vim re- 
duci vellet; principatum igitur du- 


191 Agr. c. 42. 

192 Ann. VI, 22 (16). hist. 1,15. sua cuique 
ulilitas. ib. c. 19. privatae spes sine publica 
eura. ib. c. 12. LI, 7. 101. rei publicae amor. I, 
13. 26. 88. 1V, 13. Ann. I, 10. rei p. cura. 

193 Hist. 1], 38. Ann. XV, 53. 

194 Vid. adn. 172 sqq. * 

195 Vid. adn. 154. 

196 Vid. adn. 111—116. 

bium non est quin rctincri volue- 
rit, assensus Galbae sententiae, 197 
non posse immensum imperii cor- 
pus sine rectore stare ac librari ; 
sed abhorrebat non solum ab eo- 
rum industria, qui malorum princi- 
pum libidini paratos se ministros 
praeberent et mala temporum sua 
eulpa augerent, sed improbabat 
eos quoque, qui hae una de causa 
sua sponte nullius sceleris aut fla- 
gitii auctores vel adiutores essent, 
quod omnino nihil se sua sponte 
agere posse censerent, sed in rebus 
omnibus iussa principis aspecta- 
rent,198 illius arbitrio cuncta per- 
missa, sibi nullam in rebus publieis 
ropriam vel auctoritatem vel vo- 
untatem nulliusque virtutis excr- 
cendae facultatem relictam erede- 
rent praeter unam obsequii glo- 
riam.199 Amplius aliquid profecto 
et maius Tacitus postulat, neque 
eum virum magnum iudicat, quem 
dicit negotiis parem neque supra 
fuisse;?00 nimirum iudicium ante 
omnia vult non a domini arbitrio 
pendere sed ita liberum esse, ut ge- 
rendae rei publicae consilia nullam 
aliam normam habeant nisi salu- 
tem civium et libertatem et eam 
imperii formam, quae ad liberae 
rei publieae similitudinem proxime 
accedat; sed haec consilia qui sequi- 
tur civis, eum vult simul prudentia 
ae moderatione uti et accommo- 
dare consilia ad temporum rerum- 


197 Hist. I, 16. cf. Sen. de clem. I, c. 4. 
Eandem sententiam haud dubie pluribus de- 
fendit Maternus in ea oratione, cuius pars 
superest dial. c. 38 sqq. 

198 Ann.I, 4. Tales etiam ii, quibus omnia 
principum, honesta atque inhonesta, lauda- 
re mos est. Aun. II, 38. 

199 Ann. VI, 14 (8. Non est nostrum ac- 
stimare, quem supra ceteros et quibus de cau- 
sis extollas: tibi summum rerum iudicium 
di dedere , nobis obsequii gloria relicta est. 
cf. hist. IV, 8, ubi Marcellum Eprium pessi- 
mam industriam sie excusasse narrat ut di- 
ceret: se meminisse temporum , quibus natus 
sit, quam civilatis formam patres avique in- 
stituerint: ulteriora mirari, praesentia se- 

ui; bonos imperatores voto expetere , qua- 
escumque tolerare. Adde Ann. HII, 75. locum 
de claris iuris consultis Ateio Capitone et 
Antistio Labeonc. cf.Plin. ep.111,20,12. IX,2,5. 
200 Ann. VI, 45 (39). 

que conditionem; itaque ut iure 
suo vituperat importunam Musonii 
Rufi sapientiam, qui cum inter ci- 
vilis belli rabiem armatos monere 
coepisset pacis bonaae belli diseri- 
mina disserens, proculeatus est a 
militibus, ita etiam ab iis dissentit, 
qui malis principibus adversando 
irritant eorum in se saevitiam sine 
ullo rei publicae usu, sicuti Pae- 
tum Thraseam scribit intempestiva 
libertate sibi causam periculi fe- 
cisse, ceteris non praebuisse liber- 
tatis initium ;201. contra laudat Pi- 
sonem, qui Tiberio imperante nul- 
lius servilis sententiae sponte au- 
ctor fuit et, quotiens necessitas in- 
grueret, sapienter moderans;202 
laudat item Lepidum virum gravem 
et sapientem, qui quamvis plera- 
que ab saevis aliorum adulationi- 
bus in melius flecteret, aequabili 
tamen auctoritate et gratia apud 
"'iberium viguit, ac simul significat 
non fato et sorte nascendi princi- 
pum inclinationem in hos, offensio- 
nem in illos evenire sed esse hoc in 
ipsorum hominum consiliis posi- 
tum ac licere inter abruptam con- 
tumaeiam et deforme obsequium 
peuews iter ambitione ac pericu- 
is vacudm.203 Hoc igitur iter illud 
est, quod ingredi vult viros ma- 
gnos sub malis principibus; hoc 
idem ingressum Agricolam esse 
praedieat, qui non contumacia ne- 
que inani iactatione libertatis fa- 
mam fatumque provocaverat, sed 
moderatione prudentiaque Domi- 
tianum leniverat et obsequio mo- 
destiaque effecerat, ut industriae 
quoque ae vigoris praeclara speci- 
mina edere gloriamque non mino- 
rem sibi parare posset quam ii, qui 
dum inliecita mirantur, per abrupta 
sed in nullum rei publicae usum 
ambitiosa morte inelaruerunt;?204 
idem denique iter Tacitus quoque 
ingressus est, quippe qui Domitia- 
no imperante non avertit animum a 


201 Ann. XIV, 12. 
202 Ann. VI, 16 (16). 
203 Ann.lV, 20. 
204 Agr. c. 42. 

re publiea neque Thraseae exem- 
plo eum necessitas saevarum adu- 
lationum ingrueret, curia exces- 
sit, sed obsequium modestiamque 
quantum necesse erat praestitit, ut 
servaret sibi bene merendi de pa- 
tria facultatem.?05 Ceterum non 
negat Tacitus illos quoque glo- 
riam sibi parare, quos ambitiosa 
morte inclarescere dicit; intellegit 
autem Stoieos maxime, viros illa 
aetate integerrimos et fortissimos, 
quorum virtutem ipse quoque sum- 
mis laudibus tollit,206 sed hoc 
unum in iis minus probat, quod ni- 
mio gloriae studio dueti dum vitam 
profundere quam placitorum rigo- 
rem prudentia temperare malunt, 
minus rei publicae profuerintquam 
poterant;207 ac fuerunt sane inter 
eos, qui vel ob temeritatem consi- 
liorum,208 vel ob inanem libertatis 
iactationem 209 recte vituperari pos- 
sent; nee vero credendumestaliam 
ob causam quam ob utilitatem pu- 


9205 Agr.c.45. cf. supra p. IX sq. Consentit 
cum Tacito Plinius, qui quamquam honori- 
bus gerendis sub Domitiano abstinuit et tem- 
poribus illis inter moestos ct paventes fuit, ut 
ipse ait paneg. c. 95, 4. 5. scilicet cui tum fa- 
cilius esset latere quam Tacito Agricolae ge- 
nero, idem tamen fatetur terrorem fuisse et 
metum et miseram illam ex periculis factam 
prudentiam, quae monuerit, ut a re publica 
oculos, aures, animum averteret, ib. c. 66, 4. 
cf. epp. VIII, 14, 8. 

206 De Thrasea et Sorano vid. Ann. XVI, 
91. de Rubellio Plauto XIV, 22. 57—59. de 
Aruleno Rustico hist. III, 80. Agr. 2. 45. Plin. 
ep. 1, 5, 2. de Helvidio Prisco hist. 1V, 5. 

207 De Thrasea vid. Ann. XIV, 49. de Aru- 
leno Rustico XVI, 26. De Helvidio Prisco l.c. 
lenius dicit: erant quiUus appetentior famae 
videretur. 

208 Tale fuit illud Aruleni Rustici, qui fla- 
grans iuvenis et cupidine laudis cum tribunus 
plebis esset, offerebat se intercessurum sena- 
tus consulto, quo Thrasea damnabatur; sed 
cohibuit spiritus eius Thrasea, ne vana et reo 
non profutura, intercessori exitiosa inciperet. 
Ann. XVI, 26. 

209 Exemplo estLucanus pocta, de quo sic 
Suetonius refert in eius vita: famoso carmine 
cum ipsum (Neronem), twm potentissimos 
umicorum gravissime proscidit. ad exire- 
mum paene signifer Pisonianae coniuratio- 
nis extitit, multus in gloria tyrannicidarum 
palam praedicanda ac plenus minarum, us- 
que eo intemperans , ut Caesaris caput pro- 
cimo cuique iactaret: verum detecta coniu- 
rutione nequaquam parem animi constant iam 
| praestitit. 

blieam Tacitum pericula ea vitari 
voluisse, in quae illi ineautius in- 
eurrebant; neque enim fugiebat 
eum illud iter, quod ipse elegerat, 
tutius quidem aliquanto sed non 
tutum esse; quippe qui cum aliis 
exemplis multis, tum soceri sui peri- 
eulis edoetus de suo seculo profi- 
teatur: nobilitatem, opes, omissos ge- 
stosque honores pro crimine fuisse et 
ob virtutes cerlissimum exitium ; 210 
ultimi vero Domitiani anni tam gra- 
ves ac luctuosi ipsi fuerant, ut 
Agricolam felicem praedieet, qui 
opportuna morte abreptus eos non 
viderit.?11 Quare non nimis prudens 
aut nimis cauta debet illa Taciti ra- 
tio videri, sed admiranda magis 
illa in virtute constantia, quod ne 
saevissimis quidem et periculosis- 
simis temporibus statuebat ad se- 
gnitiam confugiendum esse, sed 
fortiter etiam indignissima tole. 
randa, quae quidem neque culpa 
sua aecidebant neque morte sua 
prohibere poterat. Sunt profecto 
de hac re pro cuiusque ingenio di- 
versa hominum iudicia, et videri 
solent illi fortiores ac constantio- 
res, qui mori malint quam ea ferre, 
quae tulisse se Tacitus fatetur; il- 
lud quidem dubium non est, qvin 
consilium Taciti neque ignaviae 
suspectum sit et rei publicae longe 
utilius, in quo tamen opus est ani- 
mo non nimis rigido, sed quí flecti 
et rerum necessitatibus accommo- 
dari possit, idque eo temperamen- 
to ac modo, ut non alienis flagitiis 
ipse per nimiam patientiam pol- 
luatur. 

Sed caeso Domitiano eum boni 
prineipes suecederent, id ipsum vi- 
sum est evenisse, quod maxime 
optaverat Tacitus, ut principatus 
2€ libertas miscerentur, quae ad- 
hue coniungi et inter se conciliari 
non potuerant, quo tempore iudice 
'acito beatissimam seculi lucem 
exortam esse iam supra exposui. ?12 
Quaerendum igitur est quid in prin- 

210 Hist. I, 2. 


211 Agr. 44 sq. 
212 Vid. pag. XXV, 

cipatu mutari, quibus rebus liber- 
tatem firmari voluerit, ut rerum 
dissociabilium concordia aliqua ac 
societas institui ac retineri posset. 
Ae principatui quidem dubium non 
est quin nimiam antea et exitiosam 
vim fuisse crediderit; quam licet 
non plane appareat, quibus termi- 
nis eireumscribendam, quibus legi- 
bus coereendam, quibus munimen- 
tis ipsas leges defendendas esse 
censuerit, supersunt tamen aliqua 
certe sententiae T'aciti indicia et 
uasi fragmenta. Primum mani- 
estum est noluisse eum principis 
personam ac dignitatem in eo fa- 
stigio esse, quod extra et supra se- 
natum gore umque Romanum es- 
set, sed volebat principem senato- 
rem esse, quamvis eum singulari 
et eximia potestate praeditum; ubi 
enim de origine principatus agit, 
dicit Augustum munia senatus, ma- 
gistratuum, legum in se traxisse; de- 
inde verso civitatis statu nihil usquam 
prisci et integri moris superfuisse, et 
omnes exuta aequalitate iussa princi- 
pis aspectasse;?13 haud obscure igi- 
tur significat aequalitatem aliquam 
retineri potuisse, et probat, quod 
Vitellius aliquando cum Priscus 
Helvidius praetor designatus in se- 
natu contra studium eius censuis- 
set, nihil novi accidisse dixerat, 
uod duo senatores in re publica 
dissentirent;24 scilicet ante Ner- 
vam Traianumque haec persuasio 
superbissimis dominis fuerat, ut 
sibi viderentur principes esse de- 
sinere, si quid facerent tamquam 
senatores.?15 'lacitus autem illud 


213 Ann. I, 2. 4. de aequalitate cf. IIT, 26. 

214 Hist. II, 91. 

215 Plin. paneg. 63, 6. cf. Traiani laudes 
illas apud Eutrop. VIII, 2, 10: gloriam mili- 
larem civilitate et moderatione superavit, 
Ttomae et per provincias aequalem se omni- 
bus exhibens, amicos salutandi causa fre- 
quam vel aegrotantes, vel cum festos dies 

abuissent, convivia cum iisdem indiscreta 
vicissim habens, saepe in vehiculis eorum se- 
dens. cf. ib. $. 15. et multa talia profert Pli- 
nius in panegyrico, veluti c. 71, quod Traia- 
nus candidatis osculo occurrit et spectatus 
est aequatus candidatis et simul stans; c. 76. 
quod in senatu nihil praeter consulem egit, 
quod domo progrediebatur sine ullo arrogan- 


.|tiae principalis apparatu, sine praecursorun; 

quoque desiderat, ut principum fi- 
lii non maturius quam per leges li- 
ceat, magistratus petant,?16 ut mo- 
destos se in senatu gerant?!7 nec 
licentiam tantum ex paterna for- 
tuna usurpent.218 Quae omnia ap- 

aret ad aequalitatem pertinere. 
Praeterea ipsum principem non 
vult legibus solutum esse neque 
munia senatus aec magistratuum in 
se trahere sed potestate certis fini- 
bus circumscripta uti, quae neque 
senatus neque magistratuum pote- 
stati officiat, ut fiat fore quod Tl'ibe- 
rius dixit: zn civitate tot illustribus vi- 
ris subnixa non ad unum omnia defer- 
rent ; plures facilius munia rei publicae 
socialis laboribus exacturos; quam 
orationem Tacitusadeo non impro- 
bat, ut in ea plus dignitatis quam fi- 
dei esse iudicet.?19 Item probat Ne- 
ronis orationem, qua is formam fu- 
turi principatus praeseripserat: non 
se negotiorum omnium iudicem fore, 
ut clausis unam intra domum accusa- 
toribus et reis paucorum potentia gras- 
sarelur ; nihil in penatibus suis venale 
aut ambitioni pervium; discretam do- 
mum et rem publicam; teneret antiqua 
munia senatus; consulum tribunali- 
bus Italia et publicae provinciae as- 
sisterent; illi patrum aditum praebe- 
rent: se mandatis exercitibus consul- 
turum. Addit Tacitus non defuisse 
fidem et multa arbitrio senatus esse 
constituta, idque etiam adversante 
Agrippina.?20 Nee dubium quin in 
tali prineipatus forma magistratus 
quoque potuerint libere potestate 
legitima ita uti, ut si non solum ne- 
gotiis pares essentetobsequiilaude 
contenti, sed eximia aliqua virtute 
praestantes, gloriam quoque insi- 
gnem quaerere liceret citra princi- 
pis offensionem aut invidiam, at- 


tumultu, quod nemo submovebatur; c. 77. 
quod praetores collegas appellabat, quod as- 
siduus erat in tribunali. 

216 Ann. III, 29. 

217 Hist. IV, 40. 

218 Hist. 1V, 2. Agr. 7. 

219 Ann.1,11.1V,6. X1, 5. cf. Plin. paneg.77, 
4. nullius a Traiano magistratus ius, nullius 
auctoritas imminula est: aucta etiam. 

220 Ann. XIII, 4. Similem laudem priori- 
bus Tiberii annis tribuit Ann. IV, 6. 

que effieiebatur, quod Tacitum ma- 
xime exoptasse ex iis quae supra 
dixi,221 satis intellegitur, ut viri 
magni existere possent sine peri- 
eulo, neque esset certissimum ob 
virtutes exitium nec magnitudo aut 
claritas arbitrio principis et prae- 
umbrante eius fastigio angustis 
terminis concluderetur; exemplo 
est, quod inter ipsa illa Neronis 
initia cum ad bellum in Oriente ge- 
rendum non pecuniosus aliquis et 

ratia subnikus dux per ambitum 

electus esset sed vir amota invi- 
dia egregius, Domitius Corbulo, 
laetatum senatum scribit 'Tacitus, 
quod videbatur locus virtutibus pate- 
factus.222 Credibile est 'l'acitum 
praeter illa quae Nero promiserat, 
alia quaedam de principis potestate 
constitui voluisse, quibus cavere- 
tur, ne illa quoque, si a solo prin- 
cipis arbitrio penderent, nimis du- 
bia et fragilia essent; sed ea qua- 
lia fuerint, incerta coniectura est; 
illud eertum, in votis habuisse Ta- 
citum ut libertas non quidem plena 
illa, quae liberae rei publicae fue- 
rat, sed quae ad illam proxime ae- 
cederet, restitueretur.223 Custo- 
dem autem et columen libertatis 
solum senatum esse debere existi- 
mabat; neque enim de universo 
populo et plebe spem ullam habe- 
bat, nec verisimile est eum de co- 
mitiorum et iudieiorum ea forma, 
quae ante Augustum fucrat cogi- 
tasse; erat enim totus ab optima- 
tium partibus, reliquam civium 
multitudinem servis, libertis, perc- 

inis mixtam suo iure non videtur 
1doneam iudicasse, cui aliqua in re- 
genda re publica potestas concede- 
retur. Populares enim partes, quae 
olim fuerant, postquam libertatem 
Caesari et Augusto prodiderant, 

221 Vid. p. XXXV sq. 

299 Ann. XIII, 8. 

223 ltaBatavostraditin eo acquiescere vo- 
luisse,quod libertati proximum esset hist. V 25. 
etinL. Vetere laudat vitam proxime liberta- 
Lem actam Ann.XVI,11. ac fortasse volebat cli- 
giasenatu principes, quod loco libertatis esse 
dixit Galba hist. I, 16. Odit certe omnia, quae 


libertatem corrumpunt vel quae inanem liber- 
tatis speciem hábent ; vid. Ann. 1,75.81. 111,70. 

nullae iam erant et inlocum earum|debat vetus senatus auctoritas 
successerat incondita illa multitu- quamvis saepe illa et a Caesaribus 


do, eui nullus erat rei publicae 
amor, sed tantum spectaculorum et 
voluptatum eupido?24 et una ex re 

ubliea annonae enura.225 Praeterea 

acitus saepe commemorat, quam 
ignavum fuerit, quam inconstans, 

uamimperitum inanibusque rumo- 
ribus deditum, quam rerum nova- 
rum cupidum amus ipsis etiam ma- 
lis rei publieae laetum vulgus ur- 
banum.226 Nam etsi sordidam par- 
lem plebis appellat??? ut videatur 
aliam partem honestiorem intelle- 
gere, non tamen huic propriam ali- 

uam vim tribuendam esse satis de- 
elarat eo, quod alibi partem populi 
integram significat eam esse, quae 
magnis domibus adneza sit;228 nam 
tribus urbanas populi ne suspice- 
mur retinuisse aliquam rei publicae 
euram , obstat alius locus, quo non 
vulgo sed soli senatui et equitibus 
aliquam partem et euram rei publi- 
cae fuisse testatur;?29 nec vero fieri 
potuit, ut sub imperatoribus si qua 
fuerunt civilia studia in honestiore 
populi parte, diversa essent ab iis, 
quae inter optimates vigebant. Hi 
autem quamquam saepe aut inertiae 
se dabant aut servos se principum 
libidini addicebant, acceperant ta- 
men à maioribus quasi per manus 
traditam libertatis euram ipsaque 
etiam nobilitate sua invisi erant 
principibus et ad omnem iniuriam 
eo magis expositi, qnod opibus sae- 
vitiamirritabant; pleriquelegum et 
negotiorum publicorum peritia in- 
signesac gestishonoribusillustres, 
nonnulli etiam belliea gloria et mi- 
litum civiumve studiis supra priva- 
torum hominum loeum elati; acce- 





294 Ann. XIV, 14. XV, 36. hist. III, 83. cf. 
Plin. ep. IX, 6, 3. 

225 Hist. IV, 38. Ann. I, 2. II, 87. VI, I9. 
XII, 43. XV, 36. 

226 Vid. hist. I, 4. 32. 35. 36. 40. 89. 90. II, 
90. III, 55. 58. 64. 74. 83. 85. et alibi. 

227 Hist. I1I, 71. 

228 Hist. I, 4. 

229 Hist.I,50. Neque assentior Rittero qui 
hune locum mutavit non aliam ob causam 
quam ne repugnaret iis, quae item minus rectc 
de tribubus disputavit ad hist.'I1I, 5S. 





contumeliose proculcata etab ipsis 
senatoribus turpiter proiecta, num- 
quam tamen ita totaextinctautnon 
aliquod in ea libertatis praesidium 
superesse credetetur.230 Quare eo- 
rum omnium, qui libertatem defen- 
dere vel novis legibus institutisque 
firmareet augere vellent, unuumhoc 
erat commune ae necessarium con- 
silium, ut senatus dignitatem et au- 
ctoritatem foverent et quiequid de 
infinita principatus vi demi posset, 
id omne ad senatus potestatem au- 

endam converterent. Hane viam 
ingressus clarissimus vir Paetus 
'Thrasea omni tempore ornare se- 
natum eiusque libertatem et digni- 
tatem tueri studuerat, cuius exem- 
plum non modo reliqui Stoici sed 
omnes verae gloriae cupidi seque- 
bantur ,?3! interque eos cum Plinio 
etiam Tacitus, qui soli senatui et 
nobilibus libertatis studium fuisse 
satis declarat, cum et Augusti po- 
tentiae neminem adversatum esse 
ita demonstrat ut nulla facta reli- 

uorum civium mentione de nobi- 
libus tantum agat, 232 et post Domi- 
tiani quindecim annos atrocissimos 
dicit paucos superstites esse, non 
profecto omnem civium multitudi- 
nem intellegens sed senatores eos, 
qui inviti Domitiani saevitiam per- 
pessi essentet'Traiano prineiperem 
publieam recte gerere possent;?233 
itaque peromnes historiarum anna- 
liumque libros praecipua eura enar- 
rat si quid in senatu memoria di- 
gnum actum est, sive cum laudabili 
libertate senatus pristinam aucto- 
ritatem et speciem reique publicae 
aliquam imaginem retinere visus 
est, sive cum in turpe servitium 


230 Hine S, P. Q. R. oblitterata nomina, et 
tamen speciosa etnumquam obscura , etiamsi 
aliquando obumbrentur, hist. I, 55. 57. II, 32. 
et grande momentum in nomine urbis ac prae- 
texto senatus. hist. I, 76. Et haud dubie e Ta- 
citi mente est praeclara illa senatus laus in 
Othonis oratione hist. I, 84. 

231 Ann.XIII, 49. XIV,12.48 sq. XV,20 sqq. 
XVI, 26. hist. II, 91 extr. 

232 Ann.I, 2. 

233 Agr.c.3. 

delapsus suam ipse dignitatem de-|laude celebrat, qui originis humi- 


stituit?** ; atque adeo singulas sen- 
tentias exsecutus est, siquidem per 
honestum aut notabili dedecore in- 
signes essent; Pisonemque laudat, 
quod nullius servilis sententiae 
sponte auctorfuisset.235 Quare cum 
in senatu Tacitus omnem libertatis 
spem reponat, mirum non est quod 
non neglegit siquid de legendo vel 
augendo eo actum est,236 et quod 
exhaustis fere patriciis gentibus ge- 
neris nobilitati plurimum tribuitfa- 
miliisque senatoriis singularem me- 
moriam deberi statuit, quippe cu- 
piens eorum stirpem servari, qui in 
maiorum gloria magna virtutis in- 
citamenta haberent;?37 in aliis, qui 
malis artibus se extulerant, non 
tacet dedecus natalium, 238 sed qua 
est aequitate, eos quoque digna 


234 E multis exemplis vid. Ann. I, 11. 12. IV, 
75. XIII, 28.1, 74. 1V, 33. 111, 60. ubiait: magna 
eius diei species fuit, quo senatus maiorum be- 
neficia, sociorum pacla, regum eliam qui ante 
vim llomanam valuerant decreta ipsorumque 
niminum religioncs introspezit, libero, ut 
quondam , quid firmaret mutaretve. ac tamen 
fatetur Tiberium hanc antiquitatis imaginem 
senatui praebuisse, cum sibi vim principatus 
firmaret. Non minus Plinio senatus dignitas 
curae est; vid. epp. 17, 11, 1. 10. 18. 1II, 20. 
1V, 25. VI, 5. 13. 19. VIII. 6. 14. IX, 13, 21. 

235 Ann. III, 65. VI, 16 (10). cf. II, 32. 

236 Ann. lll, 55. X1, 23 — 25. XII, 52. hist. 
I, 82. 86. 

231 Itaque Liviam hoc quoque nomine re- 
prehendit, quod cumSeiani matrimonium cu- 
peret, municipali adultero maiores suos foe- 
daverit Ann, IV,3. et partem maeroris publici 
esse ait, quod Iulia, Drusi filia, denupsit in 
domum Rubellii Blandi Ann. VI, 33. cf. 11I, 29. 
Praedicat Furium nomen Ann.ll, 52. Aemilium 
genus fecundum bonorum civium et malorum 
Ann. VI, 33 (27). illustrium domuum adversa 
et laeta memorat Ann. III, 24. paupertatem 
miseratur Ann. 1I, 37 sq. I1I, 32. IV, 13. ple- 
rumque in fine annorum obitus insignium viro- 
rum refert, et Ann. XVI, 16 ait: detur hoc il- 
lustrium. virorum posteritati, wt quomodo 
erequiis a promiscua sepuliura separantur, 
ita in (traditione supremorum accipiant ha- 
beantque propriam memoriam. non tacet si 
qui nobiles maioribus suis se indignos prae- 
stabant, vid. Ann. III, 65. 66. I, 53. et alibi, 
nisi quod Ann. XIV, 14 nobilium familiarum 
posteros a Nerone foedatos ne nominatim tra- 
dat, maioribus eorum tribuendum putat; ne- 
que Ann. XV, 32 nomina senatorum ponit, quos 
perarenam foedatos narrat. Cf. Plin.ep.V,17,6. 

238 Veluti Ann. III, 65 Iunii Othonis ob- 
scura initia memorat, ib- c. 75 Capitonis Ateii 
avum centurionem, XI, 21 Curtii Rufi dedecus 
natalium, VI, 8 Togonii Galli ignobilitatem. 


litatem suis virtutibus illustras- 
sent.239 Sed optimatium iudicia 
adeo constanter sequitur,utidetiam 
in iis rebus faciat, quae veteris rei 
publieae tempora spectant.2410 At- 
que constantiam quidem iudicii et 
aequalitatem vitae quanti fecerit ex 
eo perspicitur, quod saepe homines 
& se ipsis discrepantes reprehen- 
dit, 241 constantes vero et propositi 
tenaces laudat,?42 nisi quod ab eo- 
rum pervicacia dissentit, qui ipsi 
etiam necessitati frustra obniti con- 
stantis esse putent.243 Nullam au- .. 
tem pluris facit Tacitus constan- 
tiam quam moriendi, quippe quae 
omnis virtutis laudabilisque vitae 
et conditio sit etconsummatio, sine 
qua nemo firmus adversus fortuita 
esse possit; non enim ab immor- 
talitate animorum, quam non ere- 
dit, repetit moriendi fortitudinem, 
sed ab animo eo, qui virtutem plu- 
ris facit quam vitam. Itaque exem- 
pla eorum haud facile silentio tran- 
sit, qui prompte perierunt, neque 
damnat mortem voluntariam, quae 
videbatur Stoicis libertatis via;244 
quare Othonis mortem egregium 
facinus appetat, quippe quo ille 
finem civili bello imponere volue- 
rat;245 item Gracchum Iuliae adul- 
terum dicit constantia mortis haud 
indignum Sempronio nomine, cum 
vita degeneravisset;?16 et cum 
multi segniter perirent, pro magna 
hoc calamitate reputat, quam ira 


239 Veluti de Agrippa vid. Ann. I, 3. de 
Eprio Marcello et Vibio Crispo dial. 8. de Hel- 
vidio Prisco hist. IV, 5. de Epichari Ann. XV, 
57. de aliis alibi; quid quod servorum quoque 
virtutes praedicat ; vid. hist. 1, 3. IV, 50. Ann. 
XIV, 60. 

240 Vid. Nipperd. ad Ann. III, 27. 

241 Exemplo sunt Tiberius Ann. VI extr. ; 
L. Vitellius VI, 38 (32) ; C. Petronius XVI, 18. 
Mucianus hist. I, 10. 

242 lta in Thrasea laudat suetam firmitudi- 
nem animi Ann. XIV, 49. et eundem refert 
XVI, 26 dixisse: sibi actam aetatem et tot 
per annos continuum vitae ordinem non de- 
serendum. Item laudatur L. Vetus Ann. XVI, 
1l. qui vitam proxime libertatem actam no- 
luit novissimo servitio foedare. 

243 Vid. supra p. XXVII. XXXVII. 

244 Ren. epist. 70, 14. 

245 Hist. 1I, 50. 

246 Ann. ]l, 53. 

deum aecidisse dicit;?17 milites au- 
tem eos, qui cum diu in fide persti- 
tissent, alimentis omnibus solitis 
insolitisque defecti Civili se dedi- 
derant et vitam oraverant, laudem 
egregiam iudieat fine turpi macu- 
lasse, scilicet quod non mortem 
praetulissent;?48 contra Vitellianos 
milites laudibus tollit, qui non so- 
lum mortem fortiter subierunt, sed 
morientes etiam decori exitus eam 
euram habuerunt, ut omnes contra- 
ris vulneribus caderent versi in 
hostem.219 Qua in re animadverti- 
mus, quod etiam in aliis multis 'T'a- 
eitus declaravit, non solumhoc eum 
in quaque re spectasse, quam quis 
recte et probe ageret, sed etiam 
quam decenter; et vero convenit 
hoc Romano homini et senatori , in 
omni re etiam decoram dignitatis 
speciem et gravitatis et maiestatis 
observare. 250 

Iam vero si omnia quae adhuc de 
"Taciti E eae disputavimus, in 
unum colligamus, non obscurum 
esse credo inprimis eum idoneum 
et quasi natum et factum ad histo- 
riam scribendam esse; neque enim 
litteris solum et studiis ad id opus 
eruditus erat sed etiam clarorum et 
bonorum virorum consuetudine et 
vitae usu multipliei; quem cum pri- 
mum quietis temporibus bonisque 
imperatoribus Vespasiano ae Tito 
parasset, acriore deinde disciplina 
interatrocissimas saevae dominatio- 
nis tempestates institutus, denique 
adbeatum otium Nerva Traianoque 
imperantibus traductus est quo pos- 

217 Ann. XVI, 16. 

218 Hist. IV, 60. 

249 Hist. III, 84 extr. 

250 lta hist. 111, 63 milites Vitellianos nar- 
rat non sine decore sed sub signis vexillisque 
in Vespasiani partes transisse; de qua re cf. 
Sen. dial. IX (de tranq. an.) 4, 1. ne ego ne- 
gaverim aliquando cedendum, sed sensim re- 
luto gradu et salvis signis, salva militari di- 
qgnitale. Praeterea vid. Ann. III, 1 sqq. de 
Germanici funere. hist. I, 25 de duobus 
manipularibus; ib.c.36. de Othone protendente 
manus, adorante vulgum , iaciente oscula, et 
omnia serviliter faciente pro dominatione ; c. 
14. de indecora simulatione ; 1I, 11. de deformi 
auxilio gladiatorum ; 111, 31 etIV,2 de incessu 


deditorum, et alia eius generis plurima. Cf. 
Plin. ep. 11I, 20, 4. 

set omnia, quae inter varias rerum 
vicissitudines cognoverat aetate 
matura ettranquilla menterepetere 
etcomplecti etad scribendi diligen- 
tiam adhibere; cum vero animum 
afferret sapientiae studiis excultum 
et unius virtutis amore veraeque et 
excelsae gloriae specie supra ambi- 
tionem et cupiditatem et pectoris 
angustias elatum, summa eum par 
erat aequitateetdchominibus et de 
rebus gestis iudicare; neque enim 
aut eorum partibus se addicebat, 
qui solo principatu, neque eorum. 

ui sola libertate omnem imperii 
lKomani salutem contineri statue- 
bant, sed mediam quandam viam 
secutus, non illam consilii inopia 
aut animi debilitate arreptam sed 
ipsa rerum necessitate et variatem- 
porum fortuna monstratam , reetis- 
sime quae in utrorumque consiliis. 
bona, quae mala essent animadver- 
tebat eoque effecit, ut plane ad ef- 
figiem iustae et perfectae historiae 
res Romanas componeret atque 
opera talia perficeret, quae hodie 
quoque post totseculorum, tot gen- 
tium diversissima fata, aucta in im- 
mensum historiae materia et rerum 
cognitione etiam philosophorum 
multiplici opera illustrata, pariter 
et seribendi arte et iudicii maturi- 
tate cum omnibus utilia et iucunda, 
tum iis pro exemplo sint, qui in eo- 
dem genere elaborant. 

Superest vero, ut demonstrem, 
quomodo praeclarum illud inge- 
nium Tacitus ad ipsam historiam 
tractandam adhibuerit quibusque 
scribendi legibus usus sit. 

Atque primum quidem quem 
finemetquam praecipuam historiae 
utilitatem esse voluerit vir virtutis 
studiosissimus, satis apparet atque 
ipse professus est: praecipuum , in- 
quit, munus annalium reor , ne virtu- 
tes sileantur utque pravis dictis factis- 
que ez posteritate et infamia metus 
sit.:51 "l'hucydidi igitur cum Plinio 
et Quintiliano consentiens opus 
suum voluitesse xvzua s aei uaAAov 
7 dydvigua d x0 cagegoua dxov- 
251 Ann. lI, 65. 

£&v,29? non illud libidineadsentandi 
aut odio adversus dominantes nec 
praesentis commodi causa scriptum 
sed cura posteritatis;233 quam qui 
cogitat, animo integro esse debet 
et Iusto; ac testatur Tacitus se sine 
ira et studio esse restraditurum, quo- 
rum causas procul habeat ; et éncorru- 
ptam fidem professo nec amore quem- 

uam et sine odio dicendum esse.254 

eilicet debet historicus id agere 
quod actura semper est posteritas, 
utres gestae recteaestimatae perpe- 
tua memoria conserventur; illa 
enim iudex est verissima et iustis- 
sima, quae corrumpi nullo modo 
possit; socordiam eorumirridere libet, 
ait Tacitus, qui praesenti potentia cre- 
dunt extingu? posse etiam sequentis aevi 
memoriam; et de libris Domitiani 
iussu erematis: scilicet illo igne vo- 
cem populi Romani et libertatem sena- 
tus et conscientiam generis humani abo- 
leri arbitrabantur ;295 frustra; suum 
enim cuique decus posterilas repen- 
dit.2956 Continetur autem memoria 
et iudicio posteritatis gloria homi- 
num et immortalitas;?57 itaque 
quasi sancto munere fungitur histo- 
rieus, cuius ore elarorum virorum 
veraimago et quiequid in iisimmor- 
tale fuit propagatur; oratio eius 
debet esse ut Thraseae quasi ex 
aliquo numine supra humanam ,958 
quippe qua tamquamiudex quidam 
divinus nihil nisi iustissima 1udicia 
proferat tanta veritatis vi ac gravi- 
tate, ut metum faciat iis, qui pra- 
vorum dietorum faectorumque in- 
famiam vel potentiae splendore vel 
eallida virtutis simulationeeffugere 
velint; qua in re eum summa posita 
situtilitas,merito' l'acitus parvi pen- 


252 Thucyd. I, 22 extr. Plin. epp. V,8,11. 
Quintil. X, 1, 31. 

253 Hist. I, 1. 

254 Ann.I, 1. hist. I, 1. 

255 Ann.]1V,35. Agr. c. 2. 

256 Ann.IV,335. cf. XVI, 25. distingui certe 
apud posteros memoriam honesti exitus ab 
ignavia per silentium pereuntium. hist. 1, 21. 
mortem omnibus ez natura aequalem obli- 
vione apud posteros vel gloria distingui. hist. 
M, 47. hinc Othonem posteritas aestimet. 

257 Vid. supra p. XXXII sq. 

258 Ann. XVI, 25. 

dit, sisevera illa etsancta historiae 
scribendae ratio parum oblectatio- 
nishabeatatque etiam e mortuorum 
vel infamia vel gloria obtrectatio- 
nem et offensas scriptori afferat. 259 
Tale igitur ac tantum eum sit hi- 
storiae scribendae munus, scripto- 
ris virtutem apparet tribus partibus 
contineri ; dobot enim materiam et 
eligere recte et iuste aestimare et 
orationis dignitate rerum gravita- 
tem aequare. Quae omnia Tacitus 
praestitit cumulatissime. Nam pri- 
mum in materia eligenda prudentis- 
simo consilio non vetera Romano- 
rum tempora enarrare instituit a 
multis iam auctoribus pari eloquen- 
tia ae libertate relata, sed servitutis 
memoriam ab Actiaca illam pugna 
usque ad Domitiani mortem per- 
tinentem, quae rerum Romanarum 
pars neque a magnis ingeniis ne- 
que eum posteritatis cura tradita 
erat.260 In ipsa autem hae parte ex 
infinita rerum multitudine summo 
consilio eas elegit, quibus enarran- 
dis satisfieri posset gravissimo illi 
muneri, ut virtutes non silerentur 
et pravis dietis factisque ex poste- 
ritate et infamia metus esset; non 
erat igitur legentium oblectatio 
uaerenda nec res fabulosae aut 
rivolae et minutae eligendae, sed 
eae potius, quae ad vitam civium 
recte instituendam et regendam et 
ad mores emendandos aliquam vim 
habere possent; quare ipse ait se 
resillustres tantum memorare velle, 
non ea, quae diurnis urbis actis 
mandari soleant, veluti si amphi- 
theatrum Caesar aedificaverit ;261 
item Neronis insanamluxuriam, qui 
publicis locis convivia struebat to- 
taque urbe quasi domo utebatur, 
uno tantum exemplo insigni demon- 
strat, ne saepius eadem prodigentia 
narranda sit.292 In universum igitur 


9259 Ann.IV, 33. 

260 Vid. supra p. XXIII sq. 

261 Ann. XIII, 31. cf. hist. II, 50. wu con- 
quirere fabulosa et fictis obleclure legentium 
animos procul gravitate coepti operis credi- 
derim , ita vulgatis traditisque demere fidem 
non ausim. 

262 Ann. XV, 87. 

ea tantum memoria digna iudicat, 
quae ad publicam populi Romani 
vitam pertinent et quorum aliquod 
momentum est in illam rerum sum- 
mam, ad quam Annalium et Histo- 
riarum opera descripta et divisa 
esse supra exposui;?63 quae prae- 
terea quasi extra continuum rerum 
cursum memoratu digna visa«sunt, 
ea in fine anni cuiusque adiunxit, 
Livii quidem exemplo et aliorum 
puto qui annales scripserant; ne- 
que tamen ut Livius longos magi- 
stratuum ordines recenset, nullos 
enim praeter consules ordinarios 
appellat, nee prodigia et alia id 
genus,quae in annalibus pontificum 
relata erant, commemorat, nisi ubi 
singularis causa est cur a more suo 
recedat; sed ea tantumrefert, quae 
ad urbanae vitae faciem deseriben- 
dam pertinent, maxime celebria iu- 
dieia et illustrium virorum mortes, 
quorum originem et virtutes vel vi- 
tia breviter perstringit; quae omnia 
non sunt ab operis dignitate aliena. 

Alterum diximus historici offi- 
cium, ut et homines et res recte 
aestimet, qua in re plane admirabi- 
lis est Taciti et diligentia et sagaci- 
tas. Nam inhominibus quidem cum 
recte intellexisset non tam rerum 
gestarum eventus spectandos esse 
quam consiliaet eascausas, quibus 
ad agendum addueti sunt,26* hoc 
ante omnia efficere studet, utipsam 
hominum naturam et ingenium et 
proprios cuiusque mores et studia 
vere et accurate pernoseat et quid 
cuique verae virtutis fuerit aut qui- 
bus vitiis laboraverit, aequo iudicio 
constituat. 'Tradiditautem tempora 
ea, quibus veritas et simplicitas 
rarae essent et contemptae tam- 
quam hominum imperitorum et pa- 
rum callidorum virtutes, pleri- 
que simulationis artifices totos se 
componerent in virtutis speciem, 
ut turpissimas cupiditates occulta- 
rent, mira etiam dicendi artenon ad 
proferendos sed ad tegendos animi 


263 Vid. supra p. XXII sqq. 
261 Vid. supra p. XXXI sq. XXXIII sq. 

sensus accommodata. In tanta per- 
fidia difficillimum profecto est nec 
nisi magna adhibita cautione, sum- 
mo acumine, insigni humanorum 
ingeniorum peritia perfici potest, 
ut fraus et mendacium a veritate 
discernatur, praesertim cum ex re- 
rum gestarum fama, ex partium stu- 
dio aliisque rebus fortuitis pluri- 
mae saepe aliae oriantur causae, 
quibus vera hominum voluntas ob- 
tegatur. Tacitus vero haud scio an 
nullaalia arte praestantiorsit quam 
hae, quae est in indagandis homi- 
num consiliis consiliorumque cau- 
sis: adeo ille vel abditissimos ani- 
morum recessus serutatur et remo- 
tis speciosis veritatis involucris 
nudat occulta, ur padmd indagat. 
Documento est Tiberius, quo vix 
unquam quisquam tyrannus extitit 
dissimulandi arte insignior, consi- 
liis tectior, verbis obscurior, sed 
non magis cuiquam suus Tacitus 
obvenit, qui occulti pectorie secreta 
recluderet, dissimulata consilia 
aperiret, suspensae et ambiguae 
orationis vim exploraret, idquetam 
manifestis veritatis indiciis, ut du- 
bitatio nulla relinquatur.265 Quid 
quod tam alte descenditin recondi- 
tos animorum motus, ut non modo 
simulationem eamintrospiciat, qua 
quis alios decepit, sed etiam eam, 
qua se ipsum ; nequeenimin alia re 
ingeniosiores homines sunt quam 
in inveniendis artificiis, quibus se 
ipsos ad male agendum inducant; 
veluti Otho cum nefaria consilia de 
oceupando imperio et Galba occi- 
dendo agitaret et vellet sibi excu- 
satior videri tamquam confugiens 
ad necessariam et honestam suae 
salutis defensionem, /ingebat et me- 
tum, quo magis concupisceret.266 Sed 


265 Non opus est dicere quam frustra fue- 
rint ii qui Velleiis Paterculis et Valeriis Maxi- 
mis aliquam fidem adversus Tacitum vindicare 
conati sunt; neque nuper felicior quamquam 
accuratior Sievers, qui Tiberium defendere 
studuit duabus scriptionibus scholasticis: Tu - 
citus und Tiberius. Hamb. 1850 et 1851. 

266 Hist. I, 21. Neque credendum est essc 
haec ingeniosa somnia probabiliter ficta: nam 
et oratione talia prodi potuerunt, et magna 
est etiam earum rerum, quae testem nullum 

uanta fuerit in toto hoc genere 
'l'aeiti prudentia,demonstratlongus 
illustrium virorum ordo, quorum 
mores et ingenia non communi ali- 
qua vel laude vel reprehensione 
descripsit sed ita ad vivum expres- 
sit, ut quae cuiusque propria indo- 
les fuerit, intellegamus ;267 idem 
demonstrant sententiae plurimae 
rebus narrandis interpositae, qui- 
bus res ipsas ex ingenii humani na- 
tura repetit et illustrat;?68 neque 
tamen id ita facit, ut ambitiose 
suam sapientiam ostentet pluribus 
eam verbis exornans et inculeans, 
sed simplicissime et brevissime re- 
rum causas indicat legem aliquam 
vel consuetudinem communem hu- 
mani ingenii commemorans, verbis 
plerumque ita rei ipsi adiectis et 
subiunctis, ut ne plenam quidem 
per se sententiam efficiant;269 ac 
tamen si quis ad hane Taciti dili- 
gentiam attendat, facere non pote- 
rit, quin singularem eius pruden- 
tiam et acumen admiretur,270 quo 


habuerunt, certitudo, si quis prudenter et di- 
ligenter indicia omnia colligat et inter se 
comparet, e quibus verus animi habitus in- 
tellegatur. 

267 Tacito duce virorum illustrium inge- 
nia descripsit Hoffmeister p. 134—187, vehe- 
menter is tamen errans de Tacito ipso, quom 
p.188 cum Thrasea et Helvidio coniungit, non 
autem, quod debuit, in eodem virorum genere 
posuit , in quo est Agricola. 

268 Eius generis sententias collegit Rupert. 
vol. I. p. XLV sqq. 

269 Velutihist.1,22. Otho tamquam peritia 
el monitu fatorum praedícta accipiebat , cu- 
pidine ingenii humani libentius obscura cre- 
dendi. cf. hist. I, 90. more adulandi. hist. IV, 
50. Ann. XIV, 58. more famae. Ann.I, 39. IV, 
64. hist. I, 7. 69. uL mos vulgo, vel ut est mos 
vulgo , vel qui mos vulgo. Atque ita ctiam in 
uno adiectivo tota sententia latet, veluti cum 
dicit muliebrem impotentiam Ann. I, 4. XII, 
57. superbiam XIII, 14. aemulationem II, 43. 
muliebres causas XII, 64. offensiones 1, 33. il- 
lecebras XI, 2. consilium muliebre ac dete- 
rius XV,54. novercalia odia Ann.I, 6. XII, 2. 
novercales stimulos 1, 33. militares [acetias 
Ann. I, 23. militarem iactantiam Agr. 25. 

270 Pariter copiosus etacutusinhoc genere 
cst L. Seneca, sed is adeo nonsine artis osten- 
tatione prudentiam magnam ingerit, ut utram 
magis approbare legentibus voluerit, sacpe 
dubites; documento est longissimus locus ille 
dial. IX (de tranq. an.) c. 1 et 2. Neque aliter 
historici characterismo ct aetiologia et etho- 
poeia figuris, quas Rutilius Lupus appellat, 
modo serio usi sunt rei demonstrandae causa, 

;is perfecit sane quod voluit, ut qui 


tamquam in speculo artes suas et 
simulationes nudatas et apertas 
conspiciant, metu ex posteritate et 
infamia commoveantur, videturque 
ea verissima causa esse curomnium 
minime ii Tacito delectentur, qui 
dominationis suae arcana perspici 
nolunt; nee mirum si qui ex illis 
Napoleonis exemplo Tacitum legi 
vetent, quamvis eum neque princi- 
patui adversum et virtutis veritatis- 
que studiosissimum fuisse constet. 

Non minorem vero Tacitus ope- 
ram in rerum quam hominum inda- 
gandanatura posuit,quippe quarum 
tantasaepe vissit actanto hominum 
spe et voluntato validior, ut qui eas 
non accurate norit, falsam plerum- 
que historiam autcerte obscuram et 
mancam proditurus sit; a quo vitio 

uam alienus sit Tacitus, 1pso sta- 
tim historiarum initio declarat, ubi 
sic ait: Antequam destinata compo- 
nam, repetendum videtur, qualis sia- 
tus urbis, qude mens exercituum, quis 
habitus provinciarum, quid in toto ter- 
rarum orbe validum, quid aegrum 
fuerit, ut non modo casus eventusque 
rerum, qui plerumque fortuiti sunt, 
sed ratio etiam causaeque noscantur. 
Non dissimili exordio in Annalibus 
utitur; neque aliam causam habent 
quae fusiusin hist. lib.V.de Iudaeis, 
in Agric. de Britannis, item quae 
alis locis brevius de Parthis, de 
Sarmatis exposuit;?71 nec ubi bella 
narraturus est praetermittit expli- 
eare, quibus ea qualibusque copiis 
suscepta sint.2:2 Sed maxime civi- 
lium rerum peritiae studet, quippe 
quialiis rerum Romanarum scripto- 
ribus inscitiam reipublicae ut alie- 
nae vitio vertat;?73 atque ipse qui- 





modo ut rhetorico artificio legentes delecta- 
rent. Sed certe magna illa morum peritia im- 
peratorum demum temporibus enituit, nec 
sinecausa; habuit enim hoc boni rei p.commu- 
tatio, quod cum a rebus publicis homines co- 
gitationes averterent et privatae vitae angu- 
stiis includerent, singulorum hominum animos 
altius scrutari coeperunt, cuius rei principem 
fere et signiferum esse Horatium arbitror. 

271 Ann. II, 1 — 4. hist. I, 79. 

272 Ann. XIII, 35. hist. I, 51. 11, 4 ct al. 

273 Hist. 1, 1. 

demnon solum usu rerum, sed etiam 
doctrinae studiis legesinstitutaque 
populi Romani et institutorum va- 
rias mutationeset mutationum eau- 
sas et occasiones tam accurate co- 
gnoverat et perspexerat, ut nulla 
alia fere laude clarior sit; ae fue- 
runtetiam qui eum tamquam uberri- 
mum fontem civilis prudentiae com- 
mentariis politicis illustrarent,?74 

uamquam nemo eorum praestan- 
tiam Macchiavellii attigit, qui eius 
reiexemplum in Livio proposuerat. 
Ceterum Tacitus ubi de commutata 
aliquarei publicae parteagit, saepe 
priorum temporum memoriam re- 
petit et varias cuiusque instituti 
formas componit, veluti ubide luxu 
eoercendo agit,2/5 item de modo 
faenoris,276 de praefecto urbi,?7? de 

uaestura,?78 de aerarii administra- 
tione,27? de Sibyllinis libris,289 de 


274 Memoria digni sunt hi maxime: Sci- 
pio Ammirali , discorsi sopra Tacito. Flor. 
1598. qui liber saepius editus atque etiam in 
latinum sermonem translatus est. Malvezzi, 
discorsi sopra Tacito. Venet. 1622. Thomas 
Gordon, political discourses. Lond. 1728. 
qui liber gallice editus est Amstelod. 1742. et 
germanice hoc titulo: Die ehre der freyheit 
der BRümer und Briten nach Gordons staats- 
klugen  betrachtungen über den Tacitus. 
Nürnb. 1764. de eo vid. Herder opp. phil. 
et hist. vol. XIII, p. 196 sqq. qui ib. p. 201. 
laudat Chr. Forstneri in XVI. libros Annali- 
um C. Corn. Taciti notas politicas. Francof. 
1662. Doctissimi sunt et maxime congestis 
locis similibus insignes /. Gruteri varié dis- 
cursus; sive proliziores commentarii ad ali- 
quot insigniora loca Taciti atque Onosandri. 
in bibliop. Commelin. 1604. et Lips. 1679. 
Merder 1l. c. p. 196 sic scribit: ,, Nicht leicht 
hat ein schriftsteller so viele gemüther tiefer 
an sich gezogen als dieser liómer; wer ihn 
siudirte , ward mit geist und sinn der seine. 
Daher so viele kommentatoren des Tacitus; 
Je redlicher es jemand meinle, jo mehr er die 
politische well aus eigner erfahrung kennen 
gelernt halte, desto mehr liebte er den alten 
geschichischreiber und ward gar selbst sein 
kommentutor.** Addere his placet I. Maria- 
nae iudicium, qui de regis instit. lib. II, c. 6. 
sic ait: Tacilus — horrida oralione atque 
spinosa , sed argula inprimis, magnum re- 
rum thesaurum tegens, consilia principum, 
artes fraudesque aulae. — idoneus auctor, 
quem nunquam principes, nunquam aulici 
deponant de manibus, diu noctuque versent. 

216 Ann. III, 52— 55. 

276 Ann. VI, 22 (16). 

971 Ann. VI, 17 (11). 

278 Ann. XI, 22. 

279 Ann. XIII, 29. 

280 Ann. VI, 18 (12). 

vacationibus militum;?81 quae om- 
nia quamquam utilissima sunt et 
ad res recte aestimandas gravissi- 
ma, magis tamen tum ingenium T'a- 
citi splendet, cum paucis verbis sed 
quo solet acumine veram cuiusque 
rei vim aperit, praesertim si quid 
speciem diversam habetaut nomine 
appellatur falso,28? aut cum idquod 
factum narrat, sententia aliqua ex 
rerum usu similiumque eventorum 
comparatione ducta illustrat; qua- 
rum sententiarum magna estcopia, 
forma plerumque brevissima, veri- 
tasmira.283 Quarecum tanto studio 
Tacitus tantaque animi intentione 
in hoc elaboraverit, ut et de homi- 
num et de rerum natura recte et 
aecommodate iudicaret, iniuriam 
paene ei facere videamur, si illud 
quoque comprobare velimus in 
enarrandis rebus gestis pari eum 
veritatis amore versatum esse at- 
que in aestimandis; nec vero gra- 
vior ullus auctor repertus est, qui 
eum falso professum esse fidem in- 
corruptam et animum ab ira et stu- 
dio alienum argueret; namneii qui- 
dem, qui eum tristi quadam animi 
inclinatione facilius quam par erat 
peiora de hominibus credidisse iu- 
dicaverunt, certis id ct fide dignis 
argumentis demonstrare potuerunt, 

uamquam nos quoque fatemur 
fieri posse ut in nonnullis fortasse 
rebus iusto severiora sint iudicia 
'Taciti ;294 didicerat enim in iis qui- 
dem temporibus, in quibus eius hi- 
storia versatur, si quid non satis 
exploratum esset, minus saepe er- 
rare qui mala quam qui bona cre- 
deret; ceterum si qua in realiquan- 
do erravit, humanae id naturae im- 

281 Hist. I, 46. 

282 Hist. I, 45. Olhoni nondum auctoritas 
inerat ad. prohibendum scelus: iubere iam 
vend hist. IV, 46. preces erant, sed qui- 

us contradici non posset. Ann. IV, 19. pro- 
prium id Tiberio fuit scelera nuper reperta 
priscis verbis obtegere. XIV, 21. pluribus 
ipsa licentia placebat, ac tamen honesta no- 
mina praetendebant. 

283 Collegit eas Rupert. vol. I. p. XLVI sq. 

284 De duobus eius generis exemplis dixi 
in Encyclop. univ. scientt. et artt. in vita 


Othonis p. 342. a. et in vita Pacti Thrascae 
p. 239. a. 

becillitati, non ipsius alicui malo; 


studio tribuendum est, neque locu- 
pletioribus testibus eonvinei po- 
test; certe quam cautus sit velintali 
scelere credendo, quod constanti 
rumore eoque satis verisimili fere- 
batur, simul quam ne proprii qui- 
dem odii causae eum transversum 
egerint,unumillud satis docet, quod 
socerum suum à Domitiano veneno 
interceptum esse non ausus est af- 
firmare;285 nimirum non fugiebat 
eum atrociorem semper famam esse 
erga dominantes; atque etiam in Ti- 
berii rebus curae habuit, ut claro 
sub exemplo falsas auditiones depel- 
leret ; qua in re petit ab iis, quorum 
in manus eura sua venerit, nesiqua 
incredibilia divulgata sint, ea avide 
accepta veris neque in miraculum cor- 
ruptis antehabeant.?86 In tantoigitur 
veritatis studio dubitari non potest, 
quin in colligenda historiae mate- 
ria diligentissime et cautissime au- 
ctores plurimos conquisiverit eo- 
rumque fidem examinaverit, quam- 
quam diserta eius laboris indicia 
raro deprehendimus; neque enim 
tamquam umbraticeus magister do- 
ctrinae suae et assidui studii copias 
ambitiose explieat, sed praestan- 
tissimorum seriptorum exemplo 
plerumqueibi tantum auctores suos 
nominatim excitat, ubi ipse de fide 
eorum dubitans quid verum ae cer- 
tum esset reperire non potuit, id 
quod ipse testatur 287 ceterum dili- 
gentiae eius testimonium est, quod 
bis se fecisse profitetur et quod 
saepe factum esse credibile est, ut 
ea traderet, quae a reliquis scripto- 
ribus omissa erant;288 neque enim 
vulgatis tantum librisutebatur, sed 
conquirebat etiam privatim mate- 
riam non profecto a solo Plinio,?28? 
sed etiam ab aliis, qui rebus geren- 
dis interfuissent; adhibebat prao- 


985 Agr. 43. 

286 Ann.IlV, 11. 

287 Ann. XIII, 20. nos consensum aucto- 
rum secuturi, quae diversa prodiderint , sub 
nominibus ipsorum trademus. 

288 Ann. IV, 53. VI, 13 (7). 

289 Vid. supra. adn. 46. 

290 Ann. III, 3. XIII, 31. 

terea monumenta publica, acta 
diurna,299 acta senatus,29! oratio- 
nes et epistulas LIE dri nec 
inscriptiones eum neglexisse veri- 
simile est;293 tum commemorat 
commentarios Iulii Caesaris,294 
Agrippinae Neronis matris ab an- 
nalium scriptoribus neglectos,295 
et Domitii Corbulonis;296 ex iis 
autem — qui proprie historias 
seripserant, Aufidium Bassum et 
Servilium Nonianum haud dubie 
non neglexit,9?7 quamquam nus- 
quam eorum testimonio nominatim 
utitur; sed appellat Plinium maio- 
rem,298 Fabium Rusticum,299 Clu- 
vium Rufum,309 Vipstanum Messal- 
lam;301 e vetustioribus Sisennam, 
Sallustium,302 Livium ;303 nec dubi- 
tabit RUINA quin multos prae- 
terea libros varii generis in suum 
usum converterit, quos tum exti- 
tisse novimus vel quorum etiam 
memoria intercidit.304 


291 Ann. XV, 74. Plin. VII, 33, 3. demon- 
stro, quamquam diligentiam Luam fugerenon 
possit, cum sit in publicis acl is. 

292 Ann.I, 81. II, 63. V,2. VI,12. XL, 24. 

293 Ann. XI, 14. hist. IV, 40. Quae acía 
publica dicit XII, 24, videntur acta diurna 
esse, quibus non minus quam inscriptionibus 
memoria aucti pomerii continebatur. Etiam 
Plinius adnotabat inscriptiones; vid. epp.Vl1I, 
29, ubi eam refert, quae erat in monumento 
Pallantis; eandem deinde VIII, 6 illustrat 
postquam quaesivit S. C. scilicet in actis se- 
natus ; eandem memorat Tac. Ann. XII, 53. 

294 Germ. 98. Agr. 13. 

295 Ann.IV, 53. 

296 Ann. XV, 16. 

297 Dial. 23. 

298 Ann.I, 69. XIIL, 20. XV, 53. hist. IIT, 28. 

299 Ann. XIII, 20. XIV,2. XV, 61. Agr. 10. 

800 Ann XIII, 20. XIV, 2. 

301 Hist. III, 25. 28. cf. ib. 1I, 101. 

302 Ilist. III, 51. Ann. III, 30. et apud Oros. 
VII, 10. 

303 Agr. 10. cf. Ann. IV, 34. 

304 Nonnullos ipse Tacitus commemorat, 
veluti Cassii Severi famosos libellos Ann. I, 
72. IV, 21. Sextii Paconiani carmina in Ti- 
berium Ann. VI, 45 (39). Antistii probrosa 
carmina in Neronem Ann. XIV, 48. XVI, 14. 
item Curtii Montani Ann. XVI, 28. 29. Fa- 
bricii Veientonis codicillos Ann. XIV, 50. 
Neronis probrosum carmen in Afranium Quin- 
tianum Ann. XV, 49. alia Neronis aliorum- 
que carmina, quae se legisse significat Ann. 
XIV,16. carmina Domitiani hist. IV, 86. Gra- 
viores sunt Cremutii Cordi annales, Ann. IV, 
34. Aruleni Rustici de Paeto Thrasea, Heren- 
nii Senecionis de Helvidio Prisco libri, Agr. 2. 
Julii Secundi de Iulio Asiatico, dial. 14. Senecae 

Sed utpraestantissima quoque in- 
genia habentquosdam virtutis suae 
terminos,quos excedere vel neque- 
ant vel nolint, ita Taciti quoque ars 
et diligentia non ad omnia pariter 
pertinet; nam cum in iisrebus,quae 
mores hominum et ingenia ef civi- 
lem vitam spectant, vix quiequam 
desideraveris, quia in haec praeci- 
puo studio intentus fuit, minus sa- 
tisfacere potest iis, qui ex uno ali- 
quorerum genere, quod ipsireliquis 
omnibus praeferunt, totum scripto- 
rem aestimant; veluti si quis rerum 
militarium egregie peritus ad has 
omne studium converterit, non ille 
quidem plane imperitum Tacitum 
iudicare poterit, sed fortasse tamen 
in hae parte reprehendet eum pro- 
pterea quod in quibusdam proeliis 
describendis paulo obscurior est 
eius oratio nec omnia satisillustrare 
videtur, ad quae vir militaris ani- 
mum advertat. Item si quis chro- 
nologieae diligentiae inprimis de- 
ditus est, accusabit nonnumquam 
tempora non satis definita autetiam 
numeros aliquotiens, si accuratis- 
sime calculum subdueas, à vero 
quamvis exiguo discrimine discre- 
pantes; qua in re etsi difficile est 
dieere quid librariorum erroribus 
debeatur, quid ipsi Tacitoimputan- 
dum sit, ego tamen hue potius in- 
clino, ut ab eius animi magnitudine 
leves quosdam errores non abhor- 
rere putem quam ut ab librorum 
optimorum memoria recedam.305 
Verum haec atque talia exagitare 
frigidae cuiusdam et iniquae dili- 
gentiae est neque ita quiequam 
aliud efficietur nisi ut fateamur et 
hominem fuisse 'l'acitum nee ma- 
gnum in iis, in quibus magis neces- 
sitati paruit quam suo obsecutus est 
ingenio. 
ultima verba in vulgus edita, Ann. XV, 63. 67. 
Omitto alios ex Plinio et aliunde notos. cf. 
Prutz, de fontibus quos in conscribendis re- 
bus inde a Tiberio usque ad mortem Neronis 
rcg auctores veteres secuti videantur. Hal. 

305 Haec causa est cur ego aliquotiens in- 
tactos reliquerim numeros falsos, quos cum 


nlii emendandos statuerunt tum maxime Nip- 
perdeius. 

Reliqua est quam supra tertiam 
fecipartem, orationis dignitas etars 
compositionis, de qua re facile est 
dicere, si nihil aliud demonstrare 
velis nisi hoc unum, quod nemo du- 
bitat, diversum esse dicendi genus 
Taciti et Ciceronis: ita enim agere 
plerumque soliti adhue sunt gram- 
matici, ut Ciceronem tamquam nor- 
mam ponant et regulam, ad quam 
reliqui scriptores exigantur, quae 
autem ab illa regula discrepant, ea 
ut vitiosa iudicent et aut nondum 
satis exculta et perpolita aut iam 
ingruente latinae orationis labe et 
pones infecta etcorrupta. Quare 

aud pauci fuerunt, qui pessime 
scripsisse Tacitum faterentur, ne- 
que illi falso iudicantes, si quidem 
recte negant cuiquam permitten- 
dum ut ab norma illa recedat. Sed 
quamquam conticuit fere eorum 
iniusta accusatio,qui soloecum seri- : 
ptorem et plane de manibus iuve- 
num exeutiendum clamabant, 306 
haeret tamen adhue norma illa ita 
fixa et immota, ut ad eam libri de 
arte grammatica scripti omnes com- 
ponantur,e quibusrursus fluunt ple- 
rumque de singulis scriptoribus iu- 
dieia. Speramus tamenfore uttan- 
dem aliquando excusso illo errore 
inveteratoRomanorumlinguamnon 
Ciceronis paucorumque aliorum 
consuetudine contineri statuamus, 
aquaquaerecedunttamquam foeda 
quaedam errorum vitiorumque far- 
rago precarium quendam appendi- 
cis locum obtineant coniuncta cum 
poetarum variis licentiis, sed ut 
quemadmodum populi ita etiamlin- 
guae historiam esse intellegamus, 
In qua temporum diversitas et cer- 
tis signis indiciisque distinguenda 
et causis suis explicanda est. Iam 


306. Vide quae de Raim. Lullo, Alciato, 
Ferreto refert Vossius de hist. lat. I, 30. Mul- 
tus est praeterea in reprehendendo Tacito 
Caspar Scioppius, maxime in libro de stilo 
historico et de historici officio; item Men- 
boddo von dem ursprunge u. fortgange der 
sprache, übers. u. abgekürzt von Schmid, vol. 
1I, p. 340 sqq. Item iniqua sunt de Tacito iu- 
dicia Morhofii de pura dict. lat. p. 289 sq. ct 
de Patav. Liv. c. 5. Schurztleischii in Ana- 
lectis styli p. 124. 

vero ingens ille animorum motus, luerunt, in quo breves et argutae 


quo rei publicae forma commutata 
est, non potuit non linguae quoque 
novam faciem induere, quae novis 
rebus conveniensesset. Itaquecum 
magnae illius rerum conversionis 
haec potissimum causa fuerit, quod 
Graecorum maxime litteris artibus- 
que deleta vetere divinarum huma- 
narumque rerum disciplina et so- 
luto priscorum morum vinculo, quo 
olim cives constricti tenebantur, 
ingeniorum libertas ea orta est, ut 
suo quisque arbitratu suoque com- 
modo vitam agere vellet, non autem 
in medium conferre et pro rei pu- 
blicae salute et gloria profundere 
quiequid quisque vel animi vel cor- 
poris viribus valeret, factum est ut 
eum vita vetere etiam vetus dicendi 
ars sperneretur; nova autem ars 
cum proficisceretur ab iisdem illis 
ingeniis, quae nolebant communi 
aliquo vinculo et publiea norma 
adstringi sed omnium rerum legem 
in suo arbitrio ponere, hoc primum 
insigne habuit, quod non passa est 
se eius orationis terminis includi, 
quae proprie /atina visa erat, et 
quam magno conceordique studio 
Caesar, Cicero multique alii ita co- 
luerant, ut sine ea eloquentiam ve- 
ram ac sanam nullam esse posse 
iudiearent; sed tamquam in liber- 
tatem se vindicantes coeperunt ora- 
tores pro se quisque ab illo genere 
desciscere et arbitraria quadam 
dicendi novitate delectari, quippe 
in qua sola posset sui quisque acu- 
minis vim ostentare et inauditorum 
artifieiorum copia audientium vel 
legentium animos allicere; itaque 
ante omnia numerum oratorium, 
cuius summus artifex Cicero fuerat, 
aspernati sunt tamquam aliquem 
cantus modum uniformem et multo 
usu iam fere gratia privatum et mo- 
lestum; eademque opera respue- 
runt eiusdem Ciceronis artem ad- 
mirabilem ampliores verborum am- 
bitus apte et numerose iungendi et 
coneludendi, sed incidentes oratio- 
nem et in minuta frusta dissecantes 
sententiosum dicendi genus exco- 
Taciti vol. I. 


sententiae regnarent rara iunctura 
ita ut etiam particulae, quibus an- 
tea sententiae vinciri solebant, raro 
usu essent. Praeterea eadem licen- 
tia in verborum delectu usi trans- 
lationum audacia et crebro figura- 
rum usuet verbis multise poetarum 
lingua ad prosam orationem tra- 
ductis, aliis e foro vel schola et de- 
clamandi consuetudine petitis, aliis 
denique vel ad imitationem Grae- 
corum aecommodatis vel propria 
inventione effictis adeo novum et 
diversum dicendi genus protulerunt, 
ut veteris illius latinae orationis 
rara vestigia superessent. Atque 
in toto hoc studio tanto diligentius 
elaborarunt quod soluti civilis vi- 
tae negotiis et contentionibus Cae- 
sarique permittentes summarum 
rerum omnium potestatem et curam 
ae gloriam in vitam eam detrusi 
erant, in qua nulla magnorum con- 
siliorum facultas esset, nulla ani- 
morum generosa elatio, nulla virtu- 
tis certamina; proinde inanis vita 
protulitartem inanem; amissa enim 
vita, quae materiam arti magnam 
et animos penitus moventem subie- 
cerat, solutus est praeclarus ille 
materiae et formae concentus, quo 

erfecta ars censetur, et relicta una 
ormae cura, in qua materiae ele- 
ctio arbitraria esset et sine affectu, 
adeo ut vel ineptissima et ab rerum 
usu remotissima satis placeret, mo- 
do formae artifieiis occasionem 
praeberet;307 itaque factum est ut 
nova illa eloquentia non rerum cu- 
piditatem facere studeret sed sui,308 
velut sequisque cuperetapprobare 
non eausam.399 Denique quoniam 
eloquentiae laus semper in summo 
pretio fuerat, tota illa industria in 
deelamationes conversa est, qua- 
rum post Asinium Pollionem, T. La- 


307 Quid quod adeo nullius fuit dignitatis 
materia prae formae artificio, ut furiosus ho- 
mo Caligula soleret, prout stilus cesserat, vel 
onerare sententia sua reos vel sublevare. Suet. 
Calig. c. 53. 

308 Sen. epist. 52, 14. 

309 Votienus Montanus apud M. Sen. con- 
trov. lib. IV praef. 

bienum et Cassium Severum?10 tam 
eminens studium fuit, ut non solum 
inforo actiones declamandi consue- 
tudine corrumperentur,31! sed om- 
nia litterarum genera, historia, phi- 
losophia atque ipsa etiam poesis in 
totidem declamationum genera con- 
verterentur, adeo ut, quomodo Ovi- 
dii olim eum apud Arellium Fuscum 
deelamaret, oratio nihil aliud pote- 
rat videri quam solutum carmen,312 
ita Lucani Pharsaliam haud absur- 
de dicas esse declamationem versi- 
bus adstrictam. Atque tale quidem 
fuit illud dicendi genus, quod post 
rei publicae interitum sub Caesari- 
bus floruit. Sed sicut non defu- 
erunt, qui indignantes triste et sae- 
vum servitium aliquo modo liberta- 
tem restituere inanemque vitam et 
necessariam inertiam excutere et 
aliquem virtuti locum vindicare cu- 
perent, ita etiam reperti sunt, qui 
inanem illam dicendi facultatem 
emendare studerent; qua in re usi 
sunt diversis rationibus; nam alii 
ipsam illam artem noviciam reti- 
nentes traducere conabantur adres 
magnas et severas, ut eloquentia 


310 Illi enim cum liberae adhuc rci publi- 
cae spiritus retinerent, veterum oratorum 
more non publice declamabant; de Pollione 
vid. Sen. exc. controv. IV. praef. p. 412 ed. 
Bip. de Labieno controv. V. praef. p. 319. 
putabat Lurpe ac frivolae iactationis. Cas- 
sius Severus ib. exc. controv. I1I. praef. intcr 
alia sic dixit p. 398.: assuevi non audilorem 
spectare sed iudicem; assuevi uon mihi re- 
spondere sed adversario. mon minus devito 
supervacua dicere quam contraria: in scho- 
lastica quid non supervacuum est cum ipsa 
supervacua sit? Indicabo tibi affectum me- 
um: cum in foro dico, aliquid ago: cum de- 
clamo — videor mihi in somnis laborare. 

311 Sequitur hoc usque in forum declama- 
lores vitium , wt necessaria deserant , dum 
speciosa seclantur.— Sen. controv. 1V. praef. 
p.265. Saepe etiam fiebat, ut quod Petro- 
nius ait Sat. I, 2. cum in forum venissent, 
putarent se in alium terrarum orbem delatos, 
turpiterque labarent; talia exempla sunt Por- 
cii Latronis ap. Sen. l. c. p. 266. Albutii ib. 
Ill. praef. p. 200. Suet. de clar. rhett. c. 6. 
Cestii Pii ap. Sen. exc. controv. III. praef. p. 
399 sq. 

312 Sen. controv. 10. $. 21. p. 154. Prae- 
terea cf. dial. c. 20. exigitur iam ab oratore 
etiam poeticus decor, non Accii aut Pacuvii 
veterno inquinatus sed ez IHoralii et Vergilii 
et Lucani sacrario prolatus. Quintil. X, 2, 
21 sq. 

adhuererum vacuaimpleretur quasi 
et decoraretur digna aliqua mate- 
ria; e quo numero sunt philosophi 
Fabianus Papirius et L. Seneca, e 
poetis Lucanus et Seneca tragicus, 
quorum haec erat natura, quae illis 
temporibus haud dubie multorum 
fuit, ut animi per se non admodum 
firmi et constantes ipsa orationis 
arte et verborum fortitudine quasi 
impetu quodam in generosos affe- 
etus et virtutis amorem extolleren- 
tur, laudabili quidem consilio sed 
effectu exiguo et tam cito evane- 
scente quam ortus erat.213 Alii rur- 
sus cum intellegerent in ipso illo 
orationis genere sedem habere va- 
nitatem et angusti pectoris ambi- 
tionem, aut arte omnino abstinen- 
tes soli se rerum studio totos dede- 
runt, ut Plinius maior,31 autreversi 
ad liberae rei publicae exempla ve- 
teres scriptores imitari coeperunt, 
Ciceronem plerique, nonnulli Sal- 
lustium, inani hi quoque conatu,315 
nisi simul efficeretur, ut quam ver- 
bis praeferebant priscam virtutem 
et severitatem, eandem rebus ge- 
rendisexercere possent; hocautem 
propositum fuit Plinio et aliis haud 
dubie pluribus Quintiliani discipu- 
lis, qui simul sui seculi et eloquen- 
tiam et rei publicae statum damna- 
bant, simul et Ciceronem imitaban- 
tur et infinitam principatus vim 
coerceri volebant; idem "Tacito 
quoque propositum fuisse ante- 
quam ad historiam scribendam se 
contulit, supra demonstravi.316 Sed 


313 Hinc est, quod fortia verba, quae cum 
irrisione dixerunt Tibull. II, 6, 12. Propert. 
1, 5,14. magno in honore sunt apud Senecam; 
vid. epist. 100, 10. dial. I1, 15, 4. et de effe- 
ctu eiusmodi orationum vid. ep. 108,7. 12 sqq. 
hinc est, quod in laude ponitur, si quis quac 
dicit, sentire videtur; vid. Sen. ep. 75,3. 100, 
11. 115, 1. Quintil. X, 1, 123. XII, 1, 25. 29. 
Tac. Ann.I, 52. hinc est quod Lucano morienti 
subitus fortitudinis impetus natus est recitan- 
dis versibus; vid. Tac. Ann. XV, 70. 

314 Vid. adnot. 1. 

315 Ciceronianos intellego et antiquos ora- 
tores tales, quos describit Aper dial. c. 23. 
cf. Quintil. X, 2, 17 sq. ex eo genere sunt au- 
ctores orationum Ciceroni suppositarum ; Sal- 
lustii autem imitator est auctor epp.de rep.ord. 
et Arruntius, de quo Seneca epist. 114, 17 — 19. 

316 Vid. supra p. VIII. XVI sqq. 

eum maturiore aetate relicto ora- 
torio studio, cui ab ineunte aetate 
deditus fuerat, aliud litterarum ge- 
nus illustrandum susciperet, non 
profecto casu quodam aut inconsi- 
derato animi impetu sed certo con- 
silio novum dicendi genus elegit et 
effinxit, cuius hoe primum propri- 
um erat, quod id ab aequalium con- 
suetudine non minus recedebat 
quam illud alterum, quo adhuc 
usus erat; sed in Ciceronis imita- 
tione cum subsistere non liceret. 
quia is nullum historicis exemplum 
proposuerat, non unum aliquem 
alium ex veteribus imitari instituit, 
sed ut erat natura propensus, inter 
diversas partes medio quodam iti- 
nere incedere, quemadmodum ne- 
que a principatu abhorrebat neque 
3 libertate, itanoluitneque veterem 
neque novam dicendi artem aut to- 
tarn abicere aut totam retinere,317 
sed ex utroque genere tertium ali- 
quod composuit, quod utriusque 
virtutes coniungeret. Quare pluri- 
ma sunt in eius dicendi genere ex 
novicio illius seculi more derivata, 
multa ex veterum acmaxime ex Sal- 
lustii imitatione petita, multa etiam, 
id quod tum fieri solebat, ex poetis 
et maxime ex Virgilio adseita, de- 
nique multa ex graecarum littera- 
rum studio traducta; sed omnia 
haec quamvis diversa et discrepan- 
tia ita copulavit inter se et sui in- 
genii vi perfudit, ut quamvis saepe 
appareat, unde aliquid sumptum 
sit, aliud tamen esseappareat,quam 
unde sumptum est, effecitque, quo 
Seneca praecepit,318 utadhibita in- 
genii sui cura et facultate in unum 
saporem varia illa libamenta con- 
funderet et unum quiddam fieret 
ex multis, una illud quasi forma 
pereussum, par sibi ubique ét con- 
stans et aequale. 

Iam vero diversa illa et aliunde 
adscita per se tractare longum est 
nec plane huius loci, quamquam 
optandum est, ut qui de Taciti elo- 


317 Vid. adn. 67. et cf. quae Aper praedi- 
cat dial. c. 23 extr. et Maternus ib. c. 4lextr. 
918 Epist. 84, 5 — 10. 

quentia acturi sunt, diligentius et 
accuratius illa persequantur et di- 
stinguant, quam adhue factum 
est219 Sed quid Taciti praeter 
ipsam illam diversorum libamento- 
rum coniunctionem maxime pro- 
prium sit qualisque ea forma sit, 
qua cuneta percussit, paucis dicen- 
dum est. Ac primum quidem ora- 
tionem necesse est accommodatam 
esse consilio ei, quod in historia 
scribenda Tacitus sequi se profes- 
sus est et de quo supra exposui; in 
uo eum virtutis studium insigne 
sit et vitiorum severissima exagita- 
tio, facileapparetnon aliud dicendi 
genus ingenio tam sancto probari 
potuisse nisi ipsum illud eeuvóv vel 
grave, quod in oratione eius a. 100. 
habita eximium fuisse scribit Pli- 
nius ;320 ac fieri potest, ut illo iam 
tempore oratio "l'aciti deelinaverit 
aliquantum a priore consuetudine 
et colorem quendam duxerit simi- 
lem ei, qui est in libris paulo ante ^ 
editis. In gravitate autem illa2?1 
hoc maxime inest, quod rerum di- 
gnitatem et magnitudinem non de- 
stituit oratio nec est sensuum am- 
litudine ae severitate inferior; 
itaque in verborum delectu hoe ma- 
xime agit, ut vulgaria et levia devi- 
tet; itaque, ut exemplo utar, quo- 
niam graecae voces admixtae affe- 
runt familiaris sermonis similitudi- 
nem et levem quandam habent 


319 Multa plerumque qui adhuc de Taciti 
stilo scripserunt tribuunt ei, quae non ipsius 
propria sunt sed dudum Caesarum aetate fre- 


d|quentata. Praeterea Virgilii quoque et Sallu- 


stii et Graecorum imitatio casu magis hic illic 
indicata est quam constanter et de industria 
observata, nisi quod Kiesslingius in Histo- 
riarum editione Virgilianos locos diligenter 
adnotare coepit; actamen eares nonnumquam 
magni momenti est; veluti hist. II, 76 ne quis 
forte putet Muciani orationem non solum re- 
bus sed etiam verbis fere convenire cum em, 
quam ipse Mucianus habuerat, sciendum est 
initium expressum esse ex epistula Mithrica- 
tis ap. Sallust. hist. IV, 19. ed. Kritz. 

320 Vid. supra adn. 37. 

321 Extat libellus vel Clugii vel potius 
Bergeri sic inscriptus: 70 gsuvov in ora- 
tione Corn. Taciti ad Plin. L. II. ep. 11. ex 
Hermogenis disciplina expensum. Vitemb. 
1725. dequo breviter refert Niclas ad Heineccii 
fundam. stili p. 220—223. Ceterum Tacitus 
ipse gravitatem operis sui appellat hist. I1, 56. 

eruditionis ostentationem, ab his 
'l'acitus diligentissime abstinuit.322 
Item non permisit sibi iis dicendi 
artificiis uti, quaelegentium animos 
in se convertere et a rerum ipsarum 
cogitatione abducere possint, a 
qua vanitate Tacitus si quis alius 
alienus est;323 documento est quod 
eum declamatores et scriptores at- 
que etiam poetae sententiosum di- 
cendi genus ita sectarentur, ut ean- 
dem sententiam non contenti semel 
bene dixisse saepius mutata forma 
repeterent, scilicet ambitiosa argu- 
tia ingenii sui admirationem exci- 
tantes nulla rerum ipsarum cura, 
quibus brevius satisfieri poterat,924 
'l'aeitus quamvis illo artificio exer- 
eitatissimus tamen unum tantum 
eius exemplum habet;325 alibi una 
euiusque sententiae forma conten- 
tus est neque ea operose ornata 
sed simpliee et brevissima.326 Acu- 
men inesse sententiis et descriptio- 


322 Platonis verba Ann. VI, 12 (6) non 
graece posuit; vid. adn. 13; item "Tiberii 
pauca verba graeca latine rettulit Ann. III, 
65. illud magis mirum, qucd ne Soteris qui- 
dem nomen graece dicere voluit Ann. XV, 
71. Philosophos quoque appellat sapientiae 
doctores vel professores vel sapientes; vid. 
hist. IV, 6. 40. Agr. 2. 46. Ann. VI, 28. XVI, 
19. 34. XIV, 59. XV, 71. nisi ubi proprie studii 
genus indicat; vid. hist. III, 81. Agr. 4. 

323 lniustissima est Monboddonis accusa- 
tio vol. II, p. 342, ed. Germ., cui salebrosa 
videbatur ct obscura oratio Taciti, ad quam 
intellegendam necesse sit verba magis adver- 
tere quam res; scilicet ne sic quidem verba 
Taciti satis intellexit, idque sua culpa, non Ta- 
citi ; vid. p. 350. 

324 Id vitium Scaurus in Ovidio, M. Seneca 
in Votieno Montano, Fronto in L. Seneca et 
Lucano notavit; vid. Sen. controv. IV, 28. p. 
307 et 308. Fronto de oratt. p. 124 sqq. ed. 
Berol. in Velleio ego notavi, Allg. Lit. Z. 
1837. Nr. 102, p. 202, et deinde Kritz in pro- 
legg. ad Vell. p. LV sqq. Rara sunt apud ve- 
teres exempla, ut C. Gracchi ap. Gell. XI, 
10, 2. Cic. de Rep. I, 4, 7. quamquam nostri 
casus plus honoris habuerunt quam laboris, 
neque tantum molestiae quantum gloriae, 
maioremque laetitiam ez desiderio bonorum 
percepimus quam ez laetitia improborum 
dolorem. 

325 Ann. VI, 38 (32). L. Vitellius — re- 
gendis provinciis prisca virtule egi: unde 
regressus el — turpe in servitium mulatus 
exemplar apud posteros adulatorii dedecoris 
habetur , ccsseruntque prima postremis et 
bona iuventae senectus flagitiosa oblitteravit. 

326 Vid. adn.269. 

nibus eius non nego, sed id tale est, 
ut in laude ponendum sit; neque 
enim ludit aeumine aut argutiae 
oblectationem captat, quod ii fa- 
eiunt, qui magis verborum ornatui 
serviunt quam rerum veritati; ita- 
que abhorretab eiusmodi verborum 
lusibus, quibus creber est L. Se- 
neca, qui saepe totam vim senten- 
tiae et diversarum rerum discrimen 
molesta subtilitate in unius litterae 
vel syllabae discrepantiam confert 
varias polyptoti formas frequen- 
tans,3?7 aut duplicis significationis 
verba semel posita ita cum aliis 
iungit, ut in pari iunctura praeter 
expectationem diversa significatio 
51t,28 aut utitur aliis figuris, quae 
paene per vim lectoris admiratio- 
nem extorqueant.329 Talia artificia 


327 De exemplis plurimis ponam pauca 
speciminis causa: Ep. 78, 17. brevis morbus 
uc praeceps alterutrum faciet : aut extingue- 
tur aut extinguet. quid autem interest non 
siL an non sim? Ep. 9, 7. hoc interest inter 
eum, qui amicum paravit el. qui parat. — 
artifici iucundius qinpere est quam pinzissc. 
Ep. 120, 6. eiusdem animi fuit auro non 
vinci, veneno non vincere. Ep. 79, 6. ínven- 
turis inventa non obstant. Ep. 98, 11. habere 
eripitur, habuisse numquam. benef. 1, 9, 4. 
nemo uxorem ducit nisi qui abduxit. ib. V, 
25,3. magis tempestive repetendum est bene- 
ficium quam petendum. Ep. 24, 20. tuuc ad 
mortem pervenimus, sed diu venimus. Ep. 
49,10. effice ut ego mortem non [zgiam, vita 
me non e[fugiat. Ep. 27, 7. stullorum divi- 
tum adrosor et, quod sequitur, adrisor , et, 

uod duobus his adiunctum est, derisor. Ep. 

8, 44. Zenon Eleates ommia negotia de 
negotio deiecit. 

828 Ep. 94, 66. Marius exercitus, Marium 
ambitio ducebat. dial. II, 2, 3. Catoni tu pu- 
las iniuriam fieri potuisse a populo, quod aut 
praeturam illi detraxit aut togam? dial. VI, 
9, 2. AE DEP intulit tumulo (Drusum), si- 
mul et illum et dolorem suum posuit. dial. I, 
3, 12. de morte disputavit usque ad. ipsam. 
dial. VI, 16, 4. acerbam mortem filii tam 
magno animo (ulit, quam ipse leges tulit. 
Ep. 70, 17. quemadmodum suus finis veniet 
in mentem omnia sine [ine concupiscentibus ? 
Ep. 82, 21. vita potius quam loco cedere. 

329 Veluti de antimetabole, de qua figura 
dixi in prooem. ind. lectt. univ. Vratisl. acest. 
1852. p. 10. ad dial. III, 18, 1. cf. illa dial. I1, 
2,8. neque enim Cato post libertatem vixit 
neque libertas post Catonem. Ep. 81, 29. non 
enim quia concupiscenda sunt , laudantur, 
sed concupiscuntur quia landata $unt : et cum 
singulorum error publicum fecerit, singulo- 
rum errorem facit publicus, Ep. 94, 7. opti- 
mam doloris esse naturam, quod non potest 
nec qui eztendilur, magnus esse , nec qui est 

apudTacitum nullareperias ; neque 
hoc dico, figurarum eum usu plane 
abstinuisse, sed usus iis est ut vi- 
rum gravem decebat, quo maiorem 
rebus vim adderet, non ut cirea res 
ludibundus suam argutiam in con- 
spectum daret; quo fit utsententiae 
eius et figurata oratio non frigeant, 
sed ipsum legentis animum verita- 
tis vi permoveant; veritatem autem 
fieri non poterat quin quasi arma- 
tam acumine produceret, ne auf 
dubitatio relinqueretur aut prave 
factis excusatio et effugium. Quare 
vituperari non debet quod saepe 
contraria ita inter se iungit, ut vel 
oxymori figura oriatur vel in epi- 
grammatis modum aculeata sit ora- 
tio; non enim pons saepe vera re- 
rum natura aliter aperiri, nisi ut 
quae in iis sit repugnantia perspi- 
eue significetur, atque id videtur 
aptius et gravius fieri in Taciti bre- 
vitate, quae eandem repugnantiam 
plane ad vivum expressam ante 
oculos ponit, quam siidem pluribus 
verbis enarretur. Veluti quod de 
mathematicis scribit hist. I, c. 22: 
genus hominum potentibus infidum, 
sperantibus fallax, quod in civilate 
nostra et vetabitur semper el retinebi- 
tur, non debebat reprehendi quasi 
generosa simplicitate destitutum; 
neque enim generosior erit oratio, 
verum haud paulo languidior, si 
dixeris: quod quamvisvetetur semper, 
tamen semper retinebitur.. Similiarte 
in eadem re usus est Ànn. XII, 52. 
de mathematicis Italia pellendis fa- 
ctum S. C. atroz et irritum. Nec ma- 
gis reprehendi debuit ille de Galba 


loeus hist. I, e. 49. maior privato vi- ||, 


sus, dum privatus fuit, el omnium con- 
sensu capaz imperii, nisi imperasset, 
Neque enim vitiosa oratio videri 

otest, quae rem ita ut est expri- 
1nit.330 Ceterum est eius artis longe 


magnus, extendi. Ep. 104, 26. non quia dif- 
ficilia sunt, non audemus , sed quia non au- 
demus , difficilia sunt. Unum simile ap. Tac. 
hist. 11,37. neque Paulinum sperasse tantam 
vulgi moderationem reor, ut qui pacem belli 
amore turbaverant , bellum pacis caritate de- 
ponerent. 

330 Nominatim illoslocos reprehendit Mon- 

erebrior usus in Historiis quam in 
Annalibus. 

Illud praeterea insigne est in Ta- 
eito, quod enunciationum membra 
pari loco et dignitate posita non 
facit forma aequalia sed quaerit 
etiam inaequalitatem; quae con- 
suetudo quamquam a Ciceronis usu 
discrepat, Taciti aetate ad gravita- 
tem dicendi aptissima erat atque 
etiam necessaria, postquam desie- 
rant Romani numeris Ciceronis de- 
lectari et arte illa placida et tran- 
quilla acquiescere, qua sententiae 
tamquam aedificii partes structura 
etornatupari inter se convenientes 
componi solebant; molestum enim 
videbatur et taedii plenum, si ae- 
qualitatis regula observata ex ante- 
cedente sententiae membro mente 

raecipi poterat sequentis membri 
orma; atque ipse etiam scriptor 
eavere debebat, ne quae partes 
orationis expectatione praesumptae 
nimis neglegerentur aut fastidium 
crearent toti orationi perieulosum ; 
itaque "Tacitus inaequalitate mem- 
brorum providet ne quid impatien- 
tia legentium pereat, idque non 
solum sine sensus detrimento facit, 
sed eadem opera plerumque sub- 
tiliter aliquod. rerum discrimen in- 
dieat, quod servata membrorum 


aequalitate adverti non poterat. 331 


Sed nihil magis, nihil frequentius 
in Tacito reprehensum est quam 
obscuritas et nimia brevitas; vide- 
tur autem tota haec criminatio e 


boddo p. 353. Similia haud pauca reperiuntur, 
veluti illud hist. III, 32 extr. (amquam si- 
num. incendendae Cremonae dedisset , quae 
tam flagrabat. cf. Ann. JI, 41. 52. hist. 1, 36. 
omnia serviliter pro dominatione. hist. 1I, 60. 
LI, 58.1, 88extr. per incerta tutissimi, quod 
comparandum est cum illo Thucydidis IV, 18. 
otzwec «éya3à à &uglploXov aa qaos ESev- 
T0. nam hunc quoque oxymoro uti demon- 
stravi in Lucubratt. Thucyd. p. 82 sqq. 

331 Similiter in iis, qui nulla incisa inter- 
ponunt sed omnia periodis concludunt, ait 
Demetr. zt. Égugy. c. 15. oí Gxovovzeg vav- 
vigi di có ázl9avov, ori 0i xal ixpu- 
voUGt và c£Ay «dv zegióduv zgoeidóveg xal 
ztpoavagodat. cf. Aquila Rom. de figg. c. 19. 
De toto illo genere inaequalitatis primus di- 
ligenter egit Roth ad Tac. Agr. Exc. XXXIII, 
pag. 2768qq. 

nimia Ciceronianae linguae admi- 
ratione fluxisse; neque recusamus 
quominus cuipiam vel Caesaris 
emendata et elegans perspicuitas 
vel Livii lactea ubertas praeferen- 
da videatur; 'llacito vero cum in- 
dignum esset nihil aliud quam ve- 
tera exempla diversis temporibus 
imitatione exprimere, non minus 
quam oratori novis et exquisitis 
eloquentiae itineribus opus erat, 
per quae fastidium aurium effuge- 
ret232 et delicatis hominum iudiciis 
satisfaceret, qui in antiquitate nihil 
magis aspernarentur quam lenti- 
tudinem et teporem et veternum; 
quare ut artificiis noviciis abstine- 
bat, quae ex oratorum vanitate orta 
et ad voluptatem audientium com- 

arata a sanctitate et severitate 
ipsius abhorrebant, ita in antiquo- 
rum imitatione ea diligenter devi- 
tavit, quae sua quidem aetate ora- 
tionis gravitati nocerent. Hino est, 
quod eum in universum Sallustii 
maxime exemplum secutus est, 
quippe qui omnium iudicio oratio- 
nis gravitate maxime excelleret, 
tum nihil eius magis expressit, 
quam Zmmorlalem £llam velocitatem 
et brevitatem ,933 qua ille maxime in 
descriptionibus usus erat; nec 
vero ut imitator in iis, quae seque- 
batur, modum excessisse putandus 
est,334 sed ut homo ingeniosus il- 
lius exempli arte nutritus dicendi 
genus novum effinxit, quod certis 
regulis descriptum suum in se ha- 
bet modum nativamque et con- 
stantem proprietatem. De qua 
sperandum est aequiora hominum 
iudicia fore, quanto magis cogni- 
tum et demonstratum erit, non 
libidine quadam et fluctuante ar- 
bitrio modo hoc modo illud omit- 
tere Tacitum, quod ad legitimam 
orationis formam requirebatur, sed 
eertas esse eum et constantes leges 


332 Dial. c. 19. 

i 333 Quintil. X, 1, 102. cf. ib. $. 32. IV, 
, 45. 

334 Iniqua haec est Monboddonis crimina- 
tio, in qua hoc unum recte intellexit, a Sal- 
lustii' potissimum exemplo repetendam esse 
brevitatem ct velocitatem Taciti. 





DE CORNELII TAGITI VITA INGENIO 


secutum, longe illas diversas ab iis, 
quas e Ciceroniani aevi usu petitas 
plerique solas norant, qui Taciti 
obscuritatem et brevitatem damna- 
verunt. Nam quae frequentissima 
uerendi causa est, quod saepis- 
sime desunt aut particulae, quibus 
sententiarum vel verborum iunctura 
indicetur, aut quod verbum esse et 
alia, quae ad eius sensum prope ac- 
cedunt, non adiecta sunt, non cre- 
dendum est haec sine regula aut 
oni aut omitti, neque hoc fuit 
Taciti studium, ut orationem ab- 
ruptam faceret et amputatis sen- 
tentiis legentium expectationem 
falleret; sed brevitate hac una 
usus est, quae et aetatis suae con- 
suetudine permissa erat, et quae 
rerum gravitati recte exprimendae 
conveniebat, neque alias orationis 
partes praetermisit nisi quae omis- 
sae nullum sententiae damnum, 
positae nullam vim aut etiam lan- 
guorem illaturae erant. Neque 
numero caret eius oratio,335 sed is 
quoque alius est quam Ciceronia- 
nus; nam etiam periodos si quando 
admittit, longe diversas struit, fre- 
quente et multiplici partieipiorum 
usu, raris particulis et sententiis 
interpositis, neque tamen deest 
varietas et summa est in iungendis 
et discernendis iis quae gravitate 
eminent et quae secundaria ad illa 
explieanda et describenda acce- 
dunt diligentia et perspicuitas; 
euius rei illustre exemplum est 
Ann. I, 2, ubi una sententia descri- 
bit quomodo Augustus ad princi- 
patum pervenerit eumque nullo 
adversante retinere potuerit. 

Sed haec atque reliqua omnia 
quae ad eloquentiam "l'aciti perti- 
nentquoniam non possunt hoc loco 
singulatim enarrari, illud in summa 
dixisse sufficit, esse orationem eius 
gravitate plane admirandam et 
illius animi magnitudinis plenam, 
quae insignis est in Tacito, eandem 
in summa brevitate illustrem et 


835 Recte Wolfio ad Ann.I, 1. Tacitus au- 
dit hic tantus masculorum numerorum ar- 
lLifez. 

alaerem, suis legibus constantem, 
arte vero et diligentia eximia ela- 
boratam et pro rerum diversitate 
variam, sententiis et figuris orna- 
tam et distinctam, acumine in- 
signem, nullis tamen eiusmodi 
artificiis oneratam, quae a rerum 
cogitatione legentium animos ab- 
dueant, sed severam et composi- 
tam, quae denique generosum et 
prudentem scriptoris animum et 
testetur et commendet. 

Denique sicut in singulis senten- 
tiis rerum verborumque ordo prae- 
clarus est, ita etiam maiores partes 
facile animadvertimus summa arte 
esse ex temporum ordine et pro 
rerum natura per libros digestas. 
Nam quod Thucydidis et aliorum 
multorum exemplo formam anna- 
lium qui proprie dicuntur hactenus 
retinuit l'acitus, ut in suum quam- 
que rem annum referret, id quod 
sibi destinatum esse ipse testatur 
Ann.1V, 11. — neque id minus fecit 
in Historiis quam in Annalibus — 
non credendum est arti scriptoris 
diligentiam eam oflicere; neque 
enim discerpit materiam sed ordi- 
nat, neque annorum descriptionem 
ita pro summa lege habet, ut non 
diligentius etiam eum ordinem ob- 
servet, qui rebus ipsis inest. Quo 
fit, ut librorum finem saepe non in 
anni fine constituat sed in eo re- 
rum gestarum artieulo, in quo 
aequiescere narrationem par erat. 
Itaque ne de Historiis dicam, qua- 
rum qui supersunt libri ob nimiam 
rerum molem singularem rationem 
habent, in Annalibus librum XI 
in Messalinae, XIV in Octaviae 
morte, XV in oppressa coniura- 
tione Pisoniana terminavit; item 
librum V in Seiani, VI in Tiberii 
exitu finitos esse probabile est; 
vid. adn. 350. Praeterea ubi anno- 
rum separatio importune rebus in- 
terventura erat, aut tamquam in 
parenthesi novos consules comme- 
morat (III, 2), aut duorum atque 
etiam plurium annorum res con- 
iungit (VI,44. X1II,9. XII, 40), aut 
ubi id commode fieri non potuit, 

certe brevi sequentium mentione 
interposita efficit, ut quae tempore 
locisque disiuneta sunt, cogita- 
tione tamen et memoria facile con- 
iungi queant (I, 58. IV, 31. 71. VI, 
28. p. XI, 5). Proinde quamquam 
materiae genera saepe mutanda 
sunt, dum modo res domesticas 
persequitur, modo bella in provin- 
ciis gesta aliasque res externas 
enarrat,non tamen aut nimis diu in 
uno genere moratur aut nimis festi- 
nanter ad diversa transsilit, eoque 
modo et taedium legentium devitat 
nec exspectantes subito destituit, 
sed efficit ut suspenso semper et 
attento animo sequantur; atque 
ita per varias partes prudenter et 
electas et dispositas absolvit uni- 
versam illam servitutis memoriam, 
admirabile opus et unum, cuius et 
totius quae summa sit et quae 

rima partitio, supra exposul p. 
EXIII sqq. 


Restat hoc unum, ut qua fortuna 
Taciti operapertot secula usa sint, 
paucis commemorem. Atque inter 
eiusdem quidem aetatis homines 
quale de iis iudicium fuerit, nullo 
festimonio cognoscimus; conie- 
etura autem haud improbabilis sit 
non potuisse admodum placere illi 
aetati tam acerbam et severam vir- 
tutem; ae Tacitus ipse indieare 
videtur haud paucos historiarum 
suarum reprehensores extitisse ;9336 
itaque iam tum raros fuisse credi- 
bile est, qui tantam praestantiam 
intellegerent et recte aestimarent ; 
sequentibus vero temporibus cum 
Frontones regnarent et servilis 
priscorum seriptorum imitatio in- 
grueret et tanquam effeta tomana 
civitate fertilis ingenii gloria ad 
provineiales homines transiret, de- 
nique historicis, si unum Ammia- 
num Mareeilinum, graecum homi- 
nem, excipias, tam imminuta mens 
esset ut ctSuetonium sibitamquam 
summum exemplum proponerent337 


336 Ann. IV, 33. cf. adnot. 70. 
337 Flav. Vopisc. in Probo c. 2. et mili 
quidem id anini fuit, non ut Sallustios, Li- 

et ne in hae quidem imitatione feli- 
ces essent, facile existimabimus 
gloriam quidem Taciti et nomen 
non intercidisse sed defecisse in- 
tellectum et studium, ut magni viri 
PBeW tamquam alieni seculi bona 
e longinquo venerarentur, raro ipsi 
attingerent. Quare mirum non est 
quod tam paucis exemplis vulgata 
sunt, ut post unum et dimidium 
seculum M. Claudius Tacitus impe- 
rator cavendum putaverit, ne lecto- 
rum incuria deperirent; itaque de- 
cies ea p annos singulos seribi 
et in bibliothecis poni iussit una 
cum Taciti effigie.338 Qui id nar- 
rat Flavius Vopiscus in hae re Cor- 
nelium Tacitum scriptorem historiae 
Augustae appellat eiusque opera 
singulari numero usus non bros 
sed brum appellat, unde mani- 
festum est, nisi id antea iam factum 
erat, illo certe tempore in unum 
coniunctos esse Annalium Histo- 
riarumque libros, ut unum Histo- 
riae Augustae opus efficerent; et 
verisimile admodum est eodem 
tempore imperiti alicuius librarii 
consilio, cum una inscriptione 
utrumque opus comprehendendum 
esset, continuato librorum numero 
inseriptos esse Actorum diurnalium 
historiae Augustae libros XXX; atque 
tale volumen postea constat Hiero- 
nymum vidisse, quippe qui in com- 
ment. in Zachariam c. 8, 14 de Ta- 
eito dieat: qui post Augustum usque 
ad mortem Donstiani vitas Caesarum 
triginta. voluminibus exaravit; tale 
denique volumen illud quoque fue- 
rit necesse est, unde qui nunc su- 
persunt codices mss. omnes fluxe- 
runt, excepto, ut videtur, uno illo, 
quo primi sex Annalium libri con- 
tinentur, in quo id ex librorum 


vios, Tacitos, Trogos atque omnes disertissi- 
mos imilarer viros in vila principum et 
temporibus disserendis, sed Marium Mazi- 
mum, Suetonium Tranquillum, Fabium Mar- 
cellinum, Gargilium Martialem, Iulium Ca- 
pitolinum , Aelium Lampridium ceterosque, 
qui haec et talia non tam diserte quam vere 
memoriae tradiderunt. ldem in Aureliano c. 
2 exempli causa rursus Livium, Sallustium, 
Cornelium Tacitum, Trogum commemornt. 
838 Flav. Vopisc. in Tacito c. 10. 

numeris intellegi non potest, in- 
scriptionem certe, quam is nullam 
habet, aliam fuisse probabile est, ut 
supra p.X XII demonstravi. Reliqui 
autem codices omnes, qui postre- 
mos Annalium libros et Historias 
continent, librorum utriusque ope- 
ris numeros continuant; inscriptio- 
nemunus vetus codex nullam habet, 
scilicet casu omissam, ut deinde 
diligentius pingeretur a rubrica- 
tore; reliqui libri recentiores ha- 
bent plerique illam quam dixi, 
quae quamquam est ineptissima et 
mirum quantum a "Taciti mente ab- 
horrens, simul tamen ita docta est 
etita digna insulso ingenio alicuius 
vel librarii vel bibliothecarii, qui 
Tacito imperatori operam fecit, ut 
non debeat medio aevo ficta vi- 
deri.333 Ceterum ut verisimile est 
huic imperatoris curae libros illos 
deberi, ita nec multa eius iussu 
exempla scribi potuerunt, quia ipse 
sex menses tantum, frater Floria- 
nus duos regnavit, nec statim de- 
leta sunt eius generis vetustiora 
exempla, in quibus separatim ha- 
bebantur Annales et Historiae; 
nam et Tertullianum videmus di- 
stinetis utriusque operis libris lo- 
cum proferre ex quinto Historiarum 
libro, qui est in Aetorum diurna- 
lium historiae Augustae corpore 
vigesimus primus, et satis proba- 
bile est Orosium solas Historias, 
Severum Sulpicium solos Annales 
habuisse;349 denique ipse codex 
Corbeiensis videtur ex illo vetu- 
stiore genere codicum esse. Sed 
etiamsi multos annos regnasset 
Claudius Tacitus, non tamen puto 
effiei potuit, ut repugnante secu- 
lorum natura delectabilis scriptor 
fieret Cornelius Tacitus; pauci eum 
cum laude memorant,341 QCassio- 


339 Cf. supra adn. 261. Illad unum mihi 
medio aevo fictum videtur, quod in nonnullis 
libris est Actionum pro Actorum. 

340 Vid. supra adn. 90. et de Orosio et Se- 
vero Sulpicio Ritteri prolegg. p. XXXIII sq. 

341 Praeter Tertullianum , Flavium Vopi- 
scum,Orosium,Tornandem,quem supra p.XXIJ. 
indicavi, praedicat eum Sidon. Apollin. carm. 
II, 192. XXILI, 154. epist. IV, 14 et 22. Prac- 

dorus ut paene ignotum appellat' 
quendam Cornelium ,932 grammatici | 


plane ignorant;343 nec deinde per 
medium aevum ulla est eius memo- 
ria ne apud eos quidem, qui multo- 
rum veterum librorum notitia ex- 
cellunt, veluti apud Vincentium 
Bellovacensem, Bartholomaeum 
Anglieum, Walterum Burleium, 
alios; nam quod eum nomine tenus 
norunt Freculphus et Ioannes Sa- 
risberiensis, Orosio debent.344 Unus 
tamen fuit monachus Fuldensis 
Ruodolfus, mortuus a. 863, qui in 
parte ea Annalium Fuldensium, 
quam ipse scripsit, ab a. 838 usque 
ad a. 863 pertinentem, Visurgis 
nomen testatur se nosse ex ,,Cor- 
nelio T'acito scriptore rerum a Ro- 
manis in ea gente gestarum,'* indi- 
cans haud dubie Annalium librosI 
et II, in quibus solis id nomen legi- 
tur; hie igitur codicem aliquem 
horumlibrorum viderit necesse est, 
et quidem talem, qui inscriptione 
careret; aliter enim non bene in- 
tellegitur, cur non hane potius 
posuerit, quam verba illa, quibus 
parum accurate exiguam totius 
operis particulam indieat. Quare 
cum unus omnino vetus codex ex- 
tet, qui priores sex Annalium libros 
comprehendat, isque repertus sit 
in monasterio Corbeiensi, facile 
conieias hoc ipso codice Ruodol- 
fum usum esse sive Corbeiae sive 
Fuldae; constat enim ut ipsos mo- 
nachos ita saepe etiam libros inter 
haec et alia monasteria commeas- 


terea conicit Ritter proll. p. XXX sqq. usos 
esse Taciti libris Eumenium, Aurelium Victo- 
rem, Paulinum Nolanum, de quibus incerta 
res est. 

342 Cassiod.Var. V,2. ubi desuccini origine 
ex Tac. Germ. 45 refertur. Cornelium Nepo- 
tem intellegi male credidit Freudenberg in 
Quaestt. histor. in Corn. Nep. partic. II. p. 
15sq. sicuti apud Iornandem quoque, qui item 
uno nomine Cornelium appellat Annalium 
scriptorem , proferens locum ex Agr. c. 11 et 
12, fuerunt olim qui Cornelium Nepotem in- 
tellegerent. 

343 Excipiendus tamen scholiasta ad Iuven. 
I, 99 et ad XIV, 102, utroque loco Historiis 
usus; altero appellat Cornelium uno nomine ; 
idem ad sat. V, 36 num ante oculos habuerit 
Ann. XVI extr. ineertum est. 

344 Vid. Ritteri prolegg. p. XXXVI sq. 

se; atque ita ego statuo, si credere 
licet codicem Corbeiensem iam se- 
culo IX ante Ruodolfi aetatem ex- 
titisse; at eum Bandinius unde- 
cimo, Massmannus et Keilius (praef. 
ad Plin. epp. p. V.) decimo seculo 
scriptum esse iudicant, de qua re 
nos decernere non audemus, qui 
codicem non novimus nisi ex pau- 
eis lineis amici manu fideliter re- 
praesentatis; itaque si illi recte 
ludieant, superest ut Fulden- 
sem aliquem codicem extitisse cen- 
seamus, qui perierit, postquam 
Corbeiensis ex eo descriptus erat; 
certe causa nulla est, cur hunc 
ipsum Corbeiensem librum potius 

uldensem fuisse et Fulda ablatum 
suspieemur.34» Nam illud quidem 
constat, Corbeiae fuisse eum a. 
1513, cum est in Italiam avectus; 
Mrape iam multo ante cum Poggius 
vel vi vel gratiis per monachum 
quendam Hersfeldensem pecunia 
egentem volumen aliquod Taciti 
ex aliquo Germaniae monasterio 
se adepturum speraret, de qua re 
complures sunt eius epistulae 
inter a. 1425 et 1428 scriptae, nihil 
impedit quominus de eodem Cor- 
beiensi volumine actum esse cre- 
damus 346 postea vero librum prae- 
stantissimum furto ablatum esse 
Corbeiensi monasterio, ipse testa- 
tur Leo X, pontifex maximus, qui 
eum per plures manus ad se dela- 
tum icit et Corbeiensibus exem- 
plum editionis ex illo codice ex- 
pressae magnifice ligatum ac prae- 
tereaetiamindulgentiam perpetuam 
misit,347 consolans scilicet furtum, 


845 Id frustra contendit Ritter in prolegg. 
p. XXXVII sqq. 

346 Locos ex Poggii epistulis post Bandi- 
nium collegit Ritter l. c. p. XXXIX sqq. ac 
fuisse tum magnam in Italia librorum Cor- 
beiensium famam ipsa illa Poggii epistula sa- 
tis declarat, qua spem Nicolai de iis minuere 
studet. Ceterum in toto illo negotio fraudem 
aliquam versatam esse et Poggii ipsius et 
fortasse etiam monachi Hersfeldensis, nemi- 
nem fugit. 

347 Epistulam Leonis protulit Bayle in 
diction. v. Leo; verba haec sunt: ,,De quo 
etiam dilecti filii Abbas et Conventus Mona- 
sterii Corwiensis Ordinis S. Benedicti Pade- 
bornensis dioeceseos nostri dilectissimi pos- 

cuius idem et fructu delectabatur, 
et occasionem praebuerat; Bero- 
aldus enim in ea editione, quam 
Leone iubente curaverat, ad ipsum 
scribit haee: 44ge vero quanta hoc 
ipsum laude dignum est, quod prope- 
.)dum praeconis voce ingentia 
praemia ndagatoribus | librorum 
proposuisti, si quos libros vetustas 
nobis invidit , alicunde e latibulis edu- 
zissent? Quae venatio Cornelii Ta- 
cili hos primos quinque libros, qui per 
longum seculorum ambitum latuerant, 
in saltibus Germaniae invenit. Quam 
tu praedam ad te allatam ac ma- 
gna mercede comparatam non 
velut aliqua librorum sepultura oc- 
cullasti sed tamquam verus omnium 
pater utilitati omnium consultum esse 
voluisti. In venatione autem illa et 
in furto quae partes fuerint Quae- 
storis cuiusdam Pontificii, quem 
seribitBeatus Rhenanus?18 eDania 
redeuntem repperisse codicem in 
Corbeiensi bibliotheca et detulisse 
secum Romam ad Leonem X. et ab 
illo quingentos ducatos accepisse, 
item num ille Quaestor fuerit Ioan- 
nes Angelus Arcemboldus Medi- 
olanensis, cum 'l'ezelio tum indul- 
gentias pretio vendens, aut quis 
alius rem gesserit, plane ignora- 
tur.349 Certe postquam codex Cor- 


sunt esse testes, ex quorum Dibliotheca cum 
primi quinque libri Historiae Augustae Cor- 
nelii Taciti, qui desiderabantur, furto sub- 


iracli fuissent, illique per multas manus ad 


nostras tandem pervenissent, nos recognitos 
prius eosdem quinque libros et correctos a 
viris praedictis literatis in nostra Curia ex- 
sistentibus cum aliis Cornelii praedicti operi- 
bus, quae extabant, nostro sumptu imprimi 
fecimus. Deinde vero, re comperta, unum ex 
voluminibus dicti Cornelii, ut praemittitur, 
correctum et impressum, ac etiam non inor- 
dinate ligatum, ad dictos Abbatem et Con- 
ventum Monasterii Corwiensis remisimus, 
quod in eorum Bibliotheca loco subtracti re- 
ponere possent. Et ut cognoscerent ex ea 
Bubtractione potius eis commodum quam in- 
commodum ortum, misimus eisdem pro Ec- 
clesia Monasterii eorum indulgentiam per- 
petuam.'* Cf. Vogel, Serap. VII, p. 294. 

348 in adnot. ad Ann. IV, 43. pag. 125. 

349 Arcimboldi nomen Ernestium primum 


in hac re posuisse, missum autem illum esse 


exeunte anno 1514 et e Dania demum circa 


A. 1518 vel 1519 rediisse, cum codicem ipsum! 
jam a. 1513 aut certe 1514 Romam pervenisse, 


constet, monuit Ritter p. XLIII sq. Mihi ali- 

beia Romam avectus est, traditus 
primum est Francisco de Soderinis 
Cardinali, et deinde privatae Leo- 
nis bibliothecae illatus, quam ille 
iam Cardinalis magno studio colli- 
rd coeperat, denique a Clemente 

II cum illa Florentiam traductus, 
ubi nune quoque servatur in bibl. 
Laurentiana vel Medicea Plut. 
LXVIII. cod. I. Est autem is liber 
perspieue et satis emendate sceri- 
ptus, nec ullo graviore damno af- 
fectus; nam lacuna illa, quae est 
post lib. V, c. 5, fuerat iam in eo 
codice, unde hic transscriptus est; 
dicebatur autem olim quinque ]li- 
bros Annalium continere, donec 
primus Lipsius animadvertit, ulti- 
mam partem sexti libri esse; sed 
eum quoque erravisse, cum posuit 
sexti libri initium non in ipsa illa 
lacuna sed in lib. VI cap. 7. nuper 
demum a me animadversum est. 350 
Postremos Annalium libros et Hi- 
storiarum quae supersunt cum 
Apuleii libris de magia, metamor- 
phoseon et Floridorum continet 
vetus unus codex ms. qui item est 
Florentiae in eadem bibliotheca 
Plut. LXVIII. cod. II. membran. 
inseriptione carens, seculo XI 
seriptura Longobardiea in Casi- 
nensi, ut videtur, monasterio?51 
exaratus, vitiis multo pluribus ob- 
situs quam Corbeiensis, inter quae 
sunt etiam scholia e margine in 
ipsam Taciti orationem illata, par- 


quando princeps Gustavus de Hohenlohe- 
Schillingsfürst, vir humanissimus, in cuius 
familia hereditarium est Corbeiae dominium, 
cum ei ipsum primum Annalium librum enar- 
rarem, testatus est nunc quoque Corbeiac 
famam ferri, Taciti codicem esse in dolio oc- 
cultatum et ita noctu per furtum ablatum. 

9850 Exposui de ea re in Philologo vol. III, 
p. 152 sq. et secuti me sunt Halmius et Nip- 
perdeius; Ritter vero Lipsii errorem frustra 
defendere maluit. 

351 Vid. Keil, Observatt. crit. in Cat. et 
Varr. p. 77. cui fidem habeo propterea quod 
ipse scripturae similitudinem comparare po- 
tuit. Ritter prolegg. p. XLV. infelici industria 
testimonium petivit e Chronico Casinensi, in 
quo quod abbate Dionysio inter alios libros 
scripta narratur liistoria Cornelii cum Omero, 
non est illa Cornelii Taciti sed Nepotis quae 
ieropnur Sive Daretis historia de bello Tro- 
ano. 


SCRIPTIS COMMENTATIO. 


tim illa iam olim, partim a nobis 
expulsa, nonnulla fortasse nondum 
animadversa; de aliis dubitatur; 
addita illa esse ab homine chri- 
stiano post sec. VII, ex eo intelle- 
gitur, quod erebra sunt in Iudaeo- 
rum rebus hist.lib.V. etquod unum 
ex Isidoro genu hist. II, c. 98. 
Eorundem librorum plusquam tri- 
ginta codicesrecentiores numeran- 
tur, quorum nullus videtur ante a. 
1400 scriptus, plerique nondum sa- 
tis explorati sunt;3592 nec dubium 

uin pars eorum fluxerit ex ipso 
illo Mediceo,non tamen crediderim 
omnes, si quidem vera sunt illa, 
quae supra de inscriptione dixi; 
accedunt inter magnam et inutilem 
discrepantium scripturarum farra- 
ginem, quae ex errore vel negle- 
gentia et inscitia aut prava emen- 
datione ortae sunt, nonnullae, quas 
vix credas talem originem habere; 
quare mihi verisimilius est partem 
eodieum derivatam esse ex codice 
admodum simili Mediceo sed ta- 
men alio, ut eos, de quibus id de- 
monstratum fuerit, in subsidium 
nonnumquam advocareliceat,prae- 
cipua tamen et prima auctoritas 
Mediceo tribuatur. 

Difficilior res est in minoribus 
"Taciti libris, quorum nullus extat 
eodex vetustus; atque in Agricola 
tanta est etiam recentiorum pauci- 
tas,ut de nullo constet praeter duos 
Vaticanos seeulo XV scriptos, quo- 
rum alter multa habet imperiti et 
neglegentis librarii vestigia, alter 
longe emendatior est a manu Pom- 

onii Laeti; hune non quidem ex 
illo sed ex eius simili fluxisse pro- 
babile est, qui periit. ''ertium vero 
aliquem librum fuisse, ex quo Pom- 
ponius in margine et supra lineas 
nonnulla adieeisse, et quartum, e 
quo Fulvius Ursinus quasdam scri- 
pturas protulisse creditur, equidem 
animum inducere non possum. Pu- 





352 Quod Keil scripsit in Mus. Rhenan. 
philol. vol. VI. a. 1848. p 145. exempla ex 
vetere codice transscripta esse iam seculo 
XII, id non videtur ad Tacitum, sed ad solum 
Apuleium pertinere. 


LIX 


teolanum deniquene codice diverso 
aliquo usum esse credamus, Wexii 
opera effectum est. 353 
Germaniae codices plus quam vi- 
ginti35 notietplerique collati sunt, 
recentiores omnes, inter quos non 
dieam integritate eximii sed certe 
vitiis aliquanto minus depravati 
sunt Perizonianus et qui sunt ei 
maxime similes; Perizonianus scri- 
tus est manu Ioviani Pontani a. 
460, Germaniam una eum dialogo 
et cum Suetonii de grammaticis et 
rhetoribus libellis continens; ac 
Pontanus quidem magna cura et 
diligentia expressit exemplum id, 
uod ipse testatur tempore Nicolai 
v. pont. max. allatum esse ab Enoc 
Asculano, qui eonquirendorum li- 
brorum causa in Galliam et inde in 
Germaniam profectus erat; sed id 
non dixit vetustate excellere; men- 
dosum esse bis conqueritur; acce- 
dit quod mendae ipsae et scribendi 
consuetudo non sunt eiusmodi, ut 
seculi IX. fuisse aut simile Corbe- 
iensi Annalium credi possit; quare 
nimius est in fingendo Ritterus, 
ui quoniam constat eundem Ruo- 
dolfum, Fuldensem, de quo supra 
dietum, a. 863 in conscribenda 
"Translatione S. Alexandri aliquo 
Germaniae codice usum esse, opi- 
natusest ipsum hoc Ruodolfi exem- 
lum Fuldense ab Enoc Asculano 
omam delatum et a Pontano fide- 
liter expressum esse. 
Dialogi denique pauci codd. mss. 
extant et hi quoque omnes recen- 
tiores, quos verisimile est nullum 


358 Verceortamen ne saepius aliquanto quam 
nunc Wexium secuti fecimus, ipsa illa inscitia 
alterius librarii praeferenda sit Pomponii Laeti 
scientiae, quae multo maior est quam fides; 
veluti Agr. c. 9. in illis: credunt plerique 
militaribus ingeniis subtilitatem deesse, ct 
c. 42. nec Agricolae consilium dcerat , deterior 
ille codex habet adesse et aderat, unde coni- 
cias potius abesse et alierat scribendum, sci- 
licet usu paulo rariore et minus trito; pariter 
legitur et sine discrepantia c. 12. quidam ar- 
Lem abesse legentibus arbitrantur. 

954 Ad undeviginti illos, quos Massmannus 
et Tagmannus recensuerunt, accedit Grim- 
mensis unus, qui Weicherti fuit, et Middle- 
hillensis ille, de quo vid. Pertz, Archiv. vol. 
IX, p. 501. 


LX 


alium fontem haberenisiexemplum 
illud ab Enoc Asculano in Italiam 
allatum; de Germaniae codicibus 
ne idem existimemus, obstat si non 
aetas eorum et numerus, at certe 
scripturae discrepantia magna et 
varia. 

Editionum indices repetere pa- 
rum utile arbitror; illud in univer- 
sum dicere sufficit post immortalia 
I.Lipsiimerita cum CurtiusPichena, 
'l'h. Ryckius, alii minoribus gradi- 
bus in emendandis et explicandis 
''aciti operibus proficerent, editio- 
nes a Gronoviis primum institutas 
et auctas, deinde ab Ernestio, Wol- 
fio, Oberlino, Bekkero repetitas et 
locupletatas et correctas complecti 
fere plurima et optima, quae a prio- 
ribus collata erant; maiore mole 
idem consilium secutus Rupertius, 
eum Waltherus maxime in colli- 
gendis copiis criticis diligens fuis- 
set; Bachius, Kiesslingius, Doe- 
derleinius, Duebnerus editiones 
adnotatione apte et utiliter selecta 
instruxerunt; nunc vero postquam 
Orellii consilio, opera Baiteri Flo- 
rentini codices veteres denuo et ac- 
curatissime exeussiitemque ab aliis 
minorum librorum codices diligen- 
tissime conquisiti etexaminatisunt, 
nisi quid insperati auxilii emergat 
prompta fere esse et parata viden- 
tur, quae nobis ad emendandos 
''aciti libros adiumenta antiquitus 
tradita suppetunt, ut angustioribus 
jam et certioribus finibus divinandi 
audacia coercenda sit, qua quam- 
quam ne nunc quasi eareri potest 
in iis maxime libris, qui non Cor- 
beiensi codice continentur, plus 
aliquanto operae ponendum erit et 
inrebus cognoscendis, quasT'acitus 
tradidit, et in linguae Taciti elo- 
quen MA dUd X De explicandis; 
atqueinillo quidem genere multum 





DE CORNELII TACITI VITA INGENIO SCRIPTIS. 


profutura speramus quae nune cum 
maxime vigent studia epigraphiea, 
in altero vero hoc post Rothii uti- 
lissimam diligentiam optandum est 
ut simul adhibeatur accuratior eius 
orationis cognitio, quam inde ab 
Augusti aetate rhetores maxime et 
declamatores excoluerunt. Nec de- 
fuerunt sane post Orellium multo- 
rum studia variis nominibus utilia; 
omnia vero Taciti opera diligenter 
ediderunt Ritter et Halmius, edere 
coepit Nipperdeius. Nobis quidem 
in hae editione propositum fuit ut 
neque in scribendi ratione neque in 
emendandis verbis admitteremus 
quicquam, quod non posset sine 
commentario vel intellegi vel excu- 
sari. Itaque cum in priore volumine 
Nipperdeii potissimum exemplo 
uterer, quippe qui accuratissime 
veterum librorum auctoritatem se- 
cutus videbatur, in orthographico 

enere saepe et ab illo et à codici- 
fos discedendum fuit, non tamen 
omnia ad unum modum exaequa- 
vimus, sed ipsam etiam scribendi 
ineonstantiam eam retinuimus, quae 
a vulgari consuetudine non nimis 
recederet; coniecturas vero, qui- 
bus nos quoque ante Orellium cre- 
bro indulseramus, eum alias codi- 
cum testimoniis comprobatas, alias, 
quae certae videbantur, ab aliis 
praereptas intellexissemus, reli- 
quas vel nostras vel alienas pluri- 
mas damnavimus, paucas admisi- 
mus, inclinatis litteris significantes 
eos locos, in quibus a codicibus 
discessumest. Denique utuno con- 
spectu quiequid nostro consilio 
mutatum est, comprehendi possit, 
breviter eoslocos omnesrecensebi- 
mus in quibus eum aliquo verborum 
aut sententiae discrimine nostra 
editio a Nipperdeii exemplo differt. 


HUIUS EXEMPLI SCRIPTURA. 


ANN. LIB. I. 
c. 3. proiceret 
c. 4. exulem egerit, aliquid quam 
c. 5. ignarum id Caesari 
c. 8. passus nisi 
praet. coh. militibus singula 
nummum milia, legionariis 
aut coh. 
insignes visi 
€. 9. multa Antonio, cum 
c. 10. Q. Tedii et Vedii 
c. 14. in his quae 
c. 15. ne plures 
mox celebratio post * annum 
ad 
ob iustitium aut gaudium 
pervicacia vieta 
intentus operis 
numquamne nisi ad se filios 
accepit, [2] suis laboribus 
cessura quae pergerent 
ii vigiliis 
impe/lere ceterorum 
quod [neque disiecti] nil pau- 
eorum 
seque et proximos et Belg. 
opposuerant 
JM", Ennius 
quod tam triste? 
vos quoque, quorum 
retinebat ordines 
gener invisus; inimicisoceri; 
testis illa nox mihi, utinam 
sacerdotium, dominum: 
equorumque artus. lucis — 
mactaverant; simul truncis 
arborum antefixa ora. et 
cladis 
legiones classe — reportat; 
manum [in]tendentis 
,,en Varus est eodemque ite- 
rum 
esse docuerant. 
adversus externos militum 
. gratiam quaeri 
dum severitati consulitur 
causae varie traduntur 


c. 16. 
c. 19. 
c. 20. 
c. 26. 
c. 28. 


c. 81. 
c. 32. 


c. 34. 
c. 35. 
c. 38. 
e. 41. 
c. 43. 
c. 44. 
e. 55. 
e. 58. 
e. 59. 
c. 61. 


c. 63. 


c. 66. 
c. 69. 


c. (5. 
c. 80. 


LIB. II. 
c. 1. Tauro 
c. 6. huc intendit: missis ad census 


NIPPERDEIANI EXEMPLI 
SCRIPTURA. 


proiecerit (proieceret p. 302.) 

exul egerit, aliud quam 

Gnarum id Caesari 

passus est nisi 

praet. coh. militibus singula num- 
mum milia, urbanis quingenos, le- 
gionariis ac coh. 

insignes [visi 

Multa Antonio, dum 

[que tedii et] Vedii 

in iis quae 

ne praeturae plures 

Mox celebratio [annum] ad 


ob iustitium [aut gaudium] 
pervieacia victi 

vetus operis 

Numquamne ad se nisi filios 
accepit, suis laboribus 

cessurum qua pergerent 

Hi vigiliis 

implere ceterorum 

quod neque disiecti nec paucorum 


Sequanos, proximas et Belg. 
Opposuerunt 
M tus 
uid tam triste? 
osque, quorum 
retinebat ordinem 
ener invisus, inimicus soceri ; 
estis illa nox, mihi utinam 
sacerdotium hostium: 
equorumque artus. simul truncis 
arborum antefixa ora. Lucis — 
mactaverant. Et cladis 


[legiones elasse — reportat; 
manum intendentis 
En Varus et eodem iterum 


esse docuerunt. 
adversus externos militem quaeri 


dum veritati consulitur 
Causae variae traduntur 


[Tauro] ! 
huc intendit, missis ad census Gal- 


LXII SCRIPTURA HUIUS EXEMPLI. 


Galliarum P. Vitellio et C. 
Antio Silius et Anteius et 
Caecina 

c. 8. classis Amisiae relicta — erra- 
tumque in eo quod non sub- 
vexit [transposuit] militem 

*** Metanti castra Caesari 

Angrivariorum 

c.ll. atque ipsis densissimis in- 

ruens 

c. 13. eundem animum laudibus 

c. 14. sanguine sacri 

c. 20. libritoresque 

c. 22. Angrivarios 

e. 24. vasto [et] profundo 
Angrivarii 

c. 26. ultioni consultum est 

c. 32. datae his 
L.P**et 

c. 33. erat quippe — promerc. 
sed ut locis 

c. 41. visa in arduo 
Mosteni aut Macedones 

c. 49. aedes a Germanico 

c. 53. Tiberium tertio 

c. 57. discesserantque 

e. 60. deiectus [est]. 

c. 68. inde [in] Albanos 

c. 69. tabe obliti 

e. 19. sextae legionis 

c. 83. in quis coleretur 


LIB. III. 
c.3. praeferre visu 
c. 21. locos et inligatus 
c. 22. quae velut reicere 
c. 31. nam biennio 
c. 84. adsidere urbem 
c. 42. frustratus, postremo visis 
44. an et Sacrovirum 
41. turbet, omissam urbem 
c. 59. verum haec nobis [maiores] 
certamina 
c. 58. impediretur. duobus et 
e. 62. Cyprii tribus delubris 
e. 66. Bruttedius 
ausis ultro polluebat. Drut- 
tedium 
c. 68. quippe * alia parente geniti 
c. (1. quotiens non valitudo — ut 
pontificis 


c. 
c. 


LIR. IV. 
e. 3. adferebant; et quia vi 
c. 5. litus rostratae naves 


NIPPERDEIANI EXEMLPLI. 


liarum P. Vitellio et C. Antio. Si- 
lius et Apronius et Caecina 


Classis [Amisiae]relieta — erratum- 
que in eo quod non [subvexit] 
transposuit militem 

Metanti castra Caesari Ampsiva- 
riorum 

atque ipse densissimos inrumpens 


eundem in animum, laudibus 
sanguine sacro 
libratoresque 
Ampsivarios 

vasto et profundo 
Ampsivarii 

ultioni consultum esset 
datae iis 

L. Piso et 

[Erat quippe — promere.] 
sed ut, qui locis 

enisa in arduom 

Mosteni et qui Macedones 
aedes Germanico 
Tiberium tertium 
discesseruntque 

deiectus est. 

inde Albanos 

tabo obliti 

sextae legionibus 

in quis colerentur 


erferre visu 
0cos, inligatus 
uae velut nescire 
am triennio 
obsideri urbem 
frustratus postremo, visis 
An Saerovirum 
turbet. ... omissa urbe 
Verum haee nos; nobis maiores: 
certamina 
impediretur. Quinque et 
Cyprii tribus de delubris 
Bruttidius 
ausis provolvebat. Bruttidium 


[quippe alia parente geniti] 
QURE valitudo — ut. ... ponti- 
cis 


adferebant, quia vi 
litus constratae naves 


SCRIPTURA HUIUS EXEMPLI. 


coloniis antiquitus 
e. 10. quod is Lygdus 
e. 11. venerit, diralests aeque in- 
credibilia ne avide accepta 
c.12. inter intimos aviae et con- 
siliis 
c. 13. claritudine infausti 
c.26. gens ut culpae nescia 
c. 21. ex more calles evenerant 
c. 32. veteris populi R. res conpo- 
suere 
e. 33. easdem exitu causas 
tum, quod antiquis 
Romanasve 
ad incepta redeo. 
. nec victor quidem 
. per omnes provincias 
. malle; actamen 
. vera potentia augerz 
. innocenter paratae 
habetur, quia pecunias 
. editis incultu 
. Nequeignobiles— sententiis, 
verum 
properum per finem 
. deiecto promptissimo 
. esse in civitate [qui divo Au- 
gusto ortam] Germanici 
5. Pergamenos, quo ipso nite- 
bantur, aedem Augusto ibi 
sitam, satis adeptos 
Caesar [concessit] in Campa- 
niam 
voces procidebant 
quaad 
in sordidam mercedem 
auxilium appellatus tulisset 
oceultior in luxus 
terga urorum 


5 


000006000 
4 E 
SESEESSE 


CS 
SogES 


c. Dt. 


e. 60. 
c. 61. 
c. 62. 
e. 65. 
c. 61. 
c. 12. 


LIB. VI. 

c. D. (V,10).agnitus per dolum ; quis 
comitantibus alliciebantur 

nominis ;etpromptis...et mira 


— quippe ... exercitus Àe-: 


gyptum... eredebantque — 
iam 

c. 8. moderans neque ut ultra 

c.9. militibus? quos neque dicta 
imperatoris neque 

c. 10. noxiam conscientiae pro foe- 

dere habere 
c. 11. neque cuneta 
c. 17. Piso viginti 


NIPPERDEIANI EXEMPLI. LXIII 


colonis antiquitus 

quod is [Lygdus] 

venerit, ne divulgata atque [incre- 
dibilia] avide aecepta 

inter intimas aviae, consiliis 


elaritudini infausti 

gens et culpae socia 

ex more Cales evenerat 

veteres populi R. res conposivere 


easdem exitii causas 

''um [quod] antiquis 
Romanasne 

ad inceptum redeo. 

ne vietor quidem 

omnes per provincias 

malle. Attamen 

veram potentiam augeri 
innocenter partae 

habetur; qui pecunias 

editis sine cultu 

e.49. [nequeignobiles—sententiis.] 
e.50. Verum 

properum finem 

deleto promptissimo 

esse in civitate. ... Germanici 


Pergamenos (eo ipso nitebantur) 
aede Augusto ibi sita satis ade- 
ptos » 

Caesar in Campaniam 


voces procedebant 
quoad 

in sordida mercede 
auxilium tulisset 
occultos in luxus 
terga taurorum 


(V;) 10. agnitus; perdolumque co- 
mitantibus. alliciebantur 
nominis et promptis... etmira: 
quippe ... exercitus: Aegy- 
ptum... eredebantque. lam 


c. 2. moderans, neve ultra 

c.9. militibus. quos neque dicta 
nisi e praetorio neque 

c. 4. noxae conscientiam pro foe- 
dere haberi 

c. 5. Quae cuneta 

c. 11. Piso quindecim 


LXIV 
c. 18. 


c. 94. 


SCRIPTURA HUIUS EXEMPLI. 


quindecimvirum 
neque habere 
Mitylenaeum, proavum 


longius abierim 
. sponte vel necessitate 


c. 32. continuus principis 
c. 94. formam eius effinzere 
e. 31. virilitatis (non...habet): ii 
c. 41. quos super equites et 
e. 43. Caesars quaeque utrobique 
damnatus. 

c. 07. quaad privatus 

LIB. XI. z 
e. 1. [C.] Caesaris; non extimuisse 
c. 4. [at] causa 
c. 6. obstrepentibus his 


cogitavissent 
alioquin 
negotia agantur, 
c. T. subsidium [prae]parari 
se modicos senatores, 
quieta 
peterent. 
c. 8. Armeniis (zussu C.] Caesaris 
haberi [nam] inter Gotarzis 
pleraque saeva, qui necem 
[prae]paraverat; unde metus 
[eius] in 
stadiorum pervadit 
c. 9. fluxere, quamquam atrociorem 
repente faciunt 
c. 11. hisque intentius 
c. 12. opperiri futura 
c. 14. publico [publicandis plebis 
scitis] per fora 
c. 15. retinenda firmandaque haru- 
: spicum. 
c. 16. Roma petivit 
c. 17. ab his qui 
c. 20. fossam praeduxit 
e. 21. 
c. 23. 


pulcherrima: 


qui 


Oceani vetarentur 

in urbem et largitione 

velut capta sit civitas 

eorum moveretur 

et ara Iomana manibus eo- 
rundem per se satis ***? 
fruerentur 

c. 25. adactus, ut 

e. 26. opperiretur; 

e. 21. obsignarent, velut 

c. 29, Narcissus, ut solum id impu- 

tans, ne quo — facerent 


NIPPERDEIANI EXEMPLI. 


c. 12. quindecimvir 

neve habere 

Mitylenaeum , 
avum 

. longius aberrem. 

sponte an necessitate 

continuus principi 

formam eius definiere 

virilitatis. Non ... habet. li 
uos super eques, et 

. Caesaris, quae utrobique 
damnatus est. 

c. 51. quoad privatus 


patrem aut 


C. Caesaris non extimuisse 

At causa 

obstrepentibus iis 

cogitavissent. Pulcherrimam alio- 
quin 

negotia eant, 

subsidium praeparari 

Se, modicos senatores, quieta 


petere. 

Armeniis ... C. Caesaris 

haberi. Nam Gotarzes inter plera- 
que saeva necem 

paraverat; unde metus in 


stadiorum invadit 
fluxere, atrociorem 
repente iciunt 
lisque intentius 
operire futura 
publico per fora 


retinendae firmandaeque haruspi- 
cinae. 

Romae petivit 

abis qui 

fossam perduxit 

Oceani vitarentur 

in urbem, largitione 

velud captivitas 

eorum oreretur 

et arce Romana manubias deorum 
deripere conati sint? Fruerentur 


adactus est, ut 

oppes rentre 

obsignarent, [velut] 

Narcissus, consilium dissimulans, 
ne quo — faceret 


SCRIPTURA HUIUS EXEMPLI. 


c. 90. idem opperiens 
quod ei cisVettios,cisPlautios 
nedum domum, servitia 
his: at redderet 
81. potissimos amicorum 
32 ream eripiuntur 
.93. minus a Caesare 
. 95. equites Romanoscupidosma- 
turae necis fecit: [et] Titium 
. 98. levissimum fastidiis eius, cum 
supra 
ageret * honesta — 
orerentur, * tristitiis multis *. 


eeoo 


e 


LIB, XII. 


c. 2. traheret, dignum p. i. fortuna: 
stirpem—coniungeret, ne fe- 
mina expertae fecunditatis 

c. 1. eupitor, 'T. Alledius 

c. 12. Cassia ratus per 

Armeniam petunt 

c. 13. et * castellum 

religione Herculis 

Aorsorum genti praesidebat 

arduum: at belli 

quasdam, quae mari remea- 

bant, 

foret: hine dolor 

sacellum Larundae; forum- 

ue Romanum ot 

evietus biennio 

in ludibria 

adipiscerentur dominationis 

qui restiterant 

ad Avionam 

tum [astu] locorum 

raeiacet; tunc 
oedere pacis accipere 
deditus traderer 

vinclis [ab]soluti 

ni citisnuntiis e castellis pro- 

ximis subventum 

nostros [ipsos] missasque 

temere, provisu 

ducibus, [ac] praecipua 

auctaque et apud 

aeque illo 

. Servio Cornelio Orfito 

. proruptae domus 

. [at nobis ea pars m. m. gnara 

est]: 

. sanguis [in] artus 

. eum gloria adeptus foret. 

. erimini Vibia, mater 

Taciti vol. I. 


e. 15. 
c. 17. 


c. 20. 
c. 24. 


c. 95. 
c. 26. 
e. 30. 
c. 31. 


c. 33. 
c. 36. 
e. 31. 
e. 38 
c. 39. 

id opperiens 

quod ei Vettios, Plautios 

nedum servitia 

his et redderet 
otissimum quemque amicorum 
ortorum excipiuntur 

minus at Caesarem 

equites Romani. [Cupido maturae 
necis fuit.] Et Titium 

levissimum fastidio eius, cum super 

ageret. ^ Honesta — 

orerentur! 


traheret: dignum p. i. fortuna stir- 
pem — coniungere: ne femina ex- 
perta fecunditatis 

eupitor, Alledius 

Cassia per 

Armeniam petivit 

et castellum 

religione Herculi 

Aorsorum genti .. praecellebat 

arduum: belli 

quasdam (quippe mari remcabant) 


foret. Huc dolor 

sacellum Larum, inde forum Ro- 
manum: forumque et 

evietus triennio 

in ludibrium 

adipiscerentur dominatione 

qui restiterunt : 

ad Avonam 

tum astu locorum 

praeiacet. Tum 

foedere pacem accipere 

deditus traherer 

vinclis exsoluti 

ni cito nuntiis ex castellis proximis 
missis subventum 

nostros ipsos missasque 

temere proviso 

ducibus. Ac praecipua 

auctaque est apud 

atque 1llo 

Servio Cornelio [Orfito] 

prorutae domus 

at nobis ea pars m. m. gnara cst. 


sanguis artus 
eum gloria depulsus foret. 
crimini Iunia, mater 

E 


LXVI SCRIPTURA HUIUS EXEMPLI. 


c. 4. seditione, postquam [a C.Cae- 
sare iussi erant effigiem eius 
in templo locare; et quam- 

uam) cognita 

c. 55. GEONObURd - 

e. 56. structo cis Tiberim 

e. 58. fabulis (vetera) 

€. 69. pares iterum a. causas esse 
ritannieo successore 


LID. XIII. 


c. 9. simul Claudio 
c. 3. quae deceret 
meditata dissererentur 
e. 6. tum quoque bellum 
pluraque in summa 
c. 1. filius Vardanis 
e. 8. quae apud Cappadociam 
ut famae znstaret 
e. 9. recentem gloriam et inclina- 
tionem quandam etiam ho- 
stium in Corbulone 
inde vilis rursus 
spiritus eius raperentur. 
ignaram fuisse atque Octa- 
viam sororem Britannici 
eui plerique [et]iam 
defendit, a maioribus 
eoniugiimperatoris solitum,et 
quae Antoniae 
c. 19. pari ac Nero gradu 
eius et iam Zmperio 
c. 20. refutare tenebras 
c.21. Neronem meum  certaret: 
nune per—componit; Baia- 
rumsuarum— praepararen- 
tur. At exsistat 
c. 25. Nero tum metuentior 
c. 26. ille[an]auctor constitutionis 
fieret, ut inter paucos ei 
sententiae adversos quibus- 
dam— frementibus, ut vine 
an aequo eum patronis iure 
agerent[sententiam eorum] 
consultarent ac verberibus 
manus ultro intenderent; 
impetere vel poenam suam 
dissuadentes; quid 
c. 35. munia Romanorum 
c. 89. libritoribus 
pari undique metu. 
c. 40. productiore cornu sinistro 
c. 41. quia nec teneri sine 
cuncta extra, tecto hactenus 


c. 14. 
c. 16. 


e. 17. 
c. 18. 


NIPPERDEIANI EXEMPLI. 


seditione ...... postquam cognita 


"Troxobore (bis) 

strueto trans Tiberim 
fabulis vetera 

[puros iterum a. causas esse] 
[Britannico successore] 


simul ut Claudio 

quaeque deceret 

meditata dissereret 

tum bellum quoque 

Pleraque in summa 

filius Vardanes 

quae in Cappadocia 

ut famae znserviret 

recentem gloria etinclinatione qua- 
dam etiam hostium Corbulonem 


inde debilis rursus 

spiritus raperentur. 

ignaram fuisse [Octaviam sororem 
Britannici] 

cui plerique etiam 

defendid, maioribus 

coniugi imperatoris olim, tum ut 

quae proaviae Antoniae 

pari ac Neronem gradu 

eius et imperio 

Reputaret tenebras 

Neronem meum certaret; Baiarum 
suarum —- praepararentur: nunc 
per — componit. Aut exsistat 


Nero tamen metuentior 

ille an auetor constitutionis fieret 
eum interpaucos et sententiae di- 
versos consultaret, quibusdam — 
frementibus, ut ne aequo quidem 
cum patronis iure agerent ac ver- 
beribus manus ultro intenderent, 
sententiam eoimpulereutpoenam 
saneiendam suaderet. Quid 


munia castrorum Romanorum 
libratoribus 

pari undique motu. 

productiores in sinistro 

quia nec teneres sine 

cuneta [extra tectis] hactenus sole 


SCRIPTURA HUIUS EXEMPLI. 


sole,repenteillustria fuere; 
quodm. eingebatur,ita atra 
n. c. fulgoribusque 

c. 43. peculatum detulerant 

c. 46. seque ire 

c. 48. progressa ne necem et 

e. 49. aliis Romana continentur 

c. 00. attinuere senatores 

c. 55. "Tiberio, Germanico 

quo tantam partem 

c. 56. ,, deesse nobis terra in vitam: 
in qua 

pericula defendentibus 

c. 08. octingentos et quadraginta 


LIB. XIV. 


c. 1. incusare principem et p.vocare 
c. 4. collocata; tum pluribus 
c. 5. tectum /Ao/i multo 
c. Y. obiciendo: quod contra 
nisi quid Burrus et Seneca ex- 
pedirent; quos st. acciverat, 
incertum an et ante ignaros. 
Burrum ac [si]sciscitaretur 
c. 8. adflixit; nam in mortem 
c. 9. responderant Chaldaei 
c. 1l. luisse eam poenam conscien- 
tia qua 
c. 15. in spem potentiae 
€.16. needum insignis auctoritas: 
hi cenati considere 
c. 17. in vicem ingerentes 
c.18. quos regis ÀApionis quondam 
avitos 
concedere rescripsit. 
consideret theatro, dies totos 
stagnainvilla cuiSublaqueum 
inmitis his qui 
quosque nobis adversos aut 
ambigere animis cognoverat 
neque 4. Didius legatus 
equites vado secuti 
Boudicca 
raecipui quique Ieenorum 
E aviti H Dos Camulodu- 
num recens deducti, quasi 
eunctam r. m. accepissent, 
pellebant 
vallum praeduxerant 
sociorum his quae 
2c praerepta 
c. 34. animo adeo fero ut 
c. 90. nec senectam quidem 
c. 31. ac primum legio 


c. 20. 
c. 22, 
c. 23. 
c. 26. 


c. 29. 
c. 31. 


c. 32. 
c. 33. 

illustria fuere; quod m. cingeba- 
tur, ita repente atra n. c. fulguri- 


busque 
peculatum detulerunt 
sese ire 2 


progressa ne caedem et 
aliis res Romana continetur 
attinuere seniores 

'Tiberio et Germanico 
Quantam partem 

Deesse nobis terra, in qua 


perieula deserentibus 
octingentos et triginta 


incusaret principem et p. vocaret 

collocata. Iam pluribus 

tectum loci multo 

obiciendo, quod contra 

nisi quid Burrus etSeneca; quos st. 
acciverat,incertum an aperiens, 
et ante ignaros. 

Burrum ac sciscitaretur 

adflixit. Iam in mortem 

responderunt Chaldaei 

luisse eam poenas conscientia, quas 


in spe potentiae 

nee dum insignis claritas. Hi consi- 
dere 

in vicem incessentes 

quos regi Apioni quondam habitos 


concedere scripsit. 

consideret, theatro dies totos 

stagna, a quis Sublaqueum 

inmitis is qui 

quosque nobis adversantis cogno- 
verat 

neque Didius legatus 

equites vadosa secuti 

Bouduioea (et sic infra) 

praecipui quique Icenorum [quasi 
cunctam r. m. accepissent] avitis 
bonis — — Cxaulodéngts recens 
deduecti pellebant 


vallum praeduxerunt 
sociorum iis quae 
at praerepta 
animo adeo feroci, ut 
ne senectam quidem 
Ac primo legio 

E* 


LXVIII SCRIPTURA HUIUS EXEMPLI. | NIPPERDEIANI EXEMPLI. 


se ipsum gladio se ipse gladio 
c. 88. destinant; gentesque destinant...... gentesque 
e. 40. proavo clarus neque proavo clarus erat neque 
tabulas iis quos tabulas ascitis quos 
c. 41. teneretur ac si publico teneretur ac publico 
c. 43. hodie evenit hodie venit 
dos profuit? quem n. s. tue- non profuerit? quem n. s. tueatur 
itur 


c. 44. sane consilium occultavit Sane: consilium oceuluit 
servi si prodant, p. 8. i. p. t. i. servis si pereundum sit,ni prodant, 
a.postremo, si pereundum — p. s. i. p. t. i. a. postremo non 


sit, non inulti inulti 
c. 41. in quo potissimum in quo post illum 
c. 48. utcondemnatus—eximeretur. ut condemnatum — eximeret. 
c. 49, paucis exceptis paucis exemptis 


.D1. flagitia[adulteria]: quippe — flagitia. Quippe 

. 04. iube procuratores tuos admi- iube rem per procuratores tuos ad- 
nistrare in t. f. recepta. ministrari, in t. f. recipi. 

annos visumfastigiiregimen: annos fultum fastigii regimen pos- 

possumus s.a. quietem re- sumus s. a. quiete reponere 
poscere. 

e. 55. 56. plura tenuerunt, nisi forte pluratenuerunt. Pudet—antecellis, 

. aut — non potest. pudet — — nisiforteaut—non potest. Verum 


66 


antecellis. verum et tibi et tibi 
c. DT. praesenti ope: raesenti opera: 
perlatum caput elatum caput 
c. 59. ,,cur** inquit **** Nero, et Cur, inquid, Nero, ..... et posito 
posito 
gravioribus tam gravioribus iam 
c. 60. sapientia et ex mediocritate — sapientia, ex mediocritate 
his quamquam Nero paeni- His ..... tamquam Nero paenitentia 
tentia flagitii [non mulatus — flagitii coniugem revocarit Octa- 
cunclari tamen coepit. unde — viam. Exim 
maesta Poppaea et falsus per 
urbem rumor , mox concursus 
et clamor:] ,coniugem re- 
vocavit Octaviam.'* exim 
c. 61. datura sit, malle datura sit? Malle 
c. 62. quam iussum erat uam iussus erat 
c. 65. C. Pisonis socium ^. Pisonis amieum 
LIB, XV. 
c. 4. et 6, Tigranocertam Tigranocerta 


c. 10. sustentavisset. ** etaegre ^ sustentavisset. Àegre 
e. 12. ubi par eorum numerus api- ubi per eorumnumerum oprueretur 
Sceretur 
c. 13. ignavia, aut Corb. ignavia, ut Corb. 
exemplis Caudinae Numanti- exemplis Caudi et Numantiae. Ne- 


naeque cladis ; neque que 
populo, aut Poenis, penso , ut Parthis, 
c. 14. missi posthae a Paeto Jissi post a Paeto 
testis his quae testisis quae 
c. 18. annonae sustentaret annonae ostentaret 


c.91. gentes de aestimatione gentes de existimatione 


e € suy 


e 


c. 50. 


c. 51. 
e. 54, 
e. 58. 


c. 62. 


e00o6066 
-1 
[9] 


e. 9. 


e. 3. 
c. 9. 
e. 10. 
e. 14. 


SCRIPTURA HUIUS EXEMPLI. 


ambitio cohibetur. 


. erant, tum barbaris delectus 
. fama acciverat 
. novis esse, cuiinnoziae viles; 


habere 


. paventium[feminarum],fessa 


[aetate] aut rudis [pueri- 
tiae] aetas, quique 


. proruptis per 


necdum positus metus auctus 
redibat: saevus rursum 

petita a dis 

igitur prinum 

aut flammandi 


. custos adesset 
. Lateranus [consul designa- 


tus] vivida 
cum abscedens domo 
testis pulcherrima, animum 


orditur. neque serum aliquid 
manere, sed 

sanguis, petebat, quae eun- 
dem 

introissent,noncelatustantum 
erga coniuratos sed fortui- 
tus 

nominatus, sed quo 

cuius si memores essent, bo- 
narum artium famam, tum 
constantis 

matrem fratremque 


. praesentem fortunam 


oratquetemperare dolorineve 
aeternum susciperet, sed 


. &ccensis [quoque) indicibus 


uam visam Flavus 
aedicia — et Caesonius 


. Nymphidio .... [de quo] quia 
. Nero vocato senatu 


'Tum [decreta] dona et 

egresso, et — merito: [Nero 
rohibuit,ne]quorundam do- 
us ad omina sui 


LIB. XVI. 


celebrabatur; adulatoribus 
oratoribusque 

minore adulatione 

elusum admirans 

non permittere percussori 

Pollucia 

Luecio Telesino 

ambitio cohibebitur. 

erant, barbaris delectus 

fama civerat 

novisesse. Quinne oceultet, habere 


paventium feminarum, fessa aetate 
aut rudis pueritiae, quique 


d per 

ecdum positus metus, et rediit 
haut levius rursum 
etita dis 
gitur primo 

aut flammati 

custos adest 

Lateranus vivida 


eum ardente domo 

testis pulcherrimum ad /àücinus ani- 
mum 

orditur. 1 neque senatui quod ma- 
nere. Sed 

sanguis, parare eundem 


introissent, laetatum erga coniura- 
tos, fortuitus 


nominatus, et quo 
euius si memores essent bonarum 
artium, famam constantis 


matrem fratresque 

praesentem formidinem 

oratque, temperaret dolorem aeter- 
num suscipere, sed 

accensis indicibus 
uam Flavus 
adieia — et Caesennius 

Nymphidio .... quia 

Nero [vocato senatu] 

Tum dona et 

egresso, at — merito, quorum ad- 
monitu ad votum sui 


celebrabatur; ab oratoribusque 


minores adulatione 
elusum affirmans 

non remittere percussori 
Pollitta 

Lucio Telesino 


e. 17. Crispinus, [ac] 7: Petronius Crispinus aec 7. Petronius 
Taciti vol. I. 


LXX SCRIPTURA HUIUS EXEMPLI, —| NIPPERDEIANI EXEMLLI. 


addit[ur] codicillis Additur codicillis 

querens ita scripsisset querens, ita scripsisse 
e. 21. parum expectabilem operam parum spectabilem operam 
e.26. per immanitatem adgesturi per immanitatem ausuri sint 


sint 
c. 29. carminis, sed quia carminis, quia 
e. 90. et quo diserimini et quot discrimini 
e. 34. ''hrasea neu pericula T'hrasea nec pericula 


Adiungo hoc loco coniecluras quasdam fortasse iniuría a me sp". us; 
nam melius forlasse scribas lib. II, 33. sed ut et locis, ordinibus, d. 
antistent, et aliis. ib. c. 41. arrigebat intuentium visus. c. 42. si ad de- 
precandum veniret. c. 68. ad Armenios, dein Albanos. III, 20. simul 
exceptat vulnera, quod coniecit Held. YV, 6. locus ille: res suas Caesar — 
negotiis insenescerent ponendus videtur ante prima verba cap. 7. rari per 
Italiam Caesaris agri. ib. c.13. ob atrocitatem tormentorum. c. 25. et cir- 
cumfusis undique Romanis. c.34. et uterque opibus aeque atque honori- 
bus. ita et ego et Doederl.; in cod. enim est opibusque. c. 51. proxima 
sponte ipsorum recepta. XI, 21. in spem sublatus regressusque in 
urbem. ?5.c.35. eadem constantia et illustres equites Romani cupid? 
maturae necis fuerunt. XII, 6. quo uxorem imperator a republica acci- 
peret. ita ego ante Orellium conieceram; idem nuper probavit Wurmius; cf. 
Plin. ep. IV ,15, 10. — ib. 11. quanto ignara barbaris, tanto laetiora eapes- 
seret. nam quod esl in codice toleratiora, ortum videtur ez toletiora, prima 
syllaba male repetita, ut XIII, 40 scripsi cornu sinistro pro eo quod est in 
cod. eornusin sinistro. ib. c. 14. ex quis Izates Adiabenum. c.45. ex- 
utumque castris Mithridatem. c. 47. id foedus aeternum habetur. XIII, 
8. qui cura famae, quae in novis coeptis validissima est. XIV, T. incer- 
tum an rei tantae ignaros. c.28. quoniam acriore ambitu exarserant. 
c. 9f. cui eaveri utcumque ab urbanis insidiis praesenti copia. cf. IV,41. 
c. DB. effugeret segnem mortem, ?nertium suffugium. XV, 4. qua fluvio 
non defendebatur. c.33. adhue per domum aut hortos cecinerat aut 
Iuvenalibus ludis. 

CORNELII TACITI 


ANNALIUM 


AB EXCESSU DIVI AUGUSTI 
LIBER PRIMUS. 


BREVIARIUM. 


Cap. 1. Taciti de historia Romana suoque consilio praefatio. 
2. Augusti artes et via ad imperium. 3. varii ab eo destinati succes- 
sores. 4.statusrerum et affectus civium sub Augusto. iudicia de suc- 
cessoribus. 5. morbus Augusti etmors celata. accitus ad suecessio- 
nem Tiberius. 6. caedes Postumi Agrippae. 7. Roma prona in 
servitutem. iuratumin verba novi principis. eius simulata tergiver- 
satio. 8. Augusti testamentum et honores eximii in funere. 9. 10. 
de Augusto iudicia in utramque partem. 11. Tiberius imperium 
subdole renuit urgente senatu. rationarium imperii. 12. Asinio ira- 
tus Tiberius. 18. mox Arruntio, Haterio, Scauro. 14. senatus adu- 
latio in Liviam a Tiberio temperata. 15. ratio comitiorum. ludi Àu- 
gustales. 16. seditio Pannoniearum legionum VIII. IX. XV. conci- 
tor Percennius. 17. huius seditiosae contiones. 18.furit miles, quem 
coercere conatur Blaesus. 19. legatio ad principem. 20. recru- 
descit seditio. 21. Blaesus frustra obnititur. 22. Vibuleni fallaci 
facinore paene oppressus. 293.tribuni mil. pulsi, Lucilius caesus. 
24. Drusus seditioni sedandae missus a Tiberio. 25.26. Drusus litte- 
ras Tiberii recitat, militum postulata differt. clamor. 27. hine tu- 
multus acrior. Lentuli periculum. 28. lunae defectio seditiosos ter- 
ret, nec deestoccasioni Drusus. 29. miles ponit ferociam. 30. capita 
tumultus caesa. legiones hibernis suis redditae. 31. gravior oritur 
seditio legionum octo Germanicarum. 32. saevitia in centuriones. 
Chaereae facinus. 33. Germanicus Caesar ad legiones e Gallia pro- 
perat. 34. quas ad fidem cohortatur. 35. eae querelas promunt: 
pars imperium offerunt acriter abnuenti. 36. remedia quaesita. 37. 
oblata missio et pecunia: sic paullum oppressa seditio. 38. vexil- 
larii turbant: quos fortiter coercet M'. Ennius. 39. denuo legiones I. 
et XX. turbant. Caesari vim, Planco mortem intentant. 40.— 43. 
Germanicus, filio et uxore dimissis, militi poenitentiam inicit, 
tum eum facunda oratione alloquitur. 44. mutati poenas in se ultro 
poscunt, noxios ipsi puniunt. centuriones novi suffecti. 45. in tur- 


bidos vis adhue paratur. 46. trepidae urbis rumores. 47. Tibe- 
1 * 


[ 

rius iter simulat. 48.49. Germanici minis territi milites turbatores 
suos caedunt. 50. furorem expiaturi in hostem eunt. Marsi oppressi. 
51. Tamfanae templum dirutum. insidiae in reditu irritae. 52. Ti- 
berius maligne laudat Germanicum. 53. Iuliae mors et mores. 
Graechus eaesus. 54. sodales Augustales instituuntur. histrionum 
turbae. 

55. Proximo anno in Chattos excursus. Árminius. Segestes. 506. 
Chatti improviso oppressi, Mattium incensum. 57.Segestem ob- 
sessumliberat Germanicus. uxor Árminiicapta. 58.Segestis oratio. 
Segestes cum suis benigne habitus. 59. Arminius in eum et Roma- 
nos invehitur. 60. Cherusci aliique populi rebellant. Bructeri fusi. 
61. monumenta cladis Varianae. 62. reliquiae illius eladis tumu- 
latae improbante Tiberio. 63. pugna cum Arminio. 64. Caecinam 
loco iniquo aggreditur Arminius intrepidum. 65. milites conster- 
nati. Caecinae somnium infaustum. caesi paene Romani. 66. pa- 
nieus terror repressus. 67. consilium Caecinae de recessu. 68. 
felix eruptio. Germanorum clades. 69. Agrippinae viriles eurae Ti- 
berium offendunt. 10. legiones aestu maris cum periculo revectae. 
11. Segimerus in deditionem aeceptus. exercitus damna suppleta. 
12. 13. Tiberii ficta modestia. lex maiestatis revocata, delationum 
pestis ingruit. 74. Marcellus maiestatis postulatus. in eum ira 
Tiberii incautior. 75. Tiberii liberalitas. 76. Tiberis inundatio. 
Achaia et Macedonia levatae. Drusi munus. 77. theatri licentia 
eoercita. 18. templum Augusti. centesima. *9. de Tiberis exun- 
dationibus frustra consultatum. 80. Tiberius cur praesides raro 
mutarit. 81. comitiorum confusa ratio. 

Haee fere biennio gesta coss. Sex. Pompeio et Sex Apuleio, Ng- 
rone Claudio Druso Caesare et C. Norbano a. u. c. 761. et 168., p. 
Chr. n. 14. et 15. 


Urbem Romam a principio reges habuere; libertatem 
et consulatum L. Brutus instituit; dictaturae ad tempus 
sumebantur; neque decemviralis potestas ultra biennium, 
neque tribunorum militum consulare ius diu valuit; non 
Cinnae, non Sullae longa dominatio; et Pompei Crassi- 
que potentia cito in Caesarem, Lepidi atque Antonii arma 
in Augustum cessere, qui cuncta discordiis civilibus fessa 
nomine principis sub imperium accepit. sed veteris populi 
Romani prospera vel adversa claris scriptoribus memorata 
sunt; temporibusque Augusti dicendis non defuere decora 
ingenia, donec gliscente adulatione deterrerentur: Tiberii 
Gaique et Claudii ac Neronis res florentibus ipsis ob metum 
falsae, postquam occiderant, recentibus odiis compositae 
sunt: inde consilium mihi pauca de Augusto et extrema 

tradere, mox Tiberii principatum et cetera, sine ira et stu- 
dio, quorum causas procul habeo. 

Postquam Bruto et Cassio caesis nulla iam publica arma, 
Pompeius apud Siciliam oppressus exutoque Lepido, inter- 
fecto Antonio ne Iulianis quidem partibus nisi Caesar dux 
reliquus, posito triumviri nomine consulem se ferens et 
ad tuendam plebem tribunicio iure contentum, ubi militem 
donis, populum annona, cunctos dulcedine otii pellexit, in- 
surgere paulatim, munia senatus, magistratuum, legum in 
se trahere, nullo adversante, cum ferocissimi per acies 
aut proscriptione cecidissent, ceteri nobilium, quanto quis 
servitio promptior, opibus et honoribus extollerentur ac 
novis ex rebus aucti tuta et praesentia quam vetera et pc- 
riculosa mallent. neque provinciae illum rerum statum ab- 
nuebant, suspecto senatus populique imperio ob certamina 
potentium et avaritiam magistratuum, invalido legum auxi- 
lio, quae vi, ambitu, postremo pecunia turbabantur. 

Ceterum Augustus subsidia dominationi Claudium Mar- 
cellum, sororis filium, admodum adulescentem pontificatu 
et curuli aedilitate, M. Agrippam, ignobilem loco, bonum 
militia et victoriae socium, geminatis consulatibus extulit, 
mox defuncto Marcello generum sumpsit; Tiberium Ne- 
ronem et Claudium Drusum privignos imperatoriis nomi- 
nibus auxit, integra etiam tum domo sua; nam genitos 
Agrippa Gaium ac Lucium in familiam Caesarum induxe- 
rat necdum posita puerili praetexta principes iuventutis ap- 
pellari, destinar? consules specie recusantis flagrantissime 
cupiverat. ut Agrippa vita concessit, L. Caesarem euntem 
ad Hispaniensis exercitus, Gaium remeantem Armenia et 
vulnere invalidum mors fato propera vel novercae Liviae 
dolus abstulit, Drusoque pridem extincto Nero solus e pri- 
vignis erat, illuc cuncta vergere: filius, collega imperii, 
consors tribuniciae potestatis adsumitur omnisque per exer- 
citus ostentatur, non obscuris, ut antea, matris artibus, 
sed palam hortatu. nam senem Augustum devinxerat adeo, 
uti nepotem unicum, Agrippam Postumum, in insulam 
Planasiam proiceret, rudem sane bonarum artium et ro- 
bore corporis stolide ferocem, nullius tamen flagitii con- 
pertum: at hercule Germanicum Druso ortum octo apud 

Rherium legionibus inposuit adscirique per adoptionem a 
Tiberio iussit, quamquam esset in domo Tiberii filius iu- 
venis, sed quo pluribus munimentis insisteret. bellum ea 
tempestate nullum nisi adversus Germanos supererat, abo- 
lendae magis infamiae ob amissum cum Quintilio Varo 
exercitum quam cupidine proferendi imperii aut dignum 
ob praemium. domi res tranquillae; eadem magistratuum 
vocabula; iuniores post Actiacam victoriam, etiam senes 
plerique inter bella civium nati: quotusquisque reliquus 
qui rem publicam vidisset? 

Igitur verso civitatis statu nihil usquam prisci et in- 
tegri moris; omnes exuta aequalitate iussa principis aspec- 
tare, nulla in praesens formidine, dum Augustus aetate 
validus seque et domum et pacem sustentavit: postquam 
provecta iam senectus aegro et corpore fatigabatur, aderat- 
que finis et spes novae, pauci bona libertatis in cassum 
disserere, plures bellum pavescere, alii cupere; pars multo 
maxima inminentis dominos variis rumoribus differebant: 
trucem Agrippam et ignominia accensum non aetate neque 
rerum experientia tantae moli parem; Tiberium Neronem 
maturum annis, spectatum bello, sed vetere atque insita 
Claudiae familiae superbia, multaque indicia saevitiae, 
quamquam premantur, erumpere; hune et prima ab in- 
fantia eductum in domo regnatrice; congestos iuveni con- 
sulatus, triumphos; ne iis quidem annis, quibus Rhodi 
specie secessus exulem egerit, aliquid quam iram et simu- 
lationem et secretas libidines meditatum; accedere matrem 
muliebri inpotentia: serviendum feminae duobusque in- 
super adulescentibus, qui rem publicam interim premant, 
quandoque distrahant. 

Haec atque talia agitantibus gravescere valitudo Au- 
gusti; et quidam scelus uxoris suspectabant: quippe rumor 
incesserat, paucos ante menses Augustum electis consciis 
et comite uno Fabio Maximo Planasiam vectum ad visen- 
dum Agrippam; multas illic utrimque lacrimas et signa 
caritatis spemque ex eo, fore ut iuvenis penatibus avi red- 
deretur; quod Maximum uxori Marciae aperuisse, illam 
Liviae. ignarum id Caesari; neque multo post extincto 
Maximo, dubium an quaesita morte, auditos in funere eius 

Marciae gemitus semet incusantis, quod causa exitii ma- 
rito fuisset. utcumque se ea res habuit, vixdum ingressus 
Illyricum Tiberius properis matris litteris accitur; neque 
satis conpertum est, spirantem adhuc Augustum apud urbem 
Nolam an exanimem reppererit; acribus namque custodiis 
domum et vias saepserat Livia laetique interdum nuntii 
vulgabantur, donee provisis quae tempus monebat, si- 
mul excessisse Augustum et rerum potiri Neronem fama 
eadem tulit. 

Primum facinus novi principatus fuit Postumi Agrip- 
pae caedes, quem ignarum inermumque quamvis firmatus 
animo centurio aegre confecit. nihil de ea re Tiberius apud 
senatum disseruit: patris iussa simulabat, quibus prae- 
scripsisset tribuno custodiae adposito, ne cunctaretur Agrip- 
pam morte adficere, quandoque ipse supremum diem ex- 
plevisset. multa sine dubio saevaque Augustus de moribus 
adulescentis questus, ut exilium eius senatus consulto san- 
ciretur perfecerat: ceterum in nullus umquam suorum 
necem duravit, neque mortem nepoti pro securitate pri- 
vigni inlatam credibile erat:.propius vero, Tiberium ac 
Liviam, illum metu, hanc novercalibus odiis, suspecti et 
invisi iuvenis caedem festinavisse. nuntianti centurioni, ut 
mos militiae, factum esse quod imperasset, neque impe- 
rasse sese et rationem facti reddendam apud senatum re- 
spondit. quod postquam Sallustius Crispus, particeps se- 
cretorum — is ad tribunum miserat codicillos — comperit, 
metuens ne reus subderetur, iuxta periculoso ficta seu vera 
promeret, monuit Liviam ne arcana domus, ne consilia 
amicorum, ministeria militum vulgarentur, neve Tiberius 
vim principatus resolveret cuncta ad senatum vocando: 
eam conditionem esse imperandi ut non aliter ratio constet 
quam si uni reddatur. 

At Romae ruere in servitium consules, patres, eques: 
quanto quis inlustrior, tanto magis falsi ac festinantes vul- 
tuque composito, ne laeti excessu principis neu tristiores 
primordio, lacrimas, gaudium, questus, adulationem mi- 
scebant. Szx. Powrzivs et Srx. ArurEIs consules primi in 
verba Tiberii Caesaris iuravere, apudque eos Seius Strabo 
et C. Turranius, ille praetoriarum cohortium praefectus, 

hic annonae; mox senatus milesque et populus. nam Ti- 
berius cuncta per consules incipiebat, tamquam vetere re 
publica et ambiguus imperandi; ne edictum quidem, quo 
patres in curiam vocabat, nisi tribuniciae potestatis prae- 
scriptione posuit sub Augusto acceptae; verba edicti fuere 
pauca et sensu permodesto: de honoribus parentis con- 
sulturum, neque abscedere a corpore, idque unum ex pu- 
blicis muneribüs usurpare. sed defuncto Augusto signum 
praetoriis cohortibus ut imperator dederat; excubiae, arma, 
cetera aulae; miles in forum, miles in curiam comitaba- 

, tur; litteras ad exercitus tamquam adepto principatu misit, 
nusquam cunctabundus nisi cum in senatu loqueretur. 
causa praecipua ex formidine, ne Germanicus, in cuius 
manu tot legiones, immensa sociorum auxilia, mirus apud 
populum favor, habere imperium quam exspectare mallet; 
dabat et famae, ut vocatus electusque potius a re publica 
videretur quam per uxorium ambitum et senili adoptione 
inrepsisse: postea cognitum est ad introspiciendas etiam 
procerum voluntates inductam dubitationem; nam verba, 
vultus in crimen detorquens recondebat. 

Nihil primo senatus die agi passus nisi de supremis 
Augusti, cuius testamentum, inlatum per virgines Vestae, 
Tiberium et Liviam heredes habuit: Livia in familiam Iu- 
liam nomenque Áugustum adsumebatur; in spem secun- 
dam nepotes pronepotesque, tertio gradu primores civitatis 
scripserat, plerosque invisos sibi, sed iactantia gloriaque 
ad posteros; legata non ultra civilem modum, nisi quod 
populo et plebi quadringenties tricies quinquies, praeto- 
riarum cohortium militibus singula nummum milia, legio- 
nariis aut cohortibus civium Romanorum trecenos nummos 
viritim dedit. tum consultatum de honoribus; ex quis 
maxime insignes visi, ut porta triumphali duceretur funus, 
Gallus Asinius, ut legum latarum tituli, victarum ab eo 
gentium vocabula anteferrentur, L. Arruntius censuere. 
addebat Messala Valerius renovandum per annos sacra- 
mentum in nomen Tiberii; interrogatusque a Tiberio num 
se mandante eam sententiam prompsisset, sponte dixisse 
respondit, neque in iis quae ad rem publicam pertinerent, 
consilio nisi suo usurum, vel cum periculo offensionis: ea 

sola species adulandi supererat. conclamant patres corpus 
ad rogum humeris senatorum ferendum: remisit Caesar 
adroganti moderatione; populumque edicto monuit ne, ut 
quondam nimiis studiis funus divi Iulii turbassent, ita Au- 
gustum in foro potius quam in campo Martis, sede desti- 
nata, cremari vellent. die funeris milites velut praesidio 
stetere, multum inridentibus qui ipsi viderant quique a 
parentibus acceperant diem illum crudi adhuc servitii et 
libertatis inprospere repetitae, cum occisus dictator Cae- 
sar aliis pessimum, aliis pulcherrimum facinus videretur: 
nunc senem principem, longa potentia, provisis etiam here- 
dum in rem publicam opibus, auxilio scilicet militari tuen- 
dum, ut sepultura eius quieta foret. 

Multus hine ipso de Augusto sermo, plerisque vana 
mirantibus: quod idem dies accepti quondam imperii prin- 
ceps et vitae supremus; quod Nolae in domo et cubi- 
culo, in quo pater eius Octavius, vitam finivisset; nume- 
rus etiam consulatuum celebrabatur, quo Valerium Corvum 
et C. Marium simul aequaverat; continuata per septem 
et triginta annos tribunicia potestas, nomen imperatoris 
semel atque vicies partum aliaque honorum multiplicata 
aut nova. at apud prudentes vita eius varie extollebatur 
arguebaturve: hi pietate erga parentem et necessitudine 
rei publicae, in qua nullus tune legibus locus, ad arma 
civilia actum, quae neque parari possent neque haberi per 
bonas artes; multa Antonio, cum interfectores patris ul- 
cisceretur, multa.Lepido concessisse. postquam hic so- 
cordia senuerit, ille per libidines pessum datus sit, non 
aliud discordantis patriae remedium fuisse quam ut ab uno 
regeretur; non regno tamen neque dictatura, sed principis 
nomine constitutam rem publicam; mari Oceano aut amni- 
bus longinquis saeptum imperium; legiones, provincias, 
classes, cuncta inter se connexa; ius apud cives, mode- 
stiam apud socios; urbem ipsam magnifico ornatu; pauca 
admodum vi tractata, quo ceteris quies esset. 

Dicebatur contra: pietatem erga parentem et tempora 
rei publicae obtentui sumpta; ceterum cupidine dominandi 
concitos per largitionem veteranos, paratum ab adulescente 
privato exercitum, corruptas consulis legiones, simulatam 

Pompeianarum gratiam partium; mox ubi decreto patrum 
fasces et ius praetoris invaserit, caesis Hirtio et Pansa, 
sive hostis illos, seu Pansam venenum vulneri adfusum, 
sui milites Hirtium et machinator doli Caesar abstulerat, 
utriusque copias occupavisse; extortum invito senatu con- 
sulatum, armaque quae in Ántonium acceperit, contra rem 
publicam versa; proscriptionem civium, divisiones agro- 
rum ne ipsis quidem qui fecere, laudatas. sane Cassii et 
Brutorum exitus paternis inimicitiis datos, quamquam fas 
sit privata odia publicis utilitatibus remittere: sed Pom- 
peium imagine pacis, sed Lepidum specie amicitiae de- 
ceptos; post Ántonium, Tarentino Brundisinoque foedere 
et nuptiis sororis inlectum, subdolae adfinitatis poenas 
morte exsolvisse. pacem sine dubio post haec, verum 
cruentam: Lollianas Varianasque clades, interfectos Romae 
Varrones, Egnatios, Iulos. nec domesticis abstinebatur: 
abducta Neroni uxor et consulti per ludibrium pontifices, 
an concepto necdum edito partu rite nuberet; Q. Tedii et 
Vedii Pollionis luxus; postremo Livia gravis in rem pu- 
blicam mater, gravis domui Caesarum noverca. nihil deo- 
rum honoribus relictum, cum se templis et effigie numi- 
num per flamines et sacerdotes coli vellet. ne Tiberium 
quidem caritate aut rei publicae cura successorem adsci- 
tum; sed quoniam adrogantiam saevitiamque eius intro- 
spexerit, comparatione deterrima sibi gloriam quaesivisse. 
Etenim Augustus paucis ante annis cum Tiberio tribu- 
niciam potestatem a patribus rursum postularet, quam- 
quam honora oratione, quaedam de habitu cultuque et in- 
stitutis eius iecerat, quae velut excusando exprobraret. 
Ceterum sepultura more perfecta templum et caelestes 
religiones decernuntur. versae inde ad Tiberium preces: 
et ille varie disserebat de magnitudine imperii, sua mo- 
destia: solam divi Augusti mentem tantae molis capacem; 
se in partem curarum ab ilo vocatum experiendo didi- 
cisse, quam arduum, quam subiectum fortunae regendi 
cuncta onus. proinde in civitate tot inlustribus viris sub- 
nixa non ad unum omnia deferrent: plures facilius munia 
rei publicae sociatis laboribus exsecuturos. Plus in ora- 
tione tali dignitatis quam fidei erat; Tiberioque etiam in 

rebus quas non occuleret, seu natura sive adsuetudine 
suspensa semper et obscura verba: tunc vero nitenti ut 
sensus suos penitus abderet, in incertum et ambiguum 
magis implicabantur. at patres, quibus unus metus si in- 
tellegere viderentur, in questus, lacrimas, vota effundi; ad 
deos, ad effigiem Augusti, ad genua ipsius manus tendere, 
cum proferri libellum recitarique iussit: opes publicae con- 
tinebantur, quantum civium sociorumque in armis, quot 
classes; regna, provinciae, tributa aut vectigalia et neces- 
sitates ac largitiones; quae cuncta sua manu perscripserat 
Augustus addideratque consilium coercendi intra terminos 
imperii, incertum metu an per invidiam. 

Inter quae senatu ad infimas obtestationes procumbente 
dixit forte Tiberius se ut non toti rei publicae parem, ita quae- 
cumque pars sibi mandaretur, eius tutelam suscepturum; tum 
Asinius Gallus: ,interrogo,* inquit, ,, Caesar, quam partem 
rei publicae mandari tibi velis.*^ perculsus inprovisa inter- 
rogatione paulum reticuit: dein collecto animo respondit 
nequaquam decorum pudori suo legere aliquid aut evitare 
ex eo, cui in universum excusari mallet. rursum Gallus 
— etenim vultu offensionem coniectaverat — non idcirco 
interrogatum ait, ut divideret quae separari nequirent, sed 
ut sua confessione argueretur unum esse rei publicae cor- 
pus atque unius animo regendum; addidit laudem de Au- 
gusto Tiberiumque ipsum victoriarum suarum quaeque in 
toga per tot annos egregie fecisset admonuit: nec ideo iram 
eius lenivit, pridem invisus, tamquam ducta in matrimo- 
nium Vipsania, M. Agrippae filia, quae quondam Tiberii 
uxor fuerat, plus quam civilia agitaret Pollionisque Asinii 
patris ferociam retineret. 

Post quae L. Arruntius haud multum discrepans a Galli 
oratione perinde offendit, quamquam Tiberio nulla vetus in 
Arruntium ira; sed divitem, promptum, artibus egregiis et 
pari fama publice, suspectabat. quippe Augustus supremis 
sermonibus cum tractaret, quinam adipisci principem locum 
suffecturi abnuerent aut inpares vellent vel iidem possent cu- 
perentque, M*. Lepidum dixerat capacem sed aspernantem, 
Gallum Asinium avidum et minorem, L. Arruntium non in- 
dignum et, si casus daretur, ausurum. de prioribus consen- 

titur, pro Arruntio quidam Cn. Pisonem tradidere; omnes- 
que praeter Lepidum variis mox criminibus struente Tiberio 
circumventi sunt. etiam Q. Haterius et Mamercus Scaurus 
suspicacem animum perstrinxere, Haterius cum dixisset 
»quousque patieris, Caesar, non adesse caput rei publicae? * 
Scaurus quia dixerat spem esse ex eo non inritas fore se- 
natus preces, quod relationi consulum iure tribuniciae po- 
testatis non intercessisset. in Haterium statim invectus est ; 
Seaurum, cui inplacabilius irascebatur, silentio tramisit. 
fessusque clamore omnium, expostulatione singulorum flexit 
paulatim, non ut fateretur suscipi a se imperium, sed ut 
negare et rogari desineret. constat Haterium, cum depre- 
candi causa palatium introisset ambulantisque Tiberii genua 
advolveretur, prope a militibus interfectum, quia Tiberius 
casu an manibus eius inpeditus prociderat; neque tamen 
periculo talis viri mitigatus est, donec Haterius Augustam 
oraret eiusque curatissimis precibus protegeretur. 

Multa patrum et in Augustam adulatio: alii parentem, 
ali matrem patriae appellandam, plerique ut nomini Cae- 
saris adscriberetur Iuliae filius censebant: ille moderandos 
feminarum honores dictitans eademque se temperantia usu- 
rum in his quae sibi tribuerentur, ceterum anxius invidia 
et muliebre fastigium in deminutionem sui accipiens, ne 
lictorem quidem ei decerni passus est aramque adoptionis 
et alia huiuscemodi prohibuit. at Germanico Caesari pro- 
consulare imperium petivit, missique legati qui deferrent, 
simul maestitiam eius ob excessum Augusti solarentur. 
quo minus idem pro Druso postularetur, ea causa, quod 
designatus consul Drusus praesensque erat. candidatos 
praeturae duodecim nominavit, numerum ab Augusto tra- 
ditum; et hortante senatu ut augeret, iure iurando ob- 
strinxit se non excessurum. 

"Tum primum e campo comitia ad patres translata sunt: 
nam ad eam diem, etsi potissima arbitrio principis, quaedam 
tamen studiis tribuum fiebant; neque populus ademptum ius 
questus est nisi inani rumore, et senatus largitionibus ac pre- 
cibus sordidis exsolutus libens tenuit, moderante Tiberio ne 
plures quam quattuor candidatos commendaret, sine repulsa 
et ambitu designandos. inter quae tribuni plebei petivere ut 

proprio sumptu ederent ludos qui de nomine Augusti fastis 
additi Augustales vocarentur: sed decreta pecunia ex aera- 
rio, utque per circum triumphali veste uterentur; curru vehi 
haud permissum. mox celebratio post* annum ad praeto- 
rem translata cui inter cives et peregrinos iurisdictio eve- 
nisset. 

Hie rerum urbanarum status erat, cum Pannonicas le- 
giones seditio incessit, nullis novis causis, nisi quod mu- 
tatus princeps licentiam turbarum et ex civili bello spem 
praemiorum ostendebat. castris aestivis tres simul legiones 
habebantur, praesidente Iunio Blaeso, qui fine Augusti et 
initiis Tiberii auditis ob iustitium aut gaudium intermiserat 
solita munia: eo principio lascivire miles, discordare, pes- 
simi cuiusque sermonibus praebere aures, denique luxum 
et otium cupere, disciplinam et laborem aspernari. erat in 
castris Percennius quidam, dux olim theatralium opera- 
rum, dein gregarius miles, procax lingua et miscere coe- 
tus histrionali studio doctus; is imperitos animos et quae- 
nam post Áugustum militiae conditio ambigentes impellere 
paulatim nocturnis conloquiis, aut flexo in vesperam die 
et dilapsis melioribus deterrimum quemque congregare; 
postremo promptis iam et aliis seditionis ministris velut con- 
tionabundus interrogabat: cur paucis centurionibus, pau- 
cioribus tribunis in modum servorum oboedirent? quando 
ausuros exposcere remedia, nisi novum et nutantem ad- 
huc principem precibus vel armis adirent? satis per tot 
annos ignavia peccatum, quod tricena aut quadragena sti- 
pendia senes et plerique truncato ex vulneribus corpore 
tolerent. ne dimissis quidem finem esse militiae, sed apud 
vexillum tendentes alio vocabulo eosdem labores perferre; 
ac si quis tot casus vita superaverit, trahi adhuc diversas 
in terras, ubi per nomen agrorum uligines paludum vel 
inculta montium accipiant. enimvero militiam ipsam gra- 
vem, infructuosam: denis in diem assibus animam et cor- 
pus aestimari; hinc vestem, arma, tentoria, hinc saevitiam 
centurionum et vacationes munerum redimi: at hercule ver- 
bera et vulnera, duram hiemem, exercitas aestates, bellum 
atrox aut sterilem pacem sempiterna. nec aliud levamen- 
tum quam si certis sub legibus militia iniretur, ut singu- 

los denarios mererent, sextus decumus stipendii annus 
finem adferret, ne ultra sub vexillis: tenerentur, sed isdem 
in castris praemium pecunia solveretur. an praetorias co- 
hortes, quae binos denarios acceperint, quae post sedecim 
annos penatibus suis reddantur, plus periculorum susci- 
pere? non obtrectari a se urbanas excubias: sibi tamen 
apud horridas gentes e contuberniis hostem aspici. 

Adstrepebat vulgus, diversis incitamentis, hi verberum 
notas, illi canitiem, plurimi detrita tegmina et nudum cor- 
pus exprobrantes; postremo eo furoris venere, ut tres le- 
giones miscere in unam agitaverint. depulsi aemulatione, 
quia suae quisque legioni eum honorem quaerebant, alio 
vertunt atque una tres aquilas et signa cohortium locant; 
simul congerunt caespites, exstruunt tribunal, quo magis 
conspicua sedes foret. properantibus Blaesus advenit: in- 
crepabatque ac retinebat singulos, clamitans ,mea potius 
caede imbuite manus: leviore flagitio legatum interficietis 
quam ab imperatore desciscitis; aut incolumis fidem le- 
gionum retinebo, aut iugulatus paenitentiam adcelerabo.* 
aggerebatur nihilo minus caespes, iamque pectori usque 
adcreverat, cum tandem pervicacia victa inceptum omisere. 
Blaesus multa dicendi arte non per seditionem et turbas 
desideria militum ad Caesarem ferenda ait: neque veteres 
ab imperatoribus priscis neque ipsos a divo Augusto tam 
nova petivisse; et parum in tempore incipientes principis 
curas onerari; si tamen tenderent in pace temptare quae 
ne civilium quidem bellorum victores expostulaverint, cur 
contra morem obsequii, contra fas disciplinae vim medi- 
tentur? decernerent legatos seque coram mandata darent. 
Adclamavere ut filius Blaesi tribunus legatione ea fungere- 
tur peteretque militibus missionem ab sedecim annis: ce- 
tera mandaturos ubi prima provenissent. profecto iuvene 
modicum otium; sed superbire miles, quod filius legati 
orator publicae causae satis ostenderet necessitate expressa 
quae per modestiam non obtinuissent. 

Interea manipuli ante coeptam seditionem Nauportum 
missi ob itinera et pontes et alios usus, postquam turba- 
tum in castris accepere, vexilla convellunt direptisque 
proximis vieis ipsoque Nauporto, quod municipii instar 

erat, retinentis centuriones inrisu et contumeliis, postremo 
verberibus insectantur, praecipua in Aufidienum Rufum, 
praefectum castrorum, ira, quem dereptum vehiculo sar- 
cinis gravant aguntque primo in agmine, per ludibrium ro- 
gitantes an tam immensa onera, tam longa itinera libenter 
ferret. quippe Rufus diu manipularis, dein centurio, mox 
castris praefectus, antiquam duramque militiam revocabat, 
intentus operis ac laboris, et eo immitior quia toleraverat. 
horum adventu redintegratur seditio, et vagi circumiecta 
populabantur. Blaesus paucos, maxime praeda onustos, 
ad terrorem ceterorum adfici verberibus, claudi carcere 
iubet; nam etiam tum legato a centurionibus et optimo 
quoque manipularium parebatur: ili obniti trahentibus, 
prensare circumstantium genua, ciere modo nomina sin- 
gulorum, modo centuriam quisque cuius manipularis erat, 
cohortem, legionem, eadem omnibus imminere clamitantes; 
simul probra in legatum cumulant, caelum ac deos ob- 
testantur, nihil reliqui faciunt quo minus invidiam, mise- 
ricordiam, metum et iras permoverent. adcurritur ab uni- 
versis, et carcere effracto solvunt vincula desertoresque ac 
rerum capitalium damnatos sibi iam miscent. flagrantior 
inde vis, plures seditioni duces: et Vibulenus quidam, gre- 
garius miles, ante tribunal Blaesi adlevatus circumstan- 
tium humeris apud turbatos et quid pararet intentos ,vos 
quidem inquit ,his innocentibus et miserrimis lucem et 
spiritum reddidistis: sed quis fratri meo vitam, quis fra- 
trem mihi reddit? quem missum ad vos a Germanico exer- 
citu de communibus commodis, nocte proxima iugulavit 
per gladiatores suos, quos in exitium militum habet atque 
armat. responde, Blaese, ubi cadaver abieceris; ne hostes 
quidem sepultura invident. cum osculis, cum lacrimis do- 
lorem meum implevero, me quoque trucidari iube, dum 
interfectos nullum ob scelus, sed quia utilitati legionum 
consulebamus, hi sepeliant.4 incendebat haec fletu, et 
pectus atque os manibus verberans, mox disiectis quorum 
per humeros sustinebatur, praeceps et singulorum pedi- 
bus advolutus tantum consternationis invidiaeque concivit, 
ut pars militum gladiatores qui e servitio Blaesi erant, pars 
ceteram eiusdem familiam vincirent, alii ad quaerendum 

corpus effunderentur: ac ni propere neque corpus ullum 
reperiri, et servos adhibitis cruciatibus abnuere caedem, 
neque illi fuisse umquam fratrem pernotuisset, haud mul- 
tum ab exitio legati aberant. tribunos tamen ac praefec- 
tum castrorum extrusere; sarcinae fugientium direptae; 
et centurio Lucilius interficitur, cui rusitasibus. Dunes 
vocabulum ,,Cedo alteram* indiderant, quia fracta vite in 
tergo militis alteram clara voce ac rursus aliam poscebat; 
ceteros latebrae texere, uno retento Clemente Iulio, qui 
perferendis militum mandatis habebatur idoneus ob prom- 
ptum ingenium. quin ipsae inter se legiones octava et 
quinta decima ferrum parabant, dum centurionem cogno- 
mento Sirpicum illa morti deposcit, quintadecumani tuen- 
tur, ni miles nonanus preces et adversum aspernantis mi- 
nas interiecisset. 

Haec audita quamquam abstrusum et tristissima quae- 
que maxime occultantem Tiberium perpulere ut Drusum 
filium cum primoribus civitatis duabusque praetoriis cohor- 
tibus mitteret, nullis satis certis mandatis, ex re consul- 
turum. et coloris delecto milite supra solitum firmatae. 
additur magna pars praetoriani equitis et robora Germa- 
norum, qui tum custodes imperatori aderant; simul prae- 
tori praefectus Aelius Seianus, collega Straboni, patri 
suo, datus, magna apud Tiberium auctoritate, rector iuveni 
et ceteris periculorum praemiorumque ostentator. 

Druso propinquanti quasi per officium obviae fuere le- 
giones, non laetae, ut adsolet, neque insignibus fulgentes, 
sed inluvie deformi et vultu, quamquam maestitiam imi- 
tarentur, contumaciae propiores. postquam vallum introiit, 
portas stationibus firmant, globos armatorum certis castro- 
rum locis opperiri iubent; ceteri tribunal ingenti agmine 
cireumveniunt. stabat Drusus, silentium manu poscens; 
ilii quotiens oculos ad multitudinem rettulerant, vocibus 
truculentis strepere, rursum viso Caesare trepidare; mur- 
mur incertum, atrox clamor et repente quies; diversis ani- 
morum motibus pavebant terrebantque: tandem interrupto 
tumultu litteras patris recitat, in quis perscriptum erat 
praecipuam ipsi fortissimarum legionum curam, quibus- 
cum plurima bella toleravisset; ubi primum a luctu re- 

tenebris, ut sunt mobiles ad superstitionem perculsae se- 
mel mentes, sibi aeternum laborem portendi, sua facinora 
aversari deos lamentantur. utendum inclinatione ea Cae- 
sar et quae casus obtulerat in sapientiam vertenda ratus 
circeumiri tentoria iubet; accitur centurio Clemens et si 
ali bonis artibus grati in vulgus: ii vigiliis, stationibus, 
custodiis portarum se inserunt, spem offerunt, metum in- 
tendunt. ,quousque filium imperatoris obsidebimus? quis 
certaminum finis? Percennione et Vibuleno sacramentum 
dieturi sumus? Percennius et Vibulenus stipendia militi- 
bus, agros emeritis largientur? denique pro Neronibus et 
Drusis imperium populi Romani capessent? quin potius, 
ut novissimi in culpam, ita primi ad paenitentiam sumus? 
tarda sunt quae in commune expostulantur: privatam gra- 
tiam statim mereare, statim recipias. commotis per haec 
mentibus et inter se suspectis tironem a veterano, legio- 
nem a legione dissociant. tum redire paulatim amor ob- 
sequii: omittunt portas, signa unum in locum principio 
seditionis congregata suas in sedes referunt. 

Drusus orto die et vocata contione, quamquam rudis 
dicendi, nobilitate ingenita incusat priora, probat praesen- 
tia; negat se terrore et minis vinci: flexos ad modestiam 
si videat, si supplices audiat, scripturum patri ut placatus 
legionum preces exciperet. orantibus rursum idem Blae- 
sus et L. Apronius, eques Romanus e cohorte Drusi, Iu- 
stusque Catonius, primi ordinis centurio, ad Tiberium 
mittuntur. certatum inde sententiis, cum alii opperiendos 
legatos atque interim comitate permulcendum militem cen- 
serent, alii fortioribus remediis agendum: nihil in vulgo 
modicum; terrere, ni paveant; ubi pertimuerint, inpune 
contemni: dum superstitio urgeat, adiciendos ex duce me- 
tus sublatis seditionis auctoribus. Promptum ad asperiora 
ingenium Druso erat: vocatos Vibulenum et Percennium 
interfici iubet; tradunt plerique intra tabernaculum ducis 
obrutos, alii corpora extra vallum abiecta ostentui. tum ut 
quisque praecipuus turbator, conquisiti; et pars extra castra 
palantes a centurionibus aut praetoriarum cohortium mili- 
tibus caesi; quosdam ipsi manipuli, documentum fidei, 
tradidere. auxerat militum curas praematura hiems imbri- 

bus continuis adeoque saevis ut non egredi tentoria, con- 
gregari inter se, vix tutari signa possent, quae turbine at- 
que unda raptabantur. durabat et formido caelestis irae, 
nec frustra adversus impios hebescere sidera, ruere tem- 
pestates: non aliud malorum levamentum quam si linque- 
rent castra infausta temerataque et soluti piaculo suis quis- 
que hibernis redderentur. primum octava, dein quinta de- 
cuma legio rediere; nonanus opperiendas Tiberii epistulas 
clamitaverat, mox desolatus aliorum discessione imminen- 
tem necessitatem sponte praevenit. et Drusus non ex- 
pectato legatorum regressu, quia praesentia satis consi- 
derant, in urbem rediit. 

Isdem ferme diebus isdem causis Germanicae legiones 
turbatae, quanto plures, tanto violentius, et magna spe 
fore ut Germanicus Caesar imperium alterius pati nequiret 
daretque se-legionibus vi sua cuncta tracturis. duo apud 
ripam Rheni exercitus erant: cui nomen superiori, sub C. 
Silio legato; inferiorem A. Caecina curabat; regimen sum- 
mae rei penes Germanicum, agendo Galliarum censui tum 
intentum. sed quibus Silius moderabatur, mente ambigua 
fortunam seditionis alienae speculabantur: inferioris exer- 
citus miles in rabiem prolapsus est, orto ab unetvicesi- 
manis quintanisque initio et tractis prima quoque ac vi- 
cesima legionibus: nam isdem aestivis in finibus Ubiorum 
habebantur per otium aut levia munia. igitur audito fine 
Augusti vernacula multitudo nuper acto in urbe dilectu, 
lasciviae sueta, laborum intolerans, impellere ceterorum 
rudes animos: venisse tempus quo veterani maturam mis- 
sionem, iuvenes largiora stipendia, cuncti modum mise- 
riarum exposcerent saevitiamque centurionum ulciscerentur. 
non unus haec, ut Pannonicas inter legiones Percennius, 
nec apud trepidas militum aures alios validiores exercitus 
respicientium, sed multa seditionis ora vocesque: sua in 
manu sitam rem Romanam; suis victoriis augeri rem pu- 
blicam; in suum cognomentum adscisci imperatores. Nec 
legatus obviam ibat: quippe plurium vaecordia constantiam 
exemerat. repente lymphati destrictis gladiis in centurio- 
nes invadunt: ea vetustissima militaribus odiis materies 
et saeviendi principium: prostratos verberibus mulcant, 

sexageni singulos, ut numerum centurionum adaequarent ; 
tum convulsos laniatosque et partim exanimos ante vallum 
aut in amnem Rhenum proiciunt. Septimius cum perfu- 
gisset ad tribunal pedibusque Caecinae advolveretur, eo 
usque flagitatus est donec ad exitium dederetur. Cassius 
Chaerea, mox caede C. Caesaris memoriam apud posteros 
adeptus, tum adulescens et animi ferox, inter obstantes 
et armatos ferro viam patefecit. non tribunus ultra, non 
castrorum praefectus ius obtinuit: vigilias, stationes, et si 
qua alia praesens usus indixerat, ipsi partiebantur. id mi- 
litares animos altius coniectantibus praecipuum indicium 
magni atque inplacabilis motus, quod [neque disiecti] nil 
paucorum instinctu, sed pariter ardescerent, pariter sile- 
rent, tanta aequalitate et constantia, ut regi crederes. 

Interea Germanico per Gallias, ut diximus, census ac- 
cipienti excessisse Augustum adfertur. neptem eius Agrip- 
pinam in matrimonio pluresque ex ea liberos habebat, 
ipse Druso, fratre Tiberii, genitus, Augustae nepos, sed 
anxius occultis in se patrui aviaeque odiis, quorum causae 
acriores quia iniquae: quippe Drusi magna apud populum 
Romanum memoria, credebaturque, si rerum potitus foret, 
libertatem redditurus; unde in Germanicum favor et spes 
eadem; nam iuveni civile ingenium, mira comitas et di- 
versa ab Tiberii sermone, vultu, adrogantibus et obscuris. 
accedebant muliebres offensiones, novercalibus Liviae in 
Agrippinam stimulis, atque ipsa Agrippina paulo commo- 
tior, nisi quod castitate et mariti amore quamvis indomi- 
tum animum in bonum vertebat. 

Sed Germanicus quanto summae spei propior, tanto 
impensius pro Tiberio niti; seque e£ proximos et Belga- 
rum civitates in verba eius adigit: dehinc audito legionum 
tumultu raptim profectus obvias extra castra habuit, de- 
iectis in terram oculis velut paenitentia. postquam vallum 
iniit, dissoni questus audiri coepere; et quidam prensa 
manu eius per speciem exosculandi inseruerunt digitos, ut 
vacua dentibus ora contingeret; alii curvata senio membra 
ostendebant. adsistentem contionem, quia permixta vide- 
batur, discedere in manipulos iubet: sic melius audituros 
responsum; vexilla praeferri, ut id saltem discerneret co- 

hortes: tarde obtemperavere. tunc a veneratione Augusti 
orsus flexit ad victorias triumphosque Tiberii, praecipuis 
laudibus celebrans quae apud Germanias illis cum legioni- 
bus pulcherrima fecisset. Italiae inde consensum, Gallia- 
rum fidem extollit; nil usquam turbidum aut discors. si- 
lentio haec vel murmure modico audita sunt: ut seditionem 
attigit, ubi modestia militaris, ubi veteris disciplinae decus, 
quonam tribunos, quo centuriones exegissent rogitans, 
nudant universi corpora, cicatrices ex vulneribus, verberum 
notas exprobrant; mox indiscretis vocibus pretia vacatio- 
num, angustias stipendii, duritiam operum ac propriis no- 
minibus incusant vallum, fossas, pabuli, materiae, ligno- 
rum adgestus, et si qua alia ex necessitate aut adversus 
otium castrorum quaeruntur. atrocissimus veteranorum cla- 
mor oriebatur, qui tricena aut supra stipendia numerantes, 
mederetur fessis, neu mortem in isdem laboribus, sed finem 
tam exercitae militiae neque inopem requiem orabant. fuere 
etiam qui legatam a divo Augusto pecuniam reposcerent, 
faustis in Germanicum ominibus; et si vellet imperium, 
promptos ostentavere. tum vero, quasi scelere contamina- 
retur, praeceps tribunali desiluit; opposuerant abeunti 
arma, minitantes, ni regrederetur: at ille moriturum potius 
quam fidem exueret clamitans ferrum a latere diripuit ela- 
tumque deferebat in pectus, ni proximi prensam dextram 
vi attinuissent. extrema et conglobata inter se pars con- 
tionis ac, vix credibile dictu, quidam singuli propius in- 
cedentes feriret hortabantur; et miles nomine Calusidius 
strictum obtulit gladium, addito acutiorem esse: saevum 
id malique moris etiam, furentibus visum, ac spatium fuit 
quo Caesar ab amicis in tabernaculum raperetur. 
Consultatum ibi de remedio; etenim nuntiabatur parari 
legatos, qui superiorem exercitum ad causam eandem tra- 
herent; destinatum excidio Ubiorum oppidum, imbutasque 
praeda manus in direptionem Galliarum erupturas; auge- 
bat metum gnarus Romanae seditionis et, si omitteretur 
ripa, invasurus hostis; at si auxilia et socii adversum ab- 
scedentis legiones armarentur, civile bellum suscipi; pe- 
riculosa severitas, flagitiosa largitio: seu nihil militi sive 
omnia concedentur, in ancipiti res publica. igitur volutatis 

inter se rationibus placitum ut epistulae nomine principis 
scriberentur, missionem dari vicena stipendia meritis; 
exauctorari qui sena dena fecissent ac retineri sub vexillo 
ceterorum inmunes nisi propulsandi hostis; legata quae 
petiverant exsolvi duplicarique. Sensit miles in tempus 
conficta statimque flagitavit: missio per tribunos matura- 
tur; largitio differebatur in hiberna cuiusque. non absces- 
sere quintani unetvicesimanique, donec isdem in aestivis 


' contracta ex viatico amicorum ipsiusque Caesaris pecunia 

persolveretur. primam ac vicesimam legiones Caecina le- 
gatus in civitatem Ubiorum reduxit, turpi agmine, cum 
fisci de imperatore rapti inter signa interque aquilas ve- 
herentur. Germanicus superiorem ad exercitum profectus 
secundam et tertiam decumam et sextam decumam legio- 
nes nihil cunctatas sacramento adigit; quartadecimani pau- 
lum dubitaverant: pecunia et missio quamvis non flagi- 
tantibus oblata est. 

At in Chaucis coeptavere seditionem praesidium agi- 
tantes vexillarii discordium legionum et praesenti duorum 
militum supplicio paulum repressi sunt; iusserat id M". 
Ennius, castrorum praefectus, bono magis exemplo quam 
concesso iure. deinde intumescente motu profugus reper- 
tusque, postquam intutae latebrae, praesidium ab audacia 
mutuatur: non praefectum ab iis, sed Germanicum ducem, 
sed Tiberium imperatorem violari. simul exterritis qui 
obstiterant, raptum vexillum ad ripam vertit, et si quis 
agmine decessisset, pro desertore fore clamitans reduxit 
in hiberna turbidos et nihil ausos. 

Interea legati ab senatu regressum iam apud aram 
Ubiorum Germanicum adeunt. duae ibi legiones, prima 
atque vicesima, veteranique nuper missi sub vexillo hie- 
mabant; pavidos et conscientia vaecordes intrat metus: 
venisse patrum iussu qui inrita facerent quae per sedi- 
tionem expresserant; utque mos vulgo quanivis falsis reum 
subdere, Munatium Plancum, consulatu functum, prin- 
cipem legationis, auctorem senatus consulti incusant; et 
nocte concubia vexillum in domo Germanici situm flagi- 
tare occipiunt, concursuque ad ianuam facto moliuntur 
fores, extractum cubili Caesarem tradere vexillum intento 

mortis metu subigunt. mox vagi per vias obvios habuere 
legatos, audita consternatione ad Germanicum tendentes: 
ingerunt contumelias, caedem parant, Planco maxime, 
quem dignitas fuga impediverat; neque aliud periclitanti 
subsidium quam castra primae legionis; illic signa et aqui- 
lam amplexus religione sese tutabatur, ac ni aquilifer Cal- 
purnius vim extremam arcuisset, rarum etiam inter hostes, 
legatus populi Romani Romanis in castris sanguine suo 


altaria deum commaculavisset. luce demum, postquam dux - 


' et miles et facta noscebantur, ingressus castra Germanicus 
perduci ad se Plancum imperat, recepitque in tribunal; 
tum fatalem increpans rabiem, neque militum sed deum 
ira resurgere, cur venerint legati aperit; ius legationis at- 
que ipsius Planci gravem et immeritum casum, simul quan- 
tum dedecoris adierit legio, facunde miseratur attonitaque 
magis quam quieta contione legatos praesidio auxiliarium 
equitum dimittit. 

Eo in metu arguere Germanicum omnes, quod non ad 
superiorem exercitum pergeret, ubi obsequia et contra re- 
bellis auxilium: satis superque missione et pecunia et mol- 
libus consultis peccatum; vel si vilis ipsi salus, cur filium 
parvulum, cur gravidam coniugem inter furentes et omnis 
humani iuris violatores haberet? illos saltem avo et rei pu- 
blicae redderet. diu cunctatus aspernantem uxorem, cum 
se divo Augusto ortam neque degenerem ad pericula testa- 
retur, postremo uterum eius et communem filium multo 
cum fletu complexus, ut abiret perpulit. incedebat mulie- 
bre et miserabile agmen, profuga ducis uxor parvulum 
sinu filium gerens, lamentantes circum amicorum coniuges, 
quae simul trahebantur; nec minus tristes qui manebant. 
non florentis Caesaris neque suis in castris, sed velut in 
urbe victa facies; gemitusque ac planctus etiam militum 
aures oraque advertere; progrediuntur contuberniis: quis 
ille flebilis sonus? quod tam triste? feminas inlustres; non 
centurionem ad tutelam, non militem, nihil imperatoriae 
uxoris aut comitatus soliti; pergere ad Treviros et externae 
fidei. pudor inde et miseratio et patris Agrippae, Augusti 
avi memoria; socer Drusus; ipsa insigni fecunditate, prae- 
clara pudicitia; iam infans in castris genitus, in contuber- 

nio legionum eductus, quem militari vocabulo Caligulam 
appellabant, quia plerumque ad concilianda vulgi studia 
eo tegmine pedum induebatur; sed nihil aeque flexit quam 
invidia in 'Treviros. orant, obsistunt: rediret, maneret, 
pars Agrippinae occursantes, plurimi ad Germanicum re- 
gressi; isque ut erat recens dolore et ira, apud circumfu- 
Sos ita coepit: 

»Non mihi uxor aut filius patre et re publica cariores 
sunt; sed illum quidem sua maiestas, imperium Romanum 
ceteri exercitus defendent: coniugem et liberos meos, quos ' 
pro gloria vestra libens ad exitium offerrem, nunc procul 
a furentibus summoveo, ut quidquid istuc sceleris immi- 
net, meo tantum sanguine pietur, neve occisus Augusti 
pronepos, interfecta Tiberii nurus nocentiores vos faciat. 
quid enim per hos dies inausum intemeratumve vobis? 
quod nomen huie coetui dabo? militesne appellem, qui 
filium imperatoris vestri vallo et armis circumsedistis? an 
cives, quibus tam proiecta senatus auctoritas? hostium 
quoque ius et sacra legationis et fas gentium rupistis. di- 
vus lulius seditionem exercitus verbo uno compescuit, 
Quirites vocando qui sacramentum eius detrectabant; di- 
vus Augustus vultu et aspectu Actiacas legiones exterruit: 
nos ut nondum eosdem, ita ex illis ortos si Hispaniae Sy- 
riaeve miles aspernaretur, tamen mirum et indignum erat: 
primane et vicesima legiones, illa signis a Tiberio ac- 
ceptis, tu tot proeliorum socia, tot praemiis aucta, egre- 
giam duci vestro gratiam refertis? hunc ego nuntium patri, 
laeta omnia aliis e provinciis audienti, feram? ipsius ti- 
rones, ipsius veteranos non missione, non pecunia satia- 
tos; hic tantum interfici centuriones, eici tribunos, includi 
legatos; infecta sanguine castra, flumina, meque preca- 
riam animam inter infensos trahere. cur enim primo con- 
tionis die ferrum illud, quod pectori meo infigere parabam, 
detraxistis, o inprovidi amici? melius et amantius ille qui 
gladium offerebat; cecidissem certe nondum tot flagitiorum 
exercitui meo conscius; legissetis ducem, qui meam qui- 
dem mortem inpunitam sineret, Vari tamen et trium le- 
gionum ulcisceretur. neque enim di sinant ut Belgarum, 
quamquam offerentium, decus istud et claritudo sit, sub- 

venisse Romano nomini, compressisse Germaniae populos: 
tua, dive Auguste, caelo recepta mens, tua, pater Druse, 
imago, tui memoria isdem istis cum militibus, quos iam 
pudor et gloria intrat, eluant hanc maculam irasque civi- 
les in exitium hostibus vertant. vos quoque, quorum alia 
nunc ora, alia pectora contueor, si legatos senatui, obse- 
quium imperatori, si mihi coniugem et filium redditis, dis- 
cedite a contactu ac dividite turbidos: id stabile ad pae- 
nitentiam, id fidei vinculum erit.* 

Supplices ad haec et vera exprobrari fatentes orabant 
puniret noxios, ignosceret lapsis et duceret in hostem; re- 
vocaretur coniux, rediret legionum alumnus neve obses 
Gallis traderetur. reditum Agrippinae excusavit ob immi- 
nentem partum et hiemem; venturum filium: cetera ipsi 
exsequerentur. discurrunt mutati et seditiosissimum quem- 
que vinctos trahunt ad legatum legionis primae C. Cae- 
tronium, qui iudicium et poenas de singulis in hunc modum 
exercuit: stabant pro contione legiones destrietis gladiis; 
reus in suggestu per tribunum ostendebatur: si nocentem 
adclamaverant, praeceps datus trucidabatur. et gaudebat 
caedibus miles, tamquam semet absolveret, nec Caesar 
arcebat, quando nullo ipsius iussu penes eosdem saevitia 
facti et invidia erat. secuti exemplum geterani haud multo 
post in Raetiam mittuntur, specie defendendae provinciae 
ob imminentis Suevos, ceterum ut avellerentur castris tru- 
cibus adhuc non minus asperitate remedii quam sceleris 
memoria. centurionatum inde egit: citatus ab imperatore 
nomen, ordinem, patriam, numerum stipendiorum, quae 
strenue in proelüs fecisset, et cui erant dona militaria, 
edebat; si tribuni, si legio industriam innocentiamque ad- 
probaverant, retinebat ordines: ubi avaritiam aut crudeli- 
tatem consensu obiectavissent, solvebatur militia. 

Sic compositis praesentibus haud minor moles super- 
erat ob ferociam quintae et unetvicesimae legionum, sexa- 
gesimum apud lapidem — loco Vetera nomen est — hi- 
bernantium; nam primi seditionem coeptaverant; atro- 
cissimum quodque facinus horum manibus patratum; nec 
poena commilitonum exterriti nec paenitentia conversi 
- iras retinebant. igitur Caesar arma, classem, socios de- 

mittere Rheno parat, si imperium detrectetur, bello cer- 
taturus. 

At Romae nondum cognito, qui fuisset exitus in Illy- 
rico, et legionum Germanicarum motu audito trepida ci- 
vitas incusare Tiberium quod, dum patres et plebem, in- 
valida et inermia, cunctatione ficta ludificetur, dissideat 
interim miles neque duorum adulescentium nondum adulta 
auctoritate comprimi queat: ire ipsum et opponere maiesta- 
tem imperatoriam debuisse cessuris, ubi principem longa 
experientia eundemque severitatis et munificentiae sum- 
mum vidissent. an Augustum fessa aetate totiens in Ger- 
manias commeare potuisse: Tiberium vigentem annis se- 
dere in senatu, verba patrum cavillantem? satis prospectum 
urbanae servituti: militaribus animis adhibenda fomenta, 
ut ferre pacem velint. 

Inmotum adversus eos sermones fixumque Tiberio fuit 
non omittere caput rerum neque se remque publicam in 
casum dare; multa quippe et diversa angebant: validior 
per Germaniam exercitus, propior apud Pannoniam; ille 
Galliarum opibus subnixus, hic Italiae imminens: quos 
igitur anteferret? ac ne postpositi contumelia incenderen- 
tur. at per filios pariter adiri, maiestate salva, cui maior 
e longinquo reverentia; simul adulescentibus excusatum 
quaedam ad patrem reicere, resistentisque Germanico aut 
Druso posse a se mitigari vel infringi: quod aliud subsi- 
dium, ei imperatorem sprevissent? ceterum ut iam iam- 
que iturus legit comites, conquisivit impedimenta, ador- 
navit naves: mox hiemem aut negotia varie causatus primo 
prudentes, dein vulgum, diutissime provincias fefellit. 

At Germanicus, quamquam contracto exercitu et pa- 
rata in defectores ultione, dandum adhuc spatium ratus, 
si recenti exemplo sibi ipsi consulerent, praemittit litteras 
ad Caecinam, venire se valida manu ac, ni supplicium in 
malos praesumant, usurum promisca caede: eas Caecina 
aquiliferis signiferisque et quod maxime castrorum sin- 
cerum erat occulte recitat, utque cunctos infamiae, se 
ipsos morti eximant hortatur; nam in pace causas et me- 
rita spectari: ubi bellum ingruat, innocentes ac noxios 
iuxta cadere. Illi temptatis quos idoneos rebantur, post- 

quam maiorem legionum partem in officio vident, de sen- 
tentia legati statuunt tempus quo foedissimum quemque 
et seditioni promptum ferro invadant; tunc signo inter se 
dato inrumpunt contubernia, trucidant ignaros nullo nisi 
consciis noscente quod caedis initium, quis finis. diversa 
omnium quae umquam accidere civilium armorum facies: 
non proelio, non adversis e castris, sed isdem e cubilibus, 
quos simul vescentis dies, simul quietos nox habuerat, dis- 
cedunt in partes, ingerunt tela; clamor, vulnera, sanguis 
palam, causa in occulto; cetera fors regit: et quidam bo- 


norum caesi, postquam intellecto in quos saeviretur, pes-. 


simi quoque arma rapuerant; neque legatus aut tribunus 
moderator adfuit: permissa vulgo licentia atque ultio et 
satietas. mox ingressus castra Germanicus, non medicinam 
illud plurimis cum lacrimis sed cladem appellans, cremari 
corpora iubet. 

Truces etiam tum animos cupido involateundi in hostem, 
piaculum furoris; nec aliter posse placari commilitonum 
manes quam si pectoribus impiis honesta vulnera accepis- 
sent. sequitur ardorem militum Caesar iunctoque ponte 
tramittit duodecim milia e legionibus, sex et viginti socias 
cohortis, octo equitum alas, quarum ea seditione inteme- 
rata modestia fuit. laeti neque procul Germani agitabant, 
dum iustitio ob amissum Augustum, post discordiis atti- 
nemur. at Romanus agmine propero silvam Caesiam limi- 
temque a Tiberio coeptum scindit, castra in limite locat, 
frontem ac tergum vallo, latera concaedibus munitus; inde 
saltus obscuros permeat consultatque ex duobus itineribus 
breve et solitum sequatur an impeditius et intemptatum 
eoque hostibus incautum: delecta longiore via cetera ad- 
celerantur; etenim attulerant exploratores festam eam Ger- 
manis noctem ac sollemnibus epulis ludicram. Caecina cum 
expeditis cohortibus praeire et obstantia silvarum amoliri 
iubetur; legiones modico intervallo sequuntur. iuvit nox 
sideribus inlustris, ventumque ad vicos Marsorum et cir- 
cumdatae stationes stratis etiam tum per cubilia propter- 
que mensas, nullo metu, non antepositis vigiliis: adeo 
cuncta incuria disiecta erant, neque belli timor ac ne pax 
quidem nisi languida et soluta inter temulentos. Caesar 


50 


51 


52 


53 


28 CORNELII TACITI 
8. u. 767. 768, 


avidas legiones, quo latior populatio foret, quattuor in 
cuneos dispertit; quinquaginta milium spatium ferro flam- 
misque pervastat: non sexus, non aetas miserationem at- 
tulit; profana simul et sacra, et celeberrimum illis genti- 
bus templum quod Tamfanae vocabant, solo aequantur. 
sine vulnere milites, qui semisomnos, inermos aut palantis 
ceciderant. excivit ea caedes Bructeros, TTubantes, Usi- 
petes; saltusque per quos exercitui regressus, insedere; 
quod gnarum duci, incessitque itineri et proelio: pars equi- 
tum et auxiliariae cohortes ducebant, mox prima legio, et 
mediis impedimentis sinistrum latus unetvicesimani, dex- 
trum quintani clausere; vicesima legio terga firmavit; post 
ceteri sociorum. sed hostes, donec agmen per saltus por- 
rigeretur, immoti, dein latera et frontem modice adsul- 
tantes, tota vi novissimos incurrere: turbabanturque densis 
Germanorum catervis leves cohortes, cum Caesar advectus 
ad vicesimanos voce magna hoc illud tempus oblitterandae 
seditionis clamitabat; pergerent, properarent culpam in 
decus vertere. exarsere animis, unoque impetu perruptum 
hostem redigunt in aperta caeduntque; simul primi agmi- 
nis copiae evasere silvas castraque communivere. quietum 
inde iter; fidensque recentibus ac priorum oblitus miles 
in hibernis locatur. 

Nuntiata ea Tiberium laetitia curaque adfecere: gau- 
debat oppressam seditionem; sed quod largiendis pecuniis 
et missione festinata favorem militum quaesivisset, bellica 
quoque Germanici gloria angebatur: rettulit tamen ad se- 
natum de rebus gestis multaque de virtute eius memora- 
vit, magis in speciem verbis adornata quam ut penitus 
sentire crederetur. paucioribus Drusum et finem Illyrici 
motus laudavit, sed intentior et fida oratione; cunctaque 
quae Germanicus indulserat servavit etiam apud Panno- 
nicos exercitus. 

Eodem anno Iulia supremum diem obiit, ob impudi- 
citiam olim a patre Augusto Pandateria insula, mox op- 
pido Reginorum qui Siculum fretum accolunt clausa. fuerat 
in matrimonio Tiberii florentibus Gaio et Lucio Caesari- 
bus spreveratque ut imparem; nec alia tam intima Ti- 
berio causa cur Rhodum abscederet; imperium adeptus 

extorrem, infamem et post interfectum Postumum Agrip- 
pam omnis spei egenam inopia ac tabe longa peremit, ob- 
scuram fore necem longinquitate exili ratus. par causa 
saevitiae in Sempronium Gracchum, qui familia nobili, 
sollers ingenio et prave facundus, eandem Iuliam in ma- 
trimonio Marci Agrippae temeraverat; nec is libidini finis: 
traditam Tiberio pervicax adulter contumacia et odiis in 
maritum accendebat, litteraeque quas Iulia patri Augusto 
cum insectatione Tiberii scripsit, a Graccho compositae 
credebantur; igitur amotus Cercinam, Africi maris insu- 
lam, quattuordecim annis exilium toleravit: tunc milites 
ad caedem missi invenere in prominenti litoris nihil laetum 
opperientem; quorum adventu breve tempus petivit, ut 
suprema mandata uxori Alliariae per litteras daret, cer- 
vicemque percussoribus obtulit, constantia mortis haud 
indignus Sempronio nomine: vita-degeneraverat. quidam 
non Roma eos milites sed ab L. Asprenate, proconsule 
Africae, missos tradidere, auctore Tiberio, qui famam 
caedis posse in Asprenatem verti frustra speraverat. 

Idem annus novas caerimonias accepit addito sodalium 54 
Augustalium sacerdotio, ut.quondam T. Tatius retinendis 
Sabinorum sacris sodales Titios instituerat; sorte ducti e 
primoribus civitatis unus et viginti; Tiberius Drususque 
et Claudius et Germanicus adiciuntur. ludos Augustales 
tunc primum coeptos turbavit discordia ex certamine histrio- 
num; indulserat ei ludicro Augustus, dum Maecenati ob- 
temperat effuso in amorem Bathylli; neque ipse abhorre- 
bat talibus studiis, et civile rebatur misceri voluptatibus 
vulgi: alia Tiberio morum via; sed populum per tot annos 
molliter habitum nondum audebat ad duriora vertere. 
Dnvso Caxsang, C. Nonnaxo consulibus decernitur Ger- 55 

manico triumphus manente bello; quod quamquam in aesta- 
tem summa ope parabat, initio veris et repentino in Chat- 
tos excursu praecepit; nam spes incesserat dissidere hostem 
in Árminium ac Segestem, insignem utrumque perfidia 
in nos aut fide: Arminius turbator Germaniae; Segestes 
parari rebellionem saepe alias et supremo convivio, post 
quod in arma itum, aperuit suasitque Varo ut se et Ar- 
minium et ceteros proceres vinciret: nihil ausuram plebem 

principibus amotis, atque ipsi tempus fore quo crimina et 
innoxios discerneret: sed Varus fato et vi Arminii cecidit; 
Segestes, quamquam consensu gentis in bellum tractus, 
discors manebat, auctis privatim odiis, quod Arminius 
filiam eius alii pactam rapuerat; gener invisus; inimici so- 
ceri; quaeque apud concordes vincula caritatis, incita- 
menta irarum apud infensos erant. 

Igitur Germanicus quattuor legiones, quinque auxilia- 
rium milia ettumultuarias catervasGermanorum cis Rhenum 
colentium Caecinae tradit; totidem legiones, duplicem socio- 
rum numerum ipse ducit, positoque castello super vestigia 
paterni praesidii in monte Tauno expeditum exercitum in 
Chattos rapit, L. Apronio ad munitiones viarum et fluminum 
relicto; nam — rarumilli caelo — siccitate et amnibus modicis 
inoffensum iter properaverat, imbresque et fluminum auctus 
regredienti metuebantur. sed Chattis adeo inprovisus ad- 
venit, ut, quod imbecillum aetate ac sexu, statim captum 
aut trucidatum sit; iuventus flumen Adranam nando tra- 
miserat, Romanosque pontem coeptantis arcebant; dein 
tormentis sagittisque pulsi, temptatis frustra conditionibus 
pacis, cum quidam ad Germanicum perfugissent, reliqui 
omissis pagis vicisque in silvas disperguntur. Caesar in- 
censo Mattio — id genti caput — aperta populatus vertit 
ad Rhenum, non auso hoste terga abeuntium lacessere, 
quod illi moris, quotiens astu magis quam per formidinem 
cessit. fuerat animus Cheruscis iuvare Chattos; sed ex- 
terruit Caecina huc illuc ferens arma, et Marsos congredi 
ausos prospero proelio cohibuit. neque multo post legati 
a Segeste venerunt auxilium orantes adversus vim popu- 
larium, a quis cireumsedebatur, validiore apud eos Ar- 
minio, quoniam bellum suadebat: nam barbaris, quanto 
quis audacia promptus, tanto magis fidus rebusque motis 
potior habetur. addiderat Segestes legatis filium, nomine 
Segimundum; sed iuvenis conscientia cunctabatur: quippe 
anno quo Germaniae descivere, sacerdos apud aram Ubio- 
rum creatus ruperat vittas, profugus ad rebelles; adductus 
tamen in spem clementiae Romanae pertulit patris man- 
data benigneque exceptus cum praesidio Gallicam in ri- 
pam missus est. Germanico pretium fuit convertere agmen; 

pugnatumque in obsidentis, et ereptus Segestes magna 
cum propinquorum et clientium manu; inerant feminae 
nobiles, inter quas uxor Árminii eademque filia Segestis, 
mariti magis quam parentis animo, neque victa in lacri- 
mas neque voce supplex, compressis intra sinum manibus 
gravidum uterum intuens. ferebantur et spolia Varianae 
cladis, plerisque eorum qui tum in deditionem veniebant 
praedae data; simul Segestes ipse, ingens visu et memo- 
ria bonae societatis inpavidus; verba eius in hunc mo- 
dum fuere: 

»Non hie mihi primus erga populum Romanum fidei 
et constantiae dies: ex quo a divo Augusto civitate dona- 
tus sum, amicos inimicosque ex vestris utilitatibus delegi, 
neque odio patriae — quippe proditores etiam iis quos an- 
teponunt invisi sunt —, verum quia Romanis Germanis- 
que idem conducere et pacem quam bellum probabam. 
ergo raptorem filiae meae, violatorem foederis vestri, Ár- 
minium apud Varum, qui tum exercitui praesidebat, reum 
feci; dilatus segnitia ducis, quia parum praesidii in legi- 
bus erat, ut me et Arminium et conscios vinciret flagitavi; 
testis llla nox mihi, utinam potius novissima! quae secuta 
sunt, defleri magis quam defendi possunt; ceterum et in- 
ieci catenas Arminio, et a factione eius iniectas perpessus 
sum. atque ubi primum tui copia, vetera novis et quieta 
turbidis antehabeo, neque ob praemium, sed ut me per- 
fidia exsolvam, simul genti Germanorum idoneus conci- 
liator, si paenitentiam quam perniciem maluerit. pro iu- 
venta et errore filii veniam precor; filiam necessitate huc 
adductam fateor: tuum erit consultare utrum praevaleat 
quod ex Arminio concepit an quod ex me genita est." 

Caesar clementi responso liberis propinquisque eius 
incolumitatem, ipsi sedem vetere in provincia pollicetur. 
exercitum reduxit nomenque imperatoris auctore Tiberio 
accepit. Arminii uxor virilis sexus stirpem edidit; educa- 
tus Ravennae puer quo mox ludibrio conflictatus sit, in 
tempore memorabo. 

Fama dediti benigneque excepti Segestis vulgata, ut 
quibusque bellum invitis aut cupientibus erat, spe vel do- 
lore accipitur. Arminium super insitam violentiam rapta 

uxor, subiectus servitio uxoris uterus vaecordem agebant, 
volitabatque per Cheruscos, arma in Segestem, arma in 
Caesarem poscens; neque probris temperabat: egregium 
patrem, magnum imperatorem, fortem exercitum, quorum 
tot manus unam mulierculam avexerint; sibi tres legiones, 
totidem legatos procubuisse; non enim se proditione ne- 
que adversus feminas gravidas, sed palam adversus ar- 
matos bellum tractare; cerni adhuc Germanorum in lucis 
signa Romana quae dis patris suspenderit. coleret Se- 
gestes victam ripam, redderet filio sacerdotium, dominum: 
Germanos numquam satis excusaturos quod inter Albim 
et Rhenum virgas et secures et togam viderint. aliis gen- 
tibus ignorantia imperii Romani inexperta esse supplicia, 
nescia tributa; quae quoniam exuerint inritusque disces- 
serit ille inter numina dicatus Augustus, ille delectus Ti- 
berius, ne inperitum adulescentulum, ne seditiosum exer- 
citum pavescerent. si patriam, parentes, antiqua mallent 
quam dominos et colonias novas, Arminium potius gloriae 
ac libertatis quam Segestem flagitiosae servitutis ducem 
sequerentur. 

Conciti per haec non modo Cherusci sed conterminae 
gentes, tractusque in partis Inguiomerus, Árminii patruus, 
veteri apud Romanos auctoritate; unde maior Caesari me- 
tus; et ne bellum mole una ingrueret, Caecinam cum qua- 
draginta cohortibus Romanis distrahendo hosti per Bructe- 
ros ad flumen Ámisiam mittit, equitem Pedo praefectus 
finibus Frisiorum ducit: ipse inpositas navibus quattuor 
legiones per lacus vexit; simulque pedes, eques, classis 
apud praedictum amnem convenere. Chauci cum auxilia 
pollicerentur, in commilitium adsciti sunt. Bructeros sua 
urentis expedita cum manu L. Stertinius missu Germa- 
nici fudit; interque caedem et praedam repperit undevi- 
cesimae legionis aquilam cum Varo amissam. 

Ductum inde agmen ad ultimos Bructerorum, quan- 
tumque Ámisiam et Lupiam amnes inter, vastatum, haud 
procul Teutoburgiensi saltu, in quo reliquiae Vari legio- 
numque insepultae dicebantur. igitur cupido Caesarem in- 
vadit solvendi suprema militibus ducique, permoto ad mi- 
serationem omni qui aderat exercitu ob propinquos, amicos, 

denique ob casus bellorum et sortem hominum. praemisso 
Caecina, ut occulta saltuum scrutaretur pontesque et ag- 
geres humido paludum et fallacibus campis imponeret, in- 
cedunt maestos locos visuque ac memoria deformis. prima 
Vari castra lato ambitu et dimensis principiis trium legio- 
num manus ostentabant; dein semiruto vallo, humili fossa 
accisae iam reliquiae consedisse intellegebantur; medio 
campi albentia ossa, ut fugerant, ut restiterant, disiecta 
vel aggerata; adiacebant fragmina telorum equorumque 
artus. lucis propinquis barbarae arae, apud quas tribunos 
ac primorum ordinum centuriones mactaverant; simul trun- 
cis arborum antefixa ora. et cladis eius superstites, pu- 
gnam aut vincula elapsi, referebant hic cecidisse legatos, 
ilic raptas aquilas; primum ubi vulnus Varo adactum, 
ubi infelici dextera et suo ictu mortem invenerit; quo tri- 
bunali contionatus Arminius, quot patibula captivis, quae 
scrobes; utque signis et aquilis per superbiam inluserit. 
igitur Romanus qui aderat exercitus sextüm post cladis 
annum trium legionum ossa, nullo noscente alienas reli- 
quias an suorum humo tegeret, omnes ut coniunctos, ut 
consanguineos aucta in hostem ira maesti simul et infensi 
condebant; primum extruendo tumulo caespitem Caesar 
posuit, gratissimo munere in defunctos et praesentibus do- 
loris socius: quod Tiberio haud probatum, seu cuncta 
Germanici in deterius trahenti, sive exercitum imagine 
caesorum insepultorumque tardatum ad proelia et formi- 
dolosiorem hostium credebat, neque imperatorem auguratu 
et vetustissimis caerimoniis praeditum adtrectare feralia 
debuisse. 

Sed Germanicus cedentem in avia Arminium secutus, 
ubi primum copia fuit, evehi equites campumque quem 
hostis insederat eripi iubet. Arminius colligi suos et pro- 
pinquare silvis monitos vertit repente; mox signum pro- 
rumpendi dedit iis quos per saltus occultaverat: tunc nova 
acie turbatus eques; missaeque subsidiariae cohortes et 
fugientium agmine impulsae auxerant consternationem, 
trudebanturque in paludem gnaram vincentibus, iniquam 
nesciis, ni Caesar productas legiones instruxisset: inde 
hostibus terror, fiducia militi; et manibus aequis absces- 

sum. mox reducto ad AÁmisiam exercitu legiones classe, 
ut advexerat, reportat; pars equitum litore Oceani petere 
Rhenum iussa; Caecina, qui suum militem ducebat, mo- 
nitus, quamquam notis itineribus regrederetur, Pontes 
longos quam maturrime superare: angustus is trames vastas 
inter paludes et quondam a L. Domitio aggeratus; cetera 
limosa, tenacia gravi caeno aut rivis incerta erant; circum 
silvae paulatim adclives; quas tum Arminius implevit, 
compendiis viarum et cito agmine onustum sarcinis armis- 
que militem cum antevenisset. Caecinae dubitanti quonam 
modo ruptos vetustate pontes reponeret simulque propul- 
saret hostem, castra metari in loco placuit, ut opus et alii 
proelium inciperent. barbari perfringere stationes seque 
inferre munitoribus nisi, lacessunt, cireumgrediuntur, oc- 
cursant; miscetur operantium bellantiumque clamor; et 
cuncta pariter Romanis adversa: locus uligine profunda; 
idem ad gradum instabilis, procedentibus lubricus; cor- 
pora gravia loricis; neque librare pila inter undas pote- 
rant: contra Cheruscjs sueta apud paludes proelia, pro- 
cera membra, hastae ingentes ad vulnera facienda quamvis 
procul. nox demum inclinantis iam legiones adversae pu- 
gnae exemit. Germani ob prospera indefessi, ne tum qui- 
dem sumpta quiete, quantum aquarum circum surgenti- 
bus iugis oritur vertere in subiecta; mersaque humo et 
obruto quod effectum operis duplicatus militi labor. qua- 
dragesimum id stipendium Caecina parendi aut imperi- 
tandi habebat, secundarum ambiguarumque rerum sciens 
eoque interritus; igitur futura volvens non aliud repperit 
quam ut hostem silvis coerceret, donec saucii quantum- 
que gravioris agminis anteirent; nam medio montium et 
paludum porrigebatur planities, quae tenuem aciem pa- 
teretur. deliguntur legiones quinta dextro lateri, unetvi- 
cesima in laevum, primani ducendum ad agmen, vicesi- 
manus adversum secuturos. 

Nox per diversa inquies, cum barbari festis epulis, 
laeto cantu aut truci sonore subiecta vallium ac resultantis 
saltus complerent; apud Romanos invalidi ignes, inter- 
ruptae voces, atque ipsi passim adiacerent vallo, oberra- 
rent tentoriis, insomnes magis quam pervigiles; ducemque 

terruit dira quies: nam Quintilium Varum sanguine obli- 
tum et paludibus emersum cernere et audire visus est 
velut vocantem, non tamen obsecutus et manum [in |ten- 
dentis reppulisse. coepta luce missae in latera legiones 
metu an contumacia locum deseruere, capto propere campo 
humentia ultra; neque tamen Arminius, quamquam libero 
incursu, statim prorupit, sed ut haesere caeno fossisque 
impedimenta, turbati circum milites, incertus signorum 
ordo utque tali in tempore, sibi quisque properus et lentae 
adversum imperia aures, inrumpere Germanos iubet, cla- 
mitans ,en Varus est eodemque iterum fato vinctae legio- 
nes!* simul haec, et cum delectis scindit agmen equisque 
maxime vulnera ingerit: illi sanguine suo et lubrico palu- 
dum lapsantes excussis rectoribus disicere obvios, pro- 
terere iacentes. plurimus circa aquilas labor, quae neque 
ferri adversum ingruentia tela neque figi limosa humo po- 
terant. Caecina dum sustentat aciem, suffosso equo de- 
lapsus cireumveniebatur, ni prima legio sese opposuisset; 
iuvit hostium aviditas, omissa caede praedam sectantium; 
enisaeque legiones vesperascente die in aperta et solida. 
neque is miseriarum finis: struendum vallum, petendus 
agger; amissa magna ex parte per quae egeritur humus 
aut exciditur caespes; non tentoria manipulis, non fomenta 
sauciis: infectos caeno aut cruore cibos dividentes fune- 
stas tenebras et tot hominum milibus unum iam reliquum 
diem lamentabantur. 

Forte equus abruptis vinculis vagus et clamore terri- 
tus quosdam occurrentium obturbavit: tanta inde conster- 
natio inrupisse Germanos credentium, ut cuncti ruerent 
ad portas; quarum decumana maxime petebatur, aversa 
hosti et fugientibus tutior. Caecina comperto vanam esse 
formidinem, cum tamen neque auctoritate neque precibus, 
ne manu quidem obsistere aut retinere militem quiret, 
proiectus in limine portae miseratione demum, quia per 
corpus legati eundum erat, clausit viam; simul tribuni et 
centuriones falsum pavorem esse docuerant. tunc con- 
tractos in principia iussosque dicta cum silentio accipere 
temporis ac necessitatis monet: unam in armis salutem, 
sed ea consilio temperanda, manendumque intra vallum 

donec expugnandi hostes spe propius succederent; mox 
undique erumpendum: illa eruptione ad Rhenum perveniri; 
quod si fugerent, pluris silvas, profundas magis paludes, 
saevitiam hostium superesse: at victoribus decus, gloriam. 
quae domi cara, quae in castris honesta, memorat; reti- 
cuit de adversis. equos dehinc, orsus a suis, legatorum 
tribunorumque, nulla ambitione fortissimo cuique bellatori 
tradit, ut hi, mox pedes in hostem invaderent. 

Haud minus inquies Germanus spe, cupidine et di- 
versis ducum sententiis agebat, Arminio sinerent egredi 
egressosque rursum per humida et impedita circumveni- 
rent suadente, atrociora Inguiomero et laeta barbaris, ut 
vallum armis ambirent: promptam expugnationem; plures 
captivos, incorruptam praedam fore. igitur orta die pro- 
ruunt fossas, iniciunt crates, summa valli prensant, raro 
super milite et quasi ob metum defixo: postquam haesere 
munimentis, datur cohortibus signum, cornuaque ac tubae 
concinuere; exin clamore et impetu tergis Germanorum 
cireumfunduntur, exprobrantes non hic silvas nec paludes, 
sed aequis locis aequos deos. hosti facile excidium et 
paucos ac semermos cogitanti sonus tubarum, fulgor ar- 
morum quanto inopina, tanto maiora offunduntur, cade- 
bantque, ut rebus secundis avidi, ita adversis incauti. 
Arminius integer, Inguiomerus post grave vulnus pugnam 
deseruere: vulgus trucidatum est donec ira et dies per- 
mansit; nocte demum reversae legiones, quamvis plus 
vulnerum, eadem ciborum egestas fatigaret, vim, sanita- 
tem, copias, cuncta in victoria habuere. 

Pervaserat interim circumventi exercitus fama, et in- 
festo Germanorum agmine Gallias peti; ac ni Agrippina 
inpositum Rheno pontem solvi prohibuisset, erant qui id 
flagitium formidine auderent: sed femina ingens animi 
munia ducis per eos dies induit, militibusque, ut quis 
inops aut saucius, vestem et fomenta dilargita est. tradit 
C. Plinius, Germanicorum bellorum scriptor, stetisse apud 
principium pontis, laudes et grates reversis legionibus haben- 
tem. id Tiberii animum altius penetravit: non enim simpli- 
ces eas curas nec adversus externos militum gratiam quaeri; 
nihil relictum imperatoribus, ubi femina manipulos inter- 

visat, signa adeat, largitionem temptet, tamquam parum 
ambitiose filium ducis gregali habitu circumferat Caesa- 
remque Caligulam appellari velit; potiorem iam apud exer- 
citus Agrippinam quam legatos, quam duces; conpressam 
a muliere seditionem, cui nomen principis obsistere non 
quiverit. accendebat haec onerabatque Seianus, peritia 
morum Tiberi odia in longum iaciens quae reconderet 
auctaque promeret. 

At Germanicus legionum quas navibus vexerat secun- 
dam et quartam decimam itinere terrestri P. Vitellho du- 
cendas tradit, quo levior classis vadoso mari innaret, vel 
reciproco sideret. Vitellius primum iter sicca humo aut 
modice adlabente aestu quietum habuit; mox inpulsu aqui- 
lonis, simul sidere aequinoctii, quo maxime tumescit Ocea- 
nus, rapi agique agmen; et opplebantur terrae: eadem 
freto, litori, campis facies, neque discerni poterant incerta 
ab solidis, brevia a profundis; sternuntur fluctibus, hau- 
riuntur gurgitibus; iumenta, sarcinae, corpora exanima 
interfluunt, occursant; permiscentur inter se manipuli, modo 
pectore, modo ore tenus extantes, aliquando subtracto 
solo disiecti aut obruti; non vox et mutui hortatus iuva- 
bant adversante unda; nihil strenuus ab ignavo, sapiens 
ab iémprudenti, consilia a casu differre: cuncta pari vio- 
lentia involvebantur. tandem Vitellius in editiora enisus 
eodem agmen subduxit; pernoctavere sine utensilibus, sine 
igni, magna pars nudo aut mulcato corpore, haud minus 
miserabiles quam quos hostis circumsidet: quippe illic 
etiam honestae mortis usus, his inglorium exitium. lux 
reddidit terram, penetratumque ad amnem [Visurgin] quo 
Caesar classe contenderat. impositae dein legiones, va- 
gante fama submersas; nec fides salutis antequam Caesa- 
rem exercitumque reducem videre. 

Iam Stertinius ad accipiendum in deditionem Segime- 
rum, fratrem Segestis, praemissus ipsum et filium eius in 
civitatem Ubiorum perduxerat: data utrique venia, facile 
Segimero, cunctantius filio, quia Quintilii Vari corpus in- 
lusisse dicebatur. ceterum ad supplenda exercitus damna 
certavere Galliae, Hispaniae, Italia, quod cuique prom- 
ptum, arma, equos, aurum, offerentes; quorum laudato 

studio Germanicus, armis modo et equis ad bellum sum- 
ptis, propria pecunia militem iuvit, utque cladis memo- 
riam etiam comitate leniret, circumire saucios, facta sin- 
gulorum extollere; vulnera intuens alium spe, alium gloria, 
cunctos adloquio et cura sibique et proelio firmabat. 

Decreta eo anno triumphalia insignia A. Caecinae, L. 
Apronio, C. Silio ob res cum Germanico gestas. nomen 
patris patriae Tiberius a populo saepius ingestum repu- 
diavit; neque in acta sua iurari, quamquam censente se- 
natu, permisit, cuncta mortalium incerta, quantoque plus 
adeptus foret, tanto se magis in lubrico dictitans: non 
tamen ideo faciebat fidem civilis animi; nam legem maie- 
statis reduxerat; cui nomen apud veteres idem, sed alia 
in iudicium veniebant: si quis proditione exercitum aut 
plebem seditionibus, denique male gesta re publica maie- 
statem populi Romani minuisset; facta. arguebantur, dicta 
inpune erant: primus Augustus cognitionem de famosis 
libellis specie legis eius tractavit, commotus Cassii Severi 
libidine, qua viros feminasque inlustres procacibus scriptis 
diffamaverat; mox Tiberius, consultante Pompeio Macro 
praetore, an iudicia maiestatis redderentur, exercendas 
leges esse respondit. hunc quoque asperavere carmina in- 
certis auctoribus vulgata in saevitiam superbiamque eius 
et discordem cum matre animum. 

Haud pigebit referre in Falanio et Rubrio, modicis 
equitibus Romanis, praetemptata crimina, ut quibus initiis, 
quanta Tiberii arte gravissimum exitium inrepserit, dein 
repressum sit, postremo arserit cunctaque corripuerit, no- 
scatur. Falanio obiciebat accusator quod inter cultores Au- 
gusti, qui per omnes domos in modum collegiorum ha- 
bebantur, Cassium quendam mimum corpore infamem 
adscivisset, quodque venditis hortis statuam Augusti simul 
mancipasset; Rubrio crimini dabatur violatum periurio nu- 
men Augusti: quae ubi Tiberio notuere, scripsit consuli- 
bus non ideo decretum patri suo caelum ut in perniciem 
civium is honor verteretur; Cassium histrionem solitum 
inter alios eiusdem artis interesse ludis quos mater sua in 
memoriam Augusti sacrasset; nec contra religiones fieri 
quod effigies eius, ut alia numinum simulacra, venditio- 

nibus hortorum et domuum accedant; ius iurandum pe- 
rinde aestimandum quam si Iovem fefellisset: deorum in- 
iurias dis curae. 

Nec multo post Granium Marcellum, praetorem Bithy- 
niae, quaestor ipsius Caepio Crispinus maiestatis postu- 
lavit, subscribente Romano Hispone, qui formam vitae 
iniit quam postea celebrem miseriae temporum et audaciae 
hominum fecerunt; nam egens, ignotus, inquies, dum oc- 
cultis libellis saevitiae principis adrepit, mox clarissimo 
cuique periculum facessit, potentiam apud unum, odium 
apud omnis adeptus dedit exemplum quod secuti ex pau- 
peribus divites, ex contemptis metuendi perniciem aliis ac 
postremum sibi invenere. sed Marcellum insimulabant si- 
nistros de Tiberio sermones habuisse, inevitabile crimen, 
cum ex moribus principis foedissima quaeque deligeret 
accusator obiectaretque reo; nam quia vera erant, etiam 
dicta credebantur. addidit Hispo statuam Marcelli altius 
quam Caesarum sitam, et alia in statua amputato capite 
Augusti effigiem Tiberii inditam: ad quod exarsit adeo ut 
rupta taciturnitate proclamaret se quoque in ea causa la- 
turum sententiam, palam et iuratum, quo ceteris eadem 
necessitás fieret. manebant etiam tum vestigia morientis 
libertatis; igitur Cn. Piso ,quo* inquit ,loco censebis, 
Caesar? si primus, habebo quod sequar; si post omnes, 
vereor ne imprudens dissentiam.* permotus his, quanto- 
que incautius efferverat, paenitentia patiens tulit absolvi 
reum criminibus maiestatis; de pecuniis repetundis ad re- 
ciperatores itum est. nec patrum cognitionibus satiatus 
iudiciis adsidebat in cornu tribunalis, ne praetorem curuli 
depelleret; multaque eo coram adversus ambitum et po- 
tentium preces constituta: sed dum severitati consulitur, li- 
bertas corrumpebatur. 

Inter quae Pius Aurelius senator questus mole publi- 
cae viae ductuque aquarum labefactas aedis suas, auxilium 
patrum invocabat; resistentibus aerarii praetoribus, sub- 
venit Caesar pretiumque aedium Aurelio tribuit, erogandae 
per honesta pecuniae cupiens, quam virtutem diu retinuit, 
cum ceteras exueret. Propertio Celeri praetorio, veniam 
ordinis ob paupertatem petenti, decies sestertium largitus 

est, satis comperto paternas ei angustias esse. temptantis 
eadem alios probare causam senatui iussit, cupidine se- 
veritatis in iis etiam quae rite faceret, acerbus; unde ceteri 
silentium et paupertatem confessioni et beneficio prae- 
posuere. 

Eodem anno continuis imbribus auctus Tiberis plana 
urbis stagnaverat; relabentem secuta est aedificiorum et 
hominum strages; igitur censuit Asinius Gallus ut libri 
Sibyllini adirentur: renuit Tiberius, perinde divina hu- 
manaque obtegens; sed remedium coercendi fluminis Ateio 
Capitoni et L. Arruntio mandatum. Achaiam ac Mace- 
doniam onera deprecantis levari in praesens proconsulari 
imperio tradique Caesari placuit. Edendis gladiatoribus, 
quos Germanici fratris ac suo nomine obtulerat, Drusus 
praesedit, quamquam vili sanguine nimis gaudens; quod 
in vulgus formidolosum, et pater arguisse dicebatur. cur 
abstinuerit spectaculo ipse, varie trahebant; alii taedio 
coetus, quidam tristitia ingenii et metu conparationis, quia 
Augustus comiter interfuisset; non crediderim ad osten- 
tandam saevitiam movendasque populi offensiones con- 
cessam filio materiem, quamquam id quoque dictum est. 

At theatri licentia, proximo priore anno coepta, gra- 
vius tum erupit, occisis non modo e plebe sed militibus 
et centurione, vulnerato tribuno praetoriae cohortis, dum 
probra in magistratus et dissensionem vulgi prohibent. 
actum de ea seditione apud patres dicebanturque senten- 
tiae, ut praetoribus ius virgarum in histriones esset: inter- 
cessit Haterius Agrippa, tribunus plebei, increpitusque 
est Asinii Galli oratione, silente Tiberio, qui ea simula- 
cra libertatis senatui praebebat; valuit tamen intercessio, 
quia divus Augustus immunes verberum histriones quon- 
dam responderat, neque fas Tiberio infringere dicta eius. 
de modo lucaris et adversus lasciviam fautorum multa de- 
cernuntur; ex quis maxime insignia, ne domos pantomi- 
morum senator introiret; ne egredientes in publicum equites 
Romani cingerent, aut alibi quam in theatro spectarentur; 
et spectantium immodestiam exilio multandi potestas prae- 
toribus fieret. 

Templum ut in colonia Tarraconensi strueretur Au- 

gusto petentibus Hispanis permissum, datumque in omnes 
provincias exemplum. centesimam rerum venalium post 
bella civilia institutam deprecante populo, edixit Tibe- 
rius militare aerarium eo subsidio niti; simul imparem 
oneri rem publicam, nisi vicesimo militiae anno veterani 
dimitterentur: ita proximae seditionis male consulta, qui- 
bus sedecim stipendiorum finem expresserant, abolita in 
posterum. 

Actum deinde in senatu ab Arruntio et Ateio, an ob 
moderandas Tiberis exundationes verterentur flumina et 
lacus, per quos augescit; auditaeque municipiorum et co- 
loniarum legationes, orantibus Florentinis, ne Clanis solito 
alveo demotus in amnem Arnum transferretur idque ipsis 
perniciem afferret; congruentia his Interamnates disse- 
ruere: pessum ituros fecundissimos Italiae campos, si 
amnis Nar — id enim parabatur — in rivos diductus super- 
stagnavisset; nec Reatini silebant, Velinum lacum, qua in 
Narem effunditur, obstrui recusantes: quippe in adiacen- 
tia erupturum; optume rebus mortalium consuluisse natu- 
ram, quae sua ora fluminibus, suos cursus, utque originem, 
ita fines dederit; spectandas etiam religiones maiorum, 
qui sacra et lucos et aras patriis amnibus dicaverint; quin 
ipsum Tiberim nolle prorsus accolis fluviis orbatum mi- 
nore gloria fluere. seu preces coloniarum seu difficultas 
operum sive superstitio valuit ut in sententiam Pisonis 
concederetur, qui nil mutandum cenauerat. 

Prorogatur Poppaeo Sabino provincia Moesia, additis 
Achaia ac Macedonia. id quoque morum Tiberii fuit, con- 
tinuare imperia ac plerosque ad finem vitae in isdem exer- 
citibus aut iurisdictionibus habere. causae varie traduntur: 
alii taedio novae curae semel placita pro aeternis serva- 
visse; quidam invidia, ne plures fruerentur; sunt qui 
existiment, ut calidum eius ingenium, ita anxium iudi- 
cium; neque enim eminentis virtutes sectabatur, et rur- 
sum vitia oderat: ex optimis periculum sibi, a pessimis 
dedecus publicum metuebat: qua haesitatione postremo 
eo provectus est ut mandaverit quibusdam provincias 
quos egredi urbe non erat passurus. 

De comitiis consularibus, quae tum primum illo prin- 

cipe ac deinceps fuere, vix quicquam firmare ausim: adeo 
diversa non modo apud auctores sed in ipsius orationibus 
reperiuntur: modo subtractis candidatorum nominibus 
originem cuiusque et vitam et stipendia descripsit, ut qui 
forent intellegeretur; aliquando ea quoque significatione 
subtracta, candidatos hortatus ne ambitu comitia turba- 
rent, suam ad id curam pollicitus est; plerumque eos tan- 
tum apud se professos disseruit, quorum nomina consuli- 
bus edidisset, posse et alios profiteri, si gratiae aut meritis 
confiderent: speciosa verbis, re inania aut subdola, quan- 
toque maiore libertatis imagine tegebantur, tanto eruptura 
ad infensius servitium. 

Cap. 1. Initia belli Parthici. Phraates, Vononis pater. 2. Vono- 
nes popularibus invisus. 3. ab Artabano pulsus, ad Armenios pro- 
fugus. 4. in Armenia mutatio regum. 5. Germanicus invidia Tiberii 
revocatus Germanos confestim aggredi parat. 6.classis eius. Khe- 
nus. 7. irruptio in Chattos. ara Drusi restituta. 8. fossa Drusiana. 
Amisia. in rebelles Angrivarios animadversum. 9. Arminii cum 
fratre colloquium. 10.indeira etiurgium. 11. Visurgim transeunt 
Romani. Batavorum discrimen. Chariovalda caesus. 12. Germa- 
nicus militum animos explorat. 13. transfugis praemium pronun- 
tiatum à Germanis, mox castris Romanis adsultatum. 14. 15. Ger- 
manici somnium laetum. eiusetÁrminii orationesad suos. 16.1ocus 
pugnae, campusIdistaviso. acierum instructio. 17.faustum Roma- 
nis augurium. fuga Germanorum et clades. 18.tropaeum positum. 
19. quo dedecore aecensa gens bellum resumit. 20. acriter pugna- 
tum. 21. vincunt tandem Romani, quamquam ambiguo equitum 
proelio. 29. monumentum et titulus rerum magnificus. 23. milites 
classe reveceti. 94. ex tempestate calamitas et paene exitium. col- 
lecti naufragi. 25.hac fortuna erectos denuo Germanos aggreditur 
Germanicus caeditque. simul aquilam Varianam recipit. 26.tum 
per invidiam revocatur a Tiberio. 27. Libo Drusus ab amico dela- 

tus. 28. aecusatus in senatu. 29. 30. eum patronos non reperiret, 
nec tam sceleris quam vecordiae convinci posset, novo iure servos 
torqueri in suum caput vidit. 31. iam frustra orato principe Libo 
se ipse confecit. 32.in defunctum sententiae senatorum. astrologi 
et magi ex Italia pulsi. 33. luxus publicus leviter coercitus, quem 
defendit Asinius. 34. Pisonis libertas, Urgulaniae potentia. 
85. de rebus proferendis certamen in senatu. 36. Asinii sententia 
de comitiis a Tiberio reiecta. 37. 38. Hortali levamentum inopiae 
suae poscentis orationem aspere excipit Tiberius, domum eius ad 
inopiam delabi patitur. 39.40. Clementis servi facinus. is Postu- 
mum Agrippam se mentitus principi curam inicit, sed Sallustii 
Crispi dolo captus occiditur. 41. Romae dedicantur nova opera. 

Anno proximo triumphat Germanicus. 42. Archelaus rex Cap- 
padocum in urbem accitus perit. 43. oriens turbatus committitur 
Germanico; Pisoni feroci homini, Syria. 44. Drusus in Illyricum 
missus, Suevis contra Cheruscos auxilium petentibus. 45. ita inter 
se discordes Germani accinguntur ad pugnam. Arminii ad suos 
oratio. 46. Maroboduiitem ad suos. atrox proelium. Maroboduus 
pro victo. 47.48. terrae motus in Asia. eo afHlictos sublevat Tibe- 
rius, in alios non minus liberalis. 49. templa quaedam dedicata. 
50. Varilla maiestatis postulata. 51. de praetore substituendo con- 
tentio. 52. Tacfarinatem et Mazippam bellum in Africa moventes 
fundit Camillus. triumphalia ei decreta. 

53. Germanici varia itinera. 54. consulit in reditu Clarium 
Apollinem. oraculiratio. 55. Piso et uxor Plancina Germanicum 
insectantur; etiam castra corrumpunt. 56. Germanieus Armeniae 
regem, Cappadociae et Commagenae legatos imponit. 57. Pisonis 
insolentia in congressu, consilio, conviviis. 58. Vonones Syria 
demotus. 

59. Germanieus Aegyptum petit improbante Tiberio. 60. Cano- 
pus. Thebae priscae. 61. statua Memnonis, pyramides, alia. 
62. Germanorum discordia, astu Drusi. 63. Maroboduus vi Catual- 
dae pulsus confugit ad Romanos. eadem mox fortuna Catualdae. 
61. Rhescuporis, Cotye fratris filio oppresso, Romanam divisionem 
egressus, illius partem appetit. 65. ipso per fraudem comprehenso 
universam Thraeiam occupat. 66.hine vocatus ad caussam dicen- 
dam Cotyn occidit. 67. Romam perductus et damnatus. 68. Vonones 
fugam tentat, atdeprehensus confoditur. 69.70. Germanicus aegro- 
tat scelere, ut creditur, Pisonis, cui amicitiam renunciat veteri 
more. 11. 2. mandata familiaribus ultione datisque coniugi moni- 
tis moritur. 13. Alexandro M. comparatus et praelatus. 14. Sentius 
Syriae praeficitur. (5. Agrippina properat in urbem. 76— 78. Pisoni 
Germanici easu exsultanti reditum in Syriam dissuadet filius, 
suadet contra Domitius Celer, ac persuadet. 9. Piso vim parans 
in successorem Sentium obviam fit Agrippinae. 80. castellum 
occupat, aciem struit; sed pellitur a Sentio. 81. tandem tutum ei 
iter Romam conceditur. 82.ibi magna ob necem Germanici ira et 

luctus. 83. honores ei decreti. 84. Livia Druso gemellos parit. 
85. scita in libidinem mulierum. pulsa sacra Aegyptia et Iudaica. 
86. capta Vestalis. 87. frumento pretium constitutum. novos hono- 
res aversatur Tiberius. 88. Arminii caedes et praeconium. 

Haee gesta annis quattuor, coss. T. Statilio Sisenna Tauro et 
L.Seribonio Libone, C. Caelio Rufo et L. Pomponio Flacco, Ti. 
Caesare Augusto III. et Germanico Caesare II, M. Iunio Silano et 
C. Norbano Flacco. 


SiseNNA. SrAmiu0 Tavgo, L. LisowE consulibus mota 
Orientis regna provinciaeque Romanae, initio apud Par- 
thos orto, qui petitum Roma acceptumque regem, quam- 
vis gentis Ársacidarum, ut externum aspernabantur: is 
fuit Vonones, obses Augusto datus a Phraate; nam Phraa- 
tes quamquam depulisset exercitus ducesque Romanos, 
cuncta venerantium officia ad Augustum verterat partem- 
que prolis firmandae amicitiae miserat, haud perinde nostri 
metu quam fidei popularium diffisus. 

Post finem Phraatis et sequentium regum ob internas 
caedes venere in urbem legati a primoribus Parthis, qui 
Vononem, vetustissimum liberorum eius, accirent. magni- 
ficum id sibi credidit Caesar auxitque opibus, et accepere 
barbari laetantes, ut ferme ad nova imperia. mox subiit 
pudor: degeneravisse Parthos; petitum alio ex orbe regem, 
hostium artibus infectum; iam inter provincias Romanas 
solium Arsacidarum haberi darique; ubi illam gloriam 
trucidantium Crassum, exturbantium Antonium, si man- 
cipium Caesaris, tot per annos servitutem perpessum, 
Parthis imperitet? accendebat dedignantes et ipse, diver- 
sus a maiorum institutis, raro venatu, segni equorum cura; 
quotiens per urbes incederet, lecticae gestamine, fastuque 
erga patrias epulas; inridebantur et Graeci comites ac 
vilissima utensilium anulo clausa; sed prompti aditus, ob- 
via comitas: ignotae Parthis virtutes, nova vitia, et quia 
ipsorum moribus aliena, perinde odium pravis et honestis. 

Igitur Artabanus, Arsacidarum e sanguine, apud Da- 
has adultus excitur primoque congressu fusus reparat vires 
regnoque potitur. victo Vononi perfugium Armenia fuit, 
vacua tunc interque Parthorum et Romanas opes infida 
ob scelus Antonii, qui Artavasden, regem Armeniorum, 

specie amicitiae inlectum, dein catenis oneratum, postremo 
interfecerat; eius filius Artaxias, memoria patris nobis in- 
fensus, Arsacidarum vi seque regnumque tutatus est. 
occiso Artaxia per dolum propinquorum, datus a Caesare 
Armeniis Tigranes deductusque in regnum a Tiberio Ne- 
rone; nec Tigrani diuturnum imperium fuit neque liberis 
eius, quamquam sociatis more externo in matrimonium 
regnumque. dein iussu Augusti inpositus Ártavasdes et 
non sine clade nostra deiectus; tum C. Caesar componen- 
dae Armeniae deligitur: is Ariobarzanen, origine Medum, 
ob insignem corporis formam et praeclarum animum volen- 
tibus Armeniis praefecit. Ariobarzane morte fortuita ab- 
sumpto stirpem eius haud toleravere; temptatoque femi- 
nae imperio, cui nomen Erato, eaque brevi pulsa, incerti 
solutique et magis sine domino quam in libertate profu- 
gum Vononen in regnum accipiunt: sed ubi minitari Ar- 
tabanus et parum subsidii in Armeniis vel, si nostra vi 
defenderetur, bellum adversus Parthos sumendum erat, 
rector Syriae Creticus Silanus excitum custodia circum- 
dat, manente luxu et regio nomine; quod ludibrium ut 
effugere agitaverit Vonones, in loco reddemus. 

Ceterum Tiberio haud ingratum accidit turbari res 
Orientis, ut ea specie Germanicum suetis legionibus abs- 
traheret novisque provinciis impositum dolo simul et ca- 
sibus obiectaret. at ille, quanto acriora in eum studia 
militum et aversa patrui voluntas, celerandae victoriae in- 
tentior, tractare proeliorum vias et quae sibi tertium iam 
annum belligeranti saeva vel prospera evenissent: fundi 
Germanos acie et iustis locis, iuvari silvis, paludibus, 
brevi aestate et praematura hieme; suum militem haud 
perinde vulneribus quam spatiis itinerum, damno armo- 
rum adfici; fessas Gallias ministrandis equis; longum im- 
pedimentorum agmen oportunum ad insidias, defensanti- 
bus iniquum: at si mare intretur, promptam ipsis posses- 
sionem et hostibus ignotam; simul bellum maturius incipi, 
legionesque et commeatus pariter vehi; integrum equitem 
equosque per ora et alveos fluminum media in Germania 
fore. igitur huc intendit: missis ad census Galliarum P. 
Vitellio et C. Antio Silius et Anteius et Caecina fabri- 

candae classi praeponuntur; mille naves sufficere visae 
properataeque: aliae breves, angusta puppi proraque et 
lato utero, quo facilius fluctus tolerarent; quaedam planae 
carinis, ut sine noxa siderent; plures adpositis utrimque 
gubernaculis, converso ut repente remigio hinc vel illinc 
adpellerent; multae pontibus stratae, super quas tormenta 
veherentur; simul aptae ferendis equis aut commeatui, 
velis habiles, citae remis, augebantur alacritate militum 
in speciem ac terrorem. insula Batavorum in quam con- 
venirent praedicta, ob faciles adpulsus accipiendisque co- 
piis et transmittendum ad bellum oportuna; nam Rhenus 
uno alveo continuus aut modicas insulas circumveniens 
apud principium agri Batavi velut in duos amnes dividi- 
tur, servatque nomen et violentiam cursus qua Germaniam 
praevehitur, donec Oceano misceatur: ad Gallicam ripam 
latior et placidior adfluens verso cognomento; Vaha- 
lem accolae dicunt; mox id quoque vocabulum mutat 
Mosa flumine eiusque immenso ore eundem in Oceanum 
effunditur. 

* . Sed Caesar, dum adiguntur naves, Silium legatum 
cum expedita manu inruptionem in Chattos facere iubet; 
ipse audito castellum Lupiae flumini adpositum obsideri, 
sex legiones eo duxit. neque Silio ob subitos imbres 
aliud actum quam ut modicam praedam et Arpi, princi- 
pis Chattorum, coniugem filiamque raperet; neque Cae- 
sari copiam pugnae obsessores fecere, ad famam adven- 
tus eius dilapsi; tumulum tamen nuper Varianis legionibus 
structum et veterem aram Druso sitam disiecerant; resti- 
tuit aram honorique patris princeps ipse cum legionibus 
decucurrit: tumulum iterare haud visum; et cuncta inter 
castellum Alisonem ac Rhenum novis limitibus aggeri- 
busque permunita. 

8 lamque classis advenerat, cum praemisso commeatu 
et distributis in legiones ac socios navibus fossam, cui 
Drusianae nomen, ingressus precatusque Drusum patrem 
ut se eadem ausum libens placatusque exemplo ac memo- 
ria consiliorum atque operum iuvaret, lacus inde et Ocea- 
num usque ad Ámisiam flumen secunda navigatione per- 
vehitur. classis Ámisiae relicta laevo amne; erratumque 

in eo quod non subvexit [transposuit] militem dextras in 
terras iturum: ita plures dies efficiendis pontibus ab- 
sumpti. et eques quidem ac legiones prima aestuaria, 
nondum adcrescente unda, intrepidi transiere: postremum 
auxiliorum agmen Batavique in parte ea, dum insultant 
aquis artemque nandi ostentant, turbati et quidam hausti 
sunt. 

*** Metanti castra Caesari Ángrivariorum defectio a 
tergo nuntiatur: missus ilico Stertinius cum equite et ar- 
matura levi, igne et caedibus perfidiam ultus est. 

Flumen Visurgis Romanos Cheruscosque interfluebat ; 
eius in ripa cum ceteris primoribus Arminius adstitit, 
quaesitoque an Caesar venisset, postquam adesse respon- 
sum est, ut liceret cum fratre conloqui oravit. erat is in 
exercitu, cognomento Flavus, insignis fide et amisso per 
vulnus oculo paucis ante annis duce Tiberio. tum per- 
missu ** progressusque salutatur ab Árminio; qui amotis 
stipatoribus, ut sagittarii nostra pro ripa dispositi absce- 
derent postulat, et postquam digressi, unde ea deformitas 
oris interrogat fratrem. illo locum et proelium referente, 
quodnam praemium recepisset exquirit; Flavus aucta sti- 
pendia, torquem et coronam aliaque militaria dona memo- 
rat, inridente Árminio vilia servitii pretia. exin diversi 
ordiuntur, hic magnitudinem Romanam, opes Caesaris et 
vietis graves poenas, in deditionem venienti paratam cle- 
mentiam; neque coniugem et filium eius hostiliter haberi: 
ille fas patriae, libertatem avitam, penetralis Germaniae 
deos, matrem precum sociam; ne propinquorum et adfi- 
nium, denique gentis suae desertor et proditor quam im- 
perator esse mallet. paulatim inde ad iurgia prolapsi quo 
minus pugnam consererent ne flumine quidem interiecto 
cohibebantur, ni Stertinius adcurrens plenum irae arma- 
que et equum poscentem Flavum adtnuisset. cernebatur 
contra minitabundus Arminius proeliumque denuntians; 
nam pleraque Latino sermone interiaciebat, ut qui Roma- 
nis in castris ductor popularium meruisset. 

Postero die Germanorum acies trans Visurgim stetit. 
Caesar nisi pontibus praesidiisque inpositis dare in dis- 
crimen legiones haud imperatorium ratus, equitem vado 

tramittit; praefuere Stertinius et e numero primipilarium 
Aemilius, distantibus locis invecti, ut hostem diducerent; 
qua celerrimus amnis, Chariovalda, dux Batavorum, eru- 
pit. eum Cherusci fugam simulantes in planitiem saltibus 
cireumiectam traxere; dein coorti et undique effusi tru- 
dunt adversos, instant cedentibus collectosque in orbem 
pars congressi, quidam eminus proturbant. Chariovalda 
diu sustentata hostium saevitia, hortatus suos ut ingruen- 
tes catervas globo frangerent atque ipsis densissim?s in- 
ruens, congestis telis et suffosso equo labitur, ac multi 
nobilium circa: ceteros vis sua aut equites cum Stertinio 
Aemilioque subvenientes periculo exemere. 

Caesar transgressus Visurgim indicio perfugae cogno- 
scit delectum ab Arminio locum pugnae; convenisse et 
alias nationes in silvam Herculi sacram ausurosque noctur- 
nam castrorum oppugnationem. habita indici fides, et cer- 
nebantur ignes; suggressique propius speculatores audiri 
fremitum equorum inmensique et inconditi agminis mur- 
mur attulere. igitur propinquo summae rei discrimine ex- 
plorandos militum animos ratus, quonam id modo incor- 
ruptum foret, secum agitabat: tribunos et centuriones laeta 
saepius quam comperta nuntiare; libertorum servilia in- 
genia; amicis inesse adulationem; si contio vocetur, illic 
quoque quae pauci incipiant reliquos adstrepere: penitus 
noscendas mentes, cum secreti et incustoditi inter mih- 
taris cibos spem aut metum proferrent. nocte coepta 
egressus augurali per occulta et vigilibus ignara, comite 
uno, contectus humeros ferina pelle adit castrorum vias, 
adsistit tabernaculis fruiturque fama sui, cum hic nobili- 
tatem ducis, decorem alius, plurimi patientiam, comitatem, 
per seria per iocos eundem animum laudibus ferrent red- 
dendamque gratiam in acie faterentur, simul perfidos et 
ruptores pacis ultioni et gloriae mactandos. inter quae 
unus hostium, Latinae linguae sciens, acto ad vallum 
equo voce magna coniuges et agros et stipendii in dies, 
donec bellaretur, sestertios centenos, si quis transfugisset, 
Arminii nomine pollicetur. incendit ea contumelia legio- 
num iras: veniret dies, daretur pugna: sumpturum mili- 
tem Germanorum agros, tracturum coniuges; accipere 

omen et matrimonia ac pecunias hostium praedae desti- 
nare. tertia ferme vigilia adsultatum est castris sine con- 
iectu teli, postquam crebras pro munimentis cohortes et 
nihil remissum sensere. 

Nox eadem laetam Germanico quietem tulit, viditque 
se operatum et sanguine sacri respersa praetexta pulchrio- 
rem aliam manibus aviae Augustae accepisse; auctus 
omine addicentibus auspiciis vocat contionem et quae sa- 
pientia provisa  aptaque imminenti pugnae disserit: non 
campos modo militi Romano ad proelium bonos, sed si 
ratio adsit, silvas et saltus; nec enim inmensa barbarorum 
scuta, enormis hastas inter truncos arborum et enata 
humo virgulta perinde haberi quam pila et gladios et hae- 
rentia corpori tegmina: denserent ictus, ora mucronibus 
quaererent: non loricam Germano, non galeam; ne scuta 
quidem ferro nervove firmata, sed viminum textus vel te- 
nuis et fucatas colore tabulas; primam utcumque aciem 
hastatam, ceteris praeusta aut brevia tela; iam corpus ut 
visu torvum et ad brevem impetum validum, sic nulla 
vulnerum patientia: sine pudore flagitii, sine cura ducum 
abire, fugere, pavidos adversis, inter secunda non divini, 
non humani iuris memores. si taedio viarum ac maris 
finem cupiant, hac acie parari: propiorem iam Albim 
quam Rhenum, neque bellum ultra, modo se, patris pa- 
truique vestigia prementem, isdem in terris victorem siste- 
rent. orationem ducis secutus militum ardor, signumque 
pugnae datum. 

Nec Arminius aut ceteri Germanorum proceres omit- 
tebant suos quisque testari, hos esse Romanos Variani 
exercitus fugacissimos, qui ne bellum tolerarent, sedi- 
tionem induerint; quorum pars onusta vulneribus terga, 
pars fluctibus et procellis fractos artus infensis rursum 
hostibus, adversis dis obiciant, nulla boni spe: classem 
quippe et avia Oceani quaesita, ne quis venientibus occur- 
reret, ne pulsos premeret; sed ubi miscuerint manus, 
inane victis ventorum remorumve subsidium. meminis- 
sent modo avaritiae, crudelitatis, superbiae: aliud sibi re- 
liquum quam tenere libertatem aut mori ante servitium? 

Sic accensos et proelium poscentes in campum cui 

Idistaviso nomen deducunt; is medius inter Visurgim et 
colles, ut ripae fluminis cedunt aut prominentia montium 
resistunt, inaequaliter sinuatur; pone tergum insurgebat 
silva, editis in altum ramis et pura humo inter arborum 
truncos; campum et prima silvarum barbara acies tenuit; 
soli Cherusci iuga insedere, ut proeliantibus Romanis 
desuper incurrerent. noster exercitus sic incessit: auxilia- 
res Galli Germanique in fronte, post quos pedites sagit- 
tarii; dein quattuor legiones et cum duabus praetoriis co- 
hortibus ac delecto equite Caesar; exin totidem aliae 
legiones et levis armatura cum equite sagittario ceterae- 
que sociorum cohortes. intentus paratusque miles, ut 
ordo agminis in aciem adsisteret. visis Cheruscorum ca- 
tervis, quae per ferociam proruperant, validissimos equi- 
tum incurrere latus, Stertinium cum ceteris turmis cir- 
cumgredi tergaque invadere iubet, ipse in tempore adfu- 
turus. interea pulcherrimum augurium, octo aquilae petere 
silvas et intrare visae imperatorem advertere; exclamat: 
irent, sequerentur Romanas aves, propria legionum nu- 
mina. simul pedestris acies infertur et praemissus eques 
postremos ac latera impulit, mirumque dictu, duo hostium 
agmina diversa fuga, qui silvam tenuerant, in aperta, qui 
campis adstiterant, in silvam ruebant; medii inter hos Che- 
rusci collibus detrudebantur; inter quos insignis Arminius 
manu, voce, vulnere, sustentabat pugnam incubueratque 
sagittariis, illa rupturus, ni Raetorum Vindelicorumque et 
Gallicae cohortes signa obiecissent; nisu tamen corporis 
et impetu equi pervasit, oblitus faciem suo cruore, ne nosce- 
retur; quidam adgnitum a Chaucis inter auxilia Romana 
agentibus emissumque tradiderunt. virtus seu fraus eadem 
Inguiomero effugium dedit: ceteri passim trucidati, et ple- 
rosque tranare Visurgim conantes iniecta tela aut vis flumi- 
nis, postremo moles ruentium et incidentes ripae operuere; 
quidam turpi fuga in summa arborum misi ramisque se 
occultantes admotis sagittariis per ludibrium figebantur; 
alios prorutae arbores adflixere. 
Magna ea victoria neque cruenta nobis fuit: quinta ab 
hora diei ad noctem caesi hostes decem milia passuum 
cadaveribus atque armis opplevere, repertis inter spolia 


ANNALIUM LIB. II. 17—?1. 51 
p. Ch. 16. 
eorum catenis, quas in Romanos ut non dubio eventu 
portaverant. miles in loco proelii Tiberium imperatorem sa- 
lutavit struxitque aggerem et in modum tropaeorum arma 
subscriptis victarum gentium nominibus imposuit. 

Haud perinde Germanos vulnera, luctus, excidia quam 
ea species dolore et ira adfecit: qui modo abire sedibus, 
trans Albim concedere parabant, pugnam volunt, arma 
rapiunt; plebes, primores, iuventus, senes agmen Roma- 
num repente incursant, turbant; postremo deligunt locum 
flumine et silvis clausum, arta intus planitie et humida: 
silvas quoque profunda palus ambibat, nisi quod latus 
unum Angrivarii lato aggere extulerant, quo a Cheruscis 
dirimerentur: hic pedes adstitit; equitem propinquis lucis 


texere, ut ingressis silvam legionibus a tergo foret. nihil : 


ex his Caesari incognitum: consilia, locos, prompta, oc- 
culta noverat astusque hostium in perniciem ipsis verte- 
bat. Seio Tuberoni legato tradit equitem campumque; pe- 
ditum aciem ita instruxit ut pars aequo in silvam aditu 
incederet, pars obiectum aggerem eniteretur; quod arduum, 
sibi, cetera legatis permisit. quibus plana evenerant, facile 
inrupere; quis inpugnandus agger, ut si murum succede- 
rent, gravibus superne ictibus conflictabantur; sensit dux 
inparem comminus pugnam remotisque paulum legionibus 
funditores libritoresque excutere tela et proturbare hostem 
iubet; missae e tormentis hastae, quantoque conspicui ma- 
gis propugnatores, tanto pluribus vulneribus deiecti. pri- 
mus Caesar cum praetoriis cohortibus capto vallo dedit 
impetum in silvas. conlato illic gradu certatum: hostem a 
tergo palus, Romanos flumen aut montes claudebant: utris- 
que necessitas in loco, spes in virtute, salus ex victoria; 
nec minor Germanis animus, sed genere pugnae et armo- 
rum superabantur, cum ingens multitudo artis locis prae- 
longas hastas non protenderet, non colligeret, neque ad- 
sultibus et velocitate corporum uteretur, coacta stabile ad 
proelium, contra miles, cui scutum pectori adpressum et 
insidens capulo manus; latos barbarorum artus, nuda ora 
foderet viamque strage hostium aperiret, inprompto iam 
Arminio ob continua pericula, sive illum recens acceptum 
vulnus tardaverat; quin et Inguiomerum, tota volitantem 
4* 

acie, fortuna magis quam virtus deserebat. et Germani- 
cus quo magis adgnosceretur, detraxerat tegimen capiti 
orabatque insisterent caedibus: nil opus captivis, solam 
internecionem gentis finem bello fore. iamque sero diei 
subducit ex acie legionem faciendis castris: ceterae ad 
noctem cruore hostium satiatae sunt. equites ambigue 
certavere. . 
Laudatis pro contione victoribus Caesar congeriem ar- 
morum struxit, superbo cum titulo: debellatis inter Rhe- 
num Albimque nationibus exercitum Tiberii Caesaris ea 
monimenta Marti et Iovi et Augusto sacravisse: de se 
nihil addidit, metu invidiae an ratua conscientiam facti satis 


esse. mox bellum in Angrivarios Stertinio mandat, ni de- 

ditionem properavissent; atque illi Hjgide nihil abnuendo 
veniam omnium accepere. 

Sed aestate iam adulta legionum áliad itinere terrestri 
in hibernacula remissae; plures Caesar classi impositas 
per flumen Amisiam Oceano invexit. ac primo placidum 
aequor mille navium remis strepere aut velis inpelli: mox 
atro nubium globo effusa grando, simul variis undique 
procellis incerti fluctus prospectum adimere, regimen in- 
pedire; milesque pavidus et casuum maris ignarus dum 
turbat nautas vel intempestive iuvat, officia prudentium 
corrumpebat. omne dehinc caelum et mare omne in austrum 
cessit, qui tumidis Germaniae terris, profundis amnibus, 
immenso nubium tractu validus et rigore vicini septen- 
trionis horridior rapuit disiecitque naves in aperta Oceani. 
aut insulas saxis abruptis vel per occulta vada infestas. 
quibus paulum aegreque vitatis, postquam mutabat aestus 
eodemque quo ventus ferebat, non adhaerere ancoris, non 
exhaurire inrumpentis undas poterant: equi, iumenta, sar- 
cinae, etiam arma praecipitantur, quo levarentur alvei 
manantes per latera et fluctu superurgente. 

Quanto violentior cetero mari Oceanus et truculentia 
caeli praestat Germania, tantum illa clades novitate et 
magnitudine excessit, hostilibus circum litoribus aut ita 
vasto [et] profundo, ut credatur novissimum ac sine terris 
mare. pars navium haustae sunt, plures apud insulas lon- 
gius sitas eiectae milesque nullo illic hominum cultu fame 

absumptus, nis] quos corpora equorum eodem elisa tole- 
raverant. sola Germanici triremis Chaucorum terram ad- 
pulit; quem per omnes illos dies noctesque apud scopulos 
et prominentis oras, cum se tanti exitii reum clamitaret, 
vix cohibuere amici quo minus eodem mari oppeteret. 
tandem relabente aestu et secundante vento claudae naves 
raro remigio aut intentis vestibus et quaedam a validiori- 
bus tractae revertere; quas raptim refectas misit ut scru- 
tarentur insulas. collecti ea.cura plerique; multos Angri- 
varii nuper in fidem accepti redemptos ab interioribus 
reddidere; quidam in Britanniam rapti et remissi a regu- 
lis; ut quis ex longinquo revenerat, miracula narrabant: 
vim turbinum et inauditas volucres, monstra maris, am- 
biguas hominum et beluarum formas, visa sive ex metu 
credita. 

Sed fama classis amissae ut Germanos ad spem belli, 
ita Caesarem ad coercendum erexit. C. Silio cum triginta 
peditum, tribus equitum milibus ire in Chattos imperat; 
ipse maioribus copiis Marsos inrumpit, quorum dux Mal- 
lovendus nuper in deditionem acceptus propinquo luco de- 
fossam Varianae legionis aquilam modico praesidio ser- 
vari indicat; missa extemplo manus quae hostem a fronte 
eliceret, alii qui terga cireumgressi recluderent humum; 
et utrisque adfuit fortuna. eo promptior Caesar pergit in- 
trorsus, populatur, exscindit non ausum congredi hostem 
aut, sicubi restiterat, statim pulsum nec umquam magis, 
ut ex captivis cognitum est, paventem: quippe invictos et 
nullis casibus superabiles Romanos praedicabant, qui per- 
dita classe, amissis armis, post constrata equorum viro- 
rumque corporibus litora eadem virtute, pari ferocia et 
velut aucti numero inrupissent. 

Reductus inde in hiberna miles, laetus animi quod ad- 
versa maris expeditione prospera pensavisset; addidit mu- 
nificentiam Caesar, quantum quis damni professus erat, 
exsolvendo. nec dubium habebatur labare hostes petendae- 
que pacis consilia sumere, et si proxima aestas adiceretur, 
posse bellum patrari; sed crebris epistulis Tiberius mone- 
bat: rediret ad decretum triumphum; satis iam eventuum, 
satis casuum. prospera illi et magna proelia: eorum quo- 


25 


36 


54 CORNELII TACITI 

2, u. 769. 
que meminisset quae venti et fluctus, nulla ducis culpa, 
gravia tamen et saeva damna intulissent. se novies a divo 
Augusto in Germaniam missum plura consilio quam vi 
perfecisse; sic Sugambros in deditionem acceptos, sic Sue- 
bos regemque Maroboduum pace obstrictum: posse et 
Cheruscos ceterasque rebellium gentes, quoniam Romanae 
ultioni consultum est, internis discordiis relinqui. precante 
Germanico annum efficiendis coeptis acrius modestiam 
eius adgreditur alterum consulatum offerendo, cuius munia 
praesens obiret; simul adnectebat, si foret adhuc bellan- 
dum, relinqueret materiem Drusi fratris gloriae, qui, nullo 
tum alio hoste, non nisi apud Germanias adsequi nomen 
imperatorium et deportare lauream posset. haud cunctatus 
est ultra Germanicus, quamquam fingi ea seque per invi- 
diam parto iam decori abstrahi intellegeret. « 

Sub idem tempus e familia Scriboniorum Libo Dru- 
sus defertur moliri res novas: eius negotii initium, ordinem, 
finem curatius disseram, quia tum primum reperta sunt 
quae per tot annos rem pnblicam exedere. Firmius Catus 
senator, ex intima Libonis amicitia, iuvenem inprovidum 
et facilem inanibus ad Chaldaeorum promissa, magorum 
sacra, somniorum etiam interpretes impulit, dum proavum 
Pompeium, amitam Scriboniam, quae quondam Augusti 
coniunx fuerat, consobrinos Caesares, plenam imaginibus 
domum ostentat hortaturque ad luxum et aes alienum, so- 
cius libidinum et necessitatum, quo pluribus indiciis in- 
ligaret. ut satis testium et qui servi eadem noscerent rep- 
perit, aditum ad principem postulat, demonstrato crimine 
et reo per Flaccum Vescularium, equitem Romanum, cui 
propior cum Tiberio usus erat. Caesar indicium haud 
aspernatus congressus abnuit: posse enim eodem Flacco 
internuntio sermones commeare. atque interim Libonem 
ornat praetura, convictibus adhibet, non vultu alienatus, 
non verbis commotior: adeo iram condiderat; cunctaque 
eius dicta factaque, cum prohibere posset, scire malebat: 
donec Iunius quidam, temptatus ut infernas umbras car- 
minibus eliceret, ad Fulcinium Trionem indicium detulit. 
celebre inter accusatores Trionis ingenium erat avidumque 
famae malae: statim corripit reum, adit consules, cogni- 

tionem senatus poscit; et vocantur patres, addito consul- 
tandum super re magna et atroci. 

Libo interim veste mutata cum primoribus feminis cir- 
cumire domos, orare adfines, vocem adversum pericula 
poscere, abnuentibus cunctis, cum diversa praetenderent, 
eadem formidine. die senatus metu et aegritudine fessus, 
sive, ut tradidere quidam, simulato morbo, lectica delatus 
ad fores curiae innisusque fratri et manus ac supplices 
voces ad Tiberium tendens immoto eius vultu excipitur; 
mox libellos et auctores recitat Caesar, ita moderans ne 
lenire neve asperare crimina videretur. accesserant praeter 
"Trionem et Catum accusatores Fonteius Agrippa et C. Vi- 
bius, certabantque, cui ius perorandi in reum daretur, 
donec Vibius, quia nec ipsi inter se concederent et Libo 
sine patrono introisset, singillatim se crimina obiecturum 
professus, protulit libellos vaecordes adeo, ut consulta- 
verit Libo an habiturus foret opes, quis viam Appiam 
Brundisium usque pecunia operiret. inerant et alia huius- 
cemodi, stolida, vana, si mollius acciperes, miseranda; 
uni tamen libello manu Libonis nominibus Caesarum 
aut senatorum additas atroces vel occultas notas accusator 
arguebat; negante reo, adgnoscentes servos per tormenta 
interrogari placuit, et quia vetere senatus consulto quaestio 
in caput domini prohibebatur, callidus et novi iuris reper- 
tor Tiberius mancipari singulos actori publico iubet, sci- 
licet ut in Libonem ex servis salvo senatus consulto quae- 
reretur. ob quae posterum diem reus petivit domumque 
digressus extremas preces P. Quirinio, propinquo suo, ad 
principem mandavit: responsum est ut senatum rogaret. 
cingebatur interim milite domus, strepebant etiam in ve- 
stibulo, ut audiri, ut aspici possent, cum Libo ipsis quas 
in novissimam voluptatem adhibuerat epulis excruciatus 
vocare percussorem, prensare servorum dextras, inserere 
gladium; atque illis, dum trepidant, dum refugiunt, ever- 
tentibus adpositum mensa lumen, feralibus iam sibi tene- 
bris duos ictus in viscera direxit; ad gemitum conlaben- 
tis adcurrere liberti; et caede visa miles abstitit. accusatio 
tamen apud patres adseveratione eadem peracta, iuravit- 
que Tiberius petiturum se vitam quamvis nocenti, nisi 

voluntariam mortem properavisset. bona inter accusatores 
dividuntur, et praeturae extra ordinem datae his qui se- 
natori ordinis erant. tunc Cotta Messalinus ne imago 
Libonis exsequias posterorum comitaretur censuit, Cn. 
Lentulus, ne quis Scribonius cognomentum Drusi adsu- 
meret; supplicationum dies Pomponii Flacci sententia con- 
stituti; dona Iovi, Marti, Concordiae, utque iduum Sep- 
tembrium dies, quo se Libo interfecerat, dies festus 
haberetur, L. P** et Gallus Asinius et Papius Mutilus 
et L. Apronius decrevere; quorum auctoritates adulatio- 
nesque rettuli, ut sciretur vetus id in re publica malum. 

Facta et de mathematicis magisque Italia pellendis 
senatus consulta; quorum e numero L. Pituanius saxo 
deiectus est; in P. Marcium consules extra portam Es- 
quilinam, cum classicum canere iussissent, more prisco 
advertere. 

Proximo senatus die multa in luxum civitatis dicta a 
Q. Haterio consulari, Octavio Frontone praetura functo; 
decretumque ne vasa auro solida ministrandis cibis fierent, 
ne vestis Serica viros foedaret. excessit Fronto ac postu- 
lavit modum argento, supellectili, familiae: erat quippe 
adhuc frequens senatoribus, si quid e re publica crede- 
rent, loco sententiae promere. contra Gallus Asinius dis- 
seruit: auctu imperii adolevisse etiam privatas opes, idque 
non novum sed e vetustissimis moribus; aliam apud Fa- 
bricios, aliam apud Scipiones pecuniam; et cuncta ad rem 
publicam referri, qua tenui angustas civium domos, post- 
quam eo magnificentiae venerit, gliscere singulos; neque 
in familia et argento, quaeque ad usum parentur, nimium 
aliquid aut modicum nisi ex fortuna possidentis. distinctos 
senatus et equitum census, non quia diversi natura, sed 
ut locis, ordinibus, dignationibus antistent et aliis quae 
ad requiem animi aut salubritatem corporum parentur, 
nisl forte clarissimo cuique plures curas, maiora pericula 
subeunda, delenimentis curarum et periculorum carendum 
esse. Facilem adsensum Gallo sub nominibus honestis con- 
fessio vitiorum et similitudo audientium dedit; adiecerat 
et Tiberius non id tempus censurae, nec, si quid in mo- 
ribus labaret, defuturum corrigendi auctorem. 


ANNALIUM LIB. II. 32—36. 51 
p. Ch. 16. 


Inter quae L. Piso ambitum fori, corrupta iudicia, sae- 
vitiam oratorum accusationes minitantium increpans abire 
se et cedere urbe, victurum in aliquo abdito et longinquo 
rure testabatur; simul curiam relinquebat. commotus est 
Tiberius, e£ quamquam mitibus verbis Pisonem permul- 
sisset, propinquos quoque eius impulit ut abeuntem aucto- 
ritate vel precibus tenerent. haud minus liberi doloris do- 
cumentum idem Piso mox dedit vocata in ius Urgulania, 
quam supra leges amicitia Augustae extulerat: nec aut 
Urgulania obtemperavit, in domum Caesaris spreto Pisone 
vecta, aut ille abscessit, quamquam Augusta se violari et 
imminui quereretur; Tiberius, hactenus indulgere matri ci- 
vile ratus, ut se iturum ad praetoris tribunal, adfuturum 
Urgulaniae diceret, processit palatio, procul sequi iussis 
militibus. spectabatur occursante populo compositus ore 
et sermonibus variis tempus atque iter ducens, donec pro- 
pinquis Pisonem frustra coercentibus deferri Augusta pe- 
cuniam quae petebatur iuberet: isque finis rei, ex qua 
neque Piso inglorius et Caesar maiore fama fuit. ceterum 
Urgulaniae potentia adeo nimia civitati erat ut testis in 
causa quadam quae apud senatum tractabatur venire de- 
dignaretur: missus est praetor qui domi interrogaret, cum 
virgines Vestales in foro et iudicio audiri, quotiens testi- 
monium dicerent, vetus mos fuerit. 

Res eo anno prolatas haud referrem, ni pretium foret 
Cn. Pisonis et Asinii Galli super eo negotio diversas sen- 
tentias noscere. Piso, quamquam afuturum se dixerat Cae- 
sar, ob id magis agendas censebat, ut absente principe 
senatum et equites posse sua munia sustinere decorum rei 
publicae foret. Gallus, quia speciem libertatis Piso prae- 
ceperat, nihil satis inlustre aut ex dignitate populi Ro- 
mani nisi coram et sub oculis Caesaris, eoque conventum 
Italiae et adfluentis provincias praesentiae eius servanda 
dicebat. audiente haec Tiberio ac silente magnis utrimque 
contentionibus acta: sed res dilatae. 

Et certamen Gallo adversus Caesarem exortum est: 
nam censuit in quinquennium magistratuum comitia ha- 
benda, utque legionum legati, qui ante praeturam ea mi- 
litia fungebantur, iam tum praetores destinarentur; prin- 

ceps duodecim candidatos in annos singulos nominaret. 
haud dubium erat eam sententiam altius penetrare et ar- 
cana imperii temptari; Tiberius tamen, quasi augeretur 
potestas eius, disseruit: grave moderationi suae tot eligere, 
tot differre; vix per singulos annos offensiones vitari, 
quamvis repulsam propinqua spes soletur: quantum odii 
fore ab iis qui ultra quinquennium proiciantur! unde pro- 
spici posse quae cuique tam longo temporis spatio mens, 
domus, fortuna? superbire homines etiam annua designa- 
tione: quid si honorem per quinquennium agitent? quin- 
quiplicari prorsus magistratus, subverti leges, quae sua 
spatia exercendae candidatorum industriae quaerendisque 
aut potiundis honoribus statuerint. favorabili in speciem 
oratione vim imperii tenuit. 

Censusque quorundam senatorum iuvit; quo magis 
mirum fuit quod preces Marci Hortali, nobilis iuvenis, in 
paupertate manifesta superbius accepisset: nepos erat ora- 
toris Hortensii, inlectus a divo Augusto liberalitate decies 
sestertii ducere uxorem, suscipere liberos, ne clarissima 
familia extingueretur; igitur quattuor filiis ante limen cu- 
riae adstantibus, loco sententiae, cum in palatio senatus 
haberetur, modo Hortensii inter oratores sitam imaginem, 
modo Augusti intuens ad hune modum coepit: ,patres 
conscripti, hos, quorum numerum et pueritiam videtis, 
non sponte sustuli, sed quia princeps monébat; simul 
maiores mei meruerant ut posteros haberent; nam ego, 
qui non pecuniam, non studia populi neque eloquentiam, 
gentile domus nostrae bonum, varietate temporum acci- 
pere vel parare potuissem, satis habebam si tenues res 
meae nec mihi pudori nec cuiquam oneri forent: iussus 
ab imperatore uxorem duxi: en stirps et progenies tot 
consulum, tot dictatorum; nec ad invidiam ista, sed con- 
ciliandae misericordiae refero. adsequentur florente te, 
Caesar, quos dederis honores: interim Q. Hortensii pro- 
nepotes, divi Augusti alumnos ab inopia defende.* 

Inclinatio senatus incitamentum Tiberio fuit quo prom- 
ptius adversaretur, his ferme verbis usus: ,si quantum 
pauperum est venire huc et liberis suis petere pecunias 
coeperint, singuli numquam cexsatiabuntur, res publica 

deficiet; nec sane ideo a maioribus concessum est egredi 
aliquando relationem et quod in commune conducat loco 
sententiae proferre, ut privata negotia et res familiares 
nostras hic augeamus cum invidia senatus et principum, 
sive indulserint largitionem, sive abnuerint; non enim 
preces sunt istud sed efflagitatio, intempestiva quidem et 
inprovisa, cum aliis de rebus convenerint patres, consur- 
gere et numero atque aetate liberum suorum urgere mo- 
destiam senatus, eandem vim in me transmittere ac velut 
perfringere aerarium, quod si ambitione exhauserimus, 
per scelera supplendum erit. dedit tibi, Hortale, divus 
Augustus pecuniam, sed non conpellatus nec ea lege ut 
semper daretur; languescet alioqui industria, intendetur 
socordia, si nullus ex se metus aut spes; et securi omnes 
aliena subsidia expectabunt, sibi ignavi, nobis graves.* 
haec atque talia, quamquam cum adsensu audita ab iis 
quibus omnia principum, honesta atque inhonesta, lau- 
dare mos est, plures per silentium aut occultum murmur 
excepere, sensitque Tiberius; et cum paulum reticuisset, 
Hortalo se respondisse ait; ceterum si patribus videretur, 
daturum liberis eius ducena sestertia singulis qui sexus 
virilis essent. egere alii grates: siluit Hortalus, pavore an 
avitae nobilitatis etiam inter angustias fortunae retinens; 
neque miseratus est posthac Tiberius, quamvis domus 
Hortensii pudendam ad inopiam delaberetur. 

Eodem anno mancipii unius audacia, ni mature sub- 
ventum foret, discordiis armisque civilibus rem publicam 
perculisset. Postumi Agrippae servus, nomine Clemens, 
conperto fine Áugusti pergere in insulam Planasiam et 
fraude aut vi raptum Agrippam ferre ad exercitus Ger- 
manicos non servili animo concepit; ausa eius inpedivit 
tarditas onerariae navis; atque interim patrata caede ad 
maiora et magis praecipitia conversus furatur cineres vectus- 
que Cosam, Etruriae promontorium, ignotis locis sese ab- 
dit, donec crinem barbamque promitteret; nam aetate et 
forma haud dissimili in dominum erat. tum per idoneos 
et secreti eius socios crebrescit vivere Agrippam, occultis 
primum sermonibus, ut vetita solent, mox vago rumore 
apud inperitissimi cuiusque promptas aures aut rursum 

apud turbidos eoque nova cupientes; atque ipse adire mu- 
nicipia obscuro diei, neque propalam aspici neque diutius 
isdem locis; sed quia veritas visu et mora, falsa festina- 
tione et incertis valescunt, relinquebat famam aut prae- 
veniebat. vulgabatur interim per Italiam servatum munere 
deum Agrippam, credebatur Romae; iamque Ostiam in- 
vectum multitudo ingens, iam in urbe clandestini coetus 
celebrabant, cum Tiberium anceps cura distrahere, vine 
militum servum suum coerceret an inanem credulitatem 
tempore ipso vanescere sineret; modo nihil spernendum, 
modo non omnia metuenda ambiguus pudoris ac metus 
reputabat: postremo dat negotium Sallustio Crispo. ille e 
clientibus duos — quidam milites fuisse tradunt — deligit 
atque hortatur simulata conscientia adeant, offerant pe- 
cuniam, fidem atque pericula polliceantur: exsequuntur 
ut iussum erat; dein speculati noctem incustoditam, ac- 
cepta idonea manu vinctum clauso ore in palatium traxere. 
pereontanti Tiberio quomodo Agrippa factus esset, re- 
spondisse fertur ,quomodo tu Caesar.* ut ederet socios 
subigi non potuit; nec Tiberius poenam eius palam ausus, 
in secreta palatii parte interfici iussit corpusque clam auferri ; 
et quamquam multi e domo principis equitesque ac sena- 
tores sustentasse opibus, iuvisse consiliis dicerentur, haud 
quaesitum. 

Fine anni arcus propter aedem Saturni ob recepta 
signa cum Varo amissa ductu Germanici, auspiciis Ti- 
beri, et aedes Fortis Fortunae Tiberim iuxta in hortis 
quos Caesar dictator populo Romano legaverat, sacra- 
rium genti Iuliae effigiesque divo Augusto apud Bovillas 
dicantur. 

C. Cazoruo, L. Powroxio consulibus Germanicus Cae- 
sar a. d. vit kal. Iunias triumphavit de Cheruscis Chattis- 
que et Ángrivariis quaeque aliae nationes usque ad Albim 
colunt; vecta spolia, captivi, simulacra montium, flumi- 
num, proeliorum; bellumque, quia conficere prohibitus 
erat, pro confecto accipiebatur. augebat intuentium visus 
eximia ipsius species currusque quinque liberis onustus; 
sed suberat occulta formido reputantibus haud prosperum 
in Druso, patre eius, favorem vulgi, avunculum eiusdem 

Marcellum flagrantibus plebis studiis intra iuventam ere- 
ptum: breves et infaustos populi Romani amores. cete- 
rum Tiberius nomine Germanici trecenos plebi sestertios 
viritim dedit seque collegam consulatui eius destinavit; 
nec ideo sincerae caritatis fidem adsecutus amoliri iuve- 
nem specie honoris statuit struxitque causas aut forte 
oblatas arripuit. rex Archelaus quinquagesimum annum 
Cappadocia potiebatur, invisus Tiberio, quod eum Rhodi 
agentem nullo officio coluisset; nec id Archelaus per su- 
perbiam omiserat, sed ab intimis Augusti monitus, quia 
florente C. Caesare missoque ad res Orientis intuta Ti« 


berii amicitia credebatur; ut versa Caesarum subole im- 


perium adeptus est, elicit Archelaum matris litteris, quae 
non dissimulatis filii offensionibus clementiam offerebat, 
si ad precandum veniret. ille ignarus doli vel, si intelle- 
gere crederetur, vim metuens in urbem properat, exceptus- 
que immiti a principe et mox accusatus in senatu, non ob 
crimina quae fingebantur, sed angore, simul fessus senio 
et quia regibus aequa, nedum infima insolita sunt, finem 
vitae sponte an fato implevit. regnum in provinciam re- 
dactum est, fructibusque eius levari posse centesimae vecti- 
gal professus Caesar ducentesimam in posterum statuit. 
Per idem tempus Antiocho Commagenorum, Philo- 
patore Cilicum regibus defunctis turbabantur nationes, 
plerisque Romanum, aliis regium imperium cupientibus; 
et provinciae Syria atque Iudaea, fessae oneribus, demi- 
nutionem tributi orabant; igitur haec et de Armenia quae 
supra memoravi apud patres disseruit, nec posse motum 
Orientem nisi Germanici sapientia conponi: nam suam 
aetatem vergere, Drusi nondum satis adolevisse. tunc de- 
creto patrum permissae Germanico provinciae quae mari 
dividuntur, maiusque imperium, quoquo adisset, quam iis 
qui sorte aut missu principis obtinerent. sed Tiberius de- 
moverat Syria Creticum Silanum, per adfinitatem con- 
nexum Germanico, quia Silani filia Neroni, vetustissimo 
liberorum eius, pacta erat, praefeceratque Cn. Pisonem, 
ingenio violentum et obsequii ignarum, insita ferocia a 
patre Pisone, qui civili bello resurgentes in Africa partes 
acerrimo ministerio" adversus Caesarem iuvit, mox Bru- 

tum et Cassium secutus concesso reditu petitione honorum 
abstinuit, donec ultro ambiretur delatum ab Augusto con- 
sulatum accipere; sed praeter paternos spiritus uxoris 
quoque Plancinae nobilitate et opibus accendebatur: vix 
Tiberio concedere, liberos eius ut multum infra despectare; 
nec dubium habebat se delectum, qui Syriae imponere- 
tur, ad spes Germanici coercendas. credidere quidam data 
et a Tiberio occulta mandata, et Plancinam haud dubie 
Augusta monuit aemulatione muliebri Agrippinam in- 
sectandi. divisa namque et discors aula erat tacitis in 
Drusum aut Germanicum studiis: Tiberius ut proprium 
et sui sanguinis Drusum fovebat; Germanico alienatio 
patrui amorem apud ceteros auxerat, et quia claritudine 
materni generis anteibat, avum M. Antonium, avunculum 
Augustum ferens: contra Druso proavus eques Romanus 
Pomponius Atticus dedecere Claudiorum imagines vide- 
batur; et coniunx Germanici Agrippina fecunditate ac 
fama Liviam, uxorem Drusi, praecellebat: sed fratres 
egregie concordes et proximorum certaminibus inconcussi. 

Nec multo post Drusus in Illyricum missus est, ut 
suesceret militiae studiaque exercitus pararet; simul iu- 
venem urbano luxu lascivientem melius in castris haberi 
Tiberius seque tutiorem rebatur utroque filio legiones ob- 
tinente. sed Suebi praetendebantur auxilium adversus 
Cheruscos orantes; nam discessu Romanorum ac vacui 
externo metu gentis adsuetudine et tum aemulatione glo- 
riae arma in se verterant. vis nationum, virtus ducum in 
aequo; sed Maroboduum regis nomen invisum apud po- 
pulares, Árminium pro libertate bellantem favor habebat. 

Igitur non modo Cherusci sociique eorum, vetus Ar- 
minii miles, sumpsere bellum, sed e regno etiam Maro- 
bodui Suebae gentes, Semnones ac Langobardi, defecere 
ad eum; quibus additis praepollebat, ni Inguiomerus cum 
manu clientium ad Maroboduum perfugisset, non aliam 
ob causam quam quia fratris filio iuveni patruus senex 
parere dedignabatur. diriguntur acies pari utrimque spe, 
nec, ut olim apud Germanos, vagis incursibus aut dis- 
lectas per catervas: quippe longa adversum nos militia 
insueverant sequi signa, subsidiis firmari, dicta impera- 

torum accipere; ac tunc Árminius equo conlustrans cuncta, 
ut quosque advectus erat, reciperatam libertatem, truci- 
datas legiones, spolia adhuc et tela Romanis derepta in 
manibus multorum ostentabat; contra fugacem Marobo- 
duum appellans, proeliorum expertem, Hercyniae latebris 
defensum, ac mox per dona et legationes petivisse foedus: 
proditorem patriae, satellitem Caesaris haud minus infen- 
sis animis exturbandum quam Varum Quintilium interfe- 
cerint; meminissent modo tot proeliorum; quorum eventu 
et ad postremum eiectis Romanis satis probatum, penes 
utros summa belli fuerit. 

Neque Maroboduus iactantia sui aut probris in hostem 
abstinebat, sed Inguiomerum tenens illo in corpore decus 
omne Cheruscorum, illius consiliis gesta quae prospere 
ceciderint testabatur; vaecordem Arminium et rerum ne- 
scium alienam gloriam in se trahere, quoniam tres vacuas 
legiones et ducem fraudis ignarum perfidia deceperit, magna 
cum clade Germaniae et ignominia sua, cum coniunx, 
cum filius eius servitium adhuc tolerent: at se duodecim 
legionibus petitum duce Tiberio inlibatam Germanorum glo- 
riam servavisse, mox conditionibus aequis discessum ; neque 
paenitere quod ipsorum in manu sit, integrum adversum 
Romanos bellum an pacem incruentam malint. his vocibus 
instinctos exercitus propriae quoque causae stimulabant, 
cum a Cheruscis Langobardisque pro antiquo decore aut 
recenti libertate et contra augendae dominationi certaretur. 
non alias maiore mole concursum neque ambiguo magis 

eventu, fusis utrimque dextris cornibus; sperabaturque 


rursum pugna, ni Maroboduus castra in colles subduxis- 
set: id signum perculsi fuit; et transfugiis paulatim nuda- 
tus in Marcomanos concessit misitque legatos ad Tiberium 
oraturos auxilia. responsum est non iure eum adversus 
Cheruscos arma Romana invocare, qui pugnantis in eun- 
dem hostem Romanos nulla ope iuvisset; missus tamen 
Drusus, ut rettulimus, paci firmator. 

Eodem anno duodecim celebres Asiae urbes conlapsae 
nocturno motu terrae, quo inprovisior graviorque pestis 
fuit; neque solitum in tali casu effugium subveniebat in 
aperta prorumpendi, quia diductis terris hauriebantur: se- 

disse inmensos montes, visa in arduo quae plana fuerint, 
effulsisse inter ruinam ignes memorant. asperrima in Sar- 
dianos lues plurimum in eosdem misericordiae traxit: nam 
centies sestertium pollicitus Caesar, et quantum aerario 
aut fisco pendebant in quinquennium remisit; Magnetes a 
Sipylo proximi damno ac remedio habiti; Temnios, Phi- 
ladelphenos, Aegeatas, Apollonidenses, quique Mosteni 
aut Macedones Hyrcani vocantur, et Hierocaesariam, My- 
rinam, Cymen, Tmolum levari idem in tempus tributis 
mittique ex senatu placuit qui praesentia spectaret refo- 
veretque; delectus est M. Aletius e praetoriis, ne con- 
sulari obtinente Asiam aemulatio inter pares et ex eo im- 
pedimentum oreretur. 

Magnificam in publicum largitionem auxit Caesar haud 
minus grata liberalitate, quod bona Aemiliae Musae, lo- 
cupletis intestatae, petita in fiscum, Aemilio Lepido, cuius 
e domo videbatur, et Patulei, divitis equitis Romani, he- 
reditatem, quamquam ipse heres in parte legeretur, tradi- 
dit M. Servilio, quem prioribus neque suspectis tabulis 
scriptum compererat, nobilitatem utriusque pecunia iu- 
vandam praefatus. neque hereditatem cuiusquam adiit nisi 
cum amicitia meruisset: ignotos et aliis infensos eoque 
principem nuncupantes procul arcebat. ceterum ut hone- 
stam innocentium paupertatem levavit, ita prodigos et ob 
flagitia egentes, Vibidium Varronem, Marium Nepotem, 
Appium Appianum, Cornelium Sullam, Q. Vitellium, 
movit senatu aut sponte cedere passus est. 

Isdem temporibus deum aedes vetustate aut igni abo- 
litas coeptasque ab Augusto dedicavit, Libero Liberae- 
que et Cereri iuxta circum maximum, quam À. Postumius 
dictator voverat, eodemque in loco aedem Florae, ab Lu- 
cio et Marco Publicis aedilibus constitutam, et Iano 
templum, quod apud forum olitorium C. Duellius struxe- 
rat, qui primus rem Romanam prospere mari gessit 
triumphumque navalem de Poenis meruit; Spei aedes 
a Germanico sacratur: hanc A. Atilius voverat eodem 
bello. 

Adolescebat interea lex maiestatis; et Apuleiam Va- 
ril/am, sororis Augusti neptem, quia probrosis sermonibus. 

divum Augustum ac Tiberium et matrem eius inlusisset 
Caesarique connexa adulterio teneretur, maiestatis delator 
arcessebat. de adulterio satis caveri lege Iulia visum: ma- 
iestatis crimen distingui Caesar postulavit damnarique, si 
qua de Augusto inreligiose dixisset; in se iacta nolle ad 
cognitionem vocari. interrogatus a consule quid de iis cen- 
seret quae de matre eius locuta secus argueretur, reticuit; 
dein proximo senatus die illius quoque nomine oravit ne 
cui verba in eam quoquo modo habita crimini forent; li- 
beravitque Apuleiam lege maiestatis: adulterii graviorem 
poenam deprecatus, ut exemplo maiorum propinquis suis 
ultra ducentesimum lapidem removeretur suasit; adultero 
Manlio Italia atque Africa interdictum est. 

De praetore in locum Vipstani Galli, quem mors abs- 
tulerat, subrogando certamen incessit: Germanicus atque 
Drusus — nam etiam tum Romae erant — Haterium Agrip- 
pam, propinquum Germanici, fovebant: contra plerique 
nitebantur ut numerus liberorum in candidatis praepolle- 
ret, quod lex iubebat. laetabatur Tiberius, cum inter filios 
eius et leges senatus disceptaret: victa est sine dubio lex, 
sed neque statim et paucis suffragiis, quomodo etiam cum 
valerent leges vincebantur. 

Eodem anno coeptum in Africa bellum, duce hostium 
"'Tacfarinate; is natione Numida, in castris Romanis auxi- 
liaria stipendia meritus, mox desertor, vagos primum et 
latrociniis suetos ad praedam et raptus congregare, dein 
more militiae per vexilla et turmas componere, postremo 
non inconditae turbae sed Musulamiorum dux haberi; va- 
lida ea gens et solitudinibus Africae propinqua, nullo 
etiam tum urbium cultu, cepit arma Maurosque accolas 
in bellum traxit. dux et his, Mazippa; divisusque exerci- 
tus, ut Tacfarinas lectos viros et Romanum in modum 
armatos castris attineret, disciplina et imperiis suesceret, 
Mazippa levi cum copia incendia et caedes et terrorem cir- 
cumferret. conpulerantque Cinithios, haud spernendam 
nationem, in eadem, cum Furius Camillus, pro consule 
Africae, legionem et quod sub signis sociorum in unum 
conductos ad hostem duxit, modicam manum, si multitu- 
dinem Numidarum atque Maurorum spectares; sed nihil 

aeque cavebatur quam ne bellum metu eluderent: spe 
victoriae inducti sunt ut vincerentur. igitur legio medio, 
leves cohortes duaeque alae in cornibus locantur; nec 
Tacfarinas pugnam detrectavit. fusi Numidae, multosque 
post annos Furio nomini partum decus militiae; nam post il- 
lum reciperatorem urbis filiumque eius Camillum penes alias 
familias imperatoria laus fuerat, atque hic quem memora- 
mus bellorum expers habebatur: eo pronior Tiberius res ge- 
stas apud senatum celebravit, et decrevere patres triumpha- 
lia insignia, quod Camillo ob modestiam vitae impune fuit. 
Sequens annus TisExivw mERTI0, GERMANICUM ITERUM 
consules habuit; sed eum honorem Germanicus iniit apud 
urbem Achaiae Nicopolim, quo venerat per Illyricam oram, 
viso fratre Druso in Delmatia agente, Hadriatici ac mox 
Ionii maris adversam navigationem perpessus; igitur pau- 
cos dies insumpsit reficiendae classi; simul sinus Actiaca 
victoria inclutos et sacratas ab Augusto manubias castra- 
que ÁÀntonii cum recordatione maiorum suorum adiit: nam- 
que ei, ut memoravi, avunculus Augustus, avus Ántonius 
erant magnaque illic imago tristium laetorumque. hinc 
ventum Athenas, foederique sociae et vetustae urbis da- 
tum ut uno lictore uteretur; excepere Graeci quaesitissi- 
mis honoribus, vetera suorum facta dictaque praeferentes, 
quo plus dignationis adulatio haberet. petita inde Euboea 
tramisit Lesbum, ubi Agrippina novissimo partu Iuliam 
edidit; tum extrema Asiae Perinthumque ac Byzantium, 
Thracias urbes, mox Propontidis angustias et os Ponti- 
cum intrat, cupidine veteres locos et fama celebratos no- 
scendi; pariterque provincias internis certaminibus aut 
magistratuum iniuriis fessas refovebat. atque illum in re- 
gressu sacra Samothracum visere nitentem obvii aquilones 
depulere. igitur adito Jlio quaeque ibi varietate fortunae 
et nostri origine veneranda, relegit Asiam adpellitque 
Colophona, ut Clarii Apollinis oraculo uteretur; non fe- 
mina illie, ut apud Delphos, sed certis e familiis et ferme 
Mileto accitus sacerdos numerum modo consultantium et 
nomina audit; tum in specum degressus hausta fontis ar- 
cani aqua ignarus plerumque litterarum et carminum edit 
responsa versibus compositis super rebus quas quis mente 

concepit. et ferebatur Germanico per ambages, ut mos 
oraculis, maturum exitium cecinisse. 


At Cn. Piso, quo properantius destinata inciperet, ci- : 


vitatem Atheniensium turbido incessu exterritam oratione 
saeva increpat, oblique Germanicum perstringens, quod 
contra decus Romani nominis non Athenienses tot cladi- 
bus extinctos, sed conluviem illam nationum comitate ni- 
mia coluisset: hos enim esse Mithridatis adversus Sullam, 
Antonii adversus divum Augustum socios; etiam vetera 
obiectabat, quae in Macedones inprospere, violenter in 
suos fecissent, offensus urbi propria quoque ira, quia 
Theophilum quendam Areo iudicio falsi damnatum pre- 
cibus suis non concederent. exin navigatione celeri per 
Cycladas et compendia maris adsequitur Germanicum apud 
insulam Rhodum, haud nescium quibus insectationibus 
petitus foret: sed tanta mansuetudine agebat ut, cum orta 
tempestas raperet in abrupta possetque interitus inimici 
ad casum referri miserit triremis quarum subsidio discri- 
mini eximeretur. neque tamen mitigatus Piso et vix diei 
moram perpessus linquit Germanicum praevenitque; et 
postquam Syriam ac legiones attigit, largitione, ambitu, 
infimos manipularium iuvando, cum veteres centuriones, 
severos tribunos demoveret locaque eorum clientibus suis 
vel deterrimo cuique attribueret, desidiam in castris, li- 
centiam in urbibus, vagum ac lascivientem per agros mi- 
litem sineret, eo usque corruptionis provectus est ut ser- 
mone vulgi parens legionum haberetur. nec Plancina se 
intra decora feminis tenebat, sed. exercitio equitum, decur- 
sibus cohortium interesse, in Agrippinam, in Germanicum 
contumelias iacere, quibusdam etiam bonorum militum ad 
mala obsequia promptis, quod haud invito imperatore ea 
fieri occultus rumor incedebat. nota haec Germanico; sed 
praeverti ad Armenios instantior cura fuit. 

Ambigua gens ea antiquitus hominum ingeniis et situ 
terrarum, quoniam nostris provinciis late praetenta peni- 
tus ad Medos porrigitur; maximisque imperiis interiecti 
et saepius discordes sunt, adversus Romanos odio et in 
Parthum invidia. regem illa tempestate non habebant, 


amoto Vonone; sed favor nationis inclinabat in Zenonem, 

Polemonis, regis Pontici, filium, quod is prima ab infan- 
tia instituta et cultum Armeniorum aemulatus, venatu, 
epulis et quae alia barbari celebrant, proceres plebemque 
iuxta devinxerat; igitur Germanicus in urbe Artaxata ad- 
probantibus nobilibus, cireumfusa multitudine insigne re- 
gium capiti eius imposuit; ceteri venerantes regem Ar- 
taxiam consalutavere, quod illi vocabulum indiderant ex 
nomine urbis. at Cappadoces, in formam provinciae re- 
dacti, Q. Veranium legatum accepere; et quaedam ex re- 
giis tributis deminuta, quo mitius Romanum imperium 
speraretur. Commagenis Q. Servaeus praeponitur, tum pri- 
mum ad ius praetoris translatis; cunctaque socialia pro- 
spere composita non ideo laetum Germanicum habebant 
ob superbiam Pisonis, qui iussus partem legionum ipse 
aut per filium in Armeniam ducere utrumque neglexerat: 
Cyrri demum apud hiberna decumae legionis convenere, 
firmato vultu, Piso adversus metum, Germanicus, ne mi- 
nari crederetur; et erat, ut rettuli, clementior; sed amici 
accendendis offensionibus callidi intendere vera, adgerere 
falsa ipsumque et Plancinam et filios variis modis crimi- 
nari: postremo paucis familiarium adhibitis sermo coeptus 
a Caesare qualem ira et dissimulatio gignit; responsum a 
Pisone precibus contumacibus; discesserantque apertis 
odiis; postque rarus in tribunali Caesaris Piso, et si quando 
adsideret, atrox ac dissentire manifestus. vox quoque eius 
audita est in convivio, cum apud regem Nabataeorum co- 
ronae aureae magno pondere Caesari et Agrippinae, leves 
Pisoni et ceteris offerrentur, principis Romani, non Parthi 
regis filio eas epulas dari; abiecitque simul coronam et 
multa in luxum addidit, quae Germanico quamquam acerba, 
tolerabantur tamen. 

Inter quae ab rege Parthorum Artabano legati venere; 
miserat amicitiam ac foedus memoraturos, et cupere re- 
novari dextras, daturumque honori Germanici ut ripam 
Euphratis accederet; petere interim ne Vonones in Syria 
haberetur neu proceres gentium propinquis nuntiis ad dis- 
cordias traheret. ad ea Germanicus de societate Romano- 
rum Parthorumque magnifice, de adventu regis et cultu 
sui cum decore ac modestia respondit; Vonones Pom- 

peiopolim, Ciliciae maritimam urbem, amotus est: datum 
id non modo precibus Artabani sed contumeliae Pisonis, 
cui gratissimus erat ob plurima officia et dona quibus 
Plancinam devinxerat. 

M. Siraso, L. Nonsawo consulibus Germanicus Aegy- 
ptum proficiscitur cognoscendae antiquitatis; sed cura pro- 
vinciae praetendebatur: levavitque apertis horreis pretia 
frugum, multaque in vulgus grata usurpavit: sine milite 
incedere, pedibus intectis et pari cum Graecis amictu, P. 
Scipionis aemulatione, quem eadem factitavisse apud Si- 
ciliam, quamvis flagrante adhuc Poenorum bello, accepi- 
mus. Tiberius cultu habituque eius lenibus verbis per- 
stricto acerrime increpuit quod contra instituta Augusti 
non sponte principis Alexandriam introisset: nam Augu- 
stus inter alia dominationis arcana vetitis nisi permissu 
ingredi senatoribus aut equitibus Romanis inlustribus se- 
posuit Aegyptum, ne fame urgeret Italiam quisquis eam 
provinciam claustraque terrae ac maris, quamvis levi prae- 
sidio adversum ingentes exercitus, insedisset. sed Ger- 
manieus, nondum comperto profectionem eam incusari, 
Nilo subvehebatur, orsus oppido a Canopo: condidere id 
Spartani ob sepultum illic rectorem navis Canopum, qua 
tempestate Menelaus Graeciam repetens diversum ad mare 
terramque Libyam deiectus [es£]. inde proximum amnis 
os dicatum Herculi, quem indigenae ortum apud se et 
antiquissimum perhibent eosque qui postea pari virtute 
fuerint, in cognomentum eius adscitos. mox visit veterum 
Thebarum magna vestigia: et manebant structis molibus 
litterae Aegyptiae, priorem opulentiam complexae; iussus- 
que e senioribus sacerdotum patrium sermonem interpre- 
tari, referebat habitasse quondam septingenta milia aetate 
militari; atque eo cum exercitu regem Rhamsen Libya, 
Aethiopia Medisque et Persis et Bactriano ac Scytha po- 
titum, quasque terras Syri Armeniique et contigui Cap- 
padoces colunt, inde Bithynum, hinc Lycium ad mare 
imperio tenuisse; legebantur et indicta gentibus tributa, 
pondus argenti et auri, numerus armotum equorumque et 
dona templis ebur atque odores, quasque copias frumenti 
et omnium utensilium quaeque natio penderet, haud mi- 

nus magnifica quam nunc vi Parthorum aut potentia Ro- 
mana iubentur. ceterum Germanicus aliis quoque miracu- 
lis intendit animum, quorum praecipua fuere Memnonis 
saxea effigies, ubi radiis solis icta est, vocalem sonum 
reddens; disiectasque inter et vix pervias arenas instar mon- 
tium eductae pyramides certamine et opibus regum; lacus- 
que effossa humo, superfluentis Nili receptacula; atque 
alibi angustiae et profunda altitudo, nullis inquirentium 
spatiis penetrabilis. exin ventum Elephantinen ac Syenen, 
claustra olim Romani imperii, quod nunc rubrum ad mare 
patescit. 

Dum ea aestas Germanico plures per provincias trans- 
igitur, haud leve decus Drusus quaesivit inliciens Ger- 
manos ad discordias utque fracto iam Maroboduo usque 
in exitium insisteretur. erat inter Gotones nobilis iuvenis 
nomine Catualda, profugus olim vi Marobodui et tunc 
dubiis rebus eius ultionem ausus; is valida manu fines 
Marcomanorum ingreditur corruptisque primoribus ad so- 
cietatem inrumpit regiam castellumque iuxta situm. vete- 
res illic Sueborum praedae et nostris e provinciis lixae ac 
negotiatores reperti, quos ius commercii, dein cupido au- 
gendi pecuniam, postremum oblivio patriae suis quemque 
ab sedibus hostilem in agrum transtulerat. 

Maroboduo undique deserto non aliud subsidium quam 
misericordia Caesaris fuit: transgressus Danuvium, qua 
Noricam provinciam praefluit, scripsit Tiberio non ut pro- 
fugus aut supplex, sed ex memoria prioris fortunae: nam 
multis nationibus clarissimum quondam regem ad se vo- 
cantibus Romanam amicitiam praetulisse. responsum a 
Caesare tutam ei honoratamque sedem in Italia fore, si 
maneret; sin rebus eius aliud conduceret, abiturum fide 
qua venisset. ceterum apud senatum disseruit non Phi- 
lippum Atheniensibus, non Pyrrhum aut Antiochum po- 
pulo Romano perinde metuendos fuisse. extat oratio qua 
magnitudinem viri, violentiam subiectarum ei gentium, et 
quam propinquus Italiae hostis, suaque in destruendo eo 
consilia extulit. et Maroboduus quidem Ravennae habitus, 
si quando insolescerent Suebi, quasi rediturus in regnum 
ostentabatur; sed non excessit Italia per duodeviginti annos 

consenuitque multum imminuta claritate ob nimiam vi- 
vendi cupidinem. idem Catualdae casus neque aliud per- 
fugium: pulsus haud multo post Hermundurorum opibus 
et Vibilio duce, receptusque Forum Iulium, Narbonensis 
Galliae coloniam, mittitur; barbari utrumque comitati, ne 
quietas provincias immixti turbarent, Danuvium ultra inter 
flumina Marum et Cusum locantur, dato rege Vannio gen- 
tis Quadorum. 

Simul nuntiato regem Artaxian Armeniis a Germanico 
datum decrevere patres ut Germanicus atque Drusus ovan- 
tes urbem introirent; structi et arcus circum latera templi 
Martis Ultoris cum effigie Caesarum, laetiore Tiberio, 
quia pacem sapientia firmaverat, quam si bellum per acies 
confecisset. igitur Rhescuporim quoque, Thraeciae regem, 
astu adgreditur: omnem eam nationem Rhoemetalces te- 
nuerat; quo defuncto Augustus partem Thraecum Rhe- 
scuporidi, fratri eius, partem filio Cotyi permisit; in ea divi- 
sione arva et urbes et vicina Graecis Cotyi, quod incultum, 
ferox, adnexum hostibus, Rhescuporidi cessit; ipsorum- 
que regum ingenia, illi mite et amoenum, huic atrox, avi- 
dum et societatis inpatiens erat. sed primo subdola con- 
cordia egere: mox Rhescuporis egredi fines, vertere in se 
Cotyi data et resistenti vim facere, cunctanter sub Augu- 
sto, quem auctorem utriusque regni, si sperneretur, vin- 
dicem metuebat: enimvero audita mutatione principis inmit- 
tere latronum globos, exscindere castella, causas bello. 

Nihil aeque Tiberium anxium habebat quam ne com- 
posita turbarentur: deligit centurionem qui nuntiaret regi- 
bus ne armis disceptarent; statimque a Cotye dimissa sunt 
quae paraverat auxilia; Rhescuporis ficta modestia postu- 
lat eundem in locum coiretur: posse de controversiis con- 
loquio transigi. nec diu dubitatum de tempore, loco, dein 
conditionibus, cum alter facilitate, alter fraude cuncta inter 
se concederent acciperentque. Rhescuporis sanciendo, ut 
dictitabat, foederi convivium adicit, tractaque in multam 
noctem laetitia per epulas ac vinolentiam incautum Cotyn, 
et postquam dolum intellexerat, sacra regni, eiusdem fa- 
miliae deos et hospitalis mensas obtestantem catenis one- 
rat, Thraeciaque omni potitus scripsit ad Tiberium structas 

sibi insidias, praeventum insidiatorem; simul bellum ad- 
versus Basternas Scythasque praetendens novis peditum 
et equitum copiis sese firmabat. molliter rescriptum, si 
fraus abesset, posse eum innocentiae fidere; ceterum ne- 
que se neque senatum nisi cognita causa ius et iniuriam 
discreturos: proinde tradito Cotye veniret transferretque in- 
vidiam criminis. eas litteras Latinius Pandusa, pro prae- 
tore Moesiae, cum militibus quis Cotys traderetur in Thrae- 
ciam misit. Rhescuporis inter metum et iram cunctatus 
maluit patrati quam incepti facinoris reus esse; occidi Co- 
tyn iubet mortemque sponte sumptam ementitur. nec ta- 
men Caesar placitas semel artes mutavit, sed defuncto 
Pandusa, quem sibi infensum Rhescuporis arguebat, Pom- 
ponium Flaccum, veterem stipendiis et arta cum rege ami- 
citia eoque accommodatiorem ad fallendum, ob id maxime 
Moesiae praefecit. 

Flaccus in Thraeciam transgressus per ingentia pro- 
missa quamvis ambiguum et scelera sua reputantem per- 
pulit ut praesidia Romana intraret; circumdata hinc regi 
specie honoris valida manus tribunique et centuriones mo- 
nendo, suadendo, et quanto longius abscedebatur, aper- 
tiore custodia, postremo gnarum necessitatis in urbem 
traxere. accusatus in senatu ab uxore Cotyis damnatur, ut 
procul regno teneretur. Thraecia in Rhoemetalcer?filium, 
quem paternis consiliis adversatum constabat, inque libe- 
ros Cotyis dividitur; iisque nondum adultis Trebellienus 
Rufus praetura functus datur, qui regnum interim tracta- 
ret, exemplo quo maiores M. Lepidum Ptolemaei liberis 
tutorem in Aegyptum miserant. Rhescuporis Alexandriam 
devectus atque illic fugam temptans an ficto crimine in- 
terficitur. 

Per idem tempus Vonones, quem amotum in Ciliciam 
memoravi, corruptis custodibus effugere ad Armenios, 
inde [in] Albanos Heniochosque et consanguineum sibi 
regem Scytharum conatus est: specie venandi omissis ma- 
ritimis locis avia saltuum petiit, mox pernicitate equi ad 
amnem Pyramum contendit, cuius pontes accolae rupe- 
rant audita regis fuga; neque vado penetrari poterat. igi- 
tur in ripa fluminis a Vibio Frontone, praefecto equitum, 

vincitur, mox Remmius evocatüs, priori custodiae regis 
adpositus, quasi per iram gladio eum transigit: unde maior 
fides conscientia sceleris et metu indicii mortem Vononi 
inlatam. 

At Germanicus Aegypto remeans cuncta quae apud le- 
giones aut urbes iusserat, abolita vel in contrarium versa 
cognoscit: hinc graves in Pisonem contumeliae; nec minus 
acerba quae ab illo in Caesarem temptabantur. dein Piso 
abire Syria statuit; mox adversa Germanici valitudine de- 
tentus, ubi recreatum accepit votaque pro incolumitate sol- 
vebantur, admotas hostias, sacrificalem apparatum, festam 
Antiochensium plebem per lictores proturbat; tum Seleu- 
ciam digreditur, opperiens aegritudinem quae rursum Ger- 
manico acciderat. saevam vim morbi augebat persuasio 
veneni a Pisone accepti; et reperiebantur solo ac parieti- 
bus erutae humanorum corporum reliquiae, carmina et de- 
votiones et nomen Germanici plumbeis tabulis insculptum, 
semusti cineres ac tabe obliti aliaque maleficia quis cre- 
ditur animas numinibus infernis sacrari. simul missi a Pi- 
sone incusabantur ut valitudinis adversa rimantes. 

Ea Germanico haud minus ira quam per metum ac- 
cepta: si limen obsideretur, si effundendus spiritus sub 
oculis inimicorum foret, quid deinde miserrimae coniugi, 
quid infantibus liberis eventurum? lenta videri veneficia: 
festinare et urgere, ut provinciam, ut legiones solus ha- 
beat; sed non usque eo defectum Germanicum; neque 
praemia caedis apud interfectorem mansura. componit epi- 
stulas quis amicitiam ei renuntiabat; addunt plerique ius- 
sum provincia decedere: nec Piso moratus ultra navis 
solvit, moderabaturque cursui, quo propius regrederetur, 
si mors Germanici Syriam aperuisset. 

Caesar paulisper ad spem erectus, dein fesso corpore, 
ubi finis aderat, adsistentes amicos in hunc modum adlo- 
quitur: ,si fato concederem, iustus mihi dolor etiam ad- 
versus deos esset, quod me parentibus, liberis, patriae 
intra iuventam praematuro exitu raperent: nunc scelere 
Pisonis et Plancinae interceptus ultimas preces pectoribus 
vestris relinquo: referatis patri ac fratri quibus acerbitati- 
bus dilaceratus, quibus insidiis circumventus miserrimam 

vitam pessima morte finiérim. si quos spes meae, si quos 
propinquus sanguis, etiam quos invidia erga viventem mo- 
vebat, inlacrimabunt quondam florentem et tot bellorum 
superstitem muliebri fraude cecidisse. erit vobis locus que- 
rendi apud senatum, invocandi leges: non hoc praecipuum 
amicorum munus est, prosequi defunctum ignavo questu, 
sed quae voluerit meminisse, quae mandaverit exsequi; 
flebunt Germanicum etiam ignoti: vindicabitis vos, si me 
potius quam fortunam meam fovebatis. ostendite populo 
Romano divi Augusti neptem eandemque coniugem meam; 
numerate sex liberos: misericordia cum accusantibus erit, 
fingentibusque scelesta mandata aut non credent homines 
aut non ignoscent.* Iluravere amici, dextram morientis 
contingentes, spiritum ante quam ultionem amissuros. 

'Tum ad uxorem versus per memoriam sul, per com- 
munes liberos oravit: exueret ferociam, saevienti fortunae 
summitteret animum neu regressa in urbem aemulatione 
potentiae validiores inritaret; haec palam et alia secreto, 
per quae ostendere credebatur metum ex Tiberio. neque 
multo post extinguitur, ingenti luctu provinciae et cir- 
cumiacentium populorum; indoluere exterae nationes re- 
gesque: tanta illi comitas in socios, mansuetudo in hostes; 
visuque et auditu iuxta venerabilis, cum magnitudinem et 
gravitatem summae fortunae retineret, invidiam et adro- 
gantiam effugerat. 

Funus sine imaginibus et pompa per laudes ac me- 
moriam virtutum eius celebre fuit; et erant qui formam, 
aetatem, genus mortis, ob propinquitatem etiam locorum 
in quibus interiit, magni Alexandri fatis adaequarent: nam 
utrumque corpore decoro, genere insigni, haud multum 
triginta annos egressum, suorum insidiis externas inter 
gentes occidisse: sed hunc mitem erga amicos, modicum 
voluptatum, uno matrimonio, certis liberis egisse, neque 
minus proeliatorem, etiamsi temeritas afuerit praepeditus- 
que sit perculsas tot victoriis Germanias servitio premere; 
quod si solus arbiter rerum, si iure et nomine regio fuis- 
set, tanto promptius adsecuturum gloriam militiae, quan- 
tum clementia, temperantia, ceteris bonis artibus praesti- 
tisset. corpus antequam cremaretur nudatum in foro Àn- 

tiochensium, qui locus sepulturae destinabatur, praetule- 
ritne veneficii signa, parum constitit; nam ut quis miseri- 
cordia in Germanicum et praesumpta suspicione aut favore 
in Pisonem pronior, diversi interpretabantur. 

Consultatum inde inter legatos quique alii senatorum 
aderant, quisnam Syriae praeficeretur; et ceteris modice 
nisis, inter Vibium Marsum et Cn. Sentium diu quaesi- 
tum; dein Marsus seniori et acrius tendenti Sentio con- 
cessit; isque infamem veneficiis ea in provincia et Plan- 
cinae percaram, nomine Martinam, in urbem misit, po- 
stulantibus Vitellio ac Veranio ceterisque qui crimina et 
accusationem tamquam adversus receptos iam reos in- 
struebant. 

AtAgrippina, quamquam defessa luctu et corpore aegro, 
omnium tamen quae ultionem morarentur intolerans, ascen- 
dit classem cum cineribus Germanici et liberis, mise- 
rantibus cunctis quod femina nobilitate princeps, pulcher- 
rimo modo matrimonio inter venerantis gratantisque aspici 
solita, tunc feralis reliquias sinu ferret, incerta ultionis, 
anxia sui et infelici fecunditate fortunae totiens obnoxia. 

Pisonem interim apud Coum insulam nuntius adsequi- 


tur excessisse Germanicum; quo intemperanter accepto, 


caedit victimas, adit templa, neque ipse gaudium mode- 
rans et magis insolescente Plancina, quae luctum amissae 
sororis tum primum laeto cultu mutavit. adfluebant cen- 
turiones monebantque, prompta illi legionum studia: re- 
peteret provinciam non iure ablatam et vacuam. igitur 
quid agendum consultanti M. Piso filius properandum in 
urbem censebat: nihil adhuc inexpiabile admissum, neque 
suspiciones inbecillas aut inania famae pertimescenda; dis- 
cordiam erga Germanicum odio fortasse dignam, non 
poena; et ademptione provinciae satisfactum inimicis: quod 
si regrederetur, obsistente Sentio civile bellum incipi; nec 
duraturos in partibus centuriones militesque, apud quos 
recens imperatoris sui memoria et penitus infixus in Cae- 
sares amor praevaleret. contra Domitius Celer, ex intima 
eius amicitia, disseruit, utendum eventu: Pisonem, non 
Sentium Syriae praepositum; huic fasces et ius praetoris, 
huic legiones datas: si quid hostile ingruat, quem iustius 

arma oppositurum quam qui legati auctoritatem et propria 
mandata acceperit? relinquendum etiam rumoribus tempus 
quo senescant; plerumque innocentes recenti invidiae im- 
pares: at si teneat exercitum, augeat vires, multa quae 
provideri non possint, fortuito in melius casura. ,an festi- 
namus cum Germanici cineribus adpellere, ut te inaudi- 
tum et indefensum planctus Agrippinae ac vulgus impe- 
ritum primo rumore rapiant? est tibi Augustae conscientia, 
est Caesaris favor, sed in occulto; et perisse Germanicum 
nulli iactantius maerent quam qui maxime laetantur.* 

Haud magna mole Piso, promptus ferocibus, in sen- 
tentiam trahitur, missisque ad Tiberium epistulis incusat 
Germanicum luxus et superbiae; seque pulsum ut locus 
rebus novis patefieret, curam exercitus eadem fide qua 
tenuerit repetivisse. simul Domitium inpositum triremi vi- 
tare litorum oram praeterque insulas lato mari pergere in 
Syriam iubet; concurrentes desertores per manipulos con- 
ponit, armat lixas traiectisque in continentem navibus vexil- 
lum tironum in Syriam euntium intercipit, regulis Cili- 
cum ut se auxiliis iuvarent scribit, haud ignavo ad mini- 
steria belli iuvene Pisone, quamquam suscipiendum bellum 
abnuisset. 

Igitur oram Lyciae ac Pamphyliae praelegentes, ob- 
viis navibus quae Agrippinam vehebant, utrimque infensi 
arma primo expediere; dein mutua formidine non ultra 
iurgium processum est, Marsusque Vibius nuntiavit Pi- 
soni Romam ad. dicendam causam veniret: ille eludens 
respondit adfuturum, ubi praetor, qui de veneficiis quae- 
reret, reo atque accusatoribus diem prodixisset. 

Interim Domitius Laodiciam, urbem Syriae, adpulsus 
cum hiberna sextae legionis peteret, quod eam maxime 
novis consiliis idoneam rebatur, a Pacuvio legato prae- 
venitur. id Sentius Pisoni per litteras aperit monetque ne 
castra corruptoribus, ne provinciam bello temptet. quos- 
que Germanici memores aut inimicis eius adversos cogno- 
verat, contrahit, magnitudinem imperatoris identidem in- 
gerens et rem publicam armis peti; ducitque validam ma- 
num et proelio paratam. 

Nec Piso, quamquam coepta secus cadebant, omisit 


ANNALIUM LIB. II. 78—829. Viri 
p. Ch. 19. 


tutissima e praesentibus, sed castellum Ciliciae munitum 
admodum, cui nomen Celendris, occupat; nam admixtis 
desertoribus et tirone nuper intercepto suisque et Plan- 
cinae servitiis auxilia Cilicum quae reguli miserant, in 
numerum legionis composuerat, Caesarisque se legatum 
testabatur provincia quam is dedisset arceri, non a legio- 
nibus — earum quippe accitu venire —, sed a Sentio pri- 
vatum odium falsis criminibus tegente: consisterent in acie, 
non pugnaturis militibus, ubi Pisonem ab ipsis parentem 
quondam appellatum, si iure ageretur, potiorem, si armis, 
non invalidum vidissent. tum pro munimentis castelli ma- 
nipulos explicat, colle arduo et derupto; nam cetera mari 
cinguntur; contra veterani ordinibus ac subsidiis instructi: 
hine militum, inde locorum asperitas, sed non animus, 
non spes, ne tela quidem nisi agrestia, ad subitum usum 
properata. ut venere in manus, non ultra dubitatum quam 
dum Romanae cohortes in aequum eniterentur: vertunt 
terga Cilices seque castello claudunt. 

Interim Piso classem haud procul opperientem adpu- 
gnare frustra temptavit; regressusque et pro muris modo 
semet adflictando, modo singulos nomine ciens, praemiis 
vocans seditionem coeptabat, adeoque commoverat ut si- 
gnifer legionis sextae signum ad eum transtulerit. tum 
Sentius occanere cornua tubasque et peti aggerem, erigi 
scalas iussit, ac promptissimum quemque succedere, alios 
tormentis hastas, saxa et faces ingerere: tandem victa per- 
tinacia Piso oravit ut traditis armis maneret in castello, 
dum Caesar cui Syriam permitteret consulitur. non re- 
ceptae conditiones, nec aliud quam naves et tutum in ur- 
bem iter concessum est. 

At Romae, postquam Germanici valitudo percrebruit 
cunctaque, ut ex longinquo, aucta in deterius adfereban- 
tur, dolor, ira; et erumpebant questus: ideo nimirum in 
extremas terras relegatum, ideo Pisoni permissam provin- 
ciam; hoc egisse secretos Augustae cum Plancina sermo- 
nes; vera prorsus de Druso seniores locutos: displicere 
regnantibus civilia filiorum ingenia, neque ob aliud inter- 
ceptos quam quia populum Romanum aequo iure com- 
plecti reddita libertate agitaverint. hos vulgi sermones au- 

dita mors adeo incendit ut ante edictum magistratuum, 
ante senatus consultum sumpto iustitio desererentur fora, 
clauderentur domus; passim silentia et gemitus, nihil com- 
positum in ostentationem; et quamquam neque insignibus 
lugentium abstinerent, altius animis maerebant. forte ne- 
gotiatores, vivente adhuc Germanico Syria egressi, lae- 
tiora de valitudine eius attulere: statim credita, statim 
vulgata sunt; ut quisque obvius, quamvis leviter audita 
in alios atque illi in plures cumulata gaudio transferunt; 
cursant per urbem, moliuntur templorum fores; iuvat cre- 
dulitatem nox et promptior inter tenebras adfirmatio. nec 
obstitit falsis Tiberius, donec tempore ac spatio vane- 
scerent: et populus quasi rursum ereptum acrius doluit. 

Honores, ut quis amore in Germanicum aut ingenio 
validus, reperti decretique: ut nomen eius Saliari carmine 
caneretur; sedes curules sacerdotum Augustalium locis 
superque eas querceae coronae statuerentur; ludos cir- 
censes ebutna effigies praeiret neve quis flamen aut augur 
in locum Germanici nisi gentis Iuliae crearetur; arcus ad- 
diti Romae et apud ripam Rheni et in monte Syriae 
Amano, cum inscriptione rerum gestarum ac mortem ob 
rem publicam obisse; sepulchrum Antiochiae, ubi crema- 
tus, tribunal Epidaphnae, quo in loco vitam finierat: sta- 
tuarum locorumve in quis coleretur haud facile quis nu- 
merum inierit. cum censeretur clipeus auro et magnitudine 
insignis inter auctores eloquentiae, adseveravit Tiberius 
solitum paremque ceteris dicaturum: neque enim eloquen- 
tiam fortuna discerni, et satis inlustre, si vetéres inter 
scriptores haberetur. equester ordo cuneum Germanici ap- 
pellavit qui iuniorum dicebatur, instituitque uti turmae 
idibus Iuliis imaginem eius sequerentur. pleraque manent: 
quaedam statim omissa sunt, aut vetustas oblitteravit. 

Ceterum recenti adhuc maestitia soror Germanici Li- 
via, nupta Druso, duos virilis sexus simul enixa est, quod 
rarum laetumque etiam modicis penatibus, tanto gaudio 
principem adfecit, ut non temperaverit quin iactaret apud 
patres nulli ante Romanorum eiusdem fastigii viro gemi- 
nam stirpem editam: nam cuncta, etiam fortuita, ad glo- 
riam vertebat; sed populo tali in tempore id quoque do- 

lorem tulit, tamquam auctus liberis Drusus domum Ger- 
manici magis urgeret. : 

Eodem anno gravibus senatus decretis libido femina- 
rum coercita cautumque ne quaestum corpore faceret cui 
avus aut pater aut maritus eques Romanus fuisset: nam 
Vistilia, praetoria familia genita, licentiam stupri apud 
aediles vulgaverat, more inter veteres recepto, qui satis 
poenarum adversum inpudicas in ipsa professione flagitii 
credebant. exactum et a Titidio Labeone, Vistiliae marito, 
cur in uxore delicti manifesta ultionem legis omisisset; 
atque illo praetendente sexaginta dies ad consultandum 
datos necdum praeterisse, satis visum de Vistilia statuere; 
eaque in insulam Seriphon abdita est. actum et de sacris 
Aegyptis Iudaicisque pellendis factumque patrum con- 
sultum, ut quattuor milia libertini generis ea superstitione 
infecta, quis idonea aetas, in insulam Sardiniam veheren- 
tur, coercendis illic latrociniis et, si ob gravitatem caeli 
interissent, vile damnum; ceteri cederent Italia, nisi cer- 
tam ante diem profanos ritus exuissent. 

Post quae rettulit Caesar capiendam virginem in locum 
Occiae, quae septem et quinquaginta per annos summa 
sanctimonia Vestalibus sacris praesederat; egitque grates 
Fonteio Agrippae et Domitio Pollioni, quod offerendo 
filias de officio in rem publicam certarent. praelata est 
Pollionis filia, non ob aliud quam quod mater eius in 
eodem coniugio manebat; nam Agrippa discidio domum 
imminuerat; et Caesar quamvis posthabitam decies sestertii 
dote solatus est. 

Saevitiam annonae incusante plebe statuit frumento 
pretium quod emptor penderet, binosque nummos se ad- 
diturum negotiatoribus in singulos modios; neque tamen ob 
ea parentis patriae delatum et antea vocabulum adsumpsit 
acerbeque increpuit eos qui divinas occupationes ipsum- 
que dominum dixerant: unde angusta et lubrica oratio 
sub principe qui libertatem metuebat, adulationem oderat. 

Reperio apud scriptores senatoresque eorundem tem- 
porum Adgandestri, principis Chattorum, lectas in se- 
natu litteras quibus mortem Arminii promittebat, si pa- 
trandae neci venenum mitteretur, responsumque esse non 

fraude neque occultis, sed palam et armatum populum 
Romanum hostes suos ulcisci. qua gloria aequabat se 
"Tiberius priscis imperatoribus, qui venenum in Pyrrhum 
regem vetuerant prodiderantque. ceterum Arminius ab- 
scedentibus Romanis et pulso Maroboduo regnum ad- 
fectans libertatem popularium adversam habuit, petitus- 
que armis cum varia fortuna certaret, dolo propinquorum 
cecidit: liberator haud dubie Germaniae et qui non pri- 
mordia populi Romagi, sicut alii reges ducesque, sed flo- 
rentissimum imperium lacessierit, proeliis ambiguus, bello 
non victus. septem et triginta annos vitae, duodecim po- 
tentiae explevit, can::urque adhuc barbaras apud gentes, 
Graecorum annalibus ignotus, qui sua tantum mirantur, 
Romanis haud perinde celebris, dum vetera. extollimus 


recentium incuriosi. 

Cap. 1. Agrippina cum urna ferali magno planctu passim exci- 
pitur. 2.funerum sollemnia. primores urbis obvii. 3. Tiberius, Au- 
gusta et Antonia publico abstinent. 4. maeror publieus. 5.6. Ti- 
berius, parcus visus in honorando funere, excusat se et populum 
erigit. 1 —9.iustitium omissum. Drusus ad Illyricos exercitus abit ; 
Piso ad Drusum, inde Romam alacri animo. 10. mox accusatur. 
princeps causam ad senatum remittit. 11. patroni reo quaesiti. 12. 
Tiberii oratio ad patres. 13. 14. aceusatorum criminationem reus 
male diluit. in eum iudices haud proni, populus offensissimus. 15. 
16. Plancina eausam suam dissociat. Pisonis mors, dubium an 
iussa, etad Tiberium codicilli. 17.18. Piso filius absolvitur, Plancina 
Augustae precibus condonatur. sententias in Pisonem princeps mi- 
tigat. adulatio cum Claudii despectu. 19. Drususovat. Vipsania mo- 
ritur. 20. Tacfarina3 bellum in Africa renovat. 21.id Apronii severi- 
tate opprimitur. 22.23. Lepida suppositi partus, adulterii, veneficii 
accusata, Tiberio perplexe agente damnatur. 24. Silanus exilii ve- 
niam impetrat. 25.lex Papia Poppaea. delatores. 26.27. excursus 

immensum auctae. 28. earum correctio temptata. 29. Nero Germa- 
nici ad honores promotus Iuliam ducit, Drusi filiam. 30. Volusii et 
Sallustii mors et elogium. aulae potentia infida. 

91. Tiberius etDrusug coss. irreverentia iuventutis notata. via- 
rum cura. 32. Tacfarinas turbat iterum. Lepidus Asiae proconsul. 
33. uxores a provinéiis arcet Caecina. 34. ei repugnat Valerius Mes- 
salinus adstipulante Druso. 35. Blaesus proconsul Africae. 36. 37. 
abususimaginum principalium repressus a Druso. 38. acceusatirepe- 
tundarum, maiestatis. Thraciae motus. 39. quem Vellaeus compri- 
mit. 40. Gallia ducibusFloro etSacroviro rebellat. 41. Andecavos 
coercet Àviola, Turonos opprimit. 42. Florus sua manu eadit. finis 
Treverici tumultus. 43. Aeduos turbat Saerovir. 44. Romam per- 
cellit, non Tiberium. 45. 46. Silius Gallos fundit, cruppellarios 
eaedit. Saerovir sibi manum infert. 47. "iberius simulat iter in 
Gallias. 48. Quirini mors honestata. 49— 51. Lutorius aecusatus 
defenditur a Lepido et necatur in carcere. SC. de differenda poena. 

55. paulatim sponte mutati mores. 56.57. tribunicia potestas pe- 
tita Druso et impetrata cum adulatione patrum. 58. flamen dialis 
ambit provinciam. 59. alii obsistunt. Drusi superbia notatur. 
60— 63. imago libertatis. asyla Graecarum civitatum senatus exa- 
minat et modum praescribit. 64. Augustae morbus. Tiberii in ma- 
trem non sincerus amor. 65. tempora foeda adulatione infecta. 
66 — 68. C. Silanus repetundarum et maiestatis postulatus a multis 
urgetur et aprincipeipso, etdamnatur. 69. Dolabellae adulationem 
reprimit Tiberius et sententias mitigat. 70. Cordus, Ennius, Capito 

peii theatrum. 13. ''acfarinatis petitio impudens. 4. Blaesus eum 

Salonini,, Capitonis, Iuniae, cuius sollemne funus. 

Haec triennio gesta ML. Valerio et C. Aurelio, Tiberio imp. 
IV. et Druso Nerone II, C. Sulpicio et D. Haterio coss. 


Nihil intermissa navigatione hiberni maris Agrippina 
Corcyram insulam advehitur, litora Calabriae contra sitam; 
illic paucos dies conponendo animo insumit, violenta luctu 
et nescia tolerandi. interim. adventu eius audito intimus 
quisque amicorum et plerique militares, ut quique sub 
Germanico stipendia fecerant, multique etiam ignoti vici- 
nis e municipiis, pars officium in principem rati, plures 
illos secuti, ruere ad oppidum Brundisium, quod navi- 
ganti celerrimum fidissimumque adpulsu erat; atque ubi 
primum ex alto visa classis, complentur non modo portus 

ct proxima maris, sed moenia ac tecta, quaque longissime 
prospectari poterat, maerentium turba et rogitantium inter 
se, silentione an voce aliqua egredientem exciperent; ne- 
que satis constabat quid pro tempore foret, cum classis 
paulatim successit, non alacri, ut adsolet, remigio, sed 
cunctis ad tristitiam compositis. postquam duobus cum li- 
beris, feralem urnam tenens, egressa navi defixit oculos, 
idem omnium gemitus; neque discerneres proximos, alie- 
nos, virorum feminarumve planctus, nisi quod comitatum 
Agrippinae longo maerore fessum obvii et recentes in do- 
lore anteibant. 

Miserat duas praetorias cohortes Caesar, addito ut 
magistratus Calabriae Apulique et Campani suprema erga 
memoriam filii sui munera fungerentur; igitur tribunorum 
centurionumque humeris cineres portabantur; praecedebant 
incompta signa, versi fasces; atque ubi colonias transgre- 
derentur, atrata plebis, trabeati equites pro opibus loci 
vesterh, odores aliaque funerum sollemnia cremabant ; etiam 
quorum diversa oppida, tamen obvii et victimas atque aras 
dis Manibus statuentes lacrimis et conclamationibus dolo- 
rem testabantur. Drusus Tarracinam progressus est cum 
Claudio fratre liberisque Germanici qui in urbe fuerant. 
consules M. Varrmms et M. AungLgs — iam enim ma- 
gistratum occeperant — et senatus ac magna pars populi 
viam complevere, disiecti et ut cuique libitum flentes; 
aberat quippe adulatio, gnaris omnibus laetam Tiberio 
Germanici mortem male dissimulari. 

Tiberius atque Augusta publico abstinuere, inferius 
maiestate sua rati, si palam lamentarentur, an ne omnium 
oculis vultum eorum scrutantibus falsi intellegerentur. ma- 
trem Ántoniam non apud auctores rerum, non diurna acto- 
rum scriptura reperio ullo insigni officio functam, cum 
super Agrippinam et Drusum et Claudium ceteri quoque 
consanguinei nominatim perscripti sint, seu valitudine prae- 
pediebatur, seu victus luctu animus magnitudinem mali 
praeferre visu non toleravit: facilius crediderim Tiberio 
et Augustae, qui domo non excedebant, cohibitam, ut 
par maeror et matris exemplo avia quoque et patruus at- 
tineri viderentur. 

Dies quo reliquiae tumulo Augusti inferebantur, modo 1 
per silentium vastus, modo ploratibus inquies; plena urbis 
itinera, conlucentes per campum Martis faces; illic miles 
cum armis, sine insignibus magistratus, populus per tri- 
bus concidisse rem publicam, nihil spei reliquum clamita- 
bant, promptius apertiusque quam ut meminisse imperi- 
tantium crederes. nihil tamen Tiberium magis penetravit 
quam studia hominum accensa in Agrippinam, cum decus 
patriae, solum Augusti sanguinem, unicum antiquitatis 
specimen appellarent versique ad caelum ac deos integram 
illi subolem ac superstitem iniquorum precarentur. 

Fuere qui publici funeris pompam requirerent compa- 5 
rarentque quae in Drusum, patrem Germanici, honora et 
magnifica Augustus fecisset: ipsum quippe asperrimo 
hiemis Ticinum usque progressum neque abscedentem a 
corpore simul urbem intravisse; circumfusas lecto Clau- 
diorum Iuliorumque imagines; defletum in foro, laudatum 
pro rostris; cuncta a maioribus reperta aut quae posteri 
invenerint, cumulata: at Germanico ne solitos quidem et 
cuicumque nobili debitos honores contigisse. sane corpus 
ob longinquitatem itinerum externis terris quoquo modo 
crematum; sed tanto plura decora mox tribui par fuissc, 
quanto prima fors negavisset: non fratrem, nisi unius dici 
via, non patruum saltem porta tenus obvium; ubi illa ve- 
terum instituta, propositam toro effigiem, meditata ad me- 
moriam virtutis carmina et laudationes, et lacrimas vcl 
doloris imitamenta? gnarum id Tiberio fuit; utque pre- 6 
meret vulgi sermones, monuit edicto multos inlustrium 
Romanorum ob rem publicam obisse, neminem tam fla- 
granti desiderio celebratum, idque et sibi et cunctis egrc- 
gium, si modus adiceretur; non enim eadem decora prin- 
cipibus viris et imperatori populo quae modicis domibus 
aut civitatibus. convenisse recenti dolori luctum et ex mac- 
rore solatia; sed referendum iam animum ad firmitudinem, 
ut quondam divus Iulius amissa unica filia, ut divus Au- 
gustus ereptis nepotibus abstruserint tristitiam; nil opus 
vetustioribus exemplis: quotiens populus Romanus clades 
exercituum, interitum ducum, funditus amissas nobiles 
familias constanter tulerit. principes mortales, rem publi- 

cam aeternam esse: proin repeterent sollemnia, et quia 
ludorum Megalesium spectaculum suberat, etiam volupta- 
tes resumerent. 

Tum exuto iustitio reditum ad munia, et Drusus Illy- 
ricos ad exercitus profectus est, erectis omnium animis 
petendae e Pisone ultionis et crebro questu quod vagus 
interim per amoena Asiae atque Achaiae adroganti et 
subdola mora scelerum probationes subverteret; nam vul- 
gatum erat missam, ut dixi, a Cn. Sentio famosam vence- 
ficis Martinam subita morte Brundisii extinctam, vene- 
numque nodo crinium eius occultatum, nec ulla in corpore 
signa sumpti exitii reperta. 

At Piso praemisso in urbem filio datisque mandatis 
per quae principem molliret, ad Drusum pergit; quem 
haud fratris interitu trucem quam remoto aemulo aequio- 
rem sibi sperabat. Tiberius quo integrum iudicium osten- 
taret, exceptum comiter iuvenem sueta erga filios familia- 
rum nobiles liberalitate auget. Drusus Pisoni, si vera 
forent quae iacerentur, praecipuum in dolore suum locum 
respondit; sed malle falsa et inania nec cuiquam mortem 
Germanici exitiosam esse. haec palam et vitato omni se- 
creto; neque dubitabantur praescripta ci a Tiberio, cum 
incallidus alioqui et facilis iuventa senilibus tum artibus 
uteretur. 

Piso Delmatico mari tramisso relictisque apud Anco- 
nam navibus per Picenum ac mox Flaminiam viam adse- 
quitur legionem quae e Pannonia in urbem, dein praesidio 
Africae ducebatur; eaque res agitata rumoribus, ut in 
agmine atque itincre crebro se militibus ostentavisset. ab 
Narnia, vitandae suspicionis an quia pavidis consilia in 
incerto sunt, Nare ac mox Tiberi devectus auxit vulgi 
iras, quia navem tumulo Caesarum adpulerat dieque et 
ripa frequenti magno clientium agmine ipse, feminarum 
comitatu Plancina et vultu alacres incessere. fuit inter 
inritamenta invidiae domus foro imminens festa ornatu, 
conviviumque et epulae, et celebritate loci nihil occultum. 

Postera die Fuleinius Trio Pisonem apud consules 
postulavit; contra Vitellius ac Veranius ceterique Ger- 
manicum comifati tendebant, nullas esse partis Trioni; 

neque se accusatores, sed rerum indices et testes man- 
data Germanici perlaturos. ille dimissa eius causae dela- 
tione, ut priorem vitam accusaret obtinuit, petitumque est 
a principe cognitionem exciperet, quod ne reus quidem 
abnuebat, studia populi et patrum metuens: contra Tibe- 
rium spernendis rumoribus validum et conscientiae matris 
innexum esse; veraque aut in deterius credita iudice ab 
uno facilius discerni, odium et invidiam apud multos va- 
lere. haud fallebat "Tiberium moles cognitionis, quaque 
ipse fama distraheretur; igitur paucis familiarium adhi- 
bitis minas accusantium et hinc preces audit integramque 
causam ad senatum remittit. atque interim Drusus rediens 
Illyrico, quamquam patres censuissent ob receptum Ma- 
roboduum et res priore aestate gestas ut ovans iniret, pro- 
lato honore urbem intravit. 

Post quae reo L. Arruntium, L. Vínicium, Asinium 
Gallum, Aeserninum Marcellum, Sex. Pompeium patro- 
nos petenti iisque diversa excusantibus M'. Lepidus et 
L. Piso et Livineius Regulus adfuere, arrecta omni civi- 
tate, quanta fides amicis Germanici, quae fiducia reo; 
satin cohiberet ac premeret sensus suos Tiberius. haud 
alias intentior populus plus sibi in principem occultae vocis 
aut suspicacis silentii permisit. 

Die senatus Caesar orationem habuit meditato tempe- 
ramento: patris sui legatum atque amicum Pisonem fuisse, 
adiutoremque Germanico datum a se, auctore senatu, re- 
bus apud Orientem administrandis: illic contumacia et 
certaminibus asperasset iuvenem exituque eius laetatus 
esset, an scelere extinxisset, integris animis diiudicandum. 
nam si legatus officii terminos, obsequium erga impera- 
torem exuit eiusdemque morte et luctu meo laetatus est, 
odero seponamque a domo mea et privatas inimicitias non 
vi principis uleiscar: sin fácinus in cuiuscumque mortalium 
nece vindicandum detegitur, vos vero et liberos Germa- 
nici et nos parentes iustis solatiis adficite, simulque illud 
reputate, turbide et seditiose tractaverit exercitus Piso, 
quaesita sint per ambitionem studia militum, armis repe- 
tita provincia, an falsa haec in maius vulgaverint accu- 
satores; quorum ego nimiis studiis iure succenseo: nam 

quo pertinuit nudare corpus et contrectandum vulgi oculis 
permittere, differrique etiam per externos tamquam ve- 
neno interceptus esset, si incerta adhuc ista et scrutanda 
sunt? defleo equidem filium meum semperque deflebo; sed 
neque reum prohibeo quo minus cuncta proferat quibus 
innocentia eius sublevari aut, si qua fuit iniquitas Ger- 
manicl, coargui possit, vosque oro ne, quia dolori meo 
causa connexa est, obiecta crimina pro adprobatis acci- 
piatis. si quos propinquus sanguis aut fides sua patronos 
dedit, quantum quisque eloquentia et cura valet, iuvate 
periclitantem; ad eundem laborem, eandem constantiam 
accusatores hortor. id solum Germanico super leges prae- 
stiterimus, quod in curia potius quam in foro, apud se- 
natum quam apud iudices de morte eius anquiritur: cetera 
pari modestia tractentur; nemo Drusi lacrimas, nemo 
maestitiam meam spectet, nec si qua in nos adversa fin- 
guntur ., 

Exim biduum criminibus obiciendis statuitur, utque 


. sex dierum spatio interiecto reus per triduum defendere- 

tur. tum Fulcinius vetera et inania orditur, ambitiose 
avareque habitam Hispaniam; quod neque convictum noxae 
reo, si recentia purgaret, neque defensum absolutioni erat, 
si teneretur maioribus flagitiis. post quem Servaeus et Ve- 
ranius et Vitellius consimili studio, et multa eloquentia 
Vitellius, obiecere odio Germanici et rerum novarum stu- 
dio Pisonem vulgus militum per licentiam et sociorum 
iniurias eo usque conrupisse ut parens legionum a deter- 
rimis appellaretur; contra in optimum quemque, maxime 
in comites et amicos Germanici saevisse; postremo ipsum 
devotionibus et veneno peremisse; sacra hinc et immola- 
tiones nefandas ipsius atque Plancinae, petitam armis rem 
publicam, utque reus agi posset, acie victum. 

Defensio in ceteris trepidavit; nam neque ambitionem 
militarem neque provinciam pessimo cuique obnoxiam, ne 
contumelias quidem adversum imperatorem infitiari po- 
terat: solum veneni crimen visus est diluisse, quod ne 
accusatores quidem satis firmabant, in convivio Germa- 
nici, cum super eum Piso discumberet, infectos manibus 
eius cibos.arguentes: quippe absurdum videbatur, inter 

aliena servitia et tot adstantium visu, ipso Germanico 
coram, id ausum; offerebatque familiam reus et ministros 
in tormenta flagitabat. sed iudices per diversa impla- 
cabiles erant, Caesar ob bellum provinciae inlatum, se- 
natus numquam satis credito sine fraude Germanicum in- 
terisse ** * scripsissent expostulantes; quod haud minus Ti- 
berius quam Piso abnuere. simul populi ante curiam voces 
audiebantur; non temperaturos manibus, si patrum senten- 
tias evasisset; effigiesque Pisonis traxerant in Gemonias 
ac divellebant, ni iussu principis protectae repositaeque 
forent. igitur inditus lecticae et a tribuno praetoriae co- 
hortis deductus est, vario rumore, custos saluti an mortis 
exactor sequeretur. 

Eadem Plancinae invidia, maior gratia; eoque ambi- 
guum habebatur quantum Caesari in eam liceret; atque 
ipsa, donec mediae Pisoni spes, sociam se cuiuscumque 
fortunae et, si ita ferret, comitem exitii promittebat: ut 
secretis Augustae precibus veniam obtinuit, paulatim se- 
gregari a marito, dividere defensionem coepit. quod reus 
postquam sibi exitiabile intellegit, an adhuc experiretur 
dubitans, hortantibus filiis durat mentem senatumque rur- 
sum ingreditur; redintegratamque accusationem, infensas 
patrum voces, adversa et saeva cunctà perpessus, nullo 
magis exterritus est quam quod Tiberium sine miseratione, 
sine ira, obstinatum clausumque vidit ne quo adfectu per- 
rumperetur. relatus domum, tamquam defensionem in po- 
sterum meditaretur, pauca conscribit obsignatque et liberto 
tradit; tum solita curando corpori exsequitur; dein multam 
post noctem, egressa cubiculo uxore, operiri fores iussit ; 
et coepta luce perfosso iugulo, iacente humi gladio, re- 
pertus est. 

Audire me memini ex senioribus visum saepius inter 
manus Pisonis libellum, quem ipse non vulgaverit, sed 
amicos eius dictitavisse litteras Tiberii et mandata in Ger- 
manicum contineri, ac destinatum promere apud patres 
principemque arguere, ni elusus a Seiano per vana pro- 
missa foret; nec illum sponte extinctum, verum inmisso 
pereussore: quorum neutrum adseveraverim, neque tamen 
occulere debui narratum ab iis qui nostram ad iuventam 

duraverunt. Caesar flexo in maestitiam ore, suam invi- 
diam tali morte quaesitam apud senatum *** crebris- 
que interrogationibus exquirit qualem Piso diem supre- 
mum noctemque exegisset; atque illo pleraque sapien- 
ter, quaedam inconsultius respondente recitat codicillos 
a Pisone in hunc ferme modum compositos: ,conspi- 
ratione inimicorum et invidia falsi criminis oppressus, 
quatenus veritati et innocentiae meae nusquam locus est, 
deos inmortales testor vixisse me, Caesar, cum fide ad- 
versum te neque alia in matrem tuam pietate; vosque oro, 
liberis meis consulatis, ex quibus Cn. Piso qualicumque 
fortunae meae non est adiunctus, cum omne hoc tempus 
in urbe egerit, M. Piso repetere Syriam dehortatus est: 
atque utinam ego potius filio iuveni quam ille patri seni 
cessisset. eo inpensius precor ne meae pravitatis poenas 
innoxius luat: per quinque et quadraginta annorum obse- 
quium, per collegium consulatus quondam divo Augusto, 
parenti tuo, probatus et tibi amicus nec quicquam post 
haec rogaturus salutem infelicis filii rogo.^ de Plancina 
nihil addidit. 

Post quae Tiberius adulescentem crimine civilis belli 
purgavit — patris quippe iussa, nec potuisse filium de- 
trectare —, simul nobilitatem domus, etiam ipsius quo- 
quo modo meriti gravem casum miseratus. pro Plancina 
cum pudore et flagitio disseruit, matris preces obtendens, 
in quam optimi cuiusque secreti questus magis ardesce- 
bant: id ergo fas aviae, interfectricem nepotis aspicere, 
adloqui, eripere senatui; quod pro omnibus civibus leges 
obtineant, uni Germanico non contigisse; Vitellii et Ve- 
ranii voce defletum Caesarem, ab imperatore et Augusta 
defensam Plancinam: proinde venena et artes tam feliciter 
expertas verteret in Agrippinam, in liberos eius, egregiam- 
que aviam ac patruum sanguine miserrimae domus exsa- 
tiaret. biduum super hac imagine cognitionis absumptum, 
urgente Tiberio liberos Pisonis, matrem uti tuerentur; et 
cum accusatores ac testes certatim perorarent respondente 
nullo, miseratio quam invidia augebatur. primus senten- 
tiam rogatus Aurelius Cotta consul — nam referente Cae- 
sare magistratus eo etiam munere fungebantur — nomen 

Pisonis radendum fastis censuit, partem bonorum publi- 
candam, pars ut Cn. Pisoni filio concederetur isque prae- 
nomen mutaret; M. Piso exuta dignitate et accepto quin- 
quagies sestertio in decem annos relegaretur, concessa 
Plancinae incolumitate ob preces Augustae. 

Multa ex ea sententia mitigata sunt a principe: ne 18 
nomen Pisonis fastis eximeretur, quando M. Antonii, qui 
bellum patriae fecisset, Iuli Antonii, qui domum Augusti 
violasset, manerent; et M. Pisonem ignominiae exemit con- 
cessitque ei paterna bona, satis firmus, ut saepe memo- 
ravi, adversum pecuniam et tum pudore absolutae Plan- 
cinae placabilior; atque idem, cum Valerius Messalinus 
signum aureum in aede Martis Ultoris, Caecina Severus 
aram Ultioni statuendam censuissent, prohibuit, ob ex- 
ternas ea victorias sacrari dictitans: domestica mala tri- 
stitia operienda. addiderat Messalinus Tiberio et Augustae 
et Ántoniae et Agrippinae Drusoque ob vindictam Ger- 
manici grates agendas omiseratque Claudii mentionem: 
et Messalinum quidem L. Asprenas senatu coram per- 
contatus est an prudens praeterisset; ac tum demum nomen 
Claudii adscriptum est; mihi, quanto plura recentium seu 
veterum revolvo, tanto magis ludibria rerum mortalium 
cunctis in negotiis obversantur: quippe fama, spe, vene- 
ratione potius omnes destinabantur imperio quam quem 
futurum principem fortuna in occulto tenebat. 

Paucis post diebus Caesar auctor senatui fuit Vitellio 19 
atque Veranio et Servaeo sacerdotia tribuendi; Fulcinio 
suffragium ad honores pollicitus monuit ne facundiam vio- 
lentia praecipitaret. is finis fuit ulciscenda Germanici morte, 
non modo apud illos homines qui tum agebant, etiam se- 
cutis temporibus vario rumore iactata: adeo maxima quae- 
que ambigua sunt, dum alii quoquo modo audita pro con- 
pertis habent, alii vera in contrarium vertunt, et gliscit 
utrumque posteritate. at Drusus urbe egressus repetendis 
auspiciis, mox ovans introiit; paucosque post dies Vipsania, 

mater eius, excessit, una omnium Agrippae liberorum 
miti obitu: nam ceteros manifestum ferro vel creditum est 
veneno aut fame extinctos. 

Eodem anno Tacfarinas, quem [priore aestate] pulsum 20 

a Camillo memoravi, bellum in Africa renovat, vagis pri- 
mum populationibus et ob pernicitatem inultis, dein vicos 
exscindere, trahere graves praedas; postremo haud procul 
Pagyda flumine cohortem Romanam circumsedit. praeerat 
castello Decrius, impiger manu, exercitus militia et illam 
obsidionem flagitii ratus: is cohortatus milites ut copiam 
pugnae in aperto facerent, aciem pro castris instruit, pri- 
moque impetu pulsa cohorte promptus inter tela occursat 
fugientibus, increpat signiferos quod inconditis aut deser- 
toribus miles Romanus terga daret; simul excepta vulnera 
et, quamquam transfosso oculo, adversum os in hostem in- 
tendit neque proelium omisit, donec desertus suis caderet. 

Quae postquam L. Apronio — nam Camillo successe- 
rat — comperta, magis de decore suorum quam gloria hostis 
anxius, raro ea tempestate et e vetere memoria facinore 
decumum quemque ignominiosae cohortis sorte ductos 
fusti necat: tantumque severitate profectum ut vexillum 
veteranorum, non amplius quingenti numero, easdem Tac- 
farinatis copias, praesidium cui Thala nomen adgressas, 
fuderint; quo proelio Rufus Helvius, gregarius miles, ser- 
vati civis decus rettulit donatusque est ab Apronio tor- 
quibus et hasta: Caesar addidit civicam coronam, quod 
non eam quoque Apronius iure proconsulis tribuisset, 
questus magis quam offensus. sed Tacfarinas perculsis 
Numidis et obsidia aspernantibus spargit bellum, ubi in- 
staretur, cedens aec rursum in terga remeans; et dum ea 
ratio barbaro fuit, inritum fessumque Romanum impune 
ludificabatur: postquam deflexit ad maritimos locos et 
inligatus praeda stativis castris adhaerebat, missu patris 
Apronius Caesianus cum equite et cohortibus auxiliariis, 
quis velocissimos legionum addiderat, prosperam adver- 
sum Numidas pugnam facit pellitque in deserta. 

At Romae Lepida, cui super Aemiliorum decus L. 
Sulla et Cn. Pompeius proavi erant, defertur simulavisse 
partum ex P. Quirinio, divite atque orbo; adiciebantur 
adulteria, venena quaesitumque per Chaldaeos in domum 
Caesaris, defendente ream Manio Lepido fratre; Quirinius 
post dictum repudium adhuc infensus, quamvis infami ac 
nocenti miserationem addiderat. haud facile quis dispexerit 

illa in cognitione mentem principis: adeo vertit ac miscuit 
irae et clementiae signa; deprecatus primo senatum ne 
maiestatis crimina tractarentur, mox M. Servilium e con- 
sularibus aliosque testes inlexit ad proferenda quae velut 
reicere voluerat; idemque servos Lepidae, cum militari 
custodia haberentur, transtulit ad consules neque per tor- 
menta interrogari passus est de iis quae ad domum suam 
pertinerent; exemit etiam Drusum, consulem designatum, 
dicendae primo loco sententiae, quod alii civile rebantur, 
ne ceteris adsentiendi necessitas fieret, quidam ad saevi- 
tiam trahebant: neque enim cessurum nisi damnandi officio. 

Lepida ludorum diebus, qui cognitionem intervenerant, 
theatrum cum claris feminis ingressa, lamentatione flebili 
maiores suos ciens ipsumque Pompeium, cuius ea moni- 
menta et adstantes imagines visebantur, tantum miseri- 
cordiae permovit ut effusi in lacrimas saeva et detestanda 
Quirinio clamitarent, cuius senectae atque orbitati et ob- 
scurissimae domui destinata quondam uxor L. Caesari ac 
divo Augusto nurus dederetur. dein tormentis servorum 
patefacta sunt flagitia, itumque in sententiam Rubellii 
Blandi, a quo aqua atque igni arcebatur; huic Drusus ad- 
sensit, quamquam alii mitius censuissent; mox Scauro, 
qui filiam ex ea genuerat, datum ne bona publicarentur: 
tum demum aperuit Tiberius conpertum sibi etiam ex P. 
Quirinii servis veneno eum a Lepida petitum. 

Inlustrium domuum adversa — etenim haud multum 
distanti tempore Calpurnii Pisonem, Aemilii Lepidam ami- 
serant — solatio adfecit D. Silanus Iuniae familiae red- 
ditus; casum eius paucis repetam. ut valida divo Augusto 
in rem publicam fortuna, ita domi inprospera fuit ob in- 
pudicitiam filiae ac neptis, quas urbe depulit adulterosque 
earum morte aut fuga punivit; nam culpam inter viros ac 
feminas vulgatam gravi nomine laesarum religionum ac 
violatae maiestatis appellando clementiam maiorum suas- 
que ipse leges egrediebatur. sed aliorum exitus, simul 
cetera illius aetatis memorabo, si effectis in quae tetendi 
plures ad curas vitam produxero: D. Silanus in nepti Au- 
gusti adulter, quamquam non ultra foret saevitum quam 
ut amicitia Caesaris prohiberetur, exilium sibi demonstrari 

intellexit nec nisi Tiberio imperitante deprecari senatum 
ac principem ausus est M. Silani fratris potentia, qui per 
insignem nobilitatem et eloquentiam praecellebat. sed 'Ti- 
berius gratis agenti Silano patribus coram respondit se 
quoque laetari quod frater eius e peregrinatione longin- 
qua revertisset, idque iure licitum, quia non senatus con- 
sulto, non lege pulsus foret; sibi tamen adversus eum 
integras parentis sui offensiones, neque reditu Silani disso- 
luta quae Augustus voluisset. fuit posthac in urbe neque 
honores adeptus est. 

Relatum deinde de moderanda Papia Poppaea, quam 
senior Augustus post Iulias rogationes incitandis caelibum 
poenis et augendo aerario sanxerat; nec ideo coniugia et 
educationes liberum frequentabantur, praevalida orbitate; 
ceterum multitudo periclitantium  gliscebat, cum omnis 
domus delatorum interpretationibus subverteretur, utque 
antehac flagitiis, ita tunc legibus laborabatur. Ea res ad- 
monet ut de principiis iuris, et quibus modis ad hanc 
multitudinem infinitam ac varietatem legum perventum 
sit, altius disseram. 

Vetustissimi mortalium, nulla adhuc mala libidine, sine 
probro, scelere, eoque sine poena aut coercitionibus age- 
bant; neque praemiis opus erat, cum honesta suopte in- 
genio peterentur; et ubi nihil contra morem cuperent, 
nihil per metum vetabantur. at postquam exui aequalitas 
et pro modestia ac pudore ambitio et vis incedebat, pro- 
venere dominationes multosque apud populos aeternum 
mansere; quidam statim, aut postquam regum pertaesum, 
leges maluerunt. hae primo rudibus hominum animis sim- 
plices erant, maximeque fama celebravit Cretensium, quas 
Minos, Spartanorum, quas Lycurgus, ac mox Athenien- 
sibus quaesitiores iam et plures Solo perscripsit: nobis 
Romulus, ut libitum, imperitaverat; dein Numa religioni- 
bus et divino iure populum devinxit, repertaque quaedam 
a Tullo et Anco; sed praecipuus Servius Tullius sanctor 
legum fuit, quis etiam reges obtemperarent. 

Pulso Tarquinio adversum patrum factiones multa po- 
pulus paravit tuendae libertatis et firmandae concordiae, 
creatique decemviri et accitis quae usquam egregia, com- 

positae duodecim tabulae, finis aequi iuris; nam secutae 
leges etsi aliquando in maleficos ex delicto, saepius tamen 
dissensione ordinum et apiscendi inlicitos honores aut pel- 
lendi claros viros aliaque ob prava per vim latae sunt. 
hine Gracchi et Saturnini, turbatores plebis, nec minor 
largitor nomine senatus Drusus; corrupti spe aut inlusi 
per intercessionem socii; ac ne bello quidem Italico, mox 
civili omissum, quin multa et diversa sciscerentur, donec 
L. Sulla dictator abolitis vel conversis prioribus, cum 
plura addidisset, otium eius rei haud in longum paravit, 
statim turbidis Lepidi rogationibus neque multo post 
tribunis reddita licentia, quoquo vellent, populum agi- 
tandi. iamque non modo in commune, sed in singulos 
homines latae quaestiones; et corruptissima re publica plu- 
rimae leges. 

Tum Cn. Pompeius tertium consul corrigendis mori- 
bus delectus et gravior remediis quam delicta erant sua- 
rumque legum auctor idem ac subversor, quae armis 
tuebatur, armis amisit. exin continua per viginti annos 
discordia; non mos, non ius; deterrima quaeque inpune, 
ac multa honesta. exitio fuere. sexto demum consulatu 
Caesar Augustus, potentiae securus, quae triumviratu ius- 
serat abolevit deditque iura quis pace et principe uteremur. 
acriora ex eo vincla, inditi custodes et lege Papia Pop- 
paea praemiis inducti, ut, si a privilegiis parentum ces- 
saretur, velut parens omnium populus vacantia teneret. 
sed altius penetrabant urbemque et Italiam et quod us- 
quam civium corripuerant, multorumque excisl status; et 
terror omnibus intentabatur, ni Tiberius statuendo reme- 
dio quinque consularium, quinque e praetoriis, totidem e 
cetero senatu sorte duxisset, apud quos exsoluti plerique 
legis nexus modicum in praesens levamentum fuere. 

Per idem tempus Neronem e liberis Germanici, iam 
ingressum iuventam, commendavit patribus, utque munere 
capessendi vigintiviratus solveretur et quinquennio matu- 
rius quam per leges quaesturam peteret, non sine inrisu 
audientium postulavit; praetendebat sibi atque fratri de- 
creta eadem petente Augusto. sed neque tum fuisse dubi- 
taverim qui eiusmodi preces occulti inluderent: ac tamen 

initia fastigii Caesaribus erant magisque in oculis vetus 
mos et privignis cum vitrico levior necessitudo quam avo 
adversum nepotem. additur pontificatus et quo primum die 
forum ingressus est congiarium plebi, admodum laetae, 
quod Germanici stirpem iam puberem aspiciebat. auctum 
dehine gaudium nuptiis Neronis et Iuliae, Drusi filiae. 
utque haec secundo rumore, ita adversis animis acceptum 
quod filio Claudii socer Seianus destinaretur: polluisse 
nobilitatem familiae videbatur suspectumque.iam nimiae 
spei Seianum ultro extulisse. 

Fine anni concessere vita insignes viri L. Volusius et 
Sallustius Crispus. Volusio vetus familia neque tamen 
praeturam egressa; ipse consulatum intulit, censoria etiam 
potestate legendis equitum decuriis functus opumque, quis 
domus illa inmensum viguit, primus adcumulator. Crispum, 
equestri ortum loco, C. Sallustius, rerum Romanarum 
florentissimus auctor, sororis nepotem in nomen adscivit ; 
atque ille, quamquam prompto ad capessendos honores 
aditu, Maecenatem aemulatus sine dignitate senatoria mul- 
tos triumphalium consulariumque potentia anteiit, diver- 
sus à veterum instituto per cultum et munditias, copiaque 
et affluentia luxu propior; suberat tamen vigor animi in- 
gentibus negotiis par, eo acrior quo somnum et inertiam 
magis ostentabat; igitur incolumi Maecenate proximus, 
mox praecipuus cui secreta imperatorum inniterentur et 
interficiendi Postumi Agrippae conscius, aetate provecta 
speciem magis in amicitia principis quam vim tenuit: id- 
que et Maecenati acciderat, fato potentiae raro sempi- 
ternae, an satias capit aut illos, cum omnia tribuerunt, 
aut hos, cum iam nihil reliquum est quod cupiant. 

Sequitur Tisegmr QuAmrUs, DnUsi SECUNDUS CONSULATUS 
patris atque filii collegio insignis; nam biennio ante Ger- 
manici cum Tiberio idem honor neque patruo laetus neque 
natura tam connexus fuerat. eius anni principio Tiberius, 
quasi firmandae valitudini, in Campaniam concessit, lon- 
gam et continuam absentiam paulatim meditans, sive ut 
amoto patre Drusus munia consulatus solus impleret. ac 
forte parva res magnum ad certamen progressa praebuit 
iuveni materiem apiscendi favoris: Domitius Corbulo, prac- 

tura functus, de L. Sulla, nobili iuvene, questus est apud 
senatum, quod sibi inter spectacula gladiatorum loco non 
decessisset; pro Corbulone aetas, patrius mos, studia se- 
niorum erant: contra Mamercus Scaurus et L. Arruntius 
aliique Sullae propinqui nitebantur; certabantque orationi- 
bus et memorabantur exempla maiorum, qui iuventutis 
inreverentiam gravibus decretis notavissent, donec Drusus 
apta temperandis animis disseruit; et satisfactum Corbu- 
loni per Mamercum, qui patruus simul ac vitricus Sullae 
et oratorum ea aetate uberrimus erat. idem Corbulo plu- 
rima per Italiam itinera fraude mancipum et incuria ma- 
gistratuum interrupta et inpervia clamitando exsecutionem 
eius negotii libens suscepit; quod haud perinde publice 
usui habitum quam exitiosum multis, quorum in pecuniam 
atque famam damnationibus et hasta saeviebat. 

Neque multo post missis ad senatum litteris Tiberius 
motam rursum Africam incursu Tacfarinatis docuit, iudi- 
cioque patrum deligendum pro consule gnarum militiae, 
corpore validum et bello suffecturum. quod initium Sex. 
Pompeius agitandi adversus Mareum Lepidum odii nan- 
ctus, ut socordem, inopem et maioribus suis dedecorum 
eoque etiam Asiae sorte depellendum incusavit, adverso 
senatu, qui Lepidum mitem magis 'quam ignavum, pater- 
nas ei angustias et nobilitatem sine probro actam honori 
quam ignominiae habendam ducebat: igitur missus in 
Asiam; et de Africa decretum ut Caesar legeret cui man- 
danda foret. 


Inter quae Severus Caecina censuit ne quem magistra- : 


tum, cui provincia obvenisset, uxor comitaretur, multum 
ante repetito concordem sibi coniugem et sex partus enixam, 
seque quae in publicum statueret domi servavisse, cohi- 
bita intra Italiam, quamquam ipse pluris per provincias 
quadraginta stipendia explevisset; haud enim frustra pla- 
citum olim ne feminae in socios aut gentes externas tra- 
herentur: inesse mulierum comitatui quae pacem luxu, 
bellum formidine morentur et Romanum agmen ad simi- 
litudinem barbari incessus convertant. non inbecillum tan- 
tum et imparem laboribus sexum, sed si licentia adsit, 
saevum, ambitiosum, potestatis avidum; incedere inter 

milites, habere ad manum centuriones; praesedisse nuper 
feminam exercitio cohortium, decursu legionum. cogita- 
rent ipsi, quotiens repetundarum aliqui arguerentur, plura 
uxoribus obiectari; his statim adhaerescere deterrimum 
quemque provincialium, ab his negotia suscipi, transigi; 
duorum egressus coli, duo esse praetoria, pervicacibus 
magis et inpotentibus mulierum iussis, quae Oppiis quon- 
dam aliique legibus constrictae, nune vinclis exsolutis 
domos, fora, iam et exercitus regerent. 

Paucorum haec adsensu audita: plures obturbabant, 
neque relatum de negotio neque Caecinam dignum tantae 
rei censorem. mox Valerius Messalinus, cui parens Mes- 
sala ineratque imago paternae facundiae, respondit: multa 
duritiae veterum 2» melius et laetius mutata; neque enim, 
ut olim, adsidere urbem bellis aut provincias hostilis esse; 
et pauca feminarum necessitatibus concedi, quae ne con- 
iugum quidem penates, adeo socios non onerent; cetera 
promisca cum marito, nec ullum in eo pacis impedimen- 
tum. bella plane accinctis obeunda; sed revertentibus post 
laborem quod honestius quam uxorium levamentum? at 
quasdam. in ambitionem aut avaritiam prolapsas: quid? 
ipsorum magistratuum nonne plerosque variis libidinibus 
obnoxios? non tamen ideo neminem in provinciam mitti. 
corruptos saepe pravitatibus uxorum maritos: num ergo 
omnis caelibes integros? placuisse quondam Oppias leges, 
sic temporibus rei publicae postulantibus; remissum ali- 
quid postea et mitigatum, quia expedierit. frustra nostram 
ignaviam alia ad vocabula transferri: nam viri in eo cul- 
pam, si femina modum excedat. porro ob unius aut alte- 
rius inbecillum animum male eripi maritis consortia rerum 
secundarum adversarumque. simul sexum natura invali- 
dum deseri et exponi suo luxu, cupidinibus alienis; vix 
praesenti custodia manere inlaesa coniugia: quid fore, si 
per plures annos in modum discidii oblitterentur? sic ob- 
viam irent iis quae alibi peccarentur, ut flagitiorum urbis 
meminissent. addidit pauca Drusus de matrimonio suo: 
nam principibus adeunda saepius longinqua imperii; quo- 
tiens divum Augustum in Occidentem atque Orientem 
meavisse comite Livia! se quoque in Illyricum profectum, 

et si ita conducat, alias ad gentes iturum, haud semper 
aequo animo, si ab uxore carissima et tot communium 
liberorum parente divelleretur. sic Caecinae sententia elusa. 

Et proximi senatus die Tiberius per litteras castigatis 
oblique patribus quod cuncta curarum ad principem reice- 
rent, M. Lepidum et Iunium Blaesum nominavit ex quis 
pro consule Africae legeretur. tum audita amborum verba, 
intentius excusante se Lepido, cum valitudinem corporis, 
aetatem liberum, nubilem filiam obtenderet, intellegere- 
turque etiam quod silebat, avunculum esse Seiani Blae- 
sum atque eo praevalidum; respondit Blaesus specie re- 
cusantis, sed neque eadem adseveratione, et consensu 
adulantium haud iutus est. 

Exim promptum quod multorum intimis questibus te- 
gebatur: incedebat enim deterrimo cuique licentia impune 
probra et invidiam in bonos excitandi arrepta imagine Cae- 
saris; libertique etiam ac servi patrono vel domino cum 
voces, cum manus intentarent, ultro metuebantur. igitur 
C. Cestius senator disseruit: principes quidem instar deo- 

rum esse; sed neque a diis nisi iustas supplicum preces s 


audiri, neque quemquam in Capitolium aliave urbis tem- 
pla perfugere, ut eo subsidio ad flagitia utatur; abolitas 
leges et funditus versas, ubi in foro, in limine curiae ab 
Annia Rufilla, quam fraudis sub iudice damnavisset, pro- 
bra sibi et minae intendantur, neque ipse audeat ius ex- 


periri ob effigiem imperatoris oppositam. haud dissimilia. 


ali, et quidam atrociora circumstrepebant, precabantur- 
que Drusum, daret ultionis exemplum, donec accitam con- 
victamque aitineri publiea custodia iussit. 

Et Considius Aequus et Caelius Cursor, equites Ro- 
mani, quod fictis maiestatis criminibus Magium Caecilia- 
num praetorem petivissent, auctore principe ac decreto 
senatus puniti. utrumque in laudem Drusi trahebatur: ab 
eo in urbe, inter coetus et sermones hominum obversante 
sécreta patris mitigari; neque luxus in iuvene adeo displi- 
cebat: huc potius intenderet, diem aedificationibus, noctem 
conviviis traheret, quam solus et nullis voluptatibus avo- 
catus maestam vigilantiam et malas curas exerceret. 

Non enim Tiberius, non accusatores fatiscebant: et 

Taciti vol. 1. 7 

Ancharius Priscus Caesium Cordum, pro consule Cretae, 
postulaverat repetundis addito maiestatis crimine, quod 
tum omnium accusationum complementum erat. Caesar 
Antistium Veterem e primoribus Macedoniae, absolutum 
adulterii, increpitis iudicibus ad dicendam maiestatis cau- 
sam retraxit ut turbidum et Rhescuporidis consiliis per- 
mixtum, qua tempestate Cotye [fratre] interfecto bellum 
adversus nos volverat; igitur aqua et igni interdictum reo, 
adpositumque ut teneretur insula neque Macedoniae ne- 
que Threciae opportuna. 

Nam Threcia diviso imperio in Rhoemetalcen et libe- 
ros Cotyis, quis ob infantiam tutor erat Trebellienus Ru- 
fus, insolentia nostri discors agebat neque minus Rhoe- 
metalcen quam Trebellienum incusans popularium iniurias 
inultas sinere. Coelaletae Odrysaeque et Dii, validae na- 
tiones, arma cepere, ducibus diversis et paribus inter se 
per ignobilitatem; quae causa fuit ne in bellum atrox co- 
alescerent: pars turbant praesentia, alii montem Haemum 
transgrediuntur ut remotos populos concirent; plurimi ac 
maxime compositi regem urbemque Philippopolim, a Ma- 
cedone Philippo sitam, circumsidunt. quae ubi cognita 
P. Vellaeo — is proximum exercitum praesidebat — ala- 
rios equites ac levis cohortium mittit in eos qui praeda- 
bundi aut adsumendis auxiliis vagabantur, ipse robur pe- 
ditum ad exsolvendum obsidium ducit, simulque cuncta 
prospere acta, caesis populatoribus et dissensione orta 
apud obsidentes regisque opportuna eruptione et adventu 
legionis: neque aciem aut proelium dici decuerit, in quo 
semermi ac palantes trucidati sunt sine nostro sanguine. 

Eodem anno Galliarum civitates ob magnitudinem aeris 
alieni rebellionem coeptavere, cuius exstimulator acerri- 
mus inter Treveros lulius Florus, apud Aeduos Iulius 
Sacrovir. nobilitas ambobus et maiorum bona facta, eoque 
Romana civitas olim data, cum id rarum nec nisi virtuti 
pretium esset: ii secretis conloquiis, ferocissimo quoque 
adsumpto aut quibus ob egestatem ac metum ex flagitiis 
maxima peccandi necessitudo, componunt Florus Belgas, 
Sacrovir propiores Gallos concire; igitur per conciliabula 
et coetus seditiosa disserebant de continuatione tributo- 

rum, gravitate fenoris, saevitia ac superbia praesidentium; 
et discordare militem audito Germanici exitio; egregium 
resumendae libertati tempus, si ipsi florentes, quam inops 
Italia, quam inbellis urbana plebis, nihil validum in exer- 
citibus nisi quod externum cogitarent. 

Haud ferme ulla civitas intacta seminibus eius motus 
fuit; sed erupere primi Andecavi ac Turoni; quorum Àn- 
decavos Acilius Aviola legatus, excita cohorte quae Lug- 
duni praesidium agitabat, coercuit; Turoni legionario mi- 
lite quem Visellius Varro, inferioris Germaniae legatus, 
miserat, oppressi eodem Aviola duce et quibusdam Gal- 
liarum primoribus, qui tulere auxilium quo dissimularent 
defectionem magisque in tempore efferrent; spectatus et 
Sacrovir intecto capite pugnam pro Romanis ciens, osten- 
tandae, ut ferebat, virtutis; sed captivi, ne incesseretur 
telis, adgnoscendum se praebuisse arguebant. consultus 
super eo Tiberius aspernatus est indicium aluitque dubi- 
tatione bellum. 

Interim Florus insistere destinatis, pellicere alam equi- 
tum, quae conscripta e Treveris militia disciplinaque nostra 

habebatur, ut caesis negotiatoribus Romanis bellum inci- 


peret; paucique equitum corrupti, plures in officio man- 
sere: aliud vulgus obaeratorum aut clientium arma cepit; 
petebantque saltus quibus nomen Arduenna, cum legio- 
nes utroque ab exercitu, quas Visellius et C. Silius ad- 
versis itineribus obiecerant, arcuerunt; praemissusque cum 
delecta manu Iulius Indus e civitate eadem, discors Floro 
et ob id navandae operae avidior, inconditam multitudi- 
nem adhuc disiecit. Florus incertis latebris victores fru- 
stratus, postremo visis militibus qui effugia insederant, sua 
manu cecidit; isque Treverici tumultus finis. 

Apud Aeduos maior moles exorta, quanto civitas opu- 
lentior et comprimendi procul praesidium. Augustodunum, 
caput gentis, armatis cohortibus Sacrovir occupaverat et 
nobilissimam Galliarum subolem, liberalibus studiis ibi 
operatam, ut eo pignore parentes propinquosque eorum 
adiungeret; simul arma occulte fabricata iuventuti dispertit. 
quadraginta milia fuere, quinta sui parte legionariis armis, 
ceteri cum venabulis et cultris quaeque alia venantibus 

tela sunt; adduntur e servitiis gladiaturae destinati, qui- 
bus more gentico continuum ferri tegimen: cruppellarios 
vocant, inferendis ictibus inhabiles, accipiendis inpene- 
trabiles. augebantur eae copiae vicinarum civitatum ut 
nondum aperta consensione, ita viritim promptis studiis, 
et certamine ducum Romanorum, quos inter ambigebatur 
utroque bellum sibi poscente: mox Varro invalidus senecta 
vigenti Silio concessit. 

At Romae non Treveros modo et Aeduos, sed quat- 
tuor et sexaginta Galliarum civitates descivisse, adsum- 
ptos in societatem Germanos, dubias Hispanias, cuncta, 
ut mos famae, in maius credita; optumus quisque rei pu- 
blicae cura maerebat; multi odio praesentium et cupidine 
mutationis suis quoque periculis laetabantur, increpabant- 
que Tiberium quod in tanto rerum motu libellis accusa- 
torum insumeret operam: an e£ Sacrovirum maiestatis 
crimine reum in senatu fore? extitisse tandem viros, qui 
cruentas epistulas armis cohiberent: miseram pacem vel 
bello bene mutari. tanto inpensius in securitatem compo- 
situs, neque loco neque vultu mutato, sed ut solitum, per 
illos dies egit, altitudine animi, an conpererat modica esse 
et vulgatis leviora. 

Interim Silius cum legionibus duabus incedens, prae- 
missa auxiliari manu vastat Sequanorum pagos, qui finium 
extremi et Aeduis contermini sociique in armis erant; 
mox Áugustodunum petit propero agmine, certantibus inter 
se signiferis, fremente etiam gregario milite ne suetam 
requiem, ne spatia noctium opperiretur: viderent modo 
adversos et aspicerentur; id satis ad victoriam. duodeci- 
mum apud lapidem Sacrovir copiaeque patentibus locis 
apparuere; in frontem statuerat ferratos, in cornibus co- 
hortes, a tergo semermos; ipse inter primores equo in- 
signi adire, memorare veteres Gallorum glorias quaeque 
Romanis adversa intulissent; quam decora victoribus li- 
bertas, quanto intolerantior servitus iterum victis. non diu 
haec nec apud laetos — etenim propinquabat legionum 
acies —; inconditique ac militiae nescii oppidani neque 
oculis neque auribus satis conpetebant. contra Silius, etsi 
praesumpta spes hortandi causas exemerat, clamitabat ta- 

men pudendum ipsis quod Germaniarum victores adver- 
sum Gallos tamquam in hostem ducerentur. ,una nuper 
cohors rebellem 'Turonum, una ala Treverum, paucae 
huius ipsius exercitus turmae profligavere Sequanos: quanto 
pecunia dites et voluptatibus opulentos, tanto magis in- 
belles Aeduos evincite et fugientibus consulite.^ ingens 
ad ea clamor, et circumfudit.eques, frontemque pedites 
invasere; nec cunctatum apud latera: paulum morae attu- 
lere ferrati, restantibus lamminis adversum pila et gladios; 
sed miles correptis securibus et dolabris, ut si murum per- 
rumperet, caedere tegmina et corpora; quidam trudibus 
aut furcis inertem molem prosternere, iacentesque nullo 
ad resurgendum nisu quasi exanimes linquebantur. Sa- 
erovir primo Augustodunum, dein metu deditionis in vil- 
lam propinquam cum fidissimis pergit: illic sua manu, 
reliqui mutuis ictibus occidere; incensa super villa omnes 
cremavit. : 

Tum demum Tiberius ortum patratumque bellum se- 
natu scripsit; neque dempsit aut addidit vero, sed fide ac 
virtute legatos, se consiliis superfuisse; simul causas cur 
non ipse, non Drusus profecti ad id bellum forent, ad- 
iunxit, magnitudinem imperii extollens, neque decorum 
principibus, si una alterave civitas turbet, omissam urbem, 
unde in omnia regimen: nunc quia non metu ducatur, itu- 
rum, ut praesentia spectaret componeretque. decrevere 
patres vota pro reditu eius supplicationesque et alia de- 
cora: solus Dolabella Cornelius, dum anteire ceteros parat, 
absurdam in adulationem progressus, censuit ut ovans e 
Campania urbem introiret; igitur secutae Caesaris litterae, 
quibus se non tam vacuum gloria praedicabat, ut post 
ferocissimas gentes perdomitas, tot receptos in iuventa 
aut spretos triumphos, iam senior peregrinationis subur- 
banae inane praemium peteret. 

Sub idem tempus, ut mors Sulpicii Quirini; publicis 
exsequiis frequentaretur, petivit a senatu. nihil ad veterem 
et patriciam Sulpiciorum familiam Quirinius pertinuit, ortus 
apud municipium Lanuvium, sed impiger militiae et acri- 
bus ministeriis consulatum sub divo Augusto, mox ex- 
pugnatis per Ciliciam Homonadensium castellis insignia 

triumphi adeptus; datusque rector C. Caesari Armeniam 
obtinenti Tiberium quoque Rhodi agentem coluerat, quod 
tunc patefecit in senatu, laudatis in se officiis et incusato 
M. Lollio, quem auctorem C. Caesari pravitatis et discor- 
diarum arguebat; sed ceteris haud laeta memoria Quirini 
erat ob intenta, ut memoravi, Lepidae pericula sordidam- 
que et praepotentem senectam. 

Fine anni Lutorium Priscum, equitem Romanum, post 
celebre carmen quo Germanici suprema defleverat pecunia 
donatum a Caesare, corripuit delator, obiectans aegro 
Druso composuisse quod, si extinctus foret, maiore prae- 
mio vulgaretur; id Lutorius in domo P. Petronii socru 
eius Vitellia coram multisque inlustribus feminis per va- 
niloquentiam legerat. ut delator extitit, ceteris ad dicen- 
dum testimonium exterritis sola Vitellia nihil se audivisse 
adseveravit. sed arguentibus ad perniciem plus fidei fuit, 
sententiaque Haterii Agrippae, consulis designati, indictum 
reo ultimum supplicium. contra M'. Lepidus in hunc mo- 
dum exorsus est: ,si, patres conscripti, unum id specta- 
mus, quam nefaria voce Lutorius Priscus mentem suam 
et aures hominum polluerit, neque carcer neque laqueus, 
ne serviles quidem cruciatus in eum suffecerint: sin flagi- 
tia et facinora sine modo sunt, suppliciis ac remediis prin- 
cipis moderatio maiorumque et vestra exempla temperant, 
et vana a scelestis, dicta a maleficiis differunt, est locus 
sententiae per quam neque huic delictum impune sit et 
nos clementiae simul ac severitatis non paeniteat. saepe 
audivi principem nostrum conquerentem, si quis sumpta 
morte misericordiam eius praevenisset: vita Lutorii in in- 
tegro est; qui neque servatus in periculum rei publicae 
neque interfectus in exemplum ibit. studia illi, ut plena 
vaecordiae, ita inania et fluxa sunt; nec quicquam grave 
ac serium ex eo metuas, qui suorum ipse flagitiorum pro- 
ditor non virorum animis sed muliercularum adrepit. cedat 
tamen urbe et bonis amissis aqua et igni arceatur. quod 
perinde censeo ac si lege maiestatis teneretur. 

Solus Lepido Rubellius Blandus e consularibus ad- 
sensit; ceteri sententiam Agrippae secuti, ductusque in 
carcerem Priscus ac statim exanimatus. id Tiberius solitis 

sibi ambagibus apud senatum incusavit, cum extolleret 
pietatem. quamvis modicas principis iniurias acriter ulci- 
scentium, deprecaretur tam praecipitis verborum poenas; 
laudaret Lepidum, neque Agrippam argueret. igitur factum 
senatus consultum ne decreta patrüm ante diem decimum 
ad aerarium deferrentur idque vitae spatium damnatis 
prorogaretur: sed non senatui libertas ad paenitendum 
erat, neque Tiberius interiectu temporis mitigabatur. 

C. Suupicivs, D. Harrgnvs consules sequuntur, intur- 
bidus externis rebus annus, domi suspecta severitate ad- 
versum luxum, qui inmensum proruperat ad cuncta quis 
pecunia prodigitur. sed alia sumptuum, quamvis graviora, 
dissimulatis plerumque pretiis occultabantur: ventris et 
ganeae paratus adsiduis sermonibus vulgati fecerant curam 

*ne princeps antiquae parsimoniae durius adverteret; nam 
incipiente C. Bibulo ceteri quoque aediles disseruerant 
sperni sumptuariam legem vetitaque utensilium pretia au- 
geri in dies nec mediocribus remediis sisti posse; et con- 
sulti patres integrum id negotium ad principem distule- 
rant. sed Tiberius saepe apud se pensitato an coerceri 
tam profusae cupidines possent, num coercitio plus damni 
in rem publicam ferret, quam indecorum adtrectare quod 
non obtineret vel retentum ignominiam et infamiam viro- 
rum inlustrium posceret, postremo litteras ad senatum 
composuit, quarum sententia in hunc modum fuit: 

» Ceteris forsitan in rebus, patres conscripti, magis ex- 
pediat me coram interrogari et dicere quid e re publica 
censeam: in hac relatione subtrahi oculos meos melius 
fuit, ne denotantibus vobis ora ac metum singulorum qui 
pudendi luxus arguerentur, ipse etiam viderem eos ac 
velut deprenderem. quod si mecum ante viri strenui, aedi- 
les, consilium habuissent, nescio an suasurus fuerim omit- 
tere potius praevalida et adulta vitia quam hoc adsequi 
ut palam fieret quibus flagitiis impares essemus. sed illi 
quidem officio functi sunt, ut ceteros quoque magistratus 
sua munia implere velim; mihi autem neque honestum 
silere neque proloqui expeditum, quia non aedilis aut 
praetoris aut consulis partis sustineo: maius aliquid et ex- 
celsius a principe postulatur; et cum recte factorum sibi 

quisque gratiam trahant, unius invidia ab omnibus pecca- 
tur. quid enim primum prohibere et priscum ad morem 
recidere adgrediar? villarumne infinita spatia? familiarum 
numerum et nationes? argenti et auri pondus? aeris tabu- 
larumque miracula? promiscas viris et feminis vestes at- 
que illa feminarum propria, quis lapidum causa pecuniae 
nostrae ad externas aut hostilis gentes transferuntur? nec 
ignoro in conviviis et circulis incusari ista et modum posci; 
sed si quis legem sanciat, poenas indicat, cidem illi civi- 
tatem verti, splendidissimo cuique exitium parari, nemi- 
nem criminis expertem clamitabunt: atqui ne corporis 
quidem morbos veteres et diu auctos nisi per dura et 
aspera coerceas: corruptus simul et corruptor, aeger et 
flagrans animus haud levioribus remediis restinguendus 
est quam libidinibus ardescit. tot a maioribus repertae 
leges, tot quas divus Augustus tulit, illae oblivione, hae, 
quod flagitiosius est, contemptu abolitae securiorem luxum 
fecere; nam si velis quod nondum vetitum est, timeas ne 
vetere; at si prohibita impune transcenderis, neque metus 
ultra neque pudor est. cur ergo olim parsimonia pollebat? 
quia sibi quisque moderabatur, quia unius urbis cives 
eramus; ne. inritamenta quidem eadem intra Italiam do- 
minantibus: externis victoriis aliena, civilibus etiam nostra 
consumere didicimus. quantulum istud est de quo aediles 
admonent! quam, si cetera respicias, in levi habendum! 
at hercule nemo refert quod Italia externae opis indiget, 
quod vita populi Romani per incerta maris et tempesta- 
tum cotidie volvitur; ac nisi provinciarum copiae et do- 
minis et servitiis et agris subvenerint, nostra nos scilicet 
nemora nostraeque villae tuebuntur. hanc, patres con- 
scripti, curam sustinet«princeps; haec omissa funditus rem 
publicam trahet; reliquis intra animum medendum est: 
nos pudor, pauperes necessitas, divites satias in melius 
mutet. aut si quis ex magistratibus tantam industriam ac 
severitatem pollicetur ut ire obviam queat, hunc ego et 
laudo, et exonerari laborum meorum partem fateor: sin 
accusare vitia volunt, dein, cum gloriam eius rei adepti 
sunt, simultates faciunt ac mihi relinquunt, credite, patres 
conscripti, me quoque non esse offensionum avidum; quas 

cum graves et plerumque iniquas pro re publica suscipiam, 
inanes et inritas neque mihi aut vobis usui futuras iure 
deprecor.* 

Auditis Caesaris litteris remissa aedilibus talis cura; 
luxusque mensae, a fine Actiaci belli ad ea arma quis Ser- 
vius Galba rerum adeptus est, per annos centum profusis 
sumptibus exerciti paulatim exolevere. causas eius muta- 
tionis quaerere libet. dites olim familiae nobilium aut cla- 
ritudine insignes studio magnificentiae prolabebantur; nam 
etiam tum plebem, socios, regna colere et coli licitum; ut 
quisque opibus, domo, paratu speciosus, per nomen et 
clientelas inlustrior habebatur: postquam caedibus saevi- 
tum et magnitudo famae exitio erat, ceteri ad sapientiora 
convertere. simul novi homines e municipiis et coloniis 
atque etiam provinciis in senatum crebro adsumpti do- 
mesticam parsimoniam intulerunt, et quamquam fortuna 
vel industria plerique pecuniosam ad senectam perveni- 
rent, mansit tamen prior animus. sed praecipuus adstricti 
moris auctor Vespasianus fuit, antiquo ipse cultu victu- 
que; obsequium inde in principem et aemulandi amor va- 
lidior quam poena ex legibus et metus: nisi forte rebus 
cunctis inest quidam velut orbis, ut quemadmodum tem- 
porum vices, ita morum vertantur, nec omnia apud prio- 
res meliora, sed nostra quoque aetas multa laudis et ar- 
tium imitanda posteris tulit. verum haec nobis [maiores] 
certamina ex honesto maneant. 

Tiberius fama moderationis parta, quod ingruentis ac- 
cusatores represserat, mittit litteras ad senatum quis po- 
testatem tribuniciam Druso petebat: id summi fastigii vo- 
cabulum Augustus repperit, ne regis aut dictatoris nomen 
adsumeret ac tamen appellatione aliqua cetera imperia 
praemineret; Marcum deinde Agrippam socium eius po- 
testatis, quo defuncto Tiberium Neronem delegit, ne suc- 
cessor in incerto foret: sic cohiberi pravas aliorum spes 
rebatur; simul modestiae Neronis et suae magnitudini fide- 
bat. quo tunc exemplo Tiberius Drusum summae rci ad- 
movet, cum incolumi Germanico integrum inter duos iu- 
dicium tenuisset. sed principio litterarum veneratus deos 
ut consilia sua rei publicae prosperarent, modica de mo- 

ribus adulescentis neque in falsum aucta retulit: esse illi 
coniugem et tres liberos eamque aetatem qua ipse quon- 
dam a divo Augusto ad capessendum hoc munus vocatus 
sit; neque nunc propere, sed per octo annos capto expe- 
rimento, compressis seditionibus, compositis bellis, trium- 
phalem et bis consulem, noti laboris participem sumi. 

Praeceperant animis orationem patres; quo quaesitior 
adulatio fuit, nec tamen repertum nisi ut effigies princi- 
pum, aras deum, templa et arcus aliaque solita censerent, 
nisi quod M. Silanus ex contumelia consulatus honorem 
principibus petivit dixitque pro sententia, ut publicis pri- 
vatisve monimentis ad memoriam temporum non consu- 
lum nomina praescriberentur, sed eorum qui tribuniciam 
potestatem gererent. at Q. Haterius, cum eius diei sena- 
tus consulta aureis litteris firenda in curia censuisset, de- 
ridieulo fuit, senex foedissimae adulationis tantum in- 
famia usurus. 

Inter quae provincia Africa Iunio Blaeso prorogata 
Servius Maluginensis, flamen Dialis, ut Asiam sorte ha- 
beret postulavit, frustra vulgatum dictitans non licere Dia- 
libus egredi Italia, neque aliud ius suum quam Martialium 
Quirinaliumque flaminum: porro, si hi duxissent provin- 
cias, cur Dialibus id vetitum? nulla de eo populi scita, 
non in libris caerimoniarum reperiri. saepe pontifices Dia- 
lia sacra fecisse, si flamen valitudine aut munere publico 
impediretur. duobus et septuaginta annis post Cornelii Me- 
rulae caedem neminem suffectum, neque tamen cessavisse 
religiones; quod si per tot annos possit non creari nullo 
sacrorum damno, quanto facilius afuturum ad unius anni 
proconsulare imperium? privatis olim simultatibus effectum 
ut a pontificibus maximis ire in provincias prohiberentur: 
nunc deum munere summum pontificum etiam summum 
hominum esse, non aemulationi, non odio aut privatis ad- 
fectionibus obnoxium. 

Adversus quae cum augur Lentulus aliique varie dis- 
sererent, eo decursum est ut pontificis maximi sententiam 
opperirentur: Tiberius dilata notione de iure flaminis, de- 
cretas ob tribuniciam Drusi potestatem caerimonias tem- 
peravit, nominatim arguens insolentiam sententiae aureas- 

que litteras contra patrium morem. recitatae et Drusi epi- 
stulae, quamquam ad modestiam flexae, pro superbissimis 
accipiuntur: hue decidisse cuncta ut ne iuvenis quidem 
tanto honore accepto adiret urbis deos, ingrederetur sena- 
tum, auspicia saltem gentile apud solum inciperet; bellum 
scilicet, aut diverso terrarum distineri, litora et lacus Cam- 
paniae cum maxime peragrantem: sic imbui rectorem ge- 
neris humani; id primum e paternis consiliis discere; sane 
gravaretur aspectum civium senex imperator fessamque 
aetatem et actos labores praetenderet: Druso quod nisi 
ex adrogantia impedimentum? 

Sed Tiberius vim principatus sibi firmans, imaginem 60 
antiquitatis senatui praebebat, postulata provinciarum ad 
disquisitionem patrum mittendo: crebrescebat enim Grae- 
cas per urbes licentia atque impunitas asyla statuendi; 
conplebantur templa pessimis servitiorum; eodem subsidio 
obaerati adversum creditores suspectique capitalium cri- 
minum receptabantur, nec ullum satis validum imperium 
erat coercendis seditionibus populi, flagitia hominum ut 
caerimonias deum protegentis. igitur placitum ut mitterent 
civitates iura atque legatos: et quaedam quod falso usur- 
paverant sponte omisere; multae vetustis superstitionibus 
aut meritis in populum Romanum fidebant; magnaque 
eius diei species fuit, quo senatus maiorum beneficia, so- 
ciorum pacta, regum etiam qui ante vim Romanam va- 
luerant decreta ipsorumque numinum religiones introspexit, 
libero, ut quondam, quid firmaret mutaretve. 

Primi omnium Ephesii adiere, memorantes non, ut 6i 
vulgus crederet, Dianam atque Apollinem Delo genitos: 
esse apud se Cenchreum amnem, lucum Ortygiam, ubi 
Latonam partu gravidam et oleae, quae tum etiam maneat, 
adnisam edidisse ea numina deorumque monitu sacratum 
nemus; atque ipsum illic Apollinem post interfectos Cy- 
clopas Iovis iram vitavisse, mox Liberum patrem, bello 
vietorem, supplicibus Amazonum, quae.aram insederant, 
ignovisse; auctam hinc concessu Herculis, cum Lydia po- 
teretur, caerimoniam templo, neque Persarum dicione 
deminutum ius; post Macedonas, dein nos servavisse. 

Proximi Magnetes L. Scipionis et L. Sullae constitu- 6? 

tis nitebantur, quorum ille Antiocho, hic Mithridate pul- 
sis fidem atque virtutem Magnetum decoravere, uti Dianae 
Leucophrynae perfugium inviolabile foret. Aphrodisienses 
posthac et Stratonicenses dictatoris Caesaris ob vetusta 
in partis merita et recens divi Augusti decretum adtulere, 
laudati quod Parthorum inruptionem nihil mutata in po- 
pulum Romanum constantia pertulissent: sed Aphrodi- 
siensium civitas Veneris, Stratonicensium Iovis et Triviae 
religionem tuebantur. altius Hierocaesarienses exposuere, 
Persicam apud se Dianam, delubrum rege Cyro dicatum; 
et memorabantur Perpennae, Isaurici multaque alia im- 
peratorum nomina, qui non modo templo sed duobus mi- 
libus passuum eandem sanctitatem tribuerant. exim Cyprii 
tribus delubris; quorum vetustissimum Paphiae Veneri 
auctor Aerias, post filius eius Amathus Veneri Amathu- 
siae, et Iovi Salaminio Teucer, Telamonis patris ira pro- 
fugus, posuissent. 

Auditae aliarum quoque civitatium legationes: quorum 
copia fessi patres, et quia studiis certabatur, consulibus 
permisere ut perspecto iure, et si qua iniquitas involve- 
retur, rem integram rursum ad senatum referrent. consu- 
les super eas civitates quas memoravi, apud Pergamum 
Aesculapii conpertum asylum retulerunt: ceteros obscuris 
ob vetustatem initiis niti; nam Zmyrnaeos oraculum Apol- 
linis, cuius imperio Stratonicidi Veneri templum dica- 
verint, Tenios eiusdem carmen referre, quo sacrare Ne- 
ptuni effigiem aedemque iussi sint; propiora Sardianos: 
Alexandri victoris id donum; neque minus Milesios Dareo 
rege niti, sed cultus numinum utrisque Dianam aut Apol- 
linem venerandi; petere et Cretenses simulacro divi Au- 
gusti: factaque senatus consulta, quis multo cum honore 
modus tamen praescribebatur, iussique ipsis in templis 
figere aera, sacrandam ad memoriam neu specie religionis 
in ambitionem delaberentur. 

Sub idem tempus Iuliae Augustae valitudo atrox ne- 
cessitudinem principi fecit festinati in urbem reditus, sin- 
cera adhuc inter matrem filiumque concordia sive occultis 
odiis. neque enim multo ante, cum haud procul theatro 
Marcelli effigiem divo Augusto Iulia dicaret, Tiberii nomen 

suo postscripserat idque ille credebatur ut inferius maie- 
state principis, gravi et dissimulata offensione abdidisse: 
sed tum supplicia dis ludique magni ab senatu decernun- 
tur, quos pontifices et augures et quindecimviri septemvi- 
ris simul et sodalibus Augustalibus ederent. censuerat L. 
Apronius ut fetiales quoque iis ludis praesiderent; con- 
tradixit Caesar, distincto sacerdotiorum iure et repetitis 
exemplis: neque enim umquam fetialibus hoc maiestatis 
fuisse; ideo Augustales adiectos, quia proprium eius do- 
mus sacerdotium esset pro qua vota persolverentur. 
Exequi sententias haud institui nisi insignes per hone- 
stum aut notabili dedecore, quod praecipuum munus anna- 
lium reor, ne virtutes sileantur, utque pravis dictis factis- 
que ex posteritate et infamia metus sit: ceterum tempora 
illa adeo infecta et adulatione sordida fuere ut non modo 
primores civitatis, quibus claritudo sua obsequiis prote- 
genda erat, sed omnes consulares, magna pars eorum qui 
praetura functi, multique etiam pedarii senatores certatim 
exsurgerent foedaque et nimia censerent. memoriae pro- 
ditur Tiberium, quotiens curia egrederetur, Graecis ver- 
bis in hunc modum eloqui solitum: ,,0 homines ad servitu- 
tem paratos!^ scilicet etiam illum, qui libertatem publicam 
nollet, tam proiectae servientium patientiae taedebat. pau- 
latim dehinc ab indecoris ad infesta transgrediebantur. C. 
Silanum, proconsulem Asiae, repetundarum a sociis po- 
stulatum, Mamercus Scaurus e consularibus, Iunius Otho 
praetor, Bruttedius Niger aedilis simul corripiunt obiectant- 
que violatum Augusti numen, spretam "Tiberii maiesta- 
tem, Mamercus antiqua exempla iaciens, L. Cottam a Sci- 
pione Africano, Servium Galbam a Catone censorio, P. 
Rutilium a M. Scauro accusatos: videlicet Scipio et Cato 
talia ulciscebantur aut ille Scaurus, quem proavum suum 
obprobrium maiorum Mamercus infami opera dehonesta- 
bat. Iunio Othoni litterarium ludum exercere vetus ars 
fuit, mox Seiani potentia senator obscura initia impuden- 
tibus ausis ultro polluebat. Bruttedium artibus honestis 
copiosum et, si rectum iter pergeret, ad clarissima quae- 
que iturum festinatio exstimulabat, dum aequalis, dein 
superiores, postremo suasmet ipse spes anteire parat; quod 

multos etiam bonos pessum dedit, qui spretis quae tarda 
cum securitate, praematura vel cum exitio properant. 

Auxere numerum accusatorum Gellius Publicola et 
M. Paconius, ille quaestor Silani, hie legatus; nec du- 
bium habebatur saevitiae captarumque pecuniarum teneri 
reum, sed multa adgerebantur etiam insontibus periculosa, 
cum super tot senatores adversos facundissimis totius Asiae 
eoque ad accusandum delectis responderet solus et orandi 
nescius, proprio in metu, qui exercitam quoque eloquen- 
tiam debilitat, non temperante Tiberio quin premeret voce, 
vultu, eo quod ipse creberrime interrogabat, neque refel- 
lere aut eluderé dabatur, ac saepe etiam confitendum erat, 
ne frustra quaesivisset. servos quoque Silani, ut tormentis 
interrogarentur, actor publicus mancipio acceperat; et ne 
quis necessariorum iuvaret periclitantem, maiestatis cri- 
mina subdebantur, vinclum et necessitas silendi; igitur 
petito paucorum dierum interiectu defensionem sui dese- 
ruit, ausis ad Caesarem codicillis, quibus invidiam et pre- 
ces miscuerat. 

Tiberius quae in Silanum parabat, quo excusatius sub 
exemplo acciperentur, libellos divi Augusti de Voleso 
Messala, eiusdem Asiae proconsule, factumque in eum 
senatus consultum recitari iubet; tum L. Pisonem senten- 
tiam rogat: ille multum de clementia principis praefatus 
aqua atque igni Silano interdicendum censuit ipsumque 
in insulam Gyarum relegandum. eadem ceteri, nisi quod 
Cn. Lentulus separanda Silani materna bona, quippe* alia 
parente geniti, reddendaque filio dixit, adnuente Tiberio. 

At Cornelius Dolabella dum adulationem longius se- 
quitur, increpitis C. Silani moribus addidit: ne quis vita 
probrosus et opertus infamia provinciam sortiretur, idque 
princeps diiudicaret; nam a legibus delicta puniri: quanto 
fore mitius in ipsos, melius in socios, provideri ne pec- 
caretur? adversum quae disseruit Caesar: non quidem sibi 
ignara quae de Silano vulgabantur; sed non ex rumore 
statuendum; multos in provinciis contra quam spes aut 
metus de illis fuerit egisse; excitari quosdam ad meliora 
magnitudine rerum, hebescere alios; neque posse princi- 
pem sua scientia cuncta complecti, neque expedire ut am- 

bitione aliena trahatur: ideo leges in facta constitui, quia 
futura in incerto sint; sic a maioribus institutum, ut, si 
antissent delicta, poenae sequerentur: ne verterent sapien- 
ter reperta et semper placita; satis onerum principibus, 
satis etiam potentiae: minu? iura, quotiens gliscat potestas; 
nec utendum imperio, ubi legibus agi possit. Quanto ra- 
rior apud Tiberium popularitas, tanto laetioribus animis 
accepta; atque ille prudens moderandi, si propria ira non 
impelleretur, addidit insulam Gyarum immitem et sine 
cultu hominum esse: darent Iuniae familiae et viro quon- 
dam ordinis eiusdem ut Cythnum potius concederet: id 
sororem: quoque Silani Torquatam, priscae sanctimoniae 
virginem, expetere. in hanc sententiam facta discessio. 
Post auditi Cyrenenses, et accusante Anchario Prisco 


70 


Caesius Cordus repetundarum damnatur. L. Ennium, equi- 


tem Romanum, maiestatis postulatum quod effigiem prin- 
cipis promiscum ad usum argenti vertisset, recipi Caesar 
inter reos vetuit, palam aspernante Ateio Capitone quasi 
per libertatem: non enim debere eripi patribus vim sta- 
tuendi, neque tantum maleficium impune habendum; sane 
lentus in suo dolore esset: rei publicae iniurias ne largi- 
retur. intellexit haec Tiberius ut erant magis quam ut di- 
cebantur perstititque intercedere. Capito insignitior infamia 
fuit, quod humani divinique iuris sciens egregium publi- 
cum et bonas domi artes dehonestavisset. 

Incessit dein religio, quonam in templo locandum foret 
donum quod pro valitudine Augustae equites Romani vo- 
verant equestri Fortunae; nam etsi delubra eius deae multa 
in urbe, nullum tamen tali cognomento erat: repertum est 
aedem esse apud Antium quae sic nuncuparetur, cunctas- 
que caerimonias Italicis in oppidis templaque et numinum 
effigies iuris atque imperii Romani esse; ita donum apud 
Antium statuitur. et quoniam de religionibus tractabatur, 
dilatum nuper responsum adversus Servium Maluginen- 
sem, flaminem Dialem, prompsit Caesar recitavitque de- 
cretum pontificum, quotiens non valitudo adversa flami- 
nem Dialem incessisset, ut pontificis maximi arbitrio plus 
quam binoctium abesset, dum ne diebus publici sacrifieii 
neu saepius quam bis eundem in annum; quae principe 

Augusto constituta satis ostendebant annuam absentiam 
et provinciarum administrationem Dialibus non concedi; 
memorabaturque L. Metelli, pontificis maximi, exemplum, 
qui Aulum Postumium flaminem attinuisset. ita sors 
Asiae in eum, qui consularium Maluginensi proximus erat, 
conlata. 

Isdem diebus Lepidus ab senatu petivit ut basilicam 
Pauli, Aemilia monimenta, propria pecunia firmaret or- 
naretque. erat etiam tum in more publica munificentia; 
nec Augustus arcuerat Taurum, Philippum, Balbum ho- 
stiles exuvias aut exundantis opes ornatum ad urbis et 
posterum gloriam conferre: quo tum exemplo Lepidus, 
quamquam pecuniae modicus, avitum decus recoluit. at 
Pompei theatrum igne fortuito haustum Caesar extructu- 
rum pollicitus est, eo quod nemo e familia restaurando 
sufficeret, manente tamen nomine Pompei. simul laudibus 
Seianum extulit, tamquam labore vigilantiaque eius tanta 
vis unum intra damnum stetisset; et censuere patres effi- 
giem Seiano, quae apud theatrum Pompei locaretur. ne- 
que multo post Caesar, cum Iunium Blaesum, procon- 
sulem Africae, triumphi insignibus attolleret, dare id se 
dixit honori Seiani, cuius ille avunculus erat: ac tamen 
res Blaesi dignae decore tali fuere. 

Nam "acfarinas, quamquam saepius depulsus, repa- 
ratis per intima Africae auxiliis huc adrogantiae venerat 
ut legatos ad Tiberium mitteret sedemque ultro sibi atque 
exercitui suo postularet aut bellum inexplicabile minitare- 
tur. non alias magis sua populique Romani contumelia 
indoluisse Caesarem ferunt, quam quod desertor et praedo 
hostium more ageret: ne Spartaco quidem post tot con- 
sularium exercituum clades inultam Italiam urenti, quam- 
quam Sertorii atque Mithridatis ingentibus bellis labaret 
res publica, datum ut pacto in fidem acciperetur: nedum 
pulcherrimo populi Romani fastigio latro Tacfarinas pace 
et concessione agrorum redimeretur. dat negotium Blaeso, 
ceteros quidem ad spem proliceret arma sine noxa ponendi, 
ipsius autem ducis quoquo modo poteretur: et recepti ea 
venia plerique. mox adversum artes Tacfarinatis haud 

inpar, furandi melior, pluris per globos incursaret elu- 
deretque insidias ef simul temptaret, tres incessus, toti- 
dem agmina parantur: ex quis Cornelius Scipio legatus 
praefuit qua praedatio in Leptitanos et suffugia Garaman- 
tum; alio latere, ne Cirtensium pagi impune traherentur, 
propriam manum Blaesus filius duxit; medio cum delectis, 
castella et munitiones idoneis locis inponens, dux ipse 
arta et infensa hostibus cuncta fecerat, quia, quoquo in- 
clinarent, pars aliqua militis Romani in ore, in latere et 
saepe a tergo erat; multique eo modo caesi aut circum- 
venti. tunc tripertitum exercitum plures in manus disper- 
git praeponitque centuriones virtutis expertae; nec, ut mos 
fuerat, acta aestate retrahit copias aut in hibernaculis ve- 
teris provinciae componit, sed ut in limine belli dispositis 
castellis, per expeditos et solitudinum gnaros mutantem 
mapalia Tacfarinatem proturbabat, donec fratre eius capto 
regressus est, properantius tamen quam ex utilitate socio- 
rum, relictis per quos resurgeret bellum. sed Tiberius 
pro confecto interpretatus id quoque Blaeso tribuit ut im- 
perator a legionibus salutaretur, prisco erga duces honore, 
qui bene gesta re publica gaudio et impetu victoris exer- 
citus conclamabantur; erantque plures simul imperatores 
nee super ceterorum aequalitatem. concessit quibusdam 
et Augustus id vocabulum ac tunc Tiberius Blaeso po- 
stremum. 

Obiere eo anno viri inlustres Asinius Saloninus, Marco 
Agrippa et Pollione Asinio avis, fratre Druso insignis, 
Caesarique progener destinatus, et Capito Ateius, de quo 
memoravi, principem in civitate locum studiis civilibus 
adsecutus, sed avo centurione Sullano, patre praetorio; 
consulatum ei adceleraverat Augustus, ut Labeonem An- 
tistium isdem artibus praecellentem dignatione eius ma- 
gistratus anteiret: namque illa aetas duo pacis decora si- 
mul tulit; sed Labeo incorrupta libertate et ob id fama 
celebratior: Capitonis obsequium dominantibus magis pro- 
babatur; illi, quod praeturam intra stetit, commendatio ex 
iniuria: huie, quod consulatum adeptus est, odium ex in- 
vidia oriebatur. 

anno supremum diem explevit, Catone avunculo genita, 
C. Cassii uxor, M. Bruti soror. testamentum eius multo 
apud vulgum rumore fuit, quia in magnis opibus, cum 
ferme cunctos proceres cum honore nominavisset, Caesa- 
rem omisit; quod civiliter acceptum neque prohibuit quo 
minus laudatione pro rostris ceterisque sollemnibus funus 
cohonestaretur. viginti clarissimarum familiarum imagines 
antelatae sunt, Manlii, Quinctii aliaque eiusdem nobilita- 
tis nomina: sed praefulgebant Cassius atque Brutus, eo 
ipso quod effigies eorum non visebantur. 

LIBER QUARTUS. 


BREVIARIUM. 


Cap. 1. Tiberius saevit. causa penes Aelium Seianum, cuius 
ingenium et mores. 2. is dominationem aspirat, quo ut perveniat, 
Romae in castra praetoria militem conducit. 3. Druso Tiberii filio 
insidiatur per uxorem eius stupro pollutam. 4.5. Drusus Germanici 
togam virilem sumit. status publicus, numerus legionum, earum 
et cohortium et classium loea exponuntur. 6. civilis administratio 
qualis hactenus. 1.8. Seianus potentiam auget sublato per vene- 
numDruso. Tiberius animum obfirmat, senatum erigit, eique filios 
Germanici duo commendat ut imperii heredes. 9. funus Druso il- 
lustre. 10.11.falsa de Druso abipso patreimprudenternecato fama. 
12. populi favor filiis Germanicinoxius. iis et Agrippinae Seianus 
insidias struit. 

13. Tiberius legationes et accusationes civitatum et provincia- 
rum audit. 14. de asylis actum. histriones Italia pulsi. 15. alter ex 
Drusi liberis obit, item Lucilius Longus, principis amicus. Capito 
damnatus. 16. lex lata de flamine Diali. Vestalibus habitus honos. 

17. Sollemnia vota pro principe. iis inserti Nero etDrusus. hinc 
odium Tiberii, quem Seianus stimulat. 18. hic Germanici amicos 
aggreditur. 19. Silius damnatur. 20. uxor eius Sosia in exilium pel- 
litur. M'. Lepidi moderatio. 21.Piso accusatus obit. Cassius Seve- 
rus in saxum Seriphium relegatur. 22. Plautius Silvanus perit. 

23— 99. Tacfarinatem. bella rursus moventem Dolabella oppri- 
mit et caedit. 26. triumphalia non impetrat. Ptolemaeus munera 
accipit. 27. servilis motus semina per Italiam oppressa. 

98 —830. Q. Vibius Serenus a filio accusatus Amorgum reporta- 
tur; praemia delatoribus statuta. 31. P. Suilius deportatur, Fir- 
mius senatu movetur. 32. 33. iudicium de his annalibus. 

94. 35. Cremutius Cordus, historiae scriptor, ob Bruti et Cassii 
laudes accusatus libere se defendit et vitam abstinentia finit. libri 
eius cremati. 36. Cyzicenis adempta libertas. 37.38. templi hono- 
rem ab Hispanis oblatum Tiberius spernit. 39. 40. Seianus, nimia 
fortuna socors, Liviam sibi uxorem a principe petit, qui modeste 
negat etSeiani rationes refellit. 41. 42. hic augendae potentiae Ti- 
berio secessum ab urbe suadet, auditis in causa Votieni Montani 
contumeliis persuadet. 

43. Romae legationes Graecorum auditae de iure asylorum. 44. 
mors Lentuli, Domitii, Antonii. 45. L. Piso praetor a quodam 
agresti interficitur. 46—51. Thraces montani rebellantes a Sa- 
bino pelluntur, caeduntur, obsidentur, frustra eruptione facta se 
dedunt. 

52. Claudia Pulehra Romae adulterii accusata damnatur. 53. 
Agrippinamaritum petit nec impetrat. 54. ei Seianus insidias struit. 
55. undecim urbes Asiae de templo Tiberio struendo certant. 56. 
praelati Smyrnaei. 57. 58. Tiberius dubia de causa in Campaniam 
abscedit arto comitatu. 59.60.in speluncarepentino lapidum lapsu 
periclitatus a Seiano servatur; hine maior eius fides. Neronem Ger- 
manici aggreditur et calumniis subvertit. 61. mors Asinii Agrippae 
et Q. Haterii. 

62. 63. Amphitheatri casu Fidenis multa hominum milia debili- 
tata vel obruta. 64. 65. Romae incendium deurit Caelium montem. 
66. Varus accusatur. 67. princeps in insulam Capreas se abdit. 
68—'10. Titius Sabinus turpi fraude cireumventus damnatur ipsis 
anni kalendis. 71. Tiberius mentem suam recludi indignatur. Iulia 
neptis Augusti obit. 12. 13. Frisii avare habiti rebellant. eos L. 
Apronius repressum it, parum feliciter. 14.turpis adulatio sena- 
tus. Seiani arrogantia. 15. Cn. Domitius Agrippinam, Germanici 
filiam, uxorem accipit. 

Haec sexennio fere gesta coss. C. Asinio, C. Antistio; Cornelio 
Cethego, Visellio Varrone; Cosso Lentulo, Asinio Agrippa; Cn. 
Lentulo Gaetulico, C. Calvisio; M. Licinio Crasso, L. Calpurnio 
Pisone; App. Iunio Silano, P. Silio Nerva. 


C. Asixio, C. AxrisrIo consulibus nonus Tiberio annus 
erat compositae rei publicae, florentis domus — nam Germa- 
nici mortem inter prospera ducebat — cum repente turbare 
fortuna coepit, saevire ipse aut saevientibus vires prae- 
bere. initium et causa penes Aelium Seianum, cohortibus 
praetoriis praefectum, cuius de potentia supra memoravi: 
nunc originem, mores, et quo facinore dominationem raptum 

iverit, expediam. genitus Vulsiniis patre Seio Strabone, 
equite Romano, et prima iuventa C. Caesarem, divi Au- 
gusti nepotem, sectatus, non sine rumore Apicio, diviti 
et prodigo, stuprum veno dedisse, mox Tiberium variis 
artibus devinxit, adeo ut obscurum adversum alios sibi 
uni incautum: intectumque efficeret, non tam sollertia — 
quippe isdem artibus victus est — quam deum ira in rem 
Romanam, cuius pari exitio viguit ceciditque. corpus illi 
laborum tolerans, animus audax; sui obtegens, in alios 
criminator; iuxta adulatio et superbia; palam compositus 
pudor, intus summa apiscendi libido, eiusque causa modo 
largitio et luxus, saepius industria ac vigilantia, haud 
minus noxiae, quotiens parando regno finguntur. vim prae- 
fecturae modicam antea intendit, dispersas per urbem co- 
hortes una in castra conducendo, ut simul imperia acci- 
perent, numeroque et robore et visu inter se fiducia ipsis, 
in ceteros metus oreretur: praetendebat lascivire militem 
diductum; si quid subitum ingruat, maiore auxilio pariter 
subveniri; et severius acturos, si vallum statuatur procul 
urbis inlecebris. ut perfecta sunt castra, inrepere paulatim 
militares animos adeundo, appellando; simul centuriones 
ac tribunos ipse deligere. neque senatorio ambitu absti- 
nebat clientes suos honoribus aut provinciis ornandi, fa- 
cili Tiberio atque ita prono ut socium laborum non modo 
in sermonibus sed apud patres et populum celebraret coli- 
que per theatra et fora effigies eius interque principia le- 
gionum sineret. ceterum plena Caesarum domus, iuvenis 
filius, nepotes adulti moram cupitis adferebant, et quia vi 
tot simul corripere intutum, dolus intervalla scelerum 
poscebat. placuit tamen occultior via et a Druso incipere, 
in quem recenti ira ferebatur; nam Drusus inpatiens aemuli 
et animo commotior orto forte iurgio intenderat Seiano 
manus et contra tendentis os verberaverat. igitur cuncta 
temptanti promptissimum visum ad uxorem eius Liviam 
convertere; quae soror Germanici, formae initio aetatis 
indecorae, mox pulchritudine praecellebat: hanc, ut amore 
incensus, adulterio pellexit, et postquam primi flagitii po- 
titus est — neque femina amissa pudicitia alia abnuerit — 
ad coniugii spem, consortium regni et necem mariti impulit. 

atque illa, cui avunculus Augustus, socer Tiberius, ex 
Druso liberi, seque ac maiores et posteros municipali adul- 
tero foedabat, ut pro honestis et praesentibus flagitiosa 
et incerta exspectaret. sumitur in conscientiam Eudemus, 
amicus ac medicus Liviae, specie artis frequens secretis; 
pellit domo Seianus uxorem Apicatam, ex qua tres libe- 
ros genuerat, ne paelici suspectaretur. sed magnitudo fa- 
cinoris metum, prolationes, diversa interdum consilia ad- 
ferebat. 

Interim anni principio Drusus ex Germanici liberis 
togam virilem sumpsit, quaeque fratri eius Neroni decre- 
verat senatus, repetita. addidit orationem Caesar, multa 
cum laude filii sui, quod patria benivolentia in fratris li- 
beros foret: nam Drusus, quamquam arduum sit eodem 
loci potentiam et concordiam esse, aequus adulescentibus 
aut certe non adversus habebatur. 

Exin vetus et saepe simulatum proficiscendi in provin- 
cias consilium refertur; multitudinem veteranorum prae- 
texebat imperator et dilectibus supplendos exercitus: nam 
voluntarium militem deesse, ac si suppeditet, non eadem 
virtute ac modestia agere, quia plerumque inopes ac vagi 
sponte militiam sumant: percensuitque cursim numerum 
legionum et quas provincias tutarentur, quod mihi quoque 
exequendum reor, quae tunc Romana copia in armis, qui 
socii reges, quanto sit angustius imperitatum. 

Italiam utroque mari duae classes, Misenum apud et : 
Ravennam, proximumque Galliae litus rostratae naves prae- 
sidebant, quas Actiaca victoria captas Augustus in oppi- 
dum Foroiuliense miserat valido cum remige. sed praeci- 
puum robur Rhenum iuxta, commune in Germanos Gal- 
losque subsidium, octo legiones erant; Hispaniae recens 
perdomitae tribus habebantur; Mauros Iuba rex acceperat 
donum populi Romani: cetera Africae per duas legiones, 
parique numero Aegyptus, dehinc initio ab Syriae usque 
ad flumen Euphraten, quantum ingenti terrarum sinu am- 
bitur, quattuor legionibus coercita, accolis Hibero Alba- 
noque et aliis regibus, qui magnitudine nostra protegun- 
tur adversum externa imperia; et Thraeciam Rhoemetalces 
ac liberi Cotyis, ripamque Danuvii legionum duae in Pan- 

nonia, duae in Moesia attinebant, totidem apud Delma- 
tiam locatis, quae positu regionis a tergo illis, ac si re- 
pentinum auxilium Italia posceret, haud procul accirentur, 
quamquam insideret urbem proprius miles, tres urbanae, 
novem praetoriae cohortes, Etruria ferme Umbriaque de- 
lectae aut vetere Latio et coloniis antiquitus Romanis. at 
apud idonea provinciarum sociae triremes alaeque et auxi- 
lia cohortium, neque multo secus in iis virium: sed per- 
sequi incertum fuit cum ex usu temporis huc illuc mearent, 
gliscerent numero et aliquando minuerentur. 

Congruens crediderim recensere ceteras quoque rei 
publicae partes, quibus modis ad eam diem habitae sint, 
quoniam Tiberio mutati in deterius principatus initium ille 
annus attulit. iam primum publica negotia et privatorum 
maxima .apud. patres .tractabantur dabaturque primoribus 
disserere et in adulationem lapsos cohibebat ipse; man- 
dabatque honores nobilitatem maiorum, claritudinem mi- 
litiae, inlustres domi artes spectando, ut satis constaret 
non alios potiores fuisse. sua consulibus, sua praetoribus 
species; minorum quoque magistratuum exercita potestas; 
legesque, si maiestatis quaestio eximeretur, bono in usu. 
at frumenta et pecuniae vectigales, cetera publicorum 
fructuum societatibus equitum Romanorum agitabantur. 
res suas Caesar spectatissimo cuique, quibusdam ignotis 
ex fama mandabat semelque adsumpti tenebantur pror- 
sus sine modo, cum plerique isdem negotiis insenescerent. 
plebis acri quidem annona fatigabatur, sed nulla in eo 
culpa ex principe: quin infecunditati terrarum aut asperis 
maris obviam iit, quantum impendio diligentiaque poterat. 
et ne provinciae novis oneribus turbarentur, utque vetera 
sine avaritia aut crudelitate magistratuum tolerarent, pro- 
videbat: corporum verbera, ademptiones bonorum aberant. 
rari per Italiam Caesaris agri, modesta servitia, intra 
paucos libertos domus; ac si quando cum privatis dis- 
ceptaret, forum et ius. 

Quae cuncta, non quidem comi via sed horridus ac 
plerumque formidatus, retinebat tamen, donec morte Drusi 
verterentur: nam dum superfuit, mansere, quia Seianus 
incipiente adhuc potentia bonis consiliis notescere volebat, 

et ultor metuebatur non occultus odii sed crebro querens 
incolumi filio adiutorem imperii alium vocari: et quantum 
superesse ut collega dicatur? primas dominandi spes in 
arduo: ubi sis ingressus, adesse studia et ministros; ex- 
structa iam sponte praefecti castra, datos in manum mi- 
lites; cerni effigiem eius in monimentis Cn. Pompeii; 
communes illi cum familia Drusorum fore nepotes: pre- 
candam post haec modestiam, ut contentus esset. neque 
raro neque apud paucos falia iaciebat, et secreta quoque 
eius corrupta uxore prodebantur. 

Igitur Seianus maturandum ratus deligit venenum quo $ 
paulatim inrepente fortuitus morbus adsimularetur; id Druso 
datum per Lygdum spadonem, ut octo post annos cogni- 
tum est. ceterum Tiberius per omnes valitudinis eius dies, 
nullo metu an ut firmitudinem animi ostentaret, etiam de- 
functo necdum sepulto, curiam ingressus est, consules- 
que sede vulgari per speciem maestitiae sedentes honoris 
locique admonuit et effusum in lacrimas senatum victo 
gemitu simul oratione continua erexit: non quidem sibi 
ignarum posse argui, quod tam recenti dolore subierit 
oculos senatus: vix propinquorum adloquia tolerari, vix 
diem aspici a plerisque lugentium; neque illos inbecillita- 
tis damnandos: se tamen fortiora solatia e complexu rei 
publicae petivisse. miseratusque Augustae extremam se- 
nectam, rudem adhuc nepotum et vergentem aetatem suam, 
ut Germanici liberi, unica praesentium malorum leva- 
menta, inducerentur petivit. egressi consules firmatos ad- 
loquio adulescentulos deductosque ante Caesarem sta- 
tuunt; quibus adprensis ,patres conscripti, hos* inquit 
»Orbatos parente tradidi patruo ipsorum precatusque sum, 
quamquam esset illi propria suboles, ne secus quam suum 
sanguinem foveret, attolleret, sibique et posteris confor- 
maret: erepto Druso preces ad vos converto disque et 
patria coram obtestor, Augusti.pronepotes, clarissimis 
maioribus genitos, suscipite, regite, vestram meamque 
vicem explete. hi vobis, Nero et Druse, parentum loco: 
ita nati estis ut bona malaque vestra ad rem publicam 
pertineant.* 

Magno ea fletu et mox precationibus faustis audita; 9 

ac si modum orationi posuisset, misericordia sui gloria- 
que animos audientium impleverat: ad vana et totiens in- 
risa revolutus, de reddenda re publica utque consules seu 
quis alius regimen susciperent, vero quoque et honesto 
fidem dempsit. memoriae Drusi eadem quae in Germani- 
cum decernuntur, plerisque additis, ut ferme amat poste- 
rior adulatio. funus imaginum pompa maxime inlustre 
fuit, cum origo Iuliae gentis Aeneas omnesque Albano- 
rum reges et conditor urbis Romulus, post Sabina nobi- 
litas, Attus Clausus ceteraeque Claudiorum effigies longo 
ordine spectarentur. 

In tradenda morte Drusi quae plurimis maximeque 
fidis auctoribus memorata sunt retuli: sed non omiserim 
eorundem temporum rumorem, validum adeo ut nondum 
exolescat. corrupta ad scelus Livia Seianum Lygdi quo- 
que spadonis animum stupro vinxisse, quod is Lygdus 
aetate atque forma carus domino interque primores mi- 
nistros erat; deinde inter conscios ubi locus' veneficii tem- 
pusque conposita sint, eo audaciae provectum ut verteret 
et occulto indicio Drusum veneni in patrem arguens mo- 
neret Tiberium vitandam potionem quae prima ei apud 
filium epulanti offerretur: ea fraude tum senem, postquam 
convivium inierat, exceptum poculum Druso tradidisse; 
atque illo ignaro et iuveniliter hauriente auctam suspicio- 
nem, tamquam metu et pudore sibimet inrogaret mortem 
quam patri struxerat. 

Haec vulgo iactata, super id quod nullo auctore certo 
firmantur, prompte refutaveris: quis enim mediocri pru- 
dentia, nedum 'Tiberius tantis rebus exercitus, inaudito 
filio exitium offerret, idque sua manu et nullo ad paeni- 
tendum regressu? quin potius ministrum veneni excrucia- 
ret, auctorem exquireret, insita denique etiam in extraneos 
cunctatione et mora adversum unicum et nullius ante 
flagitii conpertum uteretur? sed quia Seianus facinorum 
omnium repertor habebatur, ex nimia caritate in eum 
Caesaris et ceterorum in utrumque odio quamvis fabulosa 
et immania credebantur, atrociore semper fama erga do- 
minantium exitus. ordo alioqui sceleris per Apicatam Seiani 
proditus tormentis Eudemi ac Lyygdi patefactus est; neque 

quisquam scriptor tam infensus extitit ut Tiberio obiecta- 
ret, cum omnia alia conquirerent intenderentque. mihi tra- 
dendi arguendique rumoris causa fuit ut claro sub exem- 
plo falsas auditiones depellerem peteremque ab iis quorum 
in manus cura nostra venerit, divulgata aeque incredibilia 
ne avide accepta veris neque in miraculum corruptis an- 
tehabeant. 

Ceterum laudante filium pro rostris Tiberio senatus 
populusque habitum ac voces dolentum simulatione magis 
quam libens induebat, domumque Germanici revirescere 
occulti laetabantur: quod principium favoris et mater A grip- 
pina spem male tegens perniciem adceleravere. nam Seia- 
nus ubi videt mortem Drusi inultam interfectoribus, sine 
maerore publico esse, ferox scelerum, et quia prima pro- 
venerant, volutare secum: quonam modo Germanici libe- 
ros perverteret, quorum non dubia successio: neque spargi 
venenum in tres poterat, egregia custodum fide et pudi- 
citia Agrippinae inpenetrabili. igitur contumaciam eius 
insectari, vetus Augustae odium, recentem Liviae con- 
scientiam exagitare, ut superbam fecunditate, subnixam 
popularibus studiis inhiare dominationi apud Caesarem 
arguerent, atque haec callidis criminatoribus; inter quos 
delegeratIulium Postumum, per adulterium Mutiliae Priscae 
inter intimos aviae et consiliis suis peridoneum, quia Prisca 
in animo Augustae valida anum suapte natura potentiae 
anxiam insociabilem nurui efficiebat. Agrippinae quoque 
proximi inliciebantur pravis sermonibus tumidos spiritus 
perstimulare. 

At Tiberius nihil intermissa rerum cura, negotia pro 
solatiis accipiens, ius civium, preces sociorum tractabat; 
factaque auctore eo senatus consulta ut civitati Cibyraticae 
apud Asiam, Aegiensi apud Achaiam, motu terrae labe- 
factis, subveniretur remissione tributi in triennium. et Vi- 
bius Serenus, proconsul ulterioris Hispaniae, de vi publica 
damnatus, ob atrocitatem morum in insulam Ámorgum 
deportatur. Carsidius Sacerdos, reus tamquam frumento 
hostem Tacfarinatem iuvisset, absolvitur, eiusdemque cri- 
minis C. Gracchus. hunc comitem exilii admodum infan- 
tem pater Sempronius in insulam Cercinam tulerat; illic 

adultus inter extorres et liberalium artium nescios, mox 
per Africam ac Siciliam mutando sordidas merces susten- 
tabatur; neque tamen effugit magnae fortunae pericula, 
ac ni Aelius Lamia et L. Apronius, qui Africam obti- 
nuerant, insontem protexissent, claritudine infausti gene- 
ris et paternis adversis foret abstractus. 

Is quoque annus legationes Graecarum civitatium ha- 
buit, Samiis Iunonis, Cois Aesculapii delubro vetustum 
asyli ius ut firmaretur petentibus: Samii decreto Amphi- 
ctyonum nitebantur, quis praecipuum fuit rerum omnium 
iudicium qua tempestate Graeci conditis per Asiam urbi- 
bus ora maris potiebantur. neque dispar apud Coos anti- 
quitas, et accedebat meritum ex loco: nam cives Romanos 
templo Aesculapii induxerant, cum iussu regis Mithrida- 
tis apud cunctas Asiae insulas et urbes trucidarentur. 

Variüs dehinc et saepius inritis praetorum questibus, 
postremo Caesar de inmodestia histrionum rettulit: multa 
ab iis in publicum seditiose, foeda per domos temptari: 
Oscum quondam ludicrum, levissimae apud vulgum ob- 
lectationis, eo flagitiorum et virium venisse vf auctoritate 
patrum coercendum sit. pulsi tum histriones Italia. 

Idem annus alio quoque luctu Caesarem adficit, alte- 
rum ex geminis Drusi liberis extinguendo, neque minus 
morte amici; is fuit Lucilius Longus, omnium illi tristium 
laetorumque socius unusque e senatoribus Rhodii secessus 
comes: ita quamquam novo homini, censorium funus, 
effigiem apud forum Augusti publica pecunia patres de- 
crevere, apud quos etiamtum cuncta tractabantur, adeo 
ut procurator Asiae Lucilius Capito accusante provincia . 
causam dixerit, magna cum adseveratione principis non 
se ius nisi in servitia et pecunias familiares dedisse; quod 
si vim praetoris usurpasset manibusque militum usus foret, 
spreta in eo mandata sua: audirent socios. ita reus cognito 
negotio damnatur; ob quam ultionem, et quia priore anno 
in C. Silanum vindicatum erat, decrevere Asiae urbes 
templum Tiberio matrique eius ac senatui, et permissum 
statuere; egitque Nero grates ea causa patribus atque avo, 
laetas inter audientium adfectiones, qui recenti memoria 
Germanici illum aspici, illum audiri rebantur; aderantque 

iuveni modestia ac forma principe viro digna, notis in 
eum Seiani odiis ob periculum gratiora. 

Sub idem tempus de flamine Diali in locum Servi Ma- 
luginensis defuncti legendo, simul roganda nova lege dis- 
seruit Caesar: nam patricios confarreatis parentibus geni- 
tos tres simul nominari, ex quis unus legeretur, vetusto 
more; neque adesse, ut olim, eam copiam, omissa con- 
farreandi adsuetudine aut inter paucos retenta; pluresque 
eius rei causas adferebat, potissimam penes incuriam vi- 
rorum feminarumque: accedere ipsius caerimoniae diffi- 
cultates, quae consulto vitarentur; et quoniam exiret e 
iure patrio qui id flaminium apisceretur quaeque in ma- 
num flaminis conveniret, ita medendum senatus decreto 
aut lege, sicut Augustus quaedam ex horrida illa antiqui- 
tate ad praesentem usum flexisset. igitur tractatis religio- 
nibus placitum instituto flaminum nihil demutari; sed lata 
lex qua flaminica Dialis sacrorum causa in potestate viri, 
cetera promisco feminarum iure ageret; et filius Maluginen- 
sis patri suffectus; utque glisceret dignatio sacerdotum 
atque ipsis promptior animus foret ad capessendas caeri- 
monias, decretum Corneliae virgini, quae in locum Scan- 
tiae capiebatur, sestertium vicies, et quotiens Augusta 
theatrum introisset, ut sedes inter Vestalium consideret. 

ConxELi0 CrErHEGO, VisknLl0 VARRONE consulibus pon- 
tifices eorumque exemplo ceteri sacerdotes, cum pro in- 
columitate principis vota susciperent, Neronem quoque et 
Drusum isdem dis commendavere, non tam caritate iu- 
venum quam adulatione, quae moribus corruptis perinde 
anceps, si nulla et ubi nimia est: nam Tiberius, haud um- 
quam domui Germanici mitis, tum vero aequari adulescen- 
tes senectae suae inpatienter indoluit, accitosque pontifices 
percontatus est num id precibus Agrippinae aut minis tri- 
buissent. et ili quidem, quamquam abnuerent, modice 
perstricti: etenim pars magna e propinquis ipsius aut pri- 
mores civitatis erant; ceterum in senatu oratione monuit 
in posterum ne quis mobiles adulescentium animos prae- 
maturis honoribus ad superbiam extolleret. instabat quippe 
Seianus incusabatque diductam civitatem ut civili bello; 
esse qui se partium Agrippinae vocent, ac ni resistatur, 

fore pluris; neque aliud gliscentis discordiae remedium 
quam si unus alterve maxime prompti subverterentur. 

Qua causa C. Silium et Titium Sabinum adgreditur: 
amicitia Germanici perniciosa utrique, Silio et quod in- 
gentis exercitus septem per annos moderator partisque 
apud Germaniam triumphalibus Sacroviriani belli victor 
quanto maiore mole procideret, plus formidinis in alios 
dispergebatur. credebant plerique auctam offensionem ip- 
sius intemperantia, immodice iactantis suum militem in 
obsequio duravisse, cum alii ad seditiones prolaberentur; 
neque mansurum Tiberio imperium, si iis quoque legio- 
nibus cupido novandi fuisset. destrui per haec fortunam 
suam Caesar inparemque tanto merito rebatur; nam be- 
neficia eo usque laeta sunt, dum videntur exsolvi posse: 
ubi multum antevenere, pro gratia odium redditur. erat 
uxor Silio Sosia Galla, caritate Agrippinae invisa prin- 
cipi. hos corripi, dilato ad tempus Sabino, placitum; in- 
missusque Varro consul, qui paternas inimicitias obtendens 
odiis Seiani per dedecus suum gratificabatur. precante 
reo brevem moram, dum accusator consulatu abiret, ad- 
versatus est Caesar: solitum quippe magistratibus diem 
privatis dicere; nec infringendum consulis ius, cuius vi- 
gilis niteretur ne quod res publica detrimentum caperet. 
proprium id Tiberio'fuit scelera nuper reperta priscis 
verbis obtegere. igitur multa adseveratione, quasi aut 
legibus cum Silio ageretur, aut Varro consul aut illud res 
publica esset, coguntur patres, silente reo, vel si defen- 
sionem coeptaret, non occultante cuius ira premeretur. 
conscientia belli Sacrovir diu dissimulatus, victoria per 
avaritiam foedata et uxor Sosia arguebantur; nec dubie 
repetundarum criminibus haerebant; sed cuncta quaestione 
maiestatis exercita, et Silius imminentem damnationem 
voluntario fine praevertit. saevitum tamen i bona, non 
ut stipendiariis pecuniae redderentur, quorum nemo repe- 
tebat; sed liberalitas Augusti avulsa, conputatis singilla- 
tim quae fisco petebantur: ea prima Tiberio erga pecu- 
niam alienam diligentia fuit. Sosia in exilium pellitur 
Asinii Galli sententia, qui partem bonorum publicandam, 
pars ut liberis relinqueretur censuerat; contra M'. Lepi- 

dus quartam accusatoribus secundum necessitudinem legis, 
cetera liberis concessit. hunc ego Lepidum temporibus 
ilis gravem et sapientem virum fuisse comperior: nam 
pleraque ab saevis adulationibus aliorum in melius flexit, 
neque tamen temperamenti egebat, cum aequabili auctori- 
tate et gratia apud Tiberium viguerit: unde dubitare cogor, 
fato et sorte nascendi, ut cetera, ita principum inclinatio 
in hos, offensio in illos, an sit aliquid in nostris consiliis, 
liceatque inter abruptam contumaciam et deforme obse- 
quium pergere iter ambitione ac periculis vacuum. at Mes- 
salinus Cotta haud minus claris maioribus, sed animo 
diversus, censuit cavendum senatus consulto ut quam- 
quam insontes mágistratus et culpae alienae nescii pro- 
vincialibus uxorum criminibus proinde quam suis plecte- 
rentur. 

Actum dehinc de Calpurnio Pisone, nobili ac feroci 
viro; is namque, ut rettuli, cessurum se urbe ob factiones 
accusatorum in senatu clamitaverat et spreta potentia Au- 
gustae trahere in ius Urgulaniam domoque principis ex- 
cire ausus erat, quae in praesens Tiberius civiliter habuit: 
sed in animo revolvente iras, etiamsi impetus offensionis 
languerat, memoria valebat; Pisonemque Granius secreti 
sermonis incusavit adversum maiestatem habiti; adiecit- 
que in domo eius venenum esse, eumque gladio accinctum 
introire curiam, quod ut atrocius vero tramissum: cetero- 
rum, quae multa cumulabantur, receptus est reus, neque 
peractus ob mortem oportunam. 

Relatum et de Cassio Severo exule, qui sordidae ori- 
ginis, maleficae vitae, sed orandi validus, per immodicas 
inimicitias ut iudicio iurati senatus Cretam amoveretur 
effecerat; atque illic eadem actitando recentia veteraque 
odia advertit, bonisque exutus, interdicto igni atque aqua, 
saxo Seriphno consenuit. 

Per idem tempus Plautius Silvanus praetor incertis 
causis ÀÁproniam coniugem in praeceps iecit, tractusque 
ad Caesarem ab L. Apronio socero turbata mente respon- 
dit, tamquam ipse somno gravis atque eo ignarus, et uxor 
sponte mortem sumpsisset. non cunctanter Tiberius pergit 
in domum, visit cubiculum, in quo reluctantis et impulsae 


21 


22 


2 


2 


t 


3 


E 


126 CORNELII TACITI 

a. u. 777. 
vestigia cernebantur; refert ad senatum, datisque iudici- 
bus Urgulania, Silvani avia, pugionem nepoti misit, quod 
perinde creditum quasi principis monitu, ob amicitiam 
Augustae cum Urgulania. reus frustra temptato ferro 
venas praebuit exsolvendas; mox Numantina, prior uxor 
eius, accusata iniecisse carminibus et veneficiis vecordiam 
marito, insons iudicatur. 

Is demum annus populum Romanum longo adversum 
Numidam Tacfarinatem bello absolvit; nam priores duces 
ubi impetrando triumphalium insigni sufficere res suas 
crediderant, hostem omittebant, iamque tres laureatae in 
urbe statuae et adhuc raptabat Africam Tacfarinas, auctus 
Maurorum auxiliis, qui Ptolemaeo, Iubae filio, iuventa 
incurioso libertos regios et servilia imperia bello muta- 
verant; erat illi praedarum receptor ac socius populandi 
rex Garamantum, non ut cum exercitu incederet, sed 
missis levibus copiis, quae ex longinquo in maius audie- 
bantur; ipsaque e provincia, ut quis fortunae inops, mo- 
ribus turbidus, promptius ruebant, quia Caesar post res 
a Blaeso gestas, quasi nullis iam in Africa hostibus, re- 
portari nonam legionem iusserat, nec pro consule eius 
anni P. Dolabella retinere ausus erat, iussa principis ma- 
gis quam incerta belli metuens. 

Igitur Tacfarinas disperso rumore rem Romanam aliis 
quoque ab nationibus lacerari eoque paulatim Africa de- 
cedere, ac posse reliquos circumveniri, si cuncti, quibus 
libertas servitio petior, incubuissent, auget vires positis- 
que castris Thubuscum oppidum circumsidet. at Dola- 
bella contracto quod erat militum, terrore nominis Ro- 
mani et quia Numidae peditum aciem ferre nequeunt, 
primo sui incessu solvit obsidium locorumque opportuna 
permunivit; simul principes Musulamiorum defectionem 
coeptantes securi percutit. dein quia pluribus adversum 
Tacfarinatem expeditionibus cognitum, non gravi nec uno 
incursu consectandum hostem vagum, excito cum popu- 
laribus rege Ptolemaeo quattuor agmina parat, quae le- 
gatis aut tribunis data; et praedatorias manus delecti 
Maurorum duxere: ipse consultor aderat omnibus. nec 
multo post adfertur Numidas apud castellum semirutum, 

ab ipsis quondam incensum, cui nomen Auzea, positis 
mapalibus consedisse, fisos loco, quia vastis circum salti- 
bus claudebatur: tum expeditae cohortes alaeque, quam 
in partem ducerentur ignarae, cito agmine rapiuntur, si- 
mulque coeptus dies, et concentu tubarum ac truci cla- 
more aderant semisomnos in barbaros, praepeditis Numi- 
darum equis aut diversos pastus pererrantibus. ab Romanis 
confertus pedes, dispositae turmae, cuncta proelio provisa: 
hostibus contra omnium nesciis non arma, non ordo, non 
consilium, sed pecorum modo trahi, occidi, capi. infen- 
sus miles memoria laborum et adversum eludentis optatae 
totiens pugnae se quisque ultione et sanguine explebant. 
differtur per manipulos, Tacfarinatem omnes, notum tot 
proelis, consectentur: non nisi duce interfecto requiem 
belli fore; at ille deiectis circum stipatoribus vinctoque 
iam filio- et effusis undique Romanis ruendo in tela capti- 
vitatem haud inulta morte effugit; isque finis armis inpo- 
situs. Dolabellae petenti abnuit triumphalia Tiberius, Se- 
lano tribuens, ne Blaesi, avunculi eius, laus obsolesceret ; 
sed neque Blaesus ideo inlustrior, et huic negatus honor 
gloriam intendit: quippe minore exercitu insignis captivos, 
caedem ducis bellique confecti famam deportarat. seque- 
bantur et Garamantum legati, raro in urbe visi, quos Tac- 
farinate caeso perculsa gens ut culpae nescia ad satisfacien- 
dum populo Romano miserat. cognitis dehinc Ptolemaei 
per id bellum studiis repetitus ex vetusto mos, missusque 
e senatoribus qui scipionem eburnum, togam pictam, an- 
tiqua patrum munera, daret regemque et socium atque 
amicum appellaret. 

Eadem aestate mota per Italiam servilis belli semina 
fors oppressit: auctor tumultus T. Curtisius, quondam 
praetoriae cohortis miles, primo coetibus clandestinis apud 
Brundisium et circumiecta oppida, mox positis propalam 
libellis ad libertatem vocabat agrestia per longinquos sal- 
tus et ferocia servitia, cum velut munere deum tres bire- 
mes adpulere ad usus commeantium illo mari; et erat 
isdem regionibus Cutius Lupus quaestor, cui provincia 
vetere ex more calles evenerant: is disposita classiariorum 
copia coeptantem cum maxime coniurationem disiecit; mis- 

susque a Caesare propere Staius tribunus cum valida 
manu ducem ipsum et proximos audacia in urbem traxit, 
iam trepidam ob multitudinem familiarum, quae gliscebat 
inmensum minore in dies plebe ingenua. 

Isdem consulibus miseriarum ac saevitiae exemplum 
atrox, reus pater, accusator filius — nomen utrique Vi- 
bius Serenus — in senatum inducti sunt; ab exilio re- 
tractus inluvieque ac squalore obsitus et tum catena vinctus 
[pater] perorante filio: praeparatus adulescens multis mun- 
ditiis, alacri vultu, structas principi insidias, missos in 
Galliam concitores belli index idem et testis dicebat, ad- 
nectebatque Caecilium Cornutum praetorium ministravisse 
pecuniam; qui taedio curarum, et quia periculum pro 
exitio habebatur, mortem in se festinavit. at contra reus 
nihil infracto animo obversus in filium quatere vincla, 
vocare ultores deos, ut sibi quidem redderent exilium, 
ubi procul tali more ageret, filium autem quandoque sup- 
plicia sequerentur; adseverabatque innocentem Cornutum 
et falsa exterritum, idque facile intellectu, si proderentur 
alii: non enim se caedem principis et res novas uno socio 
cogitasse. 

Tum accusator Cn. Lentulum et Seium Tuberonem 
nominat, magno pudore Caesaris, cum primores civitatis, 
intimi ipsius amici, Lentulus senectutis extremae, Tubero 
defecto corpore, tumultus hostilis et turbandae rei publicae 
accerserentur; sed hi quidem statim exempti: in patrem 
ex servis quaesitum, et quaestio adversa accusatori fuit; 
qui scelere vecors, simul vulgi rumore territus, robur et 
saxum aut parricidarum poenas minitantium, cessit urbe, 
ac retractus Ravenna exsequi accusationem adigitur, non 
occultante Tiberio vetus odium adversum exulem Sere- 
num. nam post damnatum Libonem missis ad Caesarem 
litteris exprobraverat suum tantum studium sine fructu 
fuisse, addideratque quaedam contumacius quam tutum 
apud aures superbas et offensioni proniores. ea Caesar 
octo post annos rettulit, medium tempus varie arguens, 
etiamsi tormenta pervicacia servorum contra evenissent. 

Dictis dein sententiis ut Serenus more maiorum pu- 
niretur, quo molliret invidiam, intercessit. Gallus Asinius 

cum Gyaro aut Donusa claudendum censeret, id quoque 
aspernatus est, egenam aquae utramque insulam referens 
dandosque vitae usus cui vita concederetur: ita Serenus 
Amorgum reportatur. et quia Cornutus sua manu cecide- 
rat, actum de praemiis accusatorum abolendis, si quis 
maiestatis postulatus ante perfectum iudicium se ipse vita 
privavisset, ibaturque in eam sententiam, ni durius con- 
traque morem suum palam pro accusatoribus Caesar in- 
ritas leges, rem publicam in praecipiti conquestus esset: 
subverterent potius iura quam custodes eorum amoverent. 
sic delatores, genus hominum publico exitio repertum et 
ne poenis quidem umquam satis coercitum, per praemia 
eliciebantur. 

His tam adsiduis tamque maestis modica laetitia interi- 
citur, quod C. Cominium, equitem Romanum, probrosi in 
se carminis convictum, Caesar precibus fratris, qui sena- 
tor erat, concessit. quo magis mirum habebatur gnarum 
meliorum, et quae fama clementiam sequeretur, tristiora 
malle; neque enim socordia peccabat; nec occultum est 
quando ex veritate, quando adumbrata laetitia facta im- 
peratorum celebrentur: quin ipse conpositus alias et velut 
eluctantium verborum, solutius promptiusque eloquebatur 
quotiens subveniret. at P. Suillium, quaestorem quondam 
Germanici, cum Italia arceretur convictus pecuniam ob 
rem iudicandam cepisse, amovendum in insulam censuit, 
tanta contentione animi ut ?ure iurando obstringeret e re 
publica id esse; quod aspere acceptum ad praesens, mox 
in laudem vertit regresso Suillio, quem vidit sequens aetas 
praepotentem, venalem et Claudii principis amicitia diu 
prospere, numquam bene usum. eadem poena in Catum 
Firmium senatorem statuitur, tamquam falsis maiestatis 
criminibus sororem petivisset; Catus, ut rettuli, Libonem 
inlexerat insidiis, deinde indicio perculerat; eius operae 
memor Tiberius, sed alia praetendens, exilium deprecatus 
est: quo minus senatu pelleretur, non obstitit. 

Pleraque eorum quae rettuli quaeque referam, parva 
forsitan et levia memoratu videri non nescius sum: sed 
nemo annales nostros cum scriptura eorum contenderit 
qui veters populi Romani res conposuere; ingentia illi 

bella, expugnationes urbium, fusos captosque reges, aut 
si quando ad interna praeverterent, discordias consulum 
adversum tribunos, agrarias frumentariasque leges, plebis 
et optimatium certamina libero egressu memorabant: no- 
bis in arto et inglorius labor; immota quippe aut modice 
lacessita pax, maestae urbis res; et princeps proferendi 
imperii incuriosus erat; non tamen sine usu fuerit introspi- 
cere illa primo aspectu levia, ex quis magnarum saepe 
rerum motus oriuntur. nam cunctas nationes et urbes po- 
pulus aut primores aut singuli regunt: delecta ex iis et 
consociata rei publicae forma laudari facilius quam eve- 
nire, vel si evenit, haud diuturna esse potest; igitur ut 
olim plebe valida vel cum patres pollerent, noscenda 
vulgi natura et quibus modis temperanter haberetur, se- 
natusque et optimatium ingenia qui maxime perdidicerant, 
callidi temporum et sapientes credebantur, sic converso 
statu neque alia re Romana quam si unus imperitet, haec 
conquiri tradique in rem fuerit, quia pauci prudentia ho- 
nesta ab deterioribus, utilia ab noxiis discernunt, plures 
aliorum eventis docentur. ceterum ut profutura, ita mini- 
mum oblectationis adferunt; nam situs gentium, varietates 
proeliorum, clari ducum exitus retinent ac redintegrant 
legentium animum: nos saeva iussa, continuas accusatio- 
nes, fallaces amicitias, perniciem ifnocentium et easdem 
exitu causas coniungimus, obvia rerum similitudine et 
satietate; tum, quod antiquis scriptoribus rarus obtrecta- 
tor, neque refert cuiusquam Punicas Romanasve acies 
laetius extuleris: at multorum, qui Tiberio regente poenam 
vel infamias subiere, posteri manent; utque familiae ipsae 
iam extinctae sint, reperies qui ob similitudinem morum 
aliena malefacta sibi obiectari putent; etiam gloria ac vir- 
tus infensos habet, ut nimis ex propinquo diversa arguens. 
sed ad incepta redeo. 

ConxELi!0 Cosso, Asmo ÁcnrPA consulibus Cremutius 
Cordus postulatur, novo ac tunc primum audito crimine, 
quod editis annalibus laudatoque M. Bruto C. Cassium 
Romanorum ultimum dixisset. accusabant Satrius Secun- 
dus et Pinarius Natta, Seiani clientes: id perniciabile reo, 
et Caesar truci vultu defensionem accipiens, quam Cre- 

mutius, relinquendae vitae certus, in hunc modum exor- 
sus est: 

»Verba mea, patres conscripti, arguuntur: adeo facto- 
rum innoceng sum; sed neque haec in principem aut 
principis parentem, quos lex maiestatis amplectitur: 
Brutum et Cassium laudavisse dicor, quorum res gestas 
cum plurimi composuerint, nemo sine honore memoravit. 
Titus Livius, eloquentiae ac fidei praeclarus in primis, 
Cn. Pompeium tantis laudibus tulit ut Pompeianum 
eum Augustus appellaret; neque id amicitiae eorum 
offecit; Scipionem, Afranium, hune ipsum Cassium, 
hune Brutum nusquam latrones et parricidas, quae nunc 
vocabula imponuntur, saepe ut insignis viros nominat. 
Asinii Pollionis scripta egregiam eorundem memoriam 
tradunt; Messala Corvinus imperatorem suum Cassium 
praedicabat: et uterque opibus atque honoribus perviguere. 
Marci Ciceronis libro, quo Catonem caelo aequavit, quid 
aliud dictator Caesar quam rescripta oratione, velut apud 
iudices, respondit? Antonii epistulae, Bruti contiones falsa 
quidem in Augustum probra, sed multa cum acerbitate 
habent; carmina Bibaculi et Catulli referta contumeliis 
Caesarum leguntur: sed ipse divus Iulius, ipse divus 
Augustus et tulere ista et reliquere, haud facile dixerim, 
moderatione magis an sapientia; namque spreta exole- 
scunt: si irascare, adgnita videntur. non attingo Graecos, 
quorum non modo libertas, etiam libido impunita; aut si 
quis advertit, dictis dicta ultus est. sed maxime solutum 
et sine obtrectatore fuit prodere de iis quos mors odio aut 
gratiae exemisset; num enim armatis Cassio et Bruto ac 
Philippenses campos obtinentibus belli civilis causa po- 
pulum per contiones incendo? an illi quidem septuagesi- 
mum ante annum peremti, quomodo imaginibus suis no- 
secuntur, quas nec victor quidem abolevit, sic partem 
memoriae apud scriptores retinent? suum cuique decus 
posteritas rependit; nec deerunt, si damnatio ingruit, qui 
non modo Cassii et Bruti sed etiam mei meminerint. 

Egressus dein senatu vitam abstinentia finivit. libros 
per aediles cremandos censuere patres; sed manserunt, oc- 
cultati et editi: quo magis socordiam eorum inridere libet, 

qui praesenti potentia credunt extingui posse etiam se- 
quentis aevi memoriam; nam contra punitis ingeniis gli- 
scit auctoritas, neque aliud externi reges aut qui eadem - 
saevitia usi sunt, nisi dedecus sibi atque illis gloriam 
peperere. 

Ceterum postulandis reis tam continuus annus fuit ut 
feriarum Latinarum diebus praefectum urbis Drusum, 
auspicandi gratia tribunal ingressum, adierit Calpurnius 
Salvianus in Sextum Marium; quod a Caesare palam in- 
crepitum causa exilii Salviano fuit. obiecta publice Cy- 
zicenis incuria caerimoniarum divi Augusti, additis vio- 
lentiae criminibus adversum cives Romanos: et amisere 
libertatem, quam bello Mithridatis meruerant, circumsessi 
nec minus sua constantia quam praesidio Luculli pulso 
rege. at Fonteius Capito, qui proconsul Asiam curaverat, 
absolvitur, conperto ficta in eum crimina per Vibium Se- 
renum; neque tamen id Sereno noxae fuit, quem odium 
publicum tutiorem faciebat; nam ut quis destrictior accu- 
sator, velut sacrosanctus erat: leves, ignobiles poenis ad- 
ficiebantur. 

Per idem tempus Hispania ulterior missis ad senatum 
legatis oravit ut exemplo Asiae delubrum Tiberio matri- 
que eius exstrueret; qua occasione Caesar, validus alio- 
qui spernendis honoribus et respondendum ratus iis quo- 
rum rumore arguebatur in ambitionem flexisse, huiusce- 
modi orationem coepit: 

» Scio, patres conscripti, constantiam meam a plerisque 
desideratam, quod Asiae civitatibus nuper idem istud pe- 
tentibus non sim adversatus; ergo et prioris silentii de- 
fensionem, et quid in futurum statuerim, simul aperiam. 
cum divus Augustus sibi atque urbi Romae templum apud 
Pergamum sisti non prohibuisset, qui omnia facta dicta- 
que eius vice legis observem, placitum iam exemplum 
promptius secutus sum, quia cultui meo veneratio senatus 
adiungebatur: ceterum ut semel recepisse veniam habuerit, 
ita per omnes provincias effigie numinum sacrari ambi- 
tiosum, superbum; et vanescet Augusti honor, si pro- 
miscis adulationibus vulgatur. ego me, patres conscripti, 
mortalem esse et hominum officia fungi satisque habere 


ANNALIUM LIB. 1V. 36—39. 133 
p. Ch. 25. 
si locum principem impleam, et vos testor et meminisse 
posteros volo; qui satis superque memoriae meae tribuent, 
ut maioribus meis dignum, rerum vestrarum providum, 
constantem in periculis, offensionum pro utilitate publica 
non pavidum credant: haec mihi in animis vestris templa, 
hae pulcherrimae effigies et mansurae; nam quae saxo 
struuntur, si iudicium posterorum in odium vertit, pro se- 
puleris spernuntur. proinde socios, cives et deos ipsos 
precor, hos, ut mihi ad finem usque vitae quietam et in- 
tellegentem humani divinique iuris mentem duint, illos, 
ut, quandoque concessero, cum laude et bonis recordatio- 
nibus facta atque famam nominis mei prosequantur.* 

Perstititque posthac secretis etiam sermonibus asper- 
nari talem sui cultum, quod alii modestiam, multi, quia 
diffideret, quidam ut degeneris animi interpretabantur: 
optumos quippe mortalium altissima cupere; sic Herculem 
et Liberum apud Graecos, Quirinum apud nos deum nu- 
mero additos; melius Augustum, qui speraverit; cetera 
principibus statim. adesse: unum insatiabiliter parandum, 
prosperam sui memoriam; nam contemptu famae contemni 
virtutes. 

At Seianus nimia fortuna socors et muliebri insuper 
cupidine incensus, promissum matrimonium flagitante Li- 
via, componit ad Caesarem codicillos: moris quippe tum 
erat quamquam praesentem scripto adire; eius talis forma 
fuit: benivolentia patris Augusti et mox plurimis Tiberii 
iudiciis ita insuevisse, ut spes votaque sua non prius ad 
deos quam ad principum aures conferret; neque fulgorem 
honorum umquam precatum: excubias ac labores, ut unum 
e militibus, pro incolumitate imperatoris malle; ac tamen 
quod pulcherrimum, adeptum, ut coniunctione Caesaris 
dignus crederetur: hinc initium spei; et quoniam audiverit 
Augustum in conlocanda filia nonnihil etiam de equitibus 
Romanis consultavisse, ita, si maritus Liviae quaereretur, 
haberet in animo amicum sola necessitudinis gloria usu- 
rum; non enim exuere inposita munia: satis aestimare 
firmari domum adversum iniquas Agrippinae offensiones, 
idque liberorum causa; nam sibi multum superque vitae 
fore quod tali cum principe explevisset. 

Ad ea Tiberius laudata pietate Seiani suisque in eum 
beneficiis modice percursis, cum tempus tamquam ad in- 
tegram consultationem petivisset, adiunxit: ceteris morta- 
libus in eo stare consilia quid sibi conducere putent; prin- 
cipum diversam esse sortem, quibus praecipua rerum ad 
famam derigenda. ideo se non illuc decurrere quod prom- 
ptum rescriptu, posse ipsam Liviam statuere, nubendum 
post Drusum an in penatibus isdem tolerandum haberet; 
esse ili matrem et aviam propiora consilia: simplicius 
acturum, de inimicitiis primum Agrippinae, quas longe 
acrius arsuras, si matrimonium Liviae velut in partes do- 
mum Caesarum distraxisset; sic quoque erumpere aemu- 
lationem feminarum, eaque discordia nepotes suos con- 
velli: ,quid si intendatur certamen tali coniugio? falleris 
enim, Seiane, si te mansurum in eodem ordine putas, et 
Liviam, quae C. Caesari, mox Druso nupta fuerit, ea 
mente acturam ut cum equite Romano senescat: ego ut 
sinam, credisne passuros qui fratrem eius, qui patrem 
maioresque nostros in summis imperiis videre? vis tu qui- 
dem istum intra locum sistere: sed illi magistratus et 
primores, qui te invito perrumpunt omnibusque de rebus 
consulunt, excessisse iam pridem equestre fastigium longe- 
que antisse patris mei amicitias non occulti ferunt perque 
invidiam tui me quoque incusant. at enim Augustus filiam 
suam equiti Romano tradere meditatus est: mirum her- 
cule si, cam in omnis curas distraheretur immensumque 
attolli provideret quem coniunctione tali super alios extu- 
lisset, C. Proculeium et quosdam in sermonibus habuit 
insigni tranquillitate vitae, nullis rei publicae negotiis per- 
mixtos. sed si dubitatione Augusti movemur, quanto va- 
lidius est quod Marco Agrippae, mox mihi conlocavit? 
atque ego haec pro amicitia non occultavi: ceterum neque 
tuis neque Liviae destinatis adversabor. ipse quid intra 
animum volutaverim, quibus adhuc necessitudinibus in- 
miscere te mihi parem, omittam ad praesens referre: id 
tantum aperiam, nihil esse tam excelsum quod non vir- 
tutes istae tuusque in me animus mereantur, datoque tem- 
pore vel in senatu vel in contione non reticebo.* 
Rursum Seianus, non iamr de matrimonio sed altius 


ANNALIUM LIB. IV. 40—43. 135 
p. Ch. 25. 
metuens, tacita suspicionum, vulgi rumorem, ingruentem 
invidiam deprecatur; ac ne adsiduos in domum coetus ar- 
cendo infringeret potentiam aut receptando facultatem cri- 
minantibus praeberet, huc flexit ut Tiberium ad vitam 
procul Roma amoenis locis degendam impelleret. multa 
quippe providebat: sua in manu aditus, litterarumque 
magna ex parte se arbitrum fore, cum per milites commea- 
rent; mox Caesarem vergente iam senecta secretoque loci 
mollitum munia imperii facilius tramissurum; et minui sibi 
invidiam adempta salutantium turba, sublatisque inani- 
bus vera potentia augeri. igitur paulatim negotia urbis, 
populi adcursus, multitudinem adfluentium increpat, ex- 
tollens laudibus quietem et solitudinem, quis abesse taedia 
et offensiones ac praecipua rerum maxime agitari. 

Ac forte habita per illos dies de Votieno Montano, ce- 
lebris ingenii viro, cognitio cunctantem iam Tiberium per- 
pulit ut vitandos crederet patrum coetus vocesque quae 
plerumque verae et graves coram ingerebantur; nam po- 
stulato Votieno ob contumelias in Caesarem dictas, testis 
Aemilius, e militaribus viris, dum studio probandi cuncta 
refert et, quamquam inter obstrepentes, magna adsevera- 
tione nititur, audivit Tiberius probra quis per occultum 
lacerabatur, adeoque perculsus est ut se vel statim vel in 
cognitione purgaturum clamitaret precibusque proximo- 
rum, adulatione omnium aegre componeret animum. et 
Votienus quidem maiestatis poenis adfectus est: Caesar 
obiectam sibi adversus reos inclementiam eo pervicacius 
amplexus, Aquiliam adulterii delatam cum Vario Ligure, 
quamquam Lentulus Gaetulicus, consul designatus, lege 
Iulia damnasset, exilio punivit Àpidiumque Merulam, quod 
in acta divi Augusti non iuraverat, albo senatorio erasit. 

Auditae dehine Lacedaemoniorum et. Messeniorum le- 
gationes de iure templi Dianae Limmnatidis, quod suis a 
maloribus suaque in terra dicatum Lacedaemonii firma- 
bant annalium memoria vatumque carminibus: sed Mace- 
donis Philippi, cum quo bellassent, armis ademptum, ac 
post C. Caesaris et M. Antonii sententia redditum. contra 
Messenii veterem inter Herculis posteros divisionem Pe- 
loponnesi protulere, suoque regi Dentheliatem agrum, in 

quo id delubrum, cessisse; monimentaque eius rei sculpta 
saxis et aere prisco manere; quod si vatum, annalium ad 
testimonia vocentur, plures sibi ac locupletiores esse; 
neque Philippum potentia sed ex vero statuisse; idem 
regis Ántigoni, idem imperatoris Mummii iudicium; sic 
Milesios permisso publice arbitrio, postremo Atidium Ge- 
minum, praetorem Achaiae, decrevisse: ita secundum 
Messenios datum. et Segestani aedem Veneris montem 
apud Erycum, vetustate delapsam, restaurari postulavere, 
nota memorantes de origine eius et laeta Tiberio: susce- 
pit curam libens ut consanguineus. tunc tractatae Massi- 
liensium preces, probatumque P. Rutilii exemplum; nam- 
que eum legibus pulsum civem sibi Zmyrnaei addiderant: 
quo iure Vulcatius Moschus exul in Massilienses receptus 
bona sua rei publicae eorum ut patriae reliquerat. 

Obiere eo anno viri nobiles Cn. Lentulus et L. Do- 
mitius. Lentulo super consulatum et triumphalia de Getis 
gloriae fuerat bene tolerata paupertas, dein magnae opes 
innocenter paratae et modeste habitae. Domitium decora- 
vit pater civili bello maris potens, donec Antonii partibus, 
mox Caesaris misceretur; avus Pharsalica acie pro optu- 
matibus ceciderat: ipse delectus cui minor Antonia, Octa- 
via genita, in matrimonium daretur, post exercitu flumen 
Albim transcendit longius penetrata Germania quam quis- 
quam priorum; easque ob res insignia triumphi adeptus 
est. obiit et L. Antonius, multa claritudine generis sed 
inprospera; nam patre eius Iulo Antonio ob adulterium 
Iuliae morte punito hunc admodum adulescentulum, so- 
roris nepotem, seposuit Augustus in civitatem Massilien- 
sem, ubi specie studiorum nomen exilii tegeretur; habitus 
tamen supremis honor, ossaque tumulo Octaviorum inlata 
per decretum senatus. 

Isdem consulibus facinus atrox in citeriore Hispania 
admissum a quodam agresti nationis Termestinae; is prae- 
torem provinciae L. Pisonem, pace incuriosum, ex inpro- 
viso in itinere adortus uno vulnere in mortem adfecit; ac 
pernicitate equi profugus, postquam saltuosos locos atti- 
gerat, dimisso equo per derupta et avia sequentis frustratus 
est. neque diu fefellit; nam prenso ductoque per proximos 

pagos equo, cuius foret cognitum: et repertus cum tor- 
mentis edere conscios adigeretur, voce magna sermone 
patrio frustra se interrogari clamitavit: adsisterent socii 
ac spectarent; nullam vim tantam doloris fore ut verita- 
tem eliceret. idemque cum postero ad quaestionem retra- 
heretur, eo nisu proripuit se custodibus saxoque caput 
adflixit ut statim exanimaretur. sed Piso Termestinorum 
dolo caesus habetur, quia pecunias e publico interceptas 
acrius quam ut tolerarent barbari cogebat. 

LrwrvLo Gazgrunico, C. Carvisro consulibus decreta 
triumphi insignia Poppaeo Sabino contusis Thraecum gen- 
tibus, qui montium editis incultu atque eo ferocius agita- 
bant. causa motus, super hominum ingenium, quod pati 
dileetus et validissimum quemque militiae nostrae dare 
aspernabantur, ne regibus quidem parere nisi ex libidine 
soliti, aut si mitterent auxilia, suos ductores praeficere 
nec nisi adversum accolas belligerare: ac tum rumor in- 
cesserat fore ut disiecti aliisque nationibus permixti di- 
versas in terras traherentur. sed antequam arma incipe- 
rent, misere legatos amicitiam obsequiumque memoraturos, 
et mansura haec, si nullo novo onere temptarentur: sin 
ut victis servitium indiceretur, esse sibi ferrum et iuven- 
tutem et promptum libertati aut ad mortem animum. si- 
mul castella rupibus indita conlatosque illuc parentes et 
coniuges ostentabant bellumque impeditum, arduum, cruen- 
tum minitabantur. 

At Sabinus, donec exercitus in unum conduceret, da- 
tis mitibus responsis, postquam Pomponius Labeo e Moe- 
sia cum legione, rex Rhoemetalces cum auxiliis popularium 
qui fidem non mutaverant venere, addita praesenti copia 
ad hostem pergit compositum iam per angustias saltuum. 
quidam audentius apertis in collibus visebantur; quos dux 
Romanus acie suggressus haud aegre pepulit, sanguine 
barbarorum modico ob propinqua suffugia. mox castris in 
loco communitis valida manu montem occupat angustum 
et aequali dorso continuum usque ad proximum castellum, 
quod magna vis armata, at incondita tuebatur; simul in 
ferocissimos, qui ante vallum more gentis cum carmini- 
bus et tripudiis persultabant, mittit delectos sagittariorum; 

ii dum eminus grassabantur, crebra et inulta vulnera fecere: 
propius incedentes eruptione subita turbati sunt recepti- 
que subsidio Sugambrae cohortis, quam Romanus prom- 
ptam ad pericula nec minus cantuum et armorum tumultu 
trucem haud procul instruxerat. 

Translata dehinc castra hostem propter, relictis apud 
priora munimenta Threcibus quos nobis adfuisse memo- 
ravi, lisque permissum vastare, urere, trahere praedas, 
dum populatio lucem intra sisteretur noctemque in castris 
tutam et vigilem capesserent; id primo servatum: mox 
versi in luxum et raptis opulenti omittere stationes, lasci- 
via epularum aut somno et vino procumbere. igitur hostes 
incuria eorum conperta duo agmina parant, quorum altero 
populatores invaderentur, alii castra Romana adpugnarent, 
non spe capiendi, sed ut clamore, telis, suo quisque pe- 
riculo intentus sonorem alterius proelii non acciperet; tene- 
brae insuper delectae augendam ad formidinem. sed qui 
vallum legionum temptabant, facile pelluntur; Threcum 
auxilia repentino incursu territa, cum pars munitionibus 
adiacerent, plures extra palarentur, tanto infensius caesi, 
quanto perfugae et proditores ferre arma ad suum patriae- 
que servitium incusabantur. 

Postera die Sabinus exercitum aequo loco ostendit, si 
barbari successu noctis alacres proelium auderent; et post- 
quam castello aut coniunctis tumulis non degrediebantur, 
obsidium coepit per praesidia, quae opportune iam mu- 
niebat; dein fossam loricamque contexens quattuor milia 
passuum ambitu amplexus est. tum paulatim, ut aquam 
pabulumque eriperet, contrahere claustra artaque circum- 
dare; et struebatur agger, unde saxa, hastae, ignes pro- 
pinquum iam in hostem iacerentur. sed nihil aeque quam 
sitis fatigabat, cum ingens multitudo bellatorum inbellium 
uno reliquo fonte uterentur; simulque armenta, ut mos 
barbaris, iuxta clausa, egestate pabuli exanimari; adiacere 
corpora hominum, quos vulnera, quos sitis peremerat; 
pollui cuncta sanie, odore, contactu. rebusque turbatis 
malum extremum discordia accessit, his deditionem, aliis 
mortem et mutuos inter se ictus parantibus; et erant qui 

ignobiles, quamvis diversi sententiis, verum e ducibus 
Dinis, provectus senecta et longo usu vim atque clemen- 
tiam Romanam edoctus, ponenda arma, unum adflictis id 
remedium disserebat, primusque se cum coniuge et liberis 
victori permisit; secuti.aetate aut sexu inbecilli et quibus 
maior vitae quam gloriae cupido. at iuventus Tarsam inter 
et Turesim distrahebatur: utrique destinatum cum liber- 
tate occidere, sed Tarsa properum per finem abrumpendas 
pariter spes ac metus clamitans dedit exemplum demisso 
in pectus ferro; nec defuere qui eodem modo oppeterent. 
Turesis sua cum manu noctem opperitur, haud nescio duce 
nostro; igitur firmatae stationes densioribus globis; et in- 
gruebat nox nimbo atrox, hostisque clamore turbido, modo 
per vastum silentium, incertos obsessores effecerat, cum 
Sabinus circumire, hortari ne ad ambigua sonitus aut si- 
mulationem quietis casum insidiantibus aperirent, sed sua 
quisque munia servarent immoti telisque non in falsum 
lactis. interea barbari catervis decurrentes nunc in vallum 
manualia saxa, praeustas sudes, decisa robora iacere, nunc 
virgultis et cratibus et corporibus exanimis complere fos- 
sa8; quidam pontis et scalas ante fabricati inferre pro- 
pugnaculis eaque prensare, detrahere et adversum resi- 
stentis comminus niti; miles contra deturbare telis, pellere 
umbonibus, muralia pila, congestas lapidum moles pro- 
volvere. his partae victoriae spes et, si cedant, insignitius 
flagitium, illis extrema iam salus et adsistentes plerisque 
matres et coniuges earumque lamenta addunt animos; nox 
aliis in audaciam, aliis.ad formidinem oportuna; incerti 
ictus, vulnera inprovisa; suorum atque hostium ignoratio 
et montis anfractu repercussae velut a tergo voces adeo 
cuncta miscuerant ut quaedam munimenta Romani quasi 
perrupta omiserint. neque tamen pervasere hostes nisi ad- 
modum pauci: ceteros, deiecto promptissimo quoque aut 
saucio, adpetente iam luce trusere in summa castelli, ubi 
tandem coacta deditio; et proxima sponte incolarum re- 
cepta: reliquis, quo minus vi aut obsidio subigerentur, 
praematura montis Haemi et saeva hiemps subvenit. 
At Romae commota principis domo, ut series futuri 
in Agrippinam exitii inciperet, Claudia Pulchra, sobrina 

eius, postulatur accusante Domitio Afro: is recens prae- 
tura, modicus dignationis et quoquo facinore properus 
clarescere, crimen inpudicitiae, adulterum Furnium, ve- 
neficia in principem et devotiones obiectabat.' Agrippina 
semper atrox, tum et periculo propinquae accensa, pergit 
ad Tiberium, ac forte sacrificantem .patri reperit: quo ini- 
tio invidiae, non eiusdem ait mactare divo Augusto victi- 
mas et posteros eius insectari; non in effigies mutas di- 
vinum spiritum transfusum; sed imaginem veram, caelesti 
sanguine ortam intellegere discrimen, suscipere sordes; 
frustra Pulchram praescribi, cui sola exitii causa sit quod 
Agrippinam stulte prorsus ad cultum delegerit, oblita So- 
siae ob eadem adflictae. audita haec raram occulti pectoris 
vocem elicuere; correptamque Graeco versu admonuit non 
ideo laedi, quia non regnaret. Pulchra et Furnius dam- 
nantur. Afer primoribus oratorum additus, divulgato in- 
genio et secuta adseveratione Caesaris, qua suo iure di- 
sertum eum appellavit; mox capessendis accusationibus 
aut reos tutando prosperiore eloquentiae quam morum 
fama fuit, nisi quod aetas extrema multum etiam elo- 
quentiae dempsit, dum fessa mente retinet silentii inpa- 
tientiam. 

At Agrippina pervicax irae et morbo corporis implicata, 
cum viseret eam Caesar, profusis diu ac per silentium 
lacrimis, mox invidiam et preces orditur: subveniret soli- 
tudini, daret maritum: habilem adhuc iuventam sibi, neque 
aliud probis quam ex matrimonio solatium; esse in civi- 
tate [qui divo Augusto ortam,| Germanici coniugem ac 
liberos eius recipere dignarentur. sed Caesar non ignarus 
quantum ex re publica peteretur, ne tamen offensionis aut 
metus manifestus foret, sine responso quamquam instan- 
tem reliquit. id ego, a scriptoribus annalium non traditum, 
repperi in commentariis Agrippinae filiae, quae Neronis 
principis mater vitam suam et casus suorum posteris me- 
moravit. ceterum Seianus maerentem et inprovidam altius 
perculit, immissis qui per speciem amicitiae monerent pa- 
ratum ei venenum, vitandas soceri epulas. atque illa si- 
mulationum nescia, cum propter discumberet, non vultu 
aut sermone flecti, nullos attingere cibos, donec advertit 

Tiberius, forte an quia audiverat; idque quo acrius expe- 
riretur, poma, ut erant adposita, laudans nurui sua manu 
tradidit; aucta ex eo suspicio Ágrippinae, et intacta ore 
servis tramisit. nec tamen Tiberii vox coram secuta, sed 
obversus ad matrem non mirum ait, si quid severius in 
eam statuisset a qua veneficii insimularetur: inde rumor 
parari exitium, neque id imperatorem palam audere, se- 
cretum ad perpetrandum quaeri. 

Sed Caesar quo famam averteret, adesse frequens se- 
natui legatosque Asiae, ambigentes quanam in civitate 
templum statueretur, pluris per dies audivit. undecim ur- 
bes certabant, pari ambitione, viribus diversae; neque 
multum distantia inter se memorabant de vetustate gene- 
ris, studio in populum Romanum per bella Persi et Ari- 
stonici aliorumque regum; verum Hypaepeni Trallianique 
Laodicenis ac Magnetibus simul tramissi ut parum validi; 
ne llienses quidem, cum parentem urbis Romae Troiam 
referrent, nisi antiquitatis gloria pollebant; paulum addu- 
bitatum, quod Halicarnasii mille et ducentos per annos 
nullo motu terrae nutavisse sedes suas vivoque in saxo 
fundamenta templi adseveraverant; Pergamenos, quo ipso 
nitebantur, aedem Augusto ibi sitam, satis adeptos credi- 
tum; Ephesii Milesiique, hi Apollinis, illi Dianae caeri- 
monia occupavisse civitates visi: ita Sardianos inter Zmyr- 
naeosque deliberatum. Sardiani decretum Etruriae recita- 
vere ut consanguinei: nam Tyrrhenum Lydumque ÁAtye 
rege genitos ob multitudinem divisisse gentem; Lydum 
patriis in terris resedisse, Tyrrheno datum novas ut con- 
deret sedes; et ducum e nominibus indita vocabula illis 
per Asiam, his in Italia; auctamque adhuc Lydorum opu- 
lentiam missis in Graeciam populis, cui mox a Pelope 
nomen; simul litteras imperatorum et icta nobiscum foe- 
dera bello Macedonum ubertatemque fluminum suorum, 
temperiem caeli ac dites circum terras memorabant. at 
Zmyrnaei repetita vetustate, seu Tantalus Iove ortus illos, 
sive Theseus divina et ipse stirpe, sive una Amazonum 
condidisset, transcendere ad ea, quis maxime fidebant in 
populum Romanum officiis, missa navali copia non modo 
externa ad bella, sed quae in Italia tolerabantur; seque 

primos templum urbis Romae statuisse, M. Porcio con- 
sule, magnis quidem iam populi Romani rebus, nondum 
tamen ad summum elatis, stante adhuc Punica urbe et 
validis per Asiam regibus; simul L. Sullam testem ad- 
ferebant, gravissimo in discrimine exercitus ob asperita- 
tem hiemis et penuriam vestis, cum id Zmyrnam in con- 
tionem nuntiatum foret, omnes qui adstabant detraxisse 
corpori tegmina nostrisque legionibus misisse. ita rogati 
sententiam patres Zmyrnaeos praetulere, censuitque Vi- 
bius Marsus ut M'. Lepido, cui ea provincia obvenerat, 
super numerum legaretur, qui templi curam susciperet; 
et quia Lepidus ipse deligere per modestiam abnuebat, 
Valerius Naso e praetoriis sorte missus est. 

Inter quae diu meditato prolatoque saepius consilio 
tandem Caesar [concessit] in Campaniam, specie dedi- 
candi templa apud Capuam Iovi, apud Nolam Augusto, 
sed certus procul urbe degere. causam abscessus quam- 
quam secutus plurimos auctorum ad Seiani artes rettuli, 
quia tamen caede eius patrata sex postea annos pari se- 
creto coniunxit, plerumque permoveor num ad ipsum re- 
ferri verius sit, saevitiam ac libidinem cum factis promeret, 
locis occultantem. erant qui crederent in senectute cor- 
poris quoque habitum pudori fuisse: quippe illi praegra- 
cilis et incurva proceritas, nudus capillo vertex, ulcerosa 
facies ac plerumque medicaminibus interstincta; et Rhodi 
secreto vitare coetus, recondere voluptates insuerat. tra- 
ditur etiam matris inpotentia extrusum, quam dominatio- 
nis sociam aspernabatur neque depellere poterat, cum do- 
minationem ipsam donum eius accepisset; nam dubitaverat 
Augustus Germanicum, sororis nepotem et cunctis lauda- 
tum, rei Romanae imponere, sed precibus uxoris evictus 
Tiberio Germanicum, sibi Tiberium adscivit, idque Au- 
gusta exprobrabat, reposcebat. 

Profectio arto comitatu fuit: unus senator consulatu 
functus, Cocceius Nerva, cui legum peritia; eques Ro- 
manus, praeter Seianum, ex inlustribus Curtius Atticus; 
ceteri liberalibus studiis praediti, ferme Graeci, quorum 
sermonibus levaretur. ferebant periti caelestium, iis mo- 
tibus siderum excessisse Roma Tiberium ut reditus illi 

negaretur, unde exitii causa multis fuit properum finem 
vitae coniectantibus vulgantibusque; neque enim tam in- 
credibilem casum providebant, ut undecim per annos libens 
. patria careret. mox patuit breve confinium artis et falsi, 
veraque quam obscuris tegerentur; nam in urbem non re- 
gressurum haud forte dictum: ceterorum nescii egere, cum 
propinquo rure aut litore et saepe moenia urbis adsidens 
extremam senectam compleverit. 

Ac forte illis diebus oblatum Caesari anceps pericu- 
lum auxit vana rumoris praebuitque ipsi materiem cur 
amicitiae constantiaeque Seiani magis fideret. vesceban- 
tur in villa cui vocabulum Speluncae, mare Ámuclanum 
inter e£ Fundanos montes, nativo in specu; eius os lapsis 
repente saxis obruit quosdam ministros; hinc metus in 
omnes et fuga eorum qui convivium celebrabant: Seianus 
genu vultuque et manibus super Caesarem suspensus op- 
posuit sese incidentibus atque habitu tali repertus est a 
militibus qui subsidio venerant. maior ex eo; et quam- 
quam exitiosa suaderet, ut non sui anxius, cum fide au- 
diebatur; adsimulabatque iudicis partes adversum Ger- 
manici stirpem, subditis qui accusatorum nomina sustinerent 
maximeque insectarentur Neronem, proximum successioni 
et, quamquam modesta iuventa, plerumque tamen quid 
in praesentiarum conduceret oblitum, dum a libertis et 
clientibus, apiscendae potentiae properis, exstimulatur ut 
erectum et fidentem animi ostenderet: velle id populum 
Romanum, cupere exercitus, neque ausurum contra Seia- 
num, qui nunc patientiam senis et segnitiam iuvenis iuxta 
insultet. haec atque talia audienti nihil quidem pravae 
cogitationis, sed interdum voces procidebant contumaces 
et inconsultae, quas adpositi custodes exceptas auctasque 
eum deferrent, neque Neroni defendere daretur, diversae 
insuper sollicitudinum formae oriebantur: nam alius oc- 
cursum eius vitare; quidam salutatione reddita statim averti; 
plerique inceptum sermonem abrumpere, insistentibus con- 
tra inridentibusque qui Seiano fautores aderant. enimvero 
Tiberius torvus aut falsum renidens vultu; seu loqueretur 
seu taceret iuvenis, crimen ex silentio, ex voce; ne nox 
quidem secura, cum uxor vigilias, somnos, suspiria matri 

Liviae atque illa Seiano patefaceret; qui fratrem quoque 
Neronis Drusum traxit in partes, spe obiecta principis 
loci, si priorem aetate et iam labefactum demovisset. 
atrox Drusi ingenium, super cupidinem potentiae et so- 
lita fratribus odia, accendebatur invidia, quod mater A grip- 
pina promptior Neroni erat; neque tamen Seianus ita 
Drusum fovebat ut non in eum quoque semina futuri 
exitii meditaretur, gnarus praeferocem et insidiis magis 
oportunum. 

Fine anni excessere insignes viri Ásinius Agrippa, 
claris maioribus quam vetustis vitaque non degener, et Q. 
Haterius, familia senatoria, eloquentiae, quaad vixit, ce- 
lebratae; monimenta ingenii eius haud perinde retinentur: 
scilicet impetu magis quam cura vigebat, utque aliorum 
meditatio et labor in posterum valescit, sic Haterii cano- 
rum illud et profluens cum ipso simul extinctum est. 

M. Licmio, L. CarrunNio consulibus ingentium bello- 
rum cladem aequavit malum inprovisum; eius initium si- 
mul et finis exstitit. nam coepto apud Fidenam amphi- 
theatro Atilius quidam libertini generis, quo spectaculum 
gladiatorum celebraret, neque fundamenta per solidum 
subdidit, neque firmis nexibus ligneam compagem super- 
struxit, ut qui non abundantia pecuniae nec municipali 
ambitione, sed in sordidam mercedem id negotium quae- 
sivisset. adfluxere avidi talium, imperitante Tiberio pro- 
cul voluptatibus habiti, virile ac muliebre secus, omnis 
aetas, ob propinquitatem loci effusius; unde gravior pestis 
fuit, conferta mole, dein convulsa, dum ruit intus aut in 
exteriora effunditur immensamque vim mortalium, specta- 
culo intentos aut qui cireum adstabant, praeceps trahit 
atque operit. et illi quidem quos principium stragis in . 
mortem adflixerat, ut tali-sorte, cruciatum effugere: mi- 
serandi magis, quos abrupta parte corporis nondum vita 
deseruerat; qui per diem visu, per noctem ululatibus et 
gemitu coniuges aut liberos noscebant. iam ceteri fama 
exciti, hic fratrem, propinquum ille, alius parentes lamen- 
tari; etiam quorum diversa de causa amici aut necessarii 
aberant, pavere tamen; nequedum comperto quos illa vis 

obruta, concursus ad exanimos complectentium, osculan- 
tium; et saepe certamen, si confusior facies, sed par forma 
aut aetas errorem adgnoscentibus fecerat. quinquaginta 
hominum milia eo casu debilitata vel obtrita sunt; cautum- 
que in posterum senatus consulto ne quis gladiatorium 
munus ederet, cui minor quadringentorum milium res, 
neve amphitheatrum imponeretur nisi solo firmitatis spe- 
ctatae. Atilius in exilium actus est. ceterum sub recentem 
cladem patuere procerum domus, fomenta et medici pas- 
sim praebiti, fuitque urbs per illos dies, quamquam maesta 
facie, veterum institutis similis, qui magna post proelia 
saucios largitione et cura sustentabant. 

Nondum ea clades exoleverat, cum ignis violentia ur- 
bem ultra solitum adfecit deusto monte Caelio; feralem- 
que annum ferebant et ominibus adversis susceptum prin- 
cipi consilium absentiae, qui mos vulgo, fortuita ad culpam 
trahentes, ni Caesar obviam isset tribuendo pecunias ex 
modo detrimenti; actaeque ei grates apud senatum ab in- 
lustribus famaque apad populum, quia sine ambitione aut 
proximorum precibus ignotos etiam et ultro accitos muni- 
ficentia iuverat. adduntur sententiae ut mons Caelius in 
posterum Augustus appellaretur, quando cunctis cireum 
flagrantibus sola Tiberii effigies, sita in domo Iunii sena- 
toris, inviolata mansisset: evenisse id olim Claudiae Quintae, 
eiusque statuam vim ignium bis elapsam maiores apud 
aedem matris deum consecravisse; sanctos acceptosque 
numinibus Claudios, et augendam caerimoniam loco in 
quo tantum in principem honorem di ostenderent. " 

Haud fuerit absurdum tradere montem eum antiquitus 
Querquetulanum cognomento fuisse quod talis silvae fre- 
quens fecundusque erat, mox Caelium appellitatum a 
Caele Vibenna, qui dux gentis Etruscae cum auxilium 
appellatus £wüsset, sedem eam acceperat a Tarquinio 
Prisco, seu quis alius regum dedit: nam scriptores in eo 
dissentiunt. cetera non ambigua sunt, magnas eas copias 
per plana etiam ac foro propinqua habitavisse, unde Tuscum 
vicum e vocabulo advenarum*"dictum. 

Sed ut studia procerum et largitio principis adversum 
casus solatium tulerant, ita accusatorum maior in dies et 

infestior vis sine levamento grassabatur; corripueratque 
Varum Quintilium, divitem et Caesari propinquum, Do- 
mitius Afer, Claudiae Pulchrae, matris eius, condemnator, 
nullo mirante quod diu egens et parto nuper praemio male 
usus plura ad flagitia accingeretur; Publium Dolabellam 
socium delationis extitisse miraculo erat, quia claris ma- 
ioribus et Varo connexus suam ipse nobilitatem, suum 
sanguinem perditum ibat: restitit tamen senatus et op- 
periendum imperatorem censuit; quod unum urgentium 
malorum suffugium in tempus erat. 

At Caesar dedicatis per Campaniam templis, quam- 
quam edicto monuisset ne quis quietem eius inrumperet, 
concursusque oppidanorum disposito milite prohiberentur, 
perosus tamen municipia et colonias omniaque in conti- 
nenti sita, Capreas se in insulam abdidit, trium milium 
freto ab extremis Surrentini promontorii diiunctam. soli- 
tudinem eius placuisse maxime crediderim, quoniam in- 
portuosum circa mare, et vix modicis navigiis pauca sub- 
sidia: neque adpulerit quisquam nisi gnaro custode. caeli 
temperies hieme mitis obiectu montis, quo saeva vento- 
rum arcentur; aestas in favonium obversa et aperto circum 
pelago peramoena; prospectabatque pulcherrimum sinum, 
antequam Vesuvius mons ardescens faciem loci verteret. 
Graecos ea tenuisse Capreasque Telebois habitatas fama 
tradit; sed tum Tiberius duodecim villarum nominibus et 
molibus insederat, quanto intentus olim publicas ad curas, 
tanto occultior in luxus et malum otium resolutus: mane- 
bat quippe suspicionum et credendi temeritas, quam Seia- 
nus augere etiam in urbe suetus acrius turbabat non iam 
occultis adversum Agrippinam et Neronem insidiis; quis 
additus miles nuntios, introitus, aperta, secreta velut in 
annales referebat, ultroque struebantur qui monerent per- 
fugere ad Germaniae exercitus vel celeberrimo fori effi- 
giem divi Augusti amplecti populumque ac senatum auxi- 
lio vocare, eaque spreta ab illis, velut pararent, obicie- 
bantur. 

Iuxio Sinawo et Sruo Nrnva consulibus foedum anni 
principium incessit tracto in carcerem inlustri equite Ro- 
mano, Titio Sabino, ob amicitiam Germanici: neque enim 

omiserat coniugem liberosque eius percolere, sectator domi, 
comes in publico, post tot clientes unus, eoque apud bo- 
nos laudatus et gravis iniquis: hunc Latinius Latiaris, 
Porcius Cato, Petilius Rufus, M. Opsius praetura functi 
adgrediuntur, cupidine consulatus, ad quem non nisi per 
Seianum aditus; neque Seiani voluntas nisi scelere quae- 
rebatur. compositum inter ipsos ut Latiaris, qui modico 
usu Sabinum contingebat, strueret dolum, ceteri testes 
adessent, deinde accusationem inciperent: igitur Latiaris 
lacere fortuitos primum sermones, mox laudare constan- 
tiam, quod non, ut ceteri, florentis domus amicus adflictam 
deseruisset; simul honora de Germanico Agrippinam mi- 
serans disserebat; et postquam Sabinus, ut sunt molles 
in calamitate mortalium animi, effudit lacrimas, iunxit 
questus, audentius iam onerat Seianum, saevitiam, super- 
biam, spes eius; ne in Tiberium quidem convicio abstinet; 
lique sermones, tamquam vetita miscuissent, speciem 
artae amicitiae fecere, ac iam ultro Sabinus quaerere La- 
tiarem, ventitare domum, dolores suos quasi ad fidissi- 
mum deferre. —— 

Consultant quos memoravi, quonam modo ea plurium 
auditu acciperentur; nam loco in quem coibatur, servanda 
solitudinis facies; et si pone fores adsisterent, metui visus, 
sonitus aut forte ortae suspiciones erant: tectum inter et 
laquearia tres senatores, haud minus turpi latebra quam 
detestanda fraude, sese abstrudunt; foraminibus et rimis 
aurem admovent; interea Latiaris repertum in publico 
Sabinum, velut recens cognita narraturus, domum et in 
cubiculum trahit; -praeteritaque et instantia, quorum ad- 
fatim copia, novos terrores cumulat; eadem ille et diutius, 
quanto maesta, ubi semel prorupere, difficilius reticentur. 
properata inde accusatio, missisque ad Caesarem litteris 
ordinem fraudis suumque ipsi dedecus narravere. non alias 
magis anxia et pavens civitas, tegens adversum proximos: 
congressus, conloquia, notae ignotaeque aures vitari; etiam 
muta atque inanima, tectum et parietes circumspecta- 
bantur. 

Sed Caesar sollemnia incipientis anni kalendis Ianua- 
riis epistula precatus, vertit in Sabinum, corruptos quos- 

dam libertorum et petitum se arguens, ultionemque haud 
obscure poscebat. nec mora quin decerneretur: et traheba- 
tur damnatus, quantum obducta veste et adstrictis fauci- 
bus niti poterat, clamitans sic inchoari annum, has Seiano 
victimas cadere; quo intendisset oculos, quo verba acci- 
derent, fuga, vastitas; deseri itinera, fora; et quidam re- 
grediebantur ostentabantque se rursum, id ipsum paventes 
quod timuissent: quem enim diem vacuum poena, ubi 
inter sacra et vota, quo tempore verbis etiam profanis 
abstineri mos esset, vincla et laqueus inducantur? non in- 
prudentem Tiberium tantam invidiam adisse: quaesitum 
meditatumque ne quid impedire credatur quo minus novi 
magistratus, quo modo delubra et altaria, sic carcerem 
recludant. secutae insuper litterae grates agentis quod ho- 
minem infensum rei publicae punivissent, adiecto trepi- 
dam sibi vitam, suspectas inimicorum insidias, nullo no- 
minatim conpellato; neque tamen dubitabatur in Neronem 
et Agrippinam intendi. 

Ni mihi destinatum foret suum quaeque in annum re- 
ferre, avebat animus antire statimque memorare exitus, 
quos Latinius atque Opsius ceterique flagitii eius repertores 
habuere, non modo postquam C. Caesar rerum potitus 
est, sed incolumi Tiberio, qui scelerum ministros ut per- 
verti ab aliis nolebat, ita plerumque satiatus et oblatis in 
eandem operam recentibus veteres et praegraves adflixit. 
verum has atque alias sontium poenas in tempore tradc- 
mus: tum censuit Ásinius Gallus, cuius liberorum Agrip- 
pina matertera erat, petendum a principe ut metus suos 
senatui fateretur amoverique sineret. nullam aeque Tibe- 
rius, ut rebatur, ex virtutibus suis quam dissimulatio- 
nem diligebat; eo aegrius accepit recludi quae premeret; 
sed mitigavit Seianus, non Galli amore, verum ut cun- 
ctationes principis opperiretur, gnarus lentum in medi- 
tando, ubi prorupisset, tristibus dictis atrocia facta con- 
iungere. 

Per idem tempus Iulia mortem obiit, quam neptem 
Augustus convictam adulterii damnaverat proieceratque 
in insulam Trimerum, haud procul Apulis litoribus; illic 
viginti annis exilium toleravit, Augustae ope sustentata; 

quae florentes privignos cum per occultum subvertisset, 
misericordiam erga adflictos palam ostentabat. 

Eodem anno Frisii, transrhenanus populus, pacem 
exuere, nostra magis avaritia quam obsequii inpatientes. 
tributum iis Drusus iusserat modicum pro angustia rerum, 
ut in usus militares coria boum penderent, non intenta 
cuiusquam cura, quae firmitudo, quae mensura, donec 
Olennius e primipilaribus regendis Frisiis inpositus terga 
urorum delegit quorum ad formam acciperentur; id aliis 
quoque nationibus arduum, apud Germanos difficilius to- 
lerabatur, quis ingentium beluarum feraces saltus, modica 
domi armenta sunt. ac primo boves ipsos, mox agros, 
postremo corpora coniugum aut liberorum servitio trade- 
bant; hinc ira et questus, et postquam non subvenieba- 
tur, remedium ex bello; rapti qui tributo aderant milites 
et patibulo adfixi; Olennius infensos fuga praevenit, re- 
ceptus castello cui nomen Flevum; et haud spernenda 
illic civium sociorumque manus litora Oceani praesidebat. 

Quod ubi L. Apronio, inferioris Germaniae pro prae- 
tore, cognitum, vexilla legionum e superiore provincia pe- 
ditumque et equitum auxiliarium delectos accivit ac simul 
utrumque exercitum Rheno devectum Frisiis intulit, soluto 
iam castelli obsidio et ad sua tutanda digressis rebellibus; 
igitur proxima aestuaria aggeribus et pontibus traducendo 
graviori agmini firmat, atque interim repertis vadis alam 
Canninefatem et quod peditum Germanorum inter nostros 
merebat cireumgredi terga hostium iubet; qui iam acie 
compositi pellunt turmas sociales equitesque legionum sub- 
sidio missos. tum tres leves cohortes ac rursum duae, 
dein tempore interiecto a/arius eques inmissus: satis va- 
lidi, si simul incubuissent, per intervallum adventantes 
neque constantiam addiderant turbatis et pavore fugien- 
tium auferebantur. Cethego Labeoni, legato quintae le- 
gionis, quod reliquum auxiliorum, tradit; atque ille dubia 
suorum re in anceps tractus missis nuntiis vim legionum 
inplorabat: prorumpunt quintani ante alios et acri pugna 
hoste pulso recipiunt cohortis alasque fessas vulneribus. 
neque dux Romanus ultum iit aut corpora humavit, quam- 
quam multi tribunorum praefectorumque et insignes cen- 

turiones cecidissent; mox compertum a transfugis nongen- 
tos Romanorum apud lucum, quem Baduhennae vocant, 
pugna in posterum extracta confectos, et aliam quadrin- 
gentorum manum occupata Cruptoricis quondam stipen- 
diari? villa, postquam proditio metuebatur, mutuis ictibus 
procubuisse. 

Clarum inde inter Germanos Frisium nomen, dissi- 
mulante Tiberio damna, ne cui bellum permitteret; neque 
senatus in eo cura, an imperii extrema dehonestarentur: 
pavor internus occupaverat animos, cui remedium adula- 
tione quaerebatur; ita quamquam diversis super rebus 
consulerentur, aram clementiae, aram amicitiae effigies- 
que circum Caesaris ac Seiani censuere, crebrisque pre- 
cibus efflagitabant, visendi sui copiam facerent. non illi 
tamen in urbem aut propinqua urbi degressi sunt: satis 
visum omittere insulam et in proximo Campaniae aspici; 
eo venire patres, eques, magna pars plebis, anxii erga 
Seianum, cuius durior congressus, atque eo per ambitum 
et societate consiliorum parabatur. satis constabat auctam 
ei adrogantiam foedum illud in propatulo servitium spe- 
ctanti; quippe Romae sueti discursus, et magnitudine ur- 
bis incertum, quod quisque ad negotium pergat: ibi campo 
aut litore iacentes nullo discrimine, noctem ac diem iuxta 
gratiam aut fastus ianitorum perpetiebantur, donec id 
quoque vetitum; et revenere in urbem trepidi, quos non 
sermone, non visu dignatus erat; quidam male alacres, 
quibus infaustae amicitiae gravis exitus imminebat. 

Ceterum Tiberius neptem Agrippinam, Germanico or- 
tam, cum coram Cn. Domitio tradidisset, in urbe cele- 
brari nuptias iussit; in Domitio super vetustatem generis 
propinquum Caesaribus sanguinem delegerat; nam is aviam 
Octaviam et per eam Augustum avunculum praeferebat. 

Cap. 1. Liviae Augustae mors et elogium. 2. Tiberius etiam 
mortuae iniquus. 3.Seiani potentia crescit. Agrippina et Nero a 
principe aecusantur. 4. 5. in eospopuli favor irato Tiberio. 

Haec gesta coss. C. Rubellio Gemino, C. Fufio Gemino initio 
anni 182. desunt reliqua huius anni, item omnia anni 183 acta, deni- 
que quae anno 184 usque ad mensem Octobrem gesta, quo caesus 
est Seianus. 


RusELL: et Furio consulibus, quorum utrique Gemi- 1 
nus cognomentum erat, Iulia Augusta mortem obiit, aetate 
extrema, nobilitatis per Claudiam familiam et adoptione 
Liviorum Iuliorumque clarissimae. primum ei matrimo- 
nium et liberi fuere cum Tiberio Nerone, qui bello Peru- 
sino profugus, pace inter Sex. Pompeium ac triumviros 
pacta in urbem rediit; exin Caesar cupidine formae aufert 
marito, incertum an invitam, adeo properus ut ne spatio 
quidem ad enitendum dato penatibus suis gravidam in- 
duxerit; nullam posthac subolem edidit, sed sanguini Au- 
gusti per coniunctionem Agrippinae et Germanici adnexa 
communes pronepotes habuit. sanctitate domus priscum 
ad morem, comis ultra quam antiquis feminis probatum; 
mater inpotens, uxor facilis et cum artibus mariti, simu- 
latione filii bene composita. funus eius modicum, testa- 
mentum diu inritum fuit; laudata est pro rostris a C. Cae- 
sare pronepote, qui mox rerum potitus est. 

At Tiberius, quod supremis in matrem officiis defuis- 2 
set, nihil mutata amoenitate vitae magnitudinem negotio- 
rum per litteras excusavit, honoresque memoriae eius ab 
senatu large decretos quasi per modestiam imminuit, pau- 
cis admodum receptis et addito ne caelestis religio decer- 
neretur: sic ipsam maluisse; quin et parte eiusdem epi- 

stulae increpuit amicitias muliebres, Fufium consulem 
oblique perstringens: is gratia Augustae floruerat, aptus 
aliciendis feminarum animis, dicax idem et Tiberium 
acerbis facetiis inridere solitus, quarum apud praepotentes 
in longum memoria est. 

Ceterum ex eo praerupta iam et urgens dominatio; 
nam incolumi Augusta erat adhuc perfugium, quia Tiberio 
inveteratum erga matrem obsequium, neque Seianus au- 
debat auctoritati parentis antire: tune velut frenis exsoluti 
proruperunt, missaeque in Ágrippinam ac Neronem litte- 
rae, quas pridem allatas et cohibitas ab Augusta credidit 
vulgus; haud enim multum post mortem eius recitatae 
suht. verba inerant quaesita asperitate: sed non arma, 
non rerum novarum studium, amores iuvenum et inpudi- 
citiam nepoti obiectabat; in nurum ne id quidem confin- 
gere ausus, adrogantiam oris et contumacem animum in- 
cusavit, magno senatus pavore ac silentio, donec pauci, 
quis nulla ex honesto spes — et publica mala singulis in 
occasionem gratiae trahuntur — ut referretur postulavere, 
promptissimo Cotta Messalino cum atroci sententia. sed 
alis a primoribus, maximeque a magistratibus trepida- 
batur: quippe Tiberius, etsi infense invectus, cetera am- 
bigua reliquerat. 

Fuit in senatu Iunius Rusticus, conponendis patrum 
actis delectus a Caesare, eoque meditationes eius introspi- 
cere creditus: is fatali quodam motu — neque enim ante 
specimen constantiae dederat — seu prava sollertia, dum 
imminentium oblitus incerta pavet, inserere se dubitanti- 
bus ac monere consules ne relationem inciperent; dissere- 
batque brevibus momentis sümma verti; posse quandoque 
domus Germanici ezitium paenitentiae esse seni. simul po- 
pulus effigies Agrippinae ac Neronis gerens circumsistit 
curiam faustisque in Caesarem ominibus falsas litteras et 
principe invito exitium domui eius intendi clamitat; ita 
nihil triste illo die patratum. ferebantur etiam sub nomi- 
nibus consularium fictae in Seianum sententiae, exercen- 
tibus plerisque per occultum atque eo procacius libidinem 
ingeniorum. unde illi ira violentior et materies criminandi: 
spretum dolorem principis ab senatu, descivisse populum; 

audiri iam et legi novas contiones, nova patrum consulta; 


quid reliquum nisi ut caperent ferrum et, quorum imagines 
pro vexillis secuti forent, duces imperatoresque deligerent? 
igitur Caesar repetitis adversum nepotem et nurum pro- 
bris increpitaque per edictum plebe, questus apud patres 
quod fraude unius senatoris imperatoria maiestas elusa 
publice foret, integra tamen sibi cuncta postulavit. nec 
ultra deliberatum quo minus non quidem extrema decer- 
nerent — id enim vetitum — sed paratos ad ultionem vi 
principis impediri testarentur, ** *'* ** 

Maneo libri initio continentur postrema anni 184 acta: Cap. 
1—4. (vulgo V, 6—9) saevitur in Seiani amicos et liberos. 5. (V, 
10) rumor acer magis quam diuturnus de iuvene quodam, qui se 
Drusum, Germanici filium ferebat. 6. (V, 11) discordia consulum 
suffectorum L. Fulcinii Trionis, P. Memmii Reguli. 7. (VI, 1) Ti- 
berii foedae libidines. 8.(2) in Seiani et Liviae memoriam saevi- 
tur. Togonii adulationem princeps irridet, 9. (3) Gallionis inere- 
pat etpunit. Paconianus. 10. (4) Latiaris. dissidium consulum sedat 
Maximus. 11.(5) Cotta Messalinus accusatus. 12. (6) Tiberii con- 
fessio, tyrannorum occulta supplicia. 13. (1) Caecilianus, Servaeus, 
Thermus damnati. delationes erebrae. 14. 15. (8.9) M. Terentiusob 
Seiani amicitiam accusatus egregie et libere se defendit et absol- 
vitur. Vistilius se interimit. plures acervatim accusati. 

16. (10) L. Pisonis pontificis mors et funus. 17. (11) praefectu- 
raeurbis origo etprogressus. 18. (12) de Sibyllinis earminibus con- 
sultatio. 19. (13) seditio Romae ob gravitatem annonae coercita. 
20. (14) equites Romani coniurationis crimine cadunt. 

21. (15) Germanici filiae L. Cassio et M. Vinicio locatae. 22. (16) 
feneratores accusati. repressae usurae. 29. (11) liberalitate Caesa- 
ris fides refecta. 24. 25. (18. 19) iterum accusationes maiestatis et 
omnes societatis cum Seiano rei necati. 

96. (20) C. Caesar Claudiam ducit. Tiberii praesagium de Ser. 
Galba. 27. (21) ars Chaldaea. Thrasyllus. 28. (22) de fato dubita- 
tio. 29. (23) Asinius Gallus obit. mors Drusi miseranda. 30. (24) in 

eum atrox Tiberii animus. 31. (25) Agrippina perit inedia. 32./(96) 
Coeceius Nerva sponte vita decedit. 32. (27) mors Aelii Lamiae, 
Flacci Pomponii, M. Lepidi. 

34. (28) Phoenix in Aegypto visa. super ea narrationes et iu- 
dicia. 35. (29) Labeo sponte moritur invidiam amoliente Tiberio. 
Scaurus damnationem anteit. 36. (30) varii cives urbe exacti. Gae- 
tulicus mira fiducia evadit. 

391. 38. (31. 32) Parthis Artabanum amoturis et petentibus re- 
gem Tiberius dat Phraatem et hóc mortuo Tiridatem destinat. 
Orienti Vitellium praeficit. 39 —41. (33— 935) Parthos Armenii in- 
vadunt, hos Albani Iberique Thessalis orti iuvant. 42.43. (30. 37) 
Artabano in Scythiam profugo Tiridates sufficitur. 44.(38) Romae 
"Tiberius saevire pergit. 45. (39) Poppaeus Sabinus obit. 

46. (40) Mors Vibuleni Agrippae, Tigranis, Aemiliae Lepidae. 
41. (41) Clitas Cappadoces regi suo rebelles reprimit Trebellius. 
48— 50. (42 —44) Tiridates insigne regium accipit, mox procerum 
dissidio pellitur Artabano restituto. 

51. (45) Grave incendium Romae Tiberius liberalitate mitigat. 
Maero Caligulam captat. 52. (46) Tiberius de suecessore deliberat. 
eius praesagium de Caligula. morbum dissimulat. 53. (47) Acutia 
damnatur. Albucilla impietatis in principem defertur. 54. (48) Ar- 
runtius taedio temporum venas resolvit. 55. (49) Papinius se prae- 
eipitat. 56. (50) Tiberius defectionem suam tegit Chariclis medici 
astu compertam. finit oppressus. 57. (51) eius varii casus et mors. 

Gesta haec extremo anno 184 coss. suffectis Trione et Regulo, 
ac deinceps annis sex Cn.Domitio, M. Furio Camillo; Ser. Sulpicio 
Galba, L. CornelioSulla; Paullo Fabio, L. Vitellio ; C. Cestio Gallo, 
M. Servilio Rufo; Q. Plautio, Sex. Papinio; Cn. Acerronio, C. Pon- 
tio coss. 


****** Quattuor et quadraginta orationes super ea re 
*** 


»*** mihi pudorem aut Seiano invidiam allaturum censui. 


versa est fortuna, et ille quidem, qui collegam et gene- 
rum adsciverat, sibi ignoscit: ceteri quem per dedecora 
fovere, cum scelere insectantur; miserius sit ob amicitiam 
accusari an amicum accusare, haud discreverim; non cru- 
delitatem, non clementiam cuiusquam experiar, sed liber 
et mihi ipsi probatus antibo periculum. vos obtestor ne 
memoriam nostri per maerorem quam laeti retineatis, adi- 
ciendo me quoque iis qui fine egregio publica mala effu- 
gerunt.^ tunc singulos, ut cuique adsistere, adloqui ani- 
mus erat, retinens aut dimittens partem diei absumpsit, 
multoque adhuc coetu et cunctis intrepidum vultum eius 
spectantibus, cum superesse tempus novissimis crederent, 

gladio quem sinu abdiderat incubuit. neque Caesar ullis 
criminibus aut probris defunctum insectatus est, cum in 
Blaesum multa foedaque incusavisset. 

Relatum inde de P. Vitellio et Pomponio Secundo: 3 
illum indices arguebant claustra aerarii cui praefectus erat ^ ? 
et militarem pecuniam rebus novis obtulisse; huie a Con- 
sidio, praetura functo, obiectabatur Aelii Galli amicitia, 
qui punito Seiano in hortos Pomponii quasi fidissimum 
ad subsidium perfugisset; neque aliud periclitantibus auxilii 
quam in fratrum constantia fuit, qui vades exstitere. mox 
crebrig prolationibus spem ac metum iuxta gravatus Vi- 
tellius petito per speciem studiorum scalpro levem ictum 
venis intulit vitamque aegritudine animi finivit: at Pom- 
ponius, multa morum elegantia et ingenio inlustri, dum 
adversam fortunam aequus tolerat, Tiberio superstes fuit. 

Placitum posthac ut in reliquos Seiani liberos adver- 4 
teretur, vanescente quamquam plebis ira ac plerisque per^" 
priora supplicia lenitis; igitur portantur in carcerem filius 
imminentium intellegens, puella adeo nescia ut crebro in- 
terrogaret quod ob delictum et quo traheretur; neque factu- 
ram ultra, et posse se puerili verbere moneri. tradunt tempo- 
ris eius auctores, quia triumvirali supplicio adfici virginem 
inauditum habebatur, a carnifice laqueum iuxta conpressam; 
exim oblisis faucibus id aetatis corpora in Gemonias abiecta. 

Per idem tempus Asia atque Achaia exterritae sunt 5 
acri magis quam diuturno rumore, Drusum, Germanici ' 
filium, apud Cycladas insulas, mox in continenti visum: 
et erat iuvenis haud dispari aetate, quibusdam Caesaris 
libertis velut agnitus per dolum; quis comitantibus allicie- 
bantur ignari fama nominis; et promptis Graecorum ani- 
mis ad nova et mira — quippe elapsum custodiae pergere 
ad paternos exercitus Àegyptum aut Syriam invasurum 
fingebant simul credebantque — iam iuventutis concursu, 
iam publicis studiis frequentabatur, laetus praesentibus et 
inanium spe, cum auditum id Poppaeo Sabino; is Mace- 
doniae tum intentus Achaiam quoque curabat. igitur quo 
vera seu falsa antiret, Toronaeum T'hermaeumque sinum 
praefestinans, mox Euboeam, Aegaei maris insulam, et 
Piraeum Atticae orae, dein Corinthiense litus angustias- 

que Isthmi evadit; marique alio Nicopolim, Romanam 
coloniam, ingressus, ibi demum cognoscit sollertius inter- 
rogatum, quisnam foret, dixisse M. Silano genitum, et 
multis sectatorum dilapsis ascendisse navem tamquam 
Italiam peteret; scripsitque haec Tiberio; neque nos ori- 
ginem finemve eius rei ultra comperimus. 
Exitu anni diu aucta discordia consulum erupit; nam 


segnem Regulum ad opprimendos Seiani ministros obli- 
que perstrinxerat: ille, nisi lacesseretur, modestiae reti- 
nens, non modo rettudit collegam, sed ut noxium con- 
iurationis ad disquisitionem trahebat; multisque patrum 
orantibus ponerent odia in perniciem itura, mansere in- 
fensi ac minitantes, donec magistratu abirent. 

Cx. Dourrivs et Caurnpos Scnisoxiavus consulatum inie- 
rant, cum Caesar tramisso quod. Capreas et Surrentum 
interluit freto Campaniam praelegebat, ambiguus an ur- 
bem intraret, seu, quia contra destinaverat, speciem ven- 
turi simulans; et saepe in propinqua degressus, aditis 
iuxta Tiberim hortis saxa rursum et solitudinem maris 
repetiit, pudore scelerum et libidinum, quibus adeo indo- 
mitis exarserat ut more regio pubem ingenuam stupris 
pollueret; nec formam tantum et decora corpora, sed in 
his modestam pueritiam, in aliis imagines maiorum inci- 
tamentum cupidinis habebat, tuncque primum ignota antea 
vocabula reperta sunt sellariorum et spintriarum ex foe- 
ditate loci ac multiplici patientia, praepositique servi, qui 
conquirerent, pertraherent, dona in promptos, minas ad- 
versum abnuentes, et si retinerent propinquus aut parens, 
vim, raptus suaque ipsi libita velut in captos exercebant. 

At Romae principio anni, quasi recens cognitis Liviae 
flagitiis ac non pridem etiam punitis, atroces sententiae 
dicebantur in effigies quoque ac memoriam eius, et bona 
Seiani ablata aerario ut in fiscum cogerentur, tamquam 
referret. Scipiones haec et Silani et Cassii isdem ferme 
aut paulum immutatis verbis, adseveratione multa cense- 
bant, cum repente Togonius Gallus, dum ignobilitatem 
suam magnis nominibus inserit, per deridiculum auditur: 
nam principem orabat deligere senatores, ex quis viginti 

sorte ducti et ferro accincti, quotiens curiam inisset, sa- 
lutem eius defenderent; crediderat nimirum epistulae sub- 
sidio sibi alterum ex consulibus poscentis, ut tutus a 
Capreis urbem peteret. Tiberius tamen, ludibria seriis 
permiscere solitus, egit gratis benivolentiae patrum: sed 
quos omitti posse, quos deligi? semperne eosdem an sub- 
inde alios? et honoribus perfunctos an iuvenes, privatos 
an e magistratibus? quam deinde speciem fore sumentium 
in limine curiae gladios? neque sibi vitam tanti, si armis 
tegenda foret. haec adversus Togonium verbis moderans, 
neque u£ ultra abolitionem sententiae suaderet: at Iunium 
Gallionem, qui censuerat ut praetoriani actis stipendiis 
ius apiscerentur in quattuordecim ordinibus sedendi, vio- 
lenter increpuit, velut coram rogitans quid illi cum militi- 
bus? quos neque dicta imperatoris neque praemia nisi ab 
imperatore accipere par esset; repperisse prorsus quod 
divus Augustus non providerit: an potius discofdiam et 
seditionem a satellite Seiani quaesitam, qua rudes animos 
nomine honoris ad corrumpendum militiae morem propel- 
leret? hoc pretium Gallio meditatae adulationis tulit, sta- 
tim curia, deinde Italia exactus; et quia incusabatur facile 
toleraturus exilium delecta Lesbo, insula nobili et amoena, 
retrahitur in urbem custoditurque domibus magistratuum. 
isdem litteris Caesar Sextium Paconianum praetorium per- 
culit magno patrum gaudio, audacem, maleficum, omnium 
secreta rimantem delectumque ab Seiano cuius ope dolus 
C. Caesari pararetur. quod postquam patefactum, proru- 
pere concepta pridem odia, et summum supplicium de- 
cernebatur, ni professus indicium foret. ut vero Latinium 
Latiarem ingressus est, accusator ac reus iuxta invisi 
gratissimum spectaculum praebebantur. Latiaris, ut ret- 
tuli, praecipuus olim cireumveniendi Titii Sabini et tunc 
luendae poenae primus fuit. inter quae Haterius Agrippa 
consules anni prioris invasit, cur mutua accusatione in- 
tenta nunc silerent: metum prorsus et noxiam conscien- 
tiae pro foedere habere; at non patribus reticenda quae 
audivissent. Regulus manere tempus ultionis, seque coram 
principe exsecuturum; Trio aemulationem inter collegas 
et si qua discordes iecissent, melius oblitterari respondit; 

urgente Agrippa Sanquinius Maximus, e consularibus, 
oravit senatum ne curas imperatoris conquisitis insuper 
acerbitatibus augerent: sufficere ipsum statuendis remediis. 
sic Regulo salus et Trioni dilatio exitii quaesita: Haterius 
invisior fuit, quia somno aut libidinosis vigiliis marcidus et 
ob segnitiam quamvis crudelem principem non metuens 
inlustribus viris perniciem inter ganeam ac stupra medi- 
tabatur. 

Exim Cotta Messalinus, saevissimae cuiusque senten- 
tiae auctor eoque inveterata invidia, ubi primum facultas 
data, arguitur pleraque: Gaiam Caesarem quasi incertae 
virilitatis, et cum die natali Augustae inter sacerdotes 
epularetur, novendialem eam cenam dixisse; querensque 
de potentia M". Lepidi ac L. Arruntii, cum quibus ob rem 
pecuniariam disceptabat, addidisse: illos quidem senatus, 
me autem tuebitur Tiberiolus meus.* neque cuncta a pri- 
moribus civitatis revincebatur, iisque instantibus ad im- 
peratorem provocavit: nec multo post litterae adferuntur, 
quibus in modum defensionis, repetito inter se atque Cot- 
tam amicitiae principio crebrisque eius officiis commemo- 
ratis, ne verba prave detorta neu convivalium fabularum 
simplicitas in crimen duceretur postulavit. 

Insigne visum est earum Caesaris litterarum initium; 
nam his verbis exorsus est: ,quid scribam vobis, patres 
conscripti, aut quomodo scribam aut quid omnino non 
scribam hoc tempore, di me deaeque peius perdant quam 
perire me cotidie sentio, si scio: adeo facinora atque 
flagitia sua ipsi quoque in supplicium verterant. neque 
frustra praestantissimus sapientiae firmare solitus est, si 
recludantur tyrannorum mentes, posse aspici laniatus et 
ictus, quando, ut corpora verberibus, ita saevitia, libidine, 
malis consultis animus dilaceretur: quippe Tiberium non 
fortuna, non solitudines protegebant quin tormenta pecto- 
ris suasque ipse poenas fateretur. 

Tum facta patribus potestate statuendi de Caeciliano 
senatore, qui plurima adversum Cottam prompserat, pla- 
citum eandem poenam inrogari quam in Aruséium et San- 
quinium, accusatores L. Arruntii; quo non aliud honori- 
ficentius Cottae evenit, qui nobilis quidem, sed egens ob 

luxum, per flagitia infamis, sanctissimis Arruntii artibus 
dignitate ultionis aequabatur. 

Q. Servaeus posthae et Minucius Thermus inducti, 
Servaeus praetura functus et quondam Germanici comes, 
Minucius equestri loco, modeste habita Seiani amicitia; 
unde illis maior miseratio. contra Tiberius praecipuos ad 
scelera increpans, admonuit C. Cestium patrem dicere se- 
natui quae sibi scripsisset; suscepitque Cestius accusatio- 
nem. quod maxime exitiabile tulere illa tempora, cum pri- 
mores senatus infimas etiam delationes exercerent, alii 
propalam, multi per occultum; neque discerneres alienos 
a coniunctis, amicos ab ignotis, quid repens aut vetustate 
obscurum: perinde in foro, in convivio quaqua de re lo- 
cuti incusabantur, ut quis praevenire et reum destinare 
properat, pars ad subsidium sui, plures infecti quasi vali- 
tudine et contactu. sed Minucius et Servaeus damnati in- 
dicibus accessere, tractique sunt in casum eundem Iulius 
Africanus e Santonis, Gallica civitate, Seius Quadratus: 
originem non repperi; neque sum ignarus a plerisque scri- 
ptoribus omissa multorum pericula et poenas, dum copia 
fatiscunt aut quae ipsis nimia et maesta fuerant, ne pari 
taedio lecturos adficerent verentur: nobis pleraque digna 
cognitu obvenere, quamquam ab aliis incelebrata. 

Nam ea tempestate qua Seiani amicitiam ceteri falso 
exuerant, ausus est eques Romanus, M. Terentius, ob id 


14 

reus, amplecti, ad hunc modum apud senatum ordiendo: : 


»Fortunae quidem meae fortasse minus expediat adgno-- 


scere crimen quam abnuere; sed utcumque casura res est, 
fatebor et fuisse me Seiano amicum, et ut essem;expe- 
tisse, et postquam adeptus eram laetatum. videram ocolle- 
gam patris regendis praetoris cohortibus, mox urbis et 
militiae munia simul obeuntem; illius propinqui et adfines 
honoribus augebantur; ut quisque Seiano intimus, ita ad 
Caesaris amicitiam validus; contra quibus infensus esset, 
metu ac sordibus conflictabantur. nec quemquam exemplo 
adsumo: cunctos qui novissimi consilii expertes fuimus, meo 
unius discrimine defendam: non enim Seianum Vulsinien- 
sem, sed Claudiae et Iuliae domus partem, quas adfini- 
tate occupaverat, tuum, Caesar, generum, tui consulatus 

socium, tua officia in re publica capessentem colebamus. 
non est nostrum aestimare quem supra ceteros et quibus 
de causis extollas: tibi summum rerum iudicium di de- 
dere, nobis obsequii gloria relicta est. spectamus porro 
quae coram habentur, cui ex te opes, honores, quis plu- 
rima iuvandi nocendive potentia; quae Seiano fuisse nemo 
negaverit: abditos principis sensus, et si quid occultius 
parat, exquirere inlicitum, anceps; nec ideo adsequare. ne, 
patres conscripti, ultimum Seiani diem, sed sedecim an- 
nos cogitaveritis: etiam Satrium atque Pomponium vene- 
rabamur; libertis quoque ac ianitoribus eius notescere pro 
magnifico accipiebatur. quid ergo? indistincta haec defen- 
sio et promisca dabitur? immo iustis terminis dividatur: 
insidiae in rem publicam, consilia caedis adversum impe- 
ratorem puniantur: de amicitia et officiis idem finis et te, 
Caesar, et nos absolverit.* 

15 Constantia orationis, et quia repertus erat qui efferret 

9) quae omnes animo agitabant, eo usque potuere ut accu- 
satores eius, additis quae ante deliquerant, exilio aut 
morte multarentur. 

Secutae dehinc Tiberii litterae in Sex. Vistilium prae- 
torium, quem Druso fratri percarum in cohortem suam 
transtulerat: causa offensionis Vistilio fuit, seu composu- 
erat quaedam in C. Caesarem ut impudicum, sive ficto 
habita fides. atque ob id convictu principis prohibitus cum 
senili manu ferrum temtavisset, obligat venas; precatus- 
que per codicillos, immiti rescripto, venas resolvit. 

Acervatim ex eo Annius Pollio, Appius Silanus Scauro 
Mamerco simul ac Sabino Calvisio maiestatis postulantur, 
et Vinicianus Pollioni patri adiciebatur, clari genus et qui- 
dam summis honoribus; contremuerantque pgtres — nam 
quotus quisque adfinitatis aut amicitiae tot inlustrium vi- 
rorum expers erat? — ni Celsus, urbanae cohortis tribunus, 
tum inter indices, Appium et Calvisium discrimini ex- 
emisset. Caesar Pollionis ac Viniciani Scaurique causam, 
ut ipse cum senatu nosceret, distulit, datis quibusdam in 
Scaurum tristibus notis. 

16 — Ne feminae quidem exsortes periculi: quia occupandae 
9? rei publicae argui non poterant, ob lacrimas incusabantur; 


ANNALIUM LIB. VI. 15—18. (9—12.) 161 
p. Ch. 32. 


necataque est anus Vitia, Fufii Gemini mater, quod filii 
necem flevisset. 

Haec apud senatum. nec secus apud principem Vescu- 
larius Flaccus ac Iulius Marinus ad mortem aguntur, e 
vetustissimis familiarium, Rhodum secuti et apud Capreas 
individui, Vescularius insidiarum in Libonem. internun- 
tius: Marino participe Seianus Curtium Atticum oppres- 


serat; quo laetius acceptum sua exempla in consultores 
recidisse. 


Per idem tempus L. Piso pontifex, rarum in tanta cla- 
ritudine, fato obiit, nullius servilis sententiae sponte auctor, 
et quotiens necessitas ingrueret, sapienter moderans; pa- 
trem ei censorium fuisse memoravi; aetas ad octogesi- 
mum annum processit; decus triumphale in Thraecia me- 
ruerat; sed praecipua ex eo gloria, quod praefectus urbi 
recens continuam potestatem et insolentia parendi gravio- 
rem mire temperavit. 

Namque antea profectis domo regibus ac mox magi- di 
stratibus, ne urbs sine imperio foret, in tempus deligeba- 
tur qui ius redderet ac subitis mederetur; feruntque ab 
Romulo Dentrem Romulium, post ab Tullo Hostilio Nu- 
mam Marcium et ab Tarquinio Superbo Spurium Lucre- 
tium inpositos. dein consules mandabant, duratque simu- 
lacrum, quotiens ob ferias Latinas praeficitur qui consu- 
lare munus usurpet. ceterum Augustus bellis. civilibus 
Cilnium Maecenatem, equestris ordinis, cunctis apud Ro- 
mam atque Italiam praeposuit; mox rerum potitus ob 
magnitudinem populi ac tarda legum auxilia sumpsit e 
consularibus qui coerceret servitia et quod civium audacia 
turbidum, nisi vim metuat: primusque Messala Corvinus 
eam potestatem et paucos intra dies finem accepit, quasi 
nescius exercendi; tum Taurus Statilius, quamquam pro- 
vecta aetate, egregie toleravit; dein Piso viginti per annos 
pariter probatus, publico funere ex decreto senatus cele- 
bratus est. 

Relatum inde ad patres a Quintiliano, tribuno plebei, 18 

: i. e . rs 2) 
de libro Sibyllae, quem Caninius Gallus quindecimvirum 
recipi inter ceteros eiusdem vatis et ea de re senatus con- 
sultum postulaverat. quo per discessionem facto misit lit- 

teras Caesar, modice tribunum increpans, ignarum anti- 
qui moris ob iuventam: Gallo exprobrabat quod scientiae 
caerimoniarumque vetus incerto auctore, ante sententiam 
collegii, non, ut adsolet, lecto per magistros aestimatoque 
carmine, apud ihfrequentem senatum egisset. simul com- 
monefecit, quia multa vana sub nomine celebri vulgaban- 
tur, sanxisse Augustum, quem intra diem ad praetorem 
urbanum deferrentur, neque habere privatim liceret. quod a 
maioribus quoque decretum erat post exustum [sociali bello] 
Capitolium, quaesitis Samo, Ilio, Erythris, per Africam 
etiam ac Siciliam et Italicas colonias carminibus Sibyllae, 
una seu plures fuere, datoque sacerdotibus negotio, quan- 
tum humana ope potuissent, vera discernere. igitur tunc 
quoque notioni quindecimvirum is liber subicitur. 

Isdem consulibus gravitate annonae iuxta seditionem 
ventum, multaque et plures per dies in theatro licentius 
efflagitata quam solitum adversum imperatorem. quis com- 
motus incusavit magistratus patresque quod non publica 
auctoritate populum coereuissent, addiditque quibus ex 
provinciis e£ quanto maiorem quam Augustus rei frumen- 
tariae copiam advectaret. ita castigandae plebi composi- 
tum senatus consultum prisca severitate, neque segnius 
consules edixere. silentium ipsius non civile, ut credide- 
rat, sed in superbiam accipiebatur. 

Fine anni Geminius, Celsus, Pompeius, equites Ro- 
mani, cecidere coniurationis crimine; ex quis Geminius 
prodigentia opum ac mollitia vitae amicus Seiano, nihil 
ad serium, et Iulius Celsus tribunus in vinclis laxatam 
catenam et cireumdatam in diversum tendens suam ipse 
cervicem perfregit. at Rubrio Fabato, tamquam despera- 
tis rebus Romanis Parthorum ad misericordiam fugeret, 
custodes additi: sane is repertus apud fretum Siciliae re- 
tractusque per centurionem nullas probabiles causas lon- 
ginquae peregrinationis adferebat; mansit tamen incolu- 
mis, oblivione magis quam clementia. 

Szn. Garsa, L. SurrA consulibus diu quaesito quos 
neptibus suis maritos destinaret Caesar, postquam insta- 
bat virginum aetas, L. Cassium, M. Vinicium legit. Vi- 
nicio oppidanum genus: Calibus ortus, patre atque avo 

consularibus, cetera equestri familia erat, mitis ingenio et 
comptae facundiae. Cassius, plebeii Romae generis, verum 
antiqui honoratique, et severa patris disciplina eductus, 
facilitate saepius quam industria commendabatur: huic 
Drusillam, Vinicio Iuliam Germanico genitas coniungit 
superque ea re senatui scribit, levi cum honore iuvenum. 
dein redditis absentiae causis admodum vagis flexit ad 
graviora et offensiones ob rem publicam coeptas, utque 
Macro praefectus tribunorumque et centurionum pauci se- 
cum introirent, quotiens curiam ingrederetur, petivit: facto- 
que large et sine praescriptione generis aut numeri senatus 
consulto ne tecta quidem urbis, adeo publicum consilium 
numquam adiit, deviis plerumque itineribus ambiens pa- 
triam et declinans. 

Interea magna vis accusatorum in eos inrupit, qui pe- 2? 

k . s : (6) 
cunias faenore auctitabant, adversum legem dictatoris Cae- 
saris, qua de modo credendi possidendique intra Italiam 
cavetur, omissam olim, quia privato usui bonum publicum 
postponitur. sane vetus urbi faenebre malum et seditio- 
num discordiarumque creberrima causa, eoque cohibeba- 
tur antiquis quoque et minus corruptis moribus: nam 
primo duodecim tabulis sanctum ne quis unciario faenore 
amplius exerceret, cum antea ex libidine locupletium agi- 
taretur; dein rogatione tribunicia ad semuncias redactum; 
postremo vetita versura; multisque plebis scitis obviam 
itum fraudibus, quae totiens repressae miras per artes 
rursum oriebantur. sed tum Gracchus praetor, cui ea quae- 
stio evenerat, multitudine periclitantium subactus rettulit 
ad senatum, trepidique patres — neque enim quisquam tali 
culpa vacuus — veniam a principe petivere, et concedente 
annus in posterum sexque menses dati, quis secundum 
iussa legis rationes familiares quisque componerent. hinc m 
inopia rei nummariae, commoto simul omnium aere alieno, ic: 
et quia tot damnatis bonisque eorum divenditis signatum 
argentum fisco vel aerario attinebatur. ad hoc senatus prae- 
scripserat, duas quisque faenoris partes in agris per Ita- 
liam conlocaret; sed creditores in solidum appellabant, nec 
decorum appellatis minuere fidem: ita primo concursatio 
et preces; dein strepere praetoris tribunal; eaque quae re- 

medio quaesita, venditio et emptio, in contrarium mutari, 
quia faeneratores omnem pecuniam mercandis agris con- 
diderant. copiam vendendi secuta vilitate, quanto quis 
obaeratior, aegrius distrahebant; multique fortunis pro- 
volvebantur, eversio rei familiaris dignitatem ac famam 
praeceps dabat, donec tulit opem Caesar disposito per 
mensas milies sestertio factaque mutuandi copia sine usu- 
ris per triennium si debitor populo in duplum praediis ca- 
visset. sic refecta fides, et paulatim privati quoque credi- 
tores reperti; neque emptio agrorum exercita ad formam 
senatus consulti, acribus, ut ferme talia, initiis, incu- 
rioso fine. 

Dein redeunt priores metus postulato maiestatis Con- 
sidio Proculo; qui nullo pavore diem natalem celebraris 
raptus in curiam pariterque damnatus interfectusque, et 
sorori eius Sanciae aqua atque igni interdictum, accusante 
Q. Pomponio: is moribus inquies haec et huiuscemodi a 
se factitari praetendebat, ut parta apud principem gratia 
periculis Pomponii Secundi fratris mederetur. etiam in 
Pompeiam Macrinam exilium statuitur, cuius maritum 
Argolicum, socerum Laconem, e primoribus Achaeorum, 
Caesar adflixerat; pater quoque, inlustris eques Romanus, 
ac frater praetorius, cum damnatio instaret, se ipsi inter- 
fecere: datum erat crimini quod Theophanen Mitylenaeum, 
proavum eorum, Cn. Magnus inter intimos habuisset, 
quodque defuncto Theophani caelestes honores Graeca 
adulatio tribuerat. 

Post quos Sex. Marius, Hispaniarum ditissimus, de- 
fertur incestasse filiam et saxo Tarpeio deicitur; ac ne 
dubium haberetur magnitudinem pecuniae malo vertisse, 
aurarias elus, quamquam publicarentur, sibimet Tiberius 
seposuit. inritatusque suppliciis cunctos, qui carcere atti- 
nebantur accusati societatis cum Seiano, necari iubet: 
iacuit inmensa strages, omnis. sexus, omnis aetas, inlu- 
stres, ignobiles, dispersi aut aggerati; neque propinquis 
aut amicis adsistere, inlacrimare, ne visere quidem diutius 
dabatur; sed circumiecti custodes et in maerorem cuius- 
que intenti corpora putrefacta adsectabantur, dum in Ti- 
berim traherentur, ubi fluitantia aut ripis adpulsa non 

cremare quisquam, non contingere: interciderat sortis hu- 
manae commercium vi metus, quantumque saevitia glisce- 
ret, miseratio arcebatur. 

Sub idem tempus C. Caesar, discedenti Capreas avo 
comes, Claudiam, M. Silani filiam, coniugio accepit, im- 
manem animum subdola modestia tegens, non damnatione 
matris, non exiáio fratrum rupta voce; qualem diem Ti- 
berius induisset, pari habitu, haud multum distantibus 
verbis; unde mox scitum Passieni oratoris dictum percre- 
bruit, neque meliorem umquam servum neque deteriorem 
dominum fuisse. 

Non omiserim praesagium Tiberi de Servio Galba 
tum consule; quem accitum et diversis sermonibus per- 
temptatum postremo Graecis verbis in hanc sententiam 
adlocutus [est]: et tu, Galba, quandoque degustabis im- 
perium,* seram ac brevem potentiam significans, scientia 
Chaldaeorum artis, cuius apiscendae otium apud Rhodum, 
magistrum Thrasullum habuit, peritiam eius hoc modo 
expertus. quotiens super tali negotio consultaret, edita do- 
mus parte ac liberti unius conscientia utebatur; is littera- 
rum ignarus, corpore valido, per avia ac derupta — nam 
saxis domus imminet — praeibat eum cuius artem experiri 
Tiberius statuisset, et regredientem, si vanitatis aut frau- 
dum suspicio incesserat, in subiectum mare praecipitabat, 
ne index arcani existeret. igitur Thrasullus isdem rupibus 
inductus postquam percontantem commoverat, imperium 
ipsi et futura solerter patefaciens, interrogatur an suam 
quoque genitalem horam comperisset; quem tum annum, 
qualem diem haberet. ille positus siderum ac spatia di- 
mensus, haerere primo, dein pavescere, et quantum intro- 
spiceretí, magis ac magis trepidus admirationis et metus, 
postremo exclamat ambiguum sibi ac prope ultimum discri- 
men instare: tum complexus eum Tiberius praescium pe- 
riculorum et incolumem fore gratatur; quaeque dixerat, 
oracli vice accipiens, inter intimos amicorum tenet. 

Sed mihi haec ac talia audienti in incerto iudicium 
est, fatone res mortalium et necessitate immutabili an forte 
volvantur; quippe sapientissimos veterum, quique sectam 
eorum aemulantur, diversos reperias, ac multis insitam 

opinionem non initia nostri, non finem, non denique ho- 
mines dis curae; ideo creberrime tristia in bonos, laeta 
apud deteriores esse; contra alii fatum quidem congruere 
rebus putant, sed non e vagis stellis, verum apud prin- 
cipia et nexus naturalium causarum; ac tamen electionem 
vitae nobis relinquunt, quam ubi elegeris, certum immi- 
nentium ordinem; neque mala vel bona quae vulgus pu- 
tet: multos qui conflictari adversis videantur, beatos, at 
plerosque quamquam magnas per opes miserrimos, si illi 
gravem fortunam constanter tolerent, hi prospera incon- 
sulte utantur. ceterum plurimis mortalium non eximitur 
quin primo cuiusque ortu ventura destinentur; sed quae- 
dam secus, quam dicta sint, cadere, fallaciis ignara dicen- 
tium: ita corrumpi fidem artis, cuius clara documenta et 
antiqua aetas et nostra tulerit. quippe a filio eiusdem 
Thrasulli praedictum Neronis imperium in tempore me- 
morabitur, ne nunc incepto longius abierim. 

AD Isdem consulibus Asinii Galli mors vulgatur, quem 
egestate cibi peremptum haud dubium, sponte vel neces- 
sitate, incertum habebatur; consultusque Caesar an sepe- 
liri sineret, non érubuit permittere ultroque incusare casus 
qui reum abstulissent, antequam coram convinceretur: 
scilicet medio triennio defuerat tempus subeundi iudicium 
consulari seni, tot consularium parenti. Drusus deinde ex- 
stinguitur, cum se miserandis alimentis, mandendo e cu- 
bili tomento, nonum ad diem detinuisset. tradidere quidam 
praescriptum fuisse Macroni, si arma ab Seiano tempta- 
rentur, extractum custodiae iuvenem — nam in palatio at- 
tinebatur — ducem populo imponere. mox quia rumor ince- 
debat fore ut nuru ac nepoti conciliaretur Caesar, sae- 

2e viiam quam paenitentiam maluit. quin et invectus in 
defunctum probra corporis, exitiabilem in suos, infensum 
rei publicae animum obiecit recitarique factorum dicto- 
rumque eius descripta per dies iussit; quo non aliud atro- 
cius visum: adstitisse tot per annos qui vultum, gemitus, 
occultum etiam murmur exciperent, et potuisse avum 
audire, legere, in publicum promere, vix fides, nisi quod 
Attii centurionis et Didymi liberti epistulae servorum no- 
mina praeferebant, ut quis egredientem cubiculo Drusum 

pulsaverat, exterruerat; etiam sua verba centurio saevitiae 
plena, tamquam egregium, vocesque deficientis adiecerat, 
quis primo [alienationem mentis simulans] quasi per de- 
mentiam funesta Tiberio, mox, ubi exspes vitae fuit, me- 
ditatas compositasque diras imprecabatur, ut quemadmo- 
dum nurum filiumque fratris et nepotes domumque omnem 
caedibus complevisset, ita poenas nomini generique maio- 
rum et posteris exsolveret. obturbabant quidem patres 
specie detestandi, sed penetrabat pavor et admiratio, cal- 
lidum olim et tegendis sceleribus obscurum huc confiden- 
tiae venisse, ut tamquam dimotis parietibus ostenderet 
nepotem sub verbere centurionis, inter servorum ictus, ex- 
trema vitae alimenta frustra orantem. 

Nondum is dolor exoleverat, cum de Agrippina audi- 
tum, quam interfecto Seiano spe sustentatam provixisse 
reor, et postquam nihil de saevitia remittebatur, voluntate 
exstinctam, nisi si negatis alimentis adsimulatus est finis, 
qui videretur sponte sumptus: enimvero Tiberius foedis- 
simis criminationibus exarsit, impudicitiam arguens et A si- 
nium Gallum adulterum, eiusque morte ad taedium vitae 
conpulsam; sed Agrippina aequi inpatiens, dominandi 
avida, virilibus curis feminarum vitia exuerat. eodem die 
defunctam, quo biennio ante Seianus poenas luisset, me- 
moriaeque id prodendum addidit Caesar, iactavitque quod 
non laqueo strangulata neque in Gemonias proiecta foret. 
actae ob id grates decretumque ut quintumdecimum kal. 
Novembris, utriusque necis die, per omnis annos donum 
Iovi sacraretur. . 

Haud multo post Cocceius Nerva, continuus principis, 
omnis divini humanique iuris sciens, integro statu, cor- 
pore inlaeso, moriendi consilium cepit; quod ut Tiberio 
cognitum, adsidere, causas requirere, addere preces, fa- 
teri postremo grave conscientiae, grave famae suae, si 
proximus amicorum nullis moriendi rationibus vitam fu- 
geret: aversatus sermonem Nerva abstinentiam cibi con- 
iunxit. ferebant gnari cogitationum eius, quanto propius 
mala rei publicae viseret, ira et metu, dum integer, dum 
intemptatus, honestum finem voluisse. 

Ceterum Agrippinae pernicies, quod vix credibile, Plan- 

cinam traxit. nupta olim Cn. Pisoni et palam laeta morte 
Germanici, cum Piso caderet, precibus Augustae nec mi- 
nus inimicitiis Agrippinae defensa erat: ut odium et gratia 
desiere, ius valuit, petitaque criminibus haud ignotis sua 
manu sera magis quam inmerita supplicia persolvit. 

Tot luctibus funesta civitate pars maeroris fuit quod 
Iulia, Drusi filia, quondam Neronis uxor, denupsit in do- 
mum Rubellii Blandi, cuius avum Tiburtem, equitem Ro- 
manum plerique meminerant. 

Extremo anni mors Aelii Lamiae funere censorio ce- 
lebrata, qui administrandae Syriae imagine tandem exso- 
lutus urbi praefuerat. genus illi decorum, vivida senectus; et 
non permissa provincia dignationem addiderat. exih Flacco 
Pomponio, Syriae propraetore, defuncto recitantur Caesa- 
ris litterae, quis incusabat egregium quemque et regendis 
exercitibus idoneum abnuere id munus,-seque ea neces- 
situdine ad preces cogi, per quas consularium aliqui ca- 
pessere provincias adigerentur, oblitus Arruntium, ne in 
Hispaniam pergeret, decimum iam annum attineri. obit 
eodem anno et M*. Lepidus, de cuius moderatione atque 
sapientia in prioribus libris satis conlocavi; neque nobili- 
tas diutius demonstranda est: quippe Aemilium genus fe- 
cundum bonorum civium, et qui eadem familia eorruptis 
moribus, inlustri tamen fortuna egere. 

Pauro Fasio, L. Vrreruio consulibus post longum eae- 
culorum ambitum avis phoenix in Aegyptum venit prae- 
buitque materiem doctissimis indigenarum et Graecorum 
multa super eo miraculo disserendi: de quibus congruunt 
et plura ambigua sed cognitu non absurda promere libet. 
sacrum Soli id animal et ore ac distinctu pinnarum a ce- 
teris avibus diversum consentiunt qui formam eius effin- 
cere; de numero annorum varia traduntur: maxime vul- 
gatum quingentorum spatium; sunt qui adseverent mille 
quadringentos sexaginta unum interici, prioresque alites 
Sesoside primum, post Amaside dominantibus, dein Pto- 
lemaeo qui ex Macedonibus tertius regnavit, in civitatem 
cui Heliopolis nomen advolavisse, multo ceterarum volu- 
crum comitatu novam faciem mirantium. sed antiquitas 
quidem obscura: inter Ptolemaeum ac Tiberium minus 

ducenti quinquaginta anni fuerunt; unde nonnulli falsum 
hune phoenicem neque Arabum e terris credidere, nihilque 
usurpavisse ex his quae vetus memoria firmavit: confecto 
quippe annorum numero, ubi mors propinquet, suis in 
terris struere nidum eique vim genitalem adfundere, ex 
qua fetum oriri; et primam adulto curam sepeliendi patris, 
neque id temere, sed sublato murrae pondere temptatoque 
per longum iter, ubi par oneri, par meatui sit, subire pa- 
trium corpus inque Solis aram perferre atque adolere. 
haec incerta et fabulosis aucta: ceterum aspici aliquando 
in Aegypto eam volucrem non ambigitur. 


At Romae caede continua Pomponius Labeo, quem- 2? 


praefuisse Moesiae rettuli, per abruptas venas sanguinem 
effudit; aemulataque est coniunx Paxaea; nam promptas 
eiusmodi mortes metus carnificis faciebat, et quia damnati 
publicatis bonis sepultura prohibebantur, eorum qui de se 
statuebant humabantur corpora, manebant testamenta, pre- 
tium festinandi. sed Caesar missis ad senatum litteris 
disseruit morem fuisse maioribus, quotiens dirimerent ami- 
citias, interdicere domo eumque finem gratiae ponere: id 
se repetivisse in Labeone, atque illum, quia male admi- 
nistratae provinciae aliorumque criminum urgebatur, cul- 
pam invidia velavisse, frustra conterrita uxore, quam etsi 
nocentem, periculi tamen expertem fuisse. Mamercus dein 
Scaurus rursum postulatur, insignis nobilitate et orandis 
causis, vita probrosus; nihil hune amicitia Seiani, sed la- 
befecit haud minus validum ad exitia Macronis odium, 
qui easdem artes occultius exercebat; detuleratque argu- 
mentum tragoediae a Scauro scriptae, additis versibus qui 
in Tiberium flecterentur: verum ab Servilio et Cornelio 
accusatoribus adulterium Liviae, magorum sacra obiecta- 
bantur. Scaurus, ut dignum veteribus Aemiliis, damna- 
tionem anteit, hortante Sextia uxore, quae incitamentum 
mortis et particeps fuit. 


29) 


Ac tamen accusatores, si facultas incideret, poenis ide d 


ficiebantur, ut Servilius Corneliusque perdito Scauro fa- 
mosi, quia pecuniam a Vario Ligure omittendae delationis 
ceperant, in insulas interdicto igni atque aqua demoti 
sunt. et Abudius Ruso, functus aedilitate, dum Lentulo 

Gaetulico, sub quo legioni praefuerat, periculum facessit, 
quod is Seiani filium generum destinasset, ultro damna- 
tur atque urbe exigitur. Gaetulicus ea tempestate supo- 
rioris Germaniae legiones curabat mirumque amorem ad- 
secutus erat; effusae clementiae, modicus severitate et 
proximo quoque exercitui per L. Apronium socerum non 
ingratus; unde fama constans ausum mittere ad Caesa- 
rem litteras, adfinitatem sibi cum Seiano haud sponte, sed 
consilio Tiberii coeptam; perinde se quam Tiberium falli 
potuisse, neque errorem eundem illi sine fraude, aliis exi- 
tio habendum: sibi fidem integram et, si nullis insidiis pe- 
teretur, mansuram; successorem non aliter quam indicium 
mortis accepturum: firmarent velut foedus, quo princeps 
ceterarum rerum poteretur, ipse provinciam retineret. haec, 
mira quamquam, fidem ex eo trahebant, quod unus om- 
nium Seiani adfinium incolumis multaque gratia mansit, 
reputante Tiberio publicum sibi odium, extremam aeta- 
tem, magisque fama quam vi stare res suas. 

C. Czsrio, M. Sznvizj0. consulibus nobiles Parthi in 
urbem venere, ignaro rege Ártabano: is metu Germanici 
fidus Romanis, aequabilis in suos, mox superbiam in nos, 
saevitiam in populares sumpsit, fretus bellis, quae secunda 
adversum circumiectas nationes exercuerat, et senectutem 
Tiberii ut inermem despiciens avidusque Armeniae, cui 
defuncto rege Artaxia Arsacen, liberorum suorum veter- 
rimum, inposuit, addita contumelia et missis qui gazam a 
Vonone relictam in SyriaCiliciaque reposcerent; simul ve- 
teres Persarum ac Macedonum terminos, seque invasurum 
possessa Cyro et post Alexandro per vaniloquentiam ac 
minas iaciebat. sed Parthis mjttendi secretos nuntios va- 
lidissimus auctor fuit Sinnaces, insigni familia ac perinde 
opibus, et proximus huie Abdus, ademptae virilitatis (non 
despectum id apud barbaros, ultroque potentiam habet): 
ii adscitis et aliis primoribus, quia neminem gentis Arsa- 
cidarum summae rei inponere poterant, interfectis ab Ar- 
tabano plerisque aut nondum adultis, Phraaten, regis 
Phraatis filium, Roma poscebant: nomine tantum et auctore 
opus, ut sponte Caesaris, ut genus Arsacis ripam apud 
Euphratis cerneretur. 

Cupitum id dibérion ornat Phraaten accingitque pater- i 


num ad fastigium, destinata retinens, consiliis et astu res 
externas moliri, arma procul habere. interea cognitis in- 
sidis Artabanus tardari metu, modo cupidine vindictae 
inardescere: et barbaris cunctatio servilis, statim exequi 
regium videtur: valuit tamen utilitas, ut Abdum specie 
amicitiae vocatum ad epulas lento veneno inligaret, Sin- 
nacen dissimulatione ac donis, simul per negotia morare- 
tur. et Phraates apud Syriam dum omisso cultu Romano, 
cui per tot annos insueverat, instituta Parthorum sumit, 
patris moribus impar morbo absumptus est. sed non Ti- 
berius omisit incepta: Tiridatem sanguinis eiusdem aemu- 
lum Artabano, reciperandaeque Armeniae Hiberum Mi- 
thridaten deligit conciliatque fratri Pharasmani, qui gentile 
imperium obtinebat; et cunctis quae apud Orientem para- 
bantur L. Vitellium praefecit. eo de homine haud sum 
ignarus sinistram in urbe famam, pleraque foeda memo- 
rari; ceterum regendis provinciis prisca virtute egit: unde 
regressus et formidine C. Caesaris, familiaritate Claudii 
turpe in servitium mutatus exemplar apud posteros adu- 
latori dedecoris habetur, cesseruntque prima postremis, 
et bona iuventae senectus flagitiosa oblitteravit. 


At ex regulis prior Mithridates Pharasmanem perpulit 59 3x 


dolo et vi conatus suos iuvare, repertique corruptores mi- 
nistros Ársacis multo auro ad scelus cogunt; simul Hiberi 
magnis copiis Ármeniam inrumpunt et urbe Artaxata po- 
tiuntur. quae postquam Artabano cognita, filium Orodem 
ultorem parat; dat Parthorum copias, mittit qui auxilia 
mercede facerent; contra Pharasmanes adiungere Albanos, 
accire Sarmatas, quorum sceptuchi utrimque donis acceptis 
more gentico diversa induere. sed Hiberi locorum potentes 
Caspia via Sarmatam in Armenios raptim effundunt. at 
qui Parthis adventabant, facile arcebantur, cum alios in- 
cessus hostis clausisset, unum reliquum, mare inter et ex- 
tremos Albanorum montes, aestas impediret, quia flati- 
bus etesiarum implentur vada: hibernus auster revolvit 
fluctus, pulsoque introrsus freto brevia litorum nudantur. 


interim Oroden sociorum inopem auctus auxilio Pharas- an 


manes vocare ad pugnam et detrectantem incessere, ad- 

equitare castris, infensare pabula; ac saepe in modum ob- 
sidii stationibus cingebat, donec Parthi contumeliarum 
insolentes circumsisterent regem, poscerent proelium. at- 
que illis sola in equite vis: Pharasmanes et pedite valebat; 
nam Hiberi Álbanique saltuosos locos incolentes duritiae 
patientiaeque magis insuevere, feruntque se Thessalis or- 
tos, qua tempestate Iaso post avectam Medeam genitos- 
que ex ea liberos inanem mox regiam Áeetae vacuosque 
Colchos repetivit; multaque de nomine eius et oraclum 
Phrixi celebrant; nec quisquam ariete sacrificaverit, cre- 
dito vexisse Phrixum, sive id animal seu navis insigne 
fuit. ceterum directa utrimque acie Parthus imperium 
Orientis, claritudinem Arsacidarum contraque ignobilem 
Hiberum mercenario milite disserebat; Pharasmanes inte- 
gros semet a Parthico dominatu, quanto maiora peterent, 
plus decoris victores aut, si terga darent, flagitii atque 
periculi laturos; simul horridam suorum aciem, picta auro 
Medorum agmina; hinc viros, inde praedam ostendere. 


4l enimvero apud Sarmatas non una vox ducis: se quisque 


stimulant ne pugnam per sagittas sinerent: impetu et com- 
minus praeveniendum. variae hinc bellantium species, 
cum Parthus sequi vel fugere pari arte suetus distraheret 
turmas, spatium ictibus quaereret, Sarmatae omisso arcu, 
quo brevius valent, contis gladiisque ruerent; modo eque- 
stris proelii more frontis et tergi vices, aliquando, ut con- 
serta acies, corporibus et pulsu armorum pellerent, pelle- 
rentur; iamque et Albani Hiberique prensare, detrudere, 


' ancipitem pugnam hostibus facere, quos super equies et 


42 


propioribus vulneribus pedites adflictabant. inter quae 
Pharasmanes Orodesque, dum strenuis adsunt aut dubi- 
tantibus subveniunt, conspicui eoque gnari, clamore, telis, 
equis concurrunt, instantius Pharasmanes: nam vulnus 
per galeam adegit; nec iterare valuit, praelatus equo et 
fortissimis satellitum protegentibus saucium; fama tamen 
occisi falso credita exterruit Parthos victoriamque con- 
cessere. 

Mox Artabanus tota mole regni ultum iit. peritia lo- 
corum ab Hiberis melius pugnatum; nec ideo abscedebat, 
ni contractis legionibus Vitellius et subdito rumore, tam- 

quam Mesopotamiam invasurus, metum Romani belli fe- 
cisset. tum omissa Ármenia versaeque Artabani res, in- 
liciente Vitellio, desererent regem saevum in pace et ad- 
versis proeliorum exitiosum; igitur Sinnaces, quem antea 
infensum memoravi, patrem Abdagaesen aliosque occul- 
tos consilii et tunc continuis cladibus promptiores ad de- 
fectionem trahit, adfluentibus paulatim qui metu magis 
quam benivolentia subiecti repertis auctoribus sustulerant 
animum. nec iam aliud Artabano reliquum quam si qui 
externorum corpori custodes aderant, suis quisque sedibus 
extorres, quis neque boni intellectus neque mali cura, sed 
mercede aluntur ministri sceleribus: his adsumptis in lon- 
ginqua et contermina Scythiae fugam maturavit, spe 
auxili, quia Hyrcanis Carmaniisque per adfinitatem in- 
nexus erat: atque interim posse Parthos absentium aequos, 
praesentibus mobiles, ad paenitentiam mutari. 

At Vitellius profugo Artabano et flexis ad novum re- 43 
gem popularium animis, hortatus Tiridaten parata capes- 9? 
sere, robur legionum sociorumque ripam ad Euphratis 
ducit. sacrificantibus, cum hic more Romano suovetaurilia 
daret, ille equum placando ammi adornasset, nuntiavere 
accolae Euphraten nulla imbrium vi sponte et inmensum 
attolli, simul albentibus spumis in modum diadematis 
sinuare orbes, auspicium prosperi transgressus; quidam 
callidius interpretabantur initia conatus secunda neque 
diuturna, quia eorum quae terra caelove portenderentur 
certior fides, fluminum instabilis natura simul ostenderet 
omina raperetque. sed ponte navibus effecto tramissoque 
exercitu primus Ornospades multis equitum milibus in 
castra venit, exul quondam et Tiberio, cum Delmaticum 
bellum conficeret, haud inglorius auxiliator eoque civitate 
Romana donatus, mox repetita amicitia regis multo apud 
eum honore, praefectus campis qui Euphrate et Tigre, 
inclutis amnibus, cireumflui Mesopotamiae nomen accepe- 
runt. neque multo post Sinnaces auget copias, et columen 
partium Abdagaeses gazam et paratus regios adicit. Vitel- 
lius ostentasse Romana arma satis ratus monet Tiridaten 
primoresque, hunc, Phraatis avi et altoris Caesaris quae- 
que utrobique pulchra meminerit, illos, obsequium in regem, 

reverentiam in nos, decus quisque suum et fidem retine- 
rent. exim cum legionibus in Syriam remeavit. 

Quae duabus aestatibus gesta coniunxi, quo requiesce- 
ret animus a domesticis malis; non enim Tiberium, quam- 
quam triennio post caedem Seiani, quae ceteros mollire 
solent, tempus, preces, satias mitigabant, quin incerta 
vel abolita pro gravissimis et recentibus puniret. eo metu 
Fuleinius Trio, ingruentis accusatores haud perpessus, 
supremis tabulis multa et atrocia in Macronem ac prae- 
cipuos libertorum Caesaris conposuit, ipsi fluxam senio 
mentem et continuo abscessu velut exilium obiectando, 
quae ab heredibus occultata recitari Tiberius iussit, pa- 
tientiam libertatis alienae ostentans et contemptor suae 
infamiae, an scelerum Seiani diu nescius, mox quoquo 
modo dicta vulgari malebat veritatisque, cui adulatio offi- 
cit, per probra saltem gnarus fieri. isdem diebus Granius 
Marcianus senator a C. Graccho maiestatis postulatus vim 
vitae suae attulit, Tariusque Gratianus, praetura functus, 
lege eadem extremum ad supplicium damnatus. 

Nec dispares Trebellieni Rufi et Sextii Paconiani exi- 
tus: nam 'Trebellienus sua manu cecidit, Paconianus in 
carcere ob carmina illic in principem factitata strangula- 
tus est. haec Tiberius non mari, ut olim, divisus neque 
per longinquos nuntios accipiebat, sed urbem iuxta, eodem 
ut die vel noctis interiectu litteris consulum rescriberet, 
quasi aspiciens undantem per domos sanguinem aut ma- 
nus carnificum. 

Fine anni Poppaeus Sabinus concessit vita, modicus 
originis, principum amicitia consulatum ac triumphale 
decus adeptus maximisque provinciis per quattuor et vi- 
ginti annos inpositus, nullam ob eximiam artem, sed quod 
par negotiis neque supra erat. 

Quisrus Pravuris, Srx. Parmaus consules sequuntur. 
eo anno neque quod L. Aruseius *** morte adfecti forent, 
adsuetudine malorum ut atrox advertebatur, sed exterruit 
quod Vibulenus Agrippa, eques Romanus, cum peroras- 
sent accusatores, in ipsa curia depromptum sinu venenum 
hausit, prolapsusque ac moribundus festinatis lictorum 
manibus in carcerem raptus est, faucesque iam exanimis 

laqueo vexatae. ne Tigranes quidem, Armenia quondam 
potitus ac tunc reus, nomine regio supplicia civium effugit. 
at C. Galba consularis et duo Blaesi voluntario exitu ce- 
cidere, Galba tristibus Caesaris litteris provinciam sortiri 
prohibitus: Blaesis sacerdotia integra eorum domo desti- 
nata convulsa distulerat, tunc ut vacua contulit in alios, 
quod signum mortis intellexere et exsecuti sunt. et Aemi- 
lia Lepida, quam iuveni Druso nuptam rettuli, crebris 
criminibus maritum insectata, quamquam intestabilis, ta- 
men impunita agebat, dum superfuit pater Lepidus: post 
a delatoribus corripitur ob servum adulterum; nec dubita- 
batur de flagitio: ergo omissa defensione finem vitae sibi 
posuit. 

Per idem tempus Clitarum natio Cappadoci Archelao 
subiecta, quia nostrum in modum deferre census, pati tri- 
buta adigebatur, in iuga Tauri montis abscessit locorum- 
que ingenio sese contra imbelles regis copias tufabatur, 
donec M. Trebellius legatus, a Vitellio, praeside Syriae, 
cum quattuor milibus legionariorum et delectis auxiliis 
missus, duos collis quos barbari insederant — minori Ca- 
dra, alteri Davara nomen est — operibus circumdedit et 
erumpere ausos ferro, ceteros siti ad deditionem coegit. 

At Tiridates volentibus Parthis Nicephorium et Anthe- 
musiada ceterasque urbes, quae Macedonibus sitae Graeca 
vocabula usurpant, Halumque et Artemitam, Parthica op- 
pida, recepit, certantibus gaudio qui Artabanum Scythas 
inter eductum ob saevitiam exsecrati come Tiridatis in- 
genium Romanas per artes sperabant. plurimum adulatio- 
nis Seleucenses induere, civitas potens, septa muris, ne- 
que in barbarum corrupta, sed conditoris Seleuci retinens; 
trecenti opibus aut sapientia delecti, ut senatus; sua po- 
pulo vis; et quotiens concordes agunt, spernitur Parthus: 
ubi dissensere, dum sibi quisque contra aemulos subsi- 
dium vocant, accitus in partem adversum omnes valescit. 
id nuper acciderat Artabano regnante, qui plebem primo- 
ribus tradidit ex suo usu: nam populi imperium iuxta li- 
bertatem, paucorum dominatio regiae libidini propior est. 
tum adventantem Tiridaten extollunt veterum regum ho- 
noribus et quos recens aetas largius invenit; simul probra 

in Artabanum fundebant, materna origine Arsaciden, ce- 
tera degenerem. Tiridates rem Seleucensem populo per- 
mittit. mox consultans quonam die sollemnia regni capes- 
seret, litteras Phraatis et Hieronis, qui validissimas prae- 
fecturas obtinebant, accipit, brevem moram precantium; 
placitumque opperiri viros praepollentis, atque interim 
Ctesiphon, sedes imperii, petita: sed ubi diem ex die pro- 
latabant, multis coram et adprobantibus Surena patrio 
more Tiridaten insigni regio evinxit. ac si statim interiora 
ceterasque nationes petivisset, oppressa cunctantium du- 
bitatio et omnes in unum cedebant: adsidendo castellum, 
in quod pecuniam et paelices Artabanus contulerat, dedit 
spatium exuendi pacta; nam Phraates et Hiero et si qui 
alii delectum capiendo diademati diem haud concelebra- 
verant, pars metu, quidam invidia in Abdagaesen, qui 
tum aula et novo rege potiebatur, ad Artabanum vertere; 
isque in Hyrcanis repertus est, inluvie obsitus et alimenta 
arcu expediens. ac primo, tamquam dolus pararetur, ter- 
ritus, ubi data fides reddendae dominationi venisse, adle- 
vatur animum et quae repentina mutatio exquirit; tum 
Hiero pueritiam Tiridatis increpat, neque penes Àrsaciden 
imperium, sed inane nomen apud inbellem externa molli- 
tia, vim in Abdagaesis domo. sensit vetus regnandi falsos 
in amore odia non fingere, nec ultra moratus, quam dum 
Scytharum auxilia conciret, pergit properus et praeve- 
niens inimicorum astus, amicorum paenitentiam; neque 
exuerat paedorem, ut vulgum miseratione adverteret. uon 
fraus, non preces, nihil omissum quo ambiguos inliceret, 
prompti firmarentur; iamque multa manu propinqua Se- 
leuciae adventabat, cum Tiridates simul fama atque ipso 
Artabano percu/sus distrahi consiliis, iret contra an bel- 
lum cunctatione tractaret. quibus proelium et festinati 
casus placebant, disiectos et longinquitate itineris fessos 
ne animo quidem satis ad obsequium coaluisse disserunt, 
proditores nuper hostesque eius quem rursum foveant. 
verum Abdagaeses regrediendum in Mesopotamiam cen- 
sebat, ut amne obiecto, Ármeniis interim Elymaeisque et 
ceteris a tergo excitis, aucti copiis socialibus et quas dux 
Romanus misisset fortunam temptarent: ea sententia valuit, 

quia plurima auctoritas penes Abdagaesen ct Tiridates 
ignavus ad pericula erat. sed fugae specie discessum; ac 
principio a gente Arabum facto ceteri domos abeunt vel 
in castra Artabani, donec Tiridates cum paucis in Syriam 
revectus pudore proditionis omnes exsolvit. 

Idem annus gravi igne urbem adficit deusta parte 
circi, quae Aventino contigua, ipsoque Aventino; quod 
damnum Caesar ad gloriam vertit exsolutis domuum et 
insularum pretiis: milies sestertium ea munificentia con- 
locatum, tanto acceptius in vulgum, quanto modicus pri- 
vatis aedificationibus ne publice quidem nisi duo opera 
struxit, templum Augusto et scenam Pompeiani theatri; 
eaque perfecta, contemptu ambitionis an per senectutem, 
haud dedicavit. sed aestimando cuiusque detrimento quat- 
tuor progeneri Caesaris, Cn. Domitius, Cassius Longi- 
nus, M. Vinicius, Rubellius Blandus delecti additusque 
nominatione consulum P. Petronius; et pro ingenio cuius- 
que quaesiti decretique in principem honores; quos omi- 
serit receperitve, in incerto fuit ob propinquum vitae finem. 

Neque enim multo post supremi Tiberio consules, Cx. 
AcrnnoNiUS,. C. Powri05, magistratum occepere, nimia 
iam potentia Macronis, qui gratiam C. Caesaris numquam 
sibi neglectam acrius in dies fovebat impuleratque post 
mortem Claudiae, quam nuptam ei rettuli, uxorem suam 
Enniam imitando amorem iuvenem inlicere pactoque ma- 
trimonii vincire, nihil abnuentem, dum dominationis api- 
sceretur; nam etsi commotus ingenio simulationum tamen 

dubitavit de tradenda re publica, primum inter nepotes, 
quorum Druso genitus sanguine et caritate propior, sed 
nondum pubertatem ingressus, Germanici filio robur iu- 
ventae, vulgi studia, eaque apud avum odii causa; etiam 
de Claudio agitanti, quod is conposita aetate, bonarum 
artium cupiens erat, imminuta mens eius obstitit: sin ex- 
tra domum successor quaereretur, ne memoria Augusti, 
ne nomen Caesarum in ludibria et contumelias verterent 
metuebat; quippe illi non perinde curae gratia praesen- 
tium quam in posteros ambitio. mox incertus animi, fesso 
corpore, consilium, cui impar erat, fato permisit, iactis 
Taciti vol. 1. 12 

tamen vocibus per quas intellegeretur providus futurorum: 
namque Macroni non abdita ambage occidentem ab eo de- 
seri, orientem spectari exprobravit, et C. Caesari forte 
orto sermone L. Sullam inridenti omnia Sullae vitia et 
nullam eiusdem virtutem habiturum praedixit. simul cre- 
bris cum lacrimis minorem ex nepotibus conplexus, truci 
alterius vultu occides hunc tu* inquit ,et te alius. sed gra- 
vescente valitudine nihil e libidinibus omittebat, in patientia 
firmitudinem simulans solitusque eludere medicorum artes 
atque eos qui post tricesimum aetatis annum ad inter- 
noscenda corpori suo utilia vel noxia alieni consilii in- 
digerent. 

Interim Romae futuris etiam post Tiberium caedibus 
semina iaciebantur. Laelius Balbus Acutiam, P. Vitellii 
quondam uxorem, maiestatis postulaverat; qua damnata 
eum praemium accusatori decerneretur, lunius Otho, tri- . 
bunus plebei, intercessit, unde illis odia, mox Othoni exi- 
tium. dein multorum amoribus famosa Albucilla, cui ma- 
trimonium cum Satrio Secundo, coniurationis indice, fuerat, 
defertur inpietatis in principem; connectebantur ut conscii 
et adulteri eius Cn. Domitius, Vibius Marsus, L. Arrun- 
tius. de claritudine Domitii supra memoravi; Marsus quo- 
que vetustis honoribus et inlustris studiis erat: sed testium 
interrogationi, tormentis servorum Macronem praesedisse 
commentarii ad senatum missi ferebant, nullaeque in eos 
imperatoris litterae suspicionem dabant, invalido ac for- 
tasse ignaro ficta pleraque ob inimicitias Macronis notas 
in Arruntium. igitur Domitius defensionem meditans, Mar- 
sus, tamquam inediam destinavisset, produxere vitam; Ar- 
runtius cunctationem et moras suadentibus amicis non 
eadem omnibus decora respondit: sibi satis aetatis, neque 
aliud paenitendum quam quod inter ludibria et pericula 
anxiam senectam toleravisset, diu Seiano, nunc Macroni, 
semper alicui potentium invisus, non culpa, sed ut flagi- 
tiorum inpatiens; sane paucos et supremos principis dies 
posse vitari: quemadmodum evasurum imminentis iuven- 
tam? an, cum Tiberius post tantam rerum experientiam 
vi dominationis convulsus et mutatus sit, C. Caesarem 
vix finita pueritia, ignarum omnium aut pessimis innutri- 

tum, meliora capessiturum Macrone duce? qui ut deterior 
ad opprimendum Seianum delectus plura per scelera rem 
publicam conflictavisset; prospectare iam se acrius servi- 
tium, eoque fugere simul acta et instantia. haec vatis in 
modum dictitans venas resolvit: documento sequentia erunt 
bene Arruntium morte usum. Albucilla inrito ictu a semet 
vulnerata iussu senatus in carcerem fertur; stuprorum eius 
ministri, Carsidius Sacerdos praetorius ut in insulam de- 
portaretur, Pontius Fregellanus amitteret ordinem sena- 
torium, et eaedem poenae in Laelium Dalbum decernun- 
tur, id quidem a laetantibus, quia Balbus truci eloquentia 
habebatur, promptus adversum insontes. 

Isdem diebus Sex. Papinius, consulari familia, repen- 
tinum et informem exitum delegit, iacto in praeceps cor- 
pore. causa ad matrem referebatur, quae pridem repudiata 
adsentationibus atque luxu perpulisset iuvenem ad ea quo- 
rum effugium non nisi morte inveniret; igitur accusata in 
senatu, quamquam genua patrum advolveretur luctumque 
communem et magis inbecillum tali super casu femina- 
rum animum aliaque in eundem dolorem maesta et mise- 
randa diu ferret, urbe tamen in decem annos prohibita 
est, donec minor filius lubricum iuventae exiret. 

Iam Tiberium corpus, iam vires, nondum dissimulatio 
deserebat: idem animi rigor; sermone ac vultu intentus, 
quaesita interdum comitate quamvis manifestam defectio- 
nem tegebat, mutatisque saepius locis tandem apud pro- 
montorium Miseni consedit in villa, cui L. Lucullas quon- 
dam dominus. illic eum adpropinquare supremis tali modo 
compertum: crat medicus arte insignis, nomine Charicles, 
non quidem regere valitudines principis solitus, consilii 
tamen copiam praebere; is velut propria ad negotia di- 
grediens et per speciem officii manum complexus pulsum 
venarum attigit; neque fefellit: nam Tiberius, incertum 
an offensus tantoque magis iram premens, instaurari epu- 
las iubet discumbitque ultra solitum, quasi honori abeun- 
tis amici tribueret: Charicles tamen labi spiritum nec ultra 
biduum duraturum Macroni firmavit. inde cuncta conlo- 
quiis inter praesentes, nuntiis apud legatos et exercitus 
festinabantur. septimum decimum kal. Aprilis interclusa 

anima creditus est mortalitatem explevisse; et multo gra- 
tantum concursu ad capienda imperii primordia C. Caesar 
egrediebatur, cum repente adfertur redire Tiberio vocem 
ac visus vocarique qui recreandae defectioni cibum ad- 
ferrent. pavor hinc in omnes: et ceteri passim dispergi, 
se quisque maestum aut nescium fingere; Caesar in silen- 
tium fixus a summa spe novissima exspectabat:: Macro 
intrepidus opprimi senem iniectu multae vestis iubet discc- 
dique ab limine. sic Tiberius finivit, octavo et septuage- 
simo aetatis anno. 
en Pater ei Nero et utrimque origo gentis Claudiae, quam- 

quam mater in Liviam et mox Iuliam familiam adoptio- 
nibus transierit. casus prima ab infantia ancipites: nam 
proscriptum patrem exul secutus, ubi domum Augusti 
privignus introiit, multis aemulis conflictatus est, dum 
Marcellus et Agrippa, mox Gaius Luciusque Caesares 
viguere; etiam frater eius Drusus prosperiore civium amore 
erat. sed maxime in lubrico egit accepta in matrimonium 
Iulia, inpudicitiam uxoris tolerans aut declinans. dein 
Rhodo regressus vacuos principis penates duodecim annis, 
mox rei Romanae arbitrium tribus ferme et viginti obti- 
nuit. morum quoque tempora illi diversa: egregium vita 
famaque, quaad privatus vel in imperiis sub Augusto fuit; 
occultum ac subdolum fingendis virtutibus, donee Ger- 
manicus ac Drusus superfuere; idem inter bona malaque 
mixtus incolumi matre; intestabilis saevitia, sed obtectis 
libidinibus, dum Seianum dilexit timuitve: postremo in 
scelera simul ac dedecora prorupit, postquam remoto pu- 
dore et metu, suo tantum ingenio utebatur. 

[Desunt aeta annorum circiter decem. quae narrantur cap. 1— 
22, gesta sunta. u. 800. coss. Ti. Claudio CaesarellI1I,L.Vitellio III.] 

Cap. 1—3. Valerius Asiaticus a Suillio et Sosibio accusatus 
fraude Messalinae et Vitellii evertitur et hilare moritur. 4. som- 
nium saevitiae causa. 5. in perfidiam advocatorum lex Cincia flagi- 
tatur. 6. Y. praemiis pro patrocinio modus ponitur a principe. 8. 
Parthi discordant. Gotarzes pulsus vires reparat. 9. pacem init 
cum Bardane. 10. hic victor a suis caeditur. 11. ludi saeculares. 
Domitius Nero destinatur imperio. 12. Messalina Silium deperit. 
13. Claudius aliud agit. leges fert. novas litterarum formas vulgat. 
14. de litterarum inventoribus. 15. Claudius haruspices firmat. 16. 
Italieus rex Cheruscis petentibus datur. 17. mox de eo discordia 
gentis et bellum. 18. rebellantes Chaucos Corbulo reprimit. is se- 
vere agit in milites. 19. Frisios componit. Gannascum caedit. 20. 
ardor eius a Claudio repressus. fossam inter Mosam et Rhenum 
ducit. insignia triumphi ei indulta. 21. sic et Curtio Rufo. 22. No- 
nius perit. de spectaculo gladiatorum et quaestoribus. 

23— 29. Galli civitatem plenam affectant et principe patroci- 
nante impetrant, et primo quidem Aedui. patricii suppleti. lustrum 
conditum. 

26.21. Messalina amore vaecorsSilio palam nubit. 28.turbantur 
aulici. 29. 30. Narcissus per paeliees rem defert. 31.32. Claudius 
trepidat. Messalina baechatur, preces per Vestalem parat. 33 — 36. 
Narcissus principem nutantem incitat, preces amolitur, sontium, 
in his Mnesteris, supplicium urget. 37.38. Messalinam languente 
principe, dein ignaro caedi curat. 

Haec gesta annis fere duobus Ti. Claudio Caesare IIII, L. Vi- 
tellio III; A. Vitellio, L. Vipstano coss. 


3CCGC* nam Valerium Asiaticum, bis consulem, fuisse 
quondam adulterum eius credidit; pariterque hortis inhians, 
quos ille a Lucullo coeptos insigni magnificentia extolle- 
bat, Suillium accusandis utrisque immittit; adiungitur So- 
sibius, Dritannici educator, qui per speciem benivolentiae 

moneret Claudium cavere vim atque opes principibus in- 
fensas: praecipuum auctorem Asiaticum interficiendi [C.] 
Caesaris; non extimuisse contionem populi Romani; fateri 
gloriamque facinoris ultro petere; clarum ex eo in urbe; 
didita per provincias fama parare iter ad Germanicos exer- 
citus, quando genitus Viennae multisque et validis pro- 
pinquitatibus subnixus turbare gentiles nationes promptum 
haberet. at Claudius nihil ultra scrutatus citis cum militi- 
bus tamquam opprimendo bello Crispinum, praetorii prae- 
fectum, misit; a quo repertus est apud Baias vinclisque 
inditis in urbem raptus. neque data senatus copia: intra 
cubiculum auditur, Messalina coram et Suillio corruptio- 
nem militum, quos pecunia et stupro in omme flagitium 
obstrietos arguebat, exin adulterium Poppaeae, postre- 
mum mollitiam corporis obiectante. ad quod victo silentio 
prorupit reus et ,interroga,* inquit ,Suilli, filios tuos: vi- 
rum esse me fatebuntur.* ingressusque defensionem, com- 
moto maiorem in modum Claudio, Messalinae quoque la- 
crimas excivit. quibus abluendis cubiculo egrediens monet 
Vitellium, ne elabi reum sineret: ipsa ad perniciem Pop- 
paeae festinat, subditis qui terrore carceris ad volunta- 
riam mortem propellerent, adeo ignaro Caesare ut paucos 
post dies epulantem apud se maritum eius Scipionem per- 
contaretur, cur sine uxore discubuisset, atque ille functam 
fato responderet. 

Sed consultanti super absolutione Asiatici flens Vitel- 
lius commemorata vetustate amicitiae utque Antoniam, 
principis matrem, pariter observavissent, dein percursis 
Asiatici in rem publicam officiis recentique adversus Bri- 
tanniam militia, quaeque alia conciliandae misericordiae 
videbantur, liberum mortis arbitrium ei permisit; et se- 
cuta sunt Claudii verba in eandem clementiam. hortanti- 
bus dehinc quibusdam inediam et lenem exitum, remittere 
beneficium Asiaticus ait, et usurpatis quibus insueverat 
exercitationibus, lauto corpore, hilare epulatus, cum se 
honestius calliditate Tiberii vel impetu C. Caesaris peri- 
turum dixisset quam quod fraude muliebri et inpudico 
Vitellii ore caderet, venas exsolvit, viso tamen ante rogo 
iussoque transferri partem in aliam, ne opacitas arbo- 

rum vapore ignis minueretur: tantum illi securitatis no- 
vissimae fuit. 

Vocantur post haec patres pergitque Suillius addere 
reos equites Romanos illustres, quibus Petra cognomen- 
tum; [at] causa necis ex eo quod domum suam Mnesteris 
et Poppaeae congressibus praebuissent: verum nocturnae 
quietis species alteri obiecta, tamquam vidisset Claudium 
spicea corona evinctum, spicis retro conversis, eaque ima- 
gine gravitatem annonae dixisset; quidam pampineam co- 
ronam albentibus foliis visam atque ita interpretatum tra- 
didere, vergente auctumno mortem principis ostendi: illud 
haud ambigitur, qualicumque insomnio ipsi fratrique per- 
niciem allatam. sestertium quindecies et insignia praeturae 
Crispino decreta. adiecit Vitellius sestertium decies Sosi- 
bio, quod Britannicum praeceptis, Claudium consiliis iu- 
varet. rogatus sententiam et Scipio ,cum idem* inquit 
»de admissis Poppaeae sentiam quod omnes, putate me 
idem dicere quod omnes,* eleganti temperamento inter 
coniugalem amorem et senatoriam necessitatem. 

Continuus inde et saevus accusandis reis Suillius, 
multique audaciae eius aemuli; nam cuncta legum et ma- 
gistratuum munia in se trahens princeps materiam prae- 
dandi patefecerat; nec quicquam publicae mercis tam venale 
fuit quam advocatorum perfidia, adeo ut Samius, insignis 
eques Romanus, quadringentis nummorum milibus Suil- 
lio datis et cognita praevaricatione ferro in domo eius in- 
cubuerit. igitur incipiente C. Silio, consule designato, 
cuius de potentia et exitio in tempore memorabo, consur- 
gunt patres legemque Cinciam flagitant, qua cavetur an- 
tiquitus, ne quis ob causam orandam pecuniam donumve 
accipiat. deinde obstrepentibus his quibus ea contumelia 
parabatur, discors Suillio Silius acriter incubuit, veterum 
oratorum exempla referens, qui famam et posteros prae- 
mia eloquentiae cogitavissent pulcherrima: alioquin et bo- 
narum artium principem sordidis ministeriis foedari; ne 
fidem quidem integram manere, ubi magnitudo quaestuum 
spectetur; quod si in nullius mercedem negotia agantur, 
pauciora fore: nune inimicitias, accusationes, odia et in- 
iurias foveri, ut quomodo vis morborum pretia medenti- 

bus, sic fori tabes pecuniam advocatis ferat. meminissent 
Asinii, Messalae, ac recentiorum, Arruntii et Aesernini: 
ad summa provectos incorrupta vita et facundia. talia di- 
cente consule designato, consentientibus aliis, parabatur 
sententia qua lege repetundarum tenerentur, cum Suillius 
et Cossutianus et ceteri, qui non iudicium, quippe in ma- 
nifestos, sed poenam statui videbant, circumsistunt Cae- 
sarem, ante acta deprecantes; et postquam annuit, agere 
incipiunt: quem illum tanta superbia esse ut aeternitatem 
famae spe praesumat? usui et rebus subsidium [prae]pa- 
rari, ne quis inopia advocatorum potentibus obnoxius sit. 
neque tamen eloquentiam gratuito contingere: omitti curas 
familiares, ut quis se alienis negotiis intendat. multos mi- 
liia, quosdam exercendo agros tolerare vitam; nihil a 
quoquam expeti, nisi cuius fructus ante providerit. facile 
Asinium et Messalam inter Antonium et Augustum bello- 
rum praemiis refertos, aut ditium familiarum heredes Aeser- 
ninos et Árruntios magnum animum induisse. prompta 
sibi exempla, quantis mercedibus P. Clodius aut C. Curio 
contionari soliti sint: se modicos senatores qui quieta re 
publica nulla nisi pacis emolumenta peterent. cogitaret 
plebem, quae toga enitesceret: sublatis studiorum pretiis 
etiam studia peritura. ut minus decora haec, ita haud 
frustra dicta princeps ratus, capiendis pecuniis [posuit] 
modum usque ad dena sestertia, quem egressi repetunda- 
rum tenerentur. 

Sub idem tempus Mithridates, quem imperitasse Ar- 
meniis, [/ussu C.] Caesaris vinctum memoravi, monente 
Claudio in regnum remeavit, fisus Pharasmanis opibus. 
is rex Hiberis, idemque Mithridatis frater, nuntiabat dis- 
cordare Parthos summaque imperii ambigua minora sine 
cura haberi [nam] inter Gotarzis pleraque saeva, qui 
necem fratri Ártabano coniugique ac filio eius [prae]pa- 
raverat; unde metus [eius] in ceteros; et accivere Var- 
danen: ille, ut erat magnis ausis promptus, biduo tria 
milia stadiorum pervadit ignarumque et exterritum Go- 
tarzen proturbat; neque cunctatur quin proximas prae- 
fecturas corripiat, solis Seleucensibus dominationem eius 
abnuentibus, in quos, ut patris sui quoque defectores, ira 

magis quam ex usu praesenti accensus, inplicatur obsi- 
dione urbis validae et munimentis obiecti amnis muroque 
ct commeatibus firmatae. interim Gotarzes Daharum Hyr- 
canorumque opibus auctus bellum renovat coactusque Var- 
danes omittere Seleuciam, Bactrianos apud campos castra 
contulit. ; 

Tunc distractis Orientis viribus et quonam inclinarent 
incertis, casus Mithridati datus est occupandi Armeniam, 
vi militis Romani ad excindenda castellorum ardua, simul 
Hibero exercitu campos persultante; nec enim resistere 
Armenii, fuso, qui proelium ausus erat, Demonacte prae- 
fecto. paululum cunctationis attulit rex minoris Àrmeniae 
Cotys, versis illuc quibusdam procerum; dein litteris Cae- 
saris coercitus, et cuncta in Mithridaten fluxere, quam- 
quam atrociorem quam novo regno conduceret. at Parthi 
imperatores cum pugnam pararent, foedus repente faciunt 
cognitis popularium insidiis, quas Gotarzes fratri pate- 
fecit; congressique primo cunctanter, dein complexi dex- 
tras apud altaria deum pepigere fraudem inimicorum ul- 
eiscl atque ipsi inter se concedere; potiorque Vardanes 
visus retinendo regno: at Gotarzes, ne quid aemulationis 
existeret, penitus in Hyrcaniam abiit. regressoque Var- 
dani deditur Seleucia septimo post defectionem anno, 
non sine dedecore Parthorum, quos una civitas tam diu 
eluserat. exin validissimas praefecturas invisit: et recupe- 

*rare Ármeniam avebat, ni a Vibio Marso, Syriae legato, 
bellum minitante cohibitus foret. atque interim Gotarzes 
paenitentia concessi regni et vocante nobilitate, cui in 
pace durius servitium est, contrahit copias; et hinc contra 
itum ad amnem Erinden; in cuius transgressu multum 
certato pervieit Vardanes, prosperisque proeliis medias 
nationes subegit ad flumen Sinden, quod Dahas Ariosque 
disterminat: ibi modus rebus secundis positus; nam Parthi, 
quamquam victores, longinquam militiam aspernabantur. 
igitur exstructis monimentis, quibus opes suas testabatur 
nec cuiquam ante Arsacidarum tributa illis de gentibus 
parta, regreditur ingens gloria atque eo ferocior et sub- 
iectis intolerantior; qui dolo ante conposito incautum ve- 
nationique intentum interfecere, primam intra iuventam, 

sed claritudine paucos inter senum regum, si perinde amo- 
rem inter populares quam metum apud hostes quaesivis- 
set. nece Vardanis turbatae Parthorum res inter ambiguos, 
quis in regnum acciperetur: multi ad Gotarzen inclina- 
bant, quidam ad Meherdaten, prolem Phraatis, obsidio 
nobis datum: dein praevaluit Gotarzes, potitusque regiam, 
per saevitiam ac luxum adegit Parthos mittere ad princi- 
pem Romanum occultas preces, quis permitti Meherdaten 
patrium ad fastigium orabant. 

Isdem consulibus ludi saeculares octingentesimo post 
Romam conditam, quarto et sexagesimo quam Augustus 
ediderat, spectati sunt; utriusque principis rationes prae- 
termitto, satis narratas libris quibus res imperatoris Do- 
mitiani composui: nam is quoque edidit ludos saeculares 
hisque intentius affui sacerdotio quindecimvirali praeditus 
ac tunc praetor, quod non iactantia refero, sed quia col- 
legio quindecimvirum antiquitus ea cura, et magistratus 
potissimum exequebantur officia caerimoniarum. sedente 
Claudio circensibus ludis, cum pueri nobiles equis ludi- 
erum Troiae inirent interque eos Britannicus imperatore 
genitus et L. Domitius adoptione mox in imperium et co- 
gnomentum Neronis adscitus, favor plebis acrior in Do- 
mitium loco praesagii acceptus est; vulgabaturque adfuisse 
infantiae eius dracones in modum custodum, fabulosa et 
externis miraculis adsimilata: nam ipse, haudquaquam sui 
detractor, unam omnino anguem in cubiculo visam nar- 
rare solitus est. verum inclinatio populi supererat ex me- 
moria Germanici, cuius illa reliqua suboles virilis; et matri 
Agrippinae miseratio augebatur ob saevitiam Messalinae, 
quae semper infesta et tunc commotior, quo minus struc- 
ret crimina et accusatores, novo et furori proximo amore 
distinebatur: nam in C. Silium, iuventutis Romanae pul- 
cherrimum, ita exarserat ut Iuniam Silanam, nobilem fe- 
minam, matrimonio eius exturbaret vacuoque adultero po- 
teretur; neque Silius flagitii aut periculi nescius erat; sed 
certo, si abnueret, exitio et nonnulla fallendi spe, simul 
magnis praemiis, opperiri futura et praesentibus frui pro 
solatio habebat: illa non furtim, sed multo comitatu ven- 
titare domum, egressibus adhaerescere, largiri opes, ho- 

nores; postremo, velut translata iam fortuna, servi, liberti, 
paratus principis apud adulterum visebantur. 

At Claudius matrimonii sui ignarus et munia censoria 
usurpans, theatralem populi lasciviam severis edictis in- 
crepuit, quod in Publium Pomponium consularem — is 
carmina scenae dabat — inque feminas illustres probra 
lecerat; et lege lata saevitiam creditorum coercuit, ne in 
mortem parentum pecunias filiis familiarum fenori darent; 
fontesque aquarum Simbruinis collibus deductos urbi in- 
tulit; ac novas litterarum formas addidit vulgavitque com- 
perto Graecam quoque litteraturam non simul coeptam ab- 
solutamque. 

Primi per figuras animalium Aegyptii sensus mentis 
effingebant — ea antiquissima monimenta memoriae hu- 
manae inpressa saxis cernuntur — et litterarum semet 
inventores perhibent; inde Phoenicas, quia mari praepol- 
lebant, intulisse Graeciae gloriamque adeptos tamquam 
reppererint quae acceperant; quippe fama est Cadmum 
classe Phoenicum vectum rudibus adhuc Graecorum po- 
pulis artis eius auctorem fuisse. quidam Cecropem Athe- 
niensem vel Linum Thebanum et temporibus Troianis 
Palamedem Argivum memorant sedecim litterarum formas, 
mox alios ac praecipuum Simoniden ceteras repperisse. 
at in Italia Etrusci ab Corinthio Demarato, Aborigines 
Arcade ab Euandro didicerunt; et forma litteris Latinis, 
quae veterrimis Graecorum; sed nobis quoque paucae 
primum fuere, deinde additae sunt. quo exemplo Clau- 
dius tres litteras adiecit, quae usui imperitante eo, post 
oblitteratae, aspiciuntur etiam nunc in aere publico [publi- 
candis plebis scitis] per fora ac templa fixo. 

Retulit deinde ad senatum super collegio haruspicum, 
ne vetustissima Italiae disciplina per desidiam exolesce- 
ret: saepe adversis rei publicae temporibus accitos, quo- 
rum monitu redintegratas caerimonias et in posterum 
rectius habitas; primoresque Etruriae sponte aut patrum 
Romanorum inpulau retinuisse scientiam et in familias pro- 
pagasse; quod nunc segnius fieri publica circa bonas artes 
socordia, et quia externae superstitiones valescant; et laeta 
quidem in praesens omnia, sed benignitati deum gratiam 

referendam, ne ritus sacrorum inter ambigua culti per pro- 
spera oblitterarentur. factum ex eo senatus consultum, vi- 
derent pontifices quae retinenda firmandaque haruspicum. 

Eodem anno Cheruscorum gens regem Roma petivit, 
amissis per interna bella nobilibus et uno reliquo stirpis 
regiae, qui apud urbem habebatur, nomine Italicus. pater- 
num huic genus e Flavo, fratre Arminii, mater ex Catu- 
mero, principe Chattorum, erat; ipse forma decorus et armis 


-equisque in patrium nostrumque morem exercitus; igitur 


Caesar auctum pecunia, additis stipatoribus, hortatur gen- 
tile decus magno animo capessere: illum primum Romae 
ortum, nec obsidem sed civem, ire externum ad imperium. 
ac primo laetus Germanis adventus, atque eo quod nullis 
discordiis inbutus pari in omnes studio ageret, celebrari, 
coli, modo comitatem et temperantiam, nulli invisa, sae- 
pius vinolentiam ac libidines, grata barbaris, usurpans: iam- 
que apud proximos, iam longius clarescere, cum potentiam 
eius suspectantes, qui factionibus floruerant, discedunt ad 
conterminos populos ac testificantur adimi veterem Germa- 
niae libertatem et Romanas opes insurgere: adeo neminem 
isdem in terris ortum, qui principem locum impleat, nisi 
exploratoris Flavi progenies super cunctos attollatur? frustra 
Arminium praescribi; cuius si filius hostili in solo adultus in 
regnum venisset, posse extimesci infectum alimonio, ser- 
vitio, cultu, omnibus externis: at si paterna Italico mens 
esset, non alium infensius arma contra patriam ac deos 
penates quam parentem eius exercuisse. 

His atque talibus magnas copias coegere; nec paucio- 
res Italicum sequebantur: non enim irrupisse ad invitos, 
sed accitum memorabat, quando nobilitate ceteros anteiret: 
virtutem experirentur, an dignum se patruo Arminio, avo 
Catumero praeberet; nec patrem rubori, quod fidem ad- 
versus Romanos volentibus Germanis sumptam numquam 
omisisset; falso libertatis vocabulum obtendi ab his qui pri- 
vatim degeneres, in publicum exitiosi, nihil spei nisi per dis- 
cordias habeant. adstrepebat huic alacre vulgus; et magno 
inter barbaros proelio victor rex, dein secunda fortuna ad su- 
perbiam prolapsus pulsusque ac rursus Langobardorum opi- 
bus refectus, per lacta, per adversa res Cheruscas afflictabat. 

Per idem tempus Chauci, nulla dissensione domi, et 
morte Sanquinii alacres, dum Corbulo adventat, inferiorem 
Germaniam incursavere duce Gannasco, qui natione Can- 
ninefas, auxiliaris e£ diu meritus, post transfuga, levibus 
navigiis praedabundus Gallorum maxime oram vastabat, 
non ignarus dites et inbelles esse. at Corbulo provinciam 
ingressus, magna cum cura et mox gloria, cui principium 
illa militia fuit, triremes alveo Rheni, ceteras navium, ut 
quaeque habiles, per aestuaria et fossas adegit; lintribus- 
que hostium depressis et exturbato Gannasco, ubi praesen- 
tia satis composita sunt, legiones operum et laboris igna- 
vas, populationibus laetantes, veterem ad morem reduxit, 
ne quis agmine decederet nec pugnam nisi iussus iniret: 
stationes, vigiliae, diurna nocturnaque munia in armis agi- 
tabantur, feruntque militem, quia vallum non accinctus, 
atque alium, quia pugione tantum accinctus foderet, morte 
punitos. quae nimia et incertum an falso iacta, originem 
tamen e severitate ducis traxere; intentumque et magnis 
delictis inexorabilem scias, cui tantum asperitatis etiam ad- 
versus levia credebatur. 

Ceterum is terror milites hostesque in diversum affecit: 
nos virtutem auximus, barbari ferociam infregere. et natio 
Frisiorum post rebellionem clade L. Apronii coeptam in- 
fensa aut male fida, datis obsidibus consedit apud agros 
2, Corbulone descriptos; idem senatum, magistratus, leges 
inposuit, ac ne iussa exuerent, praesidium immunivit, mis- 
sis qui maiores Chaucos ad deditionem pellicerent, simul 
Gannascum dolo aggrederentur: nec irritae aut degeneres 
insidiae fuere adversus transfugam et violatorem fidei. sed 
caede eius motae Chaucorum mentes; et Corbulo semina 
rebellionis praebebat, ut laeta apud plerosque, ita apud 
quosdam sinistra fama: cur hostem conciret? adversa in 
rem publicam casura; sin prospere egisset, formidolosum 
paci virum insignem et ignavo principi praegravem. 

Igitur Claudius adeo novam in Germanias vim prohi- 
buit ut referri praesidia cis Rhenum iuberet. iam castra 
in hostili solo molienti Corbuloni eae litterae redduntur: 
ille re subita quamquam multa simul offunderentur, metus 
ex imperatore, contemptio ex barbaris, ludibrium apud so- 

cios, nihil aliud prolocutus quam beatos quondam duces 
Romanos, signum receptui dedit. ut tamen miles otium 
exueret, inter Mosam Rhenumque trium et viginti milium 
spatio fossam praeduxit, qua incerta Oceani vetarentur. in- 
signia tamen triumphi indulsit Caesar, quamvis bellum ne- 
gavisset. 

Nec multo post Curtius Rufus eundem honorem adipi- 
scitur, qui in agro Mattiaco recluserat specus quacrendis 
venis argenti; unde tenuis fructus nec in longum fuit, at 
legionibus cum damno labor, e/fodere rivos, quaeque in 
aperto gravia, humum infra moliri. quis subactus miles, 
et quia plures per provincias similia tolerabantur, compo- 
nit occultas litteras nomine exercituum, precantium impe- 
ratorem ut, quibus permissurus esset exercitus, triumpha- 
lia ante tribueret. 

De origine Curtii Rufi, quem gladiatore genitum qui- 
dam prodidere, neque falsa prompserim et vera exequi 
pudet. postquam adolevit, sectator quaestoris cui Africa 
obtigerat, dum in oppido Adrumeto vacuis per medium 
diei porticibus secretus agitat, oblata ei species muliebris 
ultra modum humanum et audita est vox ,tu es, Rufe, 
qui in hanc provinciam pro consule venies.* tali omine in 
spem sublatus degressusque in urbem et largitione ami- 
corum, simul acri ingenio, quaesturam et mox nobiles inter 
candidatos praeturam principis suffragio assequitur, cum 
hisce verbis Tiberius dedecus natalium eius velavisset: ,,Cur- 
tius Rufus videtur mihi ex se natus.* longa post haec se- 
necta, et adversus superiores tristi adulatione, arrogans 
minoribus, inter pares difficilis, consulare imperium, trium- 
phi insignia, ac postremo Africam obtinuit; atque ibi dc- 
functus fatale praesagium implevit. 

Interea Romae nullis palam neque cognitis mox causis 
Cn. Nonius, eques Romanus, ferro accinctus reperitur in 
coetu salutantum principem; nam postquam tormentis di- 
laniabatur, de se non infitiatus conscios non edidit, incer- 
tum an occultans. 

Isdem consulibus P. Dolabella censuit spectaculum gla- 
diatorum per omnes annos celebrandum pecunia eorum qui 
quaesturam adipiscerentur. apud maiores virtutis id prac- 

mium fuerat, cunctisque civium, si bonis artibus fiderent, 
licitum petere magistratus; ac ne aetas quidem distingue- 
batur, quin prima iuventa consulatum et dictaturas inirent. 
sed quaestores regibus etiam tum imperantibus instituti sunt, 
quod lex curiata ostendit ab L. Bruto repetita; mansitque 
consulibus potestas deligendi, donec eum quoque honorem 
populus mandaret: creatique primum Valerius Potitus et 
Aemilius Mamercus sexagesimo tertio anno post Tarqui- 
nios exactos, ut rem militarem comitarentur. dein gliscen- 
tibus negotiis duo additi, qui Romae curarent; mox du- 
plicatus numerus, stipendiaria iam Italia et accedentibus 
provinciarum vectigalibus; post lege Sullae viginti creati 
supplendo senatui, cui iudicia tradiderat, et quamquam 
equites iudicia reciperavissent, quaestura tamen ex digni- 
tate candidatorum aut facilitate tribuentium gratuito con- 
cedebatur, donec sententia Dolabellae velut venundaretur. 
A. VirgLLi0, L. ViresrANo consulibus cum de supplendo 
senatu agitaretur, primoresque Galliae, quae comata appel- 
latur, foedera et civitatem Romanam pridem assecuti, ius 
adipiscendorum in urbe honorum expeterent, multus ea 
super re variusque rumor et studiis diversis apud princi- 
pem certabatur, asseverantium non adeo aegram Italiam 
ut senatum suppeditare urbi suae nequiret; suffecisse olim 
indigenas consanguineis populis, nec paenitere veteris rei 
publieae; quin adhue memorari exempla quae priscis mo- 
ribus ad virtutem et gloriam Romana indoles prodiderit. 
an parum quod Veneti et Insubres curiam inruperint, nisi 
coetus alienigenarum, velut capta sit civitas, inferatur? quem 
ultra honorem residuis nobilium, aut si quis pauper e La- 
tio senator foret? oppleturos omnia divites illos, quorum 
avi proavique hostilium nationum duces exercitus nostros 
ferro vique ceciderint, divum Iulium apud Alesiam obse- 
derint; recentia haec: quid si memoria eorum moveretur, 
qui Capitolio et ara Romana manibus eorundem per se sa- 
tis ***? fruerentur sane vocabulo civitatis: insignia pa- 
trum, decora magistratuum ne vulgarent. 


His atque talibus haud permotus princeps et statim con- ? 


tra disseruit et vocato senatu ita exorsus est: ,, Maiores mci, 
quorum antiquissimus Clausus, origine Sabina, simul in 

civitatem Romanam et in familias patriciorum adscitus est, 
hortantur uti paribus consiliis rem publicam capessam, trans- 
ferendo huc quod usquam egregium fuerit; neque enim 
ignoro Iulios Alba, Coruncanios Camerio, Porcios Tusculo, 
et ne vetera scrutemur, Etruria Lucaniaque ct omni Italia 
in senatum accitos, postremo ipsam ad Alpes promotam, 
ut non tnodo singuli viritim, sed terrae, gentes in nomen 
nostrum coalescerent. tunc solida domi quies, et adversus 
externa floruimus, cum Transpadani in civitatem recepti, 
cum specie deductarum per orbem terrae legionum, ad- 
ditis provincialium validissimis, fesso imperio subventum 
est: num paenitet Dalbos ex Hispania nec minus insignes 
viros e Gallia Narbonensi transivisse? manent posteri eo- 
rum nec amore in hanc patriam nobis concedunt. quid aliud 
exitio Lacedaemoniis et Atheniensibus fuit, quamquam ar- 
mis pollerent, nisi quod victos pro alienigenis arcebant? 
at conditor nostri Romulus tantum sapientia valuit ut ple- 
rosque populos eodem die hostes, dein cives habuerit. ad- 
venae in nos regnaverunt; libertinorum filiis magistratus 
mandari non, ut plerique falluntur, repens, sed priori po- 
pulo factitatum est. at cum Senonibus pugnavimus: scili- 
cet Volsci et Aequi numquam adversam nobis aciem in- 
struxere. capti a Gallis sumus: sed et Tuscis obsides de- 
dimus et Samnitium iugum subiimus. ac tamen si cuncta 
bella recenseas, nullum breviore spatio quam adversus Gal- 
los confectum; continua inde ac fida pax. iam moribus, 
artibus, affinitatibus nostris mixti, aurum et opes suas in- 
ferant potius quam separati habeant. omnia, patres con- 
scripti, quae nunc vetustissima creduntur, nova füere: 
plebeii magistratus post patricios, Latini post plebeios, 
ceterarum Italiae gentium post Latinos: invceterascet hoc 
quoque; et quod hodie exemplis tuemur, inter exempla erit.* 

Orationem principis secuto patrum consulto primi A edui 
senatorum in urbe ius adepti sunt; datum id foederi anti- 
quo, et quia soli Gallorum fraternitatis nomen cum populo 
Romano usurpant. 

Isdem diebus in numerum patriciorum ascivit Caesar 
vetustissimum quemque e senatu aut quibus clari paren- 
tes fuerant, paucis iam reliquis familiarum quas Romulus 

maiorum et L. Brutus minorum gentium appellaverant, ex- 
haustis etiam quas dictator Caesar lege Cassia et princeps 
Augustus lege Saenia sublegere; laetaque haec in rem pu- 
blicam munia multo gaudio censoris inibantur. famosos 
probris quonam modo senatu depelleret anxius, mitem et 
recens repertam quam ex severitate prisca rationem adhibuit, 
monendo, secum quisque de se consultaret peteretque ius 
exuendi ordinis; facilem eius rei veniam, et motos senatu 
excusatosque simul propositurum, ut iudicium censorum ac 
pudor sponte cedentium permixti ignominiam mollirent. ob 
ea Vipstanus consul rettulit patrem senatus appellandum 
esse Claudium: quippe promiscum patris patriae cogno- 
mentum; nova in rem publicam merita non usitatis voca- 
bulis honoranda; sed ipse cohibuit consulem ut nimium 
adsentantem; condiditque lustrum, quo censa sunt civium 
quinquaginta novem centena octoginta quattuor milia septu- 
aginta duo. isque illi finis inscitiae erga domum suam fuit: 
haud multo post flagitia uxoris noscere ac punire adactus, 
ut deinde ardesceret in nuptias incestas. 

Iam Messalina facilitate adulteriorum in fastidium versa, 
ad incognitas libidines profluebat, cum abrumpi dissimu- 
lationem etiam Silius, sive fatali vecordia, an imminen- 
tium periculorum remedium ipsa pericula ratus, urgebat: 
quippe non eo ventum ut senectam principis opperiretur; 
insontibus innoxia consilia, flagitiis manifestis subsidium 
ab audacia petendum; adesse conscios paria metuentes, 
se caelibem, orbum, nuptiis et adoptando Britannico pa- 
ratum; mansuram eandem Messalinae potentiam, addita 
securitate, si praevenirent Claudium, ut insidiis incautum, 
ita irae properum. segniter eae voces acceptae, non amore 
in maritum, sed ne Silius summa adeptus sperneret adul- 
teram scelusque inter ancipitia probatum veris mox pretiis 
aestimaret: nomen tamen matrimonii concupivit ob magni- 
tudinem infamiae, cuius apud prodigos novissima voluptas 
est. nec ultra expectato quam dum sacrificii gratia Clau- 
dius Ostiam proficisceretur, cuncta nuptiarum sollemnia 
celebrat. 

Haud sum ignarus fabulosum visum iri tantum ullis 
mortalium securitatis fuisse in civitate omnium gnara et 

nihil reticente, nedum consulem designatum cum uxore 
principis, praedicta die, adhibitis qui obsignarent, velut 
suscipiendorum liberorum causa convenisse, atque illam 
[audisse] auspicum verba subisse, sacrificasse apud deos, 
discubitum inter convivas, oscula, complexus, noctem deni- 
-que actam licentia coniugali: sed nihil compositum miraculi 
causa, verum audita scriptaque senioribus tradam. 

Igitur domus principis inhorruerat; maximeque quos 
penes potentia et, si res verterentur, formido, non iam 
secretis colloquiis, sed aperte fremere, dum histrio cubi- 
culum principis nsultaver?t, dedecus quidem illatum, sed 
exscidium procul afuisse: nunc iuvenem nobilem dignitate 
formae, vi mentis ac propinquo consulatu maiorem ad spem 
adcingi; nec enim occultum, quid post tale matrimonium 
superesset. subibat sine dubio metus reputantes hebetem 
Claudium et uxori devinctum, multasque mortes iussu Mes- 
salinae patratas: rursus ipsa facilitas imperatoris fiduciam 
dabat, si atrocitate criminis praevaluissent, posse opprimi 
damnatam ante quam ream; sed in eo discrimen verti, si de- 
fensio audiretur, utque clausae aures etiam confitenti forent. 

Ac primo Callistus, iam mihi circa necem C. Caesaris 
narratus, et Appianae caedis molitor Narcissus, flagrantis- 
simaque eo in tempore gratia Pallas agitavere, num Mes- 
salinam secretis minis depellerent amore Silii, cuncta alia 
dissimulantes. dein metu, ne ad perniciem ultro traheren- 
tur, desistunt Pallas per ignaviam, Callistus prioris quo- 
que regiae peritus, et potentiam cautis quam acribus con- 
siliis tutius haberi: perstitit Narcissus, ut solum id impu- 
tans, ne quo sermone praesciam criminis et accusatoris 
facerent: ipse ad occasiones intentus, longa apud Ostiam 
Caesaris mora duas paelices, quarum is corpori maxime 
insueverat, largitione ac promissis et uxore deiecta plus po- 
tentiae ostentando perpulit delationem subire. 


30 . Exim Calpurnia — id paelici nomen —, ubi datum se- 


cretum, genibus Caesaris provoluta nupsisse Messalinam 
Silio exclamat; simul Cleopatram, quae idem opperiens 
adstabat, an comperisset interrogat; atque illa annuente 
cieri Narcissum postulat. is veniam in praeteritum petens, 
quod ei cis Vettios, cis Plautios dissimulavisset, nec nunc 

adulteria obiecturum ait, nedum domum, servitia et cete- 


ros fortunae paratus reposceret; frueretur immo his: at red- 


deret uxorem rumperetque tabulas huptiales: ,an disci- 
dium * inquit ,tuum nosti? nam matrimonium Silii vidit po- 
pulus et senatus et miles; ac ni propere agis, tenet urbem 
maritus.* 

Tum potissimos amicorum vocat; primumque rei fru- 
mentariae praefectum Turranium, post Lusium Getam, prae- 
torianis inpositum, percontatur; quis fatentibus certatim 
ceteri cireumstrepunt: iret in castra, firmaret praetorias 
cohortes, securitati ante quam vindictae consuleret. satis 
constat eo pavore offusum Claudium, ut identidem inter- 
rogaret an ipse imperii potens, an Silius privatus esset. 

At Messalina non alias solutior luxu, adulto auctumno 
simulacrum vindemiae per domum celebrabat: urgeri praela, 
fluere lacus; et feminae pellibus accinctae adsultabant ut 
sacrificantes vel insanientes Dacchae; ipsa crine fluxo, thyr- 
sum quatiens, iuxtaque Silius hedera vinctus, gerere co- 
thurnos, iacere caput, strepente circum procaci choro. 
ferunt Vettium Valentem lascivia in praealtam arborem 
connisum, interrogantibus, quid aspiceret, respondisse tem- 
pestatem ab Ostia atrocem, sive coeperat ea species, seu 
forte lapsa vox in praesagium vertit. 

Non rumor interea, sed undique nuntii incedunt, qui 
gnara Claudio cuncta et venire promptum ultioni afferrent. 
igitur Messalina Lucullianos in hortos, Silius dissimulando 
metu ad munia fori digrediuntur; ceteris passim dilaben- 
tibus adfuere centuriones, inditaque sunt vincla, ut quis 
reperiebatur in publico aut per latebras: Messalina tamen, 
quamquam res adversae consilium eximerent, ire obviam 
et aspici a marito, quod saepe subsidium habuerat, haud 
segniter intendit, misitque ut Britannicus et Octavia in com- 
plexum patris pergerent; et Vibidiam, virginum Vestalium 
vetustissimam, oravit pontificis maximi aures adire, cle- 
mentiam expetere; atque interim, tribus omnino comitan- 
tibus — id repente solitudinis erat — spatium urbis pc- 
dibus emensa, vehiculo quo purgamenta hortorum eripiun- 
tur, Ostiensem viam intrat, nulla cuiusquam misericordia, 
quia flagitiorum deformitas praevalebat. 

'praetoriü praefecto, haud satis fidebant, ad honesta seu 

prava iuxta levi: erg'ó Narcissus, adsumptis quibus idem 
metus, non aliam spem incolumitatis Caesaris affirmat, quam 
si ius militum uno illo die in aliquem libertorum trans- 
ferret; seque offert suscepturum; ac ne, dum in urbem 
vehitur, ad paenitentiam a L. Vitellio et Largo Caecina 
mutaretur, in eodem gestamine sedem poscit sumitque. 

Crebra post haec fama fuit, inter diversas principis 
voces, cum modo incusaret flagitia uxoris, aliquando ad 
memoriam coniugii et infantium liberorum revolveretur, 
non aliud prolocutum Vitellium quam ,o facinus! o sce- 
lus!* instabat quidem Narcissus aperire ambages et veri 
copiam facere; sed non ideo pervicit, quin suspensa et quo 
ducerentur inclinatura responderet, exemploque eius Lar- 
gus Caecina uteretur. et iam erat in aspectu Messalina 
clamitabatque audiret Octaviae et Britannici matrem, cum 
obstrepere accusator, Silium et nuptias referens; simul co- 
dicillos libidinum indices tradidit, quis visus Caesaris aver- 
teret; nec multo post urbem ingredienti offerebantur com- 
munes liberi, nisi Narcissus amoveri eos iussisset. Vibi- 
diam depellere nequivit, quin multa cum invidia flagitaret 
ne indefensa coniux exitio daretur; igitur auditurum prin- 
cipem et fore diluendi criminis facultatem respondit: iret 
interim virgo et sacra capesseret. 

Mirum inter haec silentium Claudii, Vitellius ignaro 
propior: omnia liberto obediebant. patefieri domum adul- 
teri atque illue deduci imperatorem iubet: ac primum in 
vestibulo effigiem patris Silii consulto senatus abolitam de- 
monstrat, tum, quidquid avitum Neronibus et Drusis, in 
pretium probri cessisse; incensumque et ad minas erum- 
pentem castris infert, parata contione militum; apud quos 
praemonente Narcisso pauca verba fecit: nam etsi iustum 
dolorem pudor impediebat. continuus dehinc cohortium cla- 
mor nomina reorum et poenas flagitantium; admotusque 
Silius tribunali non defensionem, non moras temptavit, 
precatus ut mors acceleraretur. eadem constantia et illu- 
stres equites Romanos cupidos maturae necis fecit: [et] 
Titium Proculum, custodem a Silio Messalinae datum et 

indicium offerentem, Vettium Valentem confessum et Pom- 
peium Urbicum ac Saufeium Trogum ex consciis tradi ad 
supplicium iubet; Decrius quoque Calpurnianus, vigilum 
praefectus, Sulpicius Rufus, ludi procurator, Iuncus Ver- 
gilianus senator eadem poena affecti. 

Solus Mnester cunctationem attulit, dilaniata veste cla- 
mitans: aspiceret verberum notas, reminisceretur vocis qua 
se obnoxium iussis Messalinae dedisset; aliis largitione aut 
spel magnitudine, sibi ex necessitate culpam; nec cuiquam 
ante pereundum fuisse, si Silius rerum poteretur. commo- 
tum his et pronum ad misericordiam Caesarem perpulere 
liberti, ne tot illustribus viris interfectis histrioni consule- 
retur: sponte an coactus tam magna peccavisset, nihil re- 
ferre. ne 'Trauli quidem Montani, equitis Romani, defen- 
sio recepta est; is modesta iuventa, sed corpore insigni, 
accitus ultro noctemque intra unam a Messalina proturba- 
tus erat paribus lasciviis ad cupidinem et fastidia. Suillio 
Caesonino et Plautio Laterano mors remittitur: huic ob 
patrui egregium meritum; Caesoninus vitiis protectus est, 
tamquam in illo foedissimo coetu passus muliebria. 

Interim Messalina Lucullianis in hortis prolatare vitam, 
componere preces, nonnulla spe et aliquando ira: tantum 
inter extrema superbiae gerebat; ac ni caedem eius Nar- 
cissus properavisset, verterat pernicies in accusatorem. nam 
Claudius domum regressus et tempestivis epulis delenitus, 
ubi vino incaluit, iri iubet nuntiarique miserae — hoc enim 
verbo usum ferunt — dicendam ad causam postera die 
adesset; quod ubi auditum, et languescere ira, redire amor, 
ac si cunctarentur, propinqua nox et uxorii cubiculi me- 
moria timebantur, prorumpit Narcissus denuntiatque cen- 
turionibus et tribuno, qui aderat, exequi caedem: ita im- 
peratorem iubere. custos et exactor e libertis Euodus da- 
tur; isque raptim in hortos'praegressus repperit fusam humi, 
assidente matre Lepida, quae florenti filiae haud concors 
supremis eius necessitatibus ad miserationem evicta erat 
suadebatque ne percussorem opperiretur: transisse vitam, 
neque aliud quam morti decus quaerendum. sed animo per 
libidines corrupto nihil honestum inerat, lacrimaeque et 
questus irriti ducebantur, cum impetu venientium pulsae 

fores, astititque tribunus per silentium, at libertus incre- 
pans multis et servilibus probris. 

Tunc primum fortunam suam introspexit, ferrumque ac- 
cepit, quod frustra iugulo aut pectori per trepidationem 
admovens ictu tribuni transigitur. corpus matri concessum ; 
nuntiatumque Claudio epulanti perisse Messalinam, non 
distincto sua an aliena manu; nec ille quaesivit, poposcit- 
que poculum et solita convivio celebravit; ne secutis qui- 
dem diebus odii, gaudii, irae, tristitiae, ullius denique hu- 
mani affectus signa dedit, non cum laetantes accusatores 
aspiceret, non cum filios maerentes; iuvitque oblivionem 
eius senatus censendo nomen et effigies privatis ac pu- 
blicis locis demovendas; decreta Narcisso quaestoria in- 
signia, levissimum fastidiis eius, cum supra Pallantem et 
Callistum ageret * honesta quidem, sed ex quis deterrima 
orerentur, * tristitiis multis *. 

Cap. 1. 2. Claudius de matrimonio cum libertis deliberat. 3— 7. 
Agrippina, Germanici fratris eius filia, aliis praelata L. Silano, cui 
desponsa Octavia, insidias struit administro Vitellio, cuius artibus 
inducti senatus populusque infames nuptias probant. 8.9. Silanus 
mortemsibi consciscit. Seneca abexilio redux studiis Neronis prae- 
est, eui despondetur Octavia. 10. 11. Parthi regem Roma petunt 
Meherdatem, quem missum a Claudio Cassius in regnum ducere 
conatur. 12.13. obstat fraus Acbari etIzatis. 14. victus Meherdates 
Gotarzi traditur. hoe mortuo regnum in Vononem, dein Vologe- 
sem transfertur. 15. Mithridati regnum Ponti reciperare niso Ro- 
mani resistunt et Cotys et Eunones. 16— 21. Uspe urbe capta Zor- 
sines deserit Mithridatem, qui supplex Eunoni per eum a principe 
veniam impetrat Romamque perducitur. 

22. Agrippinae artibus Lollia cedere Italia iubetur, Calpurnia 
pervertitur. 23. Salutis augurium. pomoerium urbis prolatum. 24. 
memorantur, qui olim protulerint. 25. Nero Domitius a Claudio 

adoptatur auctoritate Pallantis. 26. Britannicus depressus. 27.98. 
colonia in Ubios deducta. Chatti latrocinia agitantes vincuntur. 
29. 30. Vannius Suevorum rex a suis pulsus. 

31. 32. In Britannia turbantes reprimit Ostorius Ieenos, Cangos, 
Brigantes. 33—35. Silurum regem Caratacum vincit. 36.31. is Ro- 
mam perductus maseule Caesarem alloquitur et veniam impetrat. 
38. 39. Britanni vires reparant. Ostorius obtentis triumphi insigni- 
bus obit. 40. eiDidius suffectus. bellum intestinum Venutii et Car- 
timanduae. 

41. Neroni virilis toga maturatur posthabito Britannico. 42. Bur- 
rus praetorio praefectus. Agrippinae arrogantia. Vitellio favet. 43. 
prodigia Romae. caritas annonae. 

44—41. Bellum Armenios inter et Iberos. IRadamistusPharas- 
manis filiusIberus specie foederis Mithridatem invadit, vinclis one- 
rat, interimit. 48. Quadratus Syriae praeses de ultione deliberat. 
49. Pelignus Radamistum temere regium insigne sumere hortatur. 
50. Parthi Armeniam invadunt. 51. Radamistus a suis pellitur. 
Zenobia coniux ab eo vulnerata aegre servatur. 

52. Furius Scribonianus relegatus. SC. demathematicis. 53. SC. 
Claudianum de feminis quae servis coniungerentur. adulatio in Pal- 
lantem. 54. Felix et Ventidius turbant Iudaeam. Quadratus quic- 
tem reddit. 55. motus in Cilicia sedat rex Antiochus. 

56. 91. Lacus Fucinus emissus et in eo navale spectaculum et 
convivium cum periculo. 58. Nero ducitOctaviam. 59.Statilius Tau- 
rus eversus. 60. procuratorum in provinciis auctoritas aucta. 61. 
Cois concessa immunitas. 62. 63. Byzantiis tributum ad tempus re- 
missum. eius urbis situs. 

64. Prodigia Claudianae necis. 65. Lepidae mors indicta. Nar- 
cissi liberae voces. 66. 67. Claudium Agrippina veneno tollit. 68. 
Nero primordia imperii capit. 69. Funus et consecratio Claudii. 

Gesta haec annis sex, C. Pompeio , Q. Veranio; C. Antistio, M. 
Suillio Rufo; Ti. Claudio V, Ser. Cornelio Orfito; P. Cornelio Sulla, 
L. Salvio Othone; D. Iunio Silano, Q. Haterio ; M. Asinio Marcello, 
M'*. Acilio Aviola coss. 


Caede Messalinae convulsa principis domus orto apud 
libertos certamine quis deligeret uxorem Claudio, caelibis 
vitae intoleranti et coniugum imperiis obnoxio; nec minore 
ambitu feminae exarserant: suam quaeque nobilitatem, 
formam, opes contendere ac digna tanto matrimonio 
ostentare; sed maxime ambigebatur inter Lolliam Pauli- 
nam M. Lollii consularis et Iuliam Agrippinam Germanico 
genitam: huic Pallas, illi Callistus fautores aderant; at 
Aelia Paetina e familia Tuberonum Narcisso fovebatur. 
ipse huc modo, modo illuc, ut quemque suadentium au- 

dierat, promptus, discordantes in consilium vocat ac pro- 
mere sententiam et adicere rationes iubet. 

Narcissus vetus matrimonium, familiam communem — 
nam Antonia ex Paetina erat —, nihil in penatibus eius 
novum disserebat, si sueta coniux rediret, haudquaquam 
novercalibus odiis visura Britannicum et Octaviam, proxima 
suis pignora. Callistus inprobatam longo discidio, ac si 
rursum assumeretur, eo ipso superbam; longeque rectius 
Lolliam induci, quando nullos liberos genuisset, vacuam 
aemulatione et privignis parentis loco futuram. at Pallas id 
maxime in Agrippina laudare, quod Germanici nepotem 
secum traheret, dignum prorsus imperatoria fortuna: stir- 
pem nobilem et familiae Juliae Claudiaeque posteros con- 
iungeret, ne femina expertae fecunditatis, integra iuventa, 
claritudinem Caesarum aliam in domum ferret. 

Praevaluere haec adiuta Agrippinae inlecebris, quae 
ad eum per speciem necessitudinis crebro ventitando pel- 
licit patruum, ut praelata ceteris et nondum uxor potentia 
uxoria iam uteretur; nam ubi sui matrimonii certa fuit, 
struere maiora nuptiasque Domitii, quem ex Cn. Aheno- 
barbo genuerat, et Octaviae, Caesaris filiae, moliri; quod 
sine scelere perpetrari non poterat, quia L. Silano de- 
sponderat Octaviam Caesar iuvenemque et alia clarum in- 
signi triumphalium et gladiatorii muneris magnificentia pro- 
tulerat ad studia vulgi; sed nihil arduum videbatur in animo 
principis, cui non iudicium, non odium erat nisi indita et 
iussa. 

Igitur Vitellius, nomine censoris serviles fallacias ob- 
tegens ingruentiumque dominationum provisor, quo gra- 
tiam Agrippinae pararet, consiliis eius implicari, ferre cri- 
mina in Silanum, cuius sane decora et procax soror, Iunia 
Calvina, haud multum ante Vitellii nurus fuerat: hinc ini- 
tium accusationis; fratrumque non incestum sed incusto- 
ditum amorem ad infamiam traxit; et praebebat Caesar 
aures, accipiendis adversus generum suspicionibus caritate 
filiae promptior. at Silanus insidiarum nescius ac forte eo 
anno praetor, repente per edictum Vitellii ordine senatorio 
movetur, quamquam lecto pridem senatu lustroque con- 
dito; simul affinitatem Claudius diremit, adactusque Si- 

lanus eiurare magistratum, et reliquus praeturae dies in 
Eprium Marcellum collatus est. 

C. Powrrio, Q. Vznaxio consulibus pactum inter Clau- 
dium et Ágrippinam matrimonium iam fama, iam amore 
ilicito firmabatur; necdum celebrare sollemnia nuptiarum 
audebant, nullo exemplo deductae in domum patrui fra- 
tris filiae; quin et incestum ac, si sperneretur, ne in ma- 
lum publicum erumperet metuebatur. nec ante omissa cun- 
ctatio quam Vitellius suis artibus id perpetrandum sumpsit; 
percontatusque Caesarem an iussis populi, an auctoritati 
senatus cederet, ubi ille unum se civium et consensui im- 
parem respondit, opperiri intra palatium iubet; ipse curiam 
ingreditur, summamque rem publicam agi obtestans ve- 
niam dicendi ante alios exposcit, orditurque: gravissimos 
principis labores, quis orbem terrae capessat, egere admi- 
niculis, ut domestica cura vacuus in commune consulat; 
quod porro honestus censoriae mentis levamentum quam 
assumere coniugem, prosperis dubiisque sociam, cui co- 
gitationes intimas, cui parvos liberos tradat, non luxui aut 
voluptatibus adsuefactus, sed qui prima ab iuventa legibus 
obtemperavisset. postquam haec favorabili oratione prae- 
misit multaque patrum assentatio sequebatur, capto rur- 
sus initio, quando maritandum principem cuncti suaderent, 
deligi oportere feminam nobilitate, puerperiis, sanctimonia 
insignem; nec diu anquirendum quin Agrippina claritudine 
generis anteiret: datum ab ea fecunditatis experimentum, 
et congruere artes honestas; id vero egregium, quod pro- 
visu deum vidua iungeretur principi sua tantum matrimo- 
nia experto; audivisse a parentibus, vidisse ipsos abripi 
coniuges ad libita Caesarum; procul id a praesenti mode- 
stia: statueretur immo documentum, quo uxorem impera- 
tor * acciperet. at enim nova nobis in fratrum filias coniu- 
gia: sed aliis gentibus sollemnia, neque lege ulla prohibita; 
et sobrinarum diu ignorata tempore addito percrebruisse: 
morem accommodari prout conducat, et fore hoc quoque 
in iis quae mox usurpentur. 

Haud defuere qui certatim, si cunctaretur Caesar, vi 
acturos testificantes erumperent curia; conglobatur promisca 
multitudo populumque Romanum eadem orare clamitat. 

nec Claudius ultra expectato obvius apud forum praebet 
se gratantibus, senatumque ingressus decretum postulat 
quo iusfae inter patruos fratrumque filias nuptiae etiam 
in posterum statuerentur; nec tamen repertus est nisi unus 
talis matrimonii cupitor, T. Alledius Severus, eques Ro- 
manus, quem plerique Agrippinae gratia inpulsum fere- 
bant. versa ex eo civitas, et cuncta feminae obediebant, 
non per lasciviam, ut Messalina, rebus Romanis illudenti: 
adductum et quasi virile servitium: palam severitas ac sae- 
pius superbia; nihil domi inpudicum, nisi dominationi ex- 
pediret; cupido auri inmensa obtentum habebat, quasi sub- 
sidium regno pararetur. 

Die nuptiarum Silanus mortem sibi conscivit, sive eo 
usque spem vitae produxerat, seu delecto die augendam 

Claudius sacra ex legibus Tulli regis piaculaque apud lu- 
cum Dianae per pontifices danda, irridentibus cunctis, quod 
poenae procurationesque incesti id temporis exquirerentur. 
at. Agrippina, ne malis tantum facinoribus notesceret, ve- 
niam exilii pro Ànnaeo Seneca, simul praeturam impetrat, 
laetum in publicum rata ob claritudinem studiorum eius, 
utque Domitii pueritia tali magistro adolesceret et consiliis 
eiusdem ad spem dominationis uterentur, quia Seneca fidus 
in Agrippinam memoria beneficii et infensus Claudio do- 
lore iniuriae credebatur. 

Placitum dehinc non ultra cunctari, sed designatum 
consulem Memmium Pollionem ingentibus promissis in- 
ducunt sententiam expromere, qua oraretur Claudius de- 
spondere Octaviam Domitio; quod aetati utriusque non ab- 
surdum et maiora patefacturum erat. Pollio haud disparibus 
verbis ac nuper Vitellius censet; despondeturque Octavia, 
ac super priorem necessitudinem sponsus iam et gener Do- 
mitius aequari Britannico studiis matris, arte eorum quis 
ob accusatam Messalinam ultio ex filio timebatur. 

Per idem tempus legati Parthorum ad expetendum, ut 
rettuli, Meherdaten missi senatum ingrediuntur mandata- 
que in hunc modum incipiunt: non se foederis ignaros nec 
defectione a familia Arsacidarum venire; sed filium Vo- 
nonis, nepotem Phraatis accersere adversus dominationem 

Gotarzis nobilitati plebique iuxta intolerandam; iam fra- 
tres, iam propinquos, iam longius sitos caedibus exhaustos; 
adici coniuges gravidas, liberos parvos, dum socors domi, 
bellis infaustus ignaviam saevitia tegat. veterem sibi ac 
publice coeptam nobiscum amicitiam, et subveniendum so- 
ciis virium aemulis cedentibusque per reverentiam. ideo 
regum obsides liberos dari ut, si domestici imperii taedeat, 
sit regressus ad principem patresque, quorum moribus as- 
suefactus rex melior adscisceretur. 

Ubi haec atque talia dissertavere, incipit orationem Cae- 
sar de fastigio Romano Parthorumque obsequiis; seque 
divo Augusto adaequabat, petitum ab eo regem referens, 
omissa Tiberii memoria, quamquam is quoque miserat. ad- 
didit praecepta — etenim aderat Meherdates — ut non do- 
minationem et servos sed rectorem et cives cogitaret, cle- 
mentiamque ac iustitiam, quanto ignara barbaris, tanto to- 
leratiora capesseret. hinc versus ad legatos extollit laudibus 
alumnum urbis, spectatae ad 1d modestiae: ac tamen fe- 
renda regum ingenia, neque usui crebras mutationes. rem 
Romanam huc satietate gloriae provectam ut externis quo- 
que gentibus quietem velit. datum posthac C. Cassio, qui 
Syriae praeerat, deducere iuvenem ripam ad Euphratis. 

Ea tempestate Cassius ceteros praeminebat peritia le- 
gum; nam militares artes per otium ignotae, industrios- 
que aut ignavos pax in aequo tenet. ac tamen quantum 
sine bello dabatur, revocare priscum morem, exercitare 
legiones, cura, provisu perinde agere ac si hostis ingrue- 
ret: ita dignum maioribus suis et familia Cassia ratus per 
illas quoque gentes celebrata. igitur excitis quorum de sen- 
tentia petitus rex, positisque castris apud Zeugma, unde 
maxime pervius amnis, postquam illustres Parthi rexque 
Arabum Acbarus advenerat, monet Meherdaten barbaro- 
rum impetus acres cunctatione languescere aut in perfidiam 
mutari: ita urgeret coepta. quod spretum fraude Acbari, 
qui iuvenem ignarum et summam fortunam in luxu ratum 
multos per dies attinuit apud oppidum Edessam; et vo- 
cante Carene promptasque res ostentante, si citi advenis- 
sent, non comminus Mesopotamiam, sed flexu Armeniam 
petunt, id temporis inportunam, quia hiems occipiebat. 

Exim nivibus et montibus fessi, postquam campos pro- 
pinquabant, copiis Carenis adiunguntur, tramissoque amne 
Tigri permeant Adiabenos, quorum rex Izates societatem 
Meherdatis palam induerat, in Gotarzen per occulta et 
magis fida inclinabat; sed capta in transitu urbs Ninos, 
vetustissima sedes Assyriae, et * castellum insigne fama, 
quod postremo inter Darium atque Alexandrum proelio Per- 
sarum illic opes conciderant. interea Gotarzes apud mon- 
tem cui nomen Sanbulos, vota dis loci suscipiebat, prae- 
cipua religione Herculis, qui tempore stato per quietem 
monet sacerdotes ut templum iuxta equos venatui adorna- 
tos sistant; equi ubi pharetras telis onustas accepere, per 
saltus vagi nocte demum vacuis pharetris multo cum anhelitu 
redeunt; rursum deus, qua silvas pererraverit, nocturno 
visu demonstrat, reperiunturque fusae passim ferae. 
Ceterum Gotarzes, nondum satis aucto exercitu, flu- 
mine Corma pro munimento uti, et quamquam per insecta- 
tiones et nuntios ad proelium vocaretur, nectere moras, 
locos mutare et missis corruptoribus exuendam ad fidem 
hostes emercari: ex quis Izates Adiabenus, mox Acbarus 
Arabum cum exercitu abscedunt, levitate gentili, et quia 
experimentis cognitum est barbaros malle Roma petere 
reges quam habere. at Meherdates validis auxiliis nuda- 
tus, ceterorum proditione suspecta, quod unum reliquum, 
rem in casum dare proelioque experiri statuit: nec detrecta- 
vit pugnam Gotarzes deminutis hostibus ferox; concur- 
sumque magna caede et ambiguo eventu, donec Carenem 
profligatis obversis longius evectum integer a tergo glo- 
bus circumveniret. tum omni spe perdita Meherdates, pro- 
missa Parracis, paterni clientis, secutus, dolo eius vinci- 
tur traditurque victori: atque ille non propinquum neque 
Arsacis de gente, sed alienigenam et Romanum increpans, 
auribus decisis vivere iubet, ostentui clementiae suae et 
in nos dehonestamento. dein Gotarzes morbo obiit, acci- 
tusque in regnum Vonones Medos tum praesidens. nulla 
huic prospera aut adversa, quis memoraretur: brevi et in- 
glorio imperio perfunctus est, resque Parthorum in filium 
cius Vologesen translatae. 
At Mithridates Bosporanus amissis opibus vagus, post- 

quam Didium, ducem Romanum, roburque exercitus abisse 
cognoverat, relictos in novo regno Cotyn iuventa rudem et 
paucas cohortium cum Iulio Aquila, equite Romano, spre- 
tis utrisque concire nationes, illicere perfugas; postremo 
exercitu coacto regem Dandaridarum exturbat imperioque 
eius potitur. quae ubi cognita et iam iamque Bosporum 
invasurus habebatur, diffisi propriis viribus Aquila et Co- 
tys, quia Zorsines, Siracorum rex, hostilia resumpserat, 
externas et ipsi gratias quaesivere missis legatis ad Eu- 
nonen, qui Aorsorum genti praesidebat: nec fuit in arduo 
societas potentiam Romanam adversus rebellem Mithrida- 
ten ostentantibus; igitur pepigere, equestribus proeliis Eu- 
nones certaret, obsidia urbium Romani capesserent. 

Tunc composito agmine incedunt, cuius frontem et terga 
Aorsi, media cohortes et Bosporani tutabantur nostris in 
armis: sic pulsus hostis; ventumque Sozam, oppidum Dan- 
daricae, quod desertum a Mithridate ob ambiguos popu- 
larium animos, obtineri relicto ibi praesidio visum; exim 
in Siracos pergunt, et transgressi amnem Pandam circum- 
veniunt urbem Uspen, editam loco et moenibus ac fossis 
munitam, nisi quod moenia non saxo sed cratibus et vi- 
mentis ac media humo adversum irrumpentes invalida erant ; 
eductaeque altius turres facibus atque hastis turbabant ob- 
Sessos, ac ni proelium nox diremisset, coepta patrataque 
expugnatio eundem intra diem foret. 

Postero misere legatos, veniam liberis corporibus oran- 
tes; servitii decem milia offerebant: quod aspernati sunt 
vietores, quia trucidare deditos saevum, tantam multitudi- 
nem custodia cingere arduum: at belli potius iure cade- 
rent; datumque militibus, qui scalis evaserant, signum 
caedis. excidio Uspensium metus ceteris iniectus, nihil tu- 
tum ratis, cum arma, munimenta, impediti vel eminentes 
loci, amnesque et urbes iuxta perrumperentur; igitur Zor- 
sines, diu pensitato Mithridatisne rebus extremis an pa- 
trio regno consuleret, postquam praevaluit gentilis utilitas, 
datis obsidibus apud effigiem Caesaris procubuit, magna 
gloria exercitus Romani, quem incruentum et victorem tri- 
dui itinere abfuisse ab amne Tanai constitit. sed in regressu 
dispar fortuna fuit, quia navium quasdam, quae mari re- 

meabant, in litora Taurorum delatas cireumvenere barbari, 
praefecto cohortia et plerisque auziliarium interfectis. 

Interea Mithridates, nullo in armis subsidio, consultat 
cuius misericordiam experiretur: frater Cotys, proditor olim, 
deinde hostis, metuebatur; Romanorum nemo id auctori- 
tatis aderat, ut promissa eius magni penderentur: ad Eu- 
nonen convertit, propriis odiis non infensum et recens con- 
iuncta nobiscum amicitia validum. igitur cultu vultuque 
quam maxime ad praesentem fortunam comparato regiam 
ingreditur, genibusque eius provolutus , Mithridates * in- 
quit terra marique Romanis per tot annos quaesitus sponte 
adsum: utere, ut voles, prole magni Achaemenis, quod 
mihi solum hostes non abstulerunt. 

At Eunones claritudine viri, mutatione rerum et prece 
haud degeneri permotus, adlevat supplicem laudatque quod 
gentem Aorsorum, quod suam dextram petendae veniae 
delegerit. simul legatos litterasque ad Caesarem in hunc 
modum mittit: populi Romani imperatoribus, magnarum 
nationum regibus primam ex similitudine fortunae amici- 
tiam, sibi et Claudio etiam communionem victoriae essc; 
bellorum egregios fines, quotiens ignoscendo transigatur; 
sic Zorsini victo nihil ereptum: pro Mithridate, quando 
gravius mereretur, non potentiam neque regnum precari, 
sed ne triumpharetur neve poenas capite expenderet. 

At Claudius, quamquam nobilitatibus externis mitis, 
dubitavit tamen, accipere captivum pacto salutis an repe- 
tere armis rectius foret: hinc dolor iniuriarum et libido 
vindictae adigebat; sed disserebatur contra: suscipi bel- 
lum avio itinere, inportuoso mari; ad hoc reges feroces, 
vagos populos, solum frugum egens; tum taedium ex mora, 
pericula ex properantia, modicam victoribus laudem ac 
multum infamiae si pellerentur: quin arriperet oblata et 
servaret exulem, cui inopi quanto longiorem vitam, tanto 
plus supplicii fore. his permotus scripsit Eunoni: meritum 
quidem novissima exempla Mithridaten, nec sibi vim ad 
exequendum deesse; verum ita maioribus placitum, quanta 
pervicacia in hostem, tanta beneficentia adversus suppli- 
ces utendum: nam triumphos de populis regnisque inte- 
gris acquiri. 

Traditus posthac Mithridates vectusque Romam per Iu- 
niüm Cilonem, procuratorem Ponti, ferocius quam pro for- 
tuna disseruisse apud Caesarem ferebatur, elataque vox 
eius in vulgum hisce verbis: ,non sum remissus ad te, 
sed reversus: vel si non credis, dimitte et quaere.* vultu 
quoque interrito permansit, cum rostra juxta, custodibus 
cireumdatus, visui populo praeberetur. consularia insignia 
Ciloni, Aquilae praetoria decernuntur. 


Isdem consulibus atrox odii Agrippina ac Lolliae in- 2: 


fensa, quod secum de matrimonio principis certavisset, mo- 
litur crimina et accusatorem, qui obiceret Chaldaeos, ma- 
gos, interrogatumque Apollinis Clarii simulacrum super 
nuptiis imperatoris. exim Claudius inaudita rea, multa de 
claritudine eius apud senatum praefatus, sorore L. Volusii 
genitam, maiorem ei patruum Cottam Messalinum esse, 
Memmio quondam Regulo nuptam — nam de C. Caesaris 
nuptiis consulto reticebat — addidit perniciosa in rem pu- 
blicam consilia et materiem sceleri detrahendam; proin 
publicatis bonis cederet Italia: ita quinquagies sestertium 
ex opibus inmensis exuli relictum. et Calpurnia, illustris 
femina, pervertitur, quia formam eius laudaverat princeps, 
nulla libidine, sed fortuito sermone; unde ira Agrippinae 
citra ultima stetit: in Lolliam mittitur tribunus, a quo ad 
mortem adigeretur. damnatus et lege repetundarum Ca- 
dius Rufus accusantibus Dithynis. 

Galliae Narbonensi ob egregiam in patres reverentiam 
datum ut senatoribus eius provinciae non exquisita princi- 
pis sententia, iure quo Sicilia haberetur, res suas invisere 
liceret; Ituraeique et Iudaei defunctis regibus, Sohaemo 
atque Agrippa, provinciae Syriae additi. Salutis augurium 
quinque et septuaginta annis omissum repeti ac deinde con- 
tinuari placitum. et pomoerium urbis auxit Caesar, more 
prisco, quo iis qui protulere imperium, etiam terminos ur- 
bis propagare datur; nec tamen duces Romani quamquam 
magnis nationibus subactis, usurpaverant, nisi L. Sulla 
et divus Augustus. 


Regum in eo ambitio vel gloria varie vulgata: sed ini- 2. 


tium condendi, et quod pomoerium Romulus posuerit, no- 
scere haud absurdum reor. igitur a foro boario, ubi aereum 

tauri simulacrum aspicimus, quia id genus animalium ara- 
tro subditur, suleus designandi oppidi coeptus, ut magnam 
Herculis aram amplecteretur; inde certis spatiis interiecti 
lapides per ima montis Palatini, ad aram Consi, mox cu- 
rias veteres, tum ad sacellum Larundae; forumque Roma- 
num et Capitolium non a Romulo sed a Tito Tatio addi- 
tum urbi credidere; mox pro fortuna pomoerium auctum: 
et quos tum Claudius terminos posuerit, facile cognitu et 
publicis actis perscriptum. 

C. Axrisrio, M. Surio consulibus adoptio in Domi- 
tium auctoritate Pallantis festinatur, qui obstrictus Agrip- 
pinae ut conciliator nuptiarum et mox stupro eius inligatus, 
stimulabat Claudium consuleret rei publicae, Britannici pue- 
ritiam robore circumdaret: sic apud divum Augustum, 
quamquam nepotibus subnixum, viguisse privignos; a Ti- 
berio super propriam stirpem Germanicum assumptum: se 
quoque accingeret iuvene partem curarum capessituro. his 
evictus biennio maiorem natu Domitium filio anteponit, 
habita apud senatum oratione in eundem quem a liberto 
acceperat modum. adnotabant periti nullam antehac ado- 
ptionem inter patricios Claudios reperiri, eosque ab Atto 
Clauso continuos duravisse. 

Ceterum actae principi grates, quaesitiore in Domitium 
adulatione; rogataque lex qua in familiam Claudiam et 
nomen Neronis transiret; augetur et Agrippina cognomento 
Augustae: quibus patratis nemo adeo expers misericordiae 
fuit, quem non Britannici fortunae maeror afficeret: de- 
solatus paulatim etiam servilibus ministeriis, per intem- 
pestiva novercae officia in ludibria vertebat, intellegens 
falsi; neque enim segnem ei fuisse indolem ferunt, sive 
verum, seu periculis commendatus retinuit famam sine ex- 
perimento. 

Sed Agrippina quo vim suam sociis quoque nationi- 
bus ostentaret, in oppidum Ubiorum, in quo genita erat, 
veteranos coloniamque deduci impetrat, cui nomen indi- 
tum e vocabulo ipsius; ac forte acciderat ut eam gentem 
Rheno transgressam avus Agrippa in fidem acciperet. 

Isdem temporibus in superiore Germania trepidatum ad- 
ventu Chattorum latrocinia agitantium, dein 1*** Pompo- 

nius legatus auxiliares Vangionas ac Nemetas, addito equite 
alario, monitos ut anteirent populatores vel dilapsis inpro- 
visi cireumfunderentur: et secuta consilium ducis industria 
militum, divisique in duo agmina, qui laevum iter petive- 
rant, recens reversos praedaque per luxum usos et somno 
graves circumvenere; aucta laetitia, quod quosdam e clade 
Variana quadragensimum post annum servitio exemerant. 
at qui dextris et propioribus compendiis ierant, obvio hosti 
et aciem auso plus cladis faciunt, et praeda famaque onu- 
sti ad montem TTaunum revertuntur, ubi Pomponius cum 
legionibus opperiebatur, si Chatti eupidine ulciscendi ca- 
sum pugnae praeberent: illi metu, ne hinc Romanus, inde 
Cherusci, cum quis aeternum discordant, cireumgrederen- 
tur, legatos in urbem et obsides misere; decretusque Pom- 
ponio triumphalis honos, modica pars famae eius apud 
posteros, in quis carminum gloria praecellit. 

Per idem tempus Vannius Suevis a Druso Caesare in- 
positus pellitur regno, prima imperii aetate clarus acceptus- 
que popularibus, mox diuturnitate in superbiam mutans, 
et odio accolarum, simul domesticis discordiis cireumven- 
tus; auctores fuere Vibilius, Hermundurorum rex, et Van- 
gio ac Sido, sorore Vannii geniti. nec Claudius, quam- 
quam saepe oratus, arma certantibus barbaris interposuit, 
tutum Vannio perfugium promittens, si pelleretur; scripsit- 
que Palpellio Histro, qui Pannoniam praesidebat, legio- 
nem ipsaque e provincia lecta auxilia pro ripa componere, 
subsidio victis et terrorem adversus victores, ne fortuna 
elati nostram quoque pacem turbarent. nam vis innumera, 
Lygii aliaeque gentes adventabant, fama ditis regni, quod 
Vannius triginta per annos praedationibus et vectigalibus 
auxerat: ipsi manus propria pedites, eques e Sarmatis Ia- 
zygibus erat, impar multitudini hostium, eoque castellis 
sese defensare bellumque ducere statuerat. sed lazyges 
obsidionis impatientes et proximos per campos vagi neces- 
situdinem pugnae attulere, quia Lygius Hermundurusque 
illie ingruerant; igitur degressus castellis Vannius fundi- 
tur proelio, quamquam rebus adversis, laudatus quod et 
pugnam manu capessiit et corpore adverso vulnera exce- 
pit. ceterum ad classem in Danuvio opperientem perfu- 

git; secuti mox clientes, et acceptis agris in Pannonia lo- 
cati sunt. regnum Vangio ac Sido inter se partivere, egre- 
gia adversus nos fide, subiectis, suone an servitii ingenio, 
dum adipiscerentur dominationis, multa caritate, et maiore 
odio, postquam adepti sunt. 

At in Britannia P. Ostorium pro praetore turbidae res 
excepere, effusis in agrum sociorum hostibus eo violen- 
tius, quod novum ducem exercitu ignoto et coepta hieme 
iturum obviam non rebantur: ille gnarus primis eventibus 
metum aut fiduciam gigni, citas cohortes rapit, et caesis 
qui restiterant, disiectos consectatus, ne rursus conglo- 
barentur infensaque et infida pax non duci, non militi re- 
quiem permitteret, detrahere arma suspectis cunctaque ca- 
stris ad Avionam et Sabrinam fluvios cohibere parat. quod 
primi Iceni abnuere, valida gens, nec proeliis contusi, quia 
societatem nostram volentes accesserant; hisque auctori- 
bus circumiectae nationes locum pugnae delegere saeptum 
agresti aggere et aditu angusto, ne pervius equiti foret. 
ea munimenta dux Romanus, quamquam sine robore le- 
gionum sociales copias ducebat, perrumpere aggreditur et 
distributis cohortibus turmas quoque peditum ad munia 
accingit; tunc dato signo perfringunt aggerem suisque clau- 
stris impeditos turbant, atque illi conscientia rebellionis et 
obseptis effugiis multa et clara facinora fecere. qua pugna 
filius legati M. Ostorius servati civis decus meruit. 

Ceterum clade Icenorum compositi qui bellum inter et 
pacem dubitabant; et ductus inde Cangos exercitus; va- 
stati agri, praedae passim actae, non ausis aciem hosti- 
bus, vel si ex occulto carpere agmen temptarent, punito 
dolo; iamque ventum haud procul mari quod Hiberniam 
insulam aspectat, cum ortae apud Brigantas discordiae re- 
traxere ducem, destinationis certum, ne nova moliretur 
nisi prioribus firmatis. et Brigantes quidem, paucis qui 
arma coeptabant interfectis, in reliquos data venia, rese- 
dere: Silurum gens non atrocitate, non clementia mutaba- 
tur quin bellum exerceret castrisque legionum premenda 
foret; id quo promptius veniret, colonia Camulodunum va- 
lida veteranorum manu deducitur in agros captivos, subsi- 
dium adversus rebelles et inbuendis sociis ad officia legum. 

Itum inde in Siluras, super propriam ferociam Cara- 
taci viribus confisos, quem multa ambigua, multa prospera 
extulerant, ut ceteros Britannorum imperatores praemine- 
ret: sed tum [astu] locorum fraude prior, vi militum in- 
ferior, transfert bellum in Ordovicas, additisque qui pacem 
nostram metuebant, novissimum casum experitur, sumpto 
ad proelium loco, ut aditus, abscessus, cuncta nobis in- 
portuna et suis in melius essent, Anc montibus arduis, et 
si qua clementer accedi poterant, in modum valli saxa prae- 
struit; et praefluebat amnis vado incerto, catervaeque arma- 
torum pro munimentis constiterant. ad hoc gentium ducto- 
res cireumire, hortari, firmare animos minuendo metu, 
accendenda spe, aliisque belli incitamentis: enimvero Ca- 
ratacus huc illuc volitans illum diem, illam aciem testaba- 
tur aut recuperandae libertatis aut servitutis aeternae ini- 
tium fore; vocabatque nomina maiorum, qui dictatorem 
Caesarem pepulissent, quorum virtute vacui a securibus 
et tributis intemerata coniugum et liberorum corpora reti- 
nerent. haec atque talia dicenti adstrepere vulgus; gentili 
quisque religione obstringi, non telis, non vulneribus ces- 
suros. 

Obstupefecit ea alacritas ducem Romanum; simul ob- 
iectus amnis, additum vallum, imminentia iuga, nihil nisi 
atrox et propugnatoribus frequens terrebat; sed miles proe- 
lium poscere, cuncta virtute expugnabilia clamitare; prae- 
fectique et tribuni paria disserentes ardorem exercitus in- 
tendebant. tum Ostorius, cireumspectis quae inpenetrabilia 
quaeque pervia, ducit infensos amnemque haud difficulter 
evadit; ubi ventum ad aggerem, dum missilibus certaba- 
tur, plus vulnerum in nos et pleraeque caedes oriebantur: 
postquam facta testudine rudes et informes saxorum con- 
pages distractae parque comminus acies, decedere barbari 
in iuga montium; sed eo quoque irrupere ferentarius gra- 
visque miles, illi telis adsultantes, hi conferto gradu, tur- 
batis contra Britannorum ordinibus, apud quos nulla lori- 
carum galearumve tegmina; et si auxiliaribus resisterent, 
gladiis ac pilis legionariorum, si huc verterent, spathis et 
hastis auxiliarium sternebantur. 

Clara ea victoria fuit, captaque uxor et filia Carataci, 

fratresque in deditionem accepti: ipse, ut ferme intuta sunt 
adversa, cum fidem Cartimanduae, reginae Brigantum, 


'petivisset, vinctus ac victoribus traditus est, nono post 

anno quam bellum in Britannia cocptum. unde fama eius 
evecta insulas et proximas provincias pervagata per Ita- 
liam quoque celebrabatur avebantque visere, quis ille tot 
per annos opes nostras sprevisset; ne Romae quidem igno- 
bile Carataci nomen erat; et Caesar dum suum decus ex- 
tollit, addidit gloriam victo. vocatus quippe ut ad insigne 
spectaculum populus: stetere in armis praetoriae cohortes 
campo qui castra praeiacet; tunc incedentibus regiis clien- 
telis phalerae, torques quaeque bellis externis quaesiverat, 
traducta; mox fratres et coniux et filia, postremo ipse osten- 
tatus. ceterorum preces degeneres fuere ex metu; at non 
Caratacus aut vultu demisso aut verbis misericordiam re- 
quirens, ubi tribunali astitit, in hunc modum locutus est: 

»Si, quanta nobilitas et fortuna mihi fuit, tanta rerum 
prosperarum moderatio fuisset, amicus potius in hanc ur- 
bem quam captus venissem, neque dedignatus esses cla- 
ris maioribus ortum, pluribus gentibus imperitantem foe- 
dere pacis accipere: praesens sors mea ut mihi informis, 
sic tibi magnifica est. habui equos, viros, arma, opes: 
quid mirum, si haec invitus amisi? nam si vos omnibus 
imperitare vultis, sequitur ut omnes servitutem accipiant? 
si statim deditus traderer, neque mea fortuna neque tua 
gloria inclaruisset, et supplicium mei oblivio sequeretur: 
at si incolumem servaveris, aeternum exemplar clementiae 
ero.* ad ea Caesar veniam ipsique et coniugi et fratribus 
tribuit atque illi vinclis [ab]soluti Agrippinam quoque, 
haud procul alio suggestu conspicuam, isdem quibus prin- 
cipem laudibus gratibusque venerati sunt: novum sane et 
moribus veterum insolitum, feminam signis Romanis prae- 
sidere; ipsa semet parti a maioribus suis imperii sociam 
ferebat. ; 

Vocati posthac patres multa et magnifica super capti- 
vitate Carataci disseruere, neque minus id clarum quam 
quod Syphacem P. Scipio, Persen L. Paulus, et si qui 
ali vinctos reges populo Romano ostendere; censentur 
Ostorio triumphi insignia, prosperis ad id rebus eius, mox 

ambiguis, sive amoto Carataco, quasi debellatum foret, 
minus intenta apud nos militia fuit, sive hostes miseratione 
tanti regis acrius ad ultionem exarsere. praefectum castro- 
rum et legionarias cohortes extruendis apud Siluras prae- 
sidiis relictas cireumfundunt, ac ni citis nuntiis e castellis 
proximis subventum foret copiarum obsidioni, obcubuis- 
sent; praefectus tamen et octo centuriones ac promptissi- 
mus quisque e manipulis cecidere. 

Nec multo post pabulantis nostros [ipsos] missasque 
ad subsidium turmas profligant: tum Ostorius cohortes 
expeditas opposuit; nec ideo fugam sistebat, ni legiones 
proelium excepissent: earum robore aequata pugna, dein 
nobis pro meliore fuit; effugere hostes tenui damno, quia 
inclinabat dies. crebra hinc proelia, et saepius in modum 
latrocinii per saltus, per paludes; ut cuique sors aut vir- 
tus, temere, provisu; ob iram, ob praedam, iussu et ali- 
quando ignaris ducibus, [ac] praecipua Silurum pervica- 
cia, quos accendebat vulgata imperatoris Romani vox, ut 
quondam Sugambri excisi aut in Gallias traiecti forent, ita 
Silurum nomen penitus extinguendum; igitur duas auxi- 
liares cohortes avaritia praefectorum incautius populantes 
intercepere; spoliaque et captivos largiendo ceteras quoque 
nationes ad defectionem trahebant, cum taedio curarum 
fessus Ostorius concessit vita, laetis hostibus, tamquam 
ducem haud spernendum etsi non proelium, at certe bel- 
lum absumpsisset. 

At Caesar cognita morte legati, ne provincia sine re- 
ctore foret, A. Didium suffecit; is propere vectus non ta- 
men integras res invenit, adversa interim legionis pugna 
cui Manlius Valens praeerat; auctaque et apud hostes eius 
rel fama, quo venientem ducem exterrerent, aeque illo au- 
gente audita, ut maior laus compositis, vel si duravissent, 
venia iustior tribueretur. Silures id quoque damnum intu- 
lerant; lateque persultabant, donec adcursu Didir pelleren- 
tur. sed post captum Caratacum praecipuus scientia rei 
militaris Venutius, e Brigantum civitate, ut supra memo- 
ravi, fidusque diu et Romanis armis defensus, cum Car- 
timanduam reginam matrimonio teneret; mox orto disci- 
dio et statim bello etiam adversus nos hostilia induerat; 

sed primo tantum inter ipsos certabatur, callidisque Car- 
timandua artibus fratrem ac propinquos Venutii intercepit: 
inde accensi hostes, stimulante ignominia, ne feminae im- 
perio subderentur, valida et lecta armis iuventus regnum 
eius invadunt; quod nobis praevisum, et missae auxilio 
cohortes acre proelium fecere, cuius initio ambiguo finis 
laetior fuit. neque dispari eventu pugnatum a legione cui 
Caesius Nasica praeerat; nam Didius senectute gravis, et 
multa copia honorum, per ministros agere et arcere hostem 
satis habebat. haec, quamquam a duobus [Ostorio Didio- 
que] propraetoribus plures per annos gesta, coniunxi, ne 
divisa haud perinde ad memoriam sui valerent: ad tem- 
porum ordinem redeo. 

Tr. CrAvp10 QuivrUM, SERvi0 ComxELro Onrrro consu- 
libus virilis toga Neroni maturata, quo capessendae rei 
publicae habilis videretur; et Caesar adulationibus sena- 
tus libens cessit, ut vicesimo aetatis anno consulatum Nero 
iniret atque interim designatus proconsulare imperium ex- 
tra urbem haberet ac princeps iuventutis appellaretur; ad- 
ditum nomine eius donativum militi, congiarium plebei; 
et ludicro circensium, quod acquirendis vulgi studiis ede- 
batur, Britannicus in praetexta, Nero triumphali veste tra- 
vecti sunt: spectarét populus hunc decore imperatorio, il- 
lum puerili habitu, ac perinde fortunam utriusque prae- 
sumeret; simul, qui centurionum tribunorumque sortem 
Britannici miserabantur, remoti fictis causis et alii per spe- 
ciem honoris; etiam libertorum si quis incorrupta fide, dc- 
pelitur tali occasione: obvii inter se Nero Britannicum 
nomine, ille Domitium salutavere, quod ut discordiae ini- 
tium Agrippina multo questu ad maritum defert: sperni 
quippe adoptionem, quaeque censuerint patres, iusserit po- 
pulus, intra penates abrogari; ac nisi pravitas tam infensa 
docentium arceatur, eruptura in publicam perniciem. com- 
motus his quasi criminibus optimum quemque educatorem 
filii exilio ac morte afficit datosque a noverca custodiae 
eius inponit. 

Nondum tamen summa moliri Agrippina audebat, ni 
praetoriarum cohortium cura exsolverentur Lusius Geta et 
Rufius Crispinus, quos Messalinae memores et liberis eius 

devinctos credebat; igitur distrahi cohortes ambitu duorum, 
et si ab uno regerentur, intentiorem fore disciplinam ad- 
severante uxore, transfertur regimen cohortium ad Bur- 
rum Áfranium, egregiae militaris famae, gnarum tamen, 
cuius sponte praeficeretur. suum quoque fastigium Agrip- 
pina extollere altius: carpento Capitolium ingredi, qui mos 
sacerdotibus et sacris antiquitus concessus venerationem 
augebat feminae, quam imperatore genitam, sororem eius 
qui rerum potitus sit et coniugem et matrem fuisse, uni- 
cum ad hunc diem exemplum est. inter quae praecipuus 
propugnator eius Vitellius, validissima gratia, aetate ex- 
trema — adeo incertae sunt potentium res — accusatione 
corripitur, deferente Iunio Lupo senatore: is crimina ma- 
lestatis et cupidinem imperii obiectabat; praebuissetque 
aures Caesar, nisi Agrippinae minis magis quam precibus 
mutatus esset, ut accusatori aqua atque igni interdiceret: 
hactenus Vitellius voluerat. 

Multa eo anno prodigia evenere: insessum diris avibus 
Capitolium, crebris terrae motibus proruptae domus, ac dum 
latius metuitur, trepidatione vulgi invalidus quisque ob- 
triti; frugum quoque egestas et orta ex eo fames in pro- 
digium accipiebatur. nec occulti tantum questus; sed iura 
reddentem Claudium circumvasere clamoribus turbidis, pul- 
sumque in extremam fori partem vi urgebant, donec mi- 
litum globo infensos perrupit. quindecim dierum alimenta 
urbi, non amplius, superfuisse constitit; magnaque deum 
benignitate et modestia hiemis rebus extremis subventum: 
at hercule olim Italia legionibus longinquas in provincias 
commeatus portabat; nec nunc infecunditate laboratur; sed 
Africam potius et Aegyptum exercemus, navibusque et 
casibus vita populi Romani permissa est. 

Eodem anno bellum inter Armenios Hiberosque exor- 
tum Parthis quoque ac Romanis gravissimorum inter se 
motuum causa fuit. genti Parthorum Vologeses imperita- 
bat, materna origine ex paelice Graeca, concessu fratrum re- 
gnum adeptus; Hiberos Pharasmanes vetusta possessione, 
Armenios frater eius Mithridates obtinebat opibus nostris. 
erat Pharasmanis filius nomine Radamistus, decora pro- 
ceritate, vi corporis insignis et patrias artes edoctus cla- 

raque inter accolas fama: is modicum Hiberiae regnum 
senecta patris detineri ferocius crebriusque iactabat quam 
ut cupidinem occultaret; igitur Pharasmanes iuvenem po- 
tentiae properum et studio popularium accinctum vergen- 
tibus iam annis suis metuens, aliam ad spem trahere et 
Armeniam ostentare, pulsis Parthis datam Mithridati a 
semet memorando: sed vim differendam, et potiorem do- 
lum, quo incautum opprimerent. ita Radamistus simulata 
adversus patrem discordia, tamquam novercae odiis impar, 
pergit ad patruum; multaque ab eo comitate in speciem 
liberum cultus primores Armeniorum ad res novas illicit, 
ignaro et ornante insuper Mithridate. 

Reconciliationis specie assumpta regressusque ád pa- 
trem, quae fraude confici potuerint, prompta nuntiat, ce- 
tera armis exequenda. interim Pharasmanes belli causas 
confingit: proelianti sibi adversus regem Albanorum et 
Romanos auxilio vocanti fratrem adversatum, eamque in- 
iuriam excidio ipsius ultum iturum; simul magnas copias 
filio tradidit. ille irruptione subita territum exutumque cam- 
pis Mithridaten compulit in castellum Gorneas, tutum loco 
ac praesidio militum, quis Caelius Pollio praefectus, cen- 
turio Casperius praeerat. nihil tam ignarum barbaris quam 
machinamenta et astus oppugnationum; [at nobis ea pars 
militiae maxime gnara est]: ita Radamistus frustra vel cum 
damno temptatis munitionibus obsidium incipit; et cum 
vis neglegeretur, avaritiam praefecti emercatur, obtestante 
Casperio ne socius rex, ne Ármenia, donum populi Ro- 
mani, scelere et pecunia verterentur; postremo quia mul- 
titudinem hostium Pollio, iussa patris Radamistus obten- 
debant, pactus indutias abscedit, ut nisi Pharasmanen bello 
absterruisset, Ummidium Quadratum, praesidem Syriae, 
doceret quo in statu Armenia foret. 

Digressu centurionis velut custode exsolutus praefectus 
hortari Mithridaten ad sanciendum foedus, coniunctionem 
fratrum ac priorem aetate Pharasmanen et cetera necessi- 
tudinum nomina referens, quod filiam eius in matrimonio 
haberet, quod ipse Radamisto socer esset; non abnuere 
pacem Hiberos, quamquam in tempore validiores; et satis 
cognitam ÀÁrmeniorum perfidiam, nec aliud subsidii quam 

castellum commeatu egenum: ne dubitaret armis incruen- 
tas condiciones malle. cunctante ad ea Mithridate et su- 
spectis praefecti consiliis, quod paelicem regiam polluerat 
inque omnem libidinem venalis habebatur, Casperius in- 
terim ad Pharasmanen pervadit, utque Hiberi obsidio de- 
cedant expostulat: ille propalam incerta et saepius molliora 
respondens, secretis nuntiis monet Radamistum obpugna- 
tionem quoquo modo celerare; augetur flagitii merces, et 
Pollio occulta corruptione inpellit milites, ut pacem flagi- 
tarent seque praesidium omissuros minitarentur: qua ne- 
cessitate Mithridates diem locumque foederi accepit ca- 
stelloque egreditur. 

Ac primo Radamistus in amplexus eius effusus simu- 
lare obsequium, socerum ac parentem appellare; adicit ius 
iurandum, non ferro, non veneno vim allaturum; simul 
in lucum propinquum trahit, provisum illic sacrificii para- 
tum dictitans, ut diis testibus pax firmaretur. mos est re- 
gibus, quotiens in societatem coeant, implicare dextras 
pollicesque inter se vincire nodoque praestringere: mox 
ubi sanguis [in] artus extremos suffuderit, levi ictu cru- 
orem eliciunt atque invicem lambunt; id foedus arcanum 
habetur quasi mutuo cruore sacratum. sed tunc qui ea 
vincla admovebat, decidisse simulans genua Mithridatis 
invadit ipsumque prosternit; simulque concursu plurium 
iniciuntur catenae ac compede, quod dedecorum barbaris, 
trahebatur; moxque vulgus, duro imperio habitum, pro- 
bra ac verbera intentabat: et erant contra qui tantam for- 
tunae commutationem miserarentur; secutaque cum par- 
vis liberis coniux cuncta lamentatione complebat. diversis 
et contectis vehiculis abduntur, dum Pharasmanis iussa 
exquirerentur: illi cupido regni fratre et filia potior, ani- 
musque sceleribus paratus; visui tamen consuluit, ne co- 
ram interficeret; et Radamistus, quasi iuris iurandi me- 
mor, non ferrum, non venenum in sororem et patruum 
expromit, sed proiectos in humum et veste multa gravi- 
que opertos necat. filii quoque Mithridatis, quod caedibus 
parentum illacrimaverant, trucidati sunt. 

: At Quadratus cognoscens proditum Mithridaten et re- 
gnumab interfectoribus obtineri, vocat consilium, docet acta, 

et an ulcisceretur consultat: paucis decus publicum curae; 
plures tuta disserunt: omne scelus externum cum laetitia ha- 
bendum; semina etiam odiorum iacienda, ut saepe principes 
Romani eandem Armeniam specie largitionis turbandis bar- 
barorum animis praebuerint; poteretur Radamistus male 
partis, dum invisus, infamis, quando id magis ex usu 
quam si cum gloria adeptus foret. in hanc sententiam itum ; 
ne tamen adnuisse facinori viderentur et diversa Caesar 
iuberet, missi ad Pharasmanen nuntii, ut abscederet a fini- 
bus Armeniis filiumque abstraheret. 

Erat Cappadociae procurator Iulius Pelignus, ignavi 
animi et deridiculo corporis iuxta despiciendus, sed Clau- 
dio perquam familiaris, cum privatus olim conversatione 
scurrarum iners otium oblectaret: is Pelignus auxiliis pro- 
vincialium contractis tamquam recuperaturus Armeniam, 
dum socios magis quam hostes praedatur, abscessu suo- 
rum et incursantibus barbaris praesidii egens ad Rada- 
mistum venit; donisque eius evictus ultro regium insigne 
sumere cohortatur, sumentique adest auctor et satelles. 
quod ubi turpi fama divulgatum, ne ceteri quoque ex Pe- 
ligno coniectarentur, Helvidius Priscus legatus cum le- 
gione mittitur, rebus turbidis pro tempore ut consuleret; 
igitur propere montem Taurum transgressus moderatione 
plura quam vi composuerat, cum redire in Syriam iube- 
tur, ne initium belli adversus Parthos existeret. 

Nam Vologeses casum invadendae Armeniae obvenisse 
ratus, quam a maioribus suis possessam externus rex fla- 
gitio obtineret, contrahit copias fratremque Tiridaten de- 
ducere in regnum parat, ne qua pars domus sine imperio 
ageret. incessu Parthorum sine acie pulsi Hiberi, urbes- 
que Armeniorum Artaxata et Tigranocerta iugum acce- 
pere; deinde atrox hiems seu parum provisi commeatus 
et orta ex utroque tabes perpellunt Vologesen omittere 
praesentia, vacuamque rursus Ármeniam Radamistus in- 
vasit, truculentior quam antea, tamquam adversus defecto- 
res et in tempore rebellaturos. atque illi, quamvis servitio 
sueti, patientiam abrumpunt armisque regiam circumve- 
niunt, nec aliud Radamisto subsidium fuit quam pernici- 
tas equorum, quis seque et coniugem abstulit. 

Sed coniux gravida primam utcumque fugam ob me- 
tum hostilem et mariti caritatem toleravit; post festinatione 
continua, ubi quati uterus et viscera vibrantur, orare ut 
morte honesta contumeliis captivitatis eximeretur; ille primo 
amplecti, adlevare, adhortari, modo virtutem admirans, 
modo timore aeger, ne quis relicta poteretur; postremo 
violentia amoris, et facinorum non rudis, destringit acina- 
cem vulneratamque ripam ad Araxis trahit, flumini tradit, 
ut corpus etiam auferretur: ipse praeceps Hiberos ad pa- 
trium regnum pervadit. interim Zenobiam — id mulieri 
nomen — placida illuvie spirantem ac vitae manifestam 
advertere pastores, et dignitate formae haud degenerem 
reputantes obligant vulnus, agrestia medicamina adhibent 
cognitoque nomine et casu in urbem Artaxata ferunt; unde 
publica cura deducta ad Tiridaten comiterque excepta cultu 
regio habita est. 

Favsro Surua, Sarnvio Orqnoxs consulibus Furius Scri- 
bonianus in exilium agitur, quasi finem principis per Chal- 
daeos scrutaretur; adnectebatur crimini Vibia, mater eius, 
ut casus prioris — nam relegata erat — inpatiens: pater 
Scriboniani Camillus arma per Dalmatiam moverat; idque 
ad clementiam trahebat Caesar, quod stirpem hostilem ite- 
rum conservaret; neque tamen exuli longa posthac vita 
fuit: morte fortuita an per venenum extinctus esset, ut 
quisque credidit, vulgavere de mathematicis Italia pel- 
lendis factum senatus consultum atrox et irritum. laudati 
dehine oratione principis qui ob angustias familiares or- 
dine senatorio sponte cederent, motique qui remanendo 
inpudentiam paupertati adicerent. 

Inter quae refert ad patres de poena feminarum quae 
servis coniungerentur; statuiturque, ut ignaro domino ad 
id prolapsae in servitute, sin consensisset, pro libertis ha- 
berentur. Pallanti, quem repertorem eius relationis edide- 
rat Caesar, praetoria insignia et centies quinquagies se- 
stertium censuit consul designatus Barea Soranus. addi- 
tum a Scipione Cornelio grates publice agendas, quod 
regibus Arcadiae ortus veterrimam nobilitatem usui pu- 
blico postponeret seque inter ministros principis haberi 
sineret; adseveravit Claudius contentum honore Pallantem 

intra priorem paupertatem subsistere: et fixum est aere 
publico senatus consultum, quo libertinus sestertii ter 
miliens possessor antiquae parsimoniae laudibus cumula- 
batur. 

At non frater eius, cognomento Felix, pari modera- 
tione agebat, iam pridem Iudaeae impositus et cuncta ma- 
lefacta sibi inpune ratus tanta potentia subnixo. sane prae- 
buerant Iudaei speciem motus orta seditione, postquam 
[a C. Caesare iussi erant. effigiem eius in. templo locare; et 
quamquam] cognita caede eius haud. obtemperatum esset, 
manebat metus ne quis principum eadem imperitaret. at- 
que interim Felix intempestivis remediis delicta accendebat 
aemulo ad deterrima Ventidio Cumano, cui pars provin- 
ciae habebatur, ita divisis ut huic Galilaeorum natio, Fe- 
lici Samaritae parerent, discordes olim et tum contemptu 
regentium minus coercitis odiis; igitur raptare inter se, 
immittere latronum globos, componere insidias et aliquando 
proeliis congredi, spoliaque et praedas ad procuratores re- 
ferre; hique primo laetari; mox gliscente pernicie cum arma 
militum interiecissent, caesi milites: arsissetque bello pro- 
vincia, ni Quadratus, Syriae rector, subvenisset. nec diu 
adversus Iudaeos, qui in necem militum proruperant, du- 
bitatum quin capite poenas luerent: Cumanus et Felix cun- 
ctationem adferebant, quia Claudius causis rebellionis au- 
ditis ius statuendi etiam de procuratoribus dederat; sed 
Quadratus Felicem inter iudices ostentavit, receptum in 
tribunal, quo studia accusantium deterrerentur; damnatus- 
que flagitiorum quae duo deliquerant Cumanus, et quies 
provinciae reddita. 

Nec multo post agrestium Cilicum nationes, quibus 
Clitarum cognomentum, saepe et alias commotae, tunc 
Troxoboro duce montes asperos castris cepere atque inde 
decursu in litora aut urbes vim cultoribus et oppidanis, 
ac plerumque in mercatores et navicularios audebant, ob- 
sessaque civitas Anemuriensis; et missi e Syria in subsi- 
dium equites cum praefecto Curtio Severo turbantur, quod 
duri circum loci peditibusque ad pugnam idonei equestre 
proelium haud patiebantur. dein rex eius orae Antiochus, 
blandimentis adversum plebem, fraude in ducem cum bar- 

barorum copias dissociasset, Troxoboro paucisque primo- 
ribus interfectis ceteros clementia composuit. 

Sub idem tempus inter lacum Fucinum amnemque Li- 
rim perrupto monte, quo magnificentia operis a pluribus 
viseretur, lacu in ipso navale proelium adornatur, ut quon- 
dam Augustus structo trans Tiberim stagno, sed levibus 
navigiis et minore copia ediderat: Claudius triremes qua- 
driremesque et undeviginti hominum milia armavit, cincto 
ratibus ambitu, ne vaga effugia forent, ac tamen spatium 
amplexus ad vim remigii, gubernantium artes, impetus 


navium et proelio solita. in ratibus praetoriarum cohor-: 


tium manipuli turmaeque adstiterant antepositis propugna- 
culis, ex quis catapultae ballistaeque tenderentur; reliqua 
lacus classiarii tectis navibus obtinebant; ripas et colles 
ac montium edita in modum theatri multitudo innumera 
complevit proximis e municipiis, et alii urbe ex ipsa, vi- 
sendi cupidine aut officio in principem; ipse insigni palu- 
damento, neque procul Agrippina chlamyde aurata, prae- 
sedere. pugnatum, quamquam inter sontes, fortium virorum 
animo; ac post multum vulnerum occidioni exempti sunt. 

Sed perfecto spectaculo apertum aquarum iter: incu- 
ria operis manifesta fuit, haud satis depressi ad lacus ima 
yel media, eoque, tempore interiecto, altius effossi specus 
et contrahendae rursus multitudini gladiatorum spectacu- 
lum editur inditis pontibus pedestrem ad pugnam. quin et 
convivium effluvio lacus appositum magna formidine cun- 
ctos affecit, quia vis aquarum prorumpens proxima trahe- 
bat, convulsis ulterioribus aut fragore et sonitu exterritis. 
simul Agrippina trepidatione principis usa ministrum ope- 
ris Narcissum incusat cupidinis ac praedarum: nec ille re- 
ticet, inpotentiam muliebrem nimiasque spes eius arguens. 

D. Ivxio, Q. HarEnro consulibus sedecim annos natus 
Nero Octaviam, Caesaris filiam, in matrimonium accepit; 
utque studiis honestis e£ eloquentiae gloria enitesceret, causa 
Iliensium suscepta Romanum Troia demissum et Iuliae stir- 
pis auctorem Aeneam aliaque haud procul fabulis [vetera] 
facunde executus perpetrat ut Ilienses omni publico mu- 
nere solverentur. eodem oratore Bononiensi coloniae igni 
haustae subventum centies sestertii largitione. redditur Rho- 

diis libertas, adempta saepe aut firmata, prout bellis ex- 
ternis meruerant aut domi seditione deliquerant; tributum- 
que Apamensibus terrae motu convolsis in quinquennium 
remissum. 

At Claudius saevissima quaeque promere adigebatur 
eiusdem Agrippinae artibus, quae Statilium Taurum opi- 
bus inlustrem, hortis eius inhians pervertit accusante Tar- 
quitio Prisco; legatus is Tauri Africam imperio procon- 
sulari regentis, postquam revenerant, pauca repetundarum 
crimina, ceterum magicas superstitiones obiectabat; nec 
ille diutius falsum accusatorem, indignas sordes perpes- 
sus, vim vitae suae attulit ante sententiam senatus; Tar- 
quitius tamen curia exactus est, quod patres odio delato- 
ris contra ambitum Agrippinae pervicere. 

Eodem anno saepius audita vox principis, parem vim 
rerum habendam a procuratoribus suis iudicatarum ac si 
ipse statuisset; ac ne fortuito prolapsus videretur, sena- 
tus quoque consulto cautum plenius quam antea et ube- 
rius: nam divus Augustus apud equestres, qui Aegypto - 
praesiderent, lege agi decretaque eorum proinde haberi 
iusserat ac si magistratus Romani constituissent; mox alias 
per provincias et in urbe pleraque concessa sunt quae olim 
2 praetoribus noscebantur: Claudius omne ius tradidit, de 
quo totiens seditione aut armis certatum, cum Semproniis 
rogationibus equester ordo in possessione iudiciorum lo- 
caretur, aut rursum Serviliae leges senatui iudicia redde- 
rent, Mariusque et Sulla olim de eo vel praecipue bella- 
rent; sed tunc ordinum diversa studia, et quae vicerant, 
publice valebant: C. Oppius et Cornelius Balbus primi 
Caesaris opibus potuere condiciones pacis et arbitria belli 
tractare; Matios posthac et Vedios et cetera equitum Ro- 
manorum praevalida nomina referre nihil attinuerit, cum 
Claudius libertos, quos rei familiari praefecerat, sibique 
et legibus adaequaverit. 

Rettulit deinde de inmunitate Cois tribuenda, multaque 
super antiquitate eorum memoravit: Argivos vel Coeum, 
Latonae parentem, vetustissimos insulae cultores; mox ad- 
ventu Aesculapii artem medendi inlatam maximeque inter 
posteros eius celebrem fuisse, nomina singulorum referens, 

et quibus quisque aetatibus viguissent; quin etiam dixit 
Xenophontem, cuius scientia ipse uteretur, eadem familia 
ortum, precibusque eius dandum ut omni tributo vacui in 
posterum Coi sacram et tantum dei ministram insulam co- 
lerent: neque dubium habetur multa eorundem in popu- 
lum Romanum merita sociasque victorias potuisse tradi; 
sed Claudius facilitate solita, quod uni concesserat, nullis 
extrinsecus adiumentis velavit. 

At Byzantii data dicendi copia, cum magnitudinem 
onerum apud senatum deprecarentur, cuncta repetivere: 
orsi a foedere, quod nobiscum icerant qua tempestate bel- 
lavimus adversus regem Macedonum, cui ut degeneri Pseu- 
dophilippi vocabulum inpositum, missas posthac copias in 
Antiochum, Persen, Aristonicum, et piratico bello adiu- 
tum Antonium memorabant, quaeque Sullae aut Lucullo 
aut Pompeio obtulissent, mox recentia in Caesares merita, 
quando ea loca insiderent quae transmeantibus terra ma- 
rique ducibus exercitibusque, simul vehendo commeatu 
opportuna forent. namque artissimo inter Europam Asiam- 
que divortio Byzantium in extrema Europa posuere Graeci, 
quibus Pythium Apollinem consulentibus ubi conderent 
urbem, redditum oraculum est, quaererent sedem caeco- 
rum terris adversam: ea ambage Chalcedonii monstraban- 
tur, quod priores illuc advecti, praevisa locorum utilitate, 
peiora legissent; quippe Byzantium fertili solo, fecundo 
mari, quia vis piscium inmensa Pontum erumpens et ob- 
liquis subter undas saxis exterrita omisso alterius litoris 
flexu hos ad portus defertur. unde primo quaestuosi et 
opulenti, post magnitudine onerum urgente finem aut mo- 
dum orabant, adnitente principe, qui Threcio Bosporano- 
que bello recens fessos iuvandosque rettulit: ita tributa in 
quinquennium remissa. 

M. Asmro, M. Aciuo consulibus mutationem rerum in 
deterius portendi cognitum est crebris prodigiis: signa ac 
tentoria militum igne caelesti arsere; fastigio Capitolii exa- 
men apium insedit; biformes hominum partus, et suis fe- 
tum editum, cui accipitrum ungues inessent; numeraba- 
tur inter ostenta deminutus omnium magistratuum numerus, 
quaestore, aedili, tribuno ac praetore et consule paucos 

intra menses defunctis. sed in praecipuo pavore Agrip- 
pina, vocem Claudii, quam temulentus iecerat, fatale sibi 
ut coniugum flagitia ferret, dein puniret, metuens, agere 
et celerare statuit, perdita prius Domitia Lepida, mulie- 
bribus causis, quia Lepida minore Ántonia genita, avun- 
culo Augusto, Agrippinae sobrina prior ac Gnaei mariti 
eius soror, parem sibi claritudinem credebat; nec forma, 
aetas, opes multum distabant; et utraque inpudica, infa- 
mis, violenta, haud minus vitiis aemulabantur, quam si 
qua ex fortuna prospera acceperant: enimvero certamen 
acerrimum, amita potius an mater apud Neronem praeva- 
leret; nam Lepida blandimentis ac largitionibus iuvenilem 
animum devinciebat, truci contra ac minaci Agrippina, 
quae filio dare imperium, tolerare imperitantem nequibat. 
ceterum obiecta sunt quod coniugem principis devotioni- 
bus petivisset, quodque parum coercitis per Calabriam 
servorum agminibus pacem Italiae turbaret: ob haec mors 
indicta, multum adversante Narcisso, qui Àgrippinam ma- 
gis magisque suspectans prompsisse inter proximos fere- 
batur certam sibi perniciem, seu Britannicus rerum, seu 
Nero poteretur; verum ita de se meritum Caesarem ut vi- 
tam usui eius inpenderet; convictam Messalinam et Si- 
lium: pares iterum accusandi causas esse; si Nero impe- 
ritaret Britannico successore, nullum principi meritum: at 
novercae. insidiis domum omnem convelli, maiore flagitio 
quam si inpudicitiam prioris coniugis reticuisset, quam- 
quam ne inpudicitiam quidem nunc abesse Pallante adul- 
tero, ne quis ambigat decus, pudorem, corpus, cuncta 
regno viliora habere. haec atque talia dictitans amplecti 
Britannicum, robur aetatis quam maturrimum precari, modo 
ad deos, modo ad ipsum tendere manus: adolesceret, pa- 
tris inimicos depelleret, matris etiam interfectores ulcisce- 
retur. in tanta mole curarum valetudine adversa corripitur, 
refovendisque viribus mollitia caeli et salubritate aquarum 
Sinuessam pergit. 

Tum Agrippina, sceleris olim certa et oblatae occa- 
sionis propera nec ministrorum egens, de genere veneni 
consultavit, ne repentino et praecipiti facinus proderetur; 
si lentum et tabidum delegisset, ne admotus supremis 

Claudius et dolo intellecto ad amorem filii rediret: exqui- 
situm aliquid placebat, quod turbaret mentem et mortem 
differret. deligitur artifex talium, vocabulo Locusta, nuper 
veneficii damnata et diu inter instrumenta regni habita; 
eius mulieris ingenio paratum virus, cuius minister e spa- 
donibus fuit Halotus, inferre epulas et explorare gustu so- 
litus: adeoque cuncta mox pernotuere, ut temporum illo- 
rum scriptores prodiderint infusum delectabili cibo, boleto, 
venenum, nec vim medicaminis statim intellectam, socor- 
diane Claudii an vinolentia; simul soluta alvus subvenisse 
videbatur. igitur exterrita Agrippina, et quando ultima ti- 
mebantur, spreta praesentium invidia, provisam iam sibi 
Xenophontis medici conscientiam adhibet: ille, tamquam 
nisus evomentis adiuvaret, pinnam rapido veneno inlitam 
faucibus eius demisisse creditur, haud ignarus summa sce- 
lera incipi cum periculo, peragi cum praemio. 

Vocabatur interim senatus votaque pro incolumitate 
principis consules et sacerdotes nuncupabant, cum iam exa- 
nimis vestibus et fomentis obtegeretur, dum res firmando 
Neronis imperio componuntur. iam primum Agrippina, ve- 
lut dolore victa et solatia conquirens, tenere amplexu Bri- 
tannicum, veram paterni oris effigiem appellare ac variis 
artibus demorari, ne cubiculo egrederetur; Antoniam quo- 
que et Octaviam, sorores eius, attinuit, et cunctos aditus 
custodiis clauserat, crebroque vulgabat ire in melius va- 
litudinem principis, quo miles bona in spe ageret, tem- 
pusque prosperum ex monitis Chaldaeorum adventaret. 

Tune medio diei, tertium ante idus Octobris, foribus 
palatii repente diductis, comitante Burro Nero egreditur 
ad cohortem quae more militiae excubiis adest; ibi mo- 
nente praefecto festis vocibus exceptus inditur lecticae; du- 
bitavisse quosdam ferunt, respectantes rogitantesque ubi 
Britannicus esset: mox nullo in diversum auctore, quae 
offerebantur, secuti sunt, illatusque castris Nero et con- 
gruentia tempori praefatus, promisso donativo ad exem- 
plum paternae largitionis, imperator consalutatur. senten- 
tiam militum secuta patrum consulta, nec dubitatum est 
apud provincias. caelestesque honores Claudio decernun- 
tur et funeris sollemne perinde ac divo Augusto celebra- 

tur, aemulante Agrippina proaviae Liviae magnificentiam; 
testamentum tamen haud recitatum, ne antepositus filio 
privignus iniuria et invidia animos vulgi turbaret. 

Cap. 1. Silanus proconsul Asiae veneno necatus Agrippinae 
fraude. Narcissus ad mortem actus. 2. laus Burri et Senecae. 3. 
Claudius censorio funere elatus laudatur a principe. 4. bona Nero- 
nis initia. multa senatus arbitrio constituta. 5. Agrippinae viriles 
eurae. 6. Parthi Armeniam affectant. de Nerone varia iudicia vulgi. 
1.8.is curam belli suscipit. Parthi amittunt Armeniam, cui prae- 
positus Corbulo. 9. Vologeses dat obsides. Nero dissidium ducum 
componit. 

10. 11. Nero civiliter agit et clementiam ostentat. 12. 13. Acten 
amat matre fremente, mox frustra blandiente: cuius hinc fracta po- 
tentia. 14.Pallas libertus curarerum demotus. Agrippina ad minas 
ruit. 15 —17. Britannieum Nero praecipiti veneno tollit et eius fu- 
nus festinat. 18. matrem indignantem custodibus privat, domum 
separat. 19— 22. derelicta, rerum novarum incusata se purgat. .ac- 
eusatores eius puniti. 23. Pallas et Burrus delati. 24. theatris maior 
species libertatis data. urbs lustrata. 

25. Neronis nocturna lascivia. Montanus cum principe per tene- 
bras congressus mori adactus. histrionesItalia pulsi. 26.27. actum 
de libertis ingratis in servitutem revocandis, sed non peractum. 
28. tribunorum et aedilium cohibita potestas. 29. aerarii cura varie 
habita. 30. 31. illustrium aliquot damnationes. L. Volusius fato 
concedit. amphitheatrum Neronis. praesidesludos edere prohibiti. 
32. vitae dominorum consultum. Pomponia Graecina, superstitio- 
nis externae rea, a marito et propinquis causa cognita insons nun- 
tiatur. 33. rei P. Celer, Cossutianus Capito, Eprius Marcellus. 

34.Neronisinnobiles pauperesliberalitas. 35. cum Parthisrursus 
discordia de Armenia. Corbulonis disciplina, virtus, severitas. 36. 
Paecius Orfitus contra imperium pugnans fususque extra vallum 
tendere iussus. 37 —41. Tiridates bello infestat Armeniam, legatos 
ad Corbulonem mittit, qui fraudem sibi per colloquium paratam 
eludit et Armeniae castella capit, Artaxata aggreditur et dece- 
dente hoste capit, igne delet. ob haec Neroni et diis honores. 42. 
43. P. Suillius reus in Senecam invehitur; deportatur. 44. Octavius 

Sagitta amore vaecors Pontiam tergiversantem ferro transverberat. 
liberti mira fides. 

45.Poppaeam Sabinam amare Nero occipit. istius genus, forma, 
opes, mores, matrimonia, adulter. 46. eius maritus Otho, ut amo- 
veatur, Lusitaniae praeficitur. 47. Cornelius Sulla, principi su- 
spectus, Massiliam mittitur. 48. Puteolis concordia restituta. 49. 
denumero gladiatorum Syracusis edendorum disceptatio. Thraseae 
Paeti sententia. 50. vectigalia contra Neronis impetum retenta. 51. 
publieanorum iniquitas temperata. 52. proconsules rei absoluti. 

53. L. Vetus ope Mosellae et Araris Rhenum eum Oceano iun- 
gere parat. obstat Aelii Gracilis invidia. 54. Frisii iuxta Rhenum se- 
des figere frustra conantur. 55. eosdem agros Ampsivarii occupant 
fato eodem. 56. Boiocali constantia. Ampsivarii deleti. 57. Chatti 
ab Hermunduris fere ad exitium gentis caesi. ignes terra editi vix 
oppressi. 58. ficus Ruminalis. 

Gesta haec mensibus quattuor et annis quattuor, imp. Claudio 
Nerone, L. Antistio Vetere; Q. Volusio, P. Cornelio Scipione; imp. 
Claudio Nerone II, L. Calpurnio Pisone; imp. Claudio Nerone III, 
Valerio Messalla coss. 


Prima novo principatu mors Iunii Silani, proconsulis 
Asiae, ignaro Nerone per dolum Agrippinae paratur, non 
quia ingenii violentia exitium irritaverat, segnis et domi- 
nationibus aliis fastiditus, adeo ut C. Caesar pecudem au- 
ream eum appellare solitus sit; verum Agrippina fratri 
eius L. Silano necem molita ultorem metuebat, crebra vulgi 
fama anteponendum esse vixdum pueritiam egresso Ne- 
roni et imperium per scelus adepto virum aetate compo- 
sita, insontem, nobilem, et quod tunc spectaretur, e Cae- 
sarum posteris: quippe et Silanus divi Augusti abnepos 
erat; haec causa necis. ministri fuere P. Celer, eques Ro- 
manus, et Helius libertus, rei familiari principis in Asia 
impositi; ab his proconsuli venenum inter epulas datum 
est apertius quam ut fallerent. nec minus properato Nar- 
cissus, Claudii libertus, de cuius iurgiis adversus Agrip- 
pinam retuli, aspera custodia et necessitate extrema ad 
mortem agitur, invito principe, cuius abditis adhuc vitiis 
per avaritiam ac prodigentiam mire congruebat: ibaturque 
in caedes, nisi Afranius Burrus et Annaeus Seneca ob- 
viam issent. hi rectores imperatoriae iuventae et, rarum 
in societate potentiae, concordes, diversa arte ex aequo 
pollebant, Burrus militaribus curis et severitate morum, 

Seneca praeceptis eloquentiae et comitate honesta, iuvan- 
tes in vicem, quo facilius lubricam principis aetatem, si 
virtutem aspernaretur, voluptatibus concessis retinerent. 
certamen utrique unum erat contra ferociam Agrippinae, 
quae cunctis malae dominationis cupidinibus flagrans ha- 
bebat in partibus Pallantem, quo auctore Claudius nuptiis 
incestis et adoptione exitiosa semet perverterat; sed neque 
Neroni infra servos ingenium, et Pallas tristi adrogantia 
modum liberti egressus taedium sui moverat; propalam 
tamen omnes in eam honores cumulabantur, signumque 
more militiae petenti tribuno dedit optimae matris;* de- 
creti et a senatu duo lictores, flaminium Claudiale; simul 
Claudio censorium funus et mox consecratio. 

Die funeris laudationem eius princeps exorsus est, dum 
antiquitatem generis, consulatus ac triumphos maiorum 
enumerabat, intentus ipse et ceteri; liberalium quoque ar- 
tium commemoratio et nihil regente eo triste rei publicae 
ab externis accidisse pronis animis audita: postquam ad 
providentiam sapientiamque flexit, nemo risui temperare, 
quamquam oratio a Seneca composita multum cultus prae- 
ferret, ut fuit illi viro ingenium amoenum et temporis eius 
auribus accommodatum. adnotabant seniores, quibus otio- 
sum est vetera et praesentia contendere, primum ex iis 
qui rerum potiti essent Neronem alienae facundiae eguisse: 
nam dictator Caesar summis oratoribus aemulus; et Au- 
gusto prompta ac profluens, quae deceret principem, elo- 
quentia fuit; Tiberius artem quoque callebat qua verba 
expenderet, tum validus sensibus aut consulto ambiguus; 
etiam C. Caesaris turbata mens vim dicendi non corrupit; 
nec in Claudio, quotiens meditata dissererentur, elegan- 
tiam requireres: Nero puerilibus statim annis vividum ani- 
mum in alia detorsit: caelare, pingere, cantus aut regimen 
equorum exercere; et aliquando carminibus pangendis in- 
esse sibi elementa doctrinae ostendebat. 

Ceterum peractis tristitiae imitamentis curiam ingres- 
sus et de auctoritate patrum et consensu militum praefa- 
tus, consilia sibi et exempla capessendi egregie imperii 
memoravit, neque iuventam armis civilibus aut domesticis 
discordiis inbutam; nulla odia, nullas iniurias nec cupidi- 

nem ultionis afferre; tum formam futuri principatus prae- 
scripsit, ea maxime declinans, quorum recens flagrabat 
invidia: non enim se negotiorum omnium iudicem fore, ut 
clausis unam intra domum accusatoribus et reis paucorum 
potentia grassaretur; nihil in penatibus suis venale aut am- 
bitioni pervium; discretam domum et rem publicam; te- 
neret antiqua munia senatus; consulum tribunalibus Italia 
et publicae provinciae assisterent; illi patrum aditum prae- 
berent: se mandatis exercitibus consulturum. 

Nec defuit fides, multaque arbitrio senatus constituta 
sunt: ne quis ad causam orandam mercede aut donis eme- 
retur; ne designatis quaestoribus edendi gladiatores neces- 
sitas esset, quod quidem adversante Agrippina, tamquam 
acta Claudii subverterentur, obtinuere patres, qui in pa- 
latium ob id vocabantur, ut astaret additis a tergo foribus 
velo discreta, quod visum arceret, auditus non adimeret. 
quin et legatis Armeniorum causam gentis apud Neronem 
orantibus escendere suggestum imperatoris et praesidere 
simul parabat, nisi ceteris pavore defixis Seneca admo- 
nuisset, venienti matri occurreret. ita specie pietatis ob- 
viam itum dedecori. 

Fine anni turbidis rumoribus prorupisse rursum Par- 
thos et rapi ÀÁrmeniam allatum est, pulso Radamisto, qui 
saepe regni eius potitus, dein profugus, tum quoque bel- 
lum deseruerat. igitur in urbe sermonum avida, quemad- 
modum princeps vix septendecim annos egressus suscipere 
eam molem aut propulsare posset, quod subsidium in eo, 
qui à femina regeretur, num proelia quoque et obpugna- 
tiones urbium et cetera belli per magistros administrari 
possent, anquirebant; contra alii melius evenisse disserunt 
quam si invalidus senecta et ignavia Claudius militiae ad 
labores vocaretur, servilibus iussis obtemperaturus: Bur- 
rum tamen et Senecam multarum rerum experientia cogni- 
tos; et imperatori quantum ad robur deesse, cum octavo 
decimo aetatis anno Cn. Pompeius, nono decimo Caesar 
Octavianus civilia bella sustinuerint? pluraque in summa 
fortuna auspiciis et consiliis quam telis et manibus geri; 
daturum plane documentum, honestis an secus amicis ute- 
retur, si ducem amota invidia egregium, quam si pecu- 
niosum et gratia subnixum per ambitum deligeret. 

Haec atque talia vulgantibus, Nero et iuventutem pro- 
ximas per provincias quaesitam supplendis Orientis legio- 
nibus admovere legionesque ipsas propius Armeniam col- 
locari iubet, duosque veteres reges Agrippam et Antio- 
chum expedire copias, quis Parthorum fines ultro intrarent; 
simul pontes per amnem Euphraten iungi; et minorem Ar- 
meniam Aristobulo, regionem Sophenen Sohaemo cum in- 
signibus regiis mandat; exortusque in tempore aemulus 
Vologesi filius Vardanis; et abscessere Armenia Parthi, 
tamquam differrent bellum. 

Sed apud senatum omnia in maius celebrata sunt sen- 
tentiis eorum qui supplicationes et diebus supplicationum 
vestem principi triumphalem, utque ovans urbem iniret, 
effigiesque eius pari magnitudine ac Martis Ultoris eodem 
in templo censuere, praeter suetam adulationem laeti quod 
Domitium Corbulonem retinendae Armeniae praeposuerat 
videbaturque locus virtutibus patefactus. copiae Orientis 
ita dividuntur, ut pars auxiliarium cum duabus legionibus 
apud provinciam Syriam et legatum eius Quadratum Um- 
midium remaneret, par civium sociorumque numerus Cor- 
buloni esset additis cohortibus alisque quae apud Cappa- 
dociam hiemabant; socii reges, prout bello conduceret, 
parere iussi; sed studia eorum in Corbulonem promptiora 
erant. qui ut famae :nstaret, quae in novis coeptis vali- 
dissima est, itinere propere confecto, apud Aegeas, civi- 
tatem Ciliciae, obvium Quadratum habuit, illuc progres- 
sum, ne, si ad accipiendas copias Syriam intravisset Cor- 
bulo, omnium ora in se verteret, corpore ingens, verbis 
magnificis et super experientiam sapientiamque etiam specie 
inanium validus. 

Ceterum uterque ad Vologesen regem nuntiis mone- 
bant: pacem quam bellum mallet datisque obsidibus soli- 
tam prioribus reverentiam in populum Romanum conti- 
nuaret. et Vologeses, quo bellum ex commodo pararet, 
an ut aemulationis suspectos per nomen obsidum amove- 
ret, tradit nobilissimos ex familia Arsacidarum, accepit- 
que eos centurio Insteius ab Ummidio missus, forte priore 
de causa adito rege. quod postquam Corbuloni cognitum 
est, ire praefectum cohortis Árrium Varum et reciperare 
obsides iubet: hine ortum inter praefectum et centurionem 


ANNALIUM LIB. XIII. 7— 12. 231 
p. Ch. 54. 55. 


iurgium ne diutius externis spectaculo esset, arbitrium rei 
obsidibus legatisque qui eos ducebant permissum; atque 
illi recentem gloriam et inclinationem quandam etiam ho- 
stium Zn Corbulone praetulere: unde discordia inter duces, 
querente Ummidio praerepta quae suis consiliis patravis- 
set, testante contra Corbulone non prius conversum regem 
ad offerendos obsides quam ipse dux bello delectus spes 
eius ad metum mutaret; Nero quo componeret diversos, 
sic evulgari iussit: ob res a Quadrato et Corbulone pro- 
spere gestas laurum fascibus imperatoris addi. quae in 
alios consules egressa coniunxi. 

Eodem anno Caesar effigiem Cn. Domitio patri et con- 
sularia insignia Asconio Labeoni, quo tutore usus erat, 
petivit a senatu; sibique statuas argento vel auro solidas 
adversus offerentes prohibuit; et quamquam censuissent 
patres, ut principium anni inciperet mense Decembri, quo 
ortus erat Nero, veterem religionem kalendarum Ianuaria- 
rum inchoando anno retinuit; neque recepti sunt inter reos 
Carinas Celer senator servo accusante aut Iulius Densus 
equester, cui favor in Britannicum crimini dabatur. 

Craupi0 NEnRowE, L. Awrirr0 consulibus cum in acta 
principum iurarent magistratus, in sua acta collegam An- 
tistium iurare prohibuit, magnis patrum laudibus, ut iuve- 
nilis animus levium quoque rerum gloria sublatus maiores 
continuarét; secutaque lenitas in Plautium Lateranum, 
quem ob adulterium Messalinae ordine demotum reddidit 
senatui, clementiam suam obstringens crebris orationibus, 
quas Seneca, testificando quam honesta praeciperet, vel 
iactandi ingenii, voce principis vulgabat. 

Ceterum infracta paulatim potentia matris delapso Ne- 
rone in amorem libertae, cui vocabulum Acte fuit, simul 
assumptis in conscientiam M. Othone et Claudio Sene- 
cione, adulescentulis decoris, quorum Otho familia consu- 
lari, Senecio liberto Caesaris patre genitus, ignara matre, 
dein frustra obnitente, penitus inrepserat per luxum et 
ambigua secreta, ne senioribus quidem principis amicis 
adversantibus, muliercula nulla cuiusquam iniuria cupidi- 
nes principis explente, quando uxore ab Octavia, nobili 
quidem et probitatis spectatae, fato quodam an quia prae- 


13 


14 


232 CORNELII TACITI 

n. u. 808. 
valent inlicita, abhorrebat; metuebaturque ne in stupra 
feminarum inlustrium prorumperet, si illa libidine prohi- 
beretur. 

Sed Agrippina libertam aemulam, nurum ancillam, alia- 
que eundem in modum muliebriter fremere neque paeni- 
tentiam filii aut satietatem opperiri, quantoque foediora 
exprobrabat, acrius accendere, donec vi amoris subactus 
exueret obsequium in matrem seque Senecae permitteret, 
ex cuius familiaribus Annaeus Serenus simulatione amo- 
ris adversus eandem libertam primas adulescentis cupidi- 
nes velaverat praebueratque nomen, ut quae princeps fur- 
tim mulierculae tribuebat, ille palam largiretur. tum Agrip- 
pina versis artibus per blandimenta iuvenem adgredi, suum 
potius cubiculum ac sinum offerre contegendis quae prima 
aetas et summa fortuna expeterent; quin et fatebatur in- 
tempestivam severitatem et suarum opum, quae haud pro- 
cul imperatoriis aberant, copias tradebat, ut nimia nuper 
coercendo filio, ita rursum intemperanter demissa: quae 
mutatio neque Neronem fefellit, et proximi amicorum me- 
tuebant orabantque cavere insidias mulieris semper atro- 
cis, tum et falsae. forte illis diebus Caesar inspecto ornatu 
quo principum coniuges ac parentes effulserant, deligit 
vestem et gemmas misitque donum matri, nulla parsimo- 
nia, cum praecipua et cupita aliis prior deferret; sed Agrip- 
pina non his instrui cultus suos, sed ceteris arceri procla- 
mat et dividere filium quae cuncta ex ipsa haberet: nec 
defuere qui in deterius referrent. 

Et Nero infensus iis, quibus superbia muliebris inni- 
tebatur, demovet Pallantem cura rerum quis a Claudio 
impositus velut arbitrium regni agebat; ferebaturque de- 
grediente eo magna prosequentium multitudine non ab- 
surde dixisse: ire Pallantem, ut eiuraret; sane pepigerat 
Pallas ne cuius facti in praeteritum interrogaretur pares- 
que rationes cum re publica haberet. praeceps posthac 
Agrippina ruere ad terrorem et minas, neque principis 
auribus abstinere quo minus testaretur adultum iam esse 
Britannicum, veram dignamque stirpem suscipiendo patris 
imperio, quod insitus et adoptivus per iniurias matris exer- 
eeret; non abnuere se quin cuncta infelicis domus mala 

patefierent, suae in primis nuptiae, suum veneficium; id 
solum diis et sibi provisum quod viveret privignus: ituram 
cum illo in castra; audiretur hine Germanici filia, inde vi- 
lis rursus Burrus et exul Seneca, trunca scilicet manu et 
professoria lingua generis humani regimen expostulantes. 
simul intendere manus, aggerere probra, consecratum Clau- 
dium, infernos Silanorum manes invocare et tot inrita fa- 
cinora. 

'Turbatus his Nero et propinquo die, quo quartum de- 
cimum aetatis annum Britannicus explebat, volutare se- 
eum modo matris violentiam, modo ipsius indolem, /evé 
quidem experimento nuper cognitam, quo tamen favorem 
late quaesivisset: festis Saturno diebus inter alia aequa- 
lium ludicra regnum lusu sortientium evenerat ea sors Ne- 
roni; igitur ceteris diversa nec ruborem allatura: ubi Bri- 
tannico iussit exurgeret progressusque in medium cantum 
aliquem inciperet, inrisum ex eo sperans pueri sobrios 
quoque convictus, nedum temulentos ignorantis, ille con- 
stanter exorsus est carmen, quo evolutum eum sede pa- 
tria rebusque summis significabatur. unde orta miseratio 
manifestior, quia dissimulationem nox et lascivia exeme- 
rat: Nero intellecta invidia odium intendit, urgentibusque 
Agrippinae minis, quia nullum crimen neque iubere cae- 
dem fratris palam audebat, occulta molitur pararique ve- 
nenum iubet, ministro Pollione Iulio, praetoriae cohortis 
tribuno, cuius cura attinebatur damnata veneficii nomine 
Locusta, multa scelerum fama: nam ut proximus quisque 
Britannico neque fas neque fidem pensi haberet, olim pro- 
visum erat. primum venenum ab ipsis educatoribus acce- 
pit, tramisitque exsoluta alvo parum validum, sive tem- 
peramentum inerat ne statim saeviret; sed Nero lenti sce- 
leris inpatiens minitari tribuno, iubere supplicium veneficae, 
quod dum rumorem respiciunt, dum parant defensiones, 
securitatem morarentur: promittentibus dein tam praeci- 
pitem necem quam si ferro urgeretur, cubiculum Caesaris 
iuxta decoquitur virus cognitis antea venenis rapidum. 

Mos habebatur principum liberos cum ceteris idem aeta- 
tis nobilibus sedentes vesci in aspectu propinquorum pro- 

' pria et parciore mensa; illic epulante Britannico, quia cibos 

potusque eius delectus ex ministris gustu explorabat, ne 
omitteretur institutum aut utriusque morte proderetur sce- 
lus, talis dolus repertus est: innoxia adhuc ac praecalida 
et libata gustu potio traditur Britannico; dein, postquam 
fervore aspernabatur, frigida in aqua affunditur venenum, 
quod ita cunctos eius artus pervasit ut vox pariter et spi- 
ritus eius raperentur. trepidatur a cireumsedentibus; diffu- 
giunt inprudentes; at quibus altior intellectus, resistunt 
defixi et Neronem intuentes: ille, ut erat reclinis et nescio 
similis, solitum ita ait per comitialem morbum, quo prima 
ab infantia afflictaretur Britannicus, et redituros paulatim 
visus sensusque. at Ágrippinae is pavor, ea consternatio 
mentis, quamvis vultu premeretur, emicuit, ut perinde 
ignaram fuisse atque Octaviam, sororem Britannici, con- 
stiterit: quippe sibi supremum auxilium ereptum et par- 
ricidii exemplum intellegebat. Octavia quoque, quamvis 
rudibus annis, dolorem, caritatem, omnis affectus abscon- 
dere didicerat: ita post breve silentium repetita convivii 
laetitia. 

Nox eadem necem Britannici et rogum coniunxit, pro- 
viso ante funebri paratu, qui modicus fuit; in campo ta- 
men Martis sepultus est, adeo turbidis imbribus ut vulgus 
iram deum portendi crediderit adversus facinus, cui pleri- 
que [et]iam hominum ignoscebant, antiquas fratrum dis- 
cordias et insociabile regnum aestimantes. tradunt pleri- 
que eorum temporum scriptores crebris ante exitium diebus 
illusum isse pueritiae Britannici Neronem, ut iam non prae- 
matura neque saeva mors videri queat, quamvis inter sacra 
mensae ne tempore quidem ad complexum sororum dato 
ante oculos inimici properata sit in illum supremum Clau- 
diorum sanguinem, stupro prius quam veneno pollutum. 
festinationem exsequiarum edicto Caesar defendit, a ma- 
loribus institutum referens subtrahere oculis acerba funera 
neque laudationibus aut pompa detinere: ceterum et sibi 
amisso fratris auxilio reliquas spes in re publica sitas, et 
fanto magis fovendum patribus populoque principem, qui 
unus superesset e familia summum ad fastigium genita. 

Exin largitione potissimos amicorum auxit: nec de- 
fuere qui arguerent viros gravitatem adseverantes, quod 

domos, villas id temporis quasi praedam divisissent; alii 
necessitatem adhibitam credebant a principe sceleris sibi 
conscio et veniam sperante, si largitionibus validissimum 
quemque obstrinxisset. at matris ira nulla munificentia le- 
niri, sed amplecti Octaviam, crebra cum amicis secreta 
habere, super ingenitam avaritiam undique pecunias quasi 
in subsidium corripiens: tribunos et centuriones comiter 
excipere; nomina et virtutes nobilium, qui etiam tum su- 
pererant, in honore habere, quasi quaereret ducem et par- 
tes; cognitum id Neroni, excubiasque militares, quae ut 
coniugi imperatoris solitum, et matri servabantur, et Ger- 
manos nuper eundem in honorem custodes additos degredi 
iubet; ac ne coetu salutantium frequentaretur, separat do- 
mum matremque transfert in eam quae Antoniae fuerat, 
quotiens ipse illuc ventitaret, saeptus turba centurionum 
et post breve osculum digrediens. 

Nihil rerum mortalium tam instabile ac fluxum est quam 
fama potentiae non sua vi nixae: statim relictum Agrippi- 
nae limen; nemo solari, nemo adire praeter paucas femi- 
nas, amore an odio incertas, ex quibus erat Iunia Silana, 
quam matrimonio C. Sili a Messalina depulsam supra 
rettuli, insignis genere, forma, lascivia et Agrippinae diu 
percara, mox occultis inter eas offensionibus, quia Sex- 
tium Africanum, nobilem iuvenem, a nuptiis Silanae de- 
terruerat Agrippina, inpudicam et vergentem annis dicti- 
tans, non ut Áfricanum sibi seponeret, sed ne opibus et 
orbitate Silanae maritus poteretur: illa, spe ultionis oblata, 
parat accusatores ex clientibus suis, Iturium et Calvisium, 
non vetera et saepius iam audita deferens, quod Britan- 
nici mortem lugeret aut Octaviae iniurias evulgaret, sed 
destinavisse eam Rubellium Plautum, per maternam ori- 
ginem pari ac Nero gradu a divo Augusto, ad res novas 
extollere coniugioque eius et iam imperio rem publicam 
rursus invadere: haec Iturius et Calvisius Atimeto, Do- 
mitiae, Neronis amitae, liberto, aperiunt, qui laetus obla- 
tis — quippe inter Agrippinam et Domitiam infensa aemu- 
latio exercebatur — Paridem histrionem, libertum et ipsum 
Domitiae, impulit ire propere crimenque atrociter deferre. 

tur, cum ingreditur Paris, solitus alioquin id temporis 
luxus principis intendere, sed tunc compositus ad maesti- 
tiam, expositoque indicii ordine ita audientem exterret, ut 
non tantum matrem Plautumque interficere, sed Burrum 
etiam demovere praefectura destinare tamquam Agrip- 
pinae gratia provectum et vicem reddentem. Fabius Ru- 
sticus auctor est scriptos esse ad Caecinam Tuscum codi- 
cillos mandata ei praetoriarum cohortium cura, sed ope 
Senecae dignationem Burro retentam; Plinius et Cluvius 
nihil dubitatum de fide praefecti referunt: sane Fabius in- 
clinat ad laudes Senecae, cuius amicitia floruit: nos con- 
sensum auctorum secuturi, quae diversa prodiderint, sub 
nominibus ipsorum trademus. Nero trepidus et interficien- 
dae matris avidus non prius differri potuit quam Burrus 
necem eius promitteret, si facinoris coargueretur: sed cui- 
cumque, nedum parenti, defensionem tribuendam; nec ac- 
eusatores adesse, sed vocem unius ex inimica domo afferri; 
refutare tenebras et vigilatam convivio noctem omniaque 
temeritati et inscitiae propiora. 

Sic lenito principis metu et luce orta itur ad Agrippi- 
nam, ut nosceret obiecta dissolveretque vel poenas lueret: 
Burrus iis mandatis Seneca coram fungebatur; aderant et 
ex libertis arbitri sermonis; deinde a Burro, postquam 
crimina et auctores exposuit, minaciter actum: et Agrip- 
pina ferociae memor ,non miror^ inquit ,Silanam, num- 
quam edito partu, matrum affectus ignotos habere; neque 
enim proinde a parentibus liberi quam ab inpudica adul- 
teri mutantur; nec si Iturius et Calvisius adesis omnibus 
fortunis novissimam suscipiendae accusationis operam anui 
rependunt, ideo aut mihi infamia parricidii aut. Caesari 
conscientia subeunda est: nam Domitiae inimicitiis gratias 
agerem, si benivolentia mecum in Neronem meum certa- 
ret: nunc per concubinum Atimetum et histrionem Pari- 
dem quasi scenae fabulas componit; Baiarum suarum pi- 
scinas extollebat, cum meis consiliis adoptio et proconsu 
lare ius et designatio consulatus et cetera apiscendo imperio 
praepararentur. at exsistat qui cohortes in urbe tempta- 
tas, qui provinciarum fidem labefactatam, denique servos 
vel libertos ad scelus corruptos arguat! vivere ego Britan- 

nico potiente rerum poteram? ac si Plautus aut quis alius 
rem publicam iudicaturus obtinuerit, desunt scilicet mihi 
accusatores, qui non verba impatientia caritatis aliquando 
incauta, sed ea crimina obiciant, quibus nisi a filio absolvi 
non possim. commotis qui aderant ultroque spiritus eius 
mitigantibus, colloquium filii exposcit, ubi nihil pro inno- 
centia, quasi diffideret, nec de beneficiis, quasi exprobra- 
ret, disseruit, sed ultionem in delatores et praemia amicis 
obtinuit: praefectura annonae F'aenio Rufo, cura ludorum, 
qui a Caesare parabantur, Arruntio Stellae, Aegyptus C. 
Balbillo permittuntur; Syria P. Anteio destinata, sed va- 
ris mox artibus elusus, ad postremum in urbe retentus 
est: at Silana in exilium acta; Calvisius quoque et Iturius 
relegantur; de Átimeto supplicium sumptum, validiore apud 
libidines principis Paride quam ut poena afficeretur; Plau- 
tus ad praesens silentio transmissus cst. 

Deferuntur dehine consensisse Pallas ac Burrus, ut 
Cornelius Sulla claritudine generis et adfinitate Claudii, 
cui per nuptias Àntoniae gener erat, ad imperium voca- 
retur: eius accusationis auctor extitit Paetus quidam, exer- 
cendis apud aerarium sectionibus famosus et tum vanita- 
tis manifestus. nec tam grata Pallantis innocentia quam 
gravis superbia fuit: quippe nominatis libertis eius, quos 
conscios haberet, respondit nihil umquam se domi nisi 
nutu aut manu significasse, vel si plura demonstranda es- 
sent, scripto usum, ne vocem consociaret; Burrus, quam- 
vis reus, inter iudices sententiam dixit, exiliumque accu- 
satori inrogatum, et tabulae exustae sunt quibus oblitte- 
rata aerarii nomina retrahebat. 

Fine anni statio cohortis adsidere ludis solita demove- 
tur, quo maior species libertatis esset, utque miles thea- 
trali licentiae non permixtus incorruptior ageret, et plebes 
daret experimentum, an amotis custodibus modestiam re- 
tineret. urbem princeps lustravit ex responso haruspicum, 
quod Iovis ac Minervae aedes de caelo tactae erant. 

Q. Vorusro, P. Screrosz consulibus otium foris, foeda 
domi lascivia, qua Nero itinera urbis et lupanaria et de- 
verticula veste servili in dissimulationem sui compositus 
pererrabat, comitantibus qui raperent venditioni exposita 

et obviis vulnera inferrent, adversus ignaros adeo, ut ipse 
quoque exciperet ictus et ore praeferret; deinde ubi Cae- 
sarem esse qui grassaretur pernotuit, augebanturque in- 
iuriae adversus viros feminasque insignes, et quidam per- 
missa semel licentia sub nomine Neronis inulti propriis 
cum globis eadem exercebant, in modum captivitatis nox 
agebatur; Iuliusque Montanus senatorii ordinis, sed qui 
nondum honorem capessisset, congressus forte per tene- 
bras cum principe, quia vi attentantem acriter reppulerat, 
deinde adgnitum oraverat, quasi exprobrasset, mori adactus 
est. Nero tum metuentior in posterum milites sibi et ple- 
rosque gladiatores cireumdedit, qui rixarum initia modica 
et quasi privata sinerent: si a laesis validius ageretur, arma 
inferebant. ludicram quoque licentiam et fautores histrio- 
num velut in proelia convertit inpunitate et praemiis at- 
que ipse occultus et plerumque coram prospectans, donec 
discordi populo et gravioris motus terrore non aliud re- 
medium repertum est, quam ut histriones Italia pellerentur 
milesque theatro rursum adasideret. 

Per idem tempus actum in senatu de fraudibus liber- 
torum, efflagitatumque ut adversus male meritos revocan- 
dae libertatis ius patronis daretur; nec deerant qui cense- 
rent; sed consules relationem incipere non ausi ignaro 
principe, perscripsere tamen consensum senatus: ille [an] 
auctor constitutionis fieret, ut inter paucos e? sententiae 
adversos quibusdam coalitam libertate inreverentiam eo 
prorupisse frementibus, w/ vine an aequo cum patronis 
iure agerent [sententiam eorum] consultarent ac verberi- 
bus manus ultro intenderent; impetere vel poenam suam dis- 
suadentes; quid enim aliud laeso patrono concessum quam 
ut centesimum ultra lapidem in oram Campaniae liber- 
tum releget? ceteras actiones promiscas et pares esse: tri- 
buendum aliquod telum quod sperni nequeat; nec grave ma- 
numissis per idem obsequium retinendi libertatem, per quod 
adsecuti sint; at criminum manifestos merito ad servitutem 
retrahi, ut metu coerceantur quos beneficia non mutavissent. 

Disserebatur contra: paucorum culpam ipsis exitiosam 
esse debere; nihil universorum iuri derogandum: quippe 
late fusum id corpus; hine plerumque tribus, decurias, 

ministeria magistratibus et sacerdotibus, cohortes etiam 
in urbe conscriptas; et plurimis equitum, plerisque sena- 
toribus non aliunde originem trahi; si separarentur liber- 
tini, manifestam fore penuriam ingenuorum; non frustra 
maiores, cum dignitatem ordinum dividerent, libertatem 
in communi posuisse; quin et manumittendi duas species 
institutas, ut relinqueretur paenitentiae aut novo beneficio 
locus: quos vindicta patronus non liberaverit, velut vinclo 
servitutis attineri: dispiceret quisque merita tardeque con- 
cederet quod datum non adimeretur. haec sententia valuit, 


scripsitque Caesar senatui, privatim expenderent causam 


libertorum quotiens a patronis arguereniur: in commune 
nihil derogarent. nec multo post ereptus amitae libertus 
Paris quasi iure civili, non sine infamia principis, cuius 
iussu perpetratum ingenuitatis iudicium erat. 

Manebat nihilo minus quaedam imago rei publicae: 
nam inter Vibullium praetorem et plebei tribunum Anti- 
stium ortum certamen, quod inmodestos fautores histrio- 
num et a praetore in vincla ductos tribunus omitti iussis- 
set; conprobavere patres, incusata Antistii licentia. simul 
prohibiti tribuni ius praetorum et consulum praeripere, aut 
vocare ex Italia cum quibus lege agi posset; addidit L. 
Piso, designatus consul, ne quid intra domum pro pote- 
stateadverterent, neve multam ab iis dictam quaestores aera- 
rii in publicas tabulas ante quattuor menses referrent; me- 
dio temporis contra dicere liceret, deque eo consules sta- 
tuerent. cohibita artius et aedilium potestas statutumquo, 
quantum curules, quantum plebei pignoris caperent vel 
poenae irrogarent. e£ Helvidius Priscus, tribunus plebis, 
adversus Obultronium Sabinum, aerarii quaestorem, con- 
tentiones proprias exercuit, tamquam ius hastae adversus 
inopes inclementer augeret; dein princeps curam tabula- 
rum publicarum a quaestoribus ad praefectos transtulit. 

Varie habita ac saepe mutata eius rei forma: nam Au- 
gustus senatui permisit deligere praefectos; deinde ambitu 
suffragiorum suspecto, sorte ducebantur ex numero prae- 
torum qui praeessent; neque id diu mansit, quia sors de- 
errabat ad parum idoneos: tunc Claudius quaestores rur- 
sum imposuit, iisque, ne metu offensionum segnius con- 

sulerent, extra ordinem honores promisit; sed deerat ro- 
bur aetatis, eum primum magistratum capessentibus: igitur 
Nero praetura perfunctos et experientia probatos delegit. 

Damnatus isdem consulibus Vipsanius Laenas ob Sar- 
diniam provinciam avare habitam; absolutus Cestius Pro- 
culus repetundarum, Crefensibus accusantibus; Clodius 
Quirinalis, quod praefectus remigum qui Ravennae ha- 
berentur, velut infimam nationum Italiam luxuria saevi- 
tiaque afflictavisset, veneno damnationem anteiit. Caninius 
Rebilus, ex primoribus peritia legum et pecuniae magni- 
tudine, cruciatus aegrae senectae misso per venas san- 
guine effugit, haud creditus sufficere ad constantiam su- 
mendae mortis, ob libidines muliebriter infamis; at L. 
Volusius egregia fama concessit, cui tres et nonaginta 
anni spatium vivendi praecipuaeque opes bonis artibus, 
inoffensa tot imperatorum malitia fuit. 

NrnowE rERUM, L. Pisosr consulibus pauca. memoria 
digna evenere, nisi cui libeat laudandis fundamentis et 
trabibus, quis molem amphitheatri apud campum Martis 
Caesar extruxerat, volumina implere, cum ex dignitate 
populi Romani repertum sit res illustres annalibus, talia 
diurnis urbis actis mandare. ceterum coloniae Capua at- 
que Nuceria additis veteranis firmatae sunt; plebeique con- 
giarium quadringeni nummi viritim dati, et sestertium qua- 
dringenties aerario inlatum est ad retinendam populi fidem. 
vectigal quoque quintae et vicesimae venalium mancipio- 
rum remissum, specie magis quam vi, quia, cum venditor 
pendere iuberetur, in partem pretii emptoribus accresce- 
bat. edixit Caesar ne quis magistratus aut procurator, qui 
provinciam obtineret, spectaculum gladiatorum aut fera- 
rum aut quod aliud ludicrum ederet; nam ante non minus 
tali largitione quam corripiendis pecuniis subiectos afflige- 
bant, dum quae libidine deliquerant, ambitu propugnant. 

Factum et senatus consultum ultioni iuxta et securi- 
tati, ut si quis a suis servis interfectus esset, ii quoque 
qui testamento manumissi sub eodem tecto mansissent, 
inter servos supplicia penderent. redditur ordini Lurius 
Varus consularis, avaritiae criminibus olim perculsus. et 
Pomponia Graecina, insignis femina, Plautio, qui ovans 

se de Britannis rettulit, nupta ac superstitionis externae 
rea, mariti iudicio permissa; isque prisco instituto, pro- 
pinquis coram, de capite famaque coniugis cognovit et in- 
sontem nuntiavit; longa huic Pomponiae aetas et continua 
tristitia fuit: nam post Iuliam, Drusi filiam, dolo Messa- 
linae interfectam per quadraginta annos non cultu nisi lu- 
gubri, non animo nisi maesto egit, idque illi imperitante 
Claudio inpune, mox ad gloriam vertit. 

Idem annus plures reos habuit, quorum P. Celerem 33 
accusante Asia, quia absolvere nequibat Caesar, traxit 
senecta donec mortem obiret; nam Celer interfecto, ut me- 
moravi, Silano proconsule magnitudine sceleris cetera fla- 
gitia obtegebat. Cossutianum Capitonem Cilices detulerant, 
maculosum foedumque et idem ius audaciae in provincia 
ratum quod in urbe exercuerat; sed pervicaci accusatione 
conflictatus postremo defensionem omisit ac lege repetun- 
darum damnatus est. pro Eprio Marcello, a quo Lycii res 
repetebant, eo usque ambitus praevaluit ut quidam accu- 
satorum eius exilio multarentur, tamquam insonti pericu- 
lum fecissent. 

NrnowE TERTIUM consule simul iniit consulatum Varz- 31 
mrs MrssaLA, cuius proavum, oratorem Corvinum, divo 
Augusto, abavo Neronis, collegam in eo magistratu fuisse 
pauci iam senum meminerant; sed nobili familiae honor 
auctus est oblatis in singulos annos quingenis sestertiis, 
quibus Messala paupertatem innoxiam sustentaret. Aure- 
lio quoque Cottae et Haterio Antonino annuam pecuniam 
statuit princeps, quamvis per luxum avitas opes dissipassent. 

Eius anni principio mollibus adhuc initiis prolatatum 
inter Parthos Romanosque de obtinenda Armenia bellum 
acriter sumitur, quia nec Vologeses sinebat fratrem Tiri- 
daten dati a se regni expertem esse aut alienae id poten- 
tiae donum habere, et Corbulo dignum magnitudine po- 
puli Romani rebatur parta olim a Lucullo Pompeioque 
recipere. ad hoc Armenii ambigua fide utraque arma in- 
vitabant, situ terrarum, similitudine morum Parthis pro- 
piores connubiisque permixti, ac libertate ignota illud ma- 
gis ad servitium inclinantes. 

Sed Corbuloni plus molis adversus ignaviam militum 35 

quam contra perfidiam hostium erat: quippe Syria trans- 
motae legiones, pace longa segnes, munia Romanorum 
aegerrime tolerabant. satis constitit fuisse in eo exercitu 
veteranos, qui non stationem, non vigilias inissent, val- 
lum fossamque quasi nova et mira viserent, sine galeis, 
sine loricis, nitidi et quaestuosi, militia per oppida ex- 
pleta. igitur dimissis quibus senectus aut valitudo adversa 
crat, supplementum petivit. et habiti per Galatiam Cap- 
padociamque dilectus, adiectaque ex Germania legio cum 
equitibus alariis et peditatu cohortium; retentusque omnis 
exercitus sub pellibus, quamvis hieme saeva adeo ut ob- 
ducta glacie nisi effossa humus tentoriis locum non prae- 
beret; ambusti multorum artus vi frigoris, et quidam inter 
excubias exanimati sunt; adnotatusque miles, qui fascem 
lignorum gestabat, ita praeriguisse manus ut oneri adhae- 
rentes truncis brachiis deciderent. ipse cultu levi, capite 
intecto, in agmine, in laboribus frequens adesse, laudem 
strenuis, solatium invalidis, exemplum omnibus ostendere; 
dehinc quia duritiam caeli militiaeque multi abnuebant 
deserebantque, remedium severitate quaesitum est; nec 
enim, ut in aliis exercitibus, primum alterumque delictum 
venia prosequebatur, sed qui signa reliquerat, statim ca- 
pite poenas luebat, idque usu salubre et misericordia me- 
lius apparuit: quippe pauciores illa castra deseruere quam 
ea in quibus ignoscebatur. 

Interim Corbulo legionibus intra castra habitis, donec 
ver adolesceret, dispositisque per idoneos locos cohortibus 
auxiliariis, ne pugnam priores auderent praedicit; curam 
praesidiorum Paccio Orfito, primi pili honore perfuncto, 
mandat. is quamquam incautos barbaros et bene gerendae 
rei casum offerri scripserat, tenere se munimentis et ma- 
lores copias opperiri iubetur; sed rupto imperio, postquam 
paucae e proximis castellis turmae advenerant pugnamque 
imperitia poscebant, congressus cum hoste funditur, et 
damno eius exterriti qui subsidium ferre debuerant, sua 
quisque in castra trepida fuga rediere. quod graviter Cor- 
bulo accepit increpitumque Paccium et praefectos milites- 
que tendere extra vallum iussit; inque ea contumelia de- 
tenti nec nisi precibus universi exercitus exsoluti sunt. 

At Tiridates, super proprias clientelas ope Vologesi 37 
fratris adiutus, non furtim iam sed palam bello infensare 
Armeniam, quosque fidos nobis rebatur, depopulari, et si 
copiae contra ducerentur, eludere, hucque et illuc volitans 
plura fama quam pugna exterrere. igitur Corbulo quaesito 
diu proelio frustra habitus et exemplo hostium circumferre 
bellum coactus, dispertit vires, ut legati praefectique di- 
versos locos pariter invaderent; simul regem Antiochum 
monet proximas sibi praefecturas petere; nam Pharasma- 
nes interfecto filio Radamisto quasi proditore, quo fidem 
in nos testaretur, vetus adversus Armenios odium prom- , 
ptius exercebat; tuncque primum illecti Moschi, gens ante 
alias socia Romanis, avia Armeniae incursavit: ita con- 
silia 'Tiridati in contrarium vertebant, mittebatque oratores 
qui suo Parthorumque nomine expostularent, cur datis nu- 
per obsidibus redintegrataque amicitia, quae novis quo- 
que beneficiis locum aperiret, vetere Armeniae possessione 
depelleretur; ideo nondum ipsum Vologesen commotum, 
quia causa quam vi agere mallent: sin perstaretur in bello, 
non defore Arsacidis virtutem fortunamque saepius iam 
clade Romana expertam. ad ea Corbulo, satis comperto 
Vologesen defectione Hyrcaniae attineri, suadet Tiridati 
precibus Caesarem aggredi: posse illi regnum stabile et 
res incruentas contingere, si omissa spe longinqua et sera 
praesentem potioremque sequeretur. 

Placitum dehinc, quia commeantibus in vicem nuntiis 38 
nihil in summam pacis proficiebatur, colloquio ipsorum 
tempus locumque destinari; mille equitum praesidium Ti- 
ridates affore sibi dicebat: quantum 'Corbuloni cuiusque 
generis militum assisteret, non statuere, dum positis lori- 
cis et galeis in faciem pacis veniretur. cuicumque morta- 
lium, nedum veteri et provido duci, barbarae astutiae pa- 
tuissent: ideo artum inde numerum finiri et hinc maiorem 
offerri, ut dolus pararetur; nam equiti sagittarum usu exer- 
cito si detecta corpora obicerentur, nihil profuturam mul- 
titudinem. dissimulato tamen intellectu, rectius de iis quae 
in publicum consulerentur, totis exercitibus coram disser- 
taturos respondit, locumque delegit cuius pars altera col- 
les erant clementer adsurgentes accipiendis peditum ordi- 

nibus; pars in planitiem porrigebatur ad explicandas equi- 
tum turmas. dieque pacto prior Corbulo socias cohortes 
et auxilia regum pro cornibus, medio sextam legionem 
constituit, cui accita per noctem aliis ex castris tria milia 
tertianorum permiscuerat, una cum aquila, quasi eadem 
legio spectaretur. Tiridates vergente iam die procul ad- 
stitit, unde videri magis quam audiri posset: ita sine con- 
gressu dux Romanus abscedere militem sua quemque in 
castra iubet. 

Rex sive fraudem suspectans, quia plura simul in loca 
ibatur, sive ut commeatus nostros Pontico mari et Tra- 
pezunte oppido adventantes interciperet, propere discedit; 
sed neque commeatibus vim facere potuit, quia per mon- 
tes ducebantur praesidiis nostris insessos, et Corbulo, ne 
irritum bellum traheretur utque Armenios ad sua defen- 
denda cogeret, excindere parat castella, sibique quod va- 
lidissimum in ea praefectura, cognomento Volandum, su- 
mit; minora Cornelio Flacco legato et Insteio Capitoni, 
castrorum praefecto, mandat. tum circumspectis muni- 
mentis, et quae expugnationi idonea provisis, hortatur mi- 
lites ut hostem vagum neque paci aut proelio paratum, 
sed perfidiam et ignaviam fuga confitentem exuerent se- 
dibus gloriaeque pariter et praedae consulerent. tum qua- 
dripertito exercitu hos in testudinem conglobatos subruendo 
vallo inducit, alios scalas moenibus admovere, multos tor- 
mentis faces et hastas incutere iubet; libritoribus fundito- 
ribusque attributus locus unde eminus glandes torquerent, 
ne qua pars subsidium laborantibus ferret pari undique 
metu. tantus inde ardor certantis exercitus fuit ut intra 
tertiam diei partem nudati propugnatoribus muri, obices 
portarum subversi, capta escensu munimenta omnesque 
puberes trucidati sint, nullo milite amisso, paucis admo- 
dum vulneratis; et inbelle vulgus sub corona venundatum, 
reliqua praeda victoribus cessit. pari fortuna legatus ac 
praefectus usi sunt; tribusque una die castellis expugna- 
tis cetera terrore et alia sponte incolarum in deditionem 
veniebant. unde orta fiducia caput gentis Artaxata aggre- 
diendi; nec tamen proximo itinere ductae legiones, quae 
8i amnem Araxen, qui moenia alluit, ponte transgrede- 

rentur, sub ictum dabantur: procul et latioribus vadis 
transiere. 

At Tiridates pudore et metu, ne si concessisset obsi- 
dioni, nihil opis in ipso videretur, si prohiberet, inpeditis 
locis seque et equestres copias illigaret, statuit postremo 
ostendere aciem et dato die proelium incipere vel simula- 
tione fugae locum fraudi parare; igitur repente agmen Ro- 
manum circumfundit, non ignaro duce nostro, qui viae pa- 
riter et pugnae composuerat exercitum: latere dextro tertia 
legio, sinistro sexta incedebat, mediis decimanorum de- 
lectis; recepta inter ordines impedimenta, et tergum mille 
equites tuebantur, quibus iusserat ut instantibus commi- 
nus resisterent, refugos non sequerentur; in cornibus pe- 
des sagittarius et cetera manus equitum ibat, productiore 
cornu sinistro per ima collium, ut si hostis intravisset, 
fronte simul et sinu exciperetur. adsultare ex diverso Ti- 
ridates, non usque ad ictum teli, sed tum minitans, tum 
specie trepidantis, si laxare ordines et diversos consectari 
posset. ubi nihil temeritate solutam, nec amplius quam 
decurio equitum audentius progressus et sagittis confixus 
ceteros ad obsequium exemplo firmaverat, propinquis iam 
tenebris abscessit. et Corbulo castra in loco metatus, an 
expeditis legionibus nocte Artaxata pergeret obsidioque 
circumdaret agitavit, concessisse illuc Tiridaten ratus; dein 
postquam exploratores attulere longinquum regis iter et 
Medi an Albani peterentur incertum, lucem opperitur, 
praemissaque levis armatura, quae muros interim ambiret 
oppugnationemque eminus inciperet. sed oppidani portis 
sponte patefactis se suaque Romanis permisere, quod sa- 
lutem ipsis tulit: Artaxatis ignis inmissus, deletaque et 
solo aequata sunt, quia nec teneri sine valido praesidio 
ob magnitudinem moenium, nec id nobis virium erat quod 
firmando praesidio et capessendo bello divideretur, vel si 
integra et incustodita relinquerentur, nulla in eo utilitas 
aut gloria quod capta essent. adicitur miraculum velut nu- 
mine oblatum: nam cuncta extra, tecto hactenus sole, re- 
pente illustria fuere; quod moenibus cingebatur, ita atra 
nube coopertum fulgoribusque discretum est, ut quasi in- 
fensantibus deis exitio tradi crederetur. 

Ob haec consalutatus imperator Nero, et senatus con- 
sulto supplicationes habitae, statuaeque et arcus et con- 
tinui consulatus principi, utque inter festos referretur dies 
quo patrata victoria, quo nuntiata, quo relatum de ea es- 
set, aliaque in eandem formam decernuntur, adeo modum 
egressa ut C. Cassius de ceteris honoribus adsensus, si 
pro benignitate fortunae dis grates agerentur, ne totum 
quidem annum supplicationibus sufficere disseruerit, eo- 
que oportere dividi sacros et negotiosos dies, quis divina 
colerent et humana non impedirent. 

Variis deinde casibus iactatus et multorum odia meri- 
tus reus haud tamen sine invidia Senecae damnatur; is 
fuit Publius Suillius, imperitante Claudio terribilis ac ve- 
nalis, et mutatione temporum non quantum inimici cupe- 
rent demissus, quique se nocentem videri quam supplicem 
mallet; eius opprimendi gratia repetitum credebatur sena- 
tus consultum poenaque Cinciae legis adversum eos qui 
pretio causas oravissent. nec Suillius questu aut expro- 
bratione abstinebat, praeter ferociam animi extrema se- 
necta liber et Senecam increpans infensum amicis Claudii, 
sub quo iustissimum exilium pertulisset; simul studiis iner- 
tibus et iuvenum inperitiae suetum livere iis qui vividam 
et incorruptam eloquentiam tuendis civibus exercerent; se 
quaestorem Germanici, illum domus eius adulterum fuisse: 
an gravius aestimandum sponte litigatoris praemium ho- 
nestae operae assequi, quam corrumpere cubicula princi- 
pum feminarum? qua sapientia, quibus philosophorum prae- 
ceptis intra quadriennium regiae amicitiae ter milies se- 
stertium  paravisset? Romae testamenta et orbos velut 
indagine eius capi, Italiam et provincias inmenso fenore 
hauriri: at sibi labore quaesitam et modicam pecuniam 
esse; crimen, periculum, omnia potius toleraturum quam 
veterem ac domi partam dignationem subitae felicitati sub- 
mitteret. 

Nec deerant qui haec isdem verbis aut versa in dete- 
rius Senecae deferrent; repertique accusatores direptos so- 
cios, cum Suillius provinciam Asiam regeret, ac publicae 
pecuniae peculatum detulerant. mox quia inquisitionem an- 
nuam impetraverant, brevius visum urbana crimina incipi, 

quorum obvii testes erant. ii acerbitate accusationis Q. 
Pomponium ad necessitatem belli civilis detrusum, Iuliam, 
Drusi filiam, Sabinamque Poppaeam ad mortem actas, et 
Valerium Asiaticum, Lusium Saturninum, Cornelium Lu- 
pum circumventos; iam equitum Romanorum agmina dam- 
nata, omnemque Claudii saevitiam Suillio obiectabant. ille 
nihil ex his sponte susceptum, sed principi paruisse de- 
fendebat, donec eam orationem Caesar cohibuit, comper- 
tum sibi referens ex commentariis patris sui nullam cuius- 
quam accusationem ab eo coactam. tum iussa Messalinae 
praetendi et labare defensio: cur enim neminem alium de- 
lectum qui saevienti impudicae vocem praeberet? punien- 
dos rerum atrocium ministros, ubi pretia scelerum adepti 
scelera ipsa aliis delegent. igitur adempta bonorum parte 
— nam filio et nepti pars concedebatur eximebanturque 
etiam quae testamento matris aut aviae acceperant — in 
insulas Baleares pellitur, non in ipso discrimine, non post 
damnationem fractus animo; ferebaturque copiosa et molli 
vita secretum illud toleravisse. filium eius Nerullinum ag- 
gressis accusatoribus per invidiam patris et crimina repetun- 
darum, intercessit princeps tamquam satis expleta ultione. 
Per idem tempus Octavius Sagitta, plebei tribunus, 
Pontiae, mulieris nuptae, amore vecors, ingentibus donis 
adulterium et mox, ut omitteret maritum, emercatur, suum 
matrimonium promittens ac nuptias eius pactus. sed ubi 
mulier «acua fuit, nectere moras, adversam patris volun- 
tatem causari repertaque spe ditioris coniugis promissa 
exuere. Octavius contra modo conqueri modo minitari, fa- 
mam perditam, pecuniam exhaustam obtestans, denique 
salutem, quae sola reliqua esset, arbitrio eius permittens; 
ac postquam spernebatur, noctem unam ad solatium po- 
scit, qua delenitus modum in posterum adhiberet. statui- 
tur nox, et Pontia consciae ancillae custodiam cubiculi 
mandat; ille uno cum liberto ferrum veste occultum infert. 
tum, ut adsolet in amore et ira, iurgia, preces, exprobra- 
tio, satisfactio, et pars tenebrarum libidini seposita; ec 
qua incensus nihil metuentem ferro transverberat et accur- 
rentem ancillam vulnere absterret cubiculoque prorumpit. 
postera die manifesta caedes, haud ambiguus percussor; 

quippe mansitasse una convincebatur; sed libertus suum 
illud facinus profiteri, se patroni iniurias ultum esse. com- 
moveratque quosdam magnitudine exempli, donec ancilla 
ex vulnere refecta verum aperuit; postulatusque apud con- 
sules a patre interfectae, postquam tribunatu abierat, sen- 
tentia patrum et lege de sicariis condemnatur. 

Non minus insignis eo anno inpudicitia magnorum rei 
publicae malorum initium fecit. erat in civitate Sabina 
Poppaea, T. Ollio patre genita, sed nomen avi materni 
sumpserat, illustri memoria Poppaei Sabini, consulari et 
triumphali decore praefulgentis ; nam Ollium honoribus non- 
dum functum amicitia Seiani pervertit. huic mulieri cuncta 
alia fuere praeter honestum animum: quippe mater eius, 
aetatis suae feminas pulchritudine supergressa, gloriam 
pariter et formam dederat; opes claritudini generis suffi- 
ciebant; sermo comis, nec absurdum ingenium; modestiam 
praeferre et lascivia uti; rarus in publicum egressus, id- 
que velata parte oris, ne satiaret aspectum, vel quia sic 
decebat; famae numquam pepercit, maritos et adulteros 
non distinguens neque affectui suo aut alieno obnoxia: 
unde utilitas ostenderetur, illuc libidinem transferebat. igi- 
tur agentem eam in matrimonio Rufii Crispini, equitis Ro- 
mani, ex quo filium genuerat, Otho pellexit iuventa ac 
luxu et quia flagrantissimus in amicitia Neronis habeba- 
tur; nec mora quin adulterio matrimonium iungeretur. 

Otho sive amore incautus laudare formam elegantiam- 
que uxoris apud principem, sive ut accenderet ac, si eadem 
femina poterentur, id quoque vinculum potentiam ei adi- 
ceret. saepe auditus est consurgens e convivio Caesaris, 
seque ire ad illam sibi concessam dictitans nobilitatem, 
pulchritudinem, vota omnium et gaudia felicium. his at- 
que talibus irritamentis non longa cunctatio interponitur, 
sed accepto aditu Poppaea primum per blandimenta et 
artes valesceré, imparem cupidini se et forma Neronis 
eaptam simulans; mox acri iam principis amore ad super- 
biam vertens, si ultra unam alteramque noctem attinere- 
tur, nuptam esse se dictitans, nec posse matrimonium 
amittere, devinctam Othoni per genus vitae, quod nemo 
adaequaret: illum animo et cultu magnificum; ibi se summa 

fortuna digna visere: at Neronem, paelice ancilla et adsue- 
tudine Actes devinctum, nihil e contubernio servili nisi 
abiectum et sordidum traxisse. deicitur familiaritate sueta, 
post congressu et comitatu Otho, et ad postremum, ne in 
urbe aemulatus ageret, provinciae Lusitaniae praeficitur; 
ubi usque ad civilia arma non ex priore infamia sed in- 
tegre sancteque egit, procax otii et potestatis temperantior. 

Hactenus Nero flagitiis et sceleribus velamenta quae- 
sivit: suspectabat maxime Cornelium Sullam, socors in- 
genium eius in contrarium trahens callidumque et simula- 
torem interpretando; quem metum Graptus, ex libertis 
Caesaris, usu et senecta Tiberio abusque domum princi- 
pum edoctus, tali mendacio intendit: pons Mulvius in eo 
tempore celebris nocturnis inlecebris erat ventitabatque illuc 
Nero, quo solutius urbem extra lasciviret; igitur regre- 
dienti per viam Flaminiam compositas insidias fatoque evi- 
tatas, quoniam diverso itinere Sallustianos in hortos re- 
meaverit, auctoremque eius doli Sullam ementitur, quia 
forte redeuntibus ministris principis quidam per iuvenilem 
licentiam, quae tunc passim exercebatur, inanem metum 
fecerant. neque servorum quisquam neque clientium Sul- 
lae adgnitus, maximeque despecta et nullius ausi capax 
natura eius a crimine abhorrebat: proinde tamen quasi 
convictus esset, cedere patria et Massiliensium moenibus 
coerceri iubetur. 

Isdem consulibus auditae Puteolanorum legationes, quas 
diversas ordo, plebs ad senatum miserant, illi vim multi- 
tudinis, hi magistratuum et primi cuiusque avaritiam in- 
crepantes, eaque seditio ad saxa et minas ignium progressa 
ne necem et arma proliceret, C. Cassius adhibendo reme- 
dio delectus; quia severitatem eius non tolerabant, pre- 
cante ipso ad Scribonios fratres ea cura transfertur, data 
cohorte praetoria, cuius terrore et paucorum supplicio re- 
diit oppidanis concordia. 

Non referrem vulgarissimum senatus consultum, quo 
civitati Syracusanorum egredi numerum edendis gladiatori- 
bus finitum permittebatur, nisi Paetus Thrasea contra dixis- 
set praebuissetque materiem obtrectatoribus arguendae sen- 
tentiae: cur enim, si rem publicam egere libertate senato- 

ria crederet, tam levia consectaretur? quin de bello aut 
pace, de vectigalibus et legibus, quibusque aliis Romana 
continentur, suaderet dissuaderetve? licere patribus, quo- 
tiens ius dicendae sententiae accepissent, quae vellent ex- 
promere relationemque in ea postulare: an solum emen- 
datione dignum ne Syracusis spectacula largius ederentur, 
cetera per omnes imperii partes perinde egregia quam si 
non Nero sed Thrasea regimen eorum teneret? quod si 
summa dissimulatione transmitterentur, quanto magis ina- 
nibus abstinendum! 'Thrasea contra, rationem poscenti- 
bus amicis, non praesentium ignarum respondebat eius- 
modi consulta corrigere, sed patrum honori dare, ut ma- 
nifestum fieret magnarum rerum euram non dissimulaturos, 
qui animum etiam levissimis adverterent. 

Eodem anno crebris populi flagitationibus, inmodestiam 
publicanorum arguentis, dubitavit Nero, an cuncta vecti- 
galia omitti iuberet idque pulcherrimum donum generi mor- 
talium daret; sed impetum eius, multum prius laudata 
magnitudine animi, attinuere senatores, dissolutionem im- 
peri docendo, si fructus quibus res publica sustineretur 
deminuerentur: quippe sublatis portoriis sequens, ut tri- 
butorum abolitio expostularetur; plerasque vectigalium s0- 
cietates a consulibus et tribunis plebis constitutas acri etiam 
tum populi Romani libertate; reliqua mox ita provisa ut 
ratio quaestuum et necessitas erogationum inter se con- 
gruerent. temperandas plane publicanorum cupidines, ne 
per tot annos sine querela tolerata novis acerbitatibus ad 
invidiam verterent. ergo edixit princeps ut leges cuiusque 
publici, occultae ad id tempus, proscriberentur; omissas 
petitiones non ultra annum resumerent; Romae praetor, 
per provincias, qui pro praetore aut consule essent, iura 
adversus publicanos extra ordinem redderent; militibus im- 
munitas servaretur, nisi in his quae veno exercerent; alia- 
que admodum aequa, quae brevi servata, dein frustra 
habita sunt; manet tamen abolitio quadragesimae quinqua- 
gesimaeque, et quae alia exactionibus illicitis nomina pu- 
blicani invenerant. temperata apud transmarinas provin- 
cias frumenti subvectio; et ne censibus negotiatorum naves 
ascriberentur tributumque pro illis penderent, constitutum. 

Reos ex provincia África, qui proconsulare imperium 
illie habuerant, Sulpicium Camerinum et Pomponium Sil- 
vanum absolvit Caesar, Camerinum adversus privatos et 
paucos, saevitiae magis quam captarum pecuniarum cri- 
mina obicientes: Silvanum magna vis accusatorum circum- 
steterat poscebatque tempus evocandorum testium; reus 
ilico defendi postulabat, valuitque pecuniosa orbitate et 
senecta, quam ultra vitam eorum produxit quorum ambitu 
evaserat. 

Quietae ad id tempus res in Germania fuerant, ingenio 
ducum, qui pervulgatis triumphi insignibus maius ex eo 
decus sperabant, si pacem continuavissent: Paulinus Pom- 
peius et L. Vetus ea tempestate exercitui. praeerant: ne 
tamen segnem militem attinerent, ille inchoatum ante tres 
et sexaginta annos a Druso aggerem coercendo Rheno ab- 
solvit, Vetus Mosellam atque Ararím facta inter utrum- 
que fossa connectere parabat, ut copiae per mare, dein 
Rhodano et Árare subvectae, per eam fossam, mox flu- 
vio Mosella in Rhenum, exim Oceanum decurrerent subla- 
tisque itineris difficultatibus navigabilia inter se Occiden- 
tis Septentrionisque litora fierent. invidit operi Aelius Gra- 
ciis, Belgicae legatus, deterrendo Veterem ne legiones 
alienae provinciae inferret studiaque Galliarum affectaret, 
formidolosum id imperatori dictitans, quo plerumque pro- 
hibentur conatus honesti. 

Ceterum continuo exercituum otio fama incessit ere- 
ptum ius legatis ducendi in hostem, eoque Frisii iuventu- 
tem saltibus aut paludibus, inbellem aetatem per lacus ad- 
movere ripae, agrosque vacuos et militum usui sepositos 
insedere, auctore Verrito et Malorige, qui nationem eam 
regebant, in quantum Germani regnantur. iamque fixerant 
domos, semina arvis intulerant utque patrium solum exer- 
cebant, cum Dubius Avitus, accepta a Paulino provincia, 
minitando vim Romanam, nisi abscederent Frisii veteres 
in locos aut novam sedem a Caesare inpetrarent, perpulit 
Verritum et Malorigem preces suscipere. profectique Ro- 
mam dum aliis curis intentum Neronem opperiuntur, inter 
ea quae barbaris ostentantur intravere Pompei theatrum, 
quo magnitudinem populi viserent. illic per otium — neque 

enim ludicris ignari oblectabantur — dum conseasum ca- 
veae, discrimina ordinum, quis eques, ubi senatus per- 
contantur, advertere quosdam cultu externo in sedibus se- 
natorum; et quinam forent rogitantes, postquam audiverant 
earum gentium legatis id honoris.datum, quae virtute et 
amicitia Romana praecellerent, nullos mortalium armis aut 
fide ante Germanos esse exclamant, degrediunturque et 
inter patres considunt. quod comiter a visentibus exceptum, 
quasi impetus antiqui et bona aemulatione; Nero civitate 
Romana ambos donavit, Frisios decedere agris iussit. atque 
illis aspernantibus auxiliaris eques repente immissus neces- 
sitatem attulit, captis caesisve qui pervicacius restiterant. 

Eosdem agros AÁmpsivari occupavere, validior gens 
non modo sua copia, sed adiacentium populorum misera- 
tione, quia pulsi a Chaucis et sedis inopes tutum exilium 
orabant, aderatque iis clarus per illas gentes et nobis quo- 
que fidus, nomine Boiocalus, vinctum se rebellione Che- 
rusca iussu Árminii referens, mox Tiberio, Germanico 
ducibus stipendia meruisse, et quinquaginta annorum ob- 
sequio id quoque adiungere, quod gentem suam dicioni 
nostrae subiceret. quo íantam partem campi lacere, in 
quam pecora et armenta militum aliquando transmitteren- 
tur! servarent sane receptus gregibus inter hominum fa- 
mem, modo ne vastitatem et solitudinem mallent quam 
amicos populos. Chamavorum quondam ea arva, mox Tu- 
bantum et post Usiporum fuisse. sicuti caelum deis, ita 
terras generi mortalium datas; quaeque vacuae, eas pu- 
blicas esse. solem deinde suspiciens et cetera sidera vo- 
cans, quasi coram interrogabat, vellentne contueri inane 
solum? potius mare superfunderent adversus terrarum ere- 
ptores. et commotus his Avitus: patienda meliorum im- 
peria; id dis quos inplorarent placitum, ut arbitrium penes 
Romanos maneret, quid darent, quid adimerent, neque alios 
iudices quam se ipsos paterentur. haec in publicum Am- 
psivariis respondit, ipsi Boiocalo ob memoriam amicitiae 
daturum agros; quod ille ut proditionis pretium asperna- 
tus, addidit ,deesse nobis terra /u vitam: in qua moria- 
mur, non potest.* atque ita infensis utrimque animis 
discessum: illi Bructeros, Tencteros, ulteriores etiam na- 

tiones socias bello vocabant; Avitus scripto ad Curtilium 
Manciam, superioris exercitus legatum, ut Rhenum trans- 
gressus arma a tergo ostenderet, ipse legiones in agrum 
'Tencterum induxit, excidium minitans, ni causam suam 
dissociarent. igitur absistentibus his pari metu exterriti 
Bructeri; et ceteris quoque aliena pericula defendentibus 
sola Ampsivariorum gens retro ad Usipos et Tubantes 
concessit, quorum terris exacti cum Chattos, dein Che- 
ruscos petissent, errore longo hospites, egeni, hostes, in 
alieno, quod iuventutis erat, caeduntur; inbellis aetas in 
praedam divisa est. 

Eadem aestate inter Hermunduros Chattosque certa- 
tum magno proelio, dum flumen gignendo sale fecundum 
et conterminum vi trahunt, super libidinem cuncta armis 
agendi religione insita, eos maxime locos propinquare caelo 
precesque mortalium a deis nusquam propius audiri; inde 
indulgentia numinum illo in amne illisque silvis salem pro- 
venire, non ut alias apud gentes eluvie maris arescente 
unda, sed super ardentem arborum struem fusa ex contra- 
ris inter se elementis, igne atque aquis, concretum. sed 
bellum Hermunduris prosperum, Chattis exitiosius fuit, 
quia victores diversam aciem Marti ac Mercurio sacravere, 
quo voto equi, viri, cuncta victa occidioni dantur. et mi- 
nae quidem hostiles in ipsos vertebant: sed civitas Ubio- 
rum socia nobis malo inproviso afflicta est; nam ignes 
terra editi villas, arva, vicos passim corripiebant fereban- 
turque in ipsa conditae nuper coloniae moenia neque ex- 
tingui poterant, non si imbres caderent, non fluvialibus 
aquis aut quo alio humore, donec inopia remedii et ira 
cladis agrestes quidam eminus saxa iacere, dein resisten- 
tibus flammis propius suggressi ictu fustium aliisque ver- 
beribus ut feras absterrebant; postremo tegmina corpori 
derepta iniciunt, quanto magis profana et usu polluta, tanto 
magis oppressura ignes. 

Eodem anno Ruminalem arborem in comitio, quae octin- 
gentos et quadraginta ante annos Remi Romulique infantiam 
texerat, mortuis ramalibus et arescente trunco deminutam 
prodigii loco habitum est, donec in novos fetus revivisceret. 

Cap. 1. Nero matris caedem agitat incitante Poppaea. 2. Agrip- 
pina incestum temptat, an Nero potius. 3. de eaede matris delibe- 
rat Nero. Aniceti consilium. 4. Agrippinae cum Nerone scelus ce- 
lante convivium. 5.in mare deiecta aegre evadit. Acerronia remis 
conficitur. 6. Agrippina dissimulat. 7. 8. Nero trepidat, cum Burro 
et Seneca deliberat. Anieetus caedem Agrippinae suscipit et per- 
petrat. 9. Agrippinaeviles exsequiae. 10. Nero conscientia vaecors 
adulatione erigitur. 11. litteris ad senatum matrem etiam post fata 
criminatur. 12. senatus turpiter adulatur. ThraseaPaetus virum se 
praestat. Nero mite i ingenium affectat. 

13. Urbem intrat anxius; blanditias expertus in omnes libidines 
se effundit. 14. eitharoedus, auriga, nobilesad paria flagitia adigit. 
15.Iuvenalia. Nero in scena. Augustanos conseribit. 16. carmina 
pangit. philosophos ridet. 17. caedes inter Nucerinos et Pompeia- 
nos occasione gladiatorii spectaculi. 18. Blaesus damnatur. Strabo 
absolvitur. 19. mors Domitii Afri, M. Servilii. 20. 21. quinquennale 
ludierum Romae. varia de ludis fama; eorum vituperia, laudes et 
exeusatio. Nero eloquentiae victor. 22. portentis commotus Rubel- 
lium Plautum in exilium agit. 

23. Corbulo Mardorum latrocinia punit. 24. pereussorem vitat, 
Tigranocerta capit. 25. Hyrcanos in societatem recipit. 26. Tirida- 
ten arcet ab Armenia, quam tradit Tigrani. Syriae praeficitur. 21. 
Puteoli, ''arentum, Antium coloniae. 28. comitiapraetoria. Vibius 
damnatus. 

29. 30. Clades Britanniea. Suetonius Monam invadit, incolas 
domat. 31— 38. IceniBoudicea duce et Trinobantes rebellant, Ca- 
mulodunum expugnant, Petilium Cerialem cum nona legione fun- 
dunt, a Suetonio desertum Londinium et Verulamium spoliant, ci- 
ves et socios Romanorum trucidant. 34— 37. Boudiecam ferocien- 
tem superat Suetonius. ipsa veneno vitam finit. PoeniusPostumus 
gladio se transigit. 38. Classicianus Suetonio discors res turbat. 
39. missus Polycletus hostibus est irrisui. Suetonio Petronius Tur- 
pilianus successor datus. 

40. 41. Ob falsum testamentum damnati. 42. Pedanius Secundus 
urbis praefectus a servis caesus. 43— 45. in eos lege agi vult C. 
Cassius et contra aliorum sententiam obtinet. populum supplicio 

renitentem Nero increpat. 46. lTarquitius Priscus damnatus. cen- 
sus per Gallias actus. 47. mors et laus Memmii Reguli. 48. 49. An- 
tistius maiestatis delatus, a 'Thrasea defensus. 50. Fabricius Ve- 
iento calumniae reus Italia pellitur. 

51. Burri mors, laus, successores Rufus et Tigellinus. 52— 56. 
criminationes discutere parat Seneca apud Caesarem et commea- 
tum petit: qui subdole respondet. 

51 —59. Rufum imminuit Tigellinus, Plauto et Sullae periculum 
struit; eos opprimit. 

60. 61. Nero ducta Poppaea Octaviam amolitur. tum hane revo- 
eari falso laetatur populus. Poppaeae mox honos repositus. eius 
doli. 62— 64. Aniceti scelere Octavia in exilium pulsa necatur in 
Pandateria. temporum infelicitas. 65. libertos Doryphorum et Pal- 
lantem veneno tollit Nero. Senecaineusatur. Piso Neroniinsidiatur. 

Gesta haee annis circiter quattuor, C. Vipstano, C. Fonteio 
Capitone; imp. Nerone IV, Cosso Cornelio Lentulo; C. Caesonio 
Paeto, C. Petronio Turpiliano ; P. Mario Celso, L. Asinio Gallo coss. 


Garo Viresraso, C. Foxrrero consulibus diu meditatum 
scelus non ultra Nero distulit, vetustate imperii coalita au- 
dacia et flagrantior in dies amore Poppaeae, quae sibi ma- 
trimonium et discidium Octaviae incolumi Agrippina haud 
sperans, crebris criminationibus, aliquando per facetias 
incusare principem et pupilum vocare, qui iussis alie- 
nis obnoxius non modo imperii sed libertatis etiam indi- 
geret: cur enim differri nuptias suas? formam scilicet dis- 
plicere et triumphales avos; an fecunditatem et verum 
animum? timeri ne uxor saltem iniurias patrum, iram po- 
puli adversus superbiam avaritiamque matris aperiat. quod 
si nurum Agrippina non nisi filio infestam ferre posset, 
redderetur ipsa Othonis coniugio; ituram quoquo terrarum, 
ubi audiret potius contumelias imperatoris quam viseret, 
perieulis eius inmixta. haec atque talia lacrimis et arte 
adulterae penetrantia nemo prohibebat, cupientibus cunctis 
infringi potentiam matris et credente nullo usque ad cae- 
dem eius duratura filii odia. 

Tradit Cluvius ardore retinendae Agrippinam poten- 
tiae eo usque provectam ut medio diei, cum id temporis 
Nero per vinum et epulas incalesceret, offerret se saepius 
temulento comptam et incesto paratam, iamque lasciva 
oscula et praenuntias flagitii blanditias adnotantibus proxi- 
mis, Senecam contra muliebres inlecebras subsidium a fe- 

mina petivisse, inmissamque Acten libertam, quae simul 
suo periculo et infamia Neronis anxia deferret pervulga- 
tum esse incestum gloriante matre, nec toleraturos milites 
profani principis imperium. Fabius Rusticus non Agrip- 
pinae sed Neroni cupitum id memorat eiusdemque libertae 
astu disiectum: sed quae Cluvius, eadem ceteri quoque 
auctores prodidere, et fama huc inclinat, seu concepit 
animo tantum inmanitatis Agrippina, seu credibilior novae 
libidinis meditatio in ea visa est, quae puellaribus annis 
stuprum cum Lepido spe dominationis admiserat, pari cu- 
pidine usque ad libita Pallantis provoluta et exercita ad 
omne flagitium patrui nuptiis. 

Igitur Nero vitare secretos eius congressus, absceden- 
tem in hortos aut Tusculanum vel Àntiatem in agrum 
laudare, quod otium capesseret: postremo, ubicumque ha- 
beretur, praegravem ratus, interficere constituit, hactenus 
consultans, veneno an ferro vel qua alia vi; placuitque 
primo venenum; sed inter epulas principis si daretur, re- 
ferri ad casum non poterat tali iam Britannici exitio; et 
ministros temptare arduum videbatur mulieris usu scele- 
rum adversus insidias intentae; atque ipsa praesumendo 
remedia munierat corpus. ferrum et caedes quonam modo 
occultaretur, nemo reperiebat, et ne quis illi tanto faci- 
nori delectus iussa sperneret, metuebant. obtulit ingenium 
Anicetus libertus, classi apud Misenum praefectus et pue- 
riiae Neronis educator ac mutuis odiis Agrippinae invi- 
sus; ergo navem posse componi docet, cuius pars ipso in 
mari per artem soluta effunderet ignaram: nihil tam capax 
fortuitorum quam mare; et si naufragio intercepta sit, quem 
adeo iniquum ut sceleri adsignet quod venti et fluctus de- 
liquerint? additurum principem defunctae templum et aras 
et cetera ostentandae pietati. 

Placuit sollertia tempore etiam iuta, quando Quinqua- 
truum festos dies apud Baias frequentabat; illuc matrem 
elicit, ferendas parentium iracundias et placandum ani- 
mum dictitans, quo rumorem reconciliationis efficeret ac- 
ciperetque Agrippina, facili feminarum credulitate ad gau- 
dia. venientem dehinc obvius in litora — nam Antio ad- 
ventabat — excepit manu et complexu ducitque Baulos: 

id villae nomen est quae promontorium Misenum inter et 
Baianum lacum flexo mari alluitur: stabat inter alias na- 
vis ornatior, tamquam id quoque honori matris daretur; 
quippe sueverat triremi et classiariorum remigio vehi; ac 
tum invitata ad epulas erat, ut occultando facinori nox 
adhiberetur. satis constitit extitisse proditorem, et Agrip- 
pinam auditis insidiis, an crederet ambiguam, gestamine 
sellae Da/as pervectam. ibi blandimentum sublevavit me- 
tum: comiter excepta superque ipsum collocata; tum plu- 
ribus sermonibus modo familiaritate iuvenili Nero et rur- 
sus adductus, quasi seria consociaret, tracto in longum 
convictu, prosequitur abeuntem, artius oculis et pectori 
haerens, sive explenda simulatione, seu periturae matris 
supremus aspectus quamvis ferum animum retinebat. 

Noctem sideribus illustrem et placido mari quietam : 
quasi convincendum ad scelus dii praebuere; nec multum 
erat progressa navis, duobus e numero familiarium Agrip- 
pinam comitantibus, ex quis Crepereius Gallus haud pro- 
cul gubernaculis astabat, Acerronia super pedes cubitan- 
tis reclinis paenitentiam filii et recuperatam matris gratiam 
per gaudium memorabat, cum dato signo ruere tectum 
tholi multo plumbo grave; pressusque Crepereius et statim 
exanimatus est. Ágrippina et Acerronia eminentibus lecti 
parietibus ac forte validioribus quam uf oneri cederent 
protectae sunt; nec dissolutio navigii sequebatur, turbatis 
omnibus et quod plerique: ignari etiam conscios impedie- 
bant. visum dehinc remigibus unum in latus inclinare at- 
que ita navem submergere; sed neque ipsis promptus in 
rem subitam consensus, et alii contra nitentes dedere fa- 
cultatem lenioris in mare iactus. verum Acerronia, inpru- 
dentia dum se Agrippinam esse utque subveniretur matri 
principis clamitat, contis et remis et quae fors obtulerat 
navalibus telis conficitur. Agrippina silens, eoque minus 
agnita, unum tamen vulnus humero excepit: nando, deinde 
occursu lenunculorum Lucrinum in lacum vecta villae suae 
infertur. 

Illic reputans ideo se fallacibus litteris accitam et ho- 
nore praecipuo habitam, quodque litus iuxta, non ventis 
acta, non saxis inpulsa navis summa sui parte veluti ter- 

restre machinamentum concidisset, observans etiam Acer- 
roniae necem, simul suum vulnus aspiciens: solum insi 
diarum remedium esse, si non intellegerentur: misitque 
libertum Agerinum, qui nuntiaret filio benignitate deum 
et fortuna eius evasisse gravem casum; orare ut quamvis 
periculo matris exterritus visendi curam differret: sibi ad 
praesens quiete opus. atque interim, securitate simulata, 
medicamina vulneri et fomenta corpori adhibet; testamen- 
tum Acerroniae requiri bonaque ias ue iubet, id tan- 
tum non per simulationem. 

At Neroni nuntios patrati facinoris opperienti affertur 
evasisse ictu levi sauciam et hactenus adito discrimine ne 
auctor dubitaretur: tum pavore exanimis et iam iamque 
affore obtestans vindictae properam, sive servitia armaret 
vel militem accenderet, sive ad senatum et populum per- 
vaderet, naufragium et vulnus et interfectos amicos obi- 
ciendo: quod contra subsidium sibi? nisi quid Burrus et 
Seneca expedirent; — quos statim acciverat, incertum an 
et ante ignaros. igitur longum utriusque silentium, ne ir- 
riti dissuaderent, an eo descensum credebant wf, nisi prae- 
veniretur Agrippina, pereundum Neroni esset. post Se- 
neca hactenus promptius, wu£ respiceret Burrum ac [si] 
sciscitaretur an militi imperanda caedes esset. ille prae- 
torianos toti Caesarum domui obstrictos memoresque Ger- 
manici nihil adversus progeniem eius atrox ausuros re- 
spondit: perpetraret Anicetus promissa. qui nihil cunctatus 
poscit summam sceleris. ad eam vocem Nero illo sibi die 
dari imperium auctoremque tanti muneris libertum profi- 
tetur: iret propere duceretque promptissimos ad iussa. ipse 
audito venisse missu Agrippinae nuntium Agerinum, sce- 
nam ultro criminis parat, gladiumque, dum mandata per- 
fert, abicit inter pedes eius, tum quasi deprehenso vincla 
inici iubet, ut exitium principis molitam matrem et pudore 
deprehensi sceleris sponte mortem sumpsisse confingeret. 

Interim vulgato Agrippinae periculo, quasi casu eve- 
nisset, ut quisque acceperat, decurrere ad litus; hi mo- 
lium obiectus, hi proximas scaphas scandere; alii, quantum 
corpus sinebat, vadere in mare; quidam manus protendere; 
questibus, votis, clamore diversa rogitantium aut incerta 

respondentium omnis ora compleri; adfluere ingens multi- 
tudo cum luminibus, atque ubi incolumem esse pernotuit, 
ut ad gratandum sese expedire, donec aspectu armati et 
minitantis agminis disiecti sunt. Anicetus villam statione 
circumdat refractaque ianua obvios servorum abripit, do- 
nec ad fores cubiculi veniret, cui pauci adstabant, ceteris 
terrore inrumpentium exterritis. cubiculo modicum lumen 
inerat et ancillarum una, magis ac magis anxia Agrippina, 
quod nemo a filio ac ne Agerinus quidem: aliam fore lae- 
tae rei faciem; nunc solitudinem ac repentinos strepitus 
et extremi mali indicia. abeunte dehinc ancilla ,,tu quoque 
me deseris?* prolocuta, respicit Ànicetum trierarcho Her- 
euleio et Obarito, centurione classiario, comitatum, ac: si 
ad visendum venisset, refotam nuntiaret, sin facinus pa- 
traturus, nihil se de filio credere; non imperatum parrici- 
dium. circumsistunt lectum percussores et prior trierar- 
chus fusti caput eius adflixit; nam £n mortem centurioni 
ferrum destringenti protendens uterum , ventrem feri* ex- 
clamavit; multisque vulneribus confecta est. 

Haec consensu produntur: aspexeritne matrem exani- 
mem Nero et formam corporis eius laudaverit, sunt qui 
tradiderint, sunt qui abnuant. cremata est nocte eadem, 
convivali lecto et exequiis vilibus; neque, dum Nero re- 
rum potiebatur, congesta aut clausa humus: mox domesti- 
corum cura levem tumulum accepit, viam Miseni propter 
et villam Caesaris dictatoris, quae subiectos sinus editis- 
sima prospectat. accenso rogo libertus eius cognomento 
Mnester ipse se ferro transegit, incertum caritate in pa- 
tronam an metu exitii. hunc sui finem multos ante annos 
crediderat Agrippina contempseratque; nam consulenti su- 
per Nerone responderant Chaldaei fore ut imperaret matrem- 
que occideret; atque illa occidat inquit ,,dum imperet.^ 

Sed a Caesare perfecto demum scelere magnitudo eius 
intellecta est: reliquo noctis modo per silentium defixus, 
saepius pavore exsurgens et mentis inops lucem opperie- 
batur tamquam exitium allaturam; atque eum auctore Burro 
prima centurionum tribunorumque adulatio ad spem firma- 
vit, prensantium manum gratantiumque quod discrimen 
inprovisum et matris facinus evasisset; amici dehinc adire 

templa, et coepto exemplo proxima Campaniae municipia 
victimis et legationibus laetitiam testari. ipse diversa si- 
mulatione maestus et quasi incolumitati suae infensus ac 
morti parentis illacrimans: quia tamen non, ut hominum 
vultus, ita locorum facies mutantur, obversabaturque ma- 
ris illius et litorum gravis aspectus — et erant qui cre- 
derent sonitum tubae collibus circum editis planctusque 
tumulo matris audiri -— Neapolim concessit litterasque ad 
senatum misit, quarum summa erat: repertum cum ferro 
percussorem Agerinum, ex intimis Agrippinae libertis, et 
luisse eam poenam conscientia qua scelus paravisset. adi- 
ciebat crimina longius repetita, quod consortium imperii 
iuraturasque in feminae verba praetorias cohortes idem- 


"que dedecus senatus et populi speravisset ac, postquam 

frustra opíata sint, infensa militi patribusque et plebi dis- 
suasisset donativum et congiarium periculaque viris illu- 
stribus struxisset. quanto suo labore perpetratum ne ir- 
rumperet curiam, ne gentibus externis responsa daret! tem- 
porum quoque Claudianorum obliqua insectatione cuncta 
eius dominationis flagitia in matrem transtulit, publica for- 
tuna extinctam referens: namque et naufragium narrabat, 
quod fortuitum fuisse quis adeo hebes inveniretur ut cre- 
deret? aut a muliere naufraga missum cum telo unum, 
qui cohortes et classes imperatoris perfringeret? ergo non 
iam Nero, cuius inmanitas omnium questus anteibat, sed 
Seneca adverso rumore erat, quod oratione tali confessio- 
nem scripsisset. miro tamen certamine procerum decer- 
nuntur supplicationes apud omnia pulvinaria, utque Quin- 
quatrus, quibus apertae insidiae essent, ludis annuis cele- 
brarentur; aureum Minervae simulacrum in curia, et iuxta 
principis imago statuerentur; dies natalis Agrippinae inter 
nefastos esset. Thrasea Paetus silentio vel brevi adsensu 
priores adulationes transmittere solitus exiit tum senatu, 
ac sibi causam periculi fecit, ceteris libertatis initium non 
praebuit. prodigia quoque crebra et irrita intercessere: an- 
guem enixa mulier, et alia in concubitu mariti fulmine 
exanimata; iam sol repente obscuratus et tactae de caelo 
quattuordecim urbis regiones; quae adeo sine cura deum 
eveniebant, ut multos post annos Nero imperium et sce- 

lera continuaverit. ceterum quo gravaret invidiam matris 
eaque demota auctam lenitatem suam testificaretur, femi- 
nas illustres Iuniam et Calpurniam, praetura functos Va- 
lerium Capitonem et Licinium Gabolum sedibus patriis 
reddidit, ab Agrippina olim pulsos; etiam Lolliae Pauli- 
nae cineres reportari sepulcrumque extrul permisit; quos- 
que ipse nuper relegaverat, Iturium et Calvisium poena 
exsolvit: nam Silana fato functa erat, longinquo ab exilio 
"Tarentum regressa labante iam Agrippina, cuius inimici- 
tiis conciderat, vel tandem mitigata. 

**'*cunctari in oppidis Campaniae, quonam modo ur- 
bem ingrederetur, an obsequium senatus, an studia plebis 
reperiret anxius; contra deterrimus quisque, quorum non 
alia regia fecundior extitit, invisum Agrippinae nomen et 
morte eius accensum populi favorem disserunt: iret intre- 
pidus et venerationem sui coram experiretur; simul prae- 
gredi exposcunt: et promptiora quam promiserant inve- 
niunt, obvias tribus, festo cultu senatum, coniugum ac 
liberorum agmina per sexum et aetatem disposita, extructos, 
qua incederet, spectaculorum gradus, quo modo triumphi 
visuntur: hine superbus ac publici servitii victor Capitolium 
adiit, grates exsolvit, seque in omnes libidines effudit, quas 
male coercitas qualiscumque matris reverentia tardaverat. 

Vetus illi cupido erat curriculo quadrigarum insistere, 
nec minus foedum studium cithara ludicrum in modum 
canere; conceríare equis regium et antiquis ducibus facti- 
tatum memorabat, idque vatum laudibus celebre et deo- 
rum honori datum; enimvero cantus Apollini sacros, ta- 
lique ornatu astare non modo Graecis in urbibus sed Ro- 
mana apud templa numen praecipuum et praescium. nec 
iam sisti poterat, cum Senecae ac Burro visum, ne utra- 
que pervinceret, alterum concedere: clausumque valle Va- 
ticana spatium in quo equos regeret, haud promisco spe- 
ctaculo; mox ultro vocari populus Romanus laudibusque 
extollere, ut est vulgus cupiens voluptatum et, si eodem 
princeps trahat, laetum. ceterum evulgatus pudor non sa- 
tietatem, ut rebantur, sed incitamentum attulit, ratusque 
dedecus molliri, si plures foedasset, nobilium familiarum 
posteros egestate venales in scenam deduxit, quos fato 

perfunctos ne nominatim tradam, maioribus eorum tri- 
buendum puto; nam et eius flagitium est, qui pecuniam ob 
delicta potius dedit quam ne delinquerent; notos quoque 
equites Romanos operas arenae promittere subegit donis 
ingentibus, nisi quod merces ab eo qui iubere potest, vim 
necessitatis affert. ne tamen adhuc publico theatro deho- 
nestaretur, instituit ludos Iuvenalium vocabulo, in quos 
passim nomina data: non nobilitas cuiquam, non aetas aut 
acti honores impedimento quo minus Graeci Latinive hi- 
strionis artem exercerent usque ad gestus modosque haud 
viriles; quin et feminae illustres deformia meditari; ex- 
tructaque apud nemus, quod navali stagno circumposuit 
Augustus, conventicula et cauponae, et posita veno irri- 
tamenta luxui, dabanturque stipes, quas boni necessitate, 
intemperantes gloria consumerent. inde gliscere flagitia et 
infamia; nec ulla moribus olim corruptis plus libidinum 
cireumdedit quam illa colluvies. vix artibus honestis pu- 
dor retinetur, nedum inter certamina vitiorum pudicitia 
aut modestia aut quiequam probi moris reservaretur. po- 
stremus ipse scenam incedit, multa cura temptans citha- 
ram et praemeditans assistentibus phonascis. accesserat 
cohors militum, centuriones tribunique, et maerens Bur- 
rus ac laudans; tuneque primum conscripti sunt equites 
Romani cognomento Áugustianorum, aetate ac robore con- 
spicui et pars ingenio procaces, alii in spem potentiae: 
hi dies ac noctes plausibus personare, formam principis 
vocemque deum vocabulis appellantes; quasi per virtutem 
clari honoratique agere. 

Ne tamen ludicrae tantum imperatoris artes notesce- 
rent, carminum quoque studium adfectavit, contractis qui- 
bus aliqua pangendi facultas nec dum insignis auctoritas: 
hi cenati considere simul et allatos vel ibidem repertos ver- 
sus connectere atque ipsius verba quoquo modo prolata 
supplere, quod species ipsa carminum docet, non impetu 
et instinctu nec ore uno fluens. etiam sapientiae doctori- 
bus tempus impertiebat post epulas, utque contraria ad- 
severantium discordia frueretur; nec deerant qui ore vul- 
tuque tristi inter oblectamenta regia spectari cuperent. 

Sub idem tempus levi initio atrox caedes orta inter 

colonos Nucerinos Pompceianosque gladiatorio spectaculo, 
quod. Livineius Regulus, quem motum senatu rettuli, ede- 
bat: quippe oppidana lascivia in vicem ingerentes probra, 
dein saxa, postremo ferrum sumpsere, validiore Pompeia- 
norum plebe, apud quos spectaculum edebatur; ergo de- 
portati sunt in urbem multi e Nucerinis trunco per vulnera 
corpore, ac plerique liberorum aut parentum mortes de- 
flebant. cuius rei iudicium princeps senatui, senatus con- 
sulibus permisit, et rursus re ad patres relata prohibiti 
publice in decem annos eiusmodi coetu Pompeiani colle- 
giaque quae contra leges instituerant, dissoluta; Livineius 
et qui alii seditionem conciverant, exilio multati sunt. 
Motus senatu et Pedius Blaesus, accusantibus Cyre- 
nensibus violatum ab eo thesaurum Aesculapii dilectum- 
que militarem pretio et ambitione corruptum. iidem Cyre- 
nenses reum agebant Acilium Strabonem, praetoria pote- 
state usum et missum disceptatorem a Claudio agrorum, 
quos regis Apionis quondam avitos et populo Romano 
cum regno relictos proximus quisque possessor invaserant, 
diutinaque licentia et iniuria quasi iure et aequo nitebantur. 
igitur abiudicatis agris orta adversus iudicem invidia, et se- 
natus ignota sibi esse mandata Claudii et consulendum prin- 
cipem respondit: Nero probata Strabonis sententia, se ni- 
hilo minus subvenire sociis et usurpata concedere rescripsit. 
Sequuntur virorum illustrium mortes, Domitii Afri et 
M. Servilii, qui summis honoribus et multa eloquentia vi- 
guerant, ille orando causas, Servilius diu foro, mox tra- 
dendis rebus Romanis celebris et elegantia vitae, quam 
clariorem effecit, ut par ingenio, ita morum diversus. 
NznoxE quAnrUM, ConxELIo Cosso consulibus quinquen- 
nale ludicrum Romae institutum est ad morem Graeci cer- 
taminis, varia fama, ut cuncta ferme nova; quippe erant 
qui Cn. quoque Pompeium incusatum a senioribus ferrent 
quod mansuram theatri sedem posuisset; nam antea subi- 
tariis gradibus et scena in tempus structa ludos edi soli- 
tos, vcl si vetustiora repetas, stantem populum spectavisse, 
ne si consideret theatro, dies totos ignavia continuaret. 
spectaculorum quidem antiquitas servaretur, quotiens prae- 
tores ederent, nulla cuiquam civium necessitate certandi: 

ceterum abolitos paulatim patrios mores funditus everti 
per accitam lasciviam, ut quod usquam corrumpi et cor- 
rumpere queat, in urbe visatur degeneretque studiis ex- 
ternis iuventus gymnasia et otia et turpes amores exer- 
cendo, principe et senatu auctoribus, qui non modo licen- 
tiam vitiis permiserint, sed vim adhibeant, uf proceres 
Romani specie orationum et carminum scena polluantur. 
quid superesse, nisi ut corpora quoque nudent et caestus 
adsumant easque pugnas pro militia et armis meditentur? 
an iustitiam augeri et decurias equitum egregium iudi- 
candi munus expleturos, si fractos sonos et dulcedinem 
vocum perite audissent? noctes quoque dedecori adiectas, 
ne quod tempus pudori relinquatur, sed coetu promisco, 
quod perditissimus quisque per diem concupiverit, per tene- 
bras audeat. 

Pluribus ipsa licentia placebat, ac tamen honesta no- 
mina praetendebant: maiores quoque non abhorruisse spe- 
ctaculorum oblectamentis pro fortuna quae tum erat, eoque 
a Tuscis accitos histriones, a Thuriis equorum certamina, 
et possessa Achaia Asiaque ludos curatius editos, nec 
quemquam Romae honesto loco ortum ad theatrales artes 
degeneravisse, ducentis iam annis a L. Mummii triumpho, 
qui primus id genus spectaculi in urbe praebuerit. sed et 
consultum parsimoniae, quod perpetua sedes theatro lo- 
cata sit potius quam immenso sumptu singulos per annos 
consurgeret ac destrueretur; nec perinde magistratus rem 
familiarem exhausturos aut populo efflagitandi Graeca cer- 
tamina a magistratibus causam fore, cum eo sumptu res 
publica fungatur. oratorum ac vatum victorias incitamen- 
tum ingeniis allaturas, nec cuiquam iudici grave aures . 
studiis honestis et voluptatibus concessis impertire. laeti- 
tiae magis quam lasciviae dari paucas totius quinquennii 
noctes, quibus tanta luce ignium nihil illicitum occultari 
queat. sane nullo insigni dehonestamento id spectaculum 
transiit ac ne modica quidem studia plebis exarsere, quia 
redditi quamquam scenae pantomimi certaminibus sacris 
prohibebantur. eloquentiae primas nemo tulit, sed victo- 
rem esse Caesarem pronuntiatum. graeci amictus, quis per 
eos dies plerique incesserant, tum exoleverant. 

Inter quae et sidus cometes effulsit, de quo vulgi opi- 
nio est tamquam mutationem regis portendat. igitur quasi 
iam depulso Nerone, quisnam deligeretur anquirebant, et 
omnium ore Rubellius Plautus celebratur, cui nobilitas 
per matrem ex Iulia familia; ipse placita maiorum colebat, 
habitu severo, casta et secreta domo, quantoque metu oc- 
cultior, tanto plus famae adeptus. auxit rumorem pari va- 
nitate orta interpretatio fulguris: nam quia discumbentis 
Neronis apudSimbruina stagna invilla cui Sublaqueum nomen 
est, ictae dapes mensaque disiecta erat, idque finibus Ti- 
burtum acciderat, unde paterna Plauto origo, hunc illum 
numine deum destinari credebant fovebantque multi, qui- 
bus nova et ancipitia praecolere avida et plerumque fal- 
lax ambitio est. ergo permotus his Nero componit ad Plau- 
tum litteras, consuleret quieti urbis seque prava diffamanti- 
bus subtraheret; esse illi per Asiam avitos agros, in quibus 
tuta, et inturbida iuventa frueretur: ita illuc cum coniuge 
Antistia et paucis familiarium concessit. 

Isdem diebus nimia luxus cupido infamiam et pericu- 
lum Neroni tulit, quia fontem aquae Marciae ad urbem 
deductae nando incesserat videbaturque potus sacros et 
caerimoniam loci corpore loto polluisse, secutaque anceps 
valitudo iram deum affirmavit. 

At Corbulo post deleta Artaxata utendum recenti ter- 
rore ratus ad occupanda Tigranocerta, quibus excisis me- 
tum hostium intenderet vel, si pepercisset, clementiae fa- 
mam adipisceretur, illuc pergit, non infenso exercitu, ne 
spem veniae auferret, neque tamen remissa cura, gnarus 
facilem mutatu gentem ut segnem ad pericula, ita infidam 
ad occasiones. barbari, pro ingenio quisque, alii preces 
offerre, quidam deserere vicos et in avia digredi; ac fuere 
qui se speluncis et carissima secum abderent. igitur dux 
Romanus diversis artibus, misericordia adversus suppli- 
ces, celeritate adversus profugos, inmitis his qui latebras 
insederant, ora et exitus specuum sarmentis virgultisque 
completos igni exurit. atque illum fines suos praegredien- 
tem incursavere Mardi, latrociniis exerciti contraque irrum- 
pentem montibus defensi; quos Corbulo inmissis Hiberis va- 
stavit hostilemque audaciam externo sanguine ultus est. 

Ipse exercitusque ut nullis ex proelio damnis, ita per 
inopiam et labores fatiscebant, carne pecudum propulsare 
famem adacti; ad hoc penuria aquae, fervida aestas, lon- 
ginqua itinera sola ducis patientia mitigabantur, eadem 
pluraque gregario milite tolerantis. ventum dehinc in lo- 
cos cultos demessaeque segetes, et ex duobus castellis, 
in quae confugerant Armenii, alterum. impetu captum; 
qui primam vim depulerant, obsidione coguntur. unde in 
regionem Tauraunitium transgressus inprovisum pericu- 
lum vitavit; nam haud procul tentorio eius non ignobilis 
barbarus cum telo repertus ordinem insidiarum seque aucto- 
rem et socios per tormenta edidit, convictique et puniti 
sunt qui specie amicitiae dolum parabant. nec multo post 
legati Tigranocerta missi patere moenia afferunt, intentos 
popularis ad iussa; simul hospitale donum, coronam au- 
ream, tradebant, accepitque cum honore; nec quicquam 
urbi detractum, quo promptius obsequium integri retinerent. 
At praesidium Legerda, quod ferox iuventus clause- 
rat, non sine certamine expugnatum est; nam et proelium 
pro muris ausi erant et pulsi intra munimenta aggeri de- 
mum et irrumpentium armis cessere; quae facilius pro- 
veniebant, quia Parthi Hyrcano bello distinebantur; mi- 
serantque Hyrcani ad principem Romanum societatem 
oratum, attineri a se Vologesen pro pignore amicitiae 
ostentantes. eos regredientes Corbulo, ne Euphraten trans- 
gressi hostium custodiis cireumvenirentur, dato praesidio 
ad litora maris rubri deduxit, unde vitatis Parthorum fini- 


; bus patrias in sedes remeavere. quin et Tiridaten per Me- 


dos extrema Armeniae intrantem, praemisso cum auxiliis 
Verulano legato, atque ipse legionibus citis, abire procul 
ac spem belli amittere subegit; quosque nobis adversos aut 
ambigere animis cognoverat, caedibus et incendiis perpopu- 
latus, possessionem Armeniae usurpabat, cum advenit Ti- 
granes a Nerone ad capessendum imperium delectus, Cap- 
padocum ex nobilitate, regis Archelai nepos, sed quod 
diu obses apud urbem fuerat, usque ad servilem patien- 
tiam demissus; nec consensu acceptus, durante apud quos- 
dam favore Arsacidarum; at plerique superbiam Partho- 
rum perosi datum a Romanis regem malebant. additum 

et praesidium, mille legionarii, tres sociorum cohortes du- 
aeque equitum alae, quo facilius novum regnum tueretur. 
pars ÀÁrmeniae, ut cuique finitima, PAarasmani Polemoni- 
que et Aristobulo atque Antiocho parere iussae sunt: Cor- 
bulo in Syriam abscessit, morte Ummidii legati vacuam 
ac sibi permissam. 

Eodem anno ex inlustribus Asiae urbibus Laodicea tre- 
more terrae prolapsa, nullo a nobis remedio, propriis opi- 
bus revaluit; at in Italia vetus oppidum Puteoli ius colo- 
niae et cognomentum a Nerone apiscuntur. veterani Ta- 
rentum et ÀÁntium adscripti non tamen infrequentiae loco- 
rum subvenere, dilapsis pluribus in provincias in quibus 
stipendia expleverant; neque coniugiis suscipiendis neque 
alendis liberis sueti orbas sine posteris domos relinque- 
bant: non enim, ut olim, universae legiones deduceban- 
tur cum tribunis et centurionibus et sui cuiusque ordinis 
militibus, ut consensu et caritate rem publicam efficerent, 
sed ignoti inter se, diversis manipulis, sine rectore, sine 
affectibus mutuis, quasi ex alio genere mortalium repente 
in unum collecti, numerus magis quam colonia. 

Comitia praetorum arbitrio senatus haberi solita, quod 
acriore ambitu exarserant, princeps composuit, tris, qui 
supra numerum petebant, legioni praeficiendo; auxitque 
patrum honorem statuendo ut, qui a privatis iudicibus ad 
senatum provocavissent, eiusdem pecuniae periculum fa- 
cerent cuius ii qui imperatorem appellavere: nam antea 
vacuum id solutumque poena fuerat. fine anni Vibius Se- 
cundus, eques Romanus, accusantibus Mauris repetunda- 
rum damnatur atque Italia exigitur, ne graviore poena af- 
ficeretur, Vibii Crispi fratris opibus enisus. 

Cazsoxio Pagro et PErRoNIo TunpiLiaNo consulibus gra- 
vis clades in Britannia accepta, in qua neque A. Didius 
legatus, ut memoravi, nisi parta retinuerat, et successor 
Veranius modicis excursibus Siluras populatus, quin ultra 
bellum proferret, morte prohibitus est, magna, dum vixit, 
severitatis fama, supremis testamenti verbis ambitionis ma- 
nifestus: quippe multa in Neronem adulatione addidit sub- 
iecturum ei provinciam fuisse, si biennio proximo vixisset. 
sed tum Paulinus Suetonius obtinebat Britannos, scientia 

militiae et rumore populi, qui neminem sine aemulo sinit, 
Corbulonis concertator receptaeque Armeniae decus aequare 
domitis perduellibus cupiens; igitur Monam insulam, in- 
colis validam et receptaculum perfugarum, adgredi parat, 
navesque fabricatur plano alveo adversus breve et incer- 
tum: sic pedes; equites vado secuti aut altiores inter un- 
das adnantes equis tramisere. 

Stabat pro litore diversa acies, densa armis virisque, 
intercursantibus feminis; in modum Furiarum veste ferali, 
crinibus deiectis faces praeferebant; druidaeque circum, 
preces, diras sublatis ad caelum manibus fundentes, no- 
vitate aspectus perculere militem, ut quasi haerentibus 
membris immobile corpus vulneribus praeberent. dein co- 
hortationibus ducis et se ipsi stimulantes, ne muliebre et 
fanaticum agmen pavescerent, inferunt signa sternuntque 
obvios et igni suo involvunt. praesidium posthac inposi- 
tum victis excisique luci saevis superstitionibus sacri: nam 
cruore captivo adolere aras et hominum fibris consulere 
deos fas habebant. haec agenti Suetonio repentina defectio 
provinciae nuntiatur. 

Rex Icenorum Prasutagus, longa opulentia clarus, Cae- 
sarem heredem duasque filias scripserat, tali obsequio ra- 
tus regnumque et domum suam procul iniuria fore. quod 
contra vertit, adeo ut regnum per centuriones, domus per 
servos velut capta vastarentur: jam primum uxor eius 
Boudicéa verberibus affecta et filiae stupro violatae sunt; 
praecipui quique Icenorum avitis bonis exuuntur, et pro- 
pinqui regis inter mancipia habebantur. qua contumelia et 
metu graviorum, quando in formam provinciae cesserant, 
rapiunt arma, commotis ad rebellationem Trinobantibus 
et qui alii nondum servitio fracti resumere libertatem oc- 
cultis coniurationibus pepigerant, acerrimo in veteranos 
odio: quippe in coloniam Camulodunum recens deducti, 
quasi cunctam regionem muneri accepissent, pellebant do- 
mibus, exturbabant agris, captivos, servos appellando, fo- 
ventibus inpotentiam veteranorum militibus similitudine 
vitae et spe eiusdem licentiae. ad hoc templum divo Clau- 
dio constitutum quasi arx aeternae dominationis aspicie- 
batur, delectique sacerdotes specie religionis omnis fortu- 

nas effundebant. nec arduum videbatur excindere coloniam 
nullis munimentis septam; quod ducibus nostris parum pro- 
visum erat, dum amoenitati prius quam usul consulitur, 

Inter quae nulla palam causa delapsum Camuloduni 
simulacrum Victoriae ac retro conversum, quasi cederet 
hostibus; et feminae in furorem turbatae adesse exitium 
canebant; externosque fremitus in curia eorum auditos, con- 
sonuisse ululatibus theatrum visamque speciem in aestua- 
rio 'Tamesae subversae coloniae; iam Oceanus cruento 
aspectu, dilabente aestu humanorum corporum effigies re- 
lictae, ut Britannis ad spem, ita veteranis ad metum tra- 
hebantur. sed quia procul Suetonius aberat, petivere a 
Cato Deciano procuratore auxilium: ille haud amplius quam 
ducentos sine iustis armis misit; et inerat modica militum 
manus. tutela templi freti, et impedientibus qui occulti re- 
bellionis conscii consilia turbabant, neque fossam aut val- 
lum praeduxerant, neque motis senibus et feminis iuven- 
tus sola restitit: quasi media pace incauti multitudine bar- 
barorum circumveniuntur. et cetera quidem impetu direpta 
aut incensa sunt: templum, in quo se miles conglobaverat, 
biduo obsessum expugnatumque. et victor Britannus Pe- 
tilio Ceriali, legato legionis nonae, in subsidium adven- 
tanti obvius fudit legionem, et quod peditum, interfecit: 
Cerialis cum equitibus evasit in castra et munimentis de- 
fensus est. qua clade et odiis provinciae, quam avaritia 
in bellum egerat, trepidus procurator Catus in Galliam 
transiit. 

At Suetonius mira constantia medios inter hostes Lon- 
dinium perrexit, cognomento quidem coloniae non insigne, 
sed copia negotiatorum et commeatuum maxime celebre; 
ibi ambiguus an illam sedem bello deligeret, cireumspecta 
infrequentia militis, satisque magnis documentis temerita- 
tem Petilii coercitam, unius oppidi damno servare uni- 
versa statuit, neque fletu et lacrimis auxilium eius oran- 
tium flexus est, quin daret profectionis signum et comi- 
tantes in partem agminis acciperet; si quos inbellis sexus 
aut fessa aetas vel loci dulcedo attinuerat, ab hoste op- 
pressi sunt. eadem clades municipio Verulamio fuit, quia 
barbari omissis castellis praesidiisque militarium, quod 

uberrimum spolianti et defendentibus intutum laeti praeda 
et aliorum segnes petebant. ad septuaginta milia civium 
et sociorum his quae memoravi locis cecidisse constitit; 
neque enim capere aut venundare, aliudve quod belli 
commercium; sed caedes, patibula, ignes, cruces, tam- 
quam reddituri supplicium ac praerepta interim ultione 
festinabant. 

Iam Suetonio quarta decuma legio cum vexillariis vi- 
cesimanis et e proximis auxiliares, decem ferme milia ar- 
matorum erant, cum omittere cunctationem et congredi 
acie parat; deligitque locum artis faucibus et a tergo silva 
clausum, satis cognito nihil hostium nisi in fronte et aper- 
tam planitiem esse, sine metu insidiarum; igitur legiona- 
rius frequens ordinibus, levis cireum armatura, congloba- 
tus pro cornibus eques astitit. at Britannorum copiae pas- 
sim per catervas et turmas exultabant, quanta non alias 
multitudo et animo adeo fero, ut coniuges quoque testes 
victoriae secum traherent plaustrisque inponerent, quae 
super extremum ambitum campi posuerant. 

Boudicca curru filias prae se vehens, ut quamque na- 
tionem accesserat, solitum quidem Britannis feminarum 
ductu bellare testabatur: sed tunc non ut tantis maioribus 
ortam regnum et opes, verum ut unam e vulgo libertatem 
amissam, confectum verberibus corpus, contrectatam filia- 
rum pudicitiam ulcisci. eo provectas Romanorum cupidines 
ut non corpora, nec senectam quidem aut virginitatem in- 
pollutam relinquant. adesse tamen deos iustae vindictae: 
cecidisse legionem quae proelium ausa sit; ceteros castris 
occultari aut fugam circumspicere. ne strepitum quidem 
et clamorem tot milium, nedum impetus et manus perla- 
turos. si copias armatorum, si causas belli secum expen- 
derent, vincendum illa acie vel cadendum esse. id mulieri 
destinatum: viverent viri et servirent. 

Ne Suetonius quidem in tanto discrimine silebat; quam- 
quam confideret virtuti, tamen exhortationes et preces mi- 
scebat, ut spernerent sonores barbarorum et inanes minas: 
plus illic feminarum quam iuventutis aspici; inbelles, iner- 
mes, cessuros statim, ubi ferrum virtutemque vincentium 
totiens fusi agnovissent. etiam in multis legionibus pau- 

cos, qui proelia profligarent, gloriaeque eorum accessurum 
quod modica manus universi exercitus famam adipisceren- 
tur: conferti tantum et pilis emissis, post umbonibus et 
gladiis stragem caedemque continuarent, praedae inmemo- 
res: parta victoria cuncta ipsis cessura. 

Is ardor verba ducis sequebatur, ita se ad intorquenda 
pila expedierat vetus miles et multa proeliorum experien- 
tia, ut certus eventus Suetonius daret pugnae signum. ac 
primum legio gradu inmota et angustias loci pro muni- 
mento retinens, postquam propius suggressus hostis certo 
iactu tela exhauserat, velut cuneo erupit; idem auxiliarium 
impetus; et eques protentis hastis perfringit quod obvium 
et validum erat: ceteri terga praebuere, difficili effugio, 
quia circumiecta vehicula sepserant abitus, et miles ne 
mulierum quidem neci temperabat, confixaque telis etiam 
iumenta corporum cumulum auxerant. 

Clara et antiquis victoriis par ea die laus parta: quippe 
sunt qui paulo minus quam octoginta milia Britannorum 
cecidisse tradant, militum quadringentis ferme interfectis 
nec multo amplius vulneratis. Boudicca vitam veneno fini- 
vit. et Poenius Postumus, praefectus castrorum secundae 
legionis, cognitis quartadecumanorum vicesimanorumque 
prosperis rebus, quia pari gloria legionem suam frauda- 
verat abnueratque contra ritum militiae iussa ducis, se 
ipsum gladio transegit. 

Contractus deinde omnis exercitus sub pellibus habi- 
tus est ad reliqua belli perpetranda, auxitque copias Cae- 
sar missis ex Germania duobus legionariorum milibus, 
octo auxiliarium cohortibus ac mille equitibus, quorum 
adventu nonani legionario milite suppleti sunt. cohortes 
alaeque novis hibernaculis locatae, quodque nationum am- 
biguum aut adversum fuerat, igni atque ferro vastatur. 
sed nihil aeque quam fames affligebat serendis frugibus 
incuriosos et omni aetate ad bellum versa, dum nostros 
commeatus sibi destinant; gentesque praeferoces tardius 
ad pacem inclinabant quia lulius Classicianus, successor 
Cato missus et Suetonio discors, bonum publicum priva- 
tis simultatibus impediebat disperseratque novum legatum 
opperiendum esse, sine hostili ira et superbia victoris cle- 

menter deditis consulturum. simul in urbem mandabat, 
nullum proeliorum finem expectarent nisi succederetur Sue- 
tonio, cuius adversa pravitati ipsius, prospera ad dOriunp 
referebat. 

Igitur ad spectandum Britanniae statum missus est 
libertis Polyclitus, magna Neronis spe posse auctoritate 
eius non modo inter legatum procuratoremque concordiam 
gigni, sed et rebelles barbarorum animos pace conponi. 
nec defuit Polyclitus quo minus ingenti agmine Italiae 
Galliaeque gravis, postquam Oceanum transmiserat, mi- 
litibus quoque nostris terribilis incederet: sed hostibus ir- 
risui fuit, apud quos flagrante etiam tum libertate nondum 
cognita libertinorum potentia erat, mirabanturque quod dux 
et exercitus tanti belli confector servitiis obedirent. cuncta 
tamen ad imperatorem in mollius relata, detentusque re- 
bus gerundis Suetonius, quod paulo post paucas naves in 
litore remigiumque in iis amiserat, tamquam durante bello 
tradere exercitum Petronio Turpiliano, qui iam consulatu 
abierat, iubetur. is non irritato hoste neque lacessitus ho- 
nestum pacis nomen segni otio imposuit. 

Eodem anno Romae insignia scelera, alterum senato- 
ris, servili alterum audacia, admisen sunt: Domitius Bal- 
bus erat praetorius, simul longa senecta, simul orbitate 
et pecunia insidiis obnoxius; ei propinquus Valerius Fa- 
bianus, capessendis honoribus destinatus, subdidit testa- 
mentum ascitis Vinicio Rufino et Terentio Lentino, equi- 
tibus Romanis; illi Antonium Primum et Asinium Mar- 
cellum sociaverant: Antonius audacia promptus, Marcellus 
Asinio Pollione proavo clarus neque morum spernendus 
habebatur, nisi quod paupertatem praecipuum malorum 
credebat; igitur Fabianus tabulas iis quos memoravi et 
alis minus illustribus obsignat. quod apud patres con- 
victum; et Fabianus Antoniusque cum Rufino et Teren- 
tio lege Cornelia damnantur; Marcellum memoria maiorum 
et preces. Caesaris poenae magis quam infamiae exemere. 
perculit is dies Pompeium quoque Aelianum, iuvenem 
quaestorium, tamquam flagitiorum Fabiani gnarum, eique 
Italia et Hispania, in qua ortus erat, interdictum est. pari 
ignominia Valerius Ponticus afficitur, quod reos, ne apud 

praefectum urbis arguerentur, ad praetorem detulisset, in- 
terim specie legum, mox praevaricando ultionem elusu- 
rus. additur senatus consulto, qui talem operam empti- 
tasset vendidissetve, perinde poena teneretur ac si publico 
iudicio calumniae condemnatus. 

liaud multo post praefectum urbis Pedanium Secun- 
dum servus ipsius interfecit seu negata libertate, cui pre- 
tium pepigerat, sive amore exoleti infensus et dominum: 
aemulum non tolerans. ceterum cum vetere ex more fa- 
miliam omnem, quae sub eodem tecto mansitaverat, ad 
supplicium agi oporteret, concursu plebis, quae tot inno- 
xios protegebat, usque ad seditionem ventum est senatu- 
que in ipso erant studia nimiam severitatem aspernantium, 
pluribus nihil mutandum censentibus, ex quis C. Cassius 
sententiae loco in hunc modum disseruit: 

,Saepenumero, patres conscripti, in hoc ordine inter- 
fui, cum contra instituta et leges maiorum nova senatus 
decreta postularentur, neque sum adversatus, non quia 
dubitarem super omnibus negotiis melius atque rectius 
olim provisum et, quae converterentur, Zn deterius mutari, 
sed ne nimio amore antiqui moris studium meum extollere 
viderer; simul quidquid hoc in nobis auctoritatis est, cre- 
bris contradictionibus destruendum non existimabam, ut 
maneret integrum, si quando res publica consiliis eguis- 
set. quod hodie evenit consulari viro domi suae interfecto 
per insidias serviles, quas nemo prohibuit aut prodidit 
quamvis nondum concusso senatus consulto quod supph- 
cium toti familiae minitabatur. decernite hercule inpuni- 
tatem, ut quem dignitas sua defendat, cum praefectura 
urbis non profuit? quem numerus servorum tuebitur, cum 
Pedanium Secundum quadringenti non protexerint?. cui 
familia opem ferat, quae ne in metu quidem pericula no- 
stra advertit? an, ut quidam fingere non erubescunt, in- 
iurias suas ultus est interfector, quia de paterna pecunia 
transegerat aut avitum mancipium detrahebatur? pronun- 
tiemus ultro dominum iure caesum videri. libet argumenta 
conquirere in eo quod sapientioribus deliberatum est? sed 
et si nune primum statuendum haberemus, creditisne ser- 
vum interficiendi domini animum sumpsisse, ut non vox 

minax excideret, nihil per temeritatem proloqueretur? sane 
consilium occul/avit, telum inter ignaros paravit: num ex- 
cubias transiret, cubiculi fores recluderet, lumen inferret, 
caedem patraret omnibus nesciis? multa sceleris indicia 
praeveniunt: servi si prodant, possumus singuli inter plu- 
res, tuti inter anxios, postremo, si pereundum sit, non 
inulti inter nocentes agere. suspecta maioribus nostris fue- 
runt ingenia servorum etiam cum in agris aut domibus is- 
dem nascerentur caritatemque dominorum statim accipe- 
rent: postquam vero nationes in familiis habemus, quibus 
diversi ritus, externa sacra aut nulla sunt, colluviem istam 
non nisi metu coercueris. at quidam insontes peribunt: 
nam et ex fuso exercitu cum decimus quisque fusti feri- 
tur, etiam strenui sortiuntur. habet aliquid ex iniquo omne 
magnum exemplum, quod contra singulos utilitate publica 
rependitur. * 

Sententiae Cassii ut nemo unus contra ire ausus est, 
ita dissonae voces respondebant numerum aut aetatem aut 
sexum ac plurimorum indubiam innocentiam miserantium; 
praevaluit tamen pars quae supplicium decernebat. sed 
obtemperari non poterat, conglobata multitudine et saxa 
ac faces minante. tum Caesar populum edicto increpuit 
atque omne iter, quo damnati ad poenam ducebantur, mi- 
litaribus praesidiis saepsit. censuerat Cingonius Varro ut 
liberti quoque, qui sub eodem tecto fuissent, Italia de- 
portarentur: id a principe prohibitum est, ne mos anti- 
quus, quem misericordia non minuerat, per saevitianr in- 
tenderetur. 

Damnatus isdem consulibus Tarquitius Priscus repe- 
tundarum Bithynis interrogantibus, magno patrum gaudio, 
qui accusatum ab eo Statilium Taurum, proconsulem ip- 
sius, meminerant. Census per Gallias a Q. Volusio et 
Sextio Africano Trebellioque Maximo acti sunt, aemulis 
inter se per nobilitatem Volusio atque Africano: Trebel- 
lium dum uterque dedignatur, supra tulere. 

Eo anno mortem obiit Memmius Regulus, auctoritate, 
constantia, fama, in quantum praeumbrante imperatoris 
fastigio datur, clarus, adeo ut Nero aeger valetudine, et 
adulantibus cireum qui finem imperio adesse dicebant si 

quid fato pateretur, responderit habere subsidium rem pu- 
blicam, rogantibus dehine, in quo potissimum, addiderit 
in Memmio Regulo. vixit tamen post haec Regulus, quiete 
defensus et quia nova generis claritudine neque invidiosis 
opibus erat. Gymnasium eo anno dedicatum a Nerone, prae- 
bitumque oleum equiti ac senatui Graeca facilitate. 

P. Manro, L. Asisro consulibus Antistius praetor, quem 
in tribunatu plebis licenter egisse memoravi, probrosa ad- 
versus principem carmina factitavit vulgavitque celebri con- 
vivio, dum apud Ostorium Scapulam epulatur. exim a 
Cossutiano Capitone, qui nuper senatorium ordinem pre- 
cibus Tigellini, soceri sui, receperat, maiestatis delatus 
est: tum primum revocata ea lex, credebaturque haud pe- 
rinde exitium Ántistio quam imperatori gloriam quaeri, ut 
condemnatus a senatu intercessione tribunicia morti exi- 
meretur. et cum Ostorius nihil audivisse pro testimonio 
dixisset, adversis testibus creditum, censuitque Iunius Ma- 
rulus, consul designatus, adimendam reo praeturam ne- 
candumque more maiorum; ceteris inde assentientibus Pae- 
tus Thrasea multo cum honore Caesaris et acerrime in- 
crepito Antistio, non quidquid nocens reus pati mereretur, 
id egregio sub principe et nulla necessitate obstricto sena- 
tui statuendum disseruit; carnificem et laqueum pridem 
abolita, et esse poenas legibus constitutas, quibus sine 
iudicum saevitia et temporum infamia supplicia decerne- 
rentur: quin in insula, publicatis bonis, quo longius son- 
tem vitam trazisset, eo privatim miseriorem et publicae 
clementiae maximum exemplum futurum. 

Libertas Thraseae servitium aliorum rupit, et post- 
quam discessionem consul permiserat, pedibus in senten- 
tiam eius iere, paucis exceptis; in quibus adulatione prom- 


ptissimus fuit A. Vitellius, optimum quemque iurgio la- 


cessens et respondenti reticens, ut pavida ingenia solent. 
at consules perficere decretum senatus non ausi, de con- 
sensu scripsere Caesari; ille inter pudorem et iram cun- 
ctatus, postremo rescripsit: nulla iniuria provocatum Anti- 
stium gravissimas in principem contumelias dixisse; earum 
ultionem a patribus postulatam, et pro magnitudine delicti 
poenam sfatui par fuisse. ceterum se, qui severitatem de- 

cernentium impediturus fucrit, moderationem non prohi- 
bere: statuerent ut vellent; datam et absolvendi licentiam. 
his atque talibus recitatis et offensione manifesta non ideo 
aut consules mutavere relationem aut Thrasea decessit sen- 
tentia ceterive quae probaverant deseruere, pars, ne prin- 
cipem obiecisse invidiae viderentur, plures numero tuti, 
"Thrasea sueta firmitudine animi et ne gloria intercideret. 

Haud, dispari crimine Fabricius Veiento conflictatus 
est, quod multa et probrosa in patres et sacerdotes com- 
posuisset iis libris quibus nomen codicillorum dederat. 
adiciebat Talius Geminus accusator venditata ab co mu- 
nera principis et adipiscendorum honorum ius, quae causa 
Neroni fuit suscipiendi iudicii, convictumque Veientonem 
Italia depulit et libros exuri iussit, conquisitos lectitatos- 
que, donec cum periculo parabantur: mox licentia habendi 
oblivionem attulit. 

Sed gravescentibus in dies publicis malis subsidia mi- 
nuebantur, concessitque vita Burrus, incertum valetudine 
an veneno: valetudo ex eo coniectabatur, quod in se tu- 
mescentibus paulatim faucibus et impedito meatu spiritum 
finiebat; plures iussu Neronis, quasi remedium adhibere- 
tur, inlitum palatum eius noxio medicamine adseverabant, 
et Burrum intellecto scelere, cum ad visendum eum prin- 
ceps venisset, aspectum eius aversatum sciscitanti hacte- 
nus respondisse: ,ego me bene habeo.^ civitati grande 
desiderium eius mansit per memoriam virtutis et succes- 
sorum alterius segnem innocentiam, alterius flagrantissima 
flagitia [adulteria]: quippe Caesar duos praetoriis cohor- 
tibus imposuerat, Faenium Rufum ex vulgi favore, quia 
rem frumentariam sine quaestu tractabat, Sofonium Ti- 
gellinum, veterem inpudicitiam atque infamiam in eo sc- 
cutus. atque illi pro cognitis moribus fuere, validior Ti- 
gellinus in animo principis et intimis libidinibus adsumptus, 
prospera populi et militum fama Rufus, quod apud Nero- 
nem adversum expericbatur. 

Mors Burri infregit Senecae potentiam, quia nec bonis 
artibus idem virium erat altero velut duce amoto, et Nero 
ad deteriores inclinabat. hi variis criminationibus Senecam 
adoriuntur, tamquam ingentes ct privatum modum evectas 

opes adhuc augeret, quodque studia civium in se verteret, 
hortorum quoque amoenitate et villarum magnificentia quasi 
principem supergrederetur; obiciebant etiam eloquentiae 
laudem uni sibi asciscere et carmina crebrius factitare, 
postquam Neroni amor eorum venisset. nam oblectamen- 
tis principis palam iniquum detractare vim eius equos re- 
gentis, illudere voces, quotiens caneret. quem ad finem 
nihil in re publica clarum fore quod non ab illo reperiri 
credatur? certe finitam Neronis pueritiam, et robur iuven- 
tae adesse: exueret magistrum, satis amplis doctoribus 
instructus maioribus suis. 

At Seneca criminantium non ignarus, prodentibus his 
quibus aliqua honesti cura, et familiaritatem eius magis 
aspernante Caesare, tempus sermoni orat et accepto ita 
incipit: 

»Quartus decimus annus est, Caesar, ex quo spei tuae 
admotus sum, octavus, ut imperium obtines: medio tem- 
poris tantum honorum atque opum in me cumulasti, ut 
rihil felicitati meae desit nisi moderatio eius. utar magnis 
exemplis, nec meae fortunae sed tuae: abavus tuus Au- 
gustus Marco Agrippae Mytilenense secretum, C. Mae- 
cenati urbe in ipsa velut peregrinum otium permisit; quo- 
rum alter bellorum socius, alter Romae pluribus laboribus 
iactatus ampla quidem, sed pro ingentibus meritis, prae- 
mia acceperant: ego quid aliud munificentiae fuae adhi- 
bere potui quam studia, ut sic dixerim, in umbra educata, 
et quibus claritudo venit, quod iuventae tuae rudimentis 
affuisse videor, grande huius rei pretium. at tu gratiam 
inmensam, innumeram pecuniam circumdedisti, adeo ut 
plerumque intra me ipse volvam: ,egone, equestri et pro- 
vinciali loco ortus, proceribus civitatis adnumeror? inter 
nobiles et longa decora praeferentes novitas mea enituit? 
ubi est animus ille modicis contentus? talis hortos extruit 
et per haec suburbana incedit et tantis agrorum spatiis, 
tam lato fenore exuberat?* una defensio occurrit, quod 
muneribus tuis obniti non debui: sed uterque mensuram 
inplevimus, et fu, quantum princeps tribuere amico pos- 
set, et ego, quantum amicus a principe accipere: cetera 
invidiam augent; quae quidem, ut omnia mortalia, infra 


218 CORNELII TACITI 


a. u. S15. 
tuam magnitudinem iacet, sed mihi incumbit, mihi sub- 
veniendum est. quomodo in: militia aut via fessus admi- 
niculum orarem, ita in hoc itinere vitae senex et levissi- 
mis quoque curis inpar, cum opes meas ultra sustinere 
non possim, praesidium peto: iube procuratores tuos ad- 
ministrare in tuam fortunam recepía. nec me in pauperta- 
tem ipse detrudam, sed traditis quorum fulgore praestrin- 
gor, quod temporis hortorum aut villarum curae seponitur, 
in animum revocabo. superest tibi robur, et tot per annos 
visum fastigii regimen: possumus seniores amici quietem 
reposcere. hoc quoque in tuam gloriam cedet, eog ad 
summa vexisse qui et modica tolerarent.* 

Ad quae Nero sic ferme respondit: 

»Quod meditatae orationi tuae statim occurram, id pri- 
mum tui muneris habeo, qui me non tantum praevisa sed 
subita expedire docuisti. abavus meus Augustus Ágrip- 
pae et Maecenati usurpare otium post labores concessit, 
sed in ea ipse aetate, cuius auctoritas tueretur quidquid 
illud et qualecumque tribuisset; ac tamen neutrum datis 
a se praemiis exuit: bello et periculis meruerant; in iis 
enim iuventa Augusti versata est. nec mihi tela et ma- 
nus tua& defuissent in armis agenti: sed quod praesens 
condicio poscebat, ratione, consilio, praeceptis pueritiam, 
dein iuventam meam fovisti. et tua quidem erga me mu- 
nera, dum vita suppetet, aeterna erunt: quae a me habes, 
horti et faenus et villae, casibus obnoxia sunt; ac licet 
multa videantur, plerique haudquaquam artibus tuis pares 
plura tenuerunt, nisi forte aut te Vitellio ter consuli aut 
me Claudio postponis; et quantum Volusio longa parsi- 
monia quaesivit, tantum in te mea liberalitas explere non 
potest. pudet referre libertinos, qui ditiores spectantur; 
unde etiam rubori mihi est quod praecipuus caritate non- 


56 dum omnes fortuna antecellis. verum et tibi valida aetas 


rebusque et fructui rerum sufficiens, et nos prima imperii 
spatia ingredimur: quin, si qua in parte lubricum adolescen- 
tiae nostrae declinat, revocas ornatumque robur subsidio in- 
pensius regis? non tua moderatio, si reddideris pecuniam, 
nec quies, si reliqueris principem, sed mea avaritia, meae 
crudelitatis metus in ore omnium versabitur. quod si maxime 

continentia tua laudetur, non tamen sapienti viro deco- 
rum fuerit, unde amico infamiam paret, inde gloriam sibi 
recipere. * 

His adicit complexum et oscula, factus natura et con- 
suetudine exercitus velare odium fallacibus blanditiis; Se- 
neca, qui finis omnium cum dominante sermonum, grates 
agit; sed instituta prioris potentiae commutat, prohibet coe- 
tus salutantium, vitat comitantis, rarus per urbem, quasi 
valetudine infensa aut sapientiae studiis domi adtineretur. 


Pereulso Seneca promptum fuit Rufum Faenium in- : 


minuere Agrippinae amicitiam in eo criminantibus; vali- 
diorque in dies Tigellinus et malas artes, quibus solis pol- 
lebat, gratiores ratus, si principem societate scelerum ob- 
stringere, metus eius rimatur, conpertoque Plautum et 
Sullam maxime timeri, Plautum in Asiam, Sullam in Gal- 
liam Narbonensem nuper amotos, nobilitatem eorum et 
propinquos huie Orientis, illi Germaniae exercitus com- 
memorat: non se, ut Durrum, diversas spes, sed solam 
incolumitatem Neronis spectare; cui caveri utcumque ab 
urbanis insidiis praesenti ope: longinquos motus quonam 
modo comprimi posse? erectas Gallias ad nomen dictato- 
rium, nec minus suspensos Asiae populos claritudine avi 
Drusi. Sullam inopem, unde praecipuam audaciam, et si- 
mulatorem segnitiae, dum temeritati locum reperiret; Plau- 
tum magnis opibus ne fingere quidem cupidinem otii, sed 
veterum Romanorum imitamenta praeferre, assumpta etiam 
Stoicorum arrogantia sectaque, quae turbidos et negotio- 
rum adpetentes faciat. nec ultra mora: Sulla sexto die 
pervectis Massiliam percussoribus ante metum et rumo- 
rem interficitur, cum epulandi causa discumberet; perla- 
tum caput eius illusit Nero tamquam praematura canitie 
deforme. 

Plauto parari necem non perinde occultum fuit, quia 
pluribus salus eius curabatur, et spatium itineris ac maris 
tempusque interiectum moverat famam; vulgoque finge- 
bant petitum ab eo Corbulonem, magnis tum exercitibus 
praesidentem et, clari atque insontes sz interficerentur, prae- 
cipuum ad pericula; quin et Asiam favore iuvenis arma 
cepisse, nec milites ad scelus missos aut numero validos 

aut animo promptos, postquam iussa efficere nequiverint, 
ad spes novas transisse. vana haec, more famae, creden- 
tium otio augebantur; ceterum libertus Plauti celeritate 
ventorum praevenit centurionem et mandata L. Antistii 
soceri attulit: effugere? segnem mortem, obvium suffugium, 
et magni nominis miseratione reperturum bonos, conso- 
ciaturum audaces ; nullum interim subsidium aspernandum: 
si sexaginta milites — tot enim adveniebant — propulis- 
set, dum refertur nuntius Neroni, dum manus alia per- 
meat, multa secutura quae adusque bellum evalescerent. 
denique aut salutem tali consilio quaeri, aut nihil gravius 
audenti quam ignavo patiendum esse. 

Sed Plautum ea non movere, sive nullam opem pro- 
videbat inermis atque exul, seu taedio ambiguae spei, an 
amore coniugis et liberorum, quibus placabiliorem fore 
principem rebatur nulla sollicitudine turbatum. sunt qui 
alios a socero nuntios venisse ferant, tamquam nihil atrox 
immineret; doctoresque sapientiae, Coeranum Graeci, Mu- 
sonium Tusci generis, constantiam opperiendae mortis pro 
incerta et trepida vita suasisse: repertus est certe per me- 
dium diei nudus exercitando corpori; talem eum centurio 
trucidavit coram Pelagone spadone, quem Nero centurioni 
et manipulo quasi satellitibus ministrum regium praepo- 
suerat. caput interfecti relatum; cuius aspectu — ipsa 
principis verba referam — ,cur* inquit * * * * Nero, 
et posito metu nuptias Poppaeae ob eiusmodi terrores 
dilatas maturare parat Octaviamque coniugem amoliri, 
quamvis modeste ageret, nomine patris et studiis po- 
puli gravem. sed ad senatum litteras misit de caede Sul- 
lae Plautique haud confessus, verum utriusque turbidum 
ingenium esse, et sibi incolumitatem rei publicae magna 
cura haberi. decretae eo nomine supplicationes, utque Sulla 
et Plautus senatu moverentur, gravioribus tam ludibriis 
quam malis. 

Igitur accepto patrum consulto, postquam cuncta sce- 
lerum suorum pro egregiis accipi videt, exturbat Octa- 
viam, sterilem dictitans. exim Poppaeae coniungitur: ea 
diu paelex et adulteri Neronis, mox mariti potens, quen- 
dam ex ministris Octaviae impulit servilem ei amorem 

obicere, destinaturque reus cognomento Eucaerus, natione 
Alexandrinus, canere tibiis doctus. actae ob id de ancillis 
quaestiones, et vi tormentorum victis quibusdam wu£ falsa 
annuerent, plures perstitere sanctitatem dominae tueri; ex 
quibus una instanti Tigellino castiora esse muliebria Octa- 
viae respondit quam os eius. movetur tamen primo civi- 
lis discidii specie domumque Burri, praedia Plauti, in- 
fausta dona, accipit; mox in Campaniam pulsa est addita 
militari custodia; inde crebri questus nec occulti per vul- 
gum, cui minor sapientia e£ ex mediocritate fortunae pau- 
ciora pericula sunt: his quamquam Nero paenitentia flagitii 
[non mutatus cunctari tamen. coepit. unde maesta .Poppaea 
et falsus per urbem rumor, moz concursus et clamor:] ,con- 
iugem revocavit Octaviam.* exim laeti Capitolium scan- 
dunt deosque tandem venerantur; effigies Poppaeae pro- 
ruunt, Octaviae imagines gestant humeris, spargunt flori- 
bus foroque ac templis statuunt; itur etiam in principis 
laudes [repetitum venerantium]. iamque et palatium mul- 
titudine et clamoribus complebant, cum emissi militum 
globi verberibus et intento ferro turbatos disiecere, muta- 
taque quae per seditionem verterant, et Poppaeae honos 
repositus est. quae semper odio, tum et metu atrox, ne 
aut vulgi acrior vis ingrueret aut Nero inclinatione populi 
mutaretur, provoluta genibus eius, non eo loci res suas 
agi, ut de matrimonio certet, quamquam id sibi vita po- 
tius, sed vitam ipsam in extremum adductam a clientelis 
et servitiis Octaviae, quae plebis sibi nomen indiderint, 
ea in pace ausi quae vix bello evenirent; arma illa adver- 
sus principem sumpta; ducem tantum defuisse, qui motis 
rebus facile reperiretur: omitteret modo Campaniam et in 
urbem ipsam pergeret, ad cuius nutum absentis tumultus 
cierentur. quod alioquin suum delictum? quam cuiusquam 
offensionem? an quia veram progeniem penatibus Caesa- 
rum datura sit, malle populum Romanum tibicinis Aegy- 
ptii subolem imperatorio fastigio induci? denique, si id re- 
bus conducat, libens quam coactus acciret dominam; vel 
consuleret securitati iusta ultione. et modicis remediis pri- 
mos motus consedisse: at si desperent uxorem Neronis 
fore Octaviam, illi maritum daturos. 

Varius sermo et ad metum atque iram accommodatus 
terruit simul audientem et accendit. sed parum valebat su- 
spicio in servo et quaestionibus ancillarum elusa erat; 
ergo conféssionem alicuius quaeri placet, cui rerum quo- 
que novarum crimen affingeretur; et visus idoneus ma- 
ternae necis patrator Ánicetus, classi apud Misenum, ut 
memoravi, praefectus, levi post admissum scelus gratia, 
dein graviore odio, quia malorum facinorum ministri quasi 
exprobrantes aspiciuntur. igitur accitum eum Caesar operae 
prioris admonet: solum incolumitati principis adversus in- 
sidiantem matrem subvenisse; locum haud minoris gra- 
tiae instare, si coniugem infensam depelleret; nec manu 
aut telo opus: fateretur Octaviae adulterium. occulta qui- 
dem ad praesens sed magna ei praemia et secessus amoe- 
nos promittit, vel, si negavisset, necem intentat. ille in- 
sita vecordia et facilitate priorum flagitiorum plura etiam 
quam iussum erat fingit fateturque apud amicos, quos ve- 
lut consilio adhibuerat princeps. tum in Sardiniam pelli- 
tur, ubi non inops exilium toleravit et fato obiit. 

At Nero praefectum in spem sociandae classis cor- 
ruptum et, incusatae paulo ante sterilitatis oblitus, abactos 
partus conscientia libidinum eaque sibi comperta edicto 
memorat insulaque Pandateria Octaviam claudit. non alia 
exul visentium oculos maiore misericordia affecit: memi- 
nerant adhuc quidam Agrippinae a Tiberio, recentior Iu- 
liae memoria obversabatur a Claudio pulsae; sed illis ro- 
bur aetatis affuerat; laeta aliqua viderant et praesentem 
saevitiam melioris olim fortunae recordatione allevabant: 
huie primus nuptiarum dies loco funeris fuit, deductae in 
domum in qua nihil nisi luctuosum haberet, erepto per 
venenum patre et statim fratre; tum ancilla domina vali- 
dior et Poppaea non nisi in perniciem uxoris nupta, po- 
stremo crimen omni exitio gravius. ac puella vicesimo 
aetatis anno, inter centuriones et milites, praesagio malo- 
rum iam vita exempta, nondum tamen morte acquiesce- 
bat. paucis dehinc interiectis diebus mori iubetur, cum 
iam viduam se et tantum sororem testaretur communes- 
que Germanicos et postremo Agrippinae nomen cieret, 
qua incolumi infelix quidem matrimonium sed sine exitio 

pertulisset. restringitur vinclis, venaeque eius per omnes 
artus exsolvuntur et quia pressus pavore sanguis tardius 
labebatur, praefervidi balnei vapore enecatur; additurque 
atrocior saevitia, quod caput amputatum latumque in ur- 
bem Poppaea vidit. dona ob haec templis decreta. quae 
ad eum finem memoravimus, u£ quicumque casus tempo- 
rum ilorum nobis vel alis auctoribus noscent, praesum- 
ptum habeant, quotiens fugas et caedes iussit princeps, 
totiens grates deis actas, quaeque rerum secundarum olim, 
tum publicae cladis insignia fuisse. neque tamen silebimus, 
si quod senatus consultum adulatione novum aut patientia 
postremum fuit. 

Eodem anno libertorum potissimos veneno interfecisse 
creditus est, Doryphorum quasi adversatum nuptiis Pop- 
paeae, Pallantem, quod inmensam pecuniam longa senecta 
detineret. Romanus secretis criminationibus incusaverat Se- 
necam ut C. Pisonis socium; sed validius a Seneca eodem 
crimine perculsus est. unde Pisoni timor, et orta insidia- 
rum in Neronem magna moles et inprospera. 

Interea rex Parthorum Vologeses cognitis Corbulonis 
rebus regemque alienigenam Tigranen Armeniae imposi- 
tum, simul fratre Tiridate pulso spretum Arsacidarum 
fastigium ire ultum volens, magnitudine rursum Romana 
et continui foederis reverentia diversas ad curas traheba- 
tur, cunctator ingenio et defectione Hyrcanorum, gentis 
validae, multisque ex eo bellis illigatus. atque illum ambi- 
guum novus insuper nuntius contumeliae extimulat: quippe 
egressus Ármenia Tigranes Adiabenos, conterminam na- 
tionem, latius ac diutius quam per latrocinia vastaverat, 
idque primores gentium aegre tolerabant, eo contemptio- 
nis descensum ut ne duce quidem Romano incursarentur, 
sed temeritate obsidis tot per annos inter mancipia habiti. 
accendebat dolorem eorum Monobazus, quem penes Adia- 
benum regimen, quod praesidium aut unde peteret rogi- 
tans. iam de Armenia concessum, proxima trahi; et nisi 
defendant Parthi, levius servitium apud Romanos deditis 
quam captis esse. Tiridates quoque regni profugus per 
silentium aut modice querendo gravior erat: non enim igna- 
via magna imperia contineri; virorum armorumque facien- 
dum certamen; id in summa fortuna aequius quod vali- 
dius; et sua retinere privatae 'domus, de alienis certare 
regiam laudem esse. 

Igitur commotus his Vologeses concilium vocat et proxi- 
mum sibi Tiridaten constituit atque ita orditur: ,,hunc ego 
eodem mecum patre genitum, cum mihi per aetatem summo 
nomine concessisset, in possessionem Armeniae deduxi, qui 
tertius potentiae gradus habetur: nam Medos Pacorus ante 
ceperat; videbarque contra vetera fratrum odia et certa- 
mina familiae nostrae penates rite composuisse: prohibent 
Romani et pacem numquam ipsis prospere lacessitam nunc 
quoque in exitium suum abrumpunt. non ibo infitias: 
aequitate quam sanguine, eausa quam armis retinere parta 
maioribus malueram; si cunctatione deliqui, virtute cor- 
rigam: vestra quidem vis et gloria in integro est, addita 

modestiae fama, quae neque summis mortalium spernenda 
est et a dis aestimatur.^ simul diademate caput Tiridatis 
evinxit, promptam equitum manum, quae regem ex more 
sectatur, Monesi, nobili viro, tradidit adiectis Adiabenorum 
auxiliis, mandavitque Tigranen Armenia exturbare, dum 
ipse positis adversus Hyrcanos discordiis vires intimas 
molemque belli ciet provinciis Romanis minitans. 

Quae ubi Corbuloni certis nuntiis audita sunt, legio- 

nes duas cum Verulano Severo et Vettio Bolano subsi- 
dium Tigrani mittit, occulto praecepto, compositius cuncta 
quam festinantius agerent: quippe bellum habere quam 
gerere malebat, scripseratque Caesari proprio duce opus 
esse, qui Ármeniam defenderet: Syriam ingruente Volo- 
gese acriore in discrimine esse. atque interim reliquas 
legiones pro ripa Euphratis locat, tumultuariam provincia- 
lium manum armat, hostiles ingressus praesidiis interci- 
pit. et quia egena aquarum regio est, castella fontibus in- 
posita; quosdam rivos congestu harenae abdidit. 
, Ea dum a Corbulone tuendae Syriae parantur, acto 
raptim agmine Moneses, ut famam sui praeiret, non ideo 
nescium aut incautum Tigranen offendit: occupaverat Ti- 
granocertam, urbem copia defensorum et magnitudine 
moenium validam; ad hoc Nicephorius amnis haud sper- 
nenda latitudine partem murorum ambit et ducta ingens 
fossa, qua fluvio diffidebatur; inerantque milites et provisi 
ante commeatus, quorum subvectu pauci avidius progressi 
et repentinis hostibus circumventi ira magis quam metu 
ceteros accenderant. sed Partho ad exsequendas obsidiones 
nulla comminus audacia: raris sagittis neque clausos ex- 
terret et semet frustratur. Adiabeni cum promovere sca- 
las et machinamenta inciperent, facile detrusi, mox erum- 
pentibus nostris caeduntur. 

Corbulo tamen, quamvis secundis rebus suis, mode- 
randum fortunae ratus misit ad Vologesen qui expostu- 
larent vim provinciae illatam; socium amicumque regem, 
cohortes Romanas circumsideri. omitteret potius obsidio- 
nem, aut se quoque in agro hostili castra positurum. Caspe- 
rius centurio in eam legationem delectus apud oppidum 
Nisibin, septem et triginta milibus passuum a Tigrano- 

certa distantem, adit regem et mandata ferociter edidit. 
Vologesi vetus et penitus infixum erat arma Romana vi- 
tandi; nec praesentia prospere fluebant: irritum obsidium; 
tutus manu et copiis Tigranes; fugati qui expugnationem 
sumpserant; missae in Armeniam legiones, ct aliae pro 
Syria paratae ultro irrumpere; sibi inbecillum equitem pa- 
buli inopia; nam exorta vis locustarum ambederat quid- 
quid herbidum aut frondosum: 1gitur metu abstruso mitiora 
obtendens, missurum ad imperatorem Romanum legatos 
super petenda Armenia et firmanda pace respondet; Mo- 
nesen omittere Tigranocertam iubet, ipse retro concedit. 

Haec plures ut formidine regis et Corbulonis minis 
patrata ac magnifica extollebant; alii occulte pepigisse 
interpretabantur, ut omisso utrimque bello et abeunte Vo- 
logese Tigranes quoque Armenia abscederet: cur enim 
exercitum Romanum a Tigranocertis deductum? cur de- 
serta per otium quae bello defenderant? an melius hiber- 
navisse in extrema Cappadocia, raptim erectis tuguriis, 
quam in sede regni modo retenti? dilata prorsus arma, ut 
Vologeses cum alio quam cum Corbulone certaret, Corbulo 
meritae tot per annos gloriae non ultra periculum faceret. 
nam, ut retuli, proprium ducem tuendae Àrmeniae popo- 
scerat, et adventare Caesennius Paetus audiebatur. iamque 
aderat, copiis ita divisis ut quarta et duodecima legiones 
addita quinta, quae recens e Moesis excita erat, simul Pon- 
tica et Galatarum Cappadocumque auxilia Paeto oboedirent, 
tertia et sexta et decuma legiones priorque Syriae miles 
apud Corbulonem manerent, cetera ex rerum usu sociarent 
partirenturve. sed neque Corbulo aemuli patiens, et Paetus, 
cui satis ad gloriam erat si proximus haberetur, despicie- 
bat gesta, nihil caedis aut praedae, usurpatas nomine tenus 
urbium expugnationes dictitans: se tributa ac leges ect 
pro umbra regis Romanum ius victis impositurum. 

Sub idem tempus legati Vologesis, quos ad principem 
missos memoravi, revertere inriti, bellumque propalam 
sumptum a Parthis. nec Paetus detrectavit, sed duabus 
legionibus, quarum quartam Funisulanus Vettonianus eo 
in tempore, duodecumam Calavius Sabinus regebant, Ar- 
meniam intrat, tristi omine; nam in transgressu Euphra- 

tis, quem ponte tramittebant, nulla palam causa turbatus 
equus, qui consularia insignia gestabat, retro evasit, hostia- 
que quae muniebantur hibernaculis adsistens semifacta 
opera fuga perrupit seque vallo extulit, et pila militum 
arsere, magis insigni prodigio, quia Parthus hostis missi- 
libus telis decertat. 

Ceterum Paetus spretis ominibus, necdum satis firma- 
tis hibernaculis, nullo rei frumentariae provisu, rapit exer- 
citum trans montem Taurum reciperandis, ut ferebat, 
Tigranocertis vastandisque regionibus quas Corbulo inte- 
gras omisisset. et capta quaedam castella, gloriaeque et 
praedae nonnihil partum, si aut gloriam cum modo aut 
praedam cum cura habuisset: longinquis itineribus per- 
cursando quae obtineri nequibant, corrupto qui captus erat 
commeatu et instante iam hieme, reduxit exercitum con- 
posuitque ad Caesarem litteras quasi confecto bello, ver- 
bis magnificis, rerum vacuas. 

Interim Corbulo numquam neglectam Euphratis ripam 
crebrioribus praesidiis insedit, et ne ponti iniciendo impe- 
dimentum hostiles turmae afferrent — iam enim subiectis 
campis magna specie volitabant — naves magnitudine 
praestantes et connexas trabibus ac turribus auctas agit 
per amnem catapultisque et balistis proturbat barbaros, 
in quos saxa et hastae longius permeabant, quam ut con- 
trario sagittarum iactu adaequarentur. dein pons continua- 
tus collesque adversi per socias cohortes, post legionum 
castris occupantur, tanta celeritate et ostentatione virium 
ut Parthi omisso paratu invadendae Syriae spem omnem 
in Armeniam verterent; ubi Paetus imminentium nescius, 
quintam legionem procul in Ponto habebat, reliquas pro- 
miscis militum commeatibus infirmaverat, donec adventare 
Vologesen magno et infenso agmine auditum. accitur legio 
duodecima, et unde, famam aucti exercitus speraverat, 
prodita infrequentia, qua tamen retineri castra et eludi Par- 
thus tractu belli poterat, si Paeto aut in suis aut in alie- 
nis consiliis constantia fuisset: verum ubi a viris milita- 
ribus adversus urgentes casus firmatus erat, rursus, ne alie- 
nae sententiae indigens videretur, in diversa ac deteriora 
transibat. et tunc relictis hibernis, non fossam neque val- 

lum sibi sed corpora et arma in hostem data clamitans, 
duxit legiones quasi proelio certaturus. deinde amisso cen- 
turione et paucis militibus, quos visendis hostium copiis 
praemiserat, trepidus remeavit, et quia minus acriter Vo- 
logeses institerat, vana rursus fiducia tria milia delecti pe- 
ditis proximo Tauri iugo imposuit, quo transitum regis 
arcerent; alares quoque Pannonios, robur equitatus, in 
parte campi locat; coniux ac filius castello, cui Arsamo- 
sata nomen est, abditi, data in praesidium cohorte ac 
disperso milite, qui in uno habitus vagum hostem prom- 
ptius sustentavisset. **et aegre compulsum ferunt ut instan- 
tem Corbuloni fateretur. nec a Corbulone properatum, quo 
gliscentibus periculis etiam subsidii laus augeretur. expe- 
diri tamen itineri singula milia ex tribus legionibus et 
alarios octingentos, parem numerum e cohortibus iussit. 
At Vologeses, quamvis obsessa a Paeto itinera hinc 
peditatu inde equite accepisset, nihil mutato consilio, sed 
vi ac minis alares exterruit, legionarios obtrivit, uno tan- 
tum centurione Tarquitio Crescente turrim, in qua prae- 
sidium agitabat, defendere auso factaque saepius eruptione 
et caesis qui barbarorum propius suggrediebantur, donec 
ignium iactu circumveniretur; peditum si quis integer, 
longinqua et avia, vulnerati castra repetivere, virtutem re- 
gis, saevitiam et copias gentium, cuncta metu extollentes, 
facili credulitate eorum qui eadem pavebant; ne dux qui- 
dem obniti adversis, sed cuncta militiae munia deseruerat, 
missis iterum ad Corbulonem precibus, veniret propere, 
signa et aquilas et nomen reliquum infelicis exercitus tue- 
retur: se fidem interim, donec vita subpeditet, retenturos. 
Ille interritus et parte copiarum apud Syriam relicta, ut 
munimenta Euphrati inposita retinerentur, qua proximum 
et commeatibus non egenum, regionem Commagenam, 
exim Cappadociam, inde Armenios petivit; comitabantur 
exercitum praeter alia sueta bello magna vis camelorum 
onusta frumenti, ut simul hostem famemque depelleret. 
primum e perculsis Paccium, primi pili centurionem, ob- 
vium habuit, dein plerosque militum; quos diversas fugae 
causas obtendentes redire ad signa et clementiam Paeti 
experiri monebat: se nisi victoribus immitem esse. simul 
Taciti vol. I. 19 

suas legiones adire, hortari, priorum admonere, novam 
gloriam ostendere: non vicos aut oppida Armeniorum sed 
castra Romana duasque in iis legiones pretium laboris peti. 
si singulis manipularibus praecipua servati civis corona 
imperatoria manu tribueretur, quod illud et quantum de- 
cus, ubi par eorum numerus apisceretur, qui adtulissent 
salutem et qui accepissent! his atque talibus in commune 
alacres — et erant quos pericula fratrum aut propinquo- 
rum propriis stimulis incenderent — continuum diu noctu- 
que iter properabant. eoque intentius Vologeses premere 
obsessos, modo vallum legionum, modo castellum, quo in- 
bellis aetas defendebatur, adpugnare, propius incedens 
quam mos Parthis, si ea temeritate hostem in proelium 
eliceret. at illi vix contuberniis extra/i, nec aliud quam 
munimenta propugnabant, pars iussu ducis, et alii propria 
ignavia, aut Corbulonem opperientes, ac vis sí ingrueret, 
provisis exemplis Caudinae Numantinaeque cladis; neque 
eandem vim Samnitibus, Italico populo, aut Poenis, Ro- 
mani imperii aemulis. validam quoque et laudatam anti- 
quitatem, quotiens fortuna contra daret, saluti consuluisse. 
qua desperatione exercitus dux subactus primas tamen 
litteras ad Vologesen non supplices sed in modum que- 
rentis composuit, quod pro Ármeniis semper Romanae di- 
cionis aut subiectis regi, quem imperator delegisset, hosti- 
lia faceret; pacem ex aequo utilem; ne praesentia tantum 
spectaret: ipsum adversus duas legiones totis regni viri- 
bus advenisse: at Romanis orbem terrarum reliquum, quo 
bellum iuvarent. 

Ad ea Vologeses nihil pro causa, sed opperiendos sibi 
fratres Pacorum ac Tiridaten rescripsit; illum locum tem- 
pusque consilio destinatum quid de Armenia cernerent; ad- 
iecisse deos dignum Arsacidarum: simul et de legionibus 
Romanis statuerent. missi posthac a Paeto nuntii et regis 
colloquium petitum, qui Vasacen, praefectum equitatus, 
ire iussit. tum Paetus Lucullos, Pompeios et si qua Cae- 
sares obtinendae donandaeve Armeniae egerant, Vasaces 
imaginem retinendi largiendive penes nos, vim penes Par- 
thos memorat. et multum in vicem disceptato Monobazus 
Adiabenus in diem posterum testis his quae pepigissent 

adhibetur, placuitque liberari obsidio legiones et decedere 
omnem militem finibus Armeniorum castellaque et com- 
meatus Parthis tradi; quibus perpetratis copia Vologesi 
fieret mittendi ad Neronem legatos. 

Interim flumini Ársaniae — is castra praefluebat — 
pontem imposuit, specie sibi illud iter expedientis: sed 
Parthi quasi documentum victoriae iusserant; namque iis 
usul fuit; nostri per diversum iere. addidit rumor sub iu- 
gum missas legiones et alia ex rebus infaustis, quorum si- 
mulacrum ab Armeniis usurpatum est: namque et muni- 
menta ingressi sunt, antequam agmen Romanum excede- 
ret, et circumstetere vias, captiva olim mancipia aut iumenta 
adgnoscentes abstrahentesque; raptae etiam vestes, retenta 
"arma, pavido milite et concedente, ne qua proelii causa 
existeret. Vologeses armis et corporibus caesorum agge- 
ratis, quo cladem nostram testaretur, visu fugientium le- 
gionum abstinuit: fama moderationis quaerebatur, post- 
quam superbiam expleverat. flumen Arsaniam elephanto 
insidens, proximus quisque regem vi equorum perrupere, 
quia rumor incesserat pontem cessurum oneri dolo fabri- 
cantium; sed qui ingredi ausi eunt, validum et fidum in- 
tellexere. 

Ceterum obsessis adeo suppeditavisse rem frumenta- 
riam constitit ut horreis ignem inicerent contraque prodi- 
derit Corbulo Parthos inopes copiarum et pabulo attrito 
relicturos oppugnationem, neque se plus tridui itinere 
afuisse. adicit iure iurando Paeti cautum apud signa, astan- 
tibus iis quos testificando rex misisset, neminem Romanum 
Armeniam ingressurum, donec referrentur litterae Neronis, 
an paci annueret. quae ut augendae infamiae composita, 
sic reliqua non in obscuro habentur, una die quadraginta 
milium spatium emensum esse Paetum, desertis passim 
sauciis, neque minus deformem illam fugientium trepida- 
tionem quam si terga in acie vertissent. Corbulo cum suis 
copiis apud ripam Euphratis obvius non eam speciem in- 
signium et armorum praetulit ut'diversitatem exprobraret: 
maesti manipuli ac vicem commilitonum miserantes ne la- 
crimis quidem temperare; vix prae fletu usurpata consa- 
lutatio; decesserat certamen virtutis et ambitio gloriae, 

felicium hominum affectus: sola misericordia valebat, et 
apud minores magis. 

Ducum inter se brevis sermo secutus est, hoc conque- 
rente inritum laborem; potuisse bellum fuga Parthorum 
finiri; ille integra utrique cuncta respondit: converterent 
aquilas et iuncti invaderent Armeniam abscessu Vologesis 
infirmatam. non ea imperatoris habere mandata Corbulo: 
periculo legionum commotum e provincia egressum ; quando 
in incerto habeantur Parthorum conatus, Syriam repeti- 
turum; sic quoque optimam fortunam orandam, ut pedes 
confectus spatiis itinerum alacrem et facilitate camporum 
praevenientem equitem adsequeretur. exin Paetus per 
Cappadociam hibernavit. at Vologesis ad Corbulonem 
missi nuntii: detraheret castella trans Euphraten amnem- 
que, ut olim, medium faceret. ille Armeniam quoque di- 
versis praesidiis vacuam fieri expostulabat. et postremo 
concessit rex; dirutaque quae Euphraten ultra communi- 
verat Corbulo, et Armenii sine arbitro relicti sunt. 

At Romae tropaea de Parthis arcusque medio Capito- 
lini montis sistebantur, decreta ab senatu integro adhuc 
bello neque tum omissa, dum aspectui consulitur spreta 
conscientia. quin et dissimulandis rerum externarum curis 
Nero frumentum plebis vetustate corruptum in Tiberim 
lecit, quo securitatem annonae sustentaret; cuius pretio 
nihil additum est, quamvis ducentas ferme naves portu 
in ipso violentia tempestatis et centum alias Tiberi sub- 
vectas fortuitus ignis absumpsisset. tris dein consulares, 
L. Pisonem, Ducenium Geminum, Pompeium Paulinum, 
vectigalibus publicis praeposuit, cum insectatione priorum 
principum, qui gravitate sumptuum iustos reditus anteis- 
sent: se annuum sexcenties sestertium rei publicae largiri. 

Percrebuerat ea tempestate pravissimus mos, cum pro- 
pinquis comitiis aut sorte provinciarum plerique orbi fictis 
adoptionibus adsciscerent filios, praeturasque et provincias 
inter patres sortiti statim emitterent manu quos adoptave- 
rant. magna cum invidia senatum adeunt, ius naturae, la- 
bores educandi adversus fraudem et artes et brevitatem 
adoptionis enumerant: satis pretii-esse orbis quod multa 
securitate, nullis oneribus gratiam, honores, cuncta prompta 

Magno adsensu celebrata sententia; non tamen senatus 
consultum perfici potuit, abnuentibus consulibus ea de re re- 
latum; mox auctore principe sanxere, ne quis ad concilium 
sociorum referret agendas apud senatum propraetoribus 
prove consulibus grates, neu quis ea legatione fungeretur. 

Isdem consulibus gymnasium ictu fulminis conflagra- 
vit, effigiesque in eo Neronis ad informe aes liquefacta. et 
motu terrae celebre Campaniae oppidum Pompeii magna 
ex parte proruit. defunctaque virgo Vestalis Laelia, in 
cuius locum Cornelia ex familia Cossorum capta est. 

Mzwuro Reauro et VEnamio Rvro consulibus natam sibi 
ex Poppaea filiam Nero ultra mortale gaudium accepit ap- 
pellavitque Augustam dato et Poppaeae eodem cognomento; 
locus puerperio colonia Antium fuit, ubi ipse generatus 
erat. iam senatus uterum Poppaeae commendaverat dis 
votaque publice susceperat, quae multiplicata exsolutaque, 
et additae supplicationes templumque Fecunditati et cer- 
tamen ad exemplar Actiacae religionis decretum, utque 
Fortunarum effigies aureae in solio Capitolini Iovis loca- 
rentur, ludicrum circense ut luliae genti apud Bovillas, 
ita Claudiae Domitiaeque apud Antium ederetur: quae 
fluxa fuere, quartum intra mensem defuncta infante. rur- 
susque exortae adulationes censentium honorem divae et 
pulvinar aedemque et sacerdotem; atque ipse ut laetitiae, 
ita maeroris inmodicus egit. adnotatum est, omni senatu 
Antium sub recentem partum effuso, Thraseam prohibi- 
tum inmoto animo praenuntiam imminentis caedis contu- 
meliam excepisse; secutam dehinc vocem Caesaris ferunt, 
qua reconciliatum se Thraseae apud Senecam iactaverit, 
ac Senecam Caesari gratulatum: unde gloria egregiis viris 
et pericula gliscebant. 

Inter quae veris principio legati Parthorum mandata 
regis Vologesis litterasque in eandem formam attulere: se 
priora et totiens iactata super obtinenda Armenia nunc 
omittere, quoniam dii, quamvis potentium populorum ar- 
bitri, possessionem Parthis non sine ignominia Romana 
tradidissent: nuper clausum Tigranen; post Paetum le- 
gionesque cum opprimere posset, incolumes dimisisse; sa- 
tis adprobatam vim; datum et lenitatis experimentum. nec 
recusaturum Tiridaten accipiendo diademati in urbem ve- 

nire, nisi sacerdotii religione attineretur: iturum ad signa et 
effigies principis, ubi legionibus coram regnum auspicaretur. 

Talibus Vologesis litteris, quia Paetus diversa tam- 25 
quam rebus integris scribebat, interrogatus centurio qui 
cum legatis advenerat, quo in statu Ármenia esset, omnes 
inde Romanos excessisse respondit. tum intellecto barba- 
rorum inrisu, qui peterent quod eripuerant, consuluit inter 
primores civitatis Nero, bellum anceps an pax inhonesta 
placeret. nec dubitatum de bello; et Corbulo militum at- 
que hostium tot per annos gnarus gerendae rei praefici- 
tur, ne cuius alterius inscitia rursum peccaretur, quia 
Paeti piguerat. igitur inriti remittuntur, cum donis tamen, 
unde spes fieret non frustra eadem oraturum Tiridaten, si 
preces ipse attulisset; Syriaeque executio C. Itio, copiae 
militares Corbuloni permissae; et quinta decuma legio du- 
cente Mario Celso e Pannonia adiecta est; scribitur te- 
trarchis ac regibus praefectisque et procuratoribus, et qui 
praetorum finitimas provincias regebant, iussis Corbulo- 
nis obsequi in tantum ferme modum aucta potestate, quem 
populus Romanus Cn. Pompeio bellum piraticum gesturo 
dederat. regressum Paetum, cum graviora metueret, fa- 
cetiis insectari satis habuit Caesar, his ferme verbis: igno- 
scere se statim, ne tam promptus in pavorem longiore 
sollicitudine aegresceret. 

At Corbulo quarta et duodecuma legionibus, quae for- 26 
tissimo quoque amisso et ceteris exterritis parum habiles 
proelio videbantur, in Syriam translatis, sextam inde ac 
tertiam legiones, integrum militem et crebris ac prosperis 
laboribus exercitum, in Armeniam ducit, addiditque legio- 
nem quintam, quae per Pontum agens expers cladis fuerat, 
simul quintadecumanos recens adductos et vexilla delecto- 
rum ex Illyrico et Aegypto, quodque alarum cohortiumque, 
et auxilia regum in unum conducta apud Melitenen, qua 
tramittere Euphraten parabat. tum lustratum rite exerci- 
tum ad contionem vocat orditurque magnifica de auspiciis 
imperatoris rebusque a se gestis, adversa in inscitiam 
Paeti declinans, multa auctoritate, quae viro militari pro 
facundia erat. 

Mox iter L. Lucullo quondam penetratum, apertis quae 27 

vetustas obsepserat, pergit, ,et venientes Tiridatis Volo- 
gesisque de pace legatos. haud aspernatus, adiungit iis 
centuriones cum mandatis non inmitibus: nec enim adhuc 
eo ventum ut certamine extremo opus esset; multa Roma- 
nis secunda, quaedam Parthis evenisse, documento ad- 
versus superbiam: proinde et Tiridati conducere intactum 
vastationibus regnum dono accipere, et Vologesen melius 
societate Romana quam damnis mutuis genti Parthorum 
consulturum. scire quantum intus discordiarum, quamque 
indomitas et praeferoces nationes regeret: contra impera- 
tori suo immotam ubique pacem et unum id bellum esse. 
simul consilio terrorem adicere, et megistanas Àrmenios, qui 
primi a nobis defecerant, pellit sedibus, castella eorum ex- 
cindit, plana, edita, validos invalidosque pari metu complet. 

Non infensum nec cum hostili odio Corbulonis nomen 
etiam barbaris habebatur, eoque consilium eius fidum cre- 
debant; ergo Vologeses neque atrox in summam, et qui- 
busdam praefecturis indutias petit; Tiridates locum diem- 
que colloquio poscit. tempus propinquum, locus, in quo 
nuper obsessae cum Paeto legiones erant, tum barbaris de- 
lectus est ob memoriam laetioris sibi rei, Corbuloni non 
vitatus, ut dissimilitudo fortunae gloriam augeret; neque 
infamia Paeti angebatur, quod eo maxime patuit, quia 
filio eius tribuno ducere manipulos atque operire reliquias 
malae pugnae imperavit. die pacta Tiberius Alexander, 
inlustris eques Romanus, minister bello datus, et Vinianus 
Annius, gener Corbulonis, nondum senatoria aetate sed 
pro legato quintae legioni inpositus, in castra Tiridatis 
venere, honori eius, ac ne metueret insidias tali pignore. 
viceni dehinc equites adsumpti; et viso Corbulone rex 
prior equo desiluit; nec cunctatus Corbulo, sed pedes 
uterque dexteras miscuere. 

Exin Romanus laudat iuvenem omissis praecipitibus 
tuta et salutaria capessentem. ille de nobilitate generis 
multum praefatus cetera temperanter adiungit: iturum 
quippe Romam laturumque novum Caesari decus, non ad- 
versis Parthorum rebus supplicem Arsaciden. tum placuit 
Tiridaten ponere apud effigiem Caesaris insigne regium 
nec nisi manu Neronis resumere; et colloquium osculo 

finitum. dein paucis diebus interiectis magna utrimque spe- 
cie inde eques compositus per turmas et insignibus patriis, 
hinc agmina legionum stetere fulgentibus aquilis signisque 
et simulacris deum in modum templi; medio tribunal se- 
dem curulem et sedes effigiem Neronis sustinebat, ad quam 
progressus Tiridates caesis ex more victimis sublatum ca- 
pite diadema imagini subiecit, magnis apud cunctos ani- 
morum motibus, quos augebat insita adhuc oculis exerci- 
tuum Romanorum caedes aut obsidio: at nunc versos 
casus; iturum Tiridaten ostentui gentibus, quanto minus 
quam captivum? 

Addidit gloriae Corbulo comitatem epulasque; et ro- 
gitante rege causas, quotiens novum aliquid adverterat, 
ut initia vigiliarum per centurionem nuntiari, convivium 
bucina dimitti et structam ante augurale aram subdita face 

- accendi, cuncta in maius attollens admiratione prisci mo- 
ris affecit. postero die spatium oravit, quo tantum itineris 
aditurus fratres ante matremque viseret: obsidem interea 
filiam tradit litterasque supplices ad Neronem. et digres- 
sus Pacorum apud Medos, Vologesen Ecbatanis repperit, 
non incuriosum fratris: quippe et propriis nuntiis a Cor- 
bulone petierat, ne quam imaginem servitii Tiridates per- 
ferret neu ferrum traderet aut complexu provincias obti- 
nentium arceretur foribusve eorum adsisteret, tantusque 
ei Romae quantus consulibus honor esset: scilicet exter- 
nae superbiae sueto non inerat notitia nostri, apud quos 
vis imperii valet, inania tramittuntur. 

Eodem anno Caesar nationes Alpium maritimarum in 
ius Latii transtulit. equitum Romanorum locos sedilibus 
plebis anteposuit apud circum; namque ad eam diem in- 
discreti inibant, quia lex Roscia nihil nisi de quattuorde- 
cim ordinibus sanxit. spectacula gladiatorum idem annus 
habuit, pari magnificentia ac priora; sed feminarum illu- 
strium senatorumque plures per arenam foedati sunt. 


C. Lazcawi, M. Licmro consulibus acriore in dies 3: 


cupidine adigebatur Nero promiscas scenas frequentandi. 
nam adhuc per domum aut hortos cecinerat luvenalibus 
ludis, quos ut parum celebres et tantae voci angustos 
spernebat; non tamen Romae incipere ausus Neapolim quasi 

Graecam urbem delegit: inde initium fore, ut transgres- 
sus in Achaiam insignesque et antiquitus sacras coronas 
adeptus maiore fama studia civium eliceret. ergo con- 
tractum oppidanorum volgus, et quos e proximis coloniis 
et municipiis eius rei fama acciverat, quique Caesarem 
per honorem aut varios usus sectantur, etiam militum ma- 
nipuli, theatrum Neapolitanorum complent. 

Illie, plerique ut arbitrabantur, triste, ut ipse, provi- 
dum potius et secundis numinibus evenit: nam egresso 
qui affuerat populo vacuum et sine ullius noxa theatrum 
collapsum est. ergo per conpositos cantus grates dis atque 
ipsam recentis casus fortunam celebrans petiturusque maris 
Hadriae traiectus apud Beneventum interim consedit, ubi 
gladiatorium munus a Vatinio celebre edebatur: Vatinius 
inter foedissima eius aulae ostenta fuit, sutrinae tabernae 
alumnus, corpore detorto, facetiis scurrilibus, primo in con- 
tumelias assumptus; dehinc optimi cuiusque criminatione 
eo usque valuit ut gratia, pecunia, vi nocendi etiam ma- 


5 los praemineret: eius munus frequentanti Neroni ne inter 


voluptates quidem a sceleribus cessabatur; isdem quippe 
ilis diebus Torquatus Silanus mori adigitur, quia super 
Iuniae familiae claritudinem divum Augustum abavum fe- 
rebat. iussi accusatores obicere prodigum largitionibus, 
neque aliam spem quam in rebus novis esse, cui innozíae 
viles; habere quos ab epistulis et libellis et rationibus ap- 
pellet, nomina summae curae et meditamenta. tum intimus 
quisque libertorum vincti abreptique, et cum damnatio in- 
staret, brachiorum venas Torquatus interscidit. secutaque 
Neronis oratio ex more, quamvis sontem et defensioni me- 
rito diffisum victurum tamen fuisse, si clementiam iudicis 
expectasset. 

Nec multo post, omissa in praesens Áchaia — causae 
in incerto fuere — urbem revisit, provincias Orientis, maxime 
Aegyptum, secretis imaginationibus agitans. dehinc edicto 
testificatus non longam sui absentiam et cuncta in re pu- 
blica perinde immota ac prospera fore, super ea profe- 
ctione adiit Capitolium; illic veneratus deos, cum Vestae 
quoque templum inisset, repente cunctos per artus tre- 
mens, seu numine exterrente, seu facinorum recordatione 

numquam timore vacuus, deseruit inceptum, cunctas sibi 
curas amore patriae leviores dictitans; vidisse maestos ci- 
vium vultus, audire secretas querimonias, quod tantum i£- 
neris aditurus esset, cuius ne modicos quidem egressus 
tolerarent, sueti adversum fortuita aspectu principis refo- 
veri; ergo ut in privatis necessitudinibus proxima pignora 
praevalerent, ita populum Romanum vim plurimam ha- 
bere parendumque retinenti. haec atque talia plebi volen- 
tia fuere voluptatum cupidine et, quae praecipua cura est, 
rei frumentariae angustias, si abesset, metuenti. senatus 
et primores in incerto erant, procul an coram atrocior ha- 
beretur; dehinc, quae natura magnis timoribus, deterius 
credebant quod evenerat. 

Ipse quo fidem acquireret nihil usquam perinde lae- 
tum sibi, publicis locis struere convivia totaque urbe quasi 
domo uti: et celeberrimae luxu famaque epulae fuere, quas 
a Tigellino paratas ut exemplum referam, ne saepius eadem 
prodigentia narranda sit. igitur in stagno Agrippae fabri- 
catus est ratem, cui superpositum convivium navium alia- 
rum tractu moveretur. naves auro et ebore distinctae remi- 
gesque exoleti per aetates et scientiam libidinum compo- 
nebantur; volucres et feras diversis e terris et animalia 
maris Oceano abusque petiverat. crepidinibus stagni lupa- 
naria astabant illustribus feminis completa, et contra scorta 
visebantur nudis corporibus.. iam gestus motusque obsceni, 
et postquam tenebrae incedebant, quantum iuxta nemoris 
et circumiecta tecta consonare cantu et luminibus clare- 
scere. ipse per licita atque inlicita foedatus nihil flagitii 
reliquerat quo corruptior ageret, nisi paucos post dies uni 
ex illo contaminatorum grege — nomen Pythagorae fuit — 
in modum sollemnium coniugiorum denupsisset: inditum 
imperatori flammeum, missi auspices; dos et genialis to- 
rus et faces nuptiales, cuncta denique spectata quae etiam 
in femina nox operit. 

Sequitur clades, forte an dolo principis incertum — 
nam utrumque auctores prodidere — sed omnibus quae 
huie urbi per violentiam ignium acciderunt gravior atque 
atrocior. initium in ea parte circi ortum quae Palatino Cae- 
lioque montibus contigua est, ubi per tabernas, quibus id 

mercimonium inerat quo flamma alitur, simul coeptus ignis 
et statim validus ac vento citus longitudinem circi corri- 
puit; neque enim domus munimentis septae vel templa 
muris cincta aut quid aliud morae interiacebat. impetu 
pervagatum incendium plana primum, deinde in edita as- 
surgens, et rursus inferiora populando, anteiit remedia 
velocitate mali et obnoxia urbe artis itineribus hucque et 
illuc flexis atque enormibus vicis, qualis vetus Roma fuit. 
ad hoc lamenta paventium [feminarum], fessa [aetate] aut 
rudis [pueritiae] aetas, quique sibi quique aliis consule- 
bant, dum trahunt invalidos aut opperiuntur, pars mora, 
pars festinans, cuncta impediebant. et saepe, dum in ter- 
gum respectant, lateribus aut fronte cireumveniebantur, vel 
si in proxima evaserant, illis quoque igni correptis, etiam 
quae longinqua crediderant in eodem casu reperiebant: 
postremo, quid vitarent, quid peterent ambigui complere 
vias, sterni per agros; quidam amissis omnibus fortunis, 
diurni quoque victus, alii caritate suorum, quos eripere ne- 
quiverant, quamvis patente effugio interiere. nec quis- 
quam defendere audebat, crebris multorum minis restin- 
guere prohibentium, et quia alii palam faces iaciebant at- 
que esse sibi auctorem vociferabantur, sive ut raptus 
licentius exercerent, seu iussu. 

Eo in tempore Nero Ántii agens non ante in urbem 
regressus est quam domui eius, qua palatium et Maece- 
natis hortos continuaverat; ignis propinquaret; neque ta- 
men sisti potuit, quin et palatium et domus et cuncta cir- 
cum haurirentur. sed solatium populo exturbato ac pro- 
fugo campum Martis ac monumenta Agrippae, hortos quin 
etiam suos patefecit et subitaria aedificia extruxit quae 
multitudinem inopem acciperent, subvectaque utensilia ab 
Ostia et propinquis municipiis, pretiumque frumenti minu- 
tum usque ad ternos nummos. quae, quamquam popularia, 
in irritum cadebant, quia pervaserat rumor ipso tempore 
flagrantis urbis inisse eum domesticam scenam et ceci- 
nisse Troianum excidium, praesentia mala vetustis cladi- 
bus adsimulantem. 

Sexto demum die apud imas Esquilias finis incendio 
factus, proruptis per inmensum aedificiis, ut continuae vio- 

lentiae campus et velut vacuum caelum occurreret. necdum 
positus metus auctus redibat: saevus rursum grassatus ignis 
patulis magis urbis locis, eoque strages hominum minor: 
delubra deum et porticus amoenitati dicatae latius proci- 
dere; plusque infamiae id incendium habuit, quia praediis 
Tigellini Aemilianis proruperat videbaturque Nero conden- 
dae urbis novae et cognomento suo appellandae gloriam 
quaerere. quippe in regiones quattuordecim Roma dividi- 
tur, quarum quattuor integrae manebant, tres solo tenus 
deiectae, septem reliquis pauca tectorum vestigia supere- 
rant, lacera et semusía. 

Domuum et insularum et templorum, quae amissa sunt, 
numerum inire haud promptum fuerit; sed vetustissima 
religione, quod Servius Tullius Lunae, et magna ara fa- 
numque, quae praesenti Herculi Arcas Euander sacrave- 
rat, aedesque Statoris Iovis vota Romulo Numaeque regia 
et delubrum Vestae cum penatibus populi Romani exusta; 
iam opes tot victoriis quaesitae et Graecarum artium de- 
cora; exin monumenta ingeniorum antiqua et incorrupta, 
quamvis in tanta resurgentis urbis pulchritudine, multa 
seniores meminerint, quae reparari nequibant. fuere qui 
adnotarent quartum decimum kal. Sextiles principium in- 
cendii huius ortum, quo et Senones captam urbem in- 
flammaverint. alii eo usque cura progressi sunt ut toti- 
dem annos mensesque et dies inter utraque incendia nu- 
merent. 

Ceterum Nero usus est patriae ruinis extruxitque do- 
mum in qua haud proinde gemmae et aurum miraculo es- 
sent, solita pridem et luxu volgata, quam arva et stagna 
et in modum solitudinum hinc silvae, inde aperta spatia 
et prospectus, magistris et machinatoribus Severo et Ce- 
lere, quibus ingenium et audacia erat etiam quae natura 
denegavisset per artem temptare et viribus principis illu- 
dere; namque ab lacu Averno navigabilem fossam usque 
ad ostia Tiberina depressuros promiserant, squalenti li- 
tore aut per montes adversos; neque enim aliud humidum 
gignendis aquis occurrit quam Pomptinae paludes: cetera 
abrupta aut arentia, ac si perrumpi possent, intolerandus 
labor nec satis causae. Nero tamen, ut erat incredibilium 

cupitor, effodere proxima Averno iuga connisus est ma- 
nentque vestigia irritae spei. 

Ceterum urbis quae domui supererant, non, ut post 
Gallica incendia, nulla distinctione nec passim erecta, sed 
dimensis vicorum ordinibus et latis viarum spatiis, cohi- 
bitaque aedificiorum altitudine ac patefactis areis additis- 


'que porticibus quae frontem insularum protegerent. eas 


porticus Nero sua pecunia extructurum purgatasque areas 
dominis traditurum pollicitus est. addidit praemia pro cu- 
iusque ordine et rei familiaris copiis, finivitque tempus 
intra quod effectis domibus aut insulis apiscerentur. ru- 
deri accipiendo Ostienses paludes destinabat, utique na- 
ves, quae frumentum Tiberi subvectassent, onustae rudere 
decurrerent, aedificiaque ipsa certa sui parte sine trabibus 
saxo Gabino Albanove solidarentur, quod is lapis ignibus 
impervius est; iam aqua privatorum licentia intercepta quo 
largior et pluribus locis in publicum flueret, custodes; et 
subsidia reprimendis ignibus in propatuló quisque habe- 
ret, nec communione parietum sed propriis quaeque mu- 
ris ambirentur: ea ex utilitate accepta decorem quoque 
novae urbi attulere; erant tamen qui crederent veterem 
illam formam salubritati magis conduxisse, quoniam an- 
gustiae itinerum et altitudo tectorum non perinde solis va- 
pore perrumperentur: at nunc patulam latitudinem et nulla 
umbra defensam graviore aestu ardescere. 

Et haec quidem humanis consiliis providebantur: mox 
petita a dis piacula aditique Sibyllae libri, ex quibus sup- 
plicatum Voleano et Cereri Proserpinaeque, ac propitiata 
Iuno per matronas primum in Capitolio, deinde apud proxi- 
mum mare, unde hausta aqua templum et simulacrum 
deae perspersum est; et sellisternia ac pervigilia celebra- 
vere feminae quibus mariti erant. sed non ope humana, 
non largitionibus principis aut deum placamentis decede- 
bat infamia, quin iussum incendium crederetur; ergo abo- 
lendo rumori Nero subdidit reos et quaesitissimis poenis 
affecit quos per flagitia invisos vulgus Christianos appel- 
labat. auctor nominis eius Christus Tiberio imperitante per 
procuratorem Pontium Pilatum supplicio affectus erat, re- 
pressaque in praesens exitiabilis superstitio rursum erum- 

pebat non modo per Iudaeam, .originem eius mali, sed per 
urbem etiam, quo cuncta undique atrocia aut pudenda con- 
fluunt celebranturque. igitur primum correpti qui fateban- 
tur, deinde indicio eorum multitudo ingens haud proinde 
in crimine incendii quam odio humani generis convicti 
sunt; et pereuntibus addita ludibria, ut ferarum tergis 
eontecti laniatu canum interirent, aut crucibus affixi, aut 
flammandi, atque ubi defecisset dies, in usum nocturni lu- 
minis urerentur. hortos suos ei spectaculo Nero obtulerat 
et cireense ludicrum edebat, habitu aurigae permixtus 
plebi vel curriculo insistens. unde, quamquam adversus 
sontes et novissima exempla merjtos, miseratio oriebatur, 
tamquam non utilitate publica sed in saevitiam unius ab- 
sumerentur. 

Interea conferendis pecuniis pervastata Italia, provin- 
ciae eversae sociique populi et quae civitatium liberae 
vocantur, inque eam praedam etiam dii cessere spoliatis 
in urbe templis egestoque auro, quod triumphis, quod vo- 
tis omnis populi Romani aetas prospere aut in metu sa- 
craverat. enimvero per Ásiam atque'Áchaiam non dona 
tantum sed simulacra numinum abripiebantur, missis in 
eas provincias Ácrato ac Secundo Carrinate; ille libertus 
cuicumque flagitio promptus; hic Graeca doctrina ore te- 
nus exercitus animum bonis artibus non induerat. fereba- 
tur Seneca, quo invidiam sacrilegii a semet averteret, 
longinqui ruris secessum oravisse, et postquam non con- 
cedebatur, ficta valetudine, quasi aeger nervis, cubiculum 
non egressus. tradidere quidam venenum ei per libertum 
ipsius, cui nomen Cleonicus, paratum iussu Neronis vita- 
tumque a Seneca proditione liberti seu propria formidine, 
dum persimplici victu et agrestibus pomis, ac si sitis ad- 
moneret, profluente aqua vitam tolerat. 

Per idem tempus gladiatores apud oppidum Praeneste 
temptata eruptione praesidio militis, qui custos adesset, 
coerciti sunt, iam Spartacum et vetera mala rumoribus 
ferente populo, ut est novarum rerum cupiens pavidus- 
que. nec multo post clades rei navalis accipitur, non bello 
— quippe haud alias tam immota pax — sed certum ad 
diem in Campaniam redire classem: Nero iusserat, non 

exceptis maris casibus; ergo gubernatores, quamvis sae- 
viente pelago, a Formiis movere; et gravi Áfrico, dum 
promontorium Miseni superare contendunt, Cumanis lito- 
ribus inpacti triremium plerasque et minora navigia pas- 
sim amiserunt. 

Fine anni volgantur prodigia, imminentium malorum 
huntia. vis fulgurum non alias crebrior, et sidus cometes, 
sanguine illustri semper Neroni expiatum; bicipites homi- 
num aliorumve animalium partus abiecti in publicum aut 
in sacrificiis, quibus gravidas hostias inmolare mos est, 
reperti; et in agro Placentino viam propter natus vitulus 
cui caput in crure esset, secutaque haruspicum interpre- 
tatio, parari rerum humanarum aliud caput, sed non fore 
validum neque occultum, quia in utero repressum et iter 
iuxta editum sit. 

Ineunt deinde consulatum Siums Nznva et Arricos Ve- 
srINUS coepta simul et aucta coniuratione, in quam certa- 
tatim nomina dederant senatores, eques, miles, feminae 
etiam, cum odio Neronis, tum favore in C. Pisonem: is 
Calpurnio genere ortus ac multas insignesque familias pa- 
terna nobilitate complexus, claro apud volgum rumore 
erat per virtutem aut species virtutibus similes; namque 
facundiam tuendis civibus exercebat, largitionem adver- 
sum amicos et ignotis quoque, comi sermone et congressu; 
aderant etiam fortuita, corpus procerum, decora facies; 
sed procul gravitas morum aut voluptatum parsimonia; 
lenitati ac magnificentiae et aliquando luxu indulgebat, 
idque pluribus probabatur, qui in tanta vitiorum dulcedine 
summum imperium non restrictum nec perseverum volunt. 

Initium coniurationi non a cupidine ipsius fuit, nec 
tamen facile memoraverim quis primus auctor, cuius in- 
stinctu concitum sit quod tam multi sumpserunt: promptis- 
simos Subrium Flavum, tribunum praetoriae cohortis, et 
Sulpicium Asprum centurionem extitisse constantia exitus 
docuit; e£ Lucanus Annaeus Plautiusque Lateranus [con- 
sul designatus] vivida odia intulere: Lucanum propriae 
causae accendebant, quod famam carminum eius premebat 
Nero prohibueratque ostentare, vanus aemulatione; Late- 
ranum, consulem designatum, nulla iniuria sed amor rei 

publicae sociavit. at Flavius Scaevinus et Afranius Quin- 
tianus, uterque senatorii ordinis, contra famam sui princi- 
pium tanti facinoris capessivére; nam Seaevino dissoluta 
luxu mens et proinde vita somno languida: Quintianus 
mollitia corporis infamis et a Nerone probroso carmine 


diffamatus contumelias ultum ibat. ergo dum scelera prin- 5 


cipis, et finem adesse imperio, deligendumque qui fessis 
rebus succurreret, inter se aut inter amicos iaciunt, ad- 
gregavere Claudium Senecionem, Cervarium Proculum, 
Vulcatium Áraricum, Iulium Augurinum, Munatium Gra- 
tum, Antonium Natalem, Marcium Festum, equites Ro- 
manos; ex quibus Senecio, e praecipua familiaritate Ne- 
ronis, speciem amicitiae etiam tum retinens eo pluribus 
periculis conflictabatur; Natalis particeps ad omne secre- 
tum Pisoni erat; ceteris spes ex novis rebus petebatur. 
adscitae sunt super Subrium et Sulpicium, de quibus ret- 
tuli; militares manus Gavius Silvanus et Statius Proxi- 
mus, tribuni cohortium praetoriarum, Maximus Scaurus 
et Venetus Paulus centuriones; sed summum robur in 
Faenio Rufo praefecto videbatur, quem vita famaque lau- 
datum per saevitiam inpudicitiamque Tigellinus in animo 
principis anteibat fatigabatque criminationibus ac saepe in 
metum adduxerat quasi adulterum Agrippinae et deside- 
rio eius ultioni intentum. igitur ubi coniuratis praefectum 
quoque praetori in partes descendisse crebro ipsius ser- 
mone facta fides, promptius iam de tempore ac loco cae- 
dis agitabant; et cepisse impetum Subrius Flavus fereba- 
tur in scena canentem Neronem adgrediendi, aut cum 
abscedens domo per noctem huc illuc cursaret incustoditus: 
hic occasio solitudinis, ibi ipsa frequentia, tanti decoris 
testis pulcherrima, animum extimulaverant, nisi impunita- 
tis cupido retinuisset, magnis semper conatibus adversa. 

Interim cunctantibus prolatantibusque spem ac metum 
Epicharis quaedam, incertum quonam modo sciscitata — 
neque illi ante ulla rerum honestarum cura fuerat — ac- 
cendere et arguere coniuratos, ac postremum lentitudinis 
eorum pertaesa et in Campania agens primores classiario- 
rum Misenensium labefacere et conscientia illigare con- 
nisa est tali initio: erat nauarchus in ea classe Volusius 

Proculus, occidendae matris Neronis inter ministros, non 
ex magnitudine sceleris provectus, ut rebatur; is mulieri 
olim cognitus, seu recens orta amicitia, dum merita erga 
Neronem sua et quam in irritum cecidissent aperit adicit- 
que questus et destinationem vindictae, si facultas orere- 
tur, spem dedit posse inpelli et plures conciliare: nec leve 
auxilium in classe, crebras occasiones, quia Nero multo 
apud Puteolos et Misenum maris usu laetabatur. ergo 
Epicharis plura: et omnia scelera principis orditur; neque 
serum aliquid manere, sed provisum, quonam modo poe- 
nas eversae rei publicae daret: accingeretur modo navare 
operam et militum acerrimos ducere in partes, ac digna 
pretia expectaret. nomina tamen coniuratorum reticuit; 
unde Proculi indicium inritum fuit, quamvis ea quae audi- 
erat ad Neronem detulisset. accita quippe Epicharis et 
cum indice composita nullis testibus innisum facile confu- 
tavit. sed ipsa in custodia retenta est, suspectante Nerone 
haud falsa esse etiam quae vera non probabantur. 

Coniuratis tamen metu proditionis permotis placitum 
maturare caedem apud Baias in villa Pisonis, cuius amoe- 
nitate captus Caesar crebro ventitabat balneasque et epu- 
las inibat omissis excubiis et fortunae suae mole. sed ab- 
nuit Piso, invidiam praetendens, si sacra mensae diique 
hospitales caede qualiscumque principis cruentarentur: me- 
lius apud urbem in illa invisa et spoliis civium extructa 
domo vel in publico patraturos quod pro re publica 
suscepissent. haec in commune, ceterum timore occulto 
ne L. Silanus eximia nobilitate disciplinaque C. Cassii, 
apud quem educatus erat, ad omnem claritudinem subla- 
tus imperium invaderet, prompte daturis qui a coniura- 
tione integri essent quique miserarentur Neronem tamquam 
per scelus interfectum. plerique Vestini quoque consulis 
acre ingenium vitavisse Pisonem crediderunt, ne ad liber- 
tatem oreretur vel delecto imperatore alio sui muneris rem 
publicam faceret; etenim expers coniurationis erat, quam- 
vis super eo crimine Nero vetus adversum insontem odium 
expleverit. 

Tandem statuere circensium ludorum die, qui Cereri 
celebratur, exequi destinata, quia Caesar rarus egressu 

domoque aut hortis clausus ad ludicra circi ventitabat 
promptioresque aditus erant laetitia spectaculi. ordinem in- 
sidiis compósuerant, ut Lateranus, quasi subsidium rei fa- 
miliari oraret, deprecabundus et genibus principis accidens 
prosterneret incautum premeretque, animi validus et corpore 
ingens; tum iacentem et impeditum tribuni et centuriones 
et ceterorum, ut quisque audentiae habuisset, adcurrerent 
trucidarentque, primas sibi partes expostulante Scaevino, 
qui pugionem templo Salutis [in Etruria] sive, ut alii tra- 
didere, Fortunae Ferentno in oppido detraxerat gestabat- 
que velut magno operi sacrum; interim Piso apud aedem 
Cereris opperiretur, unde eum praefectus Faenius et ce- 
teri accitum ferrent in castra, comitante Antonia, Claudii 
Caesaris filia, ad eliciendum volgi favorem, quod C. Pli- 
nius memorat: nobis quoquo modo traditum non occultare 
in animo fuit, quamvis absurdum videretur aut inanem ad 
spem Antoniam nomen et periculum commodavisse, aut Pi- 
sonem notum amore uxoris alii matrimonio se obstrinxisse, 
nisi si cupido dominandi cunctis affectibus flagrantior est. 

Sed mirum quam inter diversi generis, ordinis, aetatis, 
sexus, dites, pauperes taciturnitate omnia cohibita sint, 
donec proditio coepit e domo Sceaevini; qui pridie insidiarum 
multo sermone cum Antonio Natale, dein regressus do- 
mum testamentum obsignavit, promptum vagina pugionem, 
de quo supra retuli, vetustate obtusum increpans asperari 
saxo et in mucronem ardescere iussit eamque curam liberto 
Milicho mandavit; simul affluentius solito convivium ini- 
tum, servorum carissimi libertate et alii pecunia donati; 
atque ipse maestus et magnae cogitationis manifestus erat, 
quamvis laetitiam vagis sermonibus simularet; postremo 
volneribus ligamenta, quibusque sistitur sanguis, petebat, 
quae eundem Milichum monet, sive gnarum coniurationis 
et illuc usque fidum, seu nescium et tunc primum arreptis 
suspicionibus, ut plerique tradidere de consequentibus: nam 
cum secum servilis animus praemia perfidiae reputavit, 
simulque inmensa pecunia et potentia obversabantur, cessit 
fas et salus patroni et acceptae libertatis memoria; etenim 
uxoris quoque consilium adsumpserat, muliebre ac dete- 
rius: quippe ultro metum intentabat, multosque astitisse 

libertos ae servos, qui eadem viderint; nihil profuturum 
unius silentium; at praemia penes unum fore, qui indicio 
praevenisset. à 

Igitur coepta luce Milichus in hortos Servilianos per- 
git et cum foribus arceretur, magna et atrocia adferre 
dictitans deductusque ab ianitoribus ad libertum Neronis 
Epaphroditum, mox.ab eo ad Neronem, urgens periculum, 
graves coniuratos et cetera quae audierat, coniectaverat, 
docet; telum quoque in necem eius paratum ostendit ac- 
cirique reum iussit. is raptus per milites et defensionem 
orsus, ferrum, cuius argueretur, olim religione patria cul- 
tum et in cubiculo habitum ac fraude liberti subreptum 
respondit; tabulas testamenti saepius a se et incustodita 
dierum observatione signatas; pecunias et libertates servis 
et ante dono datas, sed ideo tunc largius, quia tenui iam 
re familiari et instantibus creditoribus testamento diffide- 
ret; enimvero liberales semper epulas struxisse; vitam 
amoenam et duris iudicibus parum probatam; fomenta 
volneribus nulla iussu suo, sed quia cetera palam vana 
obiecisset, adiungere crimen, cuius sese pariter indicem et 
testem faceret. adicit dictis constantiam, incusat ultro in- 
testabilem et consceleratum, tanta vocis ac vultus securi- 
tate ut labaret indicium, nisi Milichum uxor admonuisset 
Antonium Natalem multa cum Seaevino ac secreta col- 
locutum, et esse utrosque C. Pisonis intimos. 

Ergo accitur Natalis, et diversi interrogantur quisnam 
is sermo, qua de re fuisset. tum exorta suspicio, quia non 
congruentia responderant; inditaque vincla; et tormento- 
rum aspectum ac minas non tulere: prior tamen Natalis, 
totius conspirationis magis gnarus, simul arguendi peri- 
tior, de Pisone primum fatetur, deinde adicit Annaeum 
Senecam, sive internuntius inter cum Pisonemque fuit, 
sive ut Neronis gratiam pararet, qui infensus Senecae om- 
nes ad eum opprimendum artes conquirebat. tum cognito 
Natalis indicio Scaevinus quoque, pari inbecillitate an 
cuncta iam patefacta credens nec ullum silentii emolumen- 
tum, edidit ceteros. ex quibus Lucanus Quintianusque et 
Senecio diu abnuere: post promissa inpunitate corrupti, 
quo tarditatem excusarent, Lucanus Aciliam, matrem suam, 

Quintianus Glitium Gallum, Senecio Annium Pollionem, 
amicorum praecipuos, nominavere. 


Atque interim Nero recordatus Volusii Proculi indicio 5 


Epicharin attineri ratusque muliebre corpus impar dolori 
tormentis dilacerari iubet. at illam non verbera, non ignes, 
non ira eo acrius torquentium ne a femina spernerentur, 
pervicere, quin obiecta denegaret. sic primus quaestionis 
dies contemptus: postero cum ad eosdem cruciatus retra- 
heretur gestamine sellae — nam dissolutis membris insi- 
stere nequibat — vinclo fasciae, quam pectori detraxerat, 
in modum laquei ad arcum sellae restricto indidit cervi- 
cem et corporis pondere connisa tenuem iam spiritum ex- 
pressit, clariore exemplo libertina mulier in tanta necessi- 
tate alienos ac prope ignotos protegendo, cum ingenui et 
viri et equites Itomani senatoresque intacti tormentis ca- 
rissima suorum quisque pignorum proderent. non enim 
omittebant Lucanus quoque et Senecio et Quintianus 
passim conscios edere, magis magisque pavido Nerone, 


quamquam multiplicatis excubiis semet sepsisset. quin i 


et urbem per manipulos occupatis moenibus, insesso etiam 
mari et amne, velut in custodiam dedit volitabantque per 
fora, per domos, rura quoque et proxima municipiorum 
pedites equitesque, permixti Germanis, quibus fidebat 
princeps quasi externis. continua hinc et vincta agmina 
trahi aec foribus hortorum adiacere, atque ubi dicendam 
ad causam introissent, non celatus tantum erga coniura- 
tos sed fortuitus sermo et subiti occursus, si convivium, 
si spectaculum simul inissent, pro crimine accipi, cum 
super Neronis ac Tigellini saevas percontationes Faenius 
quoque Rufus violenter urgueret, nondum ab indicibus no- 
minatus, sed quo fidem inscitiae pararet, atrox adver- 
sus socios; idem Subrio Flavo assistenti adnuentique, an 
inter ipsam cognitionem destringeret gladium caedemque 
patraret, renuit infregitque impetum iam manum ad capu- 
lum referentis. 

Fuere qui prodita coniuratione, dum auditur Milichus, 
dum dubitat Scaevinus, hortarentur Pisonem pergere in 
castra aut rostra escendere studiaque militum et populi 
temptare: si conatibus eius conscii aggregarentur, secutu- 

ros etiam integros, magnamque motae rei famam, quae 
plurimum in novis consiliis valeret? nihil adversum haec 
Neroni provisum; etiam fortes viros subitis terreri, nedum 
ile scenicus, Tigellino scilicet cum paelicibus suis comi- 
tante, arma contra cieret; multa experiendo confieri, quae 
segnibus ardua videantur; frustra silentium et fidem in 
tot consciorum animis et corporibus sperare; cruciatui 
aut praemio cuncta pervia esse; venturos qui ipsum quo- 
que vincirent, postremo indigna nece afficerent: quanto 
laudabilius periturum, dum amplectitur rem publicam, dum 
auxilia libertati invocat! miles potius deesset et plebes de- 
sereret, dum ipse maioribus, dum posteris, si vita praeri- 
peretur, mortem adprobaret. immotus his et paululum in 
publico versatus, post domi secretus, animum adversum 
suprema firmabat, donec manus militum adveniret, quos 
Nero tirones aut stipendiis recentes delegerat; nam vetus 
miles timebatur tamquam favore inbutus. obiit abruptis 
brachiorum venis. testamentum foedis adversus Neronem 
adulationibus amori uxoris dedit, quam degenerem et sola 
corporis forma commendatam amici matrimonio abstule- 
rat; nomen mulieris Atria Galla, priori marito Domitius 
Silus: hic patientia, illa inpudicitia Pisonis infamiam pro- 
pagavere. 

Proximam necem Plautii Laterani, consulis designati, 
Nero adiungit, adeo propere ut non complecti liberos, non 
illud breve mortis arbitrium permitteret. raptus in locum 
servilibus poenis sepositum manu Statii tribuni trucidatur, 
plenus constantis silentii nec tribuno obiciens eandem con- 
scientiam. 

Sequitur caedes Annaei Senecae, laetissima principi, 
non quia coniurationis manifestum compererat, sed ut 
ferro grassaretur, quando venenum non processerat; solus 
quippe Natalis et hactenus prompsit, missum se ad aegrotum 
Senecam, uti viseret conquerereturque cur Pisonem aditu 
arceret: melius fore, si amicitiam familiari congressu exer- 
cuissent; et respondisse Senecam sermones mutuos et 
crebra colloquia neutri conducere; ceterum salutem suam 
incolumitate Pisonis inniti. haec ferre Gavius Silvanus, 
tribunus praetoriae cohortis, et an dicta Natalis suaque 

responsa nosceret percontari Senecam iubetur. is, forte 
an prudens, ad eum diem ex Campania remeaverat quar- 
tumque apud lapidem suburbano rure substiterat; illo pro- 
pinqua vespera tribunus venit et villam globis militum 
sepsit, tum ipsi cum Pompeia Paulina uxore et amicis 
duobus epulanti mandata imperatoris edidit. 

Seneca missum ad se Natalem conquestumque nomine 
Pisonis quod a visendo eo prohiberetur, seque rationem 
valitudinis e£ amorem quietis excusavisse respondit; cur 
salutem privati hominis incolumitati suae anteferret, cau- 
sam non habuisse, nec sibi promptum in adulationes in- 
genium, idque nulli magis gnarum quam Neroni, qui sae- 
pius libertatem Senecae quam servitium expertus esset. 
ubi haec a tribuno relata sunt Poppaea et Tigellino coram, 
quod erat saevienti principi intimum consiliorum, interrogat 
an Seneca voluntariam mortem pararet. tum tribunus nulla 
pavoris signa, nihil triste in verbis eius aut vultu depren- 
sum confirmavit. ergo regredi et indicere mortem iubetur. 
tradit Fabius Rusticus non eo quo venerat itinere reditum, 
sed flexisse ad Faenium praefectum, et expositis Caesaris 
iussis an obtemperaret interrogavisse, monitumque ab eo 
ut exequeretur, fatali omnium ignavia; nam et Silvanus 
inter coniuratos erat augebatque scelera in quorum ultio- 
nem consenserat; voci tamen et aspectui pepercit intromi- 
sitque ad Senecam unum ex centurionibus, qui necessita- 
tem ultimam denuntiaret. 

Ille interritus poscit testamenti tabulas; ac denegante 
centurione conversus ad amicos, quando meritis eorum 
referre gratiam prohiberetur, quod unum iam et tamen 
pulcherrimum habeat, imaginem vitae suae relinquere te- 
statur, cuius si memores essent, bonarum artium famam, 
tum constantis amicitiae laturos. simul lacrimas eorum 
modo sermone, modo intentior in modum coercentis, ad 
firmitudinem revocat, rogitans ubi praecepta sapientiae, 
ubi tot per annos meditata ratio adversum imminentia? cui 
enim ignaram fuisse saevitiam Neronis? neque aliud su- 
peresse posé matrem fratremque interfectos quam ut edu- 
catoris praeceptorisque necem adiceret. 

Ubi haec atque talia velut in commune disseruit, com- 

plectitur uxorem, et paululum adversus praesentem for-: 
tunam mollitus rogat oratque temperare dolori neve aeter- 
num susciperet, sed in contemplatione vitae per virtutem 
actae desiderium mariti solatiis honestis toleraret. illa contra 
sibi quoque destinatam mortem adseverat manumque per- 
cussoris exposcit. tum Seneca gloriae eius non adversus, 
simul amore, ne sibi unice dilectam ad iniurias relinque- 
ret, ,vitae^ inquit ,delenimenta monstraveram tibi, tu 
mortis decus mavis: non invidebo exemplo; sit huius tam 
fortis exitus constantia penes utrosque par, claritudinis 
plus in tuo fine. post quae eodem ictu brachia ferro ex- 
solvunt. Seneca, quoniam senile corpus et parco victu 
tenuatum lenta effugia sanguini praebebat, crurum quo- 
que et poplitum venas abrumpit, saevisque cruciatibus 
defessus, ne dolore suo animum uxoris infringeret atque 
ipse visendo eius tormenta ad inpatientiam delaberetur, 
suadet in aliud cubiculum abscedere. et novissimo quoque 
momento suppeditante eloquentia advocatis scriptoribus 
pleraque tradidit, quae in vulgus edita eius verbis inver- 
tere supersedeo. 

At Nero nullo in Paulinam proprio odio, ac ne glisce- 
ret invidia crudelitatis, ?ubet inhiberi mortem. hortantibus 
militibus servi libertique obligant brachia, premunt san- 
guinem, incertum an ignarae; nam, ut est vulgus ad dete- 
riora promptum, non defuere qui crederent, donec inpla- 
cabilem Neronem timuerit, famam sociatae cum marito 
mortis petivisse, deinde oblata mitiore spe blandimentis 
vitae evictam; cui addidit paucos postea annos, laudabili 
in maritum memoria et ore ac membris in eum pallorem 
albentibus, ut ostentui esset multum vitalis spiritus ege- 
stum. Seneca interim, durante tractu et lentitudine mor- 
tis, Statium Ánnaeum, diu sibi amicitiae fide et arte me- 
dicinae probatum, orat, provisum pridem venenum, quo 
damnati publico Atheniensium iudicio extinguerentur, pro- 
meret, adlatumque hausit frustra, frigidus iam artus et 
cluso corpore adversum vim veneni. postremo stagnum 
calidae aquae iritroiit, respergens proximos servorum ad- 
dita voce, libare se liquorem illum Iovi liberatori. exim 
balneo inlatus et vapore eius exanimatus, sine ullo funeris 

sollemni crematur: ita codicillis praescripserat, cum etiam 
tum praedives et praepotens supremis suis consuleret. 

Fama fuit Subrium Flavum cum centurionibus occulto 
consilio neque tamen ignorante Seneca destinavisse, ut 
post occisum opera Pisonis Neronem Piso quoque inter- 
ficeretur tradereturque imperium Senecae, quasi insontibus 
claritudine virtutum ad summum fastigium delecto; quin 
et verba Flavi vulgabantur, non referre dedecoris, si citha- 
roedus demoveretur et tragoedus succederet, quia ut Nero 
cithara, ita Piso tragico ornatu canebat. 

Ceterum militaris quoque conspiratio non ultra fefellit, 
accensis [quoque] indicibus ad prodendum Faenium Ru- 
fum, quem eundem conscium et inquisitorem non tolera- 
bant. ergo instanti minitantique renidens Scaevinus nemi- 
nem ait plura scire quam ipsum, hortaturque ultro, redde- 
ret tam bono principi vicem. non vox adversum ea Faenio, 
non silentium, sed verba sua praepediens et pavoris ma- 
nifestus; ceterisque ac maxime Cervario Proculo, equite 
Romano, ad convincendum eum connisis, iussu imperato- 
ris a Cassio milite, qui ob insigne corporis robur adsta- 
bat, corripitur vinciturque. 

Mox eorundem indicio Subrius Flavus tribunus per- 
vertitur, primo dissimilitudinem morum ad defensionem 
trahens, neque se armatum cum inermibus et effeminatis 
tantum facinus consociaturum; dein, postquam urgebatur, 
confessionis gloriam amplexus, interrogatusque a Nerone 
quibus causis ad oblivionem sacramenti processisset, ,ode- 
ram te* inquit; ,nec quisquam tibi fidelior militum fuit, 
dum amari meruisti: odisse coepi, postquam parricida ma- 
tris et uxoris, auriga et histrio et incendiarius extitisti.* 
ipsa rettuli verba, quia non, ut Senecae, volgata erant, 
nec minus nosci decebat militaris viri sensus incomptos 
et validos. nihil in illa coniuratione gravius auribus Ne- 
ronis accidisse constitit, qui ut faciendis sceleribus prom- 
ptus, ita audiendi quae faceret insolens erat. poena Flavi 
Veianio Nigro tribuno mandatur; is proximo in agro scro- 
bem effodi iussit, quam visam Flavus ut humilem et an- 
gustam increpans, circumstantibus militibus ,ne hoc qui- 
dem* inquit ,ex disciplina. admonitusque fortiter pro- 

tendere cervicem: ,utinam* ait ,tu tam fortiter ferias! 
et ille multum tremens cum vix duobus ictibus caput am- 
putavisset, saevitiam apud Neronem iactavit, sesquiplaga 
interfectum a se dicendo. 

Proximum constantiae exemplum Sulpicius Asper cen- 
turio praebuit, percontanti Neroni cur in caedem suam con- 
spiravisset, breviter respondens non aliter tot flagitiis eius 
subveniri potuisse. tum iussam poenam subiit. nec ceteri 
centuriones in perpetiendis suppliciis degeneravere: at non 
Faenio Rufo par animus, sed lamentationes suas etiam in 
testamentum contulit. 

Opperiebatur Nero ut Vestinus quoque consul in cri- 
men traheretur, violentum et infensum ratus: sed ex con- 
iuratis consilia cum Vestino non miscuerant quidam vetu- 
stis in eum simultatibus, plures, quia praecipitem et in- 
sociabilem credebant. ceterum Neroni odium adversus 
Vestinum ex intima sodalitate coeperat, dum hic ignaviam 
principis penitus cognitam despicit, ille ferociam amici 
metuit, saepe asperis facetiis inlusus, quae ubi multum 
ex vero traxere, acrem sui memoriam relinquunt. acces- 
serat repens causa, quod Vestinus Statiliam Messalinam 
matrimonio sibi iunxerat, haud nescius inter adulteros eius 
et Caesarem esse. igitur non crimine, non accusatore 
existente, quia speciem iudicis induere non poterat, ad 
vim dominationis conversus Gerellanum tribunum cum 
cohorte militum inmittit iubetque praevenire conatus con- 
sulis, occupare velut arcem eius, opprimere delectam iu- 
ventutem, quia Vestinus imminentes foro aedes decoraque 
servitia et pari aetate habebat. cuncta eo die munia con- 
sulis impleverat conviviumque celebrabat, nihil metuens 
an dissimulando metu, cum ingressi milites vocari eum a 
tribuno dixere. ille nihil demoratus exsurgit et omnia si- 
mul properantur: clauditur cubiculo, praesto est medicus, 
abscinduntur venae, vigens adhuc balneo infertur, calida 
aqua mersatur, nulla edita voce qua semet miseraretur. 
cireumdati interim custodia qui simul discubuerant nec 
nisi provecta nocte omissi sunt, postquam pavorem eorum, 
ex mensa exitium opperientium, et imaginatus et inridens 
Nero satis supplicii luisse ait pro epulis consularibus. 

Exim Annaei Lucani caedem imperat. is profluente 
sanguine ubi frigescere pedes manusque et paulatim ab 
extremis cedere spiritum fervido adhuc et compote men- 
tis pectore intellegit, recordatus carmen a se compositum, 
quo volneratum militem per eiusmodi mortis imaginem 
obisse tradiderat, versus ipsos rettulit, eaque illi suprema 
vox fuit. Senecio posthac et Quintianus et Scaevinus non 
ex priore vitae mollitia, mox reliqui coniuratorum periere, 
nullo facto dictove memorando. 

Sed compleri interim urbs funeribus, Capitolium victi- 
mis; alius filio, fratre alius aut propinquo aut amico inter- 
fectis, agere grates deis, ornare lauru domum, genua ipsius 
advolvi et dextram osculis fatigare. atque ille gaudium id 
credens Ántonii Natalis et Cervarii Proculi festinata indi- 
cia inpunitate remuneratur; Milichus praemiis ditatus con- 
servatoris sibi nomen, Graeco eius rei vocabulo, adsumpsit; 
e tribunis Gavius Silvanus, quamvis absolutus, sua manu 
cecidit, Statius Proxumus veniam, quam ab imperatore 
acceperat, vanitate exitus corrupit. exuti dehinc tribunatu 
** Pompeius, Cornelius Martialis, Flavius Nepos, Statius 
Domitius, quasi principem non quidem odissent, sed tamen 
existimarentur; Novio Prisco per amicitiam Senecae, et 
Glitio Gallo atque Annio Pollioni infamatis magis quam 
convietis data exilia; Priscum Artoria Flaccilla coniux 
comitata est, Gallum Egnatia Maximilla, magnis prinum 
et integris opibus, post ademptis; quae utraque gloriam 
eius auxere. pellitur et Rufius Crispinus, occasione con- 
iurationis, sed Neroni invisus quod Poppaeam quondam 
matrimonio tenuerat. Verginium F/lavum et Musonium Ru- 
fum claritudo nominis expulit: nam Verginius studia iu- 
venum eloquentia, Musonius praeceptis sapientiae fovebat. 
Cluvidieno Quieto, Tulio Agrippae, Blitio Catulino, Petro- 
nio Prisco, Iulio Altino, velut in agmen et numerum, 
Aegaei maris insulae permittuntur. at Caedicia, uxor Scae- 
vini, et Caesonius Maximus Italia prohibentur, reos fuisse 
se tantum poena experti. Acilia, mater Annaei Lucani, 
sine absolutione, sine supplicio dissimulata. 

Quibus perpetratis Nero et contione militum habita 
bina nummum milia viritim manipularibus divisit addidit- 

que sine pretio frumentum, quo ante ex modo annonae 
utebantur. tum, quasi gesta bello expositurus, vocat se- 
natum et triumphale decus Petronio Turpiliano consulari, 
Cocceio Nervae, praetori designato, Tigellino, praefecto 
praetori, tribuit, Tigellinum et Nervam ita extollens, ut 
super triumphales in foro imagines apud palatium quo- 
que effigies eorum sisteret. consularia insignia Nymphidio 
* *** [de quo] quia nunc primum oblatus est, pauca repe- 
tam: nam et ipse pars Romanarum cladium erit. igitur 
matre libertina ortus, quae corpus decorum inter servos 
libertosque principum vulgaverat, ex C. Caesare se geni- 
tum ferebat, quoniam forte quadam habitu procerus et 
torvo vultu erat, sive C. Caesar, scortorum quoque cu- 
piens, etiam matri eius illusit. 

Sed Nero vocato senatu oratione inter patres habita 
edictum apud populum ct collata in libros indicia confes- 
sionesque damnatorum adiunxit; etenim crebro vulgi ru- 
more lacerabatur, tamquam viros ** et insontes ob invidiam 
aut metum extinxisset. ceterum coeptam adultamque et 
revictam coniurationem neque tunc dubitavere quibus ve- 
rum noscendi cura erat, et fatentur qui post interitum Ne- 
ronis in urbem regressi sunt. at in senatu cunctis, ut cui- 
que plurimum maeroris, in adulationem demissis, Iunium 
Gallionem, Senecae fratris morte pavidum et pro sua in- 
columitate supplicem, increpuit Salienus Clemens, hostem 
et parricidam vocans, donec consensu patrum deterritus 
est, ne publicis malis abuti ad occasionem privati odii 
videretur, neu composita aut oblitterata mansuetudine 
principis novam ad saevitiam retraheret. tum [decreta] 
dona et grates deis decernuntur propriusque honos Soli, 
cui est vetus aedes apud circum, in quo facinus paraba- 
tur, qui occulta coniurationis numine retexisset; utque 
circensium Cerialium ludicrum pluribus equorum cursibus 
celebraretur mensisque Aprilis Neronis cognomentum ac- 
ciperet, templum Saluti extrueretur eo loci, ex quo Scae- 
vinus ferrum prompserat; ipse eum pugionem apud Ca- 
pitolium sacravit inscripsitque lovi vindici, in praesens 
haud animadversum; post arma Iulii Vindicis ad auspi- 
cium ct praesagium futurae ultionis trahebatur. reperio in 

commentariis senatus Cerialem Anicium, consulem de- 
signatum, pro sententia dixisse ut templum divo Neroni 
quam maturrime publica pecunia poneretur, quod quidem 
ille decernebat tamquam mortale fastigium egresso et 
venerationem hominum merito: [Nero prohibuit, ne] quo- 
rundam dolus ad omina sui exitus verteretur. nam deum 
honor principi non ante habetur quam agere inter homines 
desierit. 

1 Inlusit dehinc Neroni fortuna per vanitatem ipsius et 
promissa Caesellii Bassi, qui origine Poenus, mente tur- 
bida, nocturnae quietis imaginem ad spem haud dubiae 
rei traxit, vectusque Romam, principis aditum emercatus, 
expromit repertum in agro suo specum altitudine inmensa, 
quo magna vis auri contineretur, non in formam pecuniae, 
sed rudi et antiquo pondere; lateres quippe praegraves 
lacere, astantibus parte alia columnis; quae per tantum 
aevi occulta augendis praesentibus bonis. ceterum, ut con- 
lectura demonstrat, Dido Phoenissam Tyro profugam con- 
dita Carthagine illas opes abdidisse, ne novus populus 
nimia pecunia lasciviret, aut reges Numidarum, et alias 
infensi, cupidine auri ad bellum accenderentur. 

2 gitur Nero, non auctoris, non ipsius negotii fide satis 
spectata nec missis per quos nosceret an vera adferrentur, 
auget ultro rumorem mittitque qui velut paratam praedam 
adveherent; dantur triremes et delectum remigium iuvan- 
dae festinationi, nec aliud per illos dies populus creduli- 
tate, prudentes diversa fama tulere; ac forte quinquennale 
ludicrum secundo lustro celebrabatur; adu/atoribus orato- 
ribusque praecipua materia in laudem principis adsumpta 
est: non enim solitas tantum fruges nec confusum metallis 
aurum gigni, sed nova ubertate provenire terram et obvias 
opes deferre deos; quaeque alia summa facundia nec minore 
adulatione servilia fingebant, securi de facilitate credentis. 

3  Gliscebat interim luxuria spe inani consumebanturque 
veteres opes quasi oblatis quas multos per annos prodi- 
geret; quin et inde iam largiebatur, et divitiarum expecta- 
tio inter causas paupertatis publicae erat. nam Bassus 
effosso agro suo latisque circum arvis, dum hunc vel illum 
locum promissi specus adseverat, sequunturque non modo 
milites sed populus agrestium efficiendo operi adsumptus, 
tandem posita vecordia, non falsa antea somnia sua, se- 
que tunc primum elusum admirans, pudorem et metum 
morte voluntaria effugit. quidam vinctum ac mox dimis- 
sum tradidere, ademptis bonis in locum regiae gazae. 

4 Interea senatus propinquo iam lustrali certamine, ut 
dedecus averteret, offert imperatori victoriam cantus adi- 
citque facundiae coronam, qua ludicra deformitas velare- 

tur; sed Nero nihil ambitu nec potestate senatus opus essc 
dictitans, se aequum adversum aemulos et religione iudi- 
cum meritam laudem adsecuturum, primo carmen in scena 
recitat; mox flagitante vulgo ut omnia studia sua publicaret 
— haec enim verba dixere — ingreditur theatrum cunctis 


citharae legibus obtemperans, ne fessus resideret, ne su-' 


dorem nisi ea quam indutui gerebat veste detergeret, ut 
nulla ofis aut narium excrementa viserentur. postremo 
flexus genu et coetum illum manu veneratus sententias 
iudicum opperiebatur ficto pavore; et plebs quidem urbis, 
histrionum quoque gestus iuvare solita, personabat certis 
modis plausuque composito: crederes laetari; ac fortasse 
laetabantur per incuriam publici flagitii; sed qui remotis 
e municipiis severamque adhuc et antiqui moris retinentes 
Italiam, quique per longinquas provincias lascivia inex- 
perti officio legationum aut privata utilitate advenerant, 
neque aspectum illum tolerare neque labor? inhonesto suf- 
ficere, cum manibus nesciis fatiscerent, turbarent gnaros ac 
saepe a militibus verberarentur, qui per cuneos stabant, ne 
quod temporis momentum inpari clamore aut silentio segni 
praeteriret. constitit plerosque equitum, dum per angustias 
aditus et ingruentem multitudinem enituntur, obtritos, et 
alios, dum diem noctemque sedilibus continuant, morbo 
exitiabili correptos: quippe gravior inerat metus, si specta- 
culo defuissent, multis palam et pluribus occultis, ut no- 
mina ac voltus, alacritatem tristitiamque coeuntium scruta- 
rentur; unde tenuioribus statim inrogata supplicja, adversum 
illustres dissimulatum ad praesens et mox redditum odium. 
ferebantque Vespasianum, tamquam somno conniveret, a 
Phoebo liberto increpitum aegreque meliorum precibus ob- 
tectum, mox imminentem perniciem maiore fato effugisse. 

Post finem ludieri Poppaea mortem obiit, fortuita ma- 
riti iracundia, a quo gravida ictu calcis afflicta est; neque 
enim venenum crediderim, quamvis quidam scriptores tra- 
dant, odio magis quam ex fide: quippe liberorum cupiens 
et amori uxoris obnoxius erat. corpus non igni abolitum, ut 
Romanus mos, sed regum externorum consuetudine differ- 
tum odoribus conditur tumuloque Iuliorum infertur; ductae 
tamen publicae exequiae laudavitque ipse apud rostra for- 

mam eius et quod divinae infantis parens fuisset, aliaque 
fortunae munera pro virtutibus. 

Mortem Poppaeae ut palam tristem, ita recordantibus 
laetam ob inpudicitiam eius saevitiamque, nova insuper in- 
vidia Nero complevit prohibendo C. Cassium officio exe- 
quiarum, quod primum indicium mali; neque in longum di- 
latum est; sed Silanus additur, nullo crimine, nisi quod Cas- 
sius opibus vetustis et gravitate morum, Silanus claritudine 

. generis et modesta iuventa praecellebant. igitur missa ad se- 
natum oratione removendos a re publica utrosque disseruit, 
obiectavitque Cassio quod inter imagines maiorum etiam 
C. Cassii effigiem coluisset, ita inscriptam: , duci partium^; 
quippe semina belli civilis et defectionem a domo Caesarum 
quaesitam. ac ne memoria tantum infensi nominis ad dis- 
cordias uteretur, adsumpsisse L. Silanum, iuvenem genere 
nobilem, animo praeruptum, quem novis rebus ostentaret. 

Ipsum dehinc Silanum increpuit isdem quibus patruum 
eius Torquatum, tamquam disponeret iam imperii curas prae- 
ficeretque rationibus et libellis et epistulis libertos, inania 
simul et falsa; nam Silanus intentior metu et exitio patrui 
ad praecavendum exterritus erat. inducit posthac vocabulo 
indicum, qui in Lepidam, Cassii uxorem, Silani amitam, 
incestum cum fratris filio et diros sacrorum ritus confinge- 
rent. trahebantur ut conscii Volcatius Tullinus ac Marcellus 
Cornelius senatores et Calpurnius Fabatus, eques Romanus ; 
qui appellato principe instantem damnationem frustrati, 
mox Neronem circa summa scelera distentum quasi minores 
evasere. tunc consulto senatus Cassio et Silano exilia de- 
cernuntur: de Lepida Caesar statueret. deportatusque in 
insulam Sardiniam Cassius, et senectus eius exspectaba- 
tur; Silanus, tamquam Naxum deveheretur, Ostiam amo- 
tus, post municipio Apuliae, cui nomen Barium est, clau- 
ditur. illic indignissimum casum sapienter tolerans, a cen- 
turione ad caedem misso corripitur, suadentique venas 
abrumpere, animum quidem morti destinatum ait, sed non 
permittere percussori gloriam ministerii. at centurio, quam- 
vis inermem, praevalidum tamen et irae quam timori pro- 
piorem cernens premi a militibus iubet; nec omisit Sila- 
nus obniti et intendere ictus, quantum manibus nudis 

valebat, donec a centurione volneribus adversis tamquam 
in pugna caderet. 

Haud minus prompte L.Vetus socrusque eius Sextia et 
Pollucia filia necem subiere, invisi principi tamquam vivendo 
exprobrarent interfectum esse Rubellium Plautum, gene- 
rumLucii Veteris. sed initium detegendae saevitiae praebuit 
interversis patroni rebus ad accusandum transgrediens For- 
tunatus libertus, adscito Claudio Demiano, quem ob flagitia 
vinctum a Vetere Asiae proconsule exsolvit Nero in prae- 
mium accusationis; quod ubi cognitum reo, seque et liber- 
tum pari sorte componi, Formianos in agros digreditur. illic 
eum milites occulta custodia cireumdant. aderat filia, super 
ingruens periculum longo dolore atrox, ex quo percussores 
Plauti, mariti sui, viderat, cruentamque cervicem eius am- 
plexa servabat sanguinem et vestes respersas, vidua inplexa 
luctu continuo nec ullis alimentis nisi quae mortem arcerent. 
tum hortante patre Neapolim pergit, et quia aditu Neronis 
prohibebatur, egressus obsidens, audiret insontem neve con- 
sulatus sui quondam collegam dederet liberto, modo mulie- 
bri eiulatu, aliquando sexum egressa voce infensa clamita- 
bat, donec princeps inmobilem se precibus et invidiae iuxta 
ostendit. ergo nuntiat patri abicere spem et uti necessitate. 
simul affertur parari cognitionem senatus et trucem senten- 
tiam; nec defuere qui monerent magna ex parte heredem 
Caesarem nuncupare atque ita nepotibus de reliquo consu- 
lere. quod aspernatus, ne vitam proxime libertatem actam 
novissimo servitio foedaret, largitur in servos quantum ad- 
erat pecuniae; et si qua asportari possent, sibi quemque de- 
ducere, tris modo lectulos ad suprema retineri iubet. tunc 
eodem in cubiculo, eodem ferro abscindunt venas, properi- 
que et singulis vestibus ad verecundiam velati balineis infe- 
runtur, pater filiam, avia neptem, illa utrosque intuens, ct 
certatim precantes labenti animae celerem exitum, ut relin- 
querent suos superstites et morituros. servavitque ordinem 
fortuna ac seniores prius, tum cui prima aetas, extinguun- 
tur. accusati post sepulturam decretumque ut more maio- 
rum punirentur; et Nero intercessit, mortem sine arbitro 
permittens: ea caedibus peractis ludibria adiciebantur. 

Publius Gallus, eques Romanus, quod Faenio Rufo inti- 

Taciti vol. I. 21 


- 
-— 


12 


13 


322 CORNELII TACITI 


8. u. 818. 819. 
mus et Veteri non alienus fuerat, aqua atque igni prohibitus 
est. liberto et accusatori praemium operae locus in theatro 
inter viatores tribunicios datur. et mensis qui Aprilem eun- 
demque Neroneum sequebatur, Maius, Claudii, Iunius Ger- 
manici vocabulis mutantur, testificante Cornelio Orfito, qui 
id censuerat, ideo Iunium mensem transmissum, quia duo 
iam Torquati ob scelera interfecti infaustum nomen Iunium 
fecissent. 

Tot facinoribus foedum annum etiam dii tempestatibus 
et morbis insignivere: vastata Campania turbine ventorum, 
qui villas, arbusta, fruges passim disiecit pertulitque vio- 
lentiam ad vicina urbi; in qua omne mortalium genus vis 
pestilentiae depopulabatur, nulla caeli intemperie, quae 
occurreret oculis; sed domus corporibus exanimis, itinera 
funeribus complebantur; non sexus, non aetas periculo va- 
cua; servitia perinde et ingenua plebes raptim extingui, inter 
coniugum et liberorum lamenta, qui dum assident, dum de- 
flent, saepe eodem rogo cremabantur. equitum senatorum- 
que interitus, quamvis promiscui, minus flebiles erant, tam- 
quam communi mortalitate saevitiam principis praevenirent. 

Eodem anno dilectus per Galliam Narbonensem À fricam- 
que et Asiam habiti sunt supplendis Illyricis legionibus, ex 
quibus aetate aut valetudine fessi sacramento solvebantur. 
cladem Lugdunensem quadragies sestertio solatus est prin- 


, eeps, ut amissa urbi reponerent; quam pecuniam Lugdu- 


14 


nenses ante obtulerant urbis casibus. 

C. SugroNio, Lvcero Terzsmo consulibus Antistius So- 
sianus, factitatis in Neronem carminibus probrosis exilio, ut 
dixi, multatus, postquam id honoris indicibus tamque prom- 
ptum ad caedes principem accepit, inquies animo et occasio- 
num haud segnis Pammenem, eiusdem loci exulem et Chal- 
daeorum arte famosum eoque multorum amicitiis innexum, 
similitudine fortunae sibi conciliat. ventitare ad eum nuntios 
et consultationes non frustra ratus, simul annuam pecuniam 
a P.Anteio ministrari cognoscit; neque nescium habebat An- 
teium caritate Agrippinae invisum Neroni, opesque eius 
praecipuas ad eliciendam cupidinem, eamque causam multis 
exitio esse. igitur interceptis Anteii litteris, furatus etiam li- 

ellos quibus dies genitalis eius et eventura secretis Pamme- 
nis occultabantur, simul repertis quae de ortu vitaque Ostorii 

Seapulae composita erant, scribit ad principem magna se et 
quae incolumitati eius conducerent adlaturum, si brevem 
exilii veniam inpetravisset: quippe Anteium et Ostorium im- 
minere rebus et sua Caesarisque fata scrutari. exim missae 
liburnieae, advehiturque propere Sosianus; ac vulgato eius 
indicio inter damnatos magis quam inter reos Ànteius Osto- 
riusque habebantur, adeo ut testamentum Antei nemo ob- 
signaret, nisi Tigellinus auctor extitisset monito prius An- 
teio ne supremas tabulas moraretur. atque ille hausto ve- 
neno, tarditatem eius perosus intercisis venis mortem ad- 
properavit. 

Ostorius longinquis in agris apud finem Ligurum id 
temporis erat. eo missus centurio, qui caedem eius matu- 
raret. causa festinandi ex eo oriebatur quod Ostorius multa 
militari fama et civicam coronam apud Britanniam meri- 
tus, ingenti corporis robore armorumque scientia metum 
Neroni fecerat ne invaderet pavidum semper et reperta 
nuper coniuratione magis exterritum. igitur centurio, ubi 
effugia villae clausit, iussa imperatoris Ostorio aperit. is 
fortitudinem saepe adversum hostes spectatam in se vertit ; 
et quia venae, quamquam interruptae, parum sanguinis 
effundebant, hactenus manu servi usus ut inmotum pugio- 
nem extolleret, adpressit dextram eius iuguloque occurrit. 

Etiam si bella externa et obitas pro re publica mortes 

tanta casuum similitudine memorarem, meque ipsum satias | 


cepisset aliorumque taedium expectarem, quamvis honestos 
civium exitus, tristes tamen et continuos aspernantium: at 
nunc patientia servilis tantumque sanguinis domi perditum 
fatigant animum et maestitia restringunt; neque aliam de- 
fensionem ab iis quibus ista noscentur exegerim, quam ne 
oderim tam segniter pereuntes: ira illa numinum in res 
Romanas fuit, quam non, ut in cladibus exercituum aut 
captivitate urbium, semel edito transire licet. detur hoe 
illustrium virorum posteritati, ut quomodo exequiis a pro- 
miscua sepultura separantur, ita in traditione supremorum 
accipiant habeantque propriam memoriam. 

Paucos quippe intra dies eodem agmine Annaeus Mela, 
Cerialis Anicius, Rufius Crispinus, [ac] 7. Petronius ceci- 
dere, Mela et Crispinus equites Romani dignitate senatoria; 

nam hic quondam praefectus praetorii et consularibus insig- 
nibus donatus ac nuper crimine coniurationis in Sardiniam 
exactus accepto iussae mortis nuntio semet interfecit; Mela, 
quibus Gallio et Seneca parentibus natus, petitione honorum 
abstinuerat per ambitionem praeposteram, ut eques Roma- 
nus consularibus potentia aequaretur; simul adquirendae 
pecuniae brevius iter credebat per procurationes, admini- 
strandis principis negotiis. idem Annaeum Lucanum genue- 
rat, grande adiumentum claritudinis; quo interfecto dum 
rem familiarem eius acriter requirit, accusatorem concivit 
Fabium Romanum, ex intimis Lucani amicis: mixta inter 
patrem filiumque coniurationis scientia fingitur, adsimila- 
tis Lucani litteris; quas inspectas Nero ferri ad eum-ius- 
sit, opibus eius inhians. at Mela, quae tum promptissima 
mortis via, exsolvit venas, scriptis codicillis quibus gran- 
dem pecuniam in Tigellinum generumque eius Cossutia- 
num Capitonem erogabat, quo cetera manerent. addit[ur] 
codicillis, tamquam de iniquitate exitii querens ita scrip- 
sisset, se quidem mori nullis supplicii causis, Rufium autem 
Crispinum ct Anicium Cerialem vita frui infensos principi: 
quae composita credebantur de Crispino, quia interfectus 
erat, de Ceriale, ut interficeretur. neque enim multo post 
vim sibi attulit, minore quam ceteri miseratione, quia pro- 
ditam C. Caesari coniurationem ab eo meminerant. 

De Petronio pauca supra repetenda sunt: nam illi dies 
per somnum, nox officiis et oblectamentis vitae transigeba- 
tur, utque alios industria, ita hunc ignavia ad famam protu- 
lerat, habebaturque non ganeo et profligator, ut plerique 
sua haurientium, sed erudito luxu. ac dicta factaque eius 
quanto solutiora et quandam sui neglegentiam praeferentia, 
tanto gratius in speciem simplicitatis accipiebantur; pro- 
consul tamen Bithyniae et mox consul vigentem se ac 
parem negotiis ostendit; dein revolutus ad vitia, seu vitio- 
rum imitatione inter paucos familiarium Neroni adsumptus 
est, elegantiae arbiter, dum nihil amoenum et molle affluen- 
tia putat, nisi quod ei Petronius adprobavisset; unde invidia 
Tigellini quasi adversus aemulum et scientia voluptatum 
potiorem. ergo crudelitatem principis, cui ceterae libidines 
cedebant, adgreditur, amicitiam Scaevini Petronio ob- 

iectans, corrupto ad indicium servo ademptaque defensione 
et maiore parte familiae in vincla rapta. 

Forte illis diebus Campaniam petiverat Caesar, et Cu- 
mas usque progressus Petronius illic attinebatur. nec tulit 
ultra timoris aut spei moras; neque tamen praeceps vitam 
expulit, sed incisas venas, ut libitum, obligatas aperire rur- 
sum et alloqui amicos, non per seria aut quibus gloriam 
constantiae peteret; audiebatque referentes nihil de inmor- 
talitate animae et sapientium placitis, sed levia carmina et 
faciles versus. servorum alios largitione, quosdam verbe- 
ribus affecit. iniit epulas, somno indulsit, ut quamquam 
coacta mors fortuitae similis esset. ne codicillis quidem, 
quod plerique pereuntium, Neronem aut Tigelinum aut 
quem alium potentium adulatus est: sed flagitia principis 
sub nominibus exoletorum feminarumque et novitatem 
cuiusque stupri perscripsit atque obsignata misit Neroni; 
fregitque anulum, ne mox usui esset ad facienda pericula. 


Ambigenti Neroni quonam modo noctium suarum ingenia ? 


notescerent, offertur Silia, matrimonio senatoris haud ignota 
et ipsi ad omnem libidinem adscita ac Petronio perquam fa- 
miliaris; agitur in exilium, tamquam non siluisset quae vide- 
rat pertuleratque, proprio odio: at Minucium Thermum, prae- 
tura functum, Tigellini simultatibus dedit, quia libertus Ther- 
mi quaedam de Tigellino criminose detulerat, quae cruciati- 
bus tormentorum ipse, patronus eius nece inmerita lueret. 

Trucidatis tot insignibus viris ad postremum Nero vir- 
tutem ipsam excindere concupivit interfecto Thrasea Paeto 
et Barea Sorano, olim utrisque infensus, et accedentibus cau- 
sis in Thraseam, quod senatu egressus est cum de Agrip- 
pina referretur, ut memoravi, quodque Iuvenalium ludicro 
parum expectabilem operam praebuerat, eaque offensio al- 
tius penetrabat, quia idem 'Thrasea Patavii, unde ortus erat, 
ludis *cetastis* a Troiano Antenore institutis habitu tragico 
cecinerat. die quoque quo praetor Antistius ob probra in Ne- 
ronem composita ad mortem damnabatur, mitiora censuit 
obtinuitque; et cum deum honores Poppaeae decernuntur, 
sponte absens, funeri non interfuerat. quae oblitterari non 
sinebat Capito Cossutianus, praeter animum ad flagitia prae- 
cipitem iniquus Thraseac, quod auctoritate eius concidisset, 
iuvantis Cilicum legatos, dum Capitonem repetundarum in- 

terrogant. quin et illa obiectabat, principio anni vitare Thra- 
seam sollemne ius iurandum, nuncupationibus votorum non 
adesse, quamvis quindecimvirali sacerdotio praeditum, num- 
quam pro salute principis aut caelesti voce immolavisse, ad- 
siduum olim et indefessum, qui volgaribus quoque patrum 
consultis semet fautorem aut adversarium ostenderet, trien- 
nio non introisse curiam nuperrimeque, cum ad coercendos 
Silanum et Veterem certatim concurreretur, privatis potius 
clientium negotiis vacavisse: secessionem iam id et partes et, 
si idem multi audeant, bellum esse. ut quondam C. Caesa- 
rem* inquit ,,et M. Catonem, ita nunc te, Nero, et Thraseam 
avida discordiarum civitas loquitur; et habet sectatores vel 
potius satellites, qui nondum contumaciam sententiarum 
sed habitum voltumque eius sectantur, rigidi et tristes, quo 
tibilasciviam exprobrent. huic uni incolumitas tua sine cura, 
artes.sine honore. prosperas principis res spernit: etiamne 
luctibus et doloribus non satiatur? eiusdem animi est Pop- 
paeam divam non credere, cuius in acta divi Augusti et 
divilulii non iurare. spernit religiones, abrogat leges. diurna 
populi Romani per provincias, per exercitus curatius le- 
guntur, ut noscatur quid Thrasea non fecerit. aut transea- 
mus ad illa instituta, si potiora sunt, aut nova cupienti- 
bus auferatur dux et auctor. ista secta Tuberones et Favo- 
nios, veteri quoque rei publicae ingrata nomina, genuit. ut 
imperium evertant, libertatem praeferunt: si perverterint, 
libertatem ipsam adgredientur. frustra Cassium amovisti, 
si gliscere et vigere Brutorum aemulos passurus es. deni- 
que nihil ipse de Thrasea scripseris: disceptatorem sena- 
tum nobis relinque.* extollit ira promptum Cossutiani ani- 
mum Nero adicitque Marcellum Eprium, acri eloquentia. 
At Baream Soranum iam sibi Ostorius Sabinus, eques 
Romanus, poposcerat reum ex proconsulatu Ásiae, in qua 
offensiones principis auxit iustitia atque industria et quia 
portui Ephesiorum aperiendo curam insumpserat, vimque 
civitatis Pergamenae, prohibentis Acratum, Caesaris liber- 
tum, statuas et picturas evehere, inultam omiserat: sed 
crimini dabatur amicitia Plauti et ambitio conciliandae 
provinciae ad spes novas. tempus dammationi delectum 
quo Tiridates accipiendo Armeniae regno adventabat, ut ad 
externa rumgribus intestinum scelus obscuraretur, an ut 

magnitudinem imperatoriam caede insignium virorum quasi 
.regio facinore ostentaret. 

Igitur omni civitate ad excipiendum principem spectan- 
dumque regem effusa, Thrasea occursu prohibitus non demi- 
sit animum, sed codicillos ad Neronem composuit, requi- 
rens obiecta et expurgaturum adseverans, si notitiam cri- 
minum et copiam diluendi habuisset.-eos codicillos Nero 
properanter accepit, spe exterritum "Thraseam scripsisse 
per quae claritudinem principis extolleret suamque famam 
dehonestaret; quod ubi non evenit, vultumque et spiritus 
et libertatem insontis ultro extimuit, vocari patres iubet. 

Tum Thrasea inter proximos consultavit, temptaretne 
defensionem an sperneret. diversa consilia adferebantur: 
quibus intrari curiam placebat, securos esse de constantia 
eius disserunt; nihil dicturum nisi quo gloriam augeret; 
segnes et pavidos supremis suis secretum circumdare: 
aspiceret populus virum morti obvium, audiret senatus 
voces quasi ex aliquo numine supra humanas; posse ipso 
miraculo etiam Neronem permoveri: sin crudelitati insiste- 
ret, distingui certe apud posteros memoriam honesti exi- 
tus ab ignavia per silentium pereuntium. 

Contra, qui opperiendum domi censebant, de ipso Thra- 
sea eadem: sed ludibria et contumelias imminere; subtra- 
heret aures conviciis et probris. non solum Cossutianum 
aut Eprium ad scelus promptos: superesse qui forsitan 
manus ictusque per immanitatem adgesturi sint; etiam 
bonos metu sequi: detraheret potius senatui, quem peror- 
navisset, infamiam tanti flagitii et relinqueret incertum, 
quid viso Thrasea reo decreturi patres fuerint. ut Neronem 
flagitiorum pudor caperet, inrita spe agitari, multoque ma- 
gis timendum ne in coniugem, in familiam, in cetera pignora 
eius saeviret: proinde intemeratus, inpollutus, quorum ve- 
stigiis et studiis vitam duxerit, eorum gloria peteret finem. 

Aderat consilio Rusticus Arulenus, flagrans iuvenis et 
cupidine laudis offerebat se intercessurum senatus consulto: 
nam plebi tribunus erat. cohibuit spiritus etus Thrasea, ne 
vana et reo non profutura, intercessori exitiosa inciperet; 
sibi actam aetatem, et tot per annos continuum vitae ordinem 
non deserendum: illi initium magistratuum et integra quae 
supersint. multum ante secum expenderet quod tali in tem- 

pore capessendae rei publicae iter ingrederetur. ceterum 
ipse, an venire in senatum deceret, meditationi suae reliquit. 

At postera luceduae praetoriae cohortes armatae tem- 
plum Genetricis Veneris insidere. aditum senatus globus to- 
gatorum obsederat non occultis gladiis, dispersique per fora 
ac basilicas cunei militares, inter quorum aspectus et minas 
ingressi curiam senatores, et oratio principis per quaestorem 
eius audita est: nemine nominatim compellato patres argue- 
bat quod publica munia desererent eorumque exemplo equi- 
tes Romani ad segnitiam uterentur: etenim quid mirum e 
longinquis provinciis haud veniri, cum plerique adepti consu- 
latum et sacerdotia hortorum potius amoenitati inservirent? 

Quod velut telum corripuere accusatores. et initium fa- 
ciente Cossutiano, maiore vi Marcellus summam rem publi- 
cam agi clamitabat: contuniacia inferiorum lenitatem impe- 
ritantis deminui. nimium mites ad eam diem patres, qui 
Thraseam desciscentem, qui generum eius Helvidium Pri- 
scum inisdem furoribus, simul Paconium Agrippinum, pa- 
terni in principes odii heredem, et Curtium Montanum dete- 
standa carmina factitantem eludere inpune sinerent. requi- 
rere se in senatu consularem, in votis sacerdotem, in iure 
iurando civem, nisi contra instituta et caerimonias maiorum 
proditorem palam et hostem Thrasea induisset. denique 
agere senatorem et principis obtrectatores protegere solitus 
veniret, censeret quid corrigi aut mutari vellet: facilius 
perlaturos singula increpantem quam nunc silentium per- 
ferrent omnia damnantis. pacem illi per orbem terrae, an 
victorias sine damno exercituum displicere? ne hominem 
bonis publicis maestum, et qui fora, theatra, templa pro so- 
litudine haberet, qui minitaretur exilium suum, ambitionis 
pravae compotem facerent. non illi consulta haec, non ma- 
gistratus aut Romanam urbem videri: abrumperet vitam ab 
ea civitate cuius caritatem olim, nunc et aspectum exuisset. 

Cum per haec atque talia Marcellus, ut erat torvus ac 
minax, voce, voltu, oculis ardesceret, non illa nota et crebri- 
tate periculorum sueta iam senatus maestitia, sed novus et 
altior pavor manus et tela militum cernentibus; simul ipsius 
'Thraseae venerabilis species obversabatur; et erant qui 
Helvidium quoque miserarentur, innoxiae adfinitatis poe- 
nas daturum; quid Agrippino obiectum nisi tristem patris 

fortunam, quando et ille perinde innocens Tiberii saevitia 
concidisset; enimvero Montanum probae iuventae neque fa- 
mosi carminis, sed quia protulerit ingenium, extorrem agi. 

Atque interim Ostorius Sabinus, Sorani accusator, in- 
greditur orditurque de amicitia Rubellii Plauti, quodque 
proconsulatum Asiae Soranus pro claritate sibi potius ad- 
commodatum quam ex utilitate communi egisset, alendo 
seditiones civitatium. vetera haec: sed recens et quo dis- 
crimini patris filiam connectebat, quod pecuniam magis 
dilargita esset. acciderat sane pietate Serviliae — id enim 
nomen puellae fuit — quae caritate erga parentem, simul in- 
prudentia aetatis, non tamen aliud consultaverat quam de in- 
columitate domus, et an placabilis Nero, an cognitio senatus 
nihil atrox adferret. igitur accita est in senatum, steteruntque 
diversi ante tribunal consulum grandis aevo parens, contra 
filia intra vicesimum aetatis annum, nuper marito Ànnio Pol- 
lione in exsilium pulso viduata desolataque ac ne patrem 
quidem intuens, cuius onerasse pericula videbatur. 

Tum interrogante accusatore, an cultus dotales, an de- 
tractum cervici monile venum dedisset, quo pecuniam fa- 
ciendis magicis sacris contraheret, primum strata humi 
longoque fletu et silentio, post altaria et aram complexa 
,nullos* inquit ,impios deos, nullas devotiones, nec aliud 
infelicibus precibus invocavi quam ut hunc optimum pa- 
trem tu, Caesar, vos, patres, servaretis incolumem. sic 
gemmas et vestes et dignitatis insignia dedi, quomodo si 
sanguinem et vitam poposcissent: viderint isti, antehac 
mihi ignoti, quo nomine sint, quas artes exerceant. nulla 
mihi principis mentio nisi inter numina fuit; nescit tamen 
miserrimus pater et, si crimen est, sola deliqui.* 

Loquentis adhuc verba exeipit Soranus proclamatque 
non illam in provinciam secum profectam, non Plauto per 
aetatem nosci potuisse, non criminibus mariti connexam: ni- 
miae tantum pietatis ream separarent, atque ipse quamcum- 
que sortem subiret. simul in amplexus occurrentis filiae rue- 
bat, nisi interiecti lictores utrisque obstitissent. mox datus 
testibus locus: et quantum misericordiae saevitia accusatio- 
nis permoverat, tantum irae P. Egnatius testis concivit; 
cliens hie Sorani et tunc emptus ad opprimendum amicum 
auctoritatem Stoicae sectae praeferebat, habitu et ore ad ex- 

primendam imaginem honesti exercitus, ceterum animo per- 
fidiosus, subdolus, avaritiam ac libidinem occultans; quae 


. postquam pecunia reclusa sunt, dedit exemplum praeca- 

vendi, quomodo fraudibus involutos aut flagitiis commacu- 
latos, sic specie bonarum artium falsos et amicitiae fallaces. 

Idem tamen dies et honestum exemplum tulit Cassii As- 
clepiodoti, qui magnitudine opum praecipuus inter Bithy- 
nos, quo obsequio florentem Soranum celebraverat, laben- 
tem non deseruit, exutusque omnibus fortunis et in exi- 
lium actus, aequitate deum erga bona malaque documenta. 
'Thraseae Soranoque et Serviliae datur mortis arbitrium; 
Helvidius et Paconius Italia depelluntur; Montanus patri 
concessus est, praedicto ne in re publica haberetur. accu- 
satoribus Eprio et Cossutiano quinquagies sestertium sin- 
gulis, Ostorio duodecies et quaestoria insignia tribuuntur. 

Tum ad Thraseam in hortis agentem quaestor consulis 
missus vesperascente iam die; illustrium virorum femina- 
rumque coetus frequentes egerat, maxime intentus Deme- 
trio, Cynicae institutionis doctori, cum quo, ut coniectare 
erat intentione vultus et auditis, si qua clarius proloqueban- 
tur, de natura animae et dissociatione spiritus corporisque 
inquirebat, donec advenit Domitius Caecilianus, ex intimis 
amicis, et ei quid senatus censuisset exposuit. igitur flentes 
queritantesque, qui aderant, facessere propere Thrasea neu 
pericula sua miscere cum sorte damnati hortatur, Árriam- 
que temptantem mariti suprema et exemplum Arriae ma- 
tris sequi monet retinere vitam filiaeque communi subsi- 
dium unicum non adimere. 

Turn progressus in porticum, illic a quaestore reperitur, 
laetitiae propior, quia Helvidium, generum suum, Italia 
tantum arceri cognoverat. accepto dehinc senatus consulto 
Helvidium et Demetrium in cubiculum inducit, porrectisque 
utriusque brachii venis, postquam cruorem effudit, humum 
super spargens, propius vocato quaestore ,ibamus* inquit 
»loviliberatori. specta, iuvenis; et omen quidem dii prohi- 
beant: ceterum in ea tempora natus es, quibus firmare ani- 
mum expediat constantibus exemplis.* post lentitudine exi- 
tus graves cruciatus afferente, obversis in Demetrium * * * * 

IMPERATORIS CLAUDII 


ORATIONIS DE IURE HONORUM GALLIS CONCEDENDO HABITAE, 
CUIUS ARGUMENTUM RETTULIT TACITUS ANN. LIB. XI, 24, 


FRAGMENTA 
LUGUDUNI IN TABULA AENEA SERVATA. 


. "E I. 

Equidem primam omnium illam cogitationem hominum, quam 
maxime primam  occursuram mihi provideo, deprecor, ne 
quasi novam istam rem introduci exhorreseatis, sed illa 
potius cogitetis, quam multa in hae civitate novata sint, et 5 
quidem statim ab origine urbis nostrae, in quod formas 
statusque res p. nostra diducta sit. 

Quondam reges hane tenuere urbem, nec tamen domesticis succes- 
soribus eam tradere contigit. supervenere alieni et quidam exter- 
ni, ut Numa Romulo successerit ex Sabinis veniens, vicinus qui- 10 
dem, sed tune externus, ut Anco Marcio Priscus Tarquinius. is 
propter temeratum sanguinem, quod patre Demarato Co- 
rinthio natus erat et Tarquiniensi matre generosa sed inopi, 
ut quae tali marito necesse habuerit succumbere, cum domi re- 
pelleretur a gerendis honoribus, postquam Romam migravit, 15 
regnum adeptus est. huie quoque et filio nepotive eius, nam et 
hoe inter auctores discrepat, insertus Servius Tullius, si nostros 
sequimur, captiva natus Ocresia, si Tuscos, Caeli quondam Vi- 
vennae sodalis fidelissimus:omnisque eius casus comes, post- 
quam varia fortuna exactus cum omnibus reliquiis Caeliani 20 
exercitus Etruria excessit, montem Caelium occupavit et a duce suo 
Caelio ita appellitatum mutatoque nomine, nam 'Tusce Mastarna 
ei nomen erat, ita appellatus est, ut dixi, et regnum summa cum rei 
p. utilitate optinuit. deinde postquam Tarquini Superbi mores in- 
visi civitati nostrae esse coeperunt, qua ipsius qua filiorum eius, 25 
nempe pertaesum est mentes regni, et ad consules, annuos magis- 
tratus, administratio rei p. translata est. 

Quid nune commemorem dietaturae hoc ipso consulari impe- 
rium valentius repertum apud maiores nostros, quo in as- 
perioribus bellis aut in civili motu difficiliore uterentur ? 30 
aut in auxilium plebis creatos tribunos plebei? quid a consu- 
libus ad decemviros translatum imperium, solutoque postea 
decemvirali regno ad consules rusus reditum ? quid in p/u- 
ris distributum — eonsulare imperium tribunosque militum 
consulari imperio appellatos, qui seni et saepe octoni crearen- 35 

tur? quid communieatos postremo cum plebe honores non imperii 
solum sed sacerdotiorum quoque? iam si narrem bella, a quibus 
coeperint maiores nostri, et quo processerimus, vereor ne nimio 
insolentior esse videar et quaesisse iactationem gloriae pro- 
40 lati imperi ultra Oceanum. sed illoc potius revertar. civitatem 

. Caesar omnem florem ubique coloniarum ac municipiorum, bo- 
norum scilicet virorum et locupletium, in hac curia esse voluit. 
quid ergo ? non Italieus senator provinciali potior est? iam 
vobis eum hanc partem censurae meae adprobare coepero, quid 
de ea re sentiam, rebus ostendam. sed ne provinciales quidem, 
si modo ornare curiam poterint, reiciendos puto. 

Ornatissima ecee colonia valentissimaque Viennensium quam 

10 longo iam tempore senatores huie curiae confe*t! ex qua co- 
lonia inter paucos equestris ordinis ornamentum, ... Vestinum, fa- 
miliarissime diligo et hodieque in rebus meis detineo; cuius libe- 
ri fruantur quaeso pximo sacerdotiorum gradu, post modo eum 
annis promoturi dignitatis suae incrementa. ut dirum nomen la- 

15 ronis taceam, etodi illud palaestrieum prodigium, quod antein do- 
mum consulatum intulit, quam colonia sua solidum civitatis Roma- 
nae beneficium consecuta est. idem de fratre eius possum dicere, 
miserabili quidem indignissimoque hoc casu, ut vobis utilis 
senator esse non possit. 

20 Tempusestiam, Ti.Caesar Germanice,detegere te patribus conscriptis 
quo tendat oratio tua: iam enim ad extremos fines Galliae Nar- 
bonensis venisti. 

'T'ot ecce insignes iuvenes, quot intueor, non magis sunt paenitendi 
senatores, quam paenitet Persicum, nobilissimum virum, ami- 

25 cum meum, inter imagines maiorum suorum Allobrogici no- 
menlegere. quod si haec ita esse consentitis, quid ultra desidera- 
tis quam ut vobis digito demonstrem solum ipsum ultra fines 
provineiae Narbonensis iam vobis senatores mittere, quando 
ex Luguduno habere nos nostri ordinis viros non paenitet? 

30 timide quidem, p.c., egressus adsuetos familiares que vobis pro- 
vinciarum terminos sum, sed destricte iam comatae Galliae 
causa agenda est. in qua si quis hoc intuetur, quod bello per de- 
cem annos exercuerunt divom Iulium, idem opponat centum 
annorum immobilem fidem obsequiumque multis trepidis re- 

35 bus nostris plusquam expertum. illi patri meo Druso Germaniam 
subigenti tutam quiete sua securamque a tergo pacem praes- 
titerunt, et quidem cumabcensus novo tum opere et in ad sue- 
to Galls ad bellum avocatus esset. quod opus quam ar- 
duum sit nobis, nune cum maxime, quam vis nihil ultra quam 

40 ut publice notae sint facultates nostrae exquiratur, nimis 
magno experimento cognoscimus. 

